
ne obrađuju hrvatski život, shvaćajući u najboljem smislu slobodu umjet- 
ničkog stvaranja (ne ograničujemo je u smislu Bukovčevih povijesno- 
političkih motiva); oni ne doživljavaju hrvatsku zemlju, ni hrvatskog 
čovjeka, nisu odražaj njegova života, ni ovoga u emigraciji; hrvatska im 
zemlja nije pred očima, preko kojih bi je prenosili u likovne materijale, 
slika im je njezina u mislima izblijedila, osjećaji ohladili. Sadržaji su 
njihovih djela posve internacionalni (pomaže im u tom sadašnji likovni 
modernizam), pa mogu pripadati umjetnosti bilo koje zemlje. Upućeni 
su stranim galerijama i stranim kupcima (ova prozaična strana ima svoju 
težinu, pogotovu, kad se radi o profesionalnim umjetnicima, koji od svo- 
jih djela trebaju i živjeti). Po tome su onda oni samo umjetnici Hrvati, 
a ne hrvatski umjetnici. Njihova djela ne pripadaju hrvatskom likovnom 
blagu ni po svojim nadahnućima, a, štaviše, ima tako malo izgleda, da 
će koje od njih ikad obogaćivati koju galeriju ili muzej u Hrvatskoj. 
Mi, dakle, kad umriješe Meštrović i Kljaković (oni su i u tuđini nastavili 
stvarati hrvatska likovna djela iz svojih unutarnjih pričuva), kad se u 
Švicarskoj izgubi Meissner, a u SAD Likan; kad u Argentini nesta Crno- 
bori; kad se je posve predao novoj zemlji, također Argentini, Dučmelić; 
kad je u Kanadu posve uronuo Filipović, a ondje zadnju borbu vodi 
sa sobom i Cetin; kad prepolovljen u SAD stvara Turkalj, kad između 
Pera i Španjolske dopunja svoj slikarski opus Kreković, s namjerom, 
da sa svojim raskošnim slikama ostvari bogatu galeriju u Španjolskoj i 
za Španjolsku; i kad, na kraju, gubi s hrvatskom tematikom vezu i Ma- 
runa —špominjemo bez rađa neka likovna imena— moramo s rezignaci- 
jom ustanoviti, da, koliko je nama znano: i našoj emigraciji nema više 
hrvatske likovne umjetnosti. Postoje još neki likovni umjetnici Hrvati, 
ljudi rođeni u Hrvatskoj, ali njihova djela pripadaju internacionalnom 
blagu (protiv toga ne bismo mogli imati ništa, kada bi ona pripadala 
velikom svijetu putem Hrvatske: bila bi i njezina čast i afirmacija). Ako 
se i pojavi koji mladi talenat, njegovo nestajanje u novoj sredini bit će 
još i brže. Zato, eto, ovaj naš Jubilarni zbornik priznaje ovu realnost i ne 
donosi posebnih likovnih priloga: oni, objavljeni u jubilarnom broju HR 
o njenoj 20. godišnjici, stajali su, kao hrvatski likovni izražaj, na samoj 
ivici, a objavili smo ih, veliku većinu, više kao likovna ostvarenja Hrvata 
nego kao hrvatska likovna djela. 

Hrvatske glazbe nismo ni imali u emigraciji (mislimo na onu stvara- 
lačku, jer reproduktivne smo imali i imamo dosta, i dobre, po raznim 
krajevima). Ostalo je sve kod nekih pokušaja u Argentini (Kopitović, Ko- 
vačec, Degrel i dr.) i možda još gdje po svijetu, i služili su samo užoj 
sredini prigodno, i to je sve. 


Jedina od hrvatskih umjetnosti, koja je nadživjela u emigraciji, jest 
hrvatska književnost, i o njoj ovdje želimo iznijeti koju misao na razma- 
tranje. Odmah na početku ističemo, da je ova književnost odražaj našeg 
hrvatskog života u stranome svijetu, dapače, da je, često puta, i jčka, 
bar daleka, i same domovine, a ona je ujedno izravan prinos borbi hrvat 
skog naroda za slobodu. Jer književnost, ili je morala živjeti kao hrvatska, 
ili posve umrijeti. Zato, kad ovdje želimo progovoriti o odnosu Kultura- 

Sloboda, najprije mislimo na hrvatsku pisanu riječ, jer po njoj smo u 
stranome svijetu spasili milu materinsku riječ, a ta znači i svijest i ponos 
nacionalni, znači lanac zbivanja u vjekovima i viziju u budućnost, jer 
hrvatska Riječ znači nešto, što ne smije nikada umrijeti: kad bi umrla 
hrvatska Riječ, sama Hrvatska bila bi mrtva! 


Zato ovaj naš Jubilarni zbornik, kao vidljivo ostvarenje hrvatske 
Kulture, posvećujemo hrvatskoj Slobodi i svima koji na raznim područji- 
ma i različitim sredstvima rade za nju; postavljamo je kao Spomenik 
Hrvatskoj Slobodi, i stoga smo zahvalni hrvatskom umjetniku Ivi Peniću, 
što je na našoj naslovnoj stranici likovno izrazio ovaj spomenik slobodi 
kao Svjetionik, koji je ujedno kripta Hrvatskim Mučenicima i Velikani- 
masama živa povijest i povijesni muzej, s nepobitnim argumentima i 
neuništivim dokumentima hrvatskog postojanja i hrvatskog prava, ali i 
hrvatske volje na život kao samostalne nacije: Svjetionik pokazuje put 
u Slobodu! 

«Hrvatska revija», to naše zajedničko kulturno ostvarenje, prinos je 
hrvatskoj borbi za slobodu. Pojavila se u času, kada smo kao narod bili 
i politički i kulturno poraženi, makar nepobijeđeni; još nisu bile zapo- 
čele zacjeljivati užasne rane na hrvatskom narodnom tijelu nakon Velike 
Tragedije u godini 1945., u kojoj su veliku žrtvu pridonijeli i hrvatski 
književnici i drugi kulturni radnici. Mnogi su poginuli, mnogo njih bijahu 
po zatvorima, a još više osuđenih na prisilnu višegodišnju šutnju (od koje 
kazne nisu ni do danas oslobođeni, makar javno i djeluju, jer uvijek 
su građani drugoga reda). Mi smo stoga smatrali svojom velikom duž- 
nošću, da na tom području, prema svojim skromnim mogućnostima i 
posve ograničenim sredstvima, pokušamo nadoknaditi poginule, raditi 
umjesto zatvorenih, i govoriti u ime ušutkanih. Odmah nam je bilo jasno, 
da ne možemo učiniti mnogo, ali naše su mrvice vađene iz samoga srca 
i plod su ogromnih žrtava. Često smo nailazili u svojim sredinama na 
mnoga nerazumijevanja, jer nisu shvaćale važnost ovoga djelovanja, pa 
one male mogućnosti, intelektualne i financijske, koje je mogla pružiti 
naša siromašna emigracija, htjeli su sve utrošiti za političko djelovanje, 
jer da je ono prvo i jedino važno. Mi smo, naprotiv, željeli, da se dio 
ovih snaga odijeli i osigura za kulturni rad, makar smo znali, da je to rad 
na dugi rok, ali da će njegovi plodovi dozrijeti i da će biti od trajne 
vrijednosti. Često se pokušava omalovažiti Strossmayerovo geslo «Prosvje- 
tom k slobodi», kao da je umni đakovački Biskup mislio doslovce, da se 
sa samom prosvjetom može osloboditi jedan narod. Ne, ali je dobro znao, 
da se putem prosvjete treba pripremiti za slobodu, da se putem prosvjete 
treba izgraditi za slobodu, da se onda, jednom u slobodi, znademo s njom 
poslužiti na dobro svoga naroda, jer nije dovoljno nešto razoriti, mora se 
znati izgraditi. To su, rekli bismo, ostvarivali svojim prosvjetnim djelo- 
vanjem zaslužni hrvatski sinovi, braća Antun i Stjepan Radić: oni su probu- 
dili hrvatskog seljaka, tog «velikog slijepca», i putem prosvjete pripremali 
za slobodu, putem prosvjete od njega stvorili nepobjedivu hrvatsku poli- 
tičku snagu, koju ni današnji tiranski režim nije nikad uspio svladati. 
Ovaj put može nekome izgledati previše dug, ali narod se mora izgraditi, 

prosvijetliti, naobraziti, da bi postao zreo i sposoban za slobodu, i da bi, 
jednom ostvarena sloboda, znao u njoj izgrađivati narodni život. Mi ne ve- 
limo, da nisu potrebna i druga djelovanja, ali mora postojati podjela uloga, 
da svaki na svom području pridonosi svoje, a naše je, da kulturnim djelo- 
vanjem sudjelujemo u borbi za hrvatsku slobodu. Zato je jedan izabrani 
hrvatski duh, Vinko Krišković (1861.-1952.), odmah po izlasku prvih 
brojeva HR točno ocijenio važnost ove pojave, pa je onda (1952.) uputio 
našem Uredništvu svoje riječi pohvala i hrabrenja: «U HR ogleda se ona 
svijetla strana Hrvata. Svojim brojnim suradnicima i vrsnoćom njihovih 
priloga može se mjeriti sa sličnim izdanjima kulturnih naroda. A ona 
je ujedno živ dokaz, da Hrvatskoj na Balkanu nema mjesta... Tko zna 
ili može naslutiti neprilike i poteškoće, koje joj je u nemilom tuđem 
svijetu svladati, jade, brige i nevolje, koje je daleko od ljubljene domaje 
taru, pa vidi, da je uza sve to voljna baviti se knjigom i u ovako dostoj- 
nom ruhu na svijet iznijeti plodove svoga talenta i rada, valja da joj 
odade iskrenu počast i od srca joj zaželi, da što prije dočeka čas, kada će 
“je minuti ova bijeda i jad u tuđini». 

Mi ne kažemo, da i kulturu ne treba nekad više politizirati, čak i 
revolucionazirati, ali i politiku se mora učiniti više kulturnom, da se u 
primjeni «ponaša» kulturno. Kultura ne može služiti politici, ali, da, 
može je pomagati. Kultura mora biti slobodna, a politika često put pri- 
kraćuje, ograničuje ovu slobodu. Često dolazi do sukoba u shvaćanjima o 
odnosu kulture i politike, političkog i kulturnog radnika (ne govorimo 
samo o književnicima, ovdje zahvaćamo širi pojam). Jedni su, u prvom 
redu, etičko načelni, uvijek u službi Istine i Dobrote (i Ljepote, kad je 
riječ o čistoj književnosti), drugi su praktični, sa shvaćanjem, da je u 
politici sve dopušteno, da je dozvoljeno postići neki cilj i ne birajuči 
sredstva. Dokle to može dovesti vidimo u primjeru onih žalosnih figura, 
koje služe danas nasilničkom režimu u Hrvatskoj, gdje su neki od njih, 
srećom malobrojni, napisali neka nakazna «književna» djela, u kojima 
blate svoj vlastiti narod, prikazujući ga i u «romanima» kao zločinca, i 
gdje su, da falsifikat u službi jednog protuhrvatskog režima bude potpun, 
svi ustaše «crni», a svi partizani «bijeli», mađa i oni i mi i predobro 
znamo, da su mnogi partizani u prvom redu crveni (ne samo po ideologiji, 
koliko po krvi, po hrvatskoj krvi). Stoga, da do kraja jasno izrazimo 
ovu našu misao o sukobu shvaćanja, pokušat ćemo je izraziti u jednoj 
usporedbi (makar da je svaka usporedba samo približna): I najmanji 
pjesnik je veliki idealista, a i najmanji političar je veliki makijavelista. 
Svaki čovjek ima pravo na svoje ljudsko dostojanstvo, i za kulturnog 
radnika to je i u javnom životu jedno od temeljnih načela u odnosu prema 
ljudima; dotle političar teži sve staviti u službu politike i «politike», pa 
nastoji iskoristiti i kulturne radnike i same književnike, kao sredstvo 
svoje politike, ne rijetko osobne. Nama je posebno drago, što smo putem 
HR njegovali ove ljudske odnose među Hrvatima, da se poštivaju kao 
ljudi, da se vole kao braća, navikavajući ih, da uvažavaju tuđa mišljenja, 
ma kako suprotna njihovima, i u tu smo svrhu omogućavali svakome, do 
skrajnjih granica, da na stranicama Revije, posve slobodan, necenzuriran, 
i na vlastitu odgovornost, izrazi svoju misao, iznese svoje stanovište, u 

sigurnosti, da se i putem mozaične raznolikosti u pojedinostima može 
ostvariti misaono-osjećajno jedinstvo cjeline u onome, što je za sve nas 
prvo i bitno: to je Hrvatska i njezina sloboda. 

Hrvatska je najljepši dio naše duše, ili, još određenije: ona je sama 
naša duša, pa kad se angažiramo u radu za nju, ma na kojem području, 
ne osjećamo se nimalo ograničeni ni u svom književnom radu, naša slo- 
boda stvaranja nije nimalo umanjena, sapeta. A danas je vrijeme opće 
angažiranosti za svakoga Hrvata, jer se radi o golom spašavanju bića 
Hrvatske. U takvim, stoga, razdobljima narodnoga života, nije nimalo 
rijetko, da se uz političara nađe i književnik, pa tako uz jednog najizrazi- 
tijeg političara, kao što je Stjepan Radić, našao se je i jedan od najlirskijih 
hrvatskih pjesnika, slikar u stihovima, Vladimir Vidrić, i to kod jednog 
političko-revolucionatnog čina, kao što je bilo demonstrativno spaljivanje 
madžarske zastave u Zagrebu (1895.); da su s jednim od najortodoksnijih, 
«najtvrđih» političara, kao što je bio Ante Starčević, najuže surađivali 
književnici Kovačić, Kumičić, Harambašić, pa i Matoš i drugi, i tko bi 
mogao i danas objasniti: tko je od njih više pridonio, na dulji rok, 
stvari slobode? Štaviše, i mnogi su hrvatski političari i sami vrsni pisci, 
kao jedan Starčević i Stj. Radić, koji ostaviše iza sebe bogato književno 
djelo; jedan Kvaternik je prvorazredan pisac, a i sim Ante Pavelić bio 
je dobar pripovjedač, njegova proza, i ona politička, ima mnogo čisto 
književnih elemenata. Tako se, eto, u našoj politici ostvaruje suradnja 
s kulturom, jer hrvatski književnik osjeća pravi čas narodne ugrože- 
nosti i pogibelji, pa za spas svoga naroda stavlja u službu sve svoje 
sposobnosti i snage. S posebnim ponosom ovdje ističemo značajnu ulogu 
hrvatskih književnika, pa kulturnih i drugih javnih radnika u «Hrvatskom 
proljeću»; štaviše: hrvatski su književnici —a ne političari— nakon 
nasilnog Karađorđeva bili i glavne žrtve, osuđivani i utamničeni. 

Ove odnose Kultura-Sloboda, odnosno Kultura-Politika dade se lijepo 
uskladiti na dobro naroda, nu, naravno, to sve ovisi: kako se odnosimo 
prema narodnom životu. 

Prateći pisanje u Hrvatskoj, neprestano nailazimo na riječ o problemu 
angažiranosti književnika. Naravno, oni tu angažiranost shvaćaju kao 
službu režimu, kao da je onaj crveni jugo-režim posljedak slobodne volje 
hrvatskoga naroda, pa bi, dosljedno, i jedan književnik prema onom 
režimu imao neke moralne obaveze, da podupire ostvarenje njegovih 
ciljeva. Međutim, ono je nasilnički režim, temeljen i izgrađen na krvi 
stotinA tisuća žrtava, na robovanju miliona ljudi, pa, dosljedno, prema 
takvom režimu nema hrvatski domovinski književnik nikakve moralne 
obaveze. Ni književnik, niti ikoji Hrvat! 

Dobro se sjećam razgovora s Gustavom Krklecom godine 1942. Iz 
bombardiranog Beograda stigao je u Zagreb i stavio se na službu Hrvat- 
skoj, te malo zatim preuzeo dužnost urednika novina u Zemunu. S njime 
sam se sastao nekoliko puta, jer on mi je priredio izbor pjesama 
Nikole Šopa za antologiju «Izmedu dva rata» (1942.). [Istu je knji- 
gu Društvo hrvatskih književnika posvetilo I. godišnjici NDH: za 
nju mi je dragovoljno sam izabrao svojih 10 najboljih pjesama Ivan 
Goran Kovačić, kao što mi je za antologiju hrvatskog rodoljubnog 

pjesništva «Hrvatska Domovina» (1942.) osobno priredio, i dotjerao, 
svoje pjesme Vladimir Nazor.] Reče mi tada Krklec, da je bio 
na službi u Beogradu, ali politički neangažiran, neutralan, na Burzi, 
i da je tamo mogao biti, dok je sve to bilo zajedničko. «Nu, —reče mi 
on tada—, kad se dijeli Hrvatska od Srbije, ja znam da je moje mjesto 
u Hrvatskoj!» Danas je ostarjeli Krklec opet zaboravio, gdje mu je mjesto, 
i trajno je na putu između Zagreba i Beograda... A nije, možda, bez 
zanimljivosti ovdje spomenuti, da je isti Krklec nastupio, bez ikakve 
prisile, na prvoj večeri recitacija «Hrvatska zemlja» još 7. travnja 1945. 
(drugo je veče bilo održano 1. svibnja, i na njemu su, uz ostale, nastupili: 
Frane Alfirević, Slavko Batušić i Mihovil Nikolić); a spomenimo i to, 
da je za vrijeme N.D.H. i samom Vladimiru Nazoru (uz sadašnju proslavu 
100. godišnjice njegova rođenja jedan podatak više) bila podijeljena i 
književna nagrada, da su bila tiskana njegova sabrana djela, koja, štaviše, 
nisu bila uništena ni kad je on otišao u partizane, na skladištu izdavača 
čekala su «oslobodioce». Znali smo, da Nazor ne može biti komunista, 
ali smo znali i to, da je bio jedan od rijetkih kukavica, što se nađoše u 
čitavoj Hrvatskoj, pa je na izborima od 5. svibnja 1935. glasao za —jugo- 
slavensku diktaturu. U toj NDH stvoreno je veliko kulturno blago, koje 
predstavlja pravo čudo, usred jednog strašnog rata s više fronta, na 
kojima se nije znalo, gdje je prijatelj i saveznik, gdje neprijatelj. To 
navodimo zato, da se vidi, što jedan narod može stvoriti, pa makar usred 
jednog razarajućeg rata, u vlastitoj državi. Svi su književnici nesmetano 
djelovali, nikome nije uskraćen kruh, jer Hrvatska je u njima vidjela 
najprije Hrvate, svoju djecu, dok je, naprotiv, svaka Jugoslavija, kraljev- 
ska ili komunistička, uvijek samo jedna zla maćeha za svakog Hrvata. 


Mi smo za slobodu stvaranja (i mišljenja), ali ujedno za angažiranost 
na pravoj strani, jer u današnjoj sudbonosnoj borbi, koju vodi hrvatski 
narod za goli svoj život, ne može nijedan Hrvat ostali feutralan, pasivan. 
Velim, ali na pravoj strani. Za hrvatskog književnika prava je strana samo 
Hrvatska, i za Hrvatsku. Marin Franičević već prvih je poratnih godina 
pisao o «izdaji» nas što «pobjegosmo» u tuđinu. U zagrebačkoj smo 
«Republici» u lipnju 1951. čitali o našoj «potpunoj izdaji», a naša je 
«izdaja» uvijek bila na strani Hrvatske, njoj smo uvijek ostali duboko 
ođani i iskreno vjerni, kako u domovini, tako i u tuđini. Ta vjernost 
Hrvatskoj i njezinim idealima, njezinoj borbi za slobodu daje nam snage 
i za život, i za rad, i za žrtve. Hrvatska nam bi i osta zavijek i putokaz 
i svjetionik, velika i draga Domovina, dostojna naše ljubavi i vrijedna 
naših žrtava. 


MIROGOJ, GROBLJE U ZAGREBU, SIMBOL HRVATSKIH GROBLJA* 


USPOMENI UMRLIH SURADNIKA 
«HRVATSKE REVIJE» 


RILIKA je ovo —objava Jubilatnog zbornika 
HR—, da se sjetimo svih naših umrlih suradnika. 
Suradnici daju vrijednost svakoj publikaciji. Stoga 
i naša Revija predstavlja —po općem sudu— 
vrhunac hrvatskog kulturnog ostvarenja u emigra- 
ciji, zahvaljujući tome, što je na svojim stranicama 
objavila priloge najboljih hrvatskih pera, pa tako 
dala vrijedan doprinos hrvatskoj kulturi. Među na- 
.šim suradnicima sada su već mnogi pokojnici, stoga 
Šnjima ovdje posvećujemo naše misli, iskazujemo 
počast njihovoj uspomeni i izražavamo trajnu zah- 
valnost za njihov kulturni i sav nacionalni rad u 
korist hrvatskog naroda. 

Znamo, koliku žrtvu i napor predstavlja pisanje u emigraciji, redo- 
vito bez ikakvih ili vrlo siromašnih pomagala i izvora, posebno prvih 


* Zagrebačko glavno groblje Mirogoj napunja svoju 100-godišnjicu. Prije je 
Zagreb imao više groblja (Jurjevsko, Rokovo, Tomaševo, Petrovo). Ovo novo, 
središnje, otvoreno je 1876. na imanju vođe Hrvatskog «ilirskog» preporoda Ljude- 
vita Gaja, koji je taj svoj posjed nazvao Mirogojem po njegovom davnašnjem Vlast 
ku Miroslavu Herkulu Mirogojskom, utemeljitelju samostana u Remetama (XIII. 
st). Graditelj H. Bollć podigao je od 1879. do 1917. monumentalne mirogojske 
arkade, koje nisu bile dovršene. Središnji dio s kapelom (naš crtež) dovršen je tek 
1928., poslije Bollćove smrti, ali prema njegovim nacrtima. Na ovom groblju, 
posebno u arkadama, počivaju mnogi hrvatski velikani, odatle Mirogoju posebno 
značenje za čitavu Hrvatsku. — Ured.— 

nekoliko godina; stoga skoro svaki takav prilog svjedoči ne samo za 
veliku ljubav za hrvatsku kulturu, nego i žrtvu, s njihove strane. Oduzi- 
mali su sebi i odmor i san, oštećivali svoje obitelji, prikraćivali svoju 
rođenu djecu, samo da mogu pridonijeti svoj obol hrvatskoj kulturi u 
izbjeglištvu. Znali su, da i sadašnja Hrvatska, naravno, nastavlja svoj 
život i bez nas, ali da živi na jedan izobličeni način, nasiljem vođena, 
stoga da i kulturno stvaranje, često puta, nije onaj pravi i vjerni izraz i 
odražaj hrvatske duše, koju su zavojevači Hrvatske nastojali, i još uvijek 
nastoje izobličiti. Stoga su, ističemo, osjećali još veću potrebu, i namet- 
nuli sebi kao dužnost rodoljuba i kulturnih radnika, da njihov prinos 
bude ne samo neko kulturno obogaćenje, nego i dopuna propuštenog i 
ispravak iskrivljenog, da i mi pružimo bar nešto budućima za njihovo 
stvaranje objektivne slike o suvremenoj Hrvatskoj. Zato je taj prilog to 
značajniji. U tome nas utvrđuje svako listanje po starim brojevima HR: 
na njihovim je stranicama spašeno veliko blago za hrvatsku kulturu. 


Radi toga, iskorišćujemo ovu priliku i svoje misli posvećujemo uspo- 
meni umrlih suradnika HR, da se tako nađu zajedno s nama ostalima 
na okupu u zajednici hrvatskih kulturnih i drugih javnih radnika, koji 
su kroz četvrt stoljeća izlaženja HR predstavljali, na neki način, jednu 
veliku obitelj, jedan uz drugoga na stranicama istoga lista, kao za nekim 
velikim zajedničkim stolom u prijateljskom i bratskom razgovoru —ma- 
kar i različiti po godinama, čitav niz raznih generacija, različiti u mišlje- 
njima, nekad do skrajnjih suprotnosti, i drukčijim pogledima na prošlost, 
napose nedavnu, ratnu i poratnu, u idejnim razilaženjima o sadašnjici i 
pogledima na budućnost, ali svi povezani i svi jedinstveni u svojoj ljubavi 
za hrvatsku domovinu i želji za sreću hrvatskog naroda. 


Ovdje, zato, navodimo imena umrlih suradnika HR: 


Godina 1952. 
VINKO KRIŠKOVIĆ 1861.-1952. 


Godina 1953. 
MILE STARČEVIĆ 1904.-1953. 


Godina 1955. 
ALEKSANDAR KOLACIO 1912.-1955. 


Godina 1956. 
DŽAFERBEG KULENOVIĆ 1889.-1956. 

Godina 1957. 
JURAJ MAGJEREC 


Godina 1958. 
FILIP LUKAS 
JOSIP TROYER 

Godina 1959. 
FRANCIS PREVEDEN 


Godina 1960. 


PETAR BAREZA 
VIKTOR VIDA 
IVAN EV. ŠARIĆ 


Godina 1961. 
TVRTKO MEŠTROVIĆ 


Godina 1962. 


EUGEN KVATERNIK DIDO 
ANTE NIKŠIĆ 

TEODOR DRAGUN 

IVAN MEŠTROVIĆ 


Godina 1963. 
MAKSIMILIJAN VANKA 


Godina 1964. 


SREĆKO KARAMAN 
VLADKO MAČEK 
OTON KNEZOVIĆ 
ANTE RADAIĆ 


Godina 1965. 


IVAN BUKOVAC 
MILORAD LUKAČ 
SIDA KOŠUTIĆ 


Godina 1967, 


GJURO BALOKOVIĆ 
IVICA DIMAČ 


1885.-1957. 


1871.-1958. 
1884.-1958. 


1890.-1959. 


1905.-1960. 
1913,-1960. 
1871.-1960. 


1924.-1961. 


1910.-1962. 
1892 ,-1962. 
1913.-1962. 
1883.-1962. 


1890,-1963. 


1909.-1964. 
1879.-1964. 
1890.-1964. 

?  -1964. 


1912.-1965. 
1910.-1965. 
1902.-1965. 


2. -1967. 
1925.-1967, 


XNI 


U Splitu je pred 2-3 godi 


Godina 1968. 


STJEPAN RATKOVIĆ 
DAMJAN RODIN 


Godina 1969. 


MATEO JELIČIĆ 
DRAGUTIN KAMBER 
JOZO KLJAKOVIĆ 
DAVOR MANCE 


Godina 1970. 


TOMO MARKOVIĆ 


Godina 1971. 


IVO BOGDAN 
VILIM MEINZL 


Godina 1972. 


BRANKO JELIĆ 
SERAFIN ZEČEVIĆ 


NADA KESTERČANEK VUJICA 


MATIJA KOVAČIĆ 
MARIJAN MIKAC 
FRANJO MATIĆ 


Godina 19753. 


DOMINIK MANDIĆ 
STJEPAN SAKAČ 
ANTE BOROZAN 


Godina 1975. 


STJEPAN BUĆ 
DINKO TOMAŠIĆ 
BOGOLJUBA JAZVO 


1878.-1968. 
1910.-1968. 


1916.-1969. 
1901.-1969. 
1889.-1969. 
1911.-1969. 


1894-1970. 


1907.-1971. 
1915.-1971. 


1905.-1972. 
1911.-1972. 
1917.-1972. 
1901.-1972. 
1903.-1972. 
1902.-1972. 


1889.-1973. 
1890.-1973. 
1900.-1973. 


1888.-1975. 
1902.-1975. 
1897.-1975. 


ne umro VLAHO A. RAIĆ. 


Navodimo također dvojicu, čija smo objavili pisma: VLADIMIR VINCE 


(1923.-1968.) i PAVLE OSTOVIĆ (2-1973.). 


Zatim suradnike prijatelje-strance: 


EUGEN JOCIĆ (1904.-1969.), Voj- 


vođanin, SAVIĆ MARKOVIĆ ŠTEDIMLIJA (1906.-1971.), Crnogorac, Msgr. 

GUSTAVO J. FRANCESCHI, Argentinac, te STANISLAV MEČIAR (1910.- 
1971.), Slovak. 


Objavili smo priloge iz ostavštine slijedećih hrvatskih pisaca: MILIVOJ 
MAGDIĆ (1900.-1947.), TIAS MORTIGJIJA (1912.-1947.), IVAN TERZIĆ 
(2-1952.), ZVONIMIR PINTEROVIĆ (1904.-1954.), IVAN PERNAR (1889.- 
1967.), te domovinskih: ZVONKO KUHAR (1914.-1971.) i MARA SVEL- 
GAMIRŠEK (1900.-1975.). 


Još bilježimo, da su ove godine, 1976., umrli dvojica suradnika: IVO 
DEGREL (1909.-1976.) i JERONIM KORNER (1909.-1976.). 


S nostalgijom se sjećamo običaja, puna plemenitog pijeteta, kada su 
za Dan mrtvih u Zagrebu i po svim drugim mjestima Hrvatske naša do- 
moljubna, kulturna i karitativna društva obilazila grobove hrvatskih veli- 
kana, onih političkih i onih kulturnih, svih naših znamenitih i istaknutih 
pojedinaca. Njima se pridružilo mnoštvo ostalih Hrvata, kao zahvalni 
baštinici hrvatskih izabranih duhova. 

Tada su dobre ruke plemenitih članica gospojinskog društva «Hrvat- 
ska Žena» na svaki od ovih grobova polagale male lovor-vijence s hrvat- 
skom trobojkom, posebno na grobove hrvatskih književnika, skladatelja 
i likovnih umjetnika te drugih kulturnih radnika, jer ovo je zaslužno 
društvo, uz svoju karitativnu djelatnost, posebno njegovalo hrvatsku kul- 
turu, odatle i njegova posebna briga i za grobove hrvatskih kulturnih 
pregaoca, Mi se sjećamo s dubokom nostalgijom tih pohoda, i sanjamo o 
onom danu, kada će «Hrvatska Žena», ponovno obnovljena, polagati 
lovor-vijence s dragom trobojnicom na grobove zaslužnih hrvatskih sino- 
va, i kada će takav lovor-vijenac položiti i na grob Mile Budaka (ako ga 
pronađemo među bezimenima), ali i Vladimira Nazora, na grob Ivana 
Gorana Kovačića i Augusta Cesarca (ako ih pronađemo), ali i na grob 
Vinka Kosa (ako se za nj zna) i Jeronima Kornera, pjesnika i svećenika, 
koji je kao još jedan u legiji tragičnih ličnosti naše književnosti poludio 
od ljubavi i nostalgije za Hrvatskom, nedavno umro u Italiji. 

To će biti dan, kada će na Mirogoju naći svoje zadnje počivalište i 
Ljubo Wisner sa Viktorom Vidom i Srećkom Karamanom, kao i svi drugi 
zaslužni hrvatski sinovi, jer grobovi znamenitih daju vrijednost i sadržaj 
i samoj domovini, da se tako ujedine, konačno i zauvijek, i svi mrtvi i svi 
živi Hrvati za sreću hrvatskoga naroda, za slavu i veličinu hrvatske 
domovine. 

Naša je zamisao bila, da prilikom ovog četvrtstoljetnog jubileja HR 
položimo, preko svojih predstavnika, na grobove svih svojih suradnika, 
ma gdje se oni nalazili: po stranim zemljama ili u domovini, lovor-vijenac 
s hrvatskom trobojnicom, da tako odamo počast uspomeni i ujedno im 
izrazimo duboku i iskrenu zahvalnost, što su svojim kulturnim i nacio- 
nalnim radom općenito, a posebno sa svojom suradnjom u našoj Reviji, 
pomogli, mnogi od njih i vrlo obilno, da smo zajednički ostvarili jedno 
veliko blago, dostojno da uđe u baštinu opće hrvatske kulture. 


U tehničkoj nemogućnosti, da ostvarimo ovaj svoj lijep naum, to, 
evo, vršimo ovdje na jedan simbolični način, u mislima i osjećajima, 
navodeći imena naših umrlih suradnika, a molimo i sve čitatelje ovoga 
Jubilarnog zbornika, da se zajedno s nama u zahvalnosti sjete umrlih 
suradnika HR. 

Ponavljamo ovdje u ime svih pokojnih suradnika HR, zajedno s 
Preradovićevim «Putnikom», njihovu posljednju misao na Hrvatsku: 


U TVOM POLJU DAJ MU GROBA, 
TVOJIM CVIJEĆEM GROB MU KITI! 


UREDNIŠTVO HR. 

BLAGOSLOV ZVIJEZDA 
Izabrane pjesme 

Rajmunda Kuparea 
Buenos Aires, 1961. 


VINKO NIKOLIĆ 
DUGA NAD PORUSENIM MOSTOVIMA 


as u) M, ib 
DUGA NAD PORUŠENIM 
MOSTOVIMA 


Izabrane pjesme 

Vinka Nikolića 

Izbor: Rajmund Kupareo 
Buenos Aires, 1964, 


CIKLUS «HRVATSKI PJESNICI 


«SABRANE PJESME» 
VIKTORA VIDE 
Buenos Aires, 1962, 


HRAM NADE 
Pjesme Mirka Vidovića 
Miinchen-Barcelona. 1970. 

GOVORIM NA SAV GLAS 
Pjesme Borisa Marune 


Miinchen-Barcelona, 1972, SOJ I ODŽAK 


EHLI-ISLAMA 
MIRO ERUniIt : Zbirka pjesama o domu i rodu 
i Muslimana hrvatskog koljena 
i jezika 
Priredio: Ferid Karihman 
Miinehen-Barcelona, 1974, 


ROBOTOV POLJUBAC 
Pjesme Vinka Grubišića 
Minehen-Barcelona, 1974. 


EXODUS 
Pjesme Lucijana Kordića 
Rim-Buenos Aires, 1964, 

I POSLIJE NAS OSTAJE LJUBAV 
Pjesme Borislava Marune. Buenos Aires, 1964, 


ZLATKO TOMICIC 


PUT K 
MEŠTROVIĆU 


dao 


PUT K MEŠTROVICU 
Putopisni esej 

Zlatka Tomičića 
Buenos Aires, 1965. 


PRED 
VRATIMA 
DOMOVINE 


PRED VRATIMA 
DOMOVINE 


Dojmovi i razgovori 
Vinko Nikolić 

Knjiga II. 
Pariz-Bareelona, 1967. 


CIKLUS «LJUDI 1 KRAJEVL 


PRED VRATIMA 
DOMOVINE 
Dojmovi i razgovori 
Vinko Nikolić 
Knjiga I. 

Buenos Aires, 1966. 


IVO ROJNICA 


SUSRETI I 
DOŽIVILJAJI 


SUSRETI ! DOŽIVLJAJ! 
Ivo Rojnica 
Minchen. 1969, 


HRVATSKA DANAS 
I SUTRA 

Simpozij 1968. 
Miinchen, 1969. 


HRVATSKO 
DRU 


HRVATSKO DRUŠTVO 
U REVOLUCIONARNOM 
PROCESU 

Bonifacije Perović 
Miinehen-Barcelona, 1972, 


OD RADIĆA 

DO PAVELIĆA 

Matija Kovačić 
Miinchen-Barcelona, 1972. 


STANKO M.VUJICA 
KROZ 2) 
IZBJEGLIČKU 
PRIZMU 2) 


m 

— u 
Zialel | 
SZEEE -I+H-H 
Z : 

kla ma 
g Em 
a ma 
Sie ma 
E EEEEn 

zrnam 

sas ze mla asi 


KROZ IZBJEGLIČKU 
PRIZMU 

Stanko M. Vujica 
Miinchen-Barcelona, 1972. 


HRVATSKI 
RAZGOVORI 
LOBODI 


HRVATSKI RAZGOVORI NACIONALNOST 


O SLOBODI STANOVNIŠTVA 
Simpozij 1971. — 1. izdanje JUGOSLAVIJE 
Miinchen-Barcelona, 1972. Jure Petričević 


Miinchen-Barcelona, 1973. 


HRVATSKI 
PORTRETI 


HRVATSKI PORTRETI HRVATSKI RAZGOVORI 


L. Kordić-J. Petričević O SLOBODI 
Miinchen-Barcelona, 1973. Simpozij 1971. — 11. izdanje, 


ispravljeno i prošireno 
Miinchen-Barcelona, 1974. 


HRVATSKA 1945, 
Dnevnik Bogdana Radice 


Miinchen-Barcelona, 1974. 


MARKO ČOVIĆ 


HRVATI 


NEJUGOSLA VENSKA 
JUGOSLAVIJA I HRVATI 
Marko Čović 
Miinehen-Barcelona, 1975. 

MARKSIZAM 

I KRŠĆANSTVO 

Kvirin Vasilj. 
Miinehen-Barcelona, 1976. 


Lik huvatskog kralja na krstionici u Splitu 


POGLED NA HRVATSKU BUDUČNOST 


HRVATI U BORBI ZA DRŽAVU I NOVI SOCIJALNI SUSTAV 
U DEMOKRATSKOM PORETKU 


MURE PETRIČEVIĆ 


I. GLAVNI CILJ HRVATSKE BORBE ZA SLOBODU OD 1918: 
HRVATSKA DRŽAVA 


S RASPADOM Austro-Ugarske monarhije i osnivanjem Jugoslavije 
1918. Hrvati su izgubili ostatke svoje stoljetne državnosti. Razdoblje 
od 1918. do danas nosi za hrvatski narod glavno obilježje borbe protiv 
srpske dominacije i velikosrpske države Jugoslavije. lako je ta borba 
povremeno poprimala izgled borbe za autonomiju, osnovna hrvatska na- 
stojanja imala su za konačni cilj potpunu međunarodnu afirmaciju Hrvata 
kao nacije i ostvarenje vlastite države. 

Seljački i opći narodni pokret Stjepana Radića prvih deset godina u 
Jugoslaviji postepeno se oslobodio panslavenskih i jugoslavenskih primjesa 
i postao okosnicotm borbe hrvatskog naroda za hrvatsku državu na temelji- 
ma socijalne pravde i demokracije. Radićev nasljednik Maček je u svome 
pokušaju ograničenja i svođenja hrvatske nacionalne oslobodilačke borbe 
u okvire jugoslavenske države doživio neuspjeh. Hrvatski seljak je 1941., 
zajedno s ostalim slojevima Hrvata, osobito putem Hrvatske seljačke 
zaštite i Hrvatske građanske zaštite, aktivno i masovno učestvovao u 
stvaranju hrvatske države, nasuprot službenoj jugoslavenskoj politici 
vodstva Hrvatske seljačke stranke. 


Ustaški pokret bio je jedina politička organizacija općeg hrvatskog 
značaja, koja je neposredno prije Drugog svjetskog rata u programu 
imala za cilj ostvarenje hrvatske države. To je bio razlog, da je u početku 
u NDH ustaško vodstvo imalo aktivnu potporu velike većine hrvatskog 
naroda. Pavelićevo upravljanje državom kao vlasništvom male privilegi- 
rane skupine, odstupanje hrvatskog područja u jadranskom pojasu Italiji, 
opći odgovor terorom na srpski i komunistički teror i prenošenje te 
metode na područje upravljanja države i na uređenje odnosa sa Srbima, 
te nesposobnost snalaženja u međunarodnom zbivanju i lakomislena lik- 
vidacija hrvatske države pri svršetku rata 1945. olakšala je jugoslaven- 
skim komunistima i Srbima pod vodstvom Tita poricanje Hrvatima prava 

na samoodređenje i vlastitu državu i proglašenje svakog takvog zahtjeva 
zločinom. Srpske vladajuće snage i poslušni privilegirani služinski tanki 
sloj hrvatskih komunista danas su glavni protivnici ostvarenja hrvatske 
nacionalne slobode i države. 

Hrvatski komunisti su još davno prije Drugog svjetskog rata u omalo- 
važanju hrvatske borbe za nacionalno oslobođenje prihvatili ideju zajed- 
ničke države sa Srbima i rješavanje hrvatskog pitanja prepustili Srbima. 
To je bio razlog, da su se u ratu u početku partizanski redovi uglavnom 
sastojali od Srba, koji su se u prvom redu borili protiv hrvatske države, 
a u manjoj mjeri protiv Nijemaca i Talijana. Tek kasnija Pavelićeva i 
talijanska politika, osobito ona u Dalmaciji, otjerala je veliki broj Hrvata 
u redove Titovih partizana. Ali prilivom Hrvata u partizane u južnim 
krajevima, u Bosni i Hercegovini i na sjeveru nije se promijenila politika 
srpskih komunista i Tita prema rješenju nacionalnog pitanja: Hrvati su 
prema njihovim planovima uključeni u velikosrpsku jugoslavensku državu 
i predani u ruke srpskoj vlasti, 


Ranković je s terorističkom policijom OZNOM i s partizanskim voj- 
ničkim odredima, politikom genocida već u ratu u ime komunizma i 
jugoslavenstva počeo rješavati hrvatsko pitanje, primjenjujući iste metode 
i prema Albancima. Preuzimanjem nekoliko stotina tisuća hrvatskih 
vojnika i civila od Britanaca u Koruškoj neposredno nakon svršetka rata 
u svibnju 1945. dalo je novoj Rankovićevoj Jugoslaviji pod okriljem Tita 
priliku, da u mirno doba zacrta novu politiku genocida prema Hrvatima 
masovnim likvidacijama. Ta je politika konsekventno nastavljena u novoj 
Jugoslaviji, uz ublaženje i prekid nakon pada Rankovića 1966. u doba 
reforme do 1971., kada je uz sovjetsko zaleđe uveden ponovno režim 
po uzoru na Rankovićev i obnovljena politika proganjanja i raseljavanja 
Hrvata. 

U okviru titoizma i revizionizma pokušao je jedan dio hrvatskih 
komunista na čelu sa Savkom Dabčević-Kučar i Mikom Tripalom ostvariti 
autonomiju današnje Republike Hrvatske u Jugoslaviji. Time su hrvatski 
komunisti prvi put dobili potporu većine hrvatskog naroda, koji je tu 
politiku smatrao prvom etapom na putu k podpunom hrvatskom nacio- 
nalnom oslobođenju i ka hrvatskoj državi. U malome se ponovila Mače- 
kova politika Banovine iz godine 1939: Hrvati su u toj politici vidjeli 
prvi korak k slobodi, a Srbi su se pobojali za Jugoslaviju i poveli opću 
borbu protiv Hrvata, da im onemoguće ostvarenje nacionalnog oslobo- 
đenja. U Karađorđevu je 1. prosinca 1971. velikosrpska politika zahvatom 
«Jugoslavenske narodne armije» na čelu s Titom i u sporazumu sa Sovje- 
tima ponovno navijestila otvorenu borbu Hrvatima. U nemoći, da sami 
suzbiju hrvatske nacionalne snage na putu u slobodu, jugoslavenski gene- 
rali na čelu s Titom traže sovjetsku pomoć i kao protuuslugu daju Sovje- 
tima velike političke i gospodarske koncesije. Time je hrvatsko pitanje, 
i s njime usko povezano albansko pitanje, ponovno preneseno u prvi red 
međunarodnih akutnih problema. 


Rješavanje nacionalnog pitanja u Jugoslaviji dolazi na red u sklopu 
današnje krize u Sredozemlju. Najakutnije je hrvatsko, albansko i make- 

donsko pitanje. Moguće je, a neki to i očekuju, da će unutra same Jugosla- 
vije ponovno doći do liberalizacije i političkih koncesija Hrvatima i 
Albancima sa strane Srba. Ali u tu bi svrhu bio potreban jak pritisak 
iznutra i izvana na sadašnji pretežno prosovjetski poluvojnički jugosla- 
venski režim. Iako takav razvoj u smislu ponovne prelazne etape kao u 
vrijeme od 1966.-1971. nije iskliučen, on je za sada malo vjerojatan. 
Za ponovni dolazak na vlast liberalnih srpskih i hrvatskih komunista 
i za njihov sporazum o rješavanju nacionalnog pitanja bile bi potrebne 
radikalne unutrašnje promjene u Jugoslaviji u vezi krupnih promjena u 
međunarodnim odnosima u Podunavlju i Sredozemlju u smislu smanjenja 
i uklanjanja sovjetskog pritiska i prodora. Za sada nisu vidljivi znaci 
takvog razvoja. Nasuprot, sovjetski pritisak i utjecaj, često u suptilnim 
oblicima, se povećava. 


Kako je državna kriza Jugoslavije postala izrazito međunarodni pro- 
blem, nužno je i njezino rješavanje u međunarodnim okvirima, od- 
nosno pod jakim utjecajem vanjskih čimbenika. S time je usko povezano 
i rješenje hrvatskog pitanja. 

Vlastite hrvatske snage u zemlji uz potporu emigracije tvore temelj 
borbe za slobodu. Ali te snage se moraju uklopiti u međunarodno zbivanje, 
da, u prvome redu, u suradnji s drugim ugroženim narodima u Jugoslaviji 
i u njezinom susjedstvu spriječe, odnosno suzbiju sovjetsku okupaciju i 
da stvore preduvjete za stvaranje novog poretka u slobodi. Oslobođenje 
Hrvata i drugih potlačenih naroda u Jugoslaviji predstavlja prvi preduvjet 
za mir i napredak u Jugoistočnoj Europi. 

Najvažniji kriterij za stupanje u borbu za hrvatsku slobodu, koja s 
hrvatske strane mora biti usko povezana s programom ostvarenja hrvatske 
države, je stav prema osvajačima i okupatorima Hrvatske. Okupljanje 
hrvatskih političkih snaga za oslobodilačku borbu vršit će se prema stavu 
protiv već postojeće srpske okupacije i protiv sovjetskog prodora i oku- 
pacije Hrvatske. Stav protiv te okupacije uključuje i protivljenje svakoj 
drugoj okupaciji Hrvatske i uvjetuje ostvarenje neutralne hrvatske države. 
Na toj liniji će Hrvati tražiti saveznike, koji će, u prvome redu, biti 
izravno ugroženi narodi u Europi i njihovi saveznici. 

Pored ovoga mjerila za opredjeljenje, svi drugi kriteriji stupaju u 
pozadinu. Svi Hrvati, koji nisu počinili zločine i nisu bili funkcioneri 
političkih policija i koncentracionih logora u ratu i nakon rata i u očima 
hrvatske javnosti nisu politički kompromitirani, a suprotstavljaju se srp- 
sko-sovjetskoj okupaciji, imaju načelno jednaka prava ne samo u borbi 
za hrvatsku slobodu i državu nego i u javnom političkom djelovanju. 
Tu se moraju porušiti i barikade, koje su Hrvate dijelile u prošlom ratu 
i još ih uvijek dijele, a različiti stranački programi i okviri ne smiju 
biti zapreka takvom općem nacionalnom nastupu. Borba Hrvaia na najši- 
toj nacionalnoj osnovici za demokratsku hrvatsku državu bit će po 
slobodnom svijetu prihvaćena kao saveznička snaga. Tko se odluči za 
sovjetsko savezništvo, taj ne može računati na potporu i razumijevanje 
kod slobodnog svijeta i potlačenih naroda, taj ne donosi slobode svome 
narodu, nego ga gura u ponor ropstva i taj je isključen iz budućeg 

hrvatskog demokratskog oslobodilačkog fronta. Situacija u Hrvatskoj i 
u svijetu određuje jasan put za postignuće slobodne hrvatske države: 
otpor okupatoru i agresoru na hrvatskom području. 


II. HRVATSKO PITANJE I DRŽAVNA KRIZA JUGOSLAVIJE 
U SKLOPU MEĐUNARODNOG ZBIVANJA. 
BUDUĆI POLOŽAJ HRVATSKE U EUROPI I SVIJETU 


Prijeratna Jugoslavija nastala je uz pomoć pobjednika u Prvom svjet- 
skom ratu, Francuske i Engleske, koje su u Jugoslaviji, Čeho-Slovačkoj i 
Rumunjskoj pokušale stvoriti putem Male Antante zapreku njemačkom 
prodoru na Istok. Ta politika je neuspjela, a Jugoslavija kao saveznik je 
zakazala, jer 1941. nije njemačkom napadaju pružila otpor i jer se 
raspala radi unutrašnjih političkih suprotnosti i trulosti. 

Stvaranje druge Jugoslavije pod vodstvom Tita i Rankovića poduprle 
su, kako zapadne sile na čelu s Amerikom, tako i Sovjetski Savez. Po 
sporazumu u Jalti između dviju zapadnih sila, USA i Velike Britanije, 
i Sovjetskog Saveza stvoreno je labilno stanje u odnosu prema Jugoslaviji, 
kojoj je dodijeljena uloga područja s podjednakim zapadnim i sovjetskim 
utjecajem. Sovjetski utjecaj je prevladavao do otvorenog spora Staljin- 
Tito 1948., zatim je Jugoslavija do 1971. prakticirala politiku tzv. nesvr- 
stanosti prema blokovima, tj. politiku neutralnosti prema Varšavskom i 
Atlantskom paktu, da u prosincu 1971. protuhrvatskim pučem, kasnijim 
čišćenjem liberalaca i intelektualaca te jačanjem političke pozicije prosov- 
jetski raspoloženog vodstva jugoslavenske vojske, omogući postepeno ve- 
zanje uz Sovjetski Savez i čitav istočni blok. Da ne povrijedi sporazum u 
Jalti i dosadašnju politiku ravnoteže prema USA, Sovjetski Savez uvodi 
Jugoslaviju u svoju interesnu sferu mirnim putem preko svojih saveznika 
u samoj Jugoslaviji, kojima je Tito sve više ustupao vlast nakon spora- 
zuma s Brežnjevom u rujnu 1971. Velike političke, gospodarske i voj- 
ničke koncesije Moskvi i neprestano rastući sovjetski utjecaj u Jugoslaviji 
potkopao je poredak stvoren u Jalti i smanjio zapadni, odnosno američki 
utjecaj u tolikoj mjeri, da je ravnoteža odnosa snaga između Zapada i 
Istoka na tome području poremećena. Istup Grčke iz vojničkog sklopa 
Sjeveroatlantskog pakta povodom ciparske krize u ljetu 1974. pojačao 
je i s te strane sovjetsku poziciju u Sredozemlju. Neuspjeli prosovjetski 
puč u Albaniji povodom kominformovske afere u Jugoslaviji 1974. uka- 
zuje na sovjetske planove za uklapanje čitavog Istočnog Sredozemlja u 
interesnu sferu Sovjetskog Saveza. Dok se je Sovjetski Savez nakon 
Staljinove smrti pod vodstvom Kruščova i neko vrijeme pod Brežnjevom 
sustezao od zahvata u zapadnu interesnu sferu u Europi i u Jugoslaviji, 
u novije vrijeme vodi sovjetsko vodstvo ekspanzivnu politiku u Sredo- 
zemlju s prvim glavnim ciljem osvajanja jadranske obale. Gospodarska 
kriza u zapadnim kapitalističkim zemljama mogla bi stvoriti velike unu- 
trašnje političke poteškoće, koje bi pogodovale sovjetsku ofenzivnu poli- 
tiku prema Zapadu i mogle dovesti do međunarodnih zapletaja i sukoba. 

Time Hrvatska dobiva danas u međunarodnom zbivanju veliko zna- 
čenje i nalazi se u žarištu krize odnosa Istoka i Zapada. Sovjetski pokušaj 
uvođenja Albanije u istočni blok naglašava sličnost hrvatskog i albanskog 
položaja u strateškim sovjetskim planovima, dok se nacionalne težnje 
Hrvata i Albanaca u Jugoslaviji nadopunjuju. Podudaranje hrvatskih i 
albanskih težnja i interesa na unutrašnjem i vanjskom području je veliko, 
što ponovno upućuje na potrebu što uže hrvatsko-albanske suradnje. 

Rasplet krize na području Jugoslavije moguć je načelno još uvijek 
putem novog sovjetsko-američkog sporazuma, polazeći od utanačenja u 
Jalti 1945. i kasnijeg stvarnog razvoja na bazi jednakog utjecaja Istoka i 
Zapada. Takav sporazum imao bi danas za posljedicu teritorijalnu podje- 
lu Jugoslavije na istočnu i zapadnu polovicu. Ipak je radi ojačanog 
sovjetskog utjecaja u Jugoslaviji takav sporazum sve manje vjerojatan, 
jer bi Sovjeti samo pod jakim pritiskom napuštali svoje pozicije duž 
jadranske obale i u pozadini. U okviru današnje politike popuštanja 
napetosti Moskva izbjegava izravnu intervenciju u Jugoslaviji radi opas- 
nosti ratnih zapletaja s Amerikom, ali radi očuvanja i proširenja svojih 
pozicija za sada postoje slabi izgledi za sovjetsko povlačenje iz jadransko- 
pođunavskog prostora. Kakva nova kriza u sovjetskom vodstvu mogla 
bi dovesti do obustave sovjetske politike ekspanzije u pravcu jadranske 
obale. No takva kriza bi mogla i ubrzati sovjetski prodor. Najnovija 
sovjetska politika i ekspanzija jasno je usmjerena na osvajanje čitave 
Jugoslavije, a ne na prepuštanje jednog dijela Zapadu. 


Današnja otvorena kriza jugoslavenske države pogoduje, uz pomoć 
Tita i jugoslavenskih generala, unutrašnju sovjetsku tihu infiltraciju i 
učvršćenje, što ima veliko značenje za čitavu Europu i sigurnost Zapada. 
Ali za trajno učvršćenje svojih pozicija Sovjetski Savez morao bi zapo- 
sjesti Rumunjsku i Albaniju, što izazivlje velike napetosti s Kinom. 
Ipak i tiho postepeno sovjetsko osvajanje Jugoslavije i zaposjedanje 
jadranske obale povezano je s mnogo opasnosti. Zbog sovjetske ekspan- 
zionističke politike, u prvome tedu preko Jugoslavije, postoji u Jugoistoč- 
noj Europi mogućnost ratnih zapletaja na regionalnoj bazi. U konfronta- 
ciji životnih interesa Zapadne Europe, USA i Kine, te Albanije i Ru- 
munjske sa sovjetskom politikom ekspanzije i prodora, Hrvatska radi 
svoga strateškog položaja sticajem vanjskih okolnosti ulazi u taj sukob. 
Razvoj prilika ukazuje na to, da je što dulje to teže taj sukob moguće 
riješiti mirnim putem. 


Hrvati bi najradije prihvatili mirno rješenje hrvatskog nacionalnog 
problema i ostvarenje hrvatske države. Ali, ako im bude nametnuta 
borba, oni će i nju prihvatiti. Otvorenu borbu započinju današnji uprav- 
ljači Jugoslavije uz sovjetsku pomoć. Teško je reći, da će se oni u toj 
opasnoj pustolovini na vrijeme zaustaviti, 

Usprkos današnjoj hrvatskoj konfrontaciji u zajednici drugih ugro- 
ženih naroda sa sovjetskom ekspanzionističkom i osvajačkom politikom, 
bitan preduvjet za priznanje hrvatske države nakon raspada Jugoslavije 
i po Zapadu i Sovjetskom Savezu jest hrvatska neutralnost prema poli- 

tičkim i vojničkim blokovima država. Uz opstojanje varšavskog i atlant- 
skog bloka Sovjetski Savez ne bi prihvatio članstvo hrvatske države u 
Sjeverno-atlantskom paktu, niti u Europskoj gospodarskoj zajednici. Da- 
našnje neprijateljstvo ogromne većine hrvatskog naroda prema sovjetskoj 
ekspanziji i okupaciji uz suradnju velikosrpske Jugoslavije ne smije biti 
zapreka neutralnosti buduće hrvatske države, koja bi izvan blokova, u 
zajednici drugih neutralnih država u jadransko-podunavskom prostoru na 
temelju oružane neutralnosti najbolje mogla očuvati svoju samostalnost 
i osigurati razvitak i slobodu svoju i svojih susjeda. 


Ukoliko strane sile ne spriječe oslobodilačku borbu potlačenih naroda 
u Jugoslaviji, ta država će se slično kao 1941. radi unutrašnjih suprot- 
nosti i slabosti raspasti i na njezinom području će nastati više država. 
Te države, slično kao i druge susjedne države, ne mogu se izolirati, nego 
moraju uz održanje svoga suvereniteta zajedno s drugim državama osno- 
vati zajednicu neutralnih država. Ove bi nacionalne države postojale kao 
samostalne jedinice, koje bi imale svoju vlastitu vojsku i vodile svoju 
vanjsku politiku i bile pojedinačno članice Organizacije ujedinjenih 
nacija (UNO), ali bi dobrovoljno, u duhu današnje integracije slobodnog 
svijeta, jedan dio svoga suvereniteta ustupile zajednici. Ova bi nova 
zajednica država na temelju dosadašnjih iskustava na području europske 
integracije mogla predstavljati srednje rješenje između Europske gospo- 
darske zajednice (EGZ) i Europske zajednice za slobodnu trgovinu 
(EFTA), tj. ona bi morala biti manje birokraiska i centralistička nego 
EGZ, a više integrirana nego EFTA. Ta zajednica neutralnih država u 
jadransko-podunavskom prostoru mogla bi biti ostvarivana u etapama, 
a u početku bi unutar nje mogla biti kombinirana carinska unija s jedin- 
stvenom zonom slobodne trgovine. Kao konačni cilj bi trebala biti što 
veća ukupna gospodarska integracija i uska politička suradnja. 

Ova bi zajednica država tvorila neutralnu zonu između država-članica 
Sjeverno-atlaniskog pakla i Varšavskog pakta. U daljnjoj budućnosti 
mogla bi na ovaj način biti integrirana i neutralizirana čitava istočna 
Europa između Rusije i Njemačke. 

Jadransko-podunavska zajednica neutralnih država mogla bi s Eutop- 
skom gospodarskom zajednicom i drugim zajednicama država zaključiti 
posebne ugovore. 

Države-članice te nove zajednice neutralnih država mogle bi među- 
sobno zaključiti obrambeni pakt u svrhu zajedničke obrane protiv napa- 
daja. 

Jadransko-podunavska zajednica neutralnih država mogla bi u po- 
četku obuhvatiti ove države: Hrvatsku, Sloveniju, Crnu Goru, Albaniju, 
Srbiju, Makedoniju i eventualno Rumunjsku. 

Sve ove države imaju danas sličan društveno-gospodarski sustav, 
što bi olakšalo integraciju pojedinih država u Zajednicu. Nadalje je mo- 
guće, da bi u nekim državama-članicama, pored socijalističkog privrednog 
sektora, postojao i privatni, što ne bi otežavalo integraciju i funkcioni- 
ranje Zajednice. 

IJI. HRVATSKA DRŽAVA I NJEZIN UNUTRAŠNJI POREDAK 
1. OSNOVNA NAČELA ZA UREĐENJE HRVATSKE DRŽAVE I DRUŠTVA 


a) Ostvarenje prava samoodređenja 


Prvi cilj hrvatske borbe za oslobođenje je ostvarenje prava samo- 
određenja u obliku hrvatske države, koja hrvatskom narodu i svim svojim 
stanovnicima mora prema vani i u unutrašnjosti osigurati slobodu, ravno- 
pravnosi, normalan razvoj i demokratski poredak. Hrvatska država mora 
ispuniti krupne vanjske i unutarnje zadatke. Prema težnjama hrvatskog 
naroda i suvremenog naprednog svijeta za ispunjenje svojih zadataka 
hrvatska bi država morala počivati na ovim načelima: 


b) Vanjski zadaci; osiguranje nezavisnosti 


Ukidanje današnjeg i onemogućenje svakog kolonijalnog položaja 
Hrvatske i njezinih stanovnika prema drugim narodima, stranim država- 
ma i silama, 

E vlast i sva materijalna dobra pripadaju stanovnicima Hr- 
vatske. 

Hrvatska država osigurava svoje stanovništvo i privredu protiv eks- 
ploatacije po stranim silama i privrednim društvima, 

Hrvatska država omogućuje i jamči Hrvatskoj i njezinim stanovnicima 
međunarodnu ravnopravnost i slobodni razvoj. 

Hrvatska država (Republika Hrvatska) je u vanjsko-političkim odno- 
sima neutralna. Ona može zaključiti obrambeni pakt s drugim neutralnim 
državama. Hrvatska država je bitan čimbenik mira. 

Republika Hrvatska surađuje s drugim narodima u jugoistočnoj Euro- 
pi u svrhu ostvarenja Jadransko-podunavske gospodarske zajednice. 


c) Unutarnji zadaci: sloboda, ravnopravnost, demokratski poredak 
i blagostanje čitavog stanovništva 


Hrvatska država omogućuje ostvarenjem prava samodređenja naroda 
demokratski poredak. Uspostavljaju se i jamče osnovna ljudska prava svih 
građana. 

Osigurava se ravnopravnost svih stanovnika, bez obzira na društveno 
porijeklo, rasu, nacionalnu pripadnost i vjeru. 

U hrvatskoj državi su zajamčena puna prava srpske i drugih manjina. 

Jamči se sloboda govora i tiska, sloboda sastajanja i organiziranja u 
političke, profesionalne i druge organizacije. 

Osigurava se sloboda mišljenja, savjesti i vjere te nepovredivost poli- 
tičkih protivnika. 

Država jamči slobođu izbora zvanja i kretanja za sve građane, nepo- 
vredivost privatnog i obiteljskog života, stana i poštanske tajne. 


d) Upravno-političko uređenje 


Hrvatsku državu tvore slobodnom odlukom današnje republike Hryvat- 
Ska i Bosna i Hercegovina kao i Sandžak, Boka Kotorska, Srijem i Bačka. 

Unutrašnja podjela na pokrajine ili zemlje provodi se na temelju 
sporazuma između republika Hrvatske i Bosne i Hercegovine te ostalih 
hrvatskih zemalja. 

U svrhu konačnog uklanjanja svih napetosti sa Srbijom i Crnom 
Gorom provodi se izmjena pučanstva i prema potrebi korektura granica. 


e) Društveno-gospodarski poredak 


Jedna od osnovnih zadaća hrvatske države sastoji se u osiguranju 
dostojnog i suvremenog životnog standarda svim njezinim stanovnicima. 
U tu svrhu se osigurava pravedna podjela dobara i narodnog dohotka 
između pojedinih socijalnih skupina. 

Onemogućuje se privilegiranost jedne društvene klase ili političke 
skupine i pojedinaca na račun drugih. 

Onemogućuje se stvaranje monopola u privredi i na drugima područ- 
jima društvenoga života po političkim organizacijama i skupinama, dru- 
štvenim klasama i raznim interesnim skupinama i pojedincima te po 
stranim zemljama, političkim i gospodarskim organizacijama. 

Prirodna bogatstva i proizvodna sredstva stavljaju se u službu čitave 
zajednice. 

Ostvaruje se optimalna kombinacija društvene i privatne Privrede u 
demokratskom poretku. 

Općim društvenim ciljevima ima ravnopravno služiti društveno i pri- 
vatno vlasništvo. 

Privredna djelatnost odvija se na temelju slobodne inicijative i tržišne 
privrede. 

Onemogućuje se stvaranje birokratskog privrednog sustava bez odgo- 
vornosti predstavnika i upravljača privrede i privrednih poduzeća. 

Hrvatska privreda se organski uključuje u međunarodnu izmjenu 
dobara i usluga. 

Na ovim političkim i gospodarsko-društvenim načelima morao bi biti 
zasnovan ustav i osnovno zakonodavstvo buduće hrvatske države. 


2. POLITIČKO UREĐENJE 


Osnovna ljudska prava mogu biti potpuno ostvarena samo u demo- 
kratskom sustavu. Demokratski sustav isključuje totalitarizam i diktaturu. 

Dosljedna primjena demokratskih načela uvjetuje višestranački pore- 
dak. Sve stranke moraju imati ista prava i iste mogućnosti nastupanja na 
izborima i zastupanja u Saboru, uz poštivanje osnovnih demokratskih 
sloboda, ustava i zakona. Nijedna stranka, ni skupina ne može za sebe 
tražiti pravo isključivog predstavljanja naroda. 

Hrvatska država mora jamčiti osnovna prava narodnim manjinama, 

među kojima je najveća srpska narodna manjina. Starosjedioci Srbi u 
hrvatskim krajevima sastavni su dio hrvatske zemlje i života, Hrvatska 
je domovina Hrvata i domovina starosjedioca Srba. Uvodeći osnovna 
ljudska prava u ustav i zakonodavstvo, Hrvati Srbima jamče politička, 
kulturna, vjerska i socijalna prava, kao građanima i narodnoj manjini. 
Ali, s druge strane, Srbi u Hrvatskoj moraju preuzeti obaveze lojalnosti 
prema svojoj domovini Hrvaiskoj u svrhu stvaranja trajnog mira te presta- 
ti biti oruđem Srbije u suzbijanju hrvatskih nacionalnih težnja i ošteći- 
vanju hrvatskih nacionalnih interesa. U vlastitom je interesu Srba u 
Hrvatskoj, da se priključe Hrvatima u borbi protiv velikosrpske i komu- 
nističke diktature i za ostvarenje hrvatske demokratske države, u kojoj 
će oni imati ista prava kao Hrvati i moći mirno živjeti i razvijati se kao 
narodna manjina. Veći broj potpisnika Srba i pravoslavaca Hrvata na 
jezičnoj Deklaraciji 1967. i sudjelovanje u slobodarskom hrvatskom na- 
rodnom pokretu osobito 1969.-1971. zacrtava novi put u toj suradnji i 
ima veliko značenje za budućnost. 

U Hrvatskoj žive, osim Srba, i mnogobrojni pravoslavni Hrvati, koje 
današnje jugoslavenske vlasti ubrajaju među Srbe, a kojima buduća de- 
mokratska hrvatska država mora zajamčiti punu slobodu ispoljavanja 
svoje nacionalne svijesti i pripadnosti. 

Sve vjeroispovijesti su ravnopravne, a Crkva je u duhu tekovina 
moderne civilizacije odvojena od države. Kako se pravoslavne Crkve u 
načelu organiziraju prema državnim područjima na bazi posebnih Crka- 
va, tako će se i na hrvatskom državnom području, držeći se istoga načela, 
Pravoslavna crkva odvojiti od Srpske pravoslavne Crkve i konstituirati 
u samostalnu (autokefalnu) crkvu, slično kao što je ustanovljena Make- 
donska pravoslavna Crkva. 


Polazeći od današnjih republika Hrvatske te Bosne i Hercegovine, 
one bi na temelju sporazuma i slobodne volje njihovog stanovništva kao 
stare hrvatske zemlje trebale tvoriti jezgru buduće hrvatske države (Re- 
publika Hrvatska). K njima treba priključiti Sandžak, Boku Kotorsku, 
Srijem i Bačku, S obzirom na izmiješanost hrvatskog i srpskog pučanstva 
u raznim krajevima, u obostranom interesu Hrvata i Srba bila bi opsež- 
nija izmjena pučanstva između Hrvatske i Srbije. Radi uređenja odnosa 
s Crnom Gorom, potrebna je izmjena pučanstva Hrvatske i s tom zem- 
ljom. Sa Slovencima će Hrvati morati povesti pregovore o istom proble- 
mu, koji, za razliku od Srbije i Crne Gore, u manjoj mjeri utječe na 
hrvatsko-slovenske odnose. 

Različiti povijesni razvoj i posebnost hrvatskih zemalja danas su i 
praktički od velikog značenja i moraju doći do izražaja kod uređenja 
hrvatske države. Jaka svijest stanovništva, osobito Bosne i Hercegovine, 
o svojoj posebnosti, jake vjerske skupine —katolici, muslimani i pravo- 
slavci—, prisutnost narodnih manjina, kao i potreba demokratizacije 
jednog dijela uprave u modernoj državi, nameće deceniralističko uređenje 
hrvatske države na pokrajine ili zemlje. I kod toga rješenja treba voditi 
računa o tome, da Sandžak tvori sa B-H jednu cjelinu. 

Hrvatsko državno područje moglo bi biti podijeljeno na ove četiri 
pokrajine ili zemlje, koje bi imale svoj Sabor i svoju vladu: 

1. Panonska Hrvatska, koja se sastoji iz ovih područja: sjeverne 
Hrvatske, Like, kontinentalnog dijela Gorskog Kotara, Slavonije, Srijema, 
Baranje i Bačke. Sjedište pokrajine je Zagreb. 

2. Pokrajina Bosna i Hercegovina sa Sandžakom. Sjedište pokrajine 
je Sarajevo. 

3. Pokrajina Dalmacija. Sjedište pokrajine je Split. 

4. Pokrajina Istarska Hrvatska, koja obuhvaća Hrvatsko Primorje. 
Istru i jadranski dio Gorskog Kotara. Sjedište pokrajine je Rijeka. 

Za svu državu su organizirani ovi zajednički poslovi: zajednička 
državna uprava, gospodarska i financijska politika, novac, vanjska poli- 
tika, glavni promet, pošta, brzojav i telefon, vojska i obrana zemlje uz 
potporu teritorijalne obrane, visoko školstvo, jedan dio stručnog školstva 
i vrhovni sud. 

Središnja uprava provodi svoje poslove izravno i preko pokrajina, 
kotareva i općina. 

Pokrajine su autonomne u školstvu, osim visokog i jednog dijela 
stručnog školstva, u sudstvu, osim vrhovnog i ustavnog sudstva, pokra- 
jinskim financijama, u lokalnom prometu i pokrajinskoj upravi. 

Pokrajinski ustavi, zakoni i uprava moraju biti u skladu s ustavom, 
zakonima i upravom Republike Hrvatske. 

U okviru pokrajine Panonska Hrvatska može se urediti za Srijem, 
Baranju i Bačku posebno autonomno-upravno područje Vojvodina sa 
sjedištem u Subotici. 

Unutar pokrajina slijedeće upravne jedinice su kotarevi i općine. 

Osnovna politička jedinica u državi je općina, Kotarevi nemaju samo- 
upravnih funkcija, nego su izvršni organi državnih vlasti. 

Sjedište hrvatskog Sabora i hrvatske vlađe je u Zagrebu. 


Na bazi ovih načelnih prijedloga za opća politička rješenja moguća 
je suradnja među svim demokratskim snagama u domovini i u emigraciji, 
koje teže za ostvarenjem osobne slobode i demokracije u Hrvatskoj i 
nezavisnosti prema vani. Razlike u pogledima na unutrašnje rješenje pro- 
blema u okviru međunarodne neutralnosti i samostalnosti ne moraju biti 
zapreka u radu za ostvarenje hrvatske države kao zajedničkog cilja. Uska 
suradnja nameće se i s narodima u jugoistočnoj Europi u svrhu ostvarenja 
jadransko-podunavske gospodarske zajednice. 

Različiti stranački programi s ciljem ostvarenja hrvatske države ne 
moraju biti zapreka suradnji na bazi gore iznesenih temeljnih načela. 


3. DRUŠTVENO-GOSPODARSKI SUSTAV 


Temelj društveno-gospodarskog poretka u budućoj hrvatskoj državi 
'je uklanjanje današnjeg kolonijalnog položaja Hrvatske prema Srbiji i 
trajno onemogućenje bilo kojeg drugog stranog gospodstva u Hrvaiskoj. 
To je bitni preduvjet, da prirodna bogatstva i proizvodna sredstva mogu 

biti stavljena u službu čitave zajednice, odnosno svega stanovništva hrvat- 
ske države. To privredno oslobođenje od vanjske dominacije i eksploata- 
cije ujedno je preduvjet za sprečavanje nastajanja ne samo stranih, nego 
i domaćih monopola u korist raznih političkih i drugih interesnih skupina. 

Socijalni i ekonomski problemi imaju danas ogromno značenje u čita- 
vome svijetu. Glavno mjerilo za uspjeh svakog društvenog sustava su 
životne prilike i životni standard širokih narodnih slojeva. Za očuvanje 
socijalnog i političkog mira od goleme je važnosti pravedna podjela na- 
rodnog dohotka između pojedinih socijalnih skupina. Rješenje tih pitanja 
bit će jedna od najvažnijih zadaća hrvatske države. 

Nakon neuspjeha komunističkog socijalno-ekonomskog sustava, treba 
tražiti nova rješenja, imajući uvijek u vidu opće interese zajednice, zado- 
voljenje potreba širokih narodnih slojeva i trajno održanje socijalnog 
mira. Umjesto komunističkog socijalnog i ekonomskog sustava, koji za- 
robljuje i eksploatira seljaka, radnika i intelektualca i koji uvodi u pri- 
vredi birokratizam bez odgovornosti političkih i privrednih vođa i uprav- 
ljača, mora stupiti novi socijalni demokratski sustav, koji radnome čovje- 
ku omogućuje udjel u nacionalnom dohotku u omjeru s njegovim dopri- 
nosom i osigurava dostojan životni standard i pokriće normalnih materi- 
jalnih i kulturnih potreba. Privilegiranosti jedne društvene klase ili poli- 
tičke skupine ne smije biti, a sva prirodna bogatstva i proizvodna sredstva 
moraju biti stavljena u službu čitavog naroda. 

S time u vezi mora se isključiti i trajno onemogućiti monopol u pri- 
vredi po jednoj političkoj stranci, društvenoj klasi ili interesnoj grupi. 
Taj postulat danas je od najveće važnosti, kada i u zapadnim demokrat- 
skim državama izravni udjel države i društva i njihov utjecaj u privredi 
biva sve veći. Kao daljnji preduvjet za ostvarenje gore navedenih ciljeva 
mora se razviti novi socijalno-ekonomski sustav. 

Novi društveno-gospodarski sustav mora biti optimalna kombinacija 
društvene i privatne privrede u demokratskom političkom poretku, Zato 
se uz društveni sektor mora pogodovati razvitak privatnog sektora s pri- 
vatnim poduzećima u pojedinim granama privrede, da se omogući slo- 
bodna konkurencija i funkcioniranje zakona tržišta u službi općih 
interesa čitave društvene zajednice. Društveni sektor mora biti pod kon- 
trolom javnosti te mora raditi pod istim uvjetima kao privatna poduzeća, 
Da se postigne brz i trajan napredak u privredi, mora se osigurati, da 
privatna inicijativa i osobni interes dođu do punog izražaja, kao osnovne 
pokretne snage u privrednom životu. 

Iz svega slijedi, da se u općem interesu ne će vraćati u privatne ruke 
krupna industrijska, trgovačka, bankarska, prometna i druga poduzeća, 
Ta će se poduzeća reorganizirati, da posluju po načelima privatnog podu- 
zeća, ravnajući se prema principu rentabilnosti i snošenja odgovornosti 
njegovih funkcionera, uz oslobođenje od birokratskih mjera i političkog 
monopola. To znači, da bi se poduzeća pretvorila u dionička društva, a 
dionice bi se podijelile između središnje državne vlasti, pokrajina i opći- 
na, već prema njihovom doprinosu u izgradnji tih poduzeća i prema 
njihovom općem značenju. Izvjesni manji dio dionica bi se uz određene 
uvjete mogao ustupiti radnicima, namještenicima i potrošačima. Ta i 

druga velika poduzeća građena su na žrtvama čitavog naroda, pa prema 
tome zajednica dolazi u prvome redu u obzir kod podjele vlasništva u 
novom demokratskom poretku. 

Uz tako reotganizirana velika i veća poduzeća mogu se slobodno osni- 
vati i razvijati privatna poduzeća, koja će uz iste uvjete rada stupiti u 
konkurenciju s društvenim sektorom. Sitna privredna poduzeća manje su 
prikladna za društveni sektor. Tu će se raširiti pretežno privatna podu- 
zeća, a veliku će ulogu igrati najraznovrsnije zadruge, koje i danas postoje 

u velikom broju, ali su bez slobode i izvršni su organi Komunističke 
pattije. Demokratizirane slobodne zadruge zauzet će svakako veoma važno 
mjesto u budućnosti, a posljedica demokratizacije bit će i to, da će i one 
morati stupiti u slobodan natječaj na tržištu. 

Ni veliki građevni objekti i gradilišta ne dolaze u obzir za vraćanje 
prijašnjim vlasnicima, nego radikalna reorganizacija poslovanja i upravlja- 
nja na principu rentabilnosti poduzeća. 

Nakon totalnog neuspjeha komunističke agrarne politike, u poljopri- 
vredi su potrebne radikalne promjene. Obiteljsko seljačko gospodarstvo 
najprikladnija je proizvodna jedinica u poljoprivredi, Država i seljačke 
organizacije moraju unapređivati razvoj obiteljskog seljačkog gospodar- 
stva, da ono može racionalno upotrebljavati proizvodna sredstva i osigu- 
ravati sposobnost konkurencije hrvatske poljoprivrede prema drugim 
zemljama. Pri tome kao glavna svrha seljačkog gospodarstva mora biti 
opskrba zemlje hranom i poljoprivrednim sirovinama, osiguranje života i 
razvoja seljačke obitelji, održanje socijalne ravnoteže u okviru čitavog 
naroda te osiguranje primjerenog dohotka seljačkoj obitelji. Danas seljač- 
ko gospodarstvo u doba industrijske civilizacije čini čitavom društvu 
posebnu uslugu njegom i zaštitom prirode i održanjem ravnoteže u 
prirodi. Ova socijalno-ekološka funkcija poljoprivrede dobiva preko obi- 
teljskog seljačkog gospodarstva sve više na važnosti. 

I seljačko gospodarstvo morat će tražiti nove organizacijske forme, 
osobito u pogledu suradnje između pojedinih gospodarstava na širokoj 
bazi i zajedničke upotrebe proizvodnih sredstava, a u prvome redu stro- 
jeva, ali i zgrada, pa i u pogledu zajedničkog obavljanja nekih radova. 
To je potrebno u svrhu prilagođenja novom gospodarskom i tehničkom 
razvoju. Bitno je kod toga, da seljak ostane osobno slobodan i da se 
služi prednostima zajednice i sa svoje strane dade svoj doprinos zajed- 
nici. 

Jedna od glavnih mjera za unapređenje seljačkog gospodarstva i poljo- 
privrede općenito sastoji se u davanju povoljnih kredita te u posebnim 
dotacijama kod poboljšanja agrarne strukture i izgradnje zdravog tržišta, 
Domaća poljoprivreda mora biti sposobna za natjecaj na međunarodnom 
tržištu, ali, s druge strane, mora joj biti pružena zaštita protiv nelojalne 
strane konkurencije. Važno sredstvo unapređenja poljoprivrede je i poli- 
tika cijen4, koja uz interes poljoprivrede mora uzeti u obzir i interese 
čitave zajednice i mogućnosti tržišta. Vanjska trgovina mora uzeti u obzir 
interese i značenje domaće poljoprivrede. 

Država štiti vlasništvo seljaku nad njegovim gospodarstvom, a omo- 
gućuje mu, osobito kreditom, povećanje posjeda kupnjom ili zakupom 
zemljišta. 

U planinskim krajevima i u krajevima s otežanim uvjetima proiz- 
vodnje potrebno je u svrhu održavanja seljačkih obitelji primijeniti 
posebne socijalne mjere, osim ekonomskih, da se spriječi depopulacija 
tih krajeva. 


Uz seljačko gospodarstvo potrebno je razviti industrijsku poljoprivre- 
du, ali koja ne smije opterećivati državnu blagajnu i zajednicu, nego 
poslovati po načelima samostalnog poduzeća i ravnati se prema renta- 
bilitetu. Potreba industrijskih poljoprivrednih gospodarstava proizlazi iz 
činjenice, da se danas velike površine zemljišta nalaze u vlasništvu 
zadruga i zajednice općenito. Jedan dio te površine treba dati seljacima 
na dugoročan zakup. No kako se odlaskom mlađih naraštaja sa sela broj 
seljaka i interes za poljoprivredu znatno smanjuje, morat će se reorga- 
nizirati današnji društveni sektor u prilog stvaranja velikih gospodarstava 

ostatak društvenih imanja preuzeti funkcije dobara za proizvodnju sje- 
mena i rasplodne stoke, za škole i specijalnu izobrazbu seljaka, stručnjaka 
čar 


Dok je zemljište u poljoprivrednim zonama vlasništvo privatno i dru- 
štveno, dotle zemljište izvan te zone kod svih prodaja izvan uže obitelji 


radnik mora imati tr ino jamstvo, da može osnivati svoje demokratske 


demokratskog Poretka puna prava organiziranja i zaštite svojih profesio- 
nalnih i socijalnih interesa, 

ruštvo i privreda moraju biti organizirani tako, da pojedinac postig- 
ne maksimum Ostvarenja osobnih prava bez oštećivanja zajednice. Poje- 
dinac se podređuje interesima zajednice, jer se on može Održati samo 


u okviru zajednice, koja mora trajno nastojati doseći što veći napredak 
i prosperitet, 

Hrvatska privreda IOTA se organski uključiti u međunarodnu izmjenu 
dobara i usluga i nastojati postići što veći efekt. Izvoz visoko kvalitetnih 


emokratska prava spada i sloboda kuliurnog stvara- 
nja, a ujedno i korišćenja blagodati svih dostignuća kulture i civilizacije 

i granama privrede osigura pravedni udjel u narodnom dohotku, da posre- 
duje i izravnava u konjliktima, da ne dozvoljava izrabljivanje slabijega 
te da iz zajedničkih sredstava poduzimlje mjere u korist slabijih slojeva, 
kao i mjere, koje su u interesu održanja zdrave socijalne ravnoteže. 
Država mora unapređivati i pomagati razvijanje privatnog i društvenog 
sektora privrede, dok će omjer privatnog i društvenog sektora privrede 
biti po narodu određen u vidu općih narodnih interesa i prema stupnju 
opće-ekonomskog i socijalnog razvoja. Imajući pred očima te ciljeve, 
čitava ekonomska politika mora poštivati osnovne zakone svakog zdra- 
vog tržišta: slobodno funkcioniranje ponude i potražnje. 


IV. SREDSTVA ZA OSTVARENJE HRVATSKE NACIONALNE 
SLOBODE I DRŽAVE 


Hrvatski narod u domovini predstavlja glavninu hrvatskih političkih 
snaga. Emigracija je bitno produženje i pojačanje snaga u domovini i 
predstavlja danas moćan i utjecajan politički čimbenik. Sve te snage su 
potencijalni članovi budućeg hrvatskog fronta i pokreta u borbi za hrvat- 
sku demokratsku državu. Te snage će imati uspjeha, ako se uklope u 
zbivanje u naprednom svijetu i ako se ujedine u borbi za slobodu s drugim 
ugroženim narodima. Hrvatska borba za slobodu je usmjerena protiv 
današnje sovjetsko-srpske, kao i svake druge okupacije i agresije. Stra- 
načke i ideološke razlike ne bi u današnjim sudbonosnim zbivanjima 
trebale biti zapreka za zajednički rad i nastup u tome okviru. Tko je 
protiv tuđe vlasti i okupacije u Hrvatskoj, tko nije pred hrvatskim naro- 
dom kompromitiran i ne želi mu nametnuti diktaturu i totalitarizam, taj 
će naći svoje mjesto u okviru novih velikih zadataka. 


Skori događaji odlučit će sudbinom Hrvatske i njezinog stanovništva 
za dugo vremena. U kojoj će mjeri ta sudbina biti odlučena mirnim, a u 
kojoj mjeri sredstvima otvorene borbe, sada je nejasno. Hrvati danas 
moraju na sve biti pripravni. Držanje Srbije i Srba prema hrvatskim 
nacionalnim ciljevima uvelike će utjecati na tok događaja. Do sada sa 
srpske strane nema znakova razumijevanja i potpore Hrvatima. Možda će 
odgovorni Srbi u svome interesu uvidjeti opravdanost hrvatskih zahtjeva 
i izbjeći nepotrebnu borbu i žrtve? 


NAPOMENA 


Suvremeni problemi političkog i socijalnog uređenja hrvatske države i njezinog 
međunarodnog položaja obrađeni su u novije vrijeme posebno u ovim publikaci- 
jama: 

]. Petričević: Hrvatski nacionalni problemi i ciljevi. «Hrvatska revija», god. XIV., 
sv. 2-3, 1964. (Posebni otisak). 
J. Petričević: Put k ostvarenju hrvatske države i međusobni odnosi država-nasljed- 

nica Jugoslavije. «Hrvatska revija», god. XVI., sv. 1, 1966 (Posebni otisak). 
X X x: Program hrvatske demokratske opozicije. Miinchen, 1968. 

Hrvatska danas i sutra. Prvi simpozij Hrvatske revije, Knjižnica Hrvatske revije, 

Miinchen, 1969. 

Hrvatski razgovori o Slobodi. Drugi Simpozij Hrvatske revije. Drugo izdanje. Knjiž- 

nica Hrvatke revije, Barcelona, 1974. 

Ove su publikacije dobrim dijelom bile upotrebljene kod izrade gornjeg prikaza. 

Prije je kod Hrvata na seljačkoj bazi Stjepan Radić razvio napredni načelni 
politički i društveno-gospodarski program za uređenje hrvatske seljačke republike, 
koji je 1921. prihvaćen kao program Hrvatske Seljačke Stranke («Ustav Neutralne 
Seljačke Republike Hrvatske»). 

Vodstvo Hrvatske seljačke stranke je u Drugom svjetskom ratu prihvatilo 
Jugoslaviju kao okvir za rješavanje hrvatskog pitanja. Nakon rata, dr. Krnjević, 
napose jasno nakon Mačekove smrti, raskinuo je s tom politikom i postavio zahtjev 
za stvaranje hrvatske države. 

Ustaški pokret nije imao, osim opće ideje hrvatske države, razrađeni politički, 
niti društveno-gospodarski program. Improvizacije staleškog društvenog uređenja 
u NDH od 1941.-1945. bile su više kopije stranih ideja i programa na hrvatskim 
društvenim temeljima i u nekim prijašnjim organizacijama. Osnova programa bila 
je ostvarenje hrvatske države. 

Hrvatski komunisti su već prije prošlog rata i u simom ratu prepustili Srbima 
rješavanje hrvatskih političkih i društveno-gospodarskih problema u velikosrpskoj 
Jugoslaviji. Posljedica toga je ponovni kolonijalni položaj Hrvatske, koji još uvijek 
traje. 


MISAO NA HRVATSKU: Crkva sv. Marka, Banski dvori (lijevo) i Sabornica. 
KNJIŽNICA 
AUGUSTA CESARCA 17 
Z ME Šubićeve 


ps 


UJEDINJENI NARODI GODINE 1975. 
I HRVATI 


e... sij 


ANĐELKO BELIĆ 


JA SAM se neki dan na našem sveučilištu upoznao s izraelskim gene- 
ralom Moše Dayanom. On je rekao, da nema mnogo povjerenja u Uje- 
dinjene Narode kao sredstva za rješenje izraelskog pitanja, jer da Uje- 
dinjeni Narodi nisu dovoljno djelotvorni. 

Ako najslavniji izraelski vojnik-političar veli, da za rješenje izraelskog 
pitanja Ujedinjeni Narodi nisu pravo mjesto, što da mislimo mi Hrvati 
o toj organizaciji, kao mogućem forumu za rješavanje našeg pitanja? 

Međutim, ako pitamo Jasira Arafata, što on misli o Ujedinjenim 
Narodima, čut ćemo onda sasvim drugačiji odgovor. Da ne ulazim u 
nikakovu analizu mogućeg Arafatovog mišljenja, predlažem čitaocima, 
da pažljivo pročitaju niže navedenu «Rezoluciju» Glavne Skupštine 
Ujedinjenih Naroda, koja se odnosi na palestinsko pitanje, i da u svakom 
redku, gdje se spominje riječ «Palestina» i «palestinski», te riječi u duhu 
zamijene s riječima «Hrvatska» i «hrvatski». Rezolucija ima naslov na 
engleskom «On Palestinian Rights», što znači «O palestinskim pravima» 
i izglasana je sa 89 glasova u korist rezolucije, 8 protiv i 57 uzdržanja. 
Glasovanje je izvršeno u zgradi Ujedinjenih Naroda u New Yorku na 
22. studenoga 1974. Slijedi točan tekst rezolucije: 


«Glavna Skupština 

Nakon što je promotrila pitanje Palestine, 

Nakon što je čula izjavu Palestinske Oslobodilačke Organizacije, koja pred- 
stavlja narod Palestine, 

Nakon što je čula druge izjave, koje su bile dane za vrijeme raspravljanja, 

Duboko zabrinuta, da još uvijek nikakovo pravedno rješenje palestinskog pi- 
tanja nije postignuto, i priznajući, da pitanje Palestine trajno predstavlja opasnost 
međunarodnom miru i sigurnosti. 

Priznajući da palestinski narod ima pravo na samoopredjeljenje u skladu s 
Poveljom Ujedinjenih Naroda, 

Izražujući tešku zabrinutost, što je palestinski narod spriječen u uživanju svojih 
neotuđivih prava, i napose u uživanju svog prava na samoopredjeljenje, 

Vođena ciljevima i načelima Povelje, 

Pozivajući se na svoje prijašnje rezolucije, koje potvrđuju pravo palestinskog 
naroda na samoopredjeljenje, 

1. Ponovno potvrđuje neotuđiva prava palestinskog naroda, koja uključuju: 

(a) Pravo na samoopredjeljenje bez vanjskih utjecaja; 
(b) Pravo na narodnu nezavisnost i suverenost; 

2. Ponovno potvrđuje pravo Palestinaca, da se vrate svojim domovima i 
posjedima, s kojih su bili protjerani i iskorijenjeni, i poziva njihov povratak; 

3. Naglašuje, da puno poštivanje neotuđivih prava palestinskog naroda i nji- 
hovo ostvarenje jesu neobhodni za rješenje palestinskog pitanja; 

4. Priznaje, da je palestinski narod glavni sudionik pri stvaranju pravednog i 
trajnog mira na Bliskom Istoku; 

5. Nadalje priznaje pravo palestinskog naroda, da na svaki način zadobije 
svoja prava, koja su u skladu sa svrhom i načelima Povelje Ujedinjenih Naroda; 

6. Poziva sve države i međunarodne organizacije, da dadu svoju pomoć pales- 
tinskom narodu u njegovoj borbi za obnovljenje svojih prava, u skladu s Poveljom; 

7. Zahtijeva od Glavnog Tajnika, da uspostavi dodire s Palestinskom Oslobo- 
dilačkom Organizacijom u svim stvarima, koje se tiču palestinskog pitanja; 

8. Zahtijeva od Glavnog Tajnika, da izvijesti Glavnu Skupštinu na svojoj 
tridesetoj sjednici o stvarnoj primjeni ove rezolucije; 

9. Odlučuje, da se predmet pod naslovom «Palestinsko pitanje» stavi na pri- 
vremeni ročišnik tridesete skupštine.» 


Osim ove rezolucije, donesena je još i jedna druga, gdje se Palestin- 
skoj Oslobodilačkoj Organizaciji daje status «promatrača» na svim sastan- 
cima, koji bi bili organizirani pod okriljem Glavne Skupštine. 


Ipak, usprkos ovim rezolucijama, palestinsko pitanje još nije riješeno. 
Očito je, da paralelno uz Ujedinjene Narode, kao središta za kolektivno 
rješavanje međunarodnih problema, postoji na međunarodnom polju još 
jedan drugi sklop sila, koji radi u skladu s Ujedinjenim Narodima, kada 
mu se to sviđa; a ide protiv odluka Ujedinjenih Naroda, kad mu takove 
odluke politički ne odgovaraju. Takav odnos snaga stvarno je bio već 
predviđen 1945. u San Franciscu, kad se je sastavljala Povelja Ujedinje- 
nih Naroda. U međunarodnim odnosima, još prije nekoliko stoljeća, 
prihvaćen je princip o suverenoj jednakosti velikih i malih država. To 
znači, da u Glavnoj Skupštini Ujedinjenih Naroda, neke male, novonastale 
otoci-države, s manje od milijun stanovnika svaka od njih, imaju jednaka 
prava glasanja u Glavnoj Skupštini kao države obujma Sjedinjenih Drža- 
va, Kine ili Rusije. Ili, uzmimo primjer karibskih država, Trinidad i 
Tobago, Jamaica, Haiti i Santo Domingo, po veličini patuljaste države, 
nadglasuju, po postojećem sustavu, kombiniranu snagu Sjedinjenih Drža- 
va, Rusije i Kine! Rezultat glasovanja: četiri suverene države protiv tri! 
Kako stvari danas stoje, oko 5 % pučanstva cijelog svijeta ima u Glav- 
noj Skupštini absolutnu većinu, a 10 % tog istog pučanstva, ima dvotre- 
ćinsku većinu, koja teoretski može donositi najsudbonosnije odluke za 
obstanak ili nestanak čitavog čovječanstva! 


Protuteza ovom stanju stvari u Glavnoj Skupštini jest činjenica posto- 
janja Sigurnosnog Vijeća, čija je glavna ovlast sadržana u jednostavnim 
definicijama, da svi članovi Ujedinjenih Naroda prenose na Sigurnosno 

Vijeće «prvenstvenu odgovornost» za održanje međunarodnog mira i 
sigurnosti, i da se svi članovi Ujedinjenih Naroda obvezuju, da će u 
dobroj vjeri ispuniti odluke Sigurnosnog Vijeća, Tko su ti članovi Sigur- 
nosnog Vijeća, čije će odluke u dobroj vjeri ispuniti svi članovi Ujedinje- 
nih Naroda? Ima ih svega petnaest; deset se od njih biraju na dvogo- 
dišnju službu, dok su pet od njih za sva vremena tamo predstavljene, i 
bez njihove suglasnosti se ne može poduzeti nikakova međunarodna 
djelatnost. To su veliki pobjednici iz Drugog svjetskog rata: Sjedinjene 
Države, Engleska, Francuska, Rusija i Kina. Ako se bilo koji od njih 
usprotivi makar i inače jednodušnoj odluci toga tijela, ništa se ne može 
poduzeti: to je taj slavni «veto», institucija međunarodne politike, koja 
daje pravo «Velikoj Petorici», da spriječe bilo koju međunarodnu djelat- 
nost, ako je protivna njihovim političkim interesima. Naglašujemo, ovdje 
se ne radi o respektiranju jednog priznatog pravnog principa, već o zaštiti 
političkih interesa pobjednika iz prošlog rata. Svakomu je jasno, da je 
upravo smiješno, da su danas iz koncerta velikih sila formalno isklju- 
čene snažne i miroljubive države kao Japan i Zapadna Njemačka. 


Još nešto s time u vezi. Međunarodno pravo je zbirka pravnih pra- 
vila, koja se ne primjenjuju automatski i ex offo. Pravo na narodno samo- 
određenje sadržano je u Povelji Ujedinjenih Naroda, bilo je obilato 
primjenjivano u procesu dekolonizacija. Ali ono ne mora uvijek biti 
primijenjeno, jer Ujedinjeni Narodi, prema procesualnim pravilima iz 
same Povelje, mogu kad hoće, a ne moraju kad neće, ta ista pravila 
primjenjivati. Oni ne postupaju po pravdi, već prema interesima i odno- 
sima snaga velikih sila. Još jedino nedekolonizirano carstvo na ovom 
svijetu je Sovjetska Rusija, koja je nakon boljševičke revolucije zadržala 
sve carske kolonije. I da ironija bude još veća, zadržala je, i nakon Drugog 
svjetskog rata i nakon Niirnberškog suđenja, Estoniju, Letoniju i Litvu 
pod svojom vlasti, bez obzira na činjenicu, da je do njih došla ujesen 
1939. tajnim protokolom Hitlera i Staljina o dijeljenju istočne Europe 
na njemačke i ruske interesne zone. Ja sa slašću čitam mojim studentima 
telegram, kojim sovjetska vlada čestita nacističkoj vladi osvojenje Var- 
šave! 


Mi smo narod starih pravica. Za stare pravice borili su se hrvatski 
staleži protiv Madžara i Austrijanaca; za stare pravice digao je Matija 
Gubec svoju seljačku bunu; za state pravice smo se kao studenti nazdrav- 
ljali po vlaškouličkim i drugim krčmama i gradili protujugoslavenske 
barikade na Sveučilištu; za stare pravice već trideset godina organiziramo 
našu protujugoslavensku emigrantsku borbu. To je krasno, to je idealis- 
tički, to je točno, to je duboko, to je moralno nadahnjavajuće, to je 
pravno, to je ljudski, to je božanski. Ali samo do jednog stepena: jer, 
mi smo se za stare pravice uvijek borili uzalud. Nikada ih nismo ostvarili, 
osim efemerno u znaku Desetog Travnja. Prema tome, moramo zaključiti, 
da borba za stare pravice negdje mora imati neku tešku pogrešku. 

Međunarodni odnosi imaju svoje standarde, svoja pravila igre, a koja 
mi ne igramo. Mi moramo promijeniti našu vanjsku politiku. Ne smijemo 
se samo pouzdavati u pravdu —koja možda negdje i postoji, ali ne za 
nas— već moramo našu političku borbu podvrći pravilima igre koju 
diplomati igraju. 

Kemičari znadu gdje stoje. Oni pomiješaju dvije jedinice vodika s 
jednom jedinicom kisika, i uvijek dobiju vodu. Matematičari su dosta 
sigurni također. Oni uzmu dvije jabuke i dodaju još dvije jabuke, i sada 
imaju četiri jabuke. Malo im se komplicira život, kad uzmu dvije jabuke, 
dvije violine i dvije ribe; onda imaju šest čega? A politički naučenjaci 
jedva ikada znaju gdje stoje; njihov je teren pokretan kao saharski pije- 
sak, i na njemu je teško bilo što graditi. Stoga se je njihovo polje ogra- 
ničilo na relativno mali broj strogo znanstvenih djelatnosti. Njihov je 
pristup empirički. Oni bilježe i mjere samo ono, što je utvrđeno, da se je 
stvarno dogodilo. Kad se neke činjenice u sličnim okolnostima, na sličan 
način obnavljaju, onda oni postavljaju teoriju; a kad se teorija kroz 
dugo vremena opažanja pokaže kao uvijek postojeća, onda je proglašuju 
zakonom ljudskog političkog ponašanja. Prema tome vidimo, da nema 
znanstvene formule, po kojoj bi se svi budući politički problemi auto- 
matski rješavali. Samo neki od njih pokazuju tendenciju trajnog opeto- 
vanja. 

Iznimku ovom mišljenju predstavljaju marksisti sa svojim povijesnim 
predeterminizmom. Oni su svoju teoriju proglasili čistom znanosti, i oni 
točno znadu što nam budućnost nosi. Netko je o tom napravio šalu, 
pa je rekao, da je na međunarodnom sastanku komunističkih povjesni- 
čara, filozofa i političkih naučenjaka, kratko nakon smrti Staljina, u 
Varšavi, ruski predsjedatelj ovako pozdravio skupinu: «Drugovi, prošlost 
se može mijenjati kako god se hoće, samo je budućnost nepromjenljiva.» 


Koje su to bazične činjenice, koje su politički naučenjaci realističke 
škole priznali kao uvijek postojeće u svakom političkom sistemu? 


Prvo: Kroz otprilike osam tisuća godina zabilježene povijesti, opa- 
ženo je i utvrđeno, da se ljudska narav nije skoro ni za dlaku promijenila. 
Okrutnost, lakomost, sebičnost, oholost, zavist, zloća, svadljivost, ne- 
poštenje, sklonost mitu nalaze se gotovo nepromijenjene u svim pojedinci- 
ma i skupinama, koje je povijest opisala od toliko tisućljeća unatrag do 
danas. Prije dvije tisuće godina Krist nas je učio, da ljubimo bližnjega 
svoga kao samoga sebe; činimo li to? A kad bismo to zaista radili, onda 
uopće ne bismo trebali nikakovih političkih teorija! Realistička škola 
prema tome tvrdi, da je mit i utopija graditi jednu političku teoriju, čiji 
je uvjet za uspjeh sveopća suradnja, idealizam, bratimstvo, nesebičnost, 
plemenitost i tako dalje. Realni se politički programi moraju bazirali na 
kombinaciji obih elemenata, slozi i neslozi, sebičnosti i nesebičnosti, 
sličnosti i različnosti, Mi se Hrvati strašno žalostimo, da toliko napora 
trebamo ulagati, da se u bilo čemu složimo. Mi nismo ništa drugačiji od 
preostatka ljudskog roda; ono što trebamo je, da se u praktičnom vođenju 

politike pomaknemo s pretjerano idealističkog na niže realističko po- 
dručje; mi trebamo manje ideologije, a više pragmatizma. 


Drugo: Kroz isti taj razmak vremena politički realisti ustanovili su, 
da se čovjek uvijek borio za vlast, da je ta borba sastavni dio njegova 
značaja, i da će uvijek postojati. Žene su se borile s muževima za vlast 
u braku, muškarci međusobno da postanu gradonačelnici, senatori i pred- 
sjednici banaka; prinčevi da postanu kraljevi, a države da prošire svoje 
granice i tako povećaju svoju vlast, svoju nezavisnost i sigurnost. Potpis 
ugovora o svetosti sadanjih europskih granica u Helsinkiju nije nekom 
magikom promijenio ljudsku narav. Borba za vlast ići će dalje, i granice 
i vlade će se mijenjati prema odnosu realnih političkih snaga. 

Amerika i Rusija borile su se za vlast za vrijeme Trumanovog hladnog 
rata, za vrijeme Kruščovljeve koegzistencije, za vrijeme Nixonove dćtente, 
a borit će se i u periodu Brežnjevljevog Helsinkija. Te zemlje ne ratuju 
samo zato, jer njihove oružane snage i njihovi sustavi savezništva stoje 
u ravnovjesju, u stanju «balance of power»; jedan rat s konvencionalnim 
oružjem mogao bi trajati dvadeset godina, a rat s atomskim oružjem dva- 
deset minuta. Ali borba za vlast će ići dalje, i jedna i druga strana 
pokušat će pojačati i proširiti svoje položaje, s povišenim naoružanjima 
i traženjem novih baza i saveznika. 

U načelu, dosta su jasno povučene granice između interesnih zona 
Rusije i Amerike u Europi. U tom okviru interesnih zona moramo tuma- 
čiti tragični svršetak Madžarske revolucije. Madžari su slušali Radio Free 
Europe, nadali su se američkoj intervenciji, i čak intervenciji Ujedinjenih 
Naroda, ali nisu računali s krvavim političkim stvarnostima: Madžarska 
je bila sastavni dio sovjetskog političkog bloka, s člansivom u Varšav- 
skom paktu, i rušenje jednog dijela tog bloka značilo je rušenje dijela 
sovjetske moći. A to Rusija nije mogla dozvoliti, čak i uz riziko ulaska 
u novi svjetski rat. 

Slična situacija zbila se je nedavno s Portugalom. Portugal je dio 
američkog političkog bloka, s članstvom u NATO-u. Rusija je pokušala, 
da tamo osvoji što se osvojiti može. Ali je SAD pokazala zube, kao što ih 
je SSSR pokazala u madžarskom slučaju. 


Treće: Politički realizam zahtijeva uzimanje u obzir još jedne em- 
piričke observacije. Trajna politička prijateljstva mogu se stvarati i ušču- 
vati samo onda, ako postoji identičnost interesa na obje strane. Francuska 
i Srbija imale su jedinstvenost interesa u Prvom svjetskom ratu, jer su 
im zajednički neprijatelj bile Centralne Sile. Nakon toga rata identičnost 
njihovih interesa bila je nastavljena time, što su i Francuska, kao i pro- 
širena Srbija pod imenom Jugoslavija, htjele uščuvati novi pobjednički 
red u Europi, stvoren u Versaillesu. Njemačka i Madžarska, u istom vre- 
menskom razmaku, imale su zajednicu interesa, jer su obje hijele uništiti 
taj novi red. Doktoru Krnjeviću se predbacuje, što nije za ratnih godina 
u Londonu, uz blagoslov Engleske, proglasio savezništvo između Hrvat- 
ske i Engleske; takova nešto se nije moglo ostvariti, jer onda nije postojao 
nikakav identitet interesa između Engleske i Hrvatske. Prije nekoliko 

godina, jedan hrvatski list u Europi, iz čistog domoljublja i u očajničkom 
pokušaju, da spasi Hrvatsku od srbskog genocida, pokušao je povezati 
interese samostalne Hrvatske Države s interesima Sovjetske Unije. Da li 
postoji, ili da li je ikada postajala ikakova zajednica interesa između 
istočne, ortodoksne i kolektivističke Rusije, i zapadne, katoličke i indivi- 
dualističke Hrvatske? U vanjsko-političkim odnosima, da li su te dvije 
nacije ikada u povijesti imale zajedničkog prijatelja ili neprijatelja? Iskon- 
ski odgovor na ovo pitanje napisao je srbski vidovnjak Dušan Nikola- 
jević u svojoj drami «Volga, Volga» desetak godina prije početka Drugog 
svjetskog rata. U imaginarnom sastanku Dostojevskog i Lenjina, Dosto- 
jevski halucinira: «Vladimire Iljiču, golubane moj, razapni me i uništi 
Europu! Smrvi Michelangelovog Mojsiju u prah i pepeo i sruši parišku 
Notre Dame do temelja! Uništi i razbij sve katoličke kipove Krista! Neka 
s lica zemlje nestane rimsko kršćanstvo! Neka ostane samo naša sla- 
venska majka, naša pravoslavna Rusija! Nek nabuja Volga, neka se 
razlije naša sveta rijeka i poplavi čitavu Europu i sve njene hramove 
božje...» A Lenjin odgovara: «Fjodore Mihajloviču Dostojevski, golubane 
moj, ljubim tebe, brate moj i genije naš! Rusija će uništiti Europu! 
Fjodore Mihajloviču Dostojevski, ponavljam ti, uništit će ju, golubane 
moj, golubane moj ruski...!»* 

Vidjeli smo do sada čitav niz raznih činjenica iz polja međunarodnih 
odnosa, koje, izgleda, bacaju svaka poneku zraku svog svjetla na naš 
hrvatski problem. Obnovimo ih ukratko, prije nego li pokušamo povući 
korisne zaključke. koji bi mogli, makar i u najmanjoj mjeri, pomoći 
rješenju hrvatskog pitanja. | 


1) Moša Dayan ne vjeruje previše u Ujedinjene Narode, jer ih ne 
smatra dovoljno djelotvornim. 

2) Jasir Arafat misli drugačije; on je tamo prije godinu dana odnio 
ogromnu diplomatsku pobjedu, kad je Glavna Skupština izglasala rezo- 
luciju, kojom se pozivaju sve države svijeta, da dadu pomoć palestinskom 
narodu. 

3) Arafalova organizacija dobila je status trajnog promatrača u 
Ujedinjenim Narodima. 

4) Usprkos tim uspjesima, palestinsko pitanje još nije riješeno. 

5) Postoji sukob između Glavne Skupštine, gdje prevladava brojča- 
na nadmoć nesvrstanih malih država, ali koje nemaju stvarne vojničke 
moći, i velikih sila, koje sada redovito ostaju u manjini, ali posjeduju 
stvarnu vojničku i ekonomsku moć. 

6) Ujedinjeni Narodi ne primjenjuju svoja vlastita načela i pra- 
vila, na primjer ono o samoodređenju, po službenoj dužnosti, već samo 
onda, kad se nađe dovoljan broj glasača, da prisile tu organizaciju na 
djelo. 

7) Naša borba za nezavisnost vođena je do sada na previše idealis- 


* Citirano prema članku Gašpara Bukovačkog u Hrvatskom glasu od 17. rujna 
1975. 

tički način, bez dovoljne veze s političkim realnostima, koje bi bile ieme- 
ljene na političkim interesima, a ne na pravicama. 

8) Škola političkog realizma utvrdila je svoje principe, koji se od- 
nose na bilo koju političku djelatnost: 


a) U politici se više uspijeva s pragmatizmom, nego li s forsi- 
ranjem ideološkog dogmatizma. 

b) Borba za vlast je vječna karakteristika djelatnosti svih poje- 
dinaca i svih država; ona će ostati bitna oznaka odnosa Amerike i 
Rusije, usprkos dćtente i ugovora u Helsinkiju. 

c) Škola političkog realizma ukazuje na važnost «identičnosti 
interesa» za stvaranje vanjskopolitičkih saveza. Ima li bilo koja 
velika sila identičnost interesa s Hrvatskom? Ili s Jugoslavijom? 


Od svih znanosti, najmanje su znanstvene političke znanosti, One 
nemaju formule za rješenje nijednog političkog problema, pa tako ni 
hrvatskog. One imaju svoju metodu, koja jest znanstvena, ali koja u 
najboljem slučaju može proizvesti samo nekoliko vjerojatnih varijanata 
nekog određenog problema, ali nikada i jednog sigurnog rješenja. To su 
te tako zvane «opcije», koje stručnjaci u ministarstvima vanjskih poslova 
predlažu svojim ministrima kao alternative za njihovu konačnu odluku. 


Hrvatski narod u izbjeglištvu stvorio je ove godine najpolitičkije djelo 
u zadnjih trideset godina: izabrao je svoj demokratski Sabor, koji pred- 
stavlja hrvatsku narodnu volju u svim njenim različitim izrazima: od 
ljevice do desnice. Ali nikakove sumnje nema u jednoj stvari: svi, abso- 
lutno svi, žele rušenje Jugoslavije i stvaranje nezavisne hrvatske repu- 
blike. A izvan Sabora, ono što najviše oduševljava nas starije je dodir 
mlađe ljevice i desnice u revolucionarnom žaru, potpuno u stilu revolu- 
cionarnih djelatnosti, definiranih u riječima revolucionarca Nehajeva, 
jedno stotinjak godina unatrag: «Revolucionarac nema nikakovih osobnih 
interesa, nikakovih poslova, nikakovih osjećaja, nikakovih veza, nikako- 
vog vlasništva, čak niti vlastitog imena... On mrzi i prezire postojeće 
moralne zakone... štogod pomaže pobjedu revolucije, je etičko; štogod ju 
sprječava, je kriminalno... Sva nježna osjećanja rodbinstva, prijateljstva, 
ljubavi, zahvalnosti, i čak i časti, moraju biti ugušena u njemu kroz 
jedinu, hladnu strast revolucije...» 

To su osjećaji mlade generacije, koja od hrvatskog Sabora očekuje 
samo jednu stvar: što brže rušenje jugoslavenske tamnice. Prije nekoliko 
godina ovu istu stvar istaknuo je jedan govornik na proslavi Desetog 
Travnja u Buenos Airesu: «Narasli su osveinici Bleiburga!» Jesu, narasli 
su, i neka ih se Jugoslavija čuva! 


Međutim Hrvatsko Narodno Vijeće, njegov Sabor i Izvršni Odbor, 
moraju ostati miroljubivo političko tijelo, koje će se boriti za hrvatsku 
državnu samostalnost samo onim sredstvima, koja su dopuštena. U prvom 
redu, trebat će sustavno organizirati rušenje anti-hrvatskog stereotipa u 

napuštali američki State Department, kad bi im se ponavljalo, da Ame. 
tika održava Prijateljske veze s Jugoslavijom, i da neće podupirati njeno 
rušenje. 

To je točno. Ali to je samo slika na površini. Ujesen 1970. tadašnji 
predsjednik Amerike Nixon posjetio je Jugoslaviju. Prije njegova puta, 


Potrebnim, da umiri hrvatsku zajednicu u Americi, pa je dao nalog 
State Department-u, da svakom Hrvatu, koji je protestirao, pošalje prikaz 
američke vanjske politike spram Jugoslavije. To je i učinjeno na pet 
stranica. Najvažnija ideja u tom prikazu jest, da Amerika ne želi da 


stražara, koji ne dopušta Rusiji silaz na Jadran, i zato je Jugoslavija 
Americi dobrodošla. Amerika ne brani Jugoslaviju iz nikakovih drugih 
razloga. — Iz toga slijedi, da bilo tko drugi, tko bi igrao istu ulogu, bio 
bi jednako dobrodošao. Recimo samostalne Slovenija, Hrvatska i Srbija. 
Međutim tu priča ne prestaje. Hoće li ove tri države biti u stanju davati 
jednaki otpor Rusiji, kao i Jugoslavija? 

Na ovim Pojimanjima mora Hrvatsko Narodno Vijeće, i njegov Izvršni 
Odbor, temeljiti svoju vanjsku politiku. Jest, male države mogu isto 


pakta. Jugoslavija, koja geografski produžuje taj neutralni pojas, također 
ne pripada ni NATO-u ni Varšavskom paktu. Amerika i Rusija imaju u 


Pitanje. Dvije bi se točke morale posebno naglasiti: 

Prvo, Hrvatska ne želi remetiti svjetski mir i poredak, već se želi 
mirnim putem osloboditi jugoslavenske zajednice, Najbolji put za to je 
kroz Ujedinjene Narode, koji su stvoreni sa svrhom kolektivnog rješa- 
vanja svih međunarodnih pitanja. 

Drugo, glavna svrha Ujedinjenih Naroda je izgradnja međunarodnog 
mira i sigurnosti. Što je veći broj država, koje nisu do zubiju naoružane, 
to je i veća Vjerojatnost postizanja sigurnosti i mira. Drugim riječima, 

treba proširivati područja, koja bi se mogla proglasiti trajno neutralnim: 
Švicarska je neutralna, njena susjeda Austrija isto tako, Slovenija, koja 
graniči s Austrijom, i koja bi u slučaju hrvatskog proglašenja suverenosti 
također postala suverenom, postala bi trajno neutralnom zemljom, a isto 
bi vrijedilo za Hrvatsku i Srbiju. Ujedinjeni Narodi bi morali s odušev- 
ljenjem braniti takovo stanovište. 

Najbolje mjesto za međunarodne dodire su Ujedinjeni Narodi u New 
Yorku. Tamo su na istom prostoru okupljeni svi predstavnici svijeta, i 
njih je vrlo lako posjećivali. Diplomati malo govore, ali rado slušaju. 
To je velik i težak posao, ali ga se mora obaviti. A nakon što budu sve 
ove predradnje izvršene, trebat će naći državu-advokata, koja će biti 
voljna službeno zatražiti od Ujedinjenih Naroda, da riješe hrvatsko pi- 
tanje. 


Nedavno je jedan veliki hrvatski rodoljub, u času zanosa i oduševlje- 
nja, rekao nešto kao da je to sve nepotrebno, jer da će doći čas, kad će 
velike sile nas trebati! Nije to tako sigurno. Ne zaboravimo madžarsku 
tragediju. Madžari su proveli revoluciju, bili kroz nekoliko dana slobodni, 
izišli iz Varšavskog pakta i proglasili se neutralnim, a nakon toga su u 
Budimpeštu ušli ruski tankovi, "Točno je da je njihov vanjsko-politički 
položaj bio drugačiji od našega, jer su oni bili sastavni dio ruske interesne 
zone, odnosno ruskog bloka, ali ipak taj slučaj moramo trajno imati pred 
očima. Madžari su zatražili pomoć Ujedinjenih Naroda nakon što su 
proveli revoluciju; mi moramo dobiti Ujedinjene Narode na našu stranu, 
prije nego li se bilo kakova kriza pojavi u Jugoslaviji. 


Jaki ili nejaki, uspješni ili neuspješni, Ujedinjeni Narodi su jedino 
mjerodavno mjesto za rješavanje međunarodnih pitanja. Mi se ne smi- 
jemo samovoljno isključiti iz te zajednice naroda. 


PALAČA UJEDINJENIH NARODA U NEW YORKU (lijevo) 

LENJIN O PRAVU NARODA 
NA ODCJEPLJENJE 


STANKO M. VUJICA 


KAKO je carska Rusija, tvorevina stoljetnog velikoruskog osvaja- 
laštva, bila višenacionalna država, nacionalno pitanje igralo je ključnu 
ulogu u strategiji pripremanja i provođenja Oktobarske revolucije. A kako 
su boljševici, unatoč silnoj halabuci protiv «imperijalizma» i politici pod- 
sticanja «oslobodilačkih pokreta» diljem svijeta, naslijedili taj moderni 
Babilon, pa i učvrstili velikorusku hegemoniju, to je nacionalno pitanje 
vječito prisutno u kolijevci socijalizma. Nije stoga začudno, da su ruski 
revolucionarci bili prisiljeni posebnu pažnju posvećivati tom problemu. 
To je bilo tim potrebnije, što osnivači marksizma, Marx i Engels, nisi 
posebno razgrađivali problem, koji u zapadnoj Europi nije bio akutan. 

lako je doneđavni «četvrti» klasik, Staljin, važio još za života Lenjina 
kao partijski stručnjak za odnose među nacionalnostima, Lenjinova uloga 
kao vrhovnog arbitra i autoriteta i u ovom pitanju nije nikada dovedena 
u sumnju. Staljin je sam skromno priznavao, da je svoje poznato djelo 
«Marksizam i nacionalno pitanje» napisao godine 1913. na poticaj i pod 
nadzorom Lenjina. Vrijedno je stoga pozabaviti se ponovno Lenjinovim 
stavovima, koji su općenito prihvaćeni kao «stvaralačka» nadopuna mark- 
sističke teorije i kao putokaz za praksu komunističkih partija. 


Lenjin se je prviput dotaknuo nacionalnog pitanja 1894. u spisu «Tko 
su prijatelji naroda?», ali se je s njim temeljitije uhvatio u koštac u nizu 
radova napisanih u razdoblju između 1913. i Februarske revolucije 1917. 
Uz golemi broj manjih napisa i polemika, poveći radovi su slijedeći: 
«Kritične bilješke o nacionalnom pitanju» (1913.); «Pravo naroda na 
samoodređenje» (1914.); «Teze o socijalnoj revoluciji i pravu naroda 
na samoodređenje» (1916.), i «Diskusija o samoodređenju. Sumarij» 
(1916.). 


" Ova četiri spisa, vrlo loše prevedena na engleski, izdala je Foreing Languages 
Publishing House, Moskva 1954. pod naslovom «Critical Remarks on the National 
Question — The Right of Nations to Selfdetermination». Citati u članku su iz 

rugog izdanja ove knjige i većinom u mom prijevodu. Naslove radova donosim 
PO prvoj ili prve dvije riječi, a kako se radi o poznatim tekstovima, paginaciju iz 
jednog izdanja jednog prijevoda ne smatram korisnom pa ću je propustiti. 

bi vrijedilo za Hrvatsku i Srbiju. Ujedinjeni Narodi bi morali s odušev- 
ljenjem braniti takovo stanovište. 

Najbolje mjesto za međunarodne dodire su Ujedinjeni Narodi u New 
Yorku. Tamo su na istom prostoru okupljeni svi predstavnici svijeta, i 
njih je vrlo lako posjećivati. Diplomati malo govore, ali rado slušaju. 
To je velik i težak posao, ali ga se mora obaviti, A nakon što budu sve 
ove predradnje izvršene, trebat će naći državu-advokata, koja će biti 

nja, rekao nešto kao da je to sve nepotrebno, jer da će doći čas, kad će 

LENJIN O PRAVU NARODA 
NA ODCJEPLJENJE 


STANKO M. VUJICA 


KAKO je carska Rusija, tvorevina stoljetnog velikoruskog osvaja- 
laštva, bila višenacionalna država, nacionalno pitanje igralo je ključnu 
ulogu u strategiji pripremanja i provođenja Oktobarske revolucije. A kako 
su boljševici, unatoč silnoj halabuci protiv «imperijalizma» i politici pod- 
sticanja «oslobodilačkih pokreta» diljem svijeta, naslijedili taj moderni 
Babilon, pa i učvrstili velikorusku hegemoniju, to je nacionalno pitanje 
vječito prisutno u kolijevci socijalizma. Nije stoga začudno, da su ruski 
revolucionarci bili prisiljeni posebnu pažnju posvećivati tom problemu. 
To je bilo tim potrebnije, što osnivači marksizma, Marx i Engels, nisi 
posebno razgrađivali problem, koji u zapadnoj Europi nije bio akutan. 

lako je donedavni «četvrti» klasik, Staljin, važio još za života Lenjina 
kao partijski stručnjak za odnose među nacionalnostima, Lenjinova uloga 
kao vrhovnog arbitra i autoriteta i u ovom pitanju nije nikada dovedena 
u sumnju. Staljin je sim skromno priznavao, da je svoje poznato djelo 
«Marksizam i nacionalno pitanje» napisao godine 1913. na poticaj i pod 
nadzorom Lenjina. Vrijedno je stoga pozabaviti se ponovno Lenjinovim 
stavovima, koji su općenito prihvaćeni kao «stvaralačka» nadopuna mark- 
sističke teorije i kao putokaz za praksu komunističkih partija. 


Lenjin se je prviput dotaknuo nacionalnog pitanja 1894. u spisu «Tko 
su prijatelji naroda?», ali se je s njim temeljitije uhvatio u koštac u nizu 
radova napisanih u razdoblju između 19153. i Februarske revolucije 1917. 
Uz golemi broj manjih napisa i polemika, poveći radovi su slijedeći: 
«Kritične bilješke o nacionalnom pitanju» (1915.); «Pravo naroda na 
samoodređenje» (1914.); «Teze o socijalnoj revoluciji i pravu naroda 
na samoodređenje» (1916.), i «Diskusija o samoodređenju. Sumarij» 
(1916.). 


* Ova četiri spisa, vrlo loše prevedena na engleski, izdala je Foreing Languages 
Publishing House, Moskva 1954. pod naslovom «Critical Remarks on the National 
Question — The Right of Nations to Selfdeterminatiom». Citati u članku su iz 
drugog izdanja ove knjige i većinom u mom prijevodu. Naslove radova donosim 
po prvoj ili prve dvije riječi, a kako se radi o poznatim tekstovima, paginaciju iz 
jednog izdanja jednog prijevoda ne smatram korisnom pa ću je propustiti. 

Polazna točka Lenjinovog pristupa nacionalnom problemu jest klasič- 
na marksistička teza o naravi, postanku i nestanku nacije. Prema toj tezi, 
nacija je nuzproizvod kapitalizma — dakle jedna povijesno uvjetovana 
pojava, koja će nestankom kapitalističkog sustava ođumrijeti, kao što će 
polako odumrijeti religija, država i druge kapitalističke tvorevine. Mark- 
sistička literatura nije do danas dala sažetiju definiciju nacije, nego je 
ona Staljinova u «Marksizam i nacionalno pitanje». Ta definicija glasi: 


«Nacija je historijski nastala, stalna zajednica jezika, ekonomske poveza- 
nosti, teritorije i psihičkog ustrojstva, koje se izražava u specifičnostima 
kulture.» U prvom izdanju svoje knjige «Razvoj slovenačkog nacionalnog 
pitanja», jugoslavenski stručnjak u ovom predmetu Edvard Kardelj jed- 
nostavno prenosi u navodnim znacima gornju Staljinovu definiciju. Kasni- 
je, kada je Staljin prestao biti «genije i učitelj čovječanstva», Kardelj u 
drugom izdanju daje ovu mnogo jasniju definiciju: «Nacija je, dakle, 
specifična ljudska zajednica, nastala na osnovu društvene podjele rada 
epohe kapitalizma na kompaktnoj teritoriji i u okviru zajedničkog jezika 
i bliske etničke i kulturne srodnosti uOpće.»“ 

Ono što je osebujno u marksističkoj definiciji, za razliku od «bur- 
žoaskih» shvaćanja, jest prenaglašavanje i stavljanje u središte ekonom- 
skog čimbenika. Prema ovoj teoriji, neekonomske komponente (jezik, 
kultura, etnička srodnost i teritorij) jesu potrebne ali nisu same po sebi 
dostatne da konstituiraju naciju. Ona nastane tek onda, kada ove kultur- 
no-etničke određenosti budu specifično oblikovane stanovitom ekonom- 
skom situacijom; konkretno, kada kapitalizam dostigne takav razvojni 
stepen, da podjela rada zatraži i omogući jedan novi način ljudskog 
udruživanja. 


Lenjin uočava dvije faze u razvoju nacionalizma unutar kapitalizma. 
U prvoj fazi «najdublji ekonomski čimbenici» guraju narode k cilju stva- 
ranja vlastitih nacionalnih država, pa «za svu zapadnu Europu, dapače 
za sav civilizirani svijet nacionalna država javlja se zbog toga tipičnom, 
normalnom za kapitalističko razdoblje.» (Pravo naroda...). To je razlog 
zašto u zapadnim zemljama (uz izuzetak Švicarske i Austro-Ugarske) i 
nema više višenacionalnih država;tamo je nacionalno pitanje na najpri- 
rodniji način riješeno. Višenacionalne države postoje sada, ističe Lenjin, 
samo u dijelovima svijeta, koji je «zakasnio» i gdje «buržoaska demo- 
kratska reformacija» nije još završena. To su Istočna Europa, Rusija te 
Azija i Afrika. U Rusiji i istočnoj Europi taj je proces «buržoaske demo- 
kratske reformacije» započeo tek u prvim godinama ovog stoljeća, u 
Rusiji zapravo s «revolucijom» godine 1905. To je neophodno i oprav- 
dano izazvalo čitav niz buržoaskih nacionalnih pokreta, koji teže stva- 
ranju nezavisnih država, pokreti Poljaka, Ukrajinaca i Baltičkih naroda 
unutar ruskog carstva, kao i pokreti Balkanskih naroda, da se istrgnu iz 
turskog i austro-ugarskog carstva. Se 

U drugoj, «zreloj» fazi razvoj je obrnut: kapitalistička proizvodnja i 
tehnologija dostižu toliki zamah, da stihijski ruše sve ograde među naro- 


2 Citirano po Praxis, 1-2, 1970., str. 134. 

dima i dovode do stapanja, asimiliranja i ujedinjavanja u opću ljudsku 
familiju. O tom razvoju Lenjin govori istim zanosom, kojim su Marx i 
Engels opisivali, kako je buržoazija lomila feudalne cehovske strukture, 
koje su bile kočnicom punog procvata industrijskih mogućnosti. On npr. 
s neprekrivenom radošću ustanovljuje, kako u New Yorku kroz dva 
pokoljenja iščezavaju sve nacionalne oznake i razlike i kako su Židovi u 
najnaprednijim zapadnim zemljama zapravo već podpuno asimilirani 
—dok u Galiciji židovski nacionalizam, zapravo rabinska kultura, cvje- 
taju, ali zato Židovi i žive u skrajnjoj neimaštini > «Tkogod nije ugrezao u 
nacionalne predrasude» —piše Lenjin— «mora vidjeti u procesu asimili- 
ranja nacija kojeg kapitalizam Provodi historijski napredak» (Diskusija...) 

Ukrajinski marksist Lev Jurkevič napisao je god. 1906. članak, u 
kojem se tuži, što je tek manjina ukrajinskih radnika «nacionalno svjes- 
na», dok je većina «još uvijek pod uplivom ruske kulture». On poziva 
svoje marksističke drugove, da ne slijede mase, već da ih predvode u 
gajenju nacionalnih zadataka. Lenjin kipti od bijesa. Vrijedno je navesti 
doslovce njegov odgovor: 


«Čitav dokaz g. Jurkeviča podpunoma je buržoasko nacionalistički. Ali čak 
i sa stanovišta buržoaskih nacionalista, od kojih jedni hoće podpunu ravnopravnost 
i autonomiju za Ukrajinu, a drugi hoće nezavisnu ukrajinsku državu, ovaj argu- 
ment ne može izdržati kritiku. Protivnici nastojanja za oslohođenje Ukrajinaca jesu 
zemljovlasnička klasa velikoruska i poljska te buržoazije tih dviju nacija, Koja je 
društvena snaga moćna da se odupre tim klasama? Prvo desetljeće 20-tog stoljeća 
dalo je stvarni odgovor na to Pitanje: ta snaga jest isključivo radnička klasa koja 
predvodi demokratsko seljaštvo, Pokušajem da podijeli i tako oslabi stvarne demo- 
kratske snage čija bi pobjeda onemogućila nacionalno nasilje, gosp. Jurkevič vrši 
izdaju nad probitcima ne samo demokracije uopće već također svoje vlastite domo- 
vine Ukrajine. Jedinstvenom akcijom velikoruskog i ukrajinskog proletarijata slo- 
bodna Ukrajina je moguća; bez takovog jedinstva ona ne dolazi u pitanje. 

Ali marksisti se ne ograničuju na buržoasko-načionalno stanovište. Već neko. 
liko desetljeća u toku je nagli ekonomski porast juga, to jest Ukrajine, što privlači 
iz Velike Rusije desetke i stotine tisuća seljaka i radnika na kapitalističke vele- 
posjede, u rudokope i gradove. Stapanje —u ovim granicama— velikoruskog i 
ukrajinskog proletarijata nedvojbena je činjenica. I ova je činjenica apsolutno pro- 
gresivna... Predpostavimo da će s vremenom postojati državna granica između 
Velike Rusije i Ukrajine, i u takovom će slučaju historijska progresivnost asimila- 
cije između velikoruskih i ukrajinskih radnika biti izvan sumnje jednako kao što 
je mljevenje nacija u Americi progresivno... Gosp. Lev Jurkevič ponaša se kao 
pravi buržuj, dapače kao kratkovidni, uskogrudni i dosadni buržuj, to jest kao 
filister, kad za volju časovitog uspjeha ukrajinskih nacionalnih prava odbacuje 
interese slijevanja, amalgamacije i asimilacije dviju nacija. Najprije nacionalna 
prava a onda proleterska, vele buržoaski nacionalisti; a gospoda Jurkeviči, Don- 
Covi i slični žalosni marksisti ponavljaju za njima, Proleterska prava prije svega, 
kažemo mi, pošto će zajamčiti trajne, osnovne probitke radnika i probitke čovje- 


* Još jedan dokaz naivnosti Lenjinovog romantičarskog internacionalizma. Stva- 
ranje Izraela doktrinarac Lenjin nije mogao predvidjeti. On je bio uvjeren, da bi 
Židovima bilo bolje ako prestanu biti Židovi, što svakako zvuči čudno, pa i pro- 
tuslovno. A tako ustvari marksisti misle o svim malim narodima. 

čanstva, već također i probitke demokracije, a bez interesa demokracije ne može 
se zamisliti ni autonomna ni nezavisna Ukrajina.» (Kritičke bilješke...) 


Lenjinov je konačni ideal prevladavanje svih brana koje rastavljaju 
čovjeka od čovjeka, stapanje raznih naroda i narodnosti u sveopću ljudsku 
zajednicu. Internacionalizam, međutim, ne smije biti samo daleki cilj, 
već je on goruća potreba sadašnjeg trenutka. Lenjin upozorava kako 
pripadnici potlačenih nacija imaju svoje predrasude, isto tako kao i pri- 
padnici nacija koje tlače; ove potonje su opasnije. Veliko-Rusi su u 
«školi života» naučili prezirati i omalovažavati radnike potlačenih nacija. 
Zadaća ruske Socijalno Demokratske Stranke jest odgajati radnike da 
postanu «indiferentni spram nacionalnim razlikama... Ne smije se misliti 
samo o svojoj naciji, već se mora staviti probitke svih nacija, njihovu 
opću slobodu iznad vlastite nacije.» (Diskusija...) 

Lenjin ide i korak dalje, pa otvoreno brani prednost velikih država. 
Na sreću, veli on, razvoj proizvodnih snaga kapitalizma zahtijeva veće 
države i šira tržišta. I interesi socijalizma traže isto. Što je šira arena, 
to su pogodnije prilike za odlučnu bitku. Uz inače jednake uvjete, klasno 
svjesni proletarijat će «uvijek pomagati veću državu». I ne samo veću 
državu, nego će proletarijat biti u prilog što više centralizirane države. 
On piše: «Velika centralizirana država ogroman je historijski korak na- 
prijed na putu od sredovječne pocjepkanosti do budućeg socijalističkog 
ujedinjenja čitavog svijeta, i drugoga puta ka socijalizmu osim takove 
države (povezane nerazdvojivo s kapitalizmom) nema niti može biti.» 
(Kritičke bilješke...) 

Lenjin se oštro obara na program, koji je austrijska Socijalno-Demo- 
kratska Stranka usvojila na kongresu u Brnu godine 1899. Taj je program 
predviđao davanje «kulturno-nacionalne» autonomije raznim narodima 
Austro-Ugarske monarhije, kao i uvođenje načela federalizacije u stra- 
načkom ustrojstvu (to jest osamostaljenje nacionalnih socijaldemokratskih 
stranaka). Ovakovim stavom vođe austromarksizma, Karlo Renner i Otto 
Bauer, nadali su se postići: prvo, da će zadovoljavanjem nacionalnih 
stremljenja ustvari učvrstiti monarhiju; i, drugo, da će na taj način 
privući u stranku mnogo veći broj pripadnika slavenskih naroda. Mnoge 
marksističke usmjerene skupine u Rusiji, kao što su bili židovski Bund, 
bijeloruska socijalistička stranka, gruzijski, armenski i socijalisti drugih 
manjina, oduševljeno su prihvatili austrijski program i tražili, da se on 
primijeni u Rusiji. Lenjin je bijesnio protiv ovog plana. «Nacionalna 
kultura» je oruđe buržoazije; ona demoralizira proletarijat, jer «spaja 
proletarijat i buržoaziju jedne nacije i razdvaja proletarijat raznih nacija.» 
U svakoj naciji, tvrdi Lenjin, ima ustvari dvije nacije: reakcionarna i pro- 
gresivna. U svakoj nacionalnoj kulturi imade, doduše, elemenata demo- 
kratske i socijalističke kulture, ali u njoj prevladavaju elementi bur- 
žoaske kulture, koja je duboko reakcionarna i klerikalna; kada se ko- 
munisti zalažu za «internacionalnu kulturu», oni podrazumijevaju samo 
one «demokratske i socijalističke» elemente kultura svih naroda. Suprot- 
stavljanje jedne kulture kao cjeline drugoj jest buržoaski nacionalizam. 

Još odlučnije odbija Lenjin načelo federalističkog ustrojenja Partije. 
Strogo centralizirana sveruska Partija i načelo «demokratskog centraliz- 
ma» u njoj jesu conditio sine qua non proleterske pobjede i kasnije 
izgradnje socijalizma. Zato: «Ne federacija u ustrojstvu stranke i ne 
stvaranje nacionalnih socijaldemokratskih skupina, već jedinstvo proletera 
svih naroda određenoga kraja s propagandom i agitacijom na svim jezi- 
cima... s istođobnom borbom radnika svih naroda protiv bilo kakvih 
nacionalnih privilegija, s autonomijom lokalnih i pokrajinskih stranačkih 
organizacija.» (Teze...) 


Iz svega što je do sada navedeno, bjelodano je, da su Lenjinove 
simpatije bile na strani internacionalizma, velikih država i stapanja 
nacija, a ne na strani nacionalizma, patuljastih država i održavanja na- 
cionalnih samobitnosti. Unatoč tome, Lenjin se nije nikada pokolebao u 
svom uvjerenju, da se narodima složenih višenacionalnih država, a prven- 
stveno u ruskom carstvu, mora dati Pravo i mogućnost izdvajanja i osni- 
vanja njihovih vlastitih država. Nasilno zadržavanje nekog naroda u 

avnoj zajednici koju on ne želi smatrao je Lenjin povredom svih demo- 
kratskih i socijalističkih ideala. Pravo naroda na samoodređenje toliko je 
očevidno, da Lenjin ima poteškoće shvatiti kako se uopće netko može 
tome protiviti. Zar socijalizam ne obećaje čovječanstvu veću i istinskiju 
slobodu, nego je ona koju ono već uživa u kapitalizmu? «A može li biti 
veće slobode za naciju nego je sloboda da se izdvoji, sloboda đa osnuje 
Svoju nezavisnu nacionalnu državu?» (Pravo naroda...) Nijekati to pravo, 
a istovremeno govoriti o demokraciji, ili je protuslovlje ili hipokrizija. 
Lenjinova četiri glavna rada o nacionalnom pitanju i nisu drugo, doli 
žučna polemika s mnogobrojnim marksističkim drugovima, koji su se 
protivili načelu o pravu na samoodređenje, ili barem unošenju klauzule 
o tom načelu u partijski program, 

Lenjinovo neslaganje sa svojim marksističkim protivnicima počinje na 
samoj definiciji pojma «samoodređenje». Umjesto da se on razvodni ko- 
jekakovim apstrakcijama, legalističkim ili čak metafizičkim zakučicama, 
kao što neki pokušavaju učiniti, Lenjin ustanovljuje, da «samoodređenje» 
imade sasvim određeno, sasvim konkretno značenje: «pod samoodre- 
đenjem naroda podrazumijeva se njihovo državno odvajanje od drugih 
narodnih zajednica, podrazumijeva se stvaranje samostalne nacionalne 
države.» (ibidem). Lenjin izričito odbija tumačenje, po kojem bi se 
samoodređenje ispunilo federativnim uređenjem države. «Pravo na fede- 
raciju, općenito govoreći je absurdnost, jer je jederacija bilateralni ugo- 
vor.» (ib.) 

Lenjin navodi i podvrgava kritici jedan po jedan razne prigovore 
načelu o pravu na samoodređenje. On se uopće ne obazire na prigovore 
«buržoaskih nacionalista», jer oni otvoreno zastupaju velikorusko svedr- 
žavlje i jer im je održavanje cjelovitosti carskog imperija iznad svih 
drugih interesa. Lenjina smetaju njegovi ideološki drugovi. 

Najopširnije se Lenjin bavi argumentima Roze Luxemburg i poljskih 
socijaldemokrata. Ta skrajnja marksistička «ljevica» podpuno niječe na- 
cionalno pitanje, jer da će socijalna revolucija to jednostavno skinuti s 

dnevnog reda, kako se to već događa u zrelom kapitalizmu, koji je ustvari 
. prelazna faza u socijalizam. Roza Luxemburg npr. tvrdi, da su kapita- 
lističke sile i imperijalizam pravo na samoodređenje malih naroda već 
učinile «iluzornim». «Može li se ozbiljno govoriti» —piše ona— o samo- 
određenju formalno nezavisnih Crnogoraca, Bugara, Rumunja, Srba, 
Grka?». Lenjin ironizira ovakovo elementarno nepoznavanje stvarnosti. 
On odgovara: «Ne samo male države, već i sama Rusija, npr., podpu- 
noma ekonomski ovisi o imperijalističkom financijskom kapitalu *bogatih* 
buržoaskih država. Ne samo patuljaste balkanske državice, nego i sama 
Amerika bila je u 19. stoljeću kolonija Europe, kao što je Marx istakao 
u Kapitalu.» (ib.) Što se pak tiče Azije, «zar ova opće poznata okolnost 
imalo uzdrmaje tvrdoglavu činjenicu, da su u Aziji uvjeti za najpodpuniji 
razvoj robne proizvodnje, za najslobodniji, najobuhvatniji i najbrži rast 
kapitala bili stvoreni samo u Japanu, to jest u jednoj nezavisnoj nacio- 
nalnoj državi.» (ib.) 


U potvrdu svog stanovišta Lenjin se poziva na Kautskog, koji u poz- 
natom pamfletu «Nacionalnost i internacionalnost» zabacuje tezu Otta 
Bauera, da se nacionalno pitanje u Austro-Ugarskoj može riješiti da- 
vanjem kulturnih autonomija. Istaknuvši, da Bauer podcjenjuje (istakao 
Lenjin) snagu stremljenja za vlastitom državom, Kautsky piše: «Nacio- 
nalna država je onaj oblik države koji je najprikladniji za sadašnje uvjete» 
(to jest, nadodaje Lenjin u zagradi, «kapitalističke, civilizirane, ekonom- 
ski progresivne uvjete, za razliku od sredovječnih, predkapitalističkih 
itd.») A onda Lenjin nastavlja: «Gornjem valja nadodati Kautskyjevu još 
precizniju zaključnu primjedbu: nacionalne heterogene države (one naz- 
vane narodnosne države za razliku od nacionalnih država) jesu uvijek 
države čije je unutarnje uređenje iz ovog ili onog razloga ostalo abnor- 
malno i nerazvijeno.» (ib.) 

Roza Luxemburg navodi kao jedan od razloga oporbe načelu o pravu 
na odcjepljenje navodno goleme koristi od širokih ekonomskih jedinica i 
uopće «progresivnu narav» većih država. Lenjin je, kao što smo istakli, 
i sam isticao prednost većih država, Ipak, on optužuje marksističke lje- 
vičare, da prenaglašavanje prednosti većih zajednica neizbježivo dovodi 
do zaključka, da je opravdano upotrijebiti silu kako bi se očuvale ili 
stvorile takove zajednice. To bi bio ekonomski imperijalizam ili «prole- 
terski imperijalizam» —ništa drugačiji i ništa bolji nego je buržoaski 
imperijalizam. Proletarijat mora dosljedno protestirati protiv «nasilnog 
zadržavanja potlačenih naroda u granicama bilo koje države.» Nedosljed- 
nost marksističke «ljevice» bode u oči, kada se sjetimo kako oni, s jedne 
strane, osuđuju kolonijalizam i traže oslobođenje naroda u Aziji i Africi, 
a, s druge strane, im ne smetaju polukolonijalna stanja u Europi. Poljski 
socijaldemokrati su se, naime, posebno protivili izdvajanju Poljske iz 
ruskog imperija. Lenjin ovako kori «poljske drugove»: «Oni postaju 
nedosljedni aneksacionisti samo u slučaju Europe, odbijajući da ponište 
aneksacije nakon što su one provedene. Za kolonije, međutim, oni prokla- 
miraju bezuvjetni zahtjev: *Van iz kolonija!' Ruski socijalisti moraju reći 
"Van iz Turkestana, Khive, Bukhare itd.!' ali im se pripisuje utopijstvo i 

neznanstvena sentimentalnost i sl, uko traže secesiju za Poljsku, Finsku, 
Ukrajinu itd. Britanski bi socijalisti trebali podići zahtjev: "Van iz Afrike, 
Indije, Australije itd! ali ne Irske. Kako se može teoretski opravdati 
takovo očevidno razlikovanje?» (Diskusija...) 


Lenjinovi protivnici pozivali su se na Marxa i Engelsa. Kako je poz- 
nato, osnivači marksizma su se nepovoljno izražavali o patuljastim drža- 
vama, prezirno govorili o «otpadcima naroda», koje je povijest mimoišla 
te izrijekom nijekali pravo na samoodređenje Česima i drugim zapadnim 
Slavenima. Lenjin je svjestan tih tekstova u «klasicima», ali on napominje, 
da su njihovi stavovi prema nacionalnim oslobođilačkim pokretima bili 
diktirani općim socijalističkim interesima, ali da su bili vrlo fleksibilni. 
Kao primjer Lenjin opširno iznosi Marxovo zauzimanje, riječima i djeli- 
ma, za irsku nezavisnost. Vjeran svom principu, da nacije koje tlače 
druge neće nikada biti slobodne, Marx je pisao: «Engleska radnička klasa 


kakav stav proletari 
nim pokretima. On služi kao opomena protiv 'služinske žurbe" s kojom 


Konačno, na prigovor, da lozinka o pravu na odcjepljenje dolazi kao 
naručena buržujskim nacionalistima, da «nudi maksimum nacionalizmu», 
Lenjin odgovara da, naprotiv, ta parola znači «maksimum demokratič. 
nosti i minimum nacionalizma», Zajednička država može opstati samo, 
ako su svi njezini narodi zadovoljni i voljni u njoj ostati. Lenjin daje ovu 


dređenje ne čini teškoće... Teškoće stvara do određena stupnja to što 
se u Rusiji bori i mora boriti i proleterijat ugnjetenih nacija i proletarijat 


idejama Kokoškina ili i Puriškeviča... Buđenje nacionalizma ugnjetenih 
naroda... neizbješno će izazvati jačanje nacionalizma velikoruskog malo- 
građanstva... Što polaganije bude išla demokratska preobrazba Rusije, to 


jačati) pri tom 'separatistička* stremljenja usred ovih ili onih ugnjetenih 
naroda, koja će se koristiti katkada mnogo većom slobodom u susjednim 
državama. 


35 


Takvo stanje stvari stavlja proleterijatu Rusije dvostruku zadaću: 
borbu sa svakim nacionalizmom, a u prvom redu s nacionalizmom veli- 
koruskim; priznanje ne samo pune ravnopravnosti svih naroda uopće 
nego i ravnopravnosti u odnosu na državnu izgradnju, tj. prava naroda 
na samoodređenje, na otcjepljenje, a usporedo s tim, i upravo u interesu 
uspješne borbe protiv svakojakog nacionalizma svih naroda, obrana 
jedinstva proleterske borbe i proleterskih organizacija, njihova najtješ- 
njega slijevanja u međunarodnu zajednicu, nasuprot buržoaskim stremlje- 
njima k nacionalnom izdvajanju. 


Lenjin posvećuje mnogo manje prostora opovrgavanju argumenata 
marksističke «desnice» (glasnogovornik im je bio Kokoška, kojeg Lenjin 
spominje u gornjem citatu zajedno s Puriškevičem, predstavnikom najna- 
cionalističkije velikoruske skupine poznate kao «Crna stotina») Kokoška 
i drugovi zabacuju načelo o pravu na odcjepljenje, jer je to navodno 
ustvari podsticaj na secesiju, slabljenje i ugrožavanje državne zajednice. 
Lenjin ponavlja svoje uvjerenje, da načelo ne slabi nego jača zajednicu. 
On optužuje marksističku «desnicu», da im je «jedina logika logika 
klasnih interesa velikoruske buržoazije», te zaključuje: «I nijekanje prava 
na samoodređenje ili secesiju, neizbježno znači u praksi potpomaganje 
privilegija dominanine nacije.» (Pravo naroda...) K tomu, to znači na- 
javljivanje odluke, da će se država braniti silom ako ustreba, a to ustvari 
znači zadržavanje nasiljem neruskih naroda u carstvu, a oni sačinjavaju 
57 % pučanstva. To je ne samo nedemokraisko nego, u konačnici, i 
nemoguće, 


Tako je teoretizirao Lenjin uoči i za vrijeme Prvog svjetskog rata. 
Nije teško uočiti, da u njegovim stavovima imade vrludanja, nedosljed- 
nosti i protuslovlja. Ali se ne može zanijekati, da je on iskreno, nedvos- 
misleno, odlučno i do kraja zastupao pravo naroda na samoodređenje, 
to jest odcjepljenje. Njegovim inzistiranjem je to načelo uneseno i u 
Sovjetski ustav. 

Osim što su se koncem Prvog svjetskog rata osamostalile Poljska, 
Finska i Baltičke republike (ove potonje ponovno okupirane za vrijeme 
Drugog svjetskog rata), poznato je, da je lenjinsko načelo o pravu na 
odejepljenje ostalo mrtvo slovo —ukrasni ustavni privjesak. Na primjer, 
pokušaji Ukrajinaca i Gruzijanaca za vrijeme revolucije, da se izdvoje iz 
Sovjetskog Saveza, bili su krvavo ugušeni. Ukoliko bi se i prihvatila 
teorija, da je sm Lenjin bio odgovoran za to, radilo bi se o nedosljed- 
nosti između Lenjinove teorije i prakse. Moj je dojam, da je ta nedos- 
ljednost bila nesvjesna ili podsvjesna. Lenjin je bezazlenošću fanatika 
vjerovao u spasonosnu i spasavajuću milost Revolucije. On jednostavno 
nije mogao zamisliti postojanje ugnjetavanja i iskorišćavanja jedne nacije 
po drugoj nakon proleterske revolucije. Ako bi se to ipak dogodilo, rekao 


“ Pravo naroda... Ovaj citat u prijevodu Dr. Franje Tuđmana iz knjige «Velike 
ideje i mali narodi», str. 51-52. 


34 


je on, bila bi to «izdaja» socijalizma. Ovakav neobuzdani idealizam i 
revolucionatno romantičarstvo djelovali su kao droga i obavijali njega i 
druge marksističke ideologe u maglicu nerealnosti tako, da oni možda 
nisu bili ni svjesni jaza između njihove teorije i njihove prakse. Nadalje, 
ne smije se smetnuti s uma, da je Lenjin bio Velikorus. lako on toga 
sigurno nije bio svjestan, i na njega se možda može primijeniti njegova 
vlastita primjedba, da treba samo počešati ruskog marksistu, da se otkrije 
velikoruskog šovinista. Kao što sit gladna ne razumije, tako je činjenica 
ljudske psihologije, da pripadnik velikog naroda —koji se već zbog 
velikog broja i vodeće uloge nikad ne osjeća ugroženim— ne može nikada 
shvatiti osjećaj ugroženosti manjeg naroda. To kao da posebno vrijedi 
za nas Slavene. Rusi nikad ne mogu shvatiti Poljake i Ukrajince, Poljaci 
Čehe, Česi Slovake, Srbi Hrvate. Šteta je, što su sva trojica priznatih 
marksističkih klasika, Marx, Engels i Lenjin, bili pripadnici velikih i 
neugroženih naroda, Jer, kako je netko rekao, u sukobu između ideje i 
interesa ideja je uvijek ona koja izgubi, 


GOSPODARSKO BLAGOSTANJE 
I HRVATSKA DRZAVA 


Peak ai pam g ijavčači 


TIHOMIL RAĐA 


HRVATSKE zemlje se prostiru između Dunava i Jadranskog mora 
te Sutle i Drine na ukupnoj površini od preko 110 000 četvornih kilome- 
tara, koje obitava približno 8,5, do 9 milijuna stanovnika, (Može se pred- 
postaviti, da iz tih zemalja ima i do 700 000 ekonomskih i drugih emi- 
granata, od kojih mnogi nisu obuhvaćeni raznim službenim popisima, pa 
otuda i potreba da se ukupno stanovništvo dosta grubo procjenjuje.) 
Približno tri četvrtine stanovnika su hrvatske narodnosti, dok ostatak 
tvore razne nacionalne manjine, među kojima su daleko najbrojniji pra- 
voslavni Srbi. Prema vjeroispovijesti, hrvatsko pučanstvo se uglavnom 
dijeli na katolike (oko 75 %) i muslimane (oko 25 %). Ovi potonji su 
najvećma nastanjeni u Bosni i Hercegovini, gdje tvore relativnu većinu 
pučanstva, a zajedno s katolicima i apsolutnu većinu, tj. preko 60 % od 
ukupnog pučanstva Bosne i Hercegovine. 

U geopolitičkom pogledu, hrvatske zemlje su danas uključene u «SOCI- 
jalističke republike» Hrvatsku te Bosnu i Hercegovinu, a manjim dijelom 
u Vojvodinu i Crnu Goru, u zajedničkom okviru «Socijalističke Federa- 
tivne Republike Jugoslavije». Politički događaji nakon 1966., kada je 
zajedničkom akcijom hrvatskih, slovenskih i makedonskih komunista 
bio oboren šef jugoslavenske političke policije A. Ranković i posebno 
događaji iz 1971., kada je Josip Broz Tito izvršio udar protiv hrvatskog 
komunističkog vodstva te razbio brojne hrvatske kulturne ustanove —po- 
kazali su jasno i glasno pred svjetskom javnošću, da je ideja samostalne 
hrvatske države dominirajuća politička misao u svim hrvatskim zemljama 
i u svim slojevima hrvatskoga pučanstva, posebno među mlađim narašta- 
jima. Tu je volju konačno uvidjela i američka diplomacija, a to je došlo 
do izražaja ujesen 1970., kada je predsjednik Nixon, pored Beograda, 
posjetio i hrvatski glavni grad Zagreb, što predstavlja jedinstven slučaj u 
praksi američke vanjske politike. 


Politička volja hrvatskoga naroda za samostalnom hrvatskom državom 
oduvijek je izazivala stanovitu nevjericu i sumnju u raznim međuna- 

rodnim krugovima, i to često pod izlikom gospodarskih razloga, preten- 
dirajući, da se suvremeni svijet neumitno kreće prema velikim gospo- 
darskim cjelinama i da, Prema tome, mali prostori ne bi mogli samostalno 


nalni identitet. To je, na primjer, slučaj s Centralno-američkim zajednič- 
im tržištem, koje združuje Pet srednjo-američkih republika. U današ- 


S pravom ili s krivom, u današnjem se svijetu državno-politički sustavi 
vrednuju prije Svega po tome, koliko su Postigli u unapređenju narodnoga 
i pojedinačnoga blagostanja, a to se mjeri općim i pojedinačnim raspolo- 


, 


živim dohotkom. Prema raznim službenim i drugim procjenama, sredinom 


Međutim, dobar dio ovog dohotka, oko 20 %, što znači 200 dolara 
PO stanovniku, dolazi izravno od pomoći, što je emigranti šalju svojima, 
a to je bitno za raspodjelu, jer država od onih preostalih 800 dolara 
dohoika, prema raznim Procjenama, oduzima 600 dolara u obliku poteza, 
nameta, taksa i sl. Bez te masovne pomoći emigriranih radnika, raspo- 
loživi bi godišnji dohodak PO stanovniku iznosio tek oko 200 dolara. 


liko puta manja. 

Odnos države prema poduzećima navlas je sličan opisanom odnosu 
Prema pojedincima. U hrvatskim industrijskim poduzećima ukupni prihod 
(promet) po zaposlenom iznosi 6 000 dolara godišnje, od čega država 

oduzima najmanje 50 %, neposredno i posredno preko potrošačkih pore- 
za i amortizacije. Zbog toga postoji permanentan sukob između privred- 
nih i državnih struktura, i to ne samo na području raspodjele dohotka, 
nego još i u sferi opće gospodarske i razvojne politike, jer državne struk- 
ture koncipiraju gospodarsku politiku i razvoj isključivo s gledišta inte- 
resa državnih fondova i budžeta za pokriće pretjeranih troškova najvaž- 
nijih stupova vlasti, kao što su to policija, vojska, *borci', diplomacija, 
partija i drugi. 


U uvjetima stroge centralizacije najvažnijih gospodarskih odluka na 
razini «SFR Jugoslavije», hrvatsko nacionalno pitanje, pored makedon- 
skog, albanskog i drugih, izbija u prvi plan opće politike i s vremena na 
vrijeme potresa temeljima jugoslavenske državne strukture. Kada je u 
vrijeme «hrvatskoga proljeća» 1971. vrsni hrvatski ekonomist Šime Đodan 
bjelodano dokazivao, da bi se uz korjenite gospodarske reforme dohodak 
po stanovniku mogao podvostručiti u vrlo kratkom roku, onda je on 
naiprije bio izbačen iz redova Komunističke partije, da bi zatim bio 
osuđen na šest godina zatvora, gdje još i danas trune. 

Pitanje stvaranja i raspodjele dohotka je temeljno pitanje svake držav- 
ne strukture. Jugoslavenska državna struktura nije uspjela ni približno 
riješiti to pitanje kroz svih trideset godina svoga postojanja. I to je danas 
jedan od glavnih razloga, što se u hrvatskim zemljama sivara snažan 
pokret «šuteće većine», koja teži novim državnim strukturama, u kojima 
će ključni problemi stvaranja i raspodjele dohotka biti kudikamo bolje 
riješeni. Najjači poticaj tom za sada misaonom gibanju daju radnici- 
emigranti iz zapadno-europskih zemalja, koji su mnogo toga vidjeli i 
naučili te su sposobni zamisliti sustav narodnog gospodarstva bez velikih 
fraza i ideologija, ali zato praktičan i efikasan. U marksističkoj termino- 
logiji bi se reklo, da su društvene snage toliko nabujale, da kidaju 
postojeće društvene odnose, a time i samu jugoslavensku državu kao 
nadgradnju tih odnosa. 


DRŽAVA I STVARANJE DOHOTKA 


Zbog negospodarske raspodjele dohotka bitno je otežano i njegovo 
stvaranje. Često pogrešne industrijske investicije dovele su do toga, da u 
prosjeku industrijska poduzeća u hrvatskim zemljama posluju u razini 
od nekih 60 % raspoloživih kapaciteta. Usto još oko 15 do 20 % osoblja 
trajno je odsutno s posla, na bolovanju itd. Omjer zaposlenih u izravnim 
privrednim djelatnostima, prema onima što rade s «bijelim ovratnikom» 
je 60:40, što je jako nepovoljno za stvaranje dohotka pri određenoj 
tehnologiji. Drugim riječima, pri takvom omjeru preko 300 000 zaposle- 
nih zapravo su suvišni u proizvodnom procesu. Opća društvena klima 
izrazito je neradna, već tamo od školskih klupa. Na 10 000 stanovnika 
otpada preko 100 univerzitetski obrazovanih građana, a, s druge strane, 
još uvijek postoji oko 15 % nepismenih odraslih građana, Za usporedbu, 

taj donos u Njemačkoj i Engleskoj iznosi eko 50 fakultetski obrazovanih 
građana na 10.000 stanovnika. Dotle u hrvatskim zemljama postoji veliki 
manjak u srednjim kadrovima, poslovođama, majstorima, predradnicima 
itd. 

Sve je to dovelo do toga, da uz 700 tisuća radnika-emigranata još 
danas postoji u hrvatskim zemljama preko 300 tisuća registriranih neza- 
poslenih, U tu brojku nisu uračunati nezaposleni na selu, gdje 3,7 mili- 
juna poljoprivrednog stanovništva vegetira u zatvorenom samopotrošač- 
kom gospodarstvu, bez organske veze s ostalom privredom i bez ikakvog 
socijalnog i zdravstvenog osiguranja. Iz tih sredina se i novači najveći 
broj vanjskih emigranata i te sredine pasivno pružaju i najžešći otpor 
današnjim državnim strukturama. Stoga od nekih 6 milijuna hektara 
poljoprivrednih površina u hrvatskim zemljama, preko 20 % trajno leži 
neobrađeno, a prošle je jeseni oko 800 000 obrađenih hektara bilo po- 
plavljeno, što je prouzrokovalo ukupnu štetu od oko 300 milijuna dolara. 
Stručnjaci Organizacije Ujedinjenih Naroda još su 1967. izradili plan za 
regulaciju sliva rijeke Save, glavnom uzroku periodičnih poplava, ali 
današnja država nije ni prstom makla, da se bar nešto od toga ostvari. 
Zbog svega toga, uvoz hrane teško opterećuje razmjenu s inozemstvom, 
više od četvrtine sveukupnog uvoza, dok bi prirodno Hrvatska trebala 
biti veliki izvoznik prehranbenih proizvoda. Ovaj primjer jasno ilustrira 
politiku državne strukture u hrvatskim zemljama, koja namjerno isklju- 
čuje iz normalnog gospodarskog kolosjeka preko 40 % pučanstva, a takva 
politika svakako ne pogoduje stvaranju što većeg dohotka za sve narodne 
slojeve. 

Jedno od najdrastičnijih područja pogrešne razvojne gospodarske 
politike u hrvatskim zemljama jest krupni nerazmjer između podignutih 
industrijskih kapaciteta i ulaganja u energiju i transport. U energiju i 
transport u zadnjim godinama se ulagalo oko 100 milijuna dolara godiš- 
nje, a bila su potrebna ulaganja od 400 milijuna dolara svake godine. 
Zbog nedostatka električne enetgije mnoge tvornice, posebno tvornice 
aluminija, tjednima i mjesecima posluju s nekoliko postotaka kapaciteta, 
I inače potrošnja električne energije kreće se na razini pet do deset puta 
nižoj od one u razvijenim zemljama, a s 1600 kWh po stanovniku godiš- 
nje niža je čak i od potrošnje u Grčkoj i Portugalu. 

Što se tiče transporta, dovoljno je naglasiti, da na cjelokupnom pro- 
storu hrvatskih zemalja postoji svega oko 200 kilometara željezničkih 
pruga dvostrukog kolosjeka, a još manja je dužina elektriziranih pruga. 
Nadalje, u Bosni i Hercegovini preko 40 % svih pruga otpada na usko- 
tračne kolosjeke, sagrađene još u doba Habsburške monarhije. Cestovna 
mreža ništa nije bolja, jer preko dvije trećine cesta u hrvatskim zemlja- 
ma nisu ni asfaltirane, a autoceste se protežu na pedesetak kilometara, 
Takvo stanje je razlogom, da su Talijani u svom programu «La Strada 
del Est», povezujući Italiju s Istambulom i Moskvom, sasvim zaobišli 
hrvatske zemlje u korist Austrije i Madžarske, iako prirodni put vodi 
preko hrvatskih zemalja. Slična je situacija i s istočnim plinovodima, koji 
iz SSSR-a vode prema Italiji preko Češke, Slovačke i Austrije. 

Sve te i druge zablude u gospodarskoj razvojnoj politici iz prošlosti 
još uvijek se nastavljaju i već sada opterećuju budućnost. O tome jasno 
svjedoči nedavno objavljeni dokument pod naslovom «Osnova zajedničke 
politike dugoročnog razvoja SFR Jugoslavije do 1985. godine», što ga je 
već prihvatilo Savezno Izvršno Vijeće (SIV — tj. beogradska savezna 
vlada) i Privredni Savjet SFR Jugoslavije. Po ocjeni raznih stručnjaka, 
taj dokument sličan je svim sličnim planovima u prošlosti i kao takav 
pati od niza pogrešnih gospodarskih orijentacija na svim sektorima. I u 
ovoj «Osnovi» dominira ideja jugoslavenske privredne autarhije, jugosla- 
venskog centralizma i nacionalizma. 

Industrija je i po ovom dokumentu opet motor cjelokupnog gospo- 
darskog razvoja, na štetu svih ostalih sektora, posebno poljoprivrede i 
turizma, za koje su hrvatske zemlje životno zainteresirane. A ta industrija 
uvelike će zavisiti ne samo od strane tehnologije, kapitala i know-how-a, 
nego i od stranih sirovina, pa njeni proizvodi kao ni do sada ne mogu biti 
konkurentni na svjetskom tržištu, pa čak ni na tržištima zemalja Come- 
con-a, koje i same počinju uvoziti zapadnu tehnologiju, kapital i know- 
how. Svrsishodnije bi bilo, da se s tim novcem konsolidiraju postojeće 
industrije. Nadalje, ta najnovija industrijska koncepcija i opet ne vodi 
računa o domaćoj potrošnji, a to je moguće jedino, kad se razvoj poima 
u okvirima nacionalističko-autarhičnog mentaliteta. U tom dokumentu se 
i opet ocrtava upravo sektaški odnos prema seljačkoj poljoprivredi, a 
seljaka se proglašuje, da je «nezainteresiran za razvoj poljoprivredne 
proizvodnje». Slični sektaški odnosi očituju se u toj «osnovi» i prema 
zanatstvu i turizmu, a o suzbijanju nezaposlenosti u tom dokumentu nema 
nikakvih praktičnih rješenja. 

Štoviše, ova «Osnova» koncipirana je centralistički, odozgo, uz surad- 
nju nekoliko desetaka dobro plaćenih režimskih ekonomista, koji nikada 
nisu radili u konkretnoj proizvodnji, i bez ikakvog obzira na regionalne 
implikacije takvog plana, što bi moglo dovesti do novih sukoba između 
državnih struktura i privrede te stanovništva u hrvatskim zemljama. Tako 
koncipiran, taj novi plan neće biti izvor novih radnih mjesta i novih 
dohodaka. 

Umjesto takvog plana, hrvatskim zemljama je potreban ozbiljan pro- 
gram budućeg razvoja, baziran na proizvodnji hrane, energije i jadranskoj 
orijentaciji hrvatske privrede uz najveću moguću otvorenost prema svjet- 
skom tržištu. 


DRŽAVA I STRANI KAPITAL 


U dosadašnjoj praksi «SFR Jugoslavije» odnos prema stranom kapi- 
talu bio je i ostao birokratski, tj. strani kapital je uvozila gotovo isklju- 
čivo državna administracija za svoje administrativne i vojne potrebe. 
Tako je iz izvora američke vanjske pomoći (Forcign Aid) bilo uvezeno do 
1973. preko dvije milijarde dolara na ime gospodarske i oko 750 milijuna 
dolara pod rubrikom vojne pomoći. Taj golemi kapital nikada nije tekao 
normalnim privrednim tokovima, nego isključivo birokratskim kanalima. 

U najnovije vrijeme, prošlogodišnji zapadno-njemački krediti u visini od 
700 milijuna maraka prošao je istim kanalima, a, prema nekim proma- 
tračima, ta je svota bila odmah isplaćena arapskim zemljama, koje su 
ratovale s Izraelom u listopadu 19753, Navodno, Josip Broz Tito se na tu 
pomoć obavezao, kad je izbio listopadski rat. Bilo kako bilo, jedini 
uvozni kapital, vezan na konkretne privredne projekte, jest kapital 
washingtonske međunarodne banke za obnovu i razvoj (BIRD). Ostali 
uvozni kapital je više-manje kratkoročnog značaja i služi za začeplji- 
vanje rupa u tekućem deficitarnom poslovanju. Godinama, ipak se taj 
. kapital pretvorio u golemo vanjsko zaduženje, koje neki procjenjuju na 
5 do 6 milijarda dolara. 

Što se tiče izravnog ulaganja stranog kapitala u privredna poduzeća, 
dosadašnji rezultati veoma su skromni. Do početka 1974., taj kapital se 
procjenjuje na 35 milijuna dolara u 35 poduzeća, i to isključivo iz zapad- 
nih izvora. Što se tiče sovjetskih izravnih ulaganja u hrvatske zemlje, 
beogradska je vlada predvidjela dvadesetak takvih ulaganja u hrvatskim 
zemljama još 1972., ali do danas nije došlo do konkretnih primjena tih 
planova. Uostalom, sovjetski partner ne ulaže novčani kapital, nego iz- 
ravno vlastitu robu i opremu, što opet ne odgovara hrvatskoj privredi, 
koja je orijentirana prema zapadnoj tehnologiji i industrijsko-trgovačkim 
običajima. Tako, na primjer, sovjetske čelične ploče nisu bile prikladne za 
potrebe splitskog brodogradilišta. 


«SFR Jugoslavija», dakle centralna državna vlast, nije nikada pospje- 
šivala strana izravna ulaganja, ali ta država sebi prisvaja isključivo pravo 
normiranja stranih investicija. Do danas, Beograd nije izdao ni jedne 
brošure, koja bi na lak i razumljiv način obavijestila zapadnog privred- 
nika o uvjetima zajedničkih ulaganja. Najčešće se vladini krugovi pozivaju 
na ustav i neke osnovne zakone, ali to nije dovoljno za konkretne analize 
i odluke industrijskih partnera, I tako dolazi do toga, da današnja državna 
struktura u hrvatskim zemljama masovno izvozi skupe stručnjake i radnu 
snagu, a normalno bi bilo, da se uvozi kapital. U današnjem svijetu sve 
češće se dižu ozbiljni glasovi, da se obrne današnji pravac seobe, koji 
vodi ljude ka kapitalu —treba dovesti kapital živim ljudima u njihova 
naselja i gradove, koji danas u mnogim hrvatskim krajevima polako ali 
sigurno izumiru. 

U hrvatskim zemljama danas postoji preko pedeset industrijskih po- 
duzeća, čiji je godišnji promet veći od 50 milijuna dolara, a neka od njih 
dosižu promet i od preko 500 milijuna dolara godišnje. Ali isto tako 
postoje stotine poduzeća, koja proizvode gubitke, i to ne samo zbog 
opće ekonomske politike, nego, i još više, zbog nedostatka povoljne 
tehnologije i managementa. Većini tih poduzeća potreban je strani kapital 
i know-how, ali na temelju izravnih ugovora između partnera i na obo- 
stranu korist.* Toviše, što današnji kreditni potencijal hrvatskih banaka 


* U proljeće 1976., dok se ovaj članak nalazio u tisku, zagrebačka INA sklo- 
pila je sporazum s američkom tvrtkom DOW CHEMICAL o zajedničkom ulaganju 
700 milijuna dolara u kemijska postrojenja na otoku Krku, 

dosiže razinu od 6 milijardi dolara, a on bi se povećao, kad bi te banke 
mogle slobodno raspolagati sa stranim devizama i tako privući i štednju 
radnika-emigranata, koja se danas nalazi pretežno u njemačkim bankama 
i koja dosiže, po nekim procjenama, svotu od oko 2 milijarde dolara. 


Današnja državna struktura u hrvatskim zemljama nije ni spremna, 
niti voljna poduzeti mjere, koje bi omogućavale otvaranje hrvatske pri- 
vrede prema svijetu. Ta država ne mari za gospodarskim blagostanjem 
naroda, njoj je najvažnije, da zadrži politički monopol preko gospodarske 
autarhije i reakcionarnog jugoslavenskog nacionalizma. Ta se država otva- 
ra prema tako zvanim «nesvrstanim» zemljama, ali ne zbog stvarne 
gospodarske suradnje, nego isključivo radi propagande i prestiža te osob- 
ne megalomanije šela «SFR Jugoslavije» Josipa Broza Tita, koji je na 
konferenciji nesvrstanih u Lusaki pred nekoliko godina uložio teške 
milijune dolara, samo da bi se njegovo poprsje istaklo na ulazu u konfe- 
rencijsku palaču uz već mrtve lidere, Nasera i Nehrua. 

Takva politika je u suprotnosti s najelementarnijim interesima hrvat- 
skih zemalja, čije stanovništvo sve više teži takvoj državi, koja će mu 
pružiti gospodarski sustav i politiku u skladu s modernim vremenima i u 
cilju općeg blagostanja za sve narodne slojeve. 


DRŽAVA PREMA RADNIŠTVU I SELJAŠTVU 


Ovdje je riječ o radništvu i seljaštvu kao gospodarskim čimbenicima. 
Zajedno sa svojim obiteljima, ti slojevi tvore dobrih 80 % cjelokupnog 
pučanstva u hrvatskim zemljama. Ova brojčana premoć ne znači, da i 
drugi slojevi nisu važni, posebno stručnjaci u svim sektorima narodnog 
života. Ali, prema iskustvima, tekućim iskustvima u hrvatskim zemljama, 
baš radnicima i seljacima ta država je najviše maćeha. A ti slojevi su 
temelji svakog gospodarstva, to jest, što su oni bogatiji, to je bogatija 
i cjelokupna narodna zajednica. 

U samoj komunističkoj partiji radnici su oduvijek bili u manjini, tako 
u 1972. u partijskim organizacijama na području hrvatskih zemalja bilo 
je oko 30 % radnika, po 5 % seljaka i studenata, dok su većinu sačinja- 
vali državni službenici, profesionalni komunisti i vojno-policijsko osoblje. 
Dakle, najjači sloj —radnici i seljaci— predstavljaju manjinu u totalitar- 
noj partiji, koja vlada u ime «radnika i seljaka». Uistinu, vladajući sloj 
u toj partiji su razni politički oportunisti, članovi vladajuće klase i šaka 
marksističkih futurologa, koji vjeruju, da su proroci budućnosti u čije 
ime teroriziraju sadašnjost. 

Zapostavljenost hrvatskog radništva najbolje se ogleda u ulozi današ- 
njih nazovi-sindikata u hrvatskim zemljama. Statistički stvari stoje sasvim 
normalno: oko milijun i pol radnika i službenika uključeno je u razne 
sindikate. Međutim, uloga tih «sindikata» u borbi za osnovna radnička 
prava je ravna ništici. Prije svega, radnicima je zabranjeno štrajkovanje. 
Na nedavnom opće-jugoslavenskom kongresu sindikata (u Beogradu kra- 

jem prosinca 1974.) pred 1400 domaćih i nekoliko stotina stranih 
delegata iz 136 zemalja, govorilo se mnogo o tome, kako sindikati moraju 
bdjeti, «da ne dođe do sukoba», i ako do sukoba ipak dođe, da se onda 
spor podastrije pred «samoupravne pravosudne organe», Nešto prije toga, 
početkom prosinca 1974. u Zagrebu, slično je govorio i «radnik» Milutin 
Baltić, predsjednik sindikata u užoj Hrvatskoj. 

Takvim postavkama sindikatima se zapravo oduzima iz ruku osnovno 
oružje —a to je štrajk. Sve, naime, što su radnici svijeta postigli u 
povijesnoj borbi za bolje uvjete rada, postignuto je u dobroj mjeri zah- 
valjujući štrajkovima ili samo prijetnjom štrajkovima. Štrajk je u rad- 
ničkim rukama neka vrsta atomske bombe, koju i ne treba upotrebljavati, 
ali je svakako treba posjedovati. Govoriti o sindikalnim pravima, a odu- 
zimati pravo na štrajk, to naprosto znači uškopiti sindikate kao takve. 
Međutim, pasivni otpor radnika nadoknađuje pravo na štrajk time, što 
se masovno izostaje s posla. Računa se, da svake godine s posla trajno 
izostaje preko 15 % zaposlenih, što predstavlja gubitak preko 70 milijuna 
radnih dana u hrvatskoj privredi. 

Takvi «radnički sindikati» nemaju nikakvog prava odlučivanja ni u 
pitanju plaća i nadnica, nego se moraju posvetiti sindikalnoj ulozi u 
športu, radničkim kantinama, dječjim vrtićima itd. Glavni «sindikalni 
vođa» Mika Špiljak je krajem 1974. u jednom novinskom interview-u 
izjavio, da «samo veći prihodi poduzeća mogu pružiti i veće radničke 
plaće», što je zapravo kapitalističko dokazivanje, i to ono —iz prošlog 
stoljeća. Jer, današnja dioba dohotka u poduzećima skrajnje je nepovoljna 
za radništvo i poduzeća, a sasvim povoljna za državu. Tako, na primjer, 
u 19753. u prosječnom proizvodu državnih poduzeća u hrvatskim zemlja- 
ma na materijalne troškove i amortizaciju išlo je 50 % od proizvodne 
cijene, 30 % oduzela je država, preko poreza, banaka i raznih taksa, 
18 % otpalo je na radničke plaće, a ostatak od 2 % pripao je poduzeću, 
Tako niski udio plaća u proizvodnji nikako ne odgovara stvarnim moguć- 
nostima hrvatskoga gospodarstva. Hrvatska radna snaga je i previše jefti- 
na, pa se stoga i izvozi u stotinama tisuća u zapadnoeuropske zemlje, 
gdje je pet puta bolje plaćena. 


Dandanas u slobodonom svijetu ima oko 300 milijuna radnika učla- 
njenih u slobodne sindikate, a u tu brojku je uračunato —s krivom ili 
s pravom— i oko milijun i pol radnika iz hrvatskih zemalja. U svim 
slobodnim zemljama radnički sindikati postaju sve više i odlučujući poli- 
tički čimbenik, dok u hrvatskim zemljama «sindikalizirani» radnici mo- 
raju biti obične sluge komunističke partije. Ali mnogi hrvatski radnici- 
emigranti učlanjeni su u radničke sindikate zapadnih slobodnih zemalja, 
i tako stječu vrijedna iskustva, koja danomice prenose na svoje kolege 
u Hrvatskoj. To je kvasac, iz kojega će niknuti budući hrvatski radnički 
sindikati. 

DRŽAVA I SELJACI 


U poslijeratnom razdoblju (1948-1971.) oko 2 i pol milijuna poljo- 
privrednog stanovništva napustilo je selo i prešlo u gradska naselja. 
Nekoliko dodatnih stotina tisuća seljaka otišlo je zadnjih desetak godina 
na rad u zapadne zemlje. Pored svega toga, broj seoskog stanovništva 
penje se još uvijek na preko 3,7 milijuna, ili ti na preko 40 % ukupnog 
stanovništva hrvatskih zemalja. Udjel tog stanovništva u narodnom do- 
hotku može se procijeniti na 12 do 15 % ukupnog narodnog dohotka u 
hrvatskim zemljama. To seljaštvo živi na parcelama od 3 do 5 hektara, 
a u najboljem slučaju do 10 hektara što je zakonski zemljišni maksimum. 
To je zapravo «volovski», a ne traktorski maksimum. Međutim, državna 
struktura u hrvatskim zemljama forsira državna poljoprivredna dobra, 
koja raspolažu s potrebnom mehanizacijom i upotrebljavaju je u svrhu 
najgrubljeg zasužnjavanja individualnih seljaka. 

Osim toga, državna poljoprivredna dobra uglavnom proizvode pšenicu 
i kukuruz, dakle artikle, gdje treba mnogo mehanizacije i malo ljudskog 
rada, a zapostavlja meso, mlijeko, voće, povrće i drugo. Zbog toga se 
događa i to, da državna poljoprivredna dobra daju vlastita zemljišta u 
zakup indiviđualnim seljacima po cijeni od 40 dolara po hektaru, što 
je zapravo nikakva cijena, i svjedoči da državna poljoprivreda posluje 
posvema negospodarski, Seljaci, osim toga, predaju zemlju državnim 
dobrima, i onda je uzimaju u zakup, jer pri takvom rješenju ne plaćaju 
porez. Ali porez ipak dolazi kasnije, dočim individualni seljak donese 
svoje proizvode na tržište. Posljedica je svega toga je ta, da se hrvatski 
seljak povlači u okvire samopotrošačke poljoprivrede, šalje svoje najbolje 
snage na rad u inozemstvo, da bi poboljšao svoje prihođe, ili pak na rad 
u obližnji grad, da bi dobio socijalno i zdravstveno osiguranje za svoju 
obitelj. 


Ovakav primjer poljoprivrednog gospodarenja teško je naći u povi- 
jesti čovječanstva, osim možda u rimskim latifundijima, staljinističkim 
kolhozima i južnoameričkim plantažama u doba najbezobzirnije eks- 
ploatacije. U takvim uvjetima, seosko stanovništvo stari, mladi odlaze 
trbuhom za kruhom u daleki svijet. Nije rijedak slučaj u hrvatskim seli- 
ma, da često nema dovoljno mladih ljudi, da bi pokopali svoje mrtve. 

Ovakvo stanje posebno je teško u hrvatskim prilikama, gdje je zemlja 
oduvijek bila glavni izvor bogatstva i narodnog blagostanja, posebno u 
današnjim prilikama, kada se svagdje u svijetu revaloriziraju cijene preh- 
ranbenih proizvoda. I to se događa u hrvatskim zemljama nepunih 
pedeset godina nakon što je veliki vođa hrvatskog seljačkog naroda 
Stjepan Radić od hrvatskog seljaka stvorio političkog čimbenika prvog 
reda, ne samo u okvirima Hrvatske nego i na ljestvici svekolike Istočne 
Europe. U svijetu se danas mnogo govori o petrolejskim bogatstvima, 
a sutra će se još više govoriti o poljoprivrednim bogatstvima, jer će 
trebati prehraniti stotine milijuna novih stanovnika našeg planeta. U tom 
zadatku svjetske solidarnosti, hrvatsko seljaštvo trebalo bi odigrati svoju 

nemalu ulogu, ali ne u okviru komunističke vještačke tvorevine «SFR 
Jugoslavije», nego u uvjetima slobode, mirotvorne i čovječanske repu- 
blike Hrvatske, kao što je to naučavao Stjepan Radić, koji je u trećom 
deceniju ovog stoljeća postigao golemu izbornu većinu u svim hrvatskim 
zemljama. 


DRŽAVA I GOSPODARSKI SUSTAV 


Današnji gospodarski sustav u hrvatskim zemljama u okviru «SFR 
Jugoslavije» nije gospodarski efikasan, niti je socijalno pravedan, a niti 
odgovara tradicionalnoj kulturnoj baštini hrvatskoga naroda. Današnji 
gospodarski sustav je zapravo totalitarni državni kapitalizam s krajnjom 
koncentracijom financijskih sredstava na samom vrhu centralističke drža- 
ve «SFR Jugoslavije». Koncentracija financijskih sredstava u Narodnoj 
banci «SER Jugoslavije» tako je velika, da ona može potezom pera preko 
noći izmijeniti bitne uvjete poslovanja čitavog gospodarstva. Jer Narodna 
banka, pored klasičnih funkcija emitiranja novca i drugih, koncentrira 
u svojim rukama sve gospodarske funkcije kredita, novca, investicija, itd. 

Narodna banka djeluje u sklopu Saveznog Izvršnog Vijeća (SIV-a), 
čiji je član i guverner Narodne banke. Formalno SIV je odgovoran 
Skupštini, ali u isti mah i Predsjedništvu «SFR Jugoslavije», koje kon- 
trolira čitav rad SIV-a preko tako zvanih «savjeta» u SIV-u, a ti «savjeti» 
su ustvari «politički komesari» klasičnih ministarstava i državnih sekre- 
tarijata. A Predsjedništvo «SFR Jugoslavije» po svom sastavu se više 
manje poklapa s Predsjedništvom Saveza komunista, dok je Josip Broz 
Tito ujedno trostruki predsjednik Predsjedništva, Republike i Saveza 
komunista. Nakon nestanka Josipa Broza, na vrhu će sigurno doći do 
Personalnih promjena u čitavom sustavu, a time i do raspadanja Jugosla- 
vije kao državne zajednice. 


Ali, što je važno danas istaknuti, to je, da se taj gospodarsko-politički 
sustav pokriva plaštem tako zvanog samoupravljanja. Povijesno, ta se 
ideja pod utjecajem Proudhona i Bakunjina prvi put javlja kod ruskog 
političkog mislioca A. I, Herzena (1812.-1870.). Sam Marx, a posebno 
Engels, žestoko su u svoje vrijeme napadali Herzena i njegove ideje o 
samoupravljanju, a isto tako i Lenjin na kongresu ruske partije u Stock- 
holmu 1906. Međutim, to ništa ne smeta jugoslavenske državne kapita- 
liste, da se u svojoj propagandi za samoupravljanje pozivaju baš na Marxa 
i Lenjina. 

S druge strane, sama praksa jugoslavenskog samoupravljanja poka- 
zuje, da samoupravljanje postoji na razini poduzeća u fizičkom obliku, 
a ne kao gospodarsko-upravna funkcija. Takvo stanje najbolje ilustrira 
podatak, da u prosjeku poduzeća plaćaju bankama i preko 50 % dobiti 
koja im preostane, kad se namire svi mogući državni porezi i takse. Pri 
takvom stanju lako je zamisliti kakvi se potencijalni sukobi rađaju, s 
jedne strane, na liniji poduzeća-država-banke, i, s druge strane, u odnosu 

poduzeće-radništvo. Zbog takvog stanja, kao i zbog mnogih drugih raz- 
loga, posebno organizaciono-informativne naravi, samoupravljanje se u 
hrvatskim zemljama povlači u manja poduzeća, postaje utočište malih i 
nejakih, utočište demokracije, radnika, seljaka, studenata i intelektualaca 
u okviru jednog društva, kojim dominira divlji totalitarni neokapitalizam, 
gdje isključivo vlada zakon jačega i vladajućih struktura. 

Samoupravljanje je u biti demokratska koncepcija i danas vizija, a 
sutra vjerojatno i stvarnost cjelokupnog čovječanstva. Ono se ne može 
ostvariti u okvirima staromodnog kapitalizma, a još manje u uvjetima 
komunističko-staljinističkog državnog kapitalizma. Budući da je u svojoj 
biti demokratsko, samoupravljanje predstavlja i demokratska pravila igre 
na svim razinama i sektorima društvenoga života. 


U hrvatskim sredinama često se postavlja pitanje: u kakvom će 
sustavu djelovati buduće gospodarstvo u hrvatskim zemljama? To je, 
naravno, vrlo važno pitanje, ali tako formulirano znači postaviti plug 
pred volove. Naime, bitno je pitanje; kako povećati opće gospodarsko 
blagostanje, a onda tim ciljevima prilagoditi i sustav. Taj sustav treba 
zadovoljiti ne samo kriterije gospodarske efikasnosti, nego još više i 
zahtjev socijalne pravde i tradicije hrvatske gospodarske kulture. Nadalje, 
taj sustav ne smije biti zatvoren, nego u najvećoj mogućoj mjeri otvoren 
prema svijetu uopće, a posebno prema susjedima, kako Istočne tako i 
Zapadne Europe. Budući hrvatski gospodarski sustav trebao bi biti ustvari 
neka derivacija buduće hrvatske države, ali ne države u smislu prošlog 
stoljeća, nego moderne hrvatske države, koja može neke atribute klasične 
suverenosti prenijeti na uže i šire regionalne i svjetske zajednice pa tako 
i određene gospodarske funkcije suverenosti. 


Na početku ovog teksta bilo je rečeno, da se Hrvatska po svojim 
temeljnim kriterijima može Jako svrstati uz bok mnogih sličnih zemalja. 
Na koncu treba nadodati i to, da još i dandanas nijedna skandinavska 
zemlja ne premašuje Hrvatsku ni po broju stanovnika, niti po gospodar- 
skom potencijalu, a zna se, da je još u prošlom stoljeću više manje čitava 
Skandinavija živjela pod jedinstvenom političkom vlašću, da bi se počet- 
kom našeg stoljeća posvema «skandinavizirala». Tko bi danas smio ustvr- 
diti, da je «skandinavizacija» u nordijskim zemljama išla na štetu svakog 
pojedinog naroda i te zajednice kao cjeline? Prema tome, ni buduća 
«skandinavizacija» današnje Jugoslavije neće ići na štetu nijednog naroda, 
koji danas sačinjavaju tu vještačku državnu zajednicu, a još manje na 
štetu cjelokupne Europe i svijeta uopće. Naprotiv, današnja titovska 
«balkanizacija» europskog jugo-istoka predstavlja permaneninu opasnost 
za Europu i svijet, te veliku povijesnu nesreću za sve narode, koji obita- 
vaju taj prostor. Uspostava moderne hrvatske države u hrvatskim zemlja- 
ma tog prostora jest napredna politička i gospodarska nužnost našeg 
stoljeća. 

KRSNI LIST 
HRVATSKE DEMOKRACIJE 


JELAČIĆEV PROGLAS O UKINUĆU KMETSTVA 


ERNEST BAUER 


PISATI o Jelačiću neobično je teško. Gotovo je već postalo običajem, 
da se na Jelačića gleda samo kao na austrijskog generala, kao na vojsko- 
vođu, kome je sticaj prilika nametnuo u isto vrijeme također rješavanje 
političkih pitanja. Cesarsko-kraljevski general —i ekstaza nacionalnog 
hrvatskog pokreta 1848.— ta dva pojma izgledaju mnogima upravo ne- 
spojivima, Pa ipak, Jelačić je bio skroz naskroz nacionalan čovjek, kod 
kojega je ispod odore carskog generala kucalo srce iskreno demokratski 
nastrojene osobnosti. Pa da za vrijeme njegove vladavine nije bilo ništa 
drugo stvoreno, nego oslobođenje kmetstva — Jelačićevo ime ostaje 
vezano uz našu najveću revoluciju 19. stoljeća! Jelačića smatram neke 
vrsti «ranim Europejcem», čije zamisli i ideje čak i dandanas ne djeluju 
nemoderno. 


Jelačić nije bio ničija marioneta — ni Beča ni Hrvatskog sabora. 
Smatrao je Austriju zajedničkom kućom sviju naroda, koji su je sačinja- 
vali, bio je, dakle, Austrijanac «faut de mieux». Dovoljno je pročitati 
njegov nastupni govor pred Hrvatskim saborom, da se uoče sve njegove 
odlične kvalitete političara i državnika. Taj govor još i danas sadržava 
u svojoj biti politički ideal hrvatskog naroda: Sloboda, okupljanje naroda 
bez staliških i plemenskih razlika i ravnopravnost u Austriji okupljenih 
naroda (citat Erd&dy-a «regnum regno non praescribit leges») —sve to 
je ostao temeljni ton i kasnije hrvatske politike. 

Sve to je u ono vrijeme značilo posve novo shvaćanje, koje je Jelačiću 
donijelo mnogo neprijatelja među starim austrijskim plemstvom, jer je 
ono nakon burne 1848. željelo jedino sačuvati svoje velike privilegije. 
Nastup Jelačića protiv Madžara bio je isto tako dosljedan, jer kada je 
madžarski liberalac i revolucionarac Kossuth izjavio, da on ne poznaje 
nikakove Hrvatske, dokazao mu je Ban s mačem u ruci, da Hrvati i te 
kako postoje! Uloga Jelačića kod zauzeća Beča 1848. imala je europsku 
važnost, koja je proizlazila i već iz toga, da bi u obratnom slučaju već 

tada Monarhija, po svoj prilici, bila propala, a povijest Europe bi bila 
krenula sasvim drugim pravcem! 

To što se Jelačić 1848. vezao za dinastiju — tko ga danas zato može 
prekoriti? Sudbina je tada Hrvatima nametnula strašnu dilemu. Na 
jednoj strani, madžarska nacionalna, ali i imperialistička revolucija, na 
drugoj, nesumnjivo dinastička reakcija, ali s obećanjima za bolju buduć- 
nost. Odluka bijaše vrlo teška, mada je Jelačić kao pravi Hrvat bio 
lakovjeran. Postojala je, dakako, i treća mogućnost, koju je Jelačić 
uočio, ali je tu s pravom bio vrlo oprezan: Radi se o njegovom apelu 
na tadašnju Srbiju i na Hrvate i Srbe pod turskim jarmom. Ali Beograd 
je tada radije primao Kossuthove poklisare nego prijedloge iz Zagreba, 
a Bosna bijaše dio Osmanlijskog carstva. Osim toga, Jelačićeva iskustva 
s patrijarhom Rajačićem (pitanje Srijema i Vojvodine pod srpskim vod- 
stvom), bila su takove naravi, da se Ban morao čuvati od ovakove 
prerane «Jugoslavije». Kada se Jelačić počeo zanimati za srpsku Vojvo- 
dinu unutar Austrijske monarhije i kada je postojala mogućnost, da joj 
postane poglavarom, i tako pod svojim okriljem ujedini još više slaven- 
skih zemalja, intrigirao je Beograd preko svojih emisara, da spriječi to 
imenovanje Jelačića, šireći među srpskim pučanstvom glasine, da hrvatski 
ban kao katolik nije pogodan za to mjesto. To je ponukalo Jelačića, da 
1853. s obzirom na Rajačića — koji ga je ustoličio (proveo izv. instala- 
ciju) i kog je Ban ispočetka simpatizirao— izreče tešku riječ: «Graeca 
fides, nulla fides!», prema svjedočanstvu Jelačićevog podređenog gene- 
rala i osobnog prijatelja, Josipa baruna Neustiidtera. Jelačić je, dakle, 
već onda naslućivao teškoće jugoslavenskog pitanja, pa se već u svoje 
vrijeme žacao prihvatiti ovo «integralno» rješenje! — Od dva zla, moralo 
se, dakle, odabrati ono koje je izgledalo manje! 


Najtragičniji junak novije hrvatske povijesti, Josip grof Jelačić od 
Bužima, umro je 1859. u najoštrije doba Apsolutizma. Nijesu još dovoljno 
ispitane ni osvijetljene posljednje godine Jelačićeva života. Tek tu i tamo 
zapaža se po koji zamašniji događaj iz njegova života, koji se poslije 
slavnih događaja 1848-49. odvijao u nekoj monotonosti. Slavni junak 
1848., jedna ne samo u Hrvatskoj od najpopularnijih osoba tog vremena 
—putuje po Europi, po Belgiji, Francuskoj i Italiji— tražeći lijeka svojoj 
bolesti, a, jamačno, također zaborav svome razočaranju. Sve što je sa- 
gradio za vrijeme svog kratkog političkog i vojničkog djelovanja — sve 
je to bilo razoreno. Mada ga je Car osobno odlikovao svakom prilikom 
svojom riječi i pažnjom, mada ga je ruski car Aleksandar II. posebno 
počastio, a nije mu ni uzmanjkalo ostalih dokaza povjerenja i pažnje 
— životario je posljednje godine svog života u beskrajnom razočaranju, 
bogat samo jednim iskustvom: I vladarska riječ ne bijaše drugo, nego 
prazan zvuk izrečen u prostoru! 

Kada se u Zagrebu, 20. svibnja 1928. slavio tzv. «Jelačićev dan», 
izašao je u «Jutarnjem listu» istog nadnevka članak pod naslovom «Jela- 
čićev dan», potpisan šifrom «jh» (vjerojatno Josip Horvat?), u kojemu 
se na zanimljiv način prikazuje problematika Jelačića u prvim godinama 
Jugoslavije: 

«Osamdeset godina neznatan je vremenski razmak u životu jednoga naroda. 
Tako reći nije veći od sekunde u životu pojedinca. Pa ipak, kad danas pogledamo 
unatrag u te godine, čini nam se da gledamo u neko mitsko, herojsko doba, koje 
smo već svi zaboravili u praktičnom, svakidašnjem živovanju. A krivo činimo i 
onim vremenima i sađašnjici i vlastitoj budućnosti, kad zaboravljamo ta nedavna, 
na oko tako daleka vremena. Zato obljetnice, jubileji, pored često dosadnih i 
pretjeranih ceremonija, imaju ipak tu dobru stranu, da nam nekako nameću potrebu 
bilanciranja i upoređivanja sadašnjosti s prošlošću. U tim godinama i danima 
jubileja srknemo onda barem malo historijske poduke, o kojoj se toliko govori, ali 
koju nitko ne sluša, premda samo po njoj možemo utvrditi svoje pogreške u pro- 
šlosti i korigirati smjernice u budućnosti. 

Četrdeset osma kod nas sve više pada u zaborav. Naročito poslije 1918. nekako 
se uvriježilo mišljenje da je s 1918. završena ona perioda našeg narodnog života, 
koja je počela s 1848. Međutim u životu narodnom nema točno limitiranih granica 
pojedinih epoha, ni oštrih prelaza. Dapače snaga narodnog života često se nanovo 
ispoljava u bivšim već formama, redovno se na distance od nekoliko desetljeća i 
stoljeća javljaju frapantne analogije u životnim narodnim situacijama. I ako poduz- 
memo samo malu šetnju u prošlost od prije osamdeset godina, naići ćemo na 
porazne sličnosti za razdoblja oko godine 1848. i 1918. u nedaćama, u uspjesima, 
u razočaranjima. Godina 1848. godina je rođenja hrvatske demokracije — 1918. 
godina njezinog prvog nastupa u samostalan život. Već ta dva momenta nam 
govore kako romantična «četrdesetosma» duboko zadire u sadašnjicu. 

Četrdeset osma godina je godina Jelačića. Njegov triumf nije bio samo ličan, 
već je utjelovljivao slavodobića prvog naleta narodne misli. I prvih razočaranja i 
početak duge, uporne, tako reći bezizgledne borbe za nama Hrvatima tako dragi, 
urođeni apsolut slobode i jednakosti. Nešto slična kao i 1918. 

Jelačića sve više zaboravljamo. Prešao je u legendu, koju nijete još staračke 
uspomene. Prolazimo svi kraj njegovog brončanog lika bez misli, bez osjećaja. 
A tu na istom ovom mjestu gdje danas naše brižne domaćice vode borbu za 
prozaičke zahtjeve želuca pod Jelačićevim vodstvom, tu se prije osamdeset godina 
formirala slobodna hrvatska vojska kao najjači atribut nezavisnog, suverenog na- 
roda. Kao poslije sedamdeset godina Austrija je tad postojala samo formalno — 
stvarno je više nije bilo. I da je kojom igrom slučaja bila tad druga međunarodna 
konstelacija — četrdeset osma postala bi ono što je kasnije bila 1918. Tad je 
jeknuo prvi zvuk posmrtnog zvona habsburške monarhije.» 


Dalje nastavlja pisac zanimljivom usporedbom: 


«Sve do naših dana sačuvale su se mnoge izopačene predodžbe i o pokretu 
četrdeset osme i o njezinom glavnom junaku, banu Jelačiću. Ne namjerice. Nije 
bilo dovoljno potrebne historijske distance. A onda je došao i poraz. Kod svakog 
neuspjeha uvijek se traži žrtvu na koju će se natovariti grijehe sviju. Dobar teret 
grijeha pokušalo se svaliti i na Jelačića. 

Jelačić je jedan od najtragičnijih likova heroja naše novije političke povijesti. 
Njegov politički uspon i slom podsjećaju na političku dramu Frana Supila. I jedan 
i drugi osjetili su instinktivno svu historijsku zamašitost svoga istupa — i jednoga 
i drugog žrvanj događaja neumoljivo je smljeo. I jednoga i drugoga rušili su oni 
za koje su se borili i za koje su povezali svoju politiku. Intrige, podvale najbliže 
okoline daju njihovoj drami neki renesansni kolorit. Smrt i jednoga i drugoga 
nailazi duboko razočarane u svijetu, u životu, u ideji. Srce puca, um tavni... 

Kad je prije šestdeset i devet godina u Novim Dvorima umirao ban Josip 
Jelačić, u slavonskoj blatnoj selendri Đakovu već se uselio u skromne biskupove 
dvore mladi Josip Juraj Strossmayer. I iz Đakova se sve glasnije orio glas, koji 

je vodio narod k danu, koji su Jelačić i njegovo doba samo za jedan trenutak 
ugledali kao čarobnu viziju. 

Dan je zaista granuo. Tek poslije dugih decenija. I vidjelo se da nije onako 
sunčan i sjajan, kako su ga Jelačić i Strossmayer gledali u svojim priviđenjima. 
Oblačan je i olujan...» 


Ovako se smjelo pisati još u prvim godinama stare Jugoslavije, kad 
je Jelačićev spomenik još stajao na svom trgu. Danas, kad ga više nema, 
ne bi se smjelo ni ovako pisati, a kamoli objelodaniti u jednom od 
najčitanijih listova, kao što je onda bio «Jutarnji list». 


Kada je na temelju preporuka hrvatskih konzervativnih krugova u 
Beču (posebno baruna Kulmera i velike «ilirske delegacije» u Beču) 
došlo do imenovanja Jelačića hrvatskim banom, nije to za bečki dvor 
bila jednostavna stvar. Car je sa svojim savjetnicima u to vrijeme zbog 
nemira u Beču morao izmaknuti u Innsbruck, pa je to imenovanje Jela- 
čića smatrao samo kao neki ustupak nasuprot «Ilirima», koji su se 
bunili zbog postojećeg poretka u Monarhiji. Beč nije ni u kojem slučaju 
htio time poduprijeti ili izazvati neki hrvatski separatizam, ali s obzirom 
na tadanji politički položaj i pobune Madžara bilo je to imenovanje 
svakako razumljivo. Hrvati su postali neugodni caru Ferdinandu 1. 
istom svojim «zahtjevima», koji su u stilu revolucionarne godine 1848. 
išli vrlo daleko s obzirom na demokratizaciju, a osobito protiv pobunje- 
nih Madžara. Kada su u Innsbrucku redom došli do riječi prvo Hrvati, 
onda Srbi pa, konačno, i Madžari, neodlučni car Ferdinand I. nije se 
mogao odlučiti ni za koju tezu, koje su mu bile predložene. Napokon je 
popustio Madžarima i opozvao svoje imenovanje Jelačića banom, ali 
opća pomutnja tada je već bila toliko napredovala, da Jelačić taj carski 
dekret o opozivu svog imenovanja uopće nije primio do znanja te je 
uskratio svoje mjesto ustupiti carskom komesaru, zapovjedniku Vojne 
Granice, generalu Hrabowskom. Čak je i Hrvatski sabor, koji je carskom 
odlukom također bio raspušten, nastavio svojim radom. 

Ti događaji su opet Madžarima —koji su se pod svojim revolucio- 
narnim vođom Kossuthom u onome času našli u diametralnoj opreci 
prema Ilircima i njihovom pokretu— davali povoda, da sve kasnije 
odluke i sva djela Jelačića proglase «ilegalnim i protuustavnim», jer se 
Jelačić u svojim akcijama nije mogao pozivati ni na Cara, niti na legalno 
zakonodavno tijelo. Ovo shvaćanje se je kod madžarskih povjesničara 
sve do danas uščuvalo i nastavljalo, makar je madžarski ministar pred- 
sjednik, grof Batthyany, pokušavao sa svoje strane «ilegalan» čin, tj. 
saziv nekog zamišljenog «ilirskog parlamenta», u kome bi bili ne samo 
Hrvati, nego i Srbi unutar Vojne Granice zastupljeni. 


Kada je madžarsko-hrvatski sukob konačno doveo do vojničkog obra- 
čuna Jelačića s Madžarima —malo prije toga je Kossuth još jednom 
izjavio, da za njega uopće ne postoji hrvatska nacija— imao je Jelačić 
sreću, da se je sa svojom vojskom u toku svoje vojne u zapadnoj Madžar- 
skoj našao u blizini pobunjenog Beča baš, kada tamo carske vojske goto- 

vo i nije bilo. Zbog toga bilo je posve razumljivo, da su Jelačićevi odredi 
nakon uspješne bitke kod Schwechata zaposjele carsku prijestolnicu, 
triumf Jelačića, koji je zapravo carski vrhovni zapovjednik, knez Win- 
disehgritz, iz dinastičkih i aristokratskih razloga za sebe svojatao, ali 
mu zbog strategijskh razloga nije ništa drugo preostalo, nego da Jelačiću 
(s kojim nije bio u dobrim odnosima) taj uspjeh prepusti. 

Ali već iz ovih vremena, koja spadaju još u najsretnija velikog hrvat- 
skog Bana, poznate su neke njegove izjave, koje nam dopuštaju uvid u 
dubinu njegovog bića te nam pokazuju njegovu zaista europsku važnost. 
Dok je još Jelačić u svom pozdravnom govoru pred novoizbranim Hrvat- 
skim saborom 5. lipnja 1848. izgovorio slijedeće riječi: «Naša je zadaća, 
da veliko djelo narodnog preporoda provedemo do kraja!», smatrao je 
nakon zauzeća Beča u svom govoru pred delegacijom bečkog predgrađa 
Alserstadt carevinu Austriju kao «Okvir malih naroda». Za njega je 
vladarska kuća Habsburg bila kao neka konstanta, koja je obećavala 
postojanost, sreću i blagostanje u smislu nekog okvira, koji će «u blagom 
obliku» uokviriti razne narode i njihove zemlje i osigurati im sigurnost 
i dobar život. Pod tim okriljem bi, prema Jelačićevom shvaćanju, sve 
male u Austriji uokvirene nacije mogle naći onu ravnopravnost «kojoj 
svi narodi našeg državnog konglomerata s tolikim oduševljenjem streme; 
po kojoj ravnopravnosti ni sada ni u budućnosti nikađa više jedna nacija 
nad drugom ne bi mogla zavladati, niti jedna drugu podjarmljivati!» 
Slijedeći ovu misao, Jelačić ide i dalje u svome razlaganju: «Kao što se 
ljepota prirode sastoji osobito u raznolikosti njenih objekata, tako i jedna 
državna Jorma može samo onda biti lijepa i uspješna, ako usprkos razno- 
likosti svojih pojedinačnih elemenata, le svoje dijelove oduševljava har- 
monijskom sudjelovanju za sveopće interese!» Napokon je Jelačić u 
jednom svome privatnom pismu barunu Kulmeru došao do izjave koja 
sliči na vlas izjavi češkog političara Palackog: «Kad Austrije ne bi bilo, 
sada bismo je morali stvoriti!» 


Najpoznatiji prigovori Jelačiću sastojali su se u tome, da ga se ozna- 
čivalo «reakcionarcem». Ovaj prigovor je, naravno, dolazio u prvom 
redu od strane liberalističkih madžarskih pobunjenika, ali također od 
strane njihovih političkih prijatelja, talijanskih liberalaca, kao što su bili, 
npr. Cavour, Manin, Tommaseo. Svi oni su u mnogom pogledu slabo 
poznavali hrvatskog Bana, koji se u mnogim pitanjima Banske Hrvatske i 
Vojne Granice pokazao vrlo naprednim, ali svakako ne u onom smislu, 
kao što su ga ti liberalci shvaćali. Neki ostatak ovih pogleda na Jelačića 
nalazimo prije svega u marksističkom pogledu na Jelačića, jer za mark- 
siste nije on ništa drugo, nego samo «habsburgofilski reakcionarac». 

Ovim prigovorima suprotstavio se osobno Jelačić u svojoj «Izjavi» 
protiv lista «Pesther Zeitung» (Zagreb 23. 8. 1848., Obiteljski arhiv 
Jelačića u gradskom arhivu Zagreba). U toj svojoj izjavi kaže Ban doslov- 
ce: «Da li sam bio predstavnik reakcije ili napretka — o tome svjedoči 
moj cijeli život i moje sadašnje nastojanje, jer sam za svoju domovinu, 
u duhu koji sada vlada, tražio onu ravnopravnost i slobodu, koja je 
zajamčena svim narodina a upravo danas se nalazi ugrožena od našeg 

susjeda... Ako je to mastojanje, da vodimo borbu protiv svake vrsti 
ugnjetavanja, protiv tiranskog gospodstva, protiv svake despotije — nala- 
zila se ona sakrivena također u liku nekog peštanskog ministarstva — ako 
je sve lo reakcija — onda sam i ja reakcionarac!» 

Nakon što su hrvatski graničari 28, listopada 1848. zaposjeli odsjek 
Landstrasse-Prater_na gradskoj granici tadašnjeg Beča i potukli mad- 
žarske pobunjenike 30. listopada kod Schwechata (danas bečka zračna 
luka), ušao je 1. studenog hrvatski Ban na čelu svojih slikovitih «sere- 
žana» (svoje tjelesne garde) u carski Beč, te je tamo ustanovio svoj glavni 
stan u palači Beatrix (koja danas više ne postoji) u bečkom gradskom 
dijelu Landstrasse (III. Bezirk), Jelačića je cijeli Beč javno slavio kao 
pobjednika i svog junaka, bio je predmetom pučkih aklamacija, a kada 
je sa svojom pratnjom osvanuo na javnim mjestima (kazalište, koncerti) 
ustajala je sva publika i javno mu Pljeskala. Svakako, taj je čas značio 
Vrhunac njegovog javnog djelovanja. 


brže— njegov silazak, Jelačićev general Neustiidter je tu pojavu dobro 


nastavku rata protiv Madžara i njegovom svršetku, jer je Ban tada 
boravio kod svoje «Južne Vojske», daleko od glavnih poprišta tog rata, u 
Bačkoj i Slavoniji. 


Osim toga, Jelačić se našao nasuprot sve većem političkom nemiru u 
Hrvatskoj. Njegova odsutnost iz zemlje imala je kao posljedicu, da se 
javljala mnogostruka kritika njegove politike. Čak u nacionalnim hrvat- 
skim krugovima pojavila se sumnja, da je raspuštanje Hrvatskog sabora i 
proglašenje ratnog stanja predstavljalo namjerni korak, da se osujete 
narodna nastojanja. Premda je Hrvatska nakon madžarske pobune mogla 
zadržati (provizorno) Rijeku i dio Hrvatskog Primorja, a tri su slavonske 
županije zajedno s Međimurjem bile odvojene od madžarske krune, razo* 
čarao je novi ustav od 1849! svakog nacionalno osvjedočenog Hrvata, jer 
je Vojna Granica ostala u punom opsegu postojati i nije bila uključena u 
Bansku Hrvatsku, Dalmacija je ostala austrijskom krunskom zemljom i 
nije bila sjedinjena s Hrvatskom, a Hrvatski sabor nije više bio sazivan. 

Pa i Vojna Granica nije za svoje vjerne usluge od Cara primila nika- 
kovu hvalu i zahvalnost. Socijalne reforme, koje su tamo bile provedene, 
pokazale su se vrlo površnima i čednima: Zemljišni posjed je, doduše, 
postao nasljednom svojinom graničara, ali u pogledu uprave i pravosuđa 
ostao je vojnički značaj Granice Posve sačuvan, pa graničari nisu imali 

dojam kao da «imadu udjela kod sviju dobrobiti, koje su drugim našim 
narodima bile udijeljene» (Citat iz Ustava 1849.). 

Jelačiću nije preostalo drugo, nego da se posveti s različitim uspje- 
hom vodstvu svoje «Južne vojske», ali i tamo je njegov utjecaj bio toliko 
opao, da mu prvotno vrlo benevolentni Radetzky nije za borbu protiv 
Madžara prepustio potrebnih sedam bojni graničara, koje su ostale na 
talijanskom bojištu. Na taj je način Jelačiću uspjelo jedino zauzeće tvrđa- 
ye Petrovaradina i nekih drugih utvrda, ali je morao podnijeti i nekoliko 
poraza od Madžara. Kod posljednjih ratnih akcija carske vojske i kapi- 
tulacije Madžara kod Vill4gosa nije Ban uopće imao udjela, tim više, što 
mu je ruska intervencija u Madžarskoj od početka bila antipatična. 

Još ga je više smetao razvitak unutar Vojne Granice, kojoj je nomi- 
nalno još uvijek bio kao zapovjednik na čelu, ali je ustvari sve više bila 
upravljana od stranih časnika, koji s Hrvatskom nisu imali veze. Uspo- 
redo s tim položajem dolazilo je do pobuna graničara. U tim godinama 
javljaju se prvi znaci duševnog poremećaja Jelačićeva, koji su posljednje 
njegove godine stavljali u sjenu i na čijim posljedicama je 1859. i umro. 


Jelačiću nije bio lak njegov srazmjerno kratak život. Može se reći, 
da mu je velika južnoslavenska država pod hrvatskim vodstvom bila 
upravo ponuđena i na dometu, Sa svojim osvjedočenjem, da se Hrvatska 
može uspješno razvijati samo u okviru ravnopravnih naroda u Austrijskoj 
monarhiji, bilo je Jelačiću teže odbijati te južnoslavenske ideje, negoli 
bi mu bilo teško takovu državu ostvariti. Budućnost nakon 1918. poka- 
zala je, da nije imao krivo, kao rani Europljanin imao je već poglede, 
koji sliče na današnju ideju Sjedinjene Europe. Ali što je u duši zbilja 
osjećao, to će vjerojatno zauvijek ostati tajnom. U tom se je smislu 
povjerio ban Jelačić jednom od svojih prijatelja: «Imao sam sreću, da će 
moje ime valjda pripadati povijesti. No što sam uistinu u svom srcu 
osjećao, neće nitko ikad saznati!» 


od 

ANTE Starčević je mnogo više, 
skoro isključivo, poznat i spominjan 
u ozračju hrvatske političke povijesti, 
dok je njegov književni rad ostao još 

< uvijek nedovoljno kritički istražen, 
nesakupljen i skoro zaboravljen, a 
mnogim generacijama, posebno oni- 
ma poslije Drugoga rata, sasvim ne- 
poznat.! 

Osim davno, još prije Prvoga rata, 
prvih pisanih radova o Starčevićevu 
životu i radu; jedan od posljednjega 
«pravaša» i poligrafa Kerubina Šeg- 

vića? i drugi od Branka Drechslera, u kojima se u općim i izvornim anali- 


" Ali ne samo njegov književni rad, nego i samo ime Ante Starčevića «danas 
i u nas» kod «zlatne mladeži», kao i one «nešto manje zlatne... rastresite, presuvre- 
mene prevratničke mladosti» — pita se jedan inteligentni pisac, u Hrvatskoj kon- 
cem 1971., ovako: «...znači li danas takvima i sličnima, kao i samim vršnjacima 
pisca ovih redaka —a i tolikim mnogima— znači li išta ime Ante Starčevića? Je li 
im ono išta više... od slike nekog napuštenog prigradskog spomenika, ili možda 
od polovične predodžbe o nekakvom političkom strašilu iz prošlog stoljeća. Teško 
da će im biti išta drugo izvan toga, a nekima nije čak ni to.» 

* Kerubin Šegvić, vjerni Starčevićev sljedbenik i pisac prve knjige o njemu — 
«Dr. Ante Starčević». Zagreb, 1911., napisao je, «Prigodom 40. godišnjice smrti 
(1896-1936.), novu studiju o svome učitelju, za prvi broj IV. godine— nove epohe 
«Hrvatske Smotre» (koju je on i osnovao). 

Poslije proteklih novih 40 godina i sada, evo, prigodom 80. godišnjice (1896- 
1976.) sjetio sam se, što nam je onom zgodom rekao, da «o Starčeviću nikada 
dosta», — što me je potaklo, da ovaj rad posvetim njegovoj uspomeni, da bi se u 
novim hrvatskim generacijama sačuvala i produžila trajna spoznaja o velikom 
DE dobrom učeniku, koji je zbog Učiteljeve nauke o Hrvatskoj nestao kao 
mučenik. 

zama piše o Starčeviću kao književniku i filozofskom piscu, tek će Josip 
Horvat u svojoj poznatoj «kulturno-povijesnoj slici» iznijeti nekoliko inte- 
resantnih podataka, više sintetična karaktera, a Stanislav Šimić jedan 
esej o Starčevićevu književnom stilu. 

Konačno i sam Blaž Jurišić, prezaslužni priređivač izvanredne antolo- 
gije Starčevićevih «Izabranih spisa» (1945.), žali, što u tom izdanju «Star- 
čevićevo stvaranje na polju čiste književnosti nije došlo do još jačeg 
izražaja. Njegov pjesnički i dramski rad nije uvršten stoga, što bi se time 
narušilo jedinstvo ove zbirke, koja hoće da bude politički, a ne literarni 
zbornik.» 

Izvanredno je značajno, da će se u Hrvatskoj, usred «hrvatskog prolje- 
ća», u spontanoj potrebi, da se duhovi vrate na izvore, te da se tradicijom, 
zaboravljenoj, prezrenoj i oficijelno izruganoj, okrijepe za nove identične 
spoznaje, — da će se u toj atmosferi godine 1971., spomenuti inteligentni 
i izvrsno informirani pisac dati na pisanje jedne temeljite sudije o Starče- 
viću «državniku, govorniku i književniku». 

Dakle, konačno i književniku! Uz interesantnu napomenu: «kao knji- 
ževnik, nama je — iz posve razumljivih razloga najzanimljiviji upravo 
kao takav.» Dijalektika je inteligentnoga pisca vješto ubacila Starčevića 
književnika u Starčevića politika, i obratno. Da je i njemu pretežno bilo 
stalo do Starčevićeve političke uloge, vidi se iz njegova odlično uređena 
i bogata izbora «Političkih spisa» Ante Starčevića (Zagreb, Znanje, 1971. 
628 str.) s popunjenom bibliografijom i informativnim «Registrom imena 
s tumačem (18 stranica). Ovaj je izbor izrađen uglavnom po Jurišićevim 
«Izabranim spisima» i po izdanju «Djela dra Ante Starčevića». 

Bilo kako bilo, Starčevićev obilan i mnogostruk književno-humanis- 
tički rad očekuje još svoje istraživače i kritične analize, dok će ovaj moj 
rad nastojati upozoriti na jedan detalj, naime na njegove satiričke spise. 
Ali prije nego prijeđemo na stvar, vrijedno je uočiti još jedan interesantan 
i dubok paradoks oko Starčevićeve pojave: o njemu će —makar je u 
svijesti naroda izrazito politička ličnost — mnogo više pisati i veličati 
ga književnici i pjesnici nego političari. 

Naprotiv, ovi posljednji će ga malo pomalo i napuštati i prešućivati. 
«Pravaši» će se pretvarati u «frankovce», «stekliše» u «realne politi- 
čare», Hrvati u Jugoslavene, ljudi od «deržanstva» u sporazumaše i prag- 
matičare. Svi ti vole prešućivati Staroga pri njihovim političkim poslovi- 
ma, mimoilazeći i zapostavljajući njegove filozofsko-etičke temelje Poli- 
tike —pisane velikim slovom —i ne dosežući visoke sfere njegova vizio- 
narskoga ethosa, kojim će on zahvatiti svu prošlost i budućnost jedne 
nacionalno integralne stvarnosti i nefaljivo otkrivati i razoikrivati nepri- 
jatelje na tri fronte najedanput (Austrija, Madžarska i Srpstvo). 

«Navedenim obilježjem svoje nauke, bijaše kao političar već osu- 
đen», veli L. V. Siidland, koji će odmah zatim iskreno priznati: «Godi- 


* Ipak nas je Dr Jurišić neizmjerno zadužio s odlomcima Starčevićeva sati- 
ričko-književnoga rada, unoseći u ovaj zbornik nekoliko «Pisama magjarolaca» i 
«Poslanicu pobratimu D.M. u B.», što će nam služiti ako baza za ovaj rad. 

nama nisam mogao pravo shvatiti, kako je tome čovjeku pošlo za rukom 
da stekne u Hrvatskoj toliki upliv.» Na koncu je ipak shvatio, da je 


Omo povijesno stanje, ili definitivna katastrofa! Ali kada se radi o 
iliili, nema drugoga oružja nego samo duhovna snaga; Svijest-Savjest,* 


 — ai a 
“ Navikli smo uzimati izraz «savjesta za moralno područje, a «svijest» za 


Psihološko. No filozofi nas upozoravaju, da «po svojoj psihičkoj «strukturi», po 
svojoj ontičkoj naravi, i savjest i svijest potpuno su isto. Označuju refleksnu 


li su moralno dobra ili zla— tada svijest-savjest nije više samo «psihološka» 
nego ujedno i emoralna svijest», što obično naživamo jednostavno «savjest», 
(Vidi: Dominik Budrović: O Savjesti prema II. Vatikanskom Koncilu i sv. 


Tomi. U «Zborniku sv. Tome Akvinskoga (1274-1974». Zagreb, 1974. str. 87-88.). 

ono zadnje, najdublje u čovjeku, ono bitno, a ostalo će se nadodati... 
Kada jedan čovjek proklamira svoje pravo, kao i narod, nema protiv toga 
ništa višega, to je na planu božanskoga reda i suprotstavlja mu se jedino 
demonski zločin sile. To je u svim epohama bio herojski i proročki tip 
čovjeka, koji u misterioznim evolucijama povijesti —taj inače vremenito 
pobijeđeni— ostaje kao vječno svjetlo svim narodima. Ovdje se radilo o 
jednoj idealnoj energiji, koja je bila sposobna da upali kolektivnu nadu 
u uskrsnuće; Starčevićevo pravo je bilo i ostalo jedno veliko povijesno 
obećanje, koje kao živac etičke energije povijesti neminovno traži kroz 
nove generacije svoje ostvarenje. Nažalost, realnost je spaljivala komadić 
po komadić ove magna carta jedne čiste strasti, a dramatična sporost 
ovog ostvarenja zbunjuje sve nove generacije kroz ovih 80 godine od 
Starčevićeve smrti. Ali upravo u ovoj godišnjici herojsko-pravaškoga časa 
Hrvatske, sve se penje u neku kulminantnu napetost i gustoću državne 
svijesti pod zastavom Prava. «U povijesti ne ima ljepšega prizora —veli 
naš Stari— nego gledati, kako i svoja prava gube oni, koji prava drugih 
gaze.» 

Sve će ovo dublje i zanosnije shvatiti književnici i pjesnici, kroz ovih 
80 godina, nego političari. Oni će na poetski način intuirati Starčevićev 
karizmatičan lik kao fenomen jedne duhovne realnosti, usred kaosa naše 
političke realnosti. «Ja sam čovjek mašte» —rekao je Starčević defini- 
rajući svoje intimno biće. Njegova inteligencija moralna je «fantazija», 
stalno nabijena kao neki «poetski» čas, kao «fantastičan čas», a taj 
—kako nam kažu filozofi— susrećemo uvijek, kađa duhom ovlada krea- 
tivni impuls. Fantazija u ovom smislu ne znači neko sanjarsko fantazi- 
ranje, nego jednu originalnu inicijativu, jer sloboda je sama inicijativa. 
Starčević trajno živi, ne u znanstvenoj bjelokosnoj kuli samoće i sistema, 
nego u stvaralačkoj životnoj atmosferi svoga vremena. A spletenu mrežu 
svoga vremena je u dubinama, u korijenu, mogao intuirati samo čovjek 
mašte, proročki tip i sam književnik autentične kategorije. Upravo sve 
ono misteriozno, što privlači i osvaja književnike i pjesnike, kreativna 
bića mašte. 

Starčevićeva moralna inteligencija, koja se neprestano dariva, trans- 
cendentna je i humanistička: humanistička ukoliko je transcendentna, i 
transcendentna ukoliko je humanistička. On stoga postaje tipičan primjer 
ne samo za svoju generaciju; on proživljava do dna moralnu vrijednost, 
i jer tu vrijednost živi duboko i integralno čitavim svojim bićem, on 
zapravo živi za druge. Njegov primjer postaje ekspanzivan. Biti primjer 
znači biti za druge, dati se drugima, u ovom slučaju svim generacijama 
čitavoga jednoga naroda. Fantazija ljubavi uvijek nas čini nemirnima, 
nepodnosivima, neprilagodljivima u svakoj situaciji. Tko je posjeduje, ne 
može prionuti uz pragmatičnu svakidašnjicu, stoga je uvijek pobijeđen. 
Gubi, ali gubeći dobiva. 

Hrvatski su pjesnici i književnici prvi osjetili transeendentnu misiju 
ovoga proroka, koji živi za druge. Njihova im je nefaljiva intuicija 
šaptala: to je naš tip! Ta u svim njihovim radovima titra identičan 
protest protiv nepravde, sile, laži, hipokrizije i kukavičluka; njihovi 

stihovi i njihova proza, njihovi romani i njihove drame lete za «utopi- 
jama» hrvatske slobode, hrvatske državnosti, hrvatskoga jezika, hrvatske 
prošlosti, a sve u viziji hrvatske budućnosti. Ni oni, kao ni njihov Stari, 
koji je pisao «Pravo je duša društvena života», —nisu mogli podnositi 
nezrelost i nesavršenost njihova društva; osjećali su se s njime solidarni 
u dužnosti protesta uime prava i pravde. Kroz njihova se pera izlijeva 
kroz punih 80 godina gorčina i zanos Starčevićeva protesta. 


Nove nas generacije pitaju: gdje je smisao i temelj Starčevićeva 
protesta? Pred dramatičnim problemom sudbine svoga maloga naroda, 
u konfuznom vihoru događaja druge polovice XIX. stoljeća, razapet 
između ilirizma i jugoslavenstva, između stranaka, koje se definiraju 
stavom prema Austriji ili Madžarskoj; u labirintu jezičnih variacija pri 
prvom mučnom formiranju književnoga jezika uz fatalnu pratnju sjene 
gospodina Vuka; u kontradiktornom i anarhičnom natezanju dnevne 
politike oko slavensiva, sveslavenstva i agresivne snage velikosrpske 
državne misli, — Starčević se smješta sam, tvrd ko kamen, mimo svih, 
pače protiv svih, u srce jednoga od najdelikatnijih metafizičkih problema 
povijesti naroda, u problem etike u politici, u njegovu omiljelu «znanost 
života», u najjezgrovitiji starčevićanski aforizam: «Oživljujte moral do- 
brimi djeli za ovaj i onaj svijet.» 

Sve to, ali samo oružjem filozofskih aforizama i književne satire. 
On će baciti u lice svoga jadnoga vremena, za onda glasovita, a danas 
zaboravljena «Pisma magjarolacah», koja su —veli Jurišić—- «jače od 
svih govora i članaka izvodila preokret u hrvatskom javnom mišljenju. 
Ona su udar, koji kreše iskru iz kamena; preko njih pravaški pokret 
dobiva i okuplja mlade književne talente, koji u hrvatskoj književnosti 
uvode novi smjer — realizam.» 

Niče plejada književnika i pjesnika, probuđenih Starčevićevim stilom, 
jer oni su kroz njegov stil —koji inače sadržava svu dubinu njegove 
tajne— otkrili i usvojili arhetip hrvatske povijesne svijesti-savjesti, shva- 
tivši dobro svoga Staroga, dok on zdušno —kao dobar humanista— citira 
učitelja Cicerona, koji veli: «Nacije, koje zaboravljaju Povijest, osuđene 
su na ponovne svoje tragedije.» Tu su Ante Kovačić, August Haramba- 
šić, Eugen Kumičić, Stjepan Miletić, Jovan Hranilović, Ante Tresić- 
Pavičić, S. S. Kranjčević, A. G. Matoš, Milan Ogrizović, Fran Galović... 
Niču romani, drame, litika — sve s elementima hrvatske prošlosti i s 
akcentima jedne nove svijesti. 

Najljepše portrete Starčevićeve ličnosti ostavili su nam književna pera 
Kerubina Šegvića, Branka Drechslera (Vodnika)“ Vinka Kriškovića, Jo- 


* «A. Starčević je bio velik pisac, najveći što ga je Hrvatska rodila posljednjih 
vjekova. Njegovi eseji se mogu mjeriti najljepšim proizvodima te struke u Engleskoj 
i Francuskoj onoga vremena.» (Hrvatska Smotra, IV. 2/ 1956., str. 9.). 

* «Prvi filozof naše preporodne književnosti... Starčević se je u Hrvatskoj 
uistinu prvi doista i bavio filozofijom u svom književnom radu. U doba apsolu- 
tizma izveo je Starčević kao književnik političko djelo hrvatskoga nacionalizma, 
razvivši prvi borbu za hrvatsko ime... Starčević je otac Hrvatstva.» (Kolo VII. 
1912. str. 400.). 

sipa Horvata," M. Nehajeva,* Blaža Jurišića, Mile Starčevića, Mate Uje- 
vića, Filipa Lukasa, Stanislava Šimića i Tomislava Ladana.? 

Pjesma Vladimira Kovačića «Naš Stari» postala je klasična, a nije 
ga mogao mimoići ni Krležin sarkazam, koji ga zamišlja kao: 

«Jedini lampaš u kermežljivoj noći...» 

Tu se opet ostvarila jedna Starčevićeva vizija hrvatske realnosti: 
«Čim većma gine kod nas politički život, tim se većma diže književni.» 

Eto, književnici i pjesnici kruže oko Staroga; iz njegova nepresušna 
izvora napajaju svoje inspiracije o Hrvatskoj, nostalgične, pesimistične, 
prepune aluzija i iluzija, ali uvijek s nutarnjim plamičkom starčevićanske 
svijesti. Dotle političari, oni profesionalni, vrludaju ovamo i onamo, o 
Starome šute i potajno priznaju, da su u mladosti i oni bili «pravaši», 
ali «politika je politika...» 

Istom će naša generacija mladih intelektualaca-nacionalista oko «Ma- 
tice Hrvatske» i «Hrvatske Smotre», i još novija —usred «hrvatskog 
proljeća»—— ponovno izdići Antu Starčevića na njegov časni piedestal 
Oca Domovine. 


N. 


ODULJIO se prvi dio ovoga rada, gdje se htjelo upozoriti na Star- 
čevića i kao književnika, kao i na paradoksalnu pojavu, da o najznačaj- 
nojoj političkoj ličnosti u Hrvatskoj više pišu i govore književnici nego 
političari. Vrijeme je, da prijeđemo na stvar, naime na Starčevićeve Satire, 
i to na jednom specijalnom planu komparativnoga karaktera, jer «o Star- 
čeviću nikada dosta». 

Klasični humanista po kulturi, intelektualnoj formaciji i, što je naj- 
važnije, po svom književnom stilu i etičko-političkom pozivu, on sim 
će nam, bolje od ikoga, ostaviti svoj vlastiti portret u jednom pismu 
Ivanu Potočnjaku, godine 1852.: «Raztresen sam i razdieljen na tri, 
četiri strane: još ne mogu dobiti iz Djakova Evandjelja i Djela Apostola, 
koja sam na cenzuru poslao, a prije nego ih dobijem, neimam volje da 
još prevedem ovo malo, što mi ostaje iz Novoga zakona. — Napisao sam 
igrokaza, ali jer u njima ne pišem o ljubavi današnjoj, t. j. o bludnosti, 


7 «Po svojem književnom radu od 1849. pa do konca 1853. Ante Starčević 


je najplodniji, ali i najoriginalniji hrvatski pisac uz Mirka Bogovića.» (Ante Star- 
čević. Zagreb, 1940. str. 106-107.). 

* «Starčević, sasvim političar, i to političar, koji filozofira o poviesti država.» 
(Političke silhuete, Djela M. Nehajeva, str. 12. Zagreb, 1945. str. 134.). 

* «Ante Starčević je —prema ocjeni glavnine prosuditelja— odveć krupna, 
izdvojena, žestoka i nezaobilaziva osoba: temeljac novije povijesti, utemeljitelj 
moderne državnosti i duhovni prvak hrvatskog naroda. Označen je kao vođa, 
pučki zagovornik, hrvatski Katon, prorok, učitelj i otac domovine, Ante Starčević 
je i izvoran pisac, istaknuti čovjek pera... Starčević je, naravno, protiv «našinstva», 
«trojedinstva» i ostalih imena kojima se zastiralo i zatiralo ime i opstanak hrvat: 
skoga naroda... odbacivši kao novotariju i izmišljotinu svako drugo ime osim 
hrvatskog za državu, narod i jezik.» (Ante Starčević. Državnik, Govornik, Književ- 
nik. Kritika (Zagreb) 15, 1970. str. 821.) 

ne mogu ih izdati, jer će mi ih policija konfiskirati. — Etike ima yeć 
blizu trideset araka napisano, ali vidim, da mi ni ova ne će izići, jer 
se ne držim u stvarih razuma nikakva autoriteta, a i bez toga strašan 
sam novotar kod najznamenitijih pitanja. — To mi je jedina utjeha, što 
ću ovih dana Rečoslovicu moći pod tisak dati. Moguće, da će mi policija 
i nju obustaviti zbogu egzempla, u kojih često dolazi ljubav domovine, 
sloboda it. d. Moj život nije drugo van vječno štijenje, pisanje, ljenjarenje 
i —odkada je Dragija došao — dospituvanje (šaljiva riječ za disputirati). 
— Imam nešto i pjesama, t. j. nekoliko žalostinka, ali ni s njima van 
ne smim. — Još imam ljubav samo do knjig4: sada se zabavljam samo 
S francezkom literaturom... Knjige, za koje ste mi pisali, već sam davno 
naručio. Znajte, da ovdje crkvena literatura najgore stoji: ovdašnji 
svećenici štiju romane i kojekakove ludorije, a ne stvari crkvene, s toga 
knjižari imaju jako riedko kad koju knjižicu svećensku. Ja sam jedva 
izčekao grčki Novi zakon iz Lipske! (Leipziga).! 

Dakle, ovaj hrvatski književnik, usred XIX. stoljeća u malom Zagre- 
bu, u kojem vlada policija, malograđanska površnost, čak i kod klera, 
istodobno je prevodilac Novoga Zavjeta, filozof, teolog, pjesnik, drama- 
turg, filolog, ljubitelj francuske knjige i uopće samo knjig4, knjiga i 
knjiga. O svakoj od ovih faceta njegove ličnosti mogla bi se napisati 
knjiga. Tek je nešto načeto o njegovu stilu, o njegovu govorništvu, o 
njegovoj etici, o njegovu privatnom životu i jeziku, o njegovoj vjeri. 
Vrlo malo, skoro ništa o njegovu klasičnom humanizmu, iz kojega stalno 
suklja njegov katonski moral, njegov ciceronski pojam Republike, njegov 
platonski zahtjev mladara-mudraca, njegov pjesnički ideal rimske lirike i 
konačno njegova erazmovska satira i politička koncepcija prava. O sve- 
mu tome nenapisane knjige očekuju svoje pisce, ali prije svega hrvatski 
narod očekuje izdanje svih njegovih djela; kritično, klasificirano, objaš- 
njeno i svim modernim ideksima obskrbljeno izdanje. Otac Domovine 
ješ nema toga spomenika! 


Kako se Starčevićeva humanistička duhovnost usmjeruje svim svojim 
energijama ne toliko prema čistoj znanosti, koliko prema etičkom obliko- 
vanju čovjeka, i to u posebnim sociološko-političkim prilikama druge po- 
lovice XIX. stoljeća, a s izrazitim ciljem političkoga osvješćenja i oslo- 
bođenja Hrvatske, sim od sebe mu se nametnuo stilski izraz. Drugim 
riječima, Starčević je bio prisiljen na borbu. Između Jelačićeve tragedije 
i Khuenova režima trebalo je i najpametnije glave u zemlji poučavati o 


" Syi se Starčevićevi tekstovi citiraju u ovoj radnji prema izdanju Izabrani 
spisi, u kojem je Blaž Jurišić proveo neke pravopisne promjene. Osim toga, ovaj 
je naš uvaženi lingvista bio dugogodišnji tajnik Matice Hrvaiske i urednik 
Hrvatske revije (1930-1941.), inače elitna i predvodna intelektualna figura našega 
Povnoja života, priredio ovo izdanje kao nešto najboljega, što je o Starčeviću 
i + Osim toga, popratio odličnom studijom, stručnim opaskama o jeziku, 
iscrpnom bibliografijom Starčevićevih sastavaka u časopisima, u novinama, u zbor- 

cima, i u posebnim knjigama, kao i svu književnost o Starčeviću do 1943. Premi- 
nuo je 10. veljače 1974. Vidi kratku —u očekivanju dulje— nekrološku bilješku u 
Hrvatskoj reviji, 1974. 24(3):435. 

moralnoj i političkoj abecedi (po onoj Aristotelovoj — Etika = Politika). 
Trebalo je —pod cijenu općega posmijeha vodećih glava, predsjednikova 
kažnjavanja u Saboru, trajnoga zapostavljanja i siromaštva, kidanja s 
prvim ljudima, Mažuranićem i Strossmayerom— uspostaviti vjeru u 
državno-pravnu podlogu Hrvatske. 

Starčević je stoga morao biti odrješit, oštar, smion u napadu i grub 
u obrani, mjestimično tvrd i surov, ne birajući izraz i ne štedeći bez- 
obzirna i zlobna protivnika. Kako mu je po prirodi ležala stalnost i 
duhovitost, neizmjerna snaga riječi i krepčina književna izražavanja, 
koje čudo, što je Starčevićev stil skrenuo prema filozofskom aforizmu 
i duhovitoj satiri. 

Proučavajući «Poslanicu pobratimu D. M. u B.» i «Pisma Madjaro- 
laca», sve me je upućivalo prema velikim izvorima europskoga huma- 
nizma iz renesansne epohe. Tu se je složilo i u divnu cjelinu satkalo: 
i gibka, forma, i nutarnja sazdanost na paradoksima, i izvanredna dosjet- 
ljivost, i intimna protkanost s klasicima, logična nesavladiva udarnost, 
elegantna lakokrila ironija i nadasve ona uzvišena humanistička superior- 
nost mudraca; pa jezik, isto toliko biran kad obrađuje duboke misli, 
koliko i priprosto iskren, kada «prostotu prostotom briše», a iznad svega 
onaj lagodni osjećaj pri čarobnom smijehu duha, koji se javlja u dodiru 
s bitnim čvorovima ljudske bijede i veličine, izvrnute na glavu. U organ- 
skoj vezi jedne stare visoke kulturnosti, Starčević se sasvim prirodno, 
kao karika u lancu, našao na svoj način u satiričkim vodama staroga 
Erazma Roterdamskoga. 

Kao što je Pohvala ludosti djelo, koje —usred golema i preozbiljna 
Erazmova humanističkoga rada— predstavlja odmor i razonodu na dosad- 
nom putovanju iz Italije u Englesku, «da se ne gubi vrijeme u budalastu 
brbljanju i bez udjela muza», tako će i Starčevićeva satirička «Poslanica 
pobratimu D. M. u B.» (1852.), zamišljena na putovanju od Like do 
Zagreba, biti za njega, a i za čitatelje onoga doba, pravi odah i olakšanje, 
inače ogorčena srca, u smijehu i praskavim paradoksima lukave rugalice. 

Poput Erazma, i naš će Stari u bockavoj ironiji i lakokriloj šali 
sjediniti stroga cenzora, klasična eruditu i talentirana pisca. Izvrsna 
prigoda za jednoga kao i za drugoga, da u sretnoj inspiraciji ispolje 
sve ove darove ktoz finu ironiju, tu dragocjenu masku mudraca, i što je 
glavno, da na račun lakrdije izrugaju sve površno, sterilno, frivolno, hi- 
pokritsko i lažno svoga rutinirano dekadentnoga društva, te da izvrnutim 
zrcalom kroz «ludost» ubace u svijet etičke principe svoga kršćanskoga 
humanizma. 

Erazmo je nabijen klasicima kao šipak košpicama, pa za svoju tezu 
zove u pomoć Katona, koji veli: «Najveća je mudrost izgledati lud», 
i Horacijevu butadu «Dulce est desipere in loco» —ugodno je pokatkada 
ludovati, kao i onu Ciceronovu «Stultorum sunt plena omnia»— sav 
svijet je prepun budala. A Starčević će svome pobratimu: «Ti znaš, 
da se ja najvolim mudroslovljem zabavljati, to bo je najlakša za me stvar, i 
jer je ova znanost usađena u srcu i u umu čovječjem, pa ju tu treba 
tražiti i iz kojekakovih gromača izkapati.» Kao «mudroslovac», on će u 
intimnim sporazumijevanjima sa Sokratom, Platonom, Ciceronom, a na- 

dasve s Katonom, paradoksalno poigravajući s njihovim naukama pret- 
vatati pametno u ludo, da bi tako lakše pogodio u živac svoje Zagrep- 
čane. 

Kao što je Erazmo, pored svoga prijatelja Tome Mora, pisca Utopije, 
najbistrije oko svoga vremena, uočivši konfuziju prekretnice, najednom 
prasnuo u smijeh i kroz Pohvale ludosti, čak do danas, na sve četiri 
strane svijeta proširio «ironičnu jasnoću», — tako će i Starčević, uvijek 
filozofski promišljen i trijezan, odvajajući se od ostalih «po intelektualnoj 
snaži i etičkoj čvrstoći uz savjesnu samoizobrazbu... u redu prvih veličina 
ondašnje Europe» (Blaž Jurišić) i upravo kao takay spoznati svu kon- 
fuznu bijedu svoga racionalističkoga doba, koje, osim toga, nije znalo 
«Bi li k'Slavstvu ili ka Hrvatstvu», — tako će i on udariti u šalu, da 
bi lakše, bez osobne uvrede, etičkim šiljkom pogodio gdje treba svoje 
«okorjele Hrvate» i zatucane Magjarolce. Trebalo mu je otkriti sliku 
Zagreba, preko kojega se raskrilila avet «novoga poretka» za Bachova 
apsolutizma. 

Erazmo zamišlja Pohvalu ludosti na putu iz Italije početkom XVI. 
stoljeća, gdje je upravo stekao doktorat teologije i klonuo od posla 
prevodeći i izdavajući svoje klasike, ali istodobno promatrajući dekaden- 
ine pojave crkvenih dostojanstvenika i ratnika oko Julija II. i sve igre 
ljudskih strasti i slabosti, još uvijek pod plaštem tradicionalne religiozne 
atmosfere. Što tu ostaje, nego gorak smijeh u jednom najležernijem 
Erazmovu djelu, koje će se trajno čitati, kao genijalna maskarada i lite- 
ratura dvosjekloga mača, dok ostala njegova djela danas više nitko ne 
čita. 

«Potištenost smatrasmo krjepošću, izdaju zaslugom, dojavu zako- 
nošću, laskanje ljubavlju, siromaštvo zločom, smjernost ludošću, pristoj- 
nost hrđom, pravednost slaboćom, iskrenost bezobraznošću, poštenje 
izmišljotinom za varati neuke, istinu porugom; 

«Bog nam bijaše meka za obsjenjivati prostotu, vjera plaštem pod 
kojim rađismo štogod htjedosmo, zakon mačem koji na obje strane sieče 
za našu korist, služba jaslama koje prostota natrpava samo za tlačitelje 
svoje, raj varkom za one kojim se dobra hoće i po ovom životu, pakao 
Plašilom za one, koji za raj ne mare, vlast oružjem proti svim koji nam 
ne davaše sve, i mozak kosti svojih.» 

Da su ovi retci pisani latinski, svatko bi se lako prevario, da se radi 
0 Erazmovu tekstu, a ne o tekstu hrvatskoga satirika iz XIX. stoljeća, 
koji identičnom zabrinutošću kršćanskoga humaniste promatra raspadanje 
visokoga i niskoga društva, a sve pod istim plaštem ispražnjene reli- 
gioznosti. 


Starčević se po svom mentalitetu i kulturi nalazi u konstelaciji europ- 
skih moralista, kao i naš Marulić, Svi će oni opisivati universalnu ludost 
kroz prizmu mudrosti: ta sve je uvijek u pitanju, i religija, i moral, i 
patriotizam, i ljubav, i Sokratovo, i u Katonovo, i u Ciceronova, i u 
Augustinovo, i u Erazmovo, i u Marulićevo, i Starčevićevo doba. Igra je 
svih moralista dublja: ne radi se —temeljno— samo u kritiziranju, Sve 

je promiješano u životu; kukolj i pšenica rastu skupa. Ostaje paradok- 
salni paralelizam i ironičan smijeh, naravno, za onoga, «qui potest cape- 
e...» Sve u svemu, kompliciran književni plod satiričke metode. 

Huizinga je fino opazio dvije teme u ovoj Erazmovoj kuhinji, koja 
ne štedi ni teologe, ni kardinale, ni pjesnike ni knezove, ni žene ni 
građane: spasonosnu ludost, koja je prava mudrost, i iluziju tašte mu- 
drosti, koja je prava ludost. «Kad je jedno i drugo u ustima Ludosti, 
dosta je obrnuti ih, da dođemo do istine.» Isti se princip, kako ćemo 
vidjeti, može primijeniti na Starčevićeve satire. 

Odmah na početku famozne Poslanice pobratimu, iza kako se sa 
smiješkom pohvalio, da se najvoli «mudroslovljem zabavljati», hvata se 
Platona: «Plato je rekao, da su sve druge stvari samo igrarija, a da je 
najnužnije: naučiti ljude kako živiti.» Dobro, ali stvar nije tako jedno- 
stavna, kada se piše satire: da postigne traženi efekt istine, morat će 
«obrnuti» i samoga Platona, da bi tako lakše mogao lupiti slabost svoga 
ne baš mudra vremena: «Svako vrieme ima svoje velike muže. Plato je 
bio u svoje vrieme božanstven, a danas ne bi bio ni navadno-ljudski. 
Naučiti ljude kako moraju živiti, —to je danas kod nas civiliziranih 
naroda najlakša stvar: onaj, koji je jači, tj. —filozofski govoreć— koji 
je najslabiji samo neka reče: ovo treba raditi, a ovo popuštati—, pa 
je posao gotov. Mi mudroslovci moramo našega druga, Platona zagova- 
rati... on je bio učenik Sokratov, učenik onoga muža, koji je učio samo: 
kako može čovjek na ovome i na drugome svijetu sretan biti; on je mislio, 
da čovjek mora krjepost tražiti, i nje se kroz cijeli život svoj držati... 
On je zabasa, i morao je zabasati, jer nije bio prosvietljen kao mi... Da 
bude Plato znao, što nas svaki mora znati, da je moći kriepost sa neko- 
liko makar nerazumljivih rieči dobiti, t. j. na svome mjestu i u svoje 
vrijeme... da bude znao za kriepost gradjansku, vojničku, sudačku, it. d. 
it. d. — da bude on ovo sve znao: — ne bi bio rekao, da je najmučnija 
stvar naučiti ljude, kako imaju živiti; nego da je bio u našoj koži, bio 
bi rekao: najmučnija je stvar naučiti ljude, kako se mogu novca doče- 
pati.» 

Citat je dug, a trebao bi biti još dulji, ali jasno je: Starčević suprot- 
stavlja etičku dubinu Sokratova učenika korumpiranoj civilizaciji, u 
kojoj vlada sila, tj. pravo jačega, laskanje i novac. Maskiranu satiričaru 
dosta je obrnuti stvari, da dođe do istine. 

Slijedi novi pasus, ni više ni manje nego o politici: «Ne treba se 
čovjek učiti stvari naravske: svako stvorenje božje pozna svoju naravsku, 
t. j. naški — jedinu svrhu, i za njom ide; nego treba se učiti stvari izvan 
i proti-naravske, u tome bo stoji sva izvrsnost naša. — Isti čovjek, drugi 
mora biti u Zagrebu, drugi u Londonu, drugi u Parizu, drugi u Rimu 
it. d. To je pravo zlamenovanje riječi «politeia», i iz nje za nas iztesana 
«politika», i Bog zna kako sve ne: —u kakvu si kolu, onako pleši, pa 
ćeš srećan t. j. krjepostan biti. — Dakle treba se naučiti sve forme 
ovoga plesanja.» 

Erazmo ne može dovršiti jednu stranicu, a da ne spomene najmanje 
tri četiri, što grčka što rimska klasika, s kojima se njegova Ludost lukavo 

služi, da opere glavu taštim teolozima, nadri-filozofima i kojekavim piska- 
ralima, kojih su prepuni razni dvorovi knezovi i prelata. Razumljivo 
za prijelaz iz XV. u XVI. stoljeće. Ali, da naš Stari u polovici XIX. 
stoljeća u Zagrebu u svaku svoju stranicu ubaci barem jednoga «klasi- 
kuša», teže će razumjeti oni, koji ne znaju, da je istom godine 1847. 
Hrvatski sabor sastavio svoj posljednji zaključak na latinskom jeziku, 
i da je u Srednjoj Europi još uvijek humanistička naobrazba bila u punom 
jeku. «Ja znam —piše naš mudroslovac— ti štiješ stare pisce, i držiš 
ih za tako zvane klasike, t. j. za takove, koje mi ne možemo dostignuti. 
Tako sam i ja negda mislio, ali sada — o toj stvari drugčije mislim. 
Ja ti dakle savjetujem, da ostaviš klasikuše: oni svi skupa malo valjaju, 
ali barem svijet do njih jako malo drži; a u čemu se narodi moraju 
slagati, ono je zakon, veli Cicero. Zbilja, sad mi pade ovaj — prije moj 
ljubimac između rimskih mudroslovaca — na um; — njega baci u peć, 
i već nikada da ne pomisliš na njega! On je rekao, da onaj zakon, koji 
može i mora čovječanstvo usrećiti, isti mora biti i u Rimu, i u Ateni, 
i svagdje — vazda. Kako se je strašno taj čovjek u toj misli porezao!» 

Naš klasični mudroslovac opet prevrće i hvatajući se riječi sreća, 
traži joj smisao: u zadovoljstvu, u ispunjenim željama, pa će zapitati: 
«Ali što, i kad mi želimo? — Mi želimo ono, što ne imamo, a znamo da 
bi mogli i morali imati.» Jasno je, pod Bachovim apsolutizmom nema 
Ciceronova zakona, ni sreće, jer mi nemamo ono, što želimo, te što bi 
mogli i morali imati, Iza oduljeg razlaganja «o načinu dočepati se nova- 
ca» i ismijavanja pohlepnika, koji novac i grabljenje smatraju jedinim 
svojim blagom. «Vidiš li, kamo ono načelo vodi, koje uči da svak samo 
ono uživa, što si zasluži, a za drugu zaslugu ne zna, izvan: učiti i braniti, 
budi riečju budi šakom, krjepost i pravednost, t. j. — kako ono načelo 
veli — jedinu sreću čovječanstva. — Vidiš li, kamo ono načelo šiba!» 

Poslanica je duga, neiserpiva; svaki joj je novi odlomak ugodno 
iznenađenje za pažljiva čitatelja, koji kroz ovu satiričku prozu nedužna 
ludovanja dobro vidi, kuda pisac šiba. 

«Ne zamjeri, ja sam opet zagazio. To je slaboća moja! Odmah sam 
s novcem gotov. Tri su puta, na kojima može čovjek druge na svoju 
stranu dobiti... Prvi put je mito... Za novac se kod nas danas sve može 
dobiti... Drugi put, za dočepati se tuđe stvari, sila... Ali za silu duha 
kod nas se ni malo ne mari, a sila tjelesna nije u našoj vlasti, nju 
uzdržavaju novci, kojih mi ne imamo. Dakle ni na ovome putu ne ima 
iz te stvari ništa! Treći put, na kome se —već sad mogu sigurno ovako 
reći— može tuđa, t. j. ne svoja, ili ona, koju drugi ima — stvar dobiti, 
jest istomišljenost, t. j. misli onako, kako drugi hoće, pa ćeš biti ljubljen 
i štovan, i dobiti ćeš što god budeš iskao, a često i više negoli želiš. 
Nemoj me zlo razumjeti: ovdje se ne pita, je li ovo načelo pošteno, ali 
nije; — to pretresivati spada na nas mudroslovce, i to u samoći, za nas. 
Jer upušćati se u istraživanje razboritosti onih stvari, koje već obstoje, 
to je za svakoga, a osobito za poštene ljude škakljivo.» Slijede primjeri: 
Sokratova smrt i «glasoviti rimski Graki samo su stoga poginuli, jer su 
iskali, da se siromasima po komad zemlje dade». 

Erazmo pušta Ludost, da prevrće stvari ovoga svijeta, a Starčević se 
skriva iza «mudroslovca» s istom svrhom. «Ti ćeš reći, da sam ja našao 
kamen mudraca, t. j. da sam se ono naučio, oko šta su se svi doktori 
srednjega vieka bez koristi kroz cijeli svoj život mučili. Ovdje će ti pasti 
na um osobito: doktor invincibilis, doktor angelicus, doktor seraficus, 
doktor profundissimus, i Alberto Magnus, Bože moj, koliko su ovi muževi 
čovječanstvu pokoristili! Sam Albertus napisao je u svojim «Memorabilia» 
takove stvari, koje, da bi valjale, više bi danas koristile negoli djela svih 
dosadašnjih muževa.» Ne znaš pravo, kuda cilja, ali voli se šaliti na 
račun skolastika, kao i Erazmo, a nadasve stari svijet paradoksalno uspo- 
ređivati s novim: «Ti znaš, da su stari Grci, republikanci, slavu i mnienje 
skoro istim imenom zvali; ti znaš, da se ni do onoga ni do ovoga bez 
novaca danas doći ne može. Dakle na svaki način novci ostaju «nervus 
rerum gerendarum.» U slobodnu prijevodu: živac svega što se radi. 

Bilo kako bilo, naš će «mudroslovac» —koji se svom pobratimu ruga, 
da je «u mudroslovlju slab»— na svakoj stranici izbaciti po nekoliko 
erazmovskih butada, kao na pr.: «Zlo je biti neuku, ali još gore držati 
se za pametna, a biti lud... naše teoretizacije, vjeruj mi, ni malo ne valja- 
ju.» Konačno, kad smo se najmanje nadali, u jednoj sitnoj svađi s kono- 
baricom u Karlovcu, koja —naravno— paradira s njemačkim, makar 
krivo, sam će naš satiričar svojom vlastitom rukom objaviti punim ime- 
nom svoga staroga učitelja: «Brate, ja ti ne mogu opisati stanje moga 
duha. Ja se držim za veliku glavu, a velik i jesam, pa eto spazio sam, 
da još ništa ne znam. Odmah sam pomislio, da moja konobarica više zna 
i od učitelja, makar on bio isti ERAZMO ROTERDAMSKI — ko je to 
bio, kazat ću ti u prvome listu. S Bogom.» 


NI. 


A SADA, kada su nam karte otkrivene, možemo sigurnije i s više 
užitka razmatrati, kako se ova dva srodna mentaliteta dodiruju kroz 
daleka stoljeća etičkim idejama klasično-kršćanske formacije, tempera- 
mentom i stilom. Ono što je Huizinga pisao analizirajući Erazma, naime, 
da je njegov imaginarni svijet bio amalgam čistoga klasicizma —napose 
Cicerona, Horacija i Plutarka— i biblijskoga kršćanstva, ali da je njegov 
duh kršćanski, dok mu njegov klasicizam služi kao forma, te da uzima 
antiku jedino kao elemente, koji se etičkom tendencijom slažu s kršćan- 
skim idealom, — sve to možemo doslovno primijeniti na Starčevića. 
Pače još više: Erazmo je, iako se je pojavio jedno stoljeće poslije prvoga 
humanizma, usprkos tomu bio velika novost za svoje doba. Zašto? 
«Erazmo je —veli Huizinga— uspio realizirati jedinstvo klasičnoga duha 
s kršćanskim, jedinstvo koje je zanosilo duh Petrarke, oca humanizma, 
a koji duh su njegovi učenici, oduševljeni neodoljivim sjajem ljepote 
klasičnih forma, izgubili iz vida.» Starčević će biti također velika novost 
za svoje doba, koje će također izgubiti ono jedinstvo klasičnoga duha s 
kršćanskim, opijeno poganstvom i racionalizmom u jednoj dekadentnoj 
atmosferi austrijskoga absolutizma, 

Uzmimo nasumce nekoliko tekstova, jer za sve detalje trebala bi 
čitava knjiga: 

Starčevićev «mudroslovac»: «...dok Sokrates stade govoriti o uređi- 
Vanju čina, što se dogodi? — Kad starac reče: «Ja se čudim, što onaj 
čoban ne će da prizna, da nije dobar, da nije za blago...» zabrani mu 
Kritija i Karikle o čobanima govoriti. — Kad mu starac reče: «Ja se 
čudim, da onaj poglavar ne prizna svoju nevaljalost, po kojima se narod 
zatire i kvari!» — zabraniše mu divaniti o državnim poslovima, — a 
napokon mu zabraniše divaniti o mladićima. Kad ih starac stisnu, — 
onda tekar kazaše, što hoće: «Ako ti je stalo do glave, Sokrate, ne divani 
s nikim o ničemu, — t. j. ne divani o stvarima, koje imaju utočje u život. 
Ovako je bilo u Ateni, a drugdje je i danas ovako...» 

Erazmova «Ludost»: «Kako li su mudraci ništ'korisni za sve potrebe 
života, za primjer nam služi sim Sokrat, smatran po Apolovu proročištu 
jedinim mudracem, i koji pokušavši javno govoriti, bi prisiljen ušutiti 
od pusta smijeha svjetine... Tko ga je optužio i osudio, da ispije otrov, 
ako ne mudrost?» 

— Identičan motiv i jedna te ista paradoksalna lekcija. Pametnu 
dosta. 

Starčevićev «mudroslovac»: «Stare možeš u svemu sigurno sliediti, 
ali ne hodi za njima u dušoslovlju: oni su o čovjeku jako malo znali. 
Oni su n. p. držali, da je čovjek biće jednostruko, a mi danas znamo, 
da to ne stoji. Sjećaj se, da je čovjek drugi izvana, a drugi iznutra. Sve 
su naše znanosti na ovoj istini utemeljene. Koliko smo puta spazili, da 
se čovjek čovjeku najvećim prijateljem kaže, a iznutra, da bi mogao, u 
kaplji vode utopio... Vidiš li, da mi ljude poznajemo bolje negoli starci: 
oni o dvojstručnosti čovjeka nisu ni sanjali, a nami je to svagdanja istina. 
Hoću da ti rečem: starci su onako radili, kako su i mislili, a kod nas je 
drugačije... Prijatelju, ti si sasvim drugi, nego li sam ja mislio: ti si čovjek 
staroga vieka, a mi danas drugčije o tom sudimo, — Bog je dao 
čovjeku jezik, za da njime svoje srce sakriva. Danas svemu više vjeruj, 
negoli jeziku.» 

Erazmova «Ludost»: Sve što luda ima u srcu, to na licu pokazuje i u 
riječima iskazuje. Ali mudraci imaju dva jezika, kao što to podsjeća 
Euripid, jedan od njih govori istinu, a drugi ono što, prema okolnostima, 
smatra zgodnijim. Oni znaju mijenjati crno u bijelo, i podjednako na ista 
usta puhati i hladno i toplo, jer razlika je velika između onoga, što kriju 
u nutrini, od onoga, što riječima svojim hine,» 

— Opet isti motiv. «Dosta je obrnuti, da dođemo do istine.» Svaki 
satiričar«moralista obrće na svoj način, dok u dubini leži ista lekcija. 


ito u samoći, za nas. Jer upušćati se u istraživanje razboritosti ovih 
stvari, koje već obstoje, to je za svakoga, a osobito za poštene ljude 

škakljivo.» (Slijede primjeri: Sokratova smrt i «glasoviti rimski Graki»). 

Erazmova «Ludost»: «Luda, kad se radi o realnosti i opasnosti, stiče, 
ja mislim, pravu razboritost... Rijetki su smrtnici, koji razumiju brojne 
koristi i dobitke, koji se stiču bez sramote i straha. I kada bi se shvatilo, 
da je više steći onu razboritost, koja se sastoji u točnoj procjeni stvari, 
poslušajte, molim vas, kako su daleko od nje oni, koji sebi svojataju ime 
razboritih.» 

— Drugim riječima podjednaka ironija na istu temu. 

Pretresajući ih ovako u istoj konstelaciji duhova, najednom opažamo, 
da je svaki —naravno —svojim putem i u svojim sredinama, služeći 
se elementima antike i kršćanstva —od kojih je u temeljima satkana sva 
naša kultura— i metodama satire i paradoksa «u igri i dobrom šalom» 
htio «upozoriti, ne ugristi, koristiti ne naškoditi, obnoviti ljudski život 
a ne štetovati», neprestano tražeći «kakvo bi se lakše sredstvo moglo 
zamisliti, da se izliječe opća zla za čovječanstva.» (Ovako umuje Eraz- 
mo!) 

«Dragije, ti me poznaš, — ja sam ovdje u nekoliko časa prošao kroz 
Život cieloga čovječanstva. Ti se ne ćeš čuditi... jer znaš, da ja samo 
znanost života štujem a za drugo sve skupa ni malo ne marim. Znamenito 
je pojavljenje u dogodjajnici naroda, da su oni muževi vazda bili progo- 
njeni, koji su ovu znanost učili onako kako valja.» (Ovako Mudroslo- 
vac!) 


BE 


PORED svega, što smo naveli, tu je još, jedan sakriveni biser hrvat- 
ske proze, stilsko čudo u našem XIX. stoljeću, najznačajniji i najdublji 
odlomak naše kulturno-političke satire: riječ je o XXVIII. poglavlju 
«Pisma Magjarolaca». 

Prije svega iznenađuje originalna intonacija: «Kod nas iznielo čudne 
pjesme. Od njih znam samo, da se latinski zovu lampadacije, da ih 
stekliši rado pjevaju, i da su od nekakvog Jeremije proroka odlomak 
što ga ne ima. Kroz sedmu ruku dobijem od stekliša, i prepišem slijedeće 
kitice.» 

Slijedi punih šestdeset kitica s neobičnim završetkom: 

«Bilo što mu drago, pjesma je čudna, stekliši joj se smiju, a meni 
suze vrcaju, i prem me svijet ne priznaje za proroka, ja bi mogao ova- 
kovih pjesama načiniti za dvie knjige Rada Jugoslavenske Akademije. 
Ako treba, evo me i za to, i drugačije. 

I! u vatru, il u vođu, 

Srboslav XVI.» 


Ovaj put se Stari maskira u Srboslava, a ovaj će, tobože, prenijeti 
od «stekliša» pjevane «čudne pjesme» u stilu Lamentacija Jeremije pro- 
roka, znamenitih lirskih elegija o propasti Jerusalema i strašnoj kobi 
izabranoga naroda, tužaljki od mješavine pojedinačnih i opće narodnih 
motiva s posebnom metrikom. 

Jezovita zamisao, analognim slikovitim i patetičnim stilom besmrtnih 
biblijskih elegija, kojima u svjetskoj literaturi nema poredbe u silovitosti 
osjećaja i realističkoj napetosti tragedije, —uistinu jezovita i nova zami- 
sao, ispjevati slikovito svu kompleksnu panoramu bijede i žalosnoga 
stanja svoga naroda, ali ovaj put više kroz suze nego kroz smijeh. Ovo je 
jedinstven, sasvim novi stil u hrvatskoj književnosti; poetska vizija svega 
ljudskoga, osakaćena, demoralizirana, ponižena, izigrana; neka vrsta 
meta-povijesti, meta-kulture, meta-politike. 

Kroz šestdeset ovih «čudnih pjesama» odvija se film svih mogućih 
psiholoških, socioloških, političkih, religioznih stanja hrvatske sredine, 
ali tako, da sve poprima univerzalni karakter i trajnu suvremenost. Kroz 
ovu gustu šumu aluzij4, paradoksalnih osvjetljenja, simbola, prenesenih 
značenja, uboda, obrnutih savjeta i lamentiranja, — Starčević nas vodi 
krivudavim stazama jednoj dubokoj spoznaji Dobra i Zla. Dvije se 
istine vide najedanput. Lucem demonstrat umbra, sjena pokazuje svjetlo. 

Ne smijemo ispustiti iz viđa, da te «čudne pjesme», te «kitice» 
proizlaze iz pravaške sredine, da ih «stekliši sada pjevaju», drugim rije- 
čima Starčević zna biti i vladar-filozof iz Platonove i Ciceronove «Drža- 
ve», šaljivđijaluda iz Erazmove škole, zakleti demokrata iz epohe post 
Francuske revolucije i zlokobni žrec iz Jeremijinih elegija. 

Makar je od tih šestdeset «kitica» teško izabrati samo nekoliko, ja 
ću se usuditi donijeti, primjera radi, neke, koje i danas —poslije 106 
godina— podnose duboko tragičnu transpoziciju: 


KAKO SE PASTIRI RAZBJEŽALI, KRDO RASPRŠILO, JASLE 
IZPRAZNILE, GOSPODSTVO PONIZILO, VLAST IZGUBILA, 
KAKO PAUČINA ZAUZELA ŽEPE, MRAK JISTBE: KAKO PALO 
VELIČANSTVO NAŠE. 


MUDRACI NE SVJETOVALI MUDRO, DOBROTVORI NE TVO- 
RILI DOBRO, PRAKTIČNICI ZANIELI SE NA SANJARIJE, VJERO- 
VALI GONČINOM NE GOSPODAROM, UZDALI SE U SVOJU SI- 


GURNOST, PROSTOTU, SIROTINJU TURNULI U ČELJUSTI SPA- 
VAJUĆEGA LAVA. 


SUTON SMATRASMO DANOM, VJEROVASMO HIMBI, PRIH- 
VATISMO MEKU, PROGUTASMO UDICU, ZANESOSMO SE NA 
ŽELUDAC, VESELISMO SE OBSJENI, UŽIVASMO ŠTO NAM SE 


DALO, NE MISLEĆ DA NIJE DAROVANO, NADASMO SE DA ĆE 
UVIEK ONAKO IĆI. 


SAD UDICA PARA UTROBU, LAV SE BUDI I PROTEŽE, NIJE 
DOBRA KOJE BIJAŠE, NASTAJE ZLO NA KOJE SE NE MISLILO, 
DOBROTVORI S MJEŠINAMI SVOJIMI U ZAKLONICI, SIROTINJA 
CVILI I LELEČE, ONI JU PREZIRU, I SMIJU SE NEVOLJI, BIEDI 
SUDEĆ DA TO NJIH NE ČEKA. 

JUČER DAVALI, DANAS PRIMAMO ZAPOVIEDI; JUČER PRI- 
MALI, DANAS ČINIMO POKLONE; JUČER SUDILI, DANAS NA 
SUDU STOJIMO; JUČER DIELILI, DANAS PROSIMO MILOST; 
JUČER STRAŠILI, DANAS OD STRAHA DRHĆEMO; JUČER PUNI 
SVEGA, DANAS SE KROZ NAS SVIETLI: GDJE JE NESREĆA KAO 
NESREĆA NAŠA? 


UZDASI RAZBIJAMO VALOVE, SUZAMI NATAPAMO ZEMLJE, 
JAUKOM ZAGLUŠAMO GRMLJAVINU, VIŠE TRPIMO NEGO 
ODAJEMO, I JOŠ SE KAŽE DA JE TA POKORA PRESLABA ZA 
GRIEHE NAŠE, I DA SE IZDAJA SAMO KRVLJU PERE DOK JE 
SJEMENA I IMENA. 


V. 


KAD se čovjek osvrne retrospektivno na život Ante Starčevića, čovjek 
se mora zapitati: zašto ga se smatralo i smatra velikim? Ta, sve što je 
poduzeo, završilo je neuspjehom. Druga polovica XIX. stoljeća projurila 
je tako rekuć mimo njega, prezirući njegov ideal. Bio je osamljen čak i 
među svojima. Literarna erudicija, koju je on, poput Erazma, smatrao 
živcem-kamenom svake kulture, iščeznula je kao takova. Njegova djela, 
koja su svi književni povjesničari i kritičari proglašavali velikima, više 
se ne čitaju. Pretvorio se u jedno ime! Ali zašto ovo ime još uvijek zvuči 
iznad svih drugih imena? Zašto se nitko ne usudi, da mu dirne u pije- 
destal Oca Domovine? Svi su odgovori na sva pitanja oko Starčevića 
pohranjena u tajni Mudraca, koji kroz neuspjeh postizava najveći i trajni 
uspjeh kao i njegov Sokrat. 


Caracas — Venezuela, 1975. 

STJEPAN RADIĆ 
DANAS 


STJEPAN GAŽI 


PRILIKOM proslave stote go- 
dišnjice rođenja Stjepana Radića 
(1971.) održan je veći broj prigodnih 
priredaba, koliko u domovini toliko 
i u iseljeništvu. U Trebarjevu Des- 
nom, Radićevom rodnom mjestu, 
sakupilo se nekoliko desetaka tisuća 
seljaka, radnika i inteligencije, da 
proslave taj događaj. Seljaci su so- 
bom donijeli svoje stare stranačke 
zastave s nadpisima «Vjera u Boga i 
seljačka sloga». Hrvatski sveučiliš- : 
tarci su tom zgodom postavili na kuću, u kojoj je Stjepan Radić umro, 
spomen-ploču. Sve u svemu, proslava je u mnogom pogledu poprimila 
oznake opće narodne manifestacije. U tolikoj mjeri, da se na nju morao 
svom žestinom oboriti i sim Tito u svome poznatom govoru, u kojem 
je napao već davno mrtvog Radića. Odakle toliko značenje u hrvatskom 
javnom životu Stjepanu Radiću? — Iz njegovog života i rada te, konačno, 
u njegovoj smrti. On je izgubio svoj Život u borbi za prava hrvatskog naro- 
da, a napose hrvatskog seljaštva, pa mu to narod ne može zaboraviti. 

Naveo bih, za primjer, nekoliko značajnih njegovih nastupa, u kojima 
se on uhvatio u koštac s tadašnjom pomodnom hrvatskom politikom. 


«A jao si ga narodu, koji iz svoje prošlosti nije baš ništa naučio» — uskliknuo 
je Radić prigodom podpisa «Riječke rezolucije». Evo, kako se on, zajedno sa svojim 
bratom Antunom, na nju osvrnuo: 

«Tko je i čime je hrvatske zastupnike tako preokrenuo, da danas od onuda 
očekuju spasenje, od kuda su se jučer bojali pogibelji, — mi ne znamo, a i ne 
ćemo da istražujemo, No dvoje se očito vidi kod ovih ljudi, ili bolje: dvoje se 
ne vidi, ito: 1, Ne vidi se, da su ovi ljudi Slaveni, jer na Austriju gleddju i danas 
onako, kako su na nju gledali i danas gledaju Magjari i Talijani, koji se Austrije 
najviše boje, jer je u njoj 2/3 Slavena. Ovi ljudi ne poznaju austrijskoga Slavenstva. 
— 2. Kod ovih ljudi ne vidi se ni traga pučkoj politici, koje nema bez naroda, već 
oni misle, da su za politiku dosta gospodski dogovori i novinska hajka: Tim se 
dade sve. Ovo se drugo najbolje vidi po tom, što njihove novine u sav mah pišu, 
da hoće da sruše s vlade dosadašnje magjarone, pa da, naravski, dođu sami na 
vladu — pomoću Magjara. To je najveći njihov grieh, — ne, što hoće da sruše 
magjarone, nego to, što hoće vladu nad Hrvatskom iz magjarskih ruku. A to po 

našem sudu, po načelima pučke politike — vladu daje samo narod. Oni nisu u 
borbu protiv magjarona pozvali naroda, nego Magjare. Sutra mogu drugi pozvati 
Magjare u borbu protiv ovih novih magjarona, — i tako bi uviek hrvatskomu 
narodu davali vladu Magjari. 

«Za nas govore i pišu, da branimo magjarone, ili da im pomažemo. Mi doduše 
danas već pravo ne znamo, zašto riečki rezolucionaši zovu Tomašića, Gjurgjevića, 
Gavranića itd. magjaronima, kad ti sami riečki rezolucionaši kažu, da su Tomašić 
i drugovi bečke sluge, pače da su to i prije bili, dapača da je i Khuen bio bečki 
sluga. Magjaron i bečki sluga ne može čovjek biti u isto vrijeme. Ili možda može, 
mi napokon ne znamo. No znamo to, da je «magjaron» Tomašić pisao u bečkim 
novinama (u «Nov. slob. Presi»), da se veseli riečkoj rezoluciji, jer se po njoj 
vidi, da je u hrvatskoj opoziciji prevladala politika njegove «narodne stranke», t. j. 
magjaronska politika. A onda znamo i to, pa to rado i priznajemo, da novi magja- 
roni ne mogu biti prijatelji starih magjarona, koji imadu vladu u rukama; to je 
naravski, kad novi magjaroni hoće sami vladu. 

«A pomaže li H.P.S.S. magjaronskoj politici, — o tome neka čitaoci sude sami. 
Mi se toga suda ne bojimo, jer držimo, da toliko razbora ima naš narod, da će 
to moći prosuditi i po ovoj knjižici. 

«Poslie riečke rezolucije promienila se je, kako rekosmo na početku, hrvatska 
stranačka politika posve. Vidimo eto, da se za riečku rezoluciju bori «Hrvatska 
Stranka Prava» zajedno s naprednjacima («Pokret» i «Novi List») i s njekim 
divljacima (Barčić, Potočnjak i Vrbanić), koji su prije upravo ruglu izvrgavali cielu 
tu stranku, njezin program i njezine ljude (Harambašić i dr.). Pridružio se borbi 
za rezoluciju i «Obzor», s kojim su se naprednjaci i divljaci bili također razkrstili. 
Što je ove ljude sklonulo ili prinuždilo, da se zbliže i da baš sporazumno zajedno 
rade, mi ni toga ne znamo i ne ćemo da iztražujemo. Očito je samo, da je «Hrvatska 
Stranka Prava» konačno nestala iz našega političkoga života, jer je sva prešla u 
nove magjarone — branitelje riečke rezolucije. 

«S druge opet strane našla se proti riečke rezolucije sve bez dogovora i 
sporazuma: H.P.S.S. složna sa starčevićancima («Starčevićevom Strankom Prava», 
«frankovcima») i s popovima oko «Hrvatstva» (s «furtimašima»), s kojima je 
—osobito s prvima— inače u najžešćoj opreci, tako da je baš starčevićance bila 
izključila od svakoga dogovora i sporazuma, 

«Razumije se, da ljudi od pravaško-naprednjačke koalicije (sprege) u pripomoć 
«Obzorovu» iztiču ovu slogu naše stranke s «frankovcima» i «furtimašima». No 
nas to ne smeta, pače mi sa zadovoljstvom gledamo, što su ove dvie skupine posve 
u skladu sa svojim načelima ustale proti riečke rezolucije i tako se s nama složile 
barem u jednoj, i to važnoj stvari. Inače su —na žalost— i starčevićanci i popovi 
oko «Hrvatstva» upravo tako daleko od naše stranke, kako su bili i prije; oni 
nisu za pučku politiku, koja nas jedina može u buduće sačuvati od ovake sramote, 
kukavštine i štete, kakva je riečja rezolucija. I naše je duboko uvjerenje, da je 
upravo sreća, što se je stvorila Hrvaiska Pučka Seljačka Stranka, koja je prva 
—čast i hvala onima, koji su joj u tom utrli pute!— koja je prva počela zbilja 
i na narodni rad pozivati jedinu našu snagu, jedinu našu nadu, jedinu obranu 
domovine, a to je hrvatsko seljačtvo. Ne varajmo se i ne vjerujmo; Nikakve tajno 
skovane rezolucije njekolicine gospode ne će izreći posljednje riječi o Hrvatima i 
Magjarima. O tom će se odlučiti, kad bude mogao progovoriti hrvatski narod i 
jezgra i korien njegov: hrvatski seljak. 

«Mi s podpunim pouzdanjem u našu pobjedu čekamo taj čas, koji se, hvala 
Bogu, približava»!. 


* Dr. Ante Radić i Stjepan Radić, Hrvati i Magjari ili Hrvatska politika i 
«Riečka rezolucija» (Zagreb: Topolšćak, 1905.), pp. 52-55. 

«Povodom političkog stanja, u koje je dospjela monarkija uslied krize u Ugar- 
skoj, hrvatski Zastupnici sastadoše se u svrhu, da zauzmu stanovište prama tome 
stanju i da označe pravac političkom radu hrvatskoga naroda u pitanjima, koja su 
neprieporna i svima zajednička, a ne prejudicirajući načelnom stanovištu, na 
kojem vojuju u parlamentarnom životu, bilo kao pripadnici klubova, bilo kao 
pojedinci. 3 

«Hrvatski zastupnici drže da su današnje javne prilike u Ugarskoj nastale 
uslied borbe, koja ide za time, da kraljevina Ugarska dodje postepeno do podpune 
državne samostalnosti. 

«Hrvatski zastupnici smatraju tu težnju opravdanom već s toga, što svaki 
natod ima pravo da slobodno i neodvisno odlučuje o svome biću i o svojoj sudbini, 

«Hrvatski zastupnici uvjereni su, da su oba naroda, hrvatski i ugarski, ne 
samo s obzira na svoje historijske odnošaje, već još više sa obzira na činjenicu 
neposrednoga susjedstva i na realne potrebe svoga života i medjusobne samoobrane 
upućeni jedan na drugoga, te da se stoga ima izbjegavati svaki povod medjusobnom 
trvenju. 

«Polazeći s tih predpostavaka, hrvatski zastupnici smatraju, da je njihova 
dužnost boriti se usporedo sa ugarskim narodom za izpunjenje svih državnih prava 
i sloboština, u uvjerenju, da će rečena prava i sloboštine biti od koristi hrvatsko- 
mu i ugarskomu narodu; a time će se udariti temelji trajnomu sporazumljenju 
obaju naroda. 

«Postignuće te svrhe, namienjene obostranoj koristi, uvjetovano je najprije 
reinkorporacijom Dalmacije kraljevinama Hrvatskoj, Slavoniji i Dalmaciji, kojima 
već virtualno i pravno pripada, 

«Da se uzmogne pristupiti k ostvarenju reinkorporacije Dalmacije, treba naj- 


prije, da se odstrane današnji nesnosni parlamentarni i upravno politički odnošaji 


Odredbama, kao što su Poglavito: 1. Izborni red, koji će omogućiti i obezbiediti 
biranje takvoga narodnoga zastupstva, koje će biti vjeran izražaj nespriečene i 


«Hrvatski zastupnici uvjereni su, da se trajni sporazumak izmedju naroda hrvat- 
skoga i ugarskoga može POstići najprije strogim i točnim vršenjem prava hrvatskoga 


što sada spadaju u područje posala, koji su danas Hrvatskoj zajednički sa Ugarskom, 
kao i sa zapadnom polom monarkije na način, da hrvatskomu narodu bude obez- 


i napredak. 

«Naravnim tečajem dogodjaja odrazit će se Povoljno svaki napredak naroda 
u Hrvatskoj, Slavoniji i Dalmaciji takodjer i na odnošaje našega Pučanstva, koje 
živi i u drugim zemljama, posebice u najizloženijem kraju, biva u posestrimi Istri. 

«Da se uzmognu provadjati i do ostvarenja dovesti ovdje istaknuta načela, 
težnje i zahtjevi, izabire se odbor od 5 zastupnika, koji će imati još i daljnji zadatak, 
da prouči i za riešenja pripravlja ina pitanja, koja su našim zemljama zajednička, 
ili su od koristi obćoj narodnoj dobrobiti» »“. 


Među drugim političkim organizacijama, pozvana je i HPSS da prih- 
vati «Riječku rezoluciju», pa je u tu svrhu odbor petorice (Trumbić, 
Čingrija, Milić, Harambašić i Zagorac) održao sastanak sa Stjepanom 
Radićem, na kojem je on pročitao odgovor svoje stranke kao analizu i 
kritiku rezolucije: 


«Riečka rezolucija od 3. X. o, g. već nesretno počinje, jer hrvatskim zastupni- 
cima povodom za sastanak nema biti «stanje, u koje je dospjela monarkija uslied 
krize u Ugarskoj», nego bi takvim povodom imalo biti strašno i žalostno izkustvo, 
da se svaki sukob medju Bečom i Peštom napokon ipak izgladi na račun nas 
Slavena, a naročito na račun Hrvatske i nas Hrvata, koji smo dualizmom upravo 
razčetvoreni. U daljnjem svom toku rezolucija je u opreci sa svim faktima one 
realne politike, u ime koje je sastavljena: 

«I. Današnje javne prilike u Ugarskoj nisu «nastale uslied borbe, koja ide za 
time, da kraljevina Ugarska dodje postepeno do potpune državne samostalnosti»; 
nego su nastale zato, što magjarske vlade od g, 1867. a i sve magjarske opozicio- 
nalne stranke drže i školu i državnu upravu nedostatnom za magjarizaciju većine 
nemagjarskoga pučansiva Ugarske, pa sada svi magjarski politički faktori jedni 
više, drugi manje traže, da se za magjarizaciju upotrebi i ona zajednička vojska 
monarkije, koja ima medjunatodnu važnost samo dotle, dok ne postane orudjem 
sustavnih nasilja, ili čak i pravih gradjanskih ratova. 

«Il. Prema tome se ova težnja Ugarske, ili točnije, ova težnja današnjih pred- 
stavnika magjarskoga naroda ne može se nazvati «pravom, što ga svaki narod ima, 
da slobodno i neodvisno odlučuje o svome biću i o svojoj sudbini», nego je to 
tako bezobzirno nasilje, kojemu nema primjera u savremenoj Evropi izim donekle 
u pruskoj politici protiv Poljaka. 

«Ill. Hrvatski zastupnici ne mogu biti uvjereni, da postoji «ugarski narod», 
baš kao što nisu uvjereni, da postoji narod austrijski; pod imenom ugarskim mogu 
dakle priznati samo jedinstveni magjarski narod u Ugarskoj, no tim se odriču svih 
ideja i stečevina slavenskoga narodnoga preporoda u obće, a hrvatskoga napose, 
te umjesto toga započinju kobnu politiku sbog činjenice «neposrednoga susjedstva», 
koje je po svoj Evropi i od malih i od velikih država, dapače i od najsrodnijih 
naroda stvorilo otvorene protivnike, kao primjerice izmedju Norveržke i Švedske, 
jer su «one realne potrebe života», na koje se i rezolucija pozivlje, jače od svih 
«historičkih odnošaja» i od takve «medjunarodne obrane», u kojoj samo jedna 
stranka «ima izbjegavati svaki povod i uzrok medjusobnom tryenju». Zaista je 
težko naći razlog, koji je ponukao one iste hrvatske zastupnike, koji su 1905. 
muževno ustali protiv magjarskoga nasilja, da sađa u ime Hrvatske osudjuju svaki 
povod i uzrok trvenju s Magjarima. 

«IV. Nije moguće, da hrvatski zastupnici «smatraju, da je njihova dužnost, 
boriti se usporedo s ugarskim narodom za izpunjenje svih državnih prava i slo- 
bodština», ako se ne priznaju ugarskim ili točnije magjarskim rodoljubima, t. j. ako 
se ne postave na dvadesetgodišnje stanovište grofa Khuena, koji je istom takvom 
tvrdnjom vazda branio svoj postupak na banskoj stolici. 


2 Ibid., pp. 56-58. 

«V. Nije moguće, da su hrvatski zastupnici «uvjereni, da će rečena prava i 
sloboštine biti od koristi hrvatskomu i ugarskomu narodu», jer ih njihovo političko 
izkustvo uči, da je Hrvatskoj i Hrvatima, pak Slavenima u monarkiji u obće nesta- 
jalo slobodnoga daha baš u godinama devetdesetima prošloga vijeka, osobito 1895 - 
1900., kad je magjarska prevlast bila najjača. 

«VI. Nepojmljiva je i kobna pogreška, da se jamstvo za slobodoumne uredbe 
prema rezoluciji traži i očekuje od Ugarske, t. i. od onih istih magjarskih političara, 
koji su po svojim pouzdanicima na hrvatskoj banskoj stolici, počevši od baruna 
Raucha, pa sve do grofa Pejačevića, uzdržali u kreposti sve Bachove patente i bez 
razlike stranaka izticali, da je bivši austrijski absolutizam još previše blaga vlada- 
vina za buntovnu Hrvatsku. 

«VII. Isto je tako nevjerovatno, da su hrvatski zastupnici «uvjereni, da se 
trajni sporazumak izmedju naroda hrvatskoga i ugarskoga može postići najprije 
iočnim i strogim vršenjem prava hrvatskoga naroda, sadržanih u postojećoj hrvatsko- 
ugarskoj nagodbi», jer su baš ti zastupnici sve do 3. listopada ove godine ili 
današnju nagodbu izticali kao glavni razlog nezadovoljstva u Hrvatskoj, ili su 
priznavali barem to, da su sva prava Hrvatske u njoj iluzorna, dok imenovanje 
bana ovisi o Pešti. 

«VIII. Nije moguće, da su se hrvatski zastupnici, već kao Hrvati bez obzira na 
ostale Slavene, mogli onako nejasno u predzadnjoj točci rezolucije izjaviti o hrvat- 
skom narodnom jedinstvu, za koje nemaju nikakvoga zahtjeva, dapače niti nikakve 
druge nade osim onoga «povoljnoga odraza svakoga napredka», koji se opaža i 
medju dalekim zemljama i medju različnim narodima. I za to u toj točci spominjati 
«posestrimu Istru u najizloženijem kraju» krvava je ironija, koja tjera krv u 
obraze. — 

«Ciela je dakle rezolucija očito plod preživjele kabinetske politike i djelo one 
magjarskotalijanske diplomacije, kojoj se najlakše podaju naši politički divljaci, 
koji su bez oslona u natodu, dakle bez političke odgovornosti, ovu stvar započeli i 
ovako štetno dovršili», 


«Riječka rezolucija» je imala dalekosežne posljedice. Srpski zastup- 
nici i političari donose «Zadarsku rezoluciju», kao neke vrsti odgovor ili 
uslove podpisnicima «Riječke rezolucije», Ishod je bio stvaranje Hrvat- 
sko-srpske koalicije. Tim činom nastupa sudbonosna promjena u hrvatskoj 
opozicionalnoj politici. Od njenog pravaškog hrvatskog smjera malo osta- 
de, pa se od tada čuje sve više i više naglasak na hrvatsko-srpski smjer, 
ili, kako to postade tada poznato: Hrvatsko pitanje u habsburškoj monar- 
hiji postaje jugoslavensko pitanje, čije središte nije više Zagreb nego 
Beograd. Radić se na taj izgled, doduše, u svojem osvrtu nije tada 
zadržao, ali će imati prilike, da se s njime upravo tragično uhvati u 
koštac. 

«Riječkom rezolucijom» očekivane koristi suradnju s madžarskom 
opozicijom nisu se ostvarile, već je, štaviše, koalicija preuzela na sebe 
ulogu bivših madžarona, što se veoma teško odrazilo na hrvatsku politiku 
i sudbinu uopće. Kad je pak Svetozar Pribićević uspio dobiti Koaliciju 
u svoje ruke, postala je ona upravo negacijom hrvatskih političkih težnja, 

Neposredna posljedica rezolucije bila je i «Krfska deklaracija», koju 


* Ibid., pp. 59-65. 

je 1917. s Pašićem podpisao Trumbić, a koja se isto tako odlikovala 
više «očekivanjem» nego tvrdom stvarnošću. 


Na koncu je Radić još jednom imao prilike, da se osvrne na politiku 
započetu «Riječkom rezolucijom». Bilo je to na sjednici Izvršnog odbora 
Narodnog vijeća 24, studenoga 118., koja je raspravljala o prijedlogu 
dalmatinske vlade za ujedinjenje sa Srbijom. Kako je taj Radićev govor 
upravo sjajna analiza prilika u Hrvatskoj a napose u Narodnom Vijeću, 
donosimo ga u cjelini: 


«Gospodo! Kako vidite, ovdje nema ni slušateljstva na galerijama, ni steno- 
grafa, dapače ni voditelja zapisnika, Jasno je dakle, da ne ću govoriti sbog vanjskog 
efekta (uspjeha), kako bi se inače moglo misliti. Moram odmah reći i to, da se 
ne nadam, da ću vas odvratiti od ovoga predloga i nagovoriti, da prihvatite moj 
predlog. Ja se u tome posvema slažem sa zastupnikom Hrvojem, koji je kazao, 
da zna unapred, da vama razlaže uzalud, Govorim dakle zato, da izvršim svoju 
dužnost i da se poslužim svojim pravom, a i zato, da pokucam na vašu savjest, 
da nemate kasnije izgovora, da vam nitko nije pokazao ponora, u koji hoćete stro- 
valiti sav naš narod, a napose narod hrvatski. 

«Gospodo! Ovdje se već izredao priličan broj govornika. I gle, svi su govorili 
—osim zastupnika Hrvoja— kao da ovo nije dvorana hrvatskoga državnoga sabora, 
kao da ovo nije hrvatsko branilište, a ja velim i svetište, iz kojega se stoljećima 
toliko puta čula odvažna i mudra rieč na obranu pravice i prava, za bolju budućnost 
hrvatskoga naroda i svih naroda slavenskih. I ne samo da se nijedan govornik 
nije nimalo sjetio ni Hrvatske ni Hrvata, nego se svi govornici upravo natječu u 
tom, da Hrvatsku izbrišu i poruše, da nas Hrvate najprije potisnu, a onda i 
pregaze. Ali najveća je pogreška i neoprostiv grieh u tom, što se vidi, da se svi 
ti govornici u ratu ničemu nisu naučili, jer kao da ne vide naroda, kao da ne znaju 
za narod, pa zato svi govore baš protivno od onoga, što naš narod hoće i treba. 

«Gospodo! Vama su svima puna usta rieči: Narodno jedinstvo — jedna jedin- 
stvena država, jedno kraljestvo pod dinastijom Karagjorgjevića. I vi mislite, da 
je to dosta govoriti, da smo mi Hrvati, Srbi i Slovenci jedan narod zato, što 
govorimo jedan jezik, pa da zato moramo imati i jedinstvenu centralističku državu, 
i to kraljestvo, i da nas samo to, takvo jezično i državno jedinstvo pod dinastijom 
Karagjorgjevića može spasiti i usrećiti. 

«Kako je površno, kako je plitko i kako neopravdano to vaše mišljenje! 

«Što se tiče jezičnoga narodnoga jedinstva, mi smo svi Slaveni po jeziku 
zapravo jedan narod! Pitajte stotine tisuća naših vojnika i zarobljenika, koji su 
prošli Galiciju, Ukrajinu, Poljsku, Rusiju, Dobrudžu, Slovačku i Srbiju. Svi će 
vam reći, da u svim tim zemljama živi, ili bolje — da se pati jedan jedini narod 
slavenski. Ali vi o Slavenstvu ne ćete ni da čujete, dapače niti o podpunom Jugo- 
slavenstvu. Vi ste sada zaneseni čudnim svojim rebusom SHS, koji ništa ne govori 
ni našem srcu, ni našemu umu, pa se onda čudite, što su Talijani taj vaš rebus 
(svoje vrsti zagonetku) nazvali komedijom. Zar ima primjera u poviesti, da se 
narodno ime piše kraticama? Može se skratiti ime pojedinog zvanja, pojedine službe, 
pojedine stranke i organizacije, pa i pojedine države, ali ime naroda nikada se ne 
skraćuje, kao što se ne može skratiti prezime pojedine osobe, dakle još manje cielog 
pojedinoga naroda i to na ovakav neiskreni način. SHS značilo je najprije Slovenci, 
Hrvati i Srbi, sad znači Srbi, Hrvati i Slovenci: A što će značiti sutra? 

«Gospodo! Sav ovaj vaš rad u Narodnom Vieću niti je demokratski, niti je 
ustavan, niti je pravedan, a nije ni pametan. 

«Vi niste upravo nikakvi demokrati zato, jerbo nimalo ne marite za sve ono, 
što je ovaj strahoviti rat učinio od našega naroda, a napose našega seljaka. 

«Vi se ni najmanje ne osvrćete na to, da je sav naš narod, a napose seljački 
narod hrvatski iz sve duše zamrzio militarizam tako, da se to ne da ni izreći, 
niti opisati. 

«Vi tako malo marite za narodno mišljenje i uvjerenje, te govorite i pišete, 
da narod iz kukavštine i iz straha ne ide u vojsku. 

«Vi ne vjerujete, da je naš seljak prije rata spavao, a da ga je istom rat nemilice 
prodrmao, probudio, učinio čovjekom. 

«Vi nimalo ne uvidjate, kolika to mora biti odvažnost i mudrost, kad sto i 
više tisuća Hrvata seljaka jedan za drugim ostavljaju frontu i ne će da se više 
vrate na nju, nego jedni odlaze u «zeleni kader», a drugi upotrebljuju sva sredstva 
i novac i prijateljstvo i varku, samo da više ne nose svoje glave na pazar na 
tudju gospodsku zapovjed, tobože na obranu kralja i domovine. 

«Vi gospodo upravo nimalo ne marite za to, što naš seljak uobće, a napose 
seljak hrvatski, ne će ni da čuje ništa više o kralju i o caru, a isto tako ni o 
državi, koju mu silom namećete. Naš je seljak toliko dozrio, da zna svuda, da je 
država i domovina u pravici i slobodi, u blagostanju i u prosvjeti. I kad ga vi 
danas već i batinate po oružnicima i silom gonite da pristane uz vas, da nas tobože 
brani od Talijana, on govori ili barem misli, da ste vi isto ono, što su bili magjarski 
i njemački tlačitelji. A znate, zašto? Zato, jer svaki i zadnji naš čovjek uvidja ono, 
što vam je do podne ovako jednostavno, a ipak nepobitno dokazao zastupnik Hrvoj 
veleći: Ili Italija ima uza se cielu antantu — onda si mi sami ne možemo pomoći; 
ili Italija radi na svoju ruku — onda ćemo mi proti njoj uspjeti na temelju svoga 
prava; u nijednom slučaju ne će nam pomoći ni jedinstvena država, ni kraljevska 
vlada u Beogradu, ni nitko drugi. 

«I vi sami dobro znate, gospodo; znadete, da ni Italija, ni antanta ne će raditi 
po volji beogradske vlade. Vi vrlo dobro znadete, da ondje, gdje ne vriedi pravo 
cieloga naroda, još manje može pomoći upliv jedne vlade i jedne osobe. 

«I premda vi to znate, vi znalice i hotice govorite neistinu, da će naš narod 
propasti, ili da će silno nastradati, ako sada odmah na vrat na nos ne stvori 
centralističke kraljevine i jedne kraljevske centralističke vlade. 

«Vi dakle naš narod plašite kao malu djecu i mislite, da ćete tako narod 
predobiti za svoju politiku. Mozda hoćete Slovence, ne znam; možda ćete za čas 
predobiti i Srbe; ali stalno znam, da Hrvate za to predobiti ne ćete, a ne ćete ih 
predobiti za to, jerbo je sav hrvatski seljački sviet isto tako proti vašemu centra- 
lizmu, kako je proti militarizmu, isto tako za republiku kao i za narodni sporazum 
za Srbima. I ako vi budete silom htjeti nametnuti svoj centralizam, evo, što će se 
dogoditi: Mi ćemo Hrvati reći otvoreno čisto i bistro: E, ako Srbi u istinu hoće 
da imadu takvu centralističku državu i vladu, Bog im ju blagoslovi; ali mi Hrvati 
ne ćemo druge državne uredbe nego saveznu federativnu republiku. 

«Ja sam gospodo, već više puta u sjednicama ovoga središnjega odbora potanko 
razlagao, kako je rat učinio od naših seljaka republikance, i kako je posve krivo 
misliti, da sam tomu tobože «kriv» ja, da sam ja seljačtvo tobože «zaveo». Ja sam 
vam naročito iskreno izpripoviedao, kako je i mene samoga veoma iznenadilo 
— dakako ugodno— kad sam na prvoj sjednici glavnoga odbora u ovo ratno doba, 
dne 27. srpnja 1918. opazio, da su svi seljaci odlučno i oduševljeno za republiku, 
te su me već prije sjednice, kad sam ulazio, pozdravili poklicima: Živio prvi repu- 
blikanac, ciljajući očito na moj nedavni saborski govor, u kojem sam dokazivao i 
dokazao, da je hrvatski banski ustav posve republikanski, da je banovina Hrvatska 
zapravo isto, što je i republikanska Hrvatska, a hrvatski ban, da je po svom pravom 
značenju zapravo kao neki predsjednik republike. 

«Ali vi to niste vjerovali, ili niste za to marili, kao što ne vjerujete ine marite 

ni sada. A to je sve zato, jer je vama demokracija prazna rieč; jer vama ni u snu 
ne padne na pamet, da se narod ima najprije pitati u svakoj važnoj stvari, da se 
svi državni poslovi imadu voditi prema narodnoj volji i potrebi, to jest, da se kod 
naš mora vladati po volji i potrebi seljačke većine, a nipošto po samovolji neznatne 
gospodske manjine. 

«Gospodo! Budući da ste vi demokrati samo jezikom, samo iz vana, onda je 
posve naravski, da vi ne radile niti ustavno, lo jest da ne marite za nikakve 
zakone, uredbe i običaje, već provodite tek najsilovitiju svoju samovolju. Ova 
današnja sjednica najočitiji je dokaz, kako vi baš nimalo ne marite za ustavnost, 
to jest barem za kakvu takvu pristojnu i doličnu vanjsku formu, po kojoj se 
narod pita, barem koliko toliko. 

«Eto, vi niste htjeli sazvati cielo Narodno Vieće, nego samo ovaj odbor. Vi 
vrlo dobro znate, da niti Narodno Vieće ne predstavlja naroda, jer ga narod nije 
izabrao; ali tu su barem zastupane gotovo sve stranke i skupine, a onda bi tu 
morala biti javnost: a čim je tu javnost, ne može biti puke oligarhijske (gospodske) 
samovolje i nametljivosti. 

«Pitam vas dakle, zašto niste za ovakav sudbonosni korak sazvali cielo Na- 
rodno Vieće? Zato, jerbo znadete, da radite krivo, i da bi se to odmah opazilo, 
čim bi se viećalo javno i u većem krugu. A koliko je istom vaša neustavnost, kad 
pomislim, da vi mimoilazite naš hrvatski državni sabor! O tom je temeljito i nepo- 
bitno govorio već zastupnik Hrvoj, pa ja ne ću o tome duljiti, samo vas upozo- 
rujem, da se ljuto varate, ako mislite, da se ovako samovoljno može preći preko 
tisuću i više godina hrvatske povijesti i hrvatske državnosti. 

«Vi do te povijesti i do te državnosti ne držite posve ništa tobože zato, jerbo 
smo mi Hrvati bili pod tudjincem i da je to tobože tudjinska povijest. Ali imate 
u tom dvostruko krivo. Prvo imate krivo zato, jerbo znalice i hotice prešućujete, 
da smo se mi Hrvati —barem mi na ljevici— uviek borili proti tudjincu i da smo 
u toj borbi znali i pobiediti barem toliko, da tudjinac nikada nije bio Hrvatskoj 
pravi i podpuni gospodar. 

«To je jedno, a drugo je ovo: Vi kao naobraženi ljudi znađete, da povijest, 
da tisuću godina prošlosti imade i veliku moralnu (duhovnu) vriednost bez obzira 
na politiku. Čovjeka, koji zaboravi sve što je doživio: čovjeka, koji radi, kao da 
se ničega ne sjeća, što je prije doživio, smatramo ludjakom, kažemo, da je pomjerio 
pameću. Hrvatski narod ne će da bude takov ludjak i ne će da zaboravi svoju 
prošlost, to manje, što nema za to nikakvoga razloga. Evo, vi se rado pozivljete na 
našu naprednu braću Čehe. Pa pročitajte si poruke njihovoga prvaka Masarika 
—koji je inače mnogo pisao proti povjestničkomu pravu— i vidjet ćete, da i on 
neprestano naglašuje češko državno pravo, češke državne povjestničke granice, 
tisućljetnu češku političku i kulturnu (prosvjetnu) baštinu. 

«Ali ste, gospodo, osobito do skrajnosti neustavni s obzirom na sve ono, što 
ste još do jučer govorili i pisali i vi i vaši predšastnici u svim vašim strankama, 
koje su danas ovdje zastupane. 

«Da spomenem najprije vas, Slovence. Vi ste do neba digli viku —sami od 
sebe i posve dragovoljno— da ste vi jedna duša s nama Hrvatima i da se hoćete 
ujediniti s nama i na temelju našega hrvatskoga državnoga prava. U tome ste svi 
vi Slovenci bili složni i klerikalci Dr. Šušteršić, Dr. Krek, Dr. Korošec i liberalci 
Dr. Tavčar, Triller, Hribar i radikalci, Dr. Ravnikar i drugovi, pače i socijalisti. 
Tako su i pisale sve vaše novine, u tome ste smislu dali podpisivati svibanjsku 
deklaraciju (od 30. svibnja 1918.) i što je glavno, svomu ste narodu govorili, da 
je to jedini spas za njega i na tom temelju, na zajednici, na narodnom i državnom 
jedinstvu Slovenaca i Hrvata dobili ste narodno povjerenje, došli ste i ovamo. 

«Ali vi ćete reći: Mi ne samo da ostajemo na tom temelju, već ga mi i pro- 
širujemo u narodno i državno jedinstvo Slovenaca, Hrvata i Srba. Dobro, dobro, 

ali jeste li vi za to i takovo proširenje dobili ovlast i privolu od svoga naroda? 
Niste. Vi ga dapače niste za to ni pitali, vi ga za to ne kanite ni pitati, nego 
jednostavno tvrdite, da slovenski narod hoće to, što vi sada tu predlažete, t. i 
takvo narodno i državno jedinstvo sa Srbijom, po kojem će u Beogradu biti sva 
vlada i uprava, da Zagreb i Ljubljana ne budu uz Beograd i s njime, nego pod 
njime. 

«No ja vama ovdje čisto i bistro velim, da to nije istina i što još mnogo više 
vriedi, još pred četiri dana vi ste sami kazali, da to nije istina. Još pred četiri dana 
izjavio je Dr, Remec na našoj sjednici ovoga odbora, da se on «podpuno slaže s 
g. Radićem i da izjavljuje u ime sveukupnoga naroda slovenskoga, da su svi Slo- 
venci republikanci.» 

«Kad se g. Svetozar Pribićević na to okosio riečima: «Pa tu je eto i gosp. 
Dr. Kramer, a on i njegova stranka nisu za republiku» izpravio se je Dr. Remec, 
zastupnik sveslovenske pučke stranke, veleći: da on sada «u ime devet desetina 
slovenskoga naroda izjavljuje, da su sve to republikanci.» I premda vi Slovenci to 
dobro znate, vi ipak znalice i hotice proti volji svoga naroda, dakle posve neustavno 
predlažete centralističko državno jedinstvo s kraljevinom Srbijom. 

«A što da kažem za vas, gospodo. Dalmatinci! Sveukupna politička poviest 
Dalmacije kroz pet stoljeća —od 7. do 12. vieka— čisto je hrvatska. Dalmacija, 
io je za onda bilo par gradova i otoka, kako svi znate, a sva današnja Dalmacija 
i još dalje ovamo do Kupe i jest bila prava pravcata Hrvatska. 

«No vi ćete reći: Mani tu staru poviest. Ali gle: zadnjih pedeset godina nije 
dalmatinski Hrvat politički ni uzdahnuo inače, već za sjedinjenjem s banskom 
Hrvatskom u jednu jedinstvenu državu i domovinu Hrvatsku. A sad, kad vam se 
pružila sgoda, da taj narodni hrvatski dalmatinski program oživotvorite, vi ste se, 
gospodo, bez naroda i proti narodu odciepili od Hrvatske, te sad bez pitanja 
naroda hoćete pod Beograd u centralističko državno jedinstvo s kraljevinom Srbi- 
jom. I još ste tako neustavni, da vi ne kanite za tu stvar pitati narod, nego hoćete 
svoj novi program narodu u Dalmaciji jednostavno nametnuti, narinuti. 

«I vi, gospodo, Srbi Vojvodjani, i vi ste posve zaboravili na program i vapaj 
neumrloga svoga prvaka Svetozara Miletića: Trojednica naša uzdanica, te i vi 
sad od ove Trojednice pravite dvojednicu i hoćete, da načinite nijednicu. 

«Isto vi, gospodo, iz Bosne. Vaš jedan prvak, Dr. Alaupović, govori čak: Vi 
Hrvati, kao da želi time pokazati, da on nije više Hrvat. Svi vi bacate pod noge 
sva svoja obećanja, sve javne prisege narodu, sve što ste govorili i pisali, te sad 
hoćete da stvorite nešto, o čem s narodom niste ni rieči govorili ni razpravljali, 
a kamo li bi narod bio o tome glasovao, 

«Znam, što ćete mi odgovoriti: Nadošlo je veliko doba, kuenuo je čas, kad 
možemo oživotvoriti ono, o čem smo stoljećima snivali, a o čem pod tudjom vlašću, 
vi volite govoriti: u tudjemu ropstvu — nismo smjeli pravo ni sanjati. 

«Dobro. Pa što je to, o čem se nije smjelo ni sanjati? Kod Srba je to —ako 
je istina, što govorite vi Srbi, ja čujem, da nije— da Srbija bude uvećana, proslav- 
ljena, da se kralj Petar kruni za cara, da obnovi Dušanovo carstvo. Druge misli 
srbski narod — po vašem sudu nema. Ja doduše čujem, da je i u Srbiji već sada 
većina republikanaca, ali tu sad nema brače iz Srbije, a vi Srbi iz Hrvatske i 
Ugarske i Bosne, vi ste u istinu samo Dušanovci, vi ste za veliku srbsku državu, 
za jako i slavno carstvo, za kosovsku «zavjetnu misao», za osvetu na sve strane, 
za devet Jugovića, za Kraljevića Marka itd. itd. Mi Hrvati za to nismo. Naš je 
hrvatski seljak —a to je devet desetina hrvatskoga naroda— u ratu postao podpun 
čovjek, a to znači, da ne će više nikomu služiti, nikomu robovati, ni tudjinu ni 
bratu, ni tudjoj ni svojoj državi, nego hoče, da se u ovo veliko doba država 
uredi na slobodnom republikanskom i na pravednom, čovječanskom (socijalnom) 
temelju. I vi, sada, šaka gospode, vi se tomu protivite! I kad se tako protivite toj 

slobodnoj republikanskoj i toj pravednoj čovječanskoj želji, volji i potrebi svega 
našega naroda —a napose naroda hrvatskoga, u kojega ime ja sada govorim—, vi 
niti časak ne mislite na to, kako činite strahovitu krivicu i preveliku —da opro- 
stite— glupost. 

«Strahovita je krivica, kad vama baš ništa ne vriede potoci mučeničke —vi 
velite junačke— krvi i Srba, i Hrvata i Slovenaca, jer velite, da je ta krv prolita 
za kralja Petra i za novo veliko kraljestvo. Vama ništa ne vriede sve suze, molitve 
i uzdisaji svih naših matera, žena, sestara i kćeri. Vi govorite, da te suze imadu 
biti dragulji na kruni kralja Petra i sjajne zrake kraljevske neke slave i veličine! 
Vi nemate ili ne ćete da imate ni pojma, da sav naš narod, napose naš narod 
hrvatski želi, hoće, traži i zahtieva, da mu njegova prolivena krv donese onakvu 
pravu i podpunu republikansku slobodu, kakovu je vidio i okusio mnogi naš 
čovjek u Americi, a one nebrojene nevine suze da mu pribave onakvu pravicu, 
za kakvu se bore —i kakvu će postići— njegova seljačka braća u Rusiji. 

«I kad ste tako do skrajnosti nepravedni, onda naravski ne možete biti ni 
mudri. 

«Eto, tu je pročitan brzojav onih srbskih ministara, koji su već u Beogradu. 
Ti ministri posve pametno kažu, da su se voljni sastati i porazgovoriti s izaslani- 
cima Narodnoga Vieća, i ono, u čem se slože, da Srbi predlože na odobrenje 
srbskoj skupštini, naši izaslanici čitavomu Narodnomu Vieću, a koliko se to napose 
tiče Hrvatske, i hrvatskomu državnomu saboru. 

«Vama nije dosta taj predlog. Vama se žuri, da svoju vlast što brže nametnete 
svomu narodu, a napose Hrvatskoj. I vi nimalo ne osjećate, da je nepametno, da je 
nerazumno, da je upravo ludo činiti nešto i bez naroda, a kamo li — proti narodu. 
Vi niste ništa naučili ni od Tisina ni od Vilimova pada. Vi ste tobožnjom revolu- 
cijom postali N. V. (Narodno Vieće) i vi očito mislite, da je to sada novo «Njegovo 
Veličanstvo». A ja vam opet velim, što ste već toliko puta od mene čuli, da sada 
bez naroda nema nikakve stalne i opravdane vlasti. 

«Znam, znam, vi držite da ste ne samo u narodu, nego baš vi i zastupate narod. 
Ja sam vam dokazao, da to niste. Sav je hrvatski narod za republikansku slobodu 
i čovječansku pravicu; vi ste za staro bankrotirano nasilje i gospodsku sebičnost i 
otimačinu. Vi dakle niste više u narodu, a kamo li da bi vi govorili u ime naroda. 
I zato iz ove vaše osnove ne će biti ništa... Vi ćete otići u Beograd. Vi ćete bez 
hrvatskoga naroda i proti njegovoj volji proglasiti jedinstvenu (centralističku) 
državu i bez ikakvoga straha i srama, vi ćete vladati na temelju starih austrijskih 
i madjarskih nevaljalih i nepravednih zakona i pomoću starih, pokornih i pokva- 
renih činovnika. A možda ćete vladati bez ikakvih zakona, samo silom i samo- 
voljom. Narod će po svem tom vidjeti, da vi niste njegovi, pa zato ne će biti 
za vas. Kamogod ga pozovete, on vam se ne će odazvati, a najmanje će vam se 
odazvati, da vam dade svoje povjerenje i da ikada slobodnom svojom voljom prizna 
i odobri vaše nasilje i vašu prevaru, Za taj slučaj, da vi uspijete, to jest, da za tu 
stvar predobijete antantu i da antanta bude dosta nepametna i dosta jaka, da vam 
pomogne, vi ni u tom slučaju ne ćete imati naroda za se. Čim dodje do prvih 
izbora, kakvigod oni bili, za konstituantu ili za obični sabor, narod više ne će 
birati takve gospode, koja su pogazila sva svoja obećanja i sve svoje programe, i 
koja su mu bez ikakvoga pitanja narinula staru silu, krivicu i otimačinu. Narod 
će u sabor birati samo seljake od pluga i motike, a od gospode samo onakve ljude, 
koji su i sada u ovoj najvećoj teškoći pristali uz narodno mišljenje, to jest uz 
republikansku slobodu i uz socijalnu (čovječansku) pravicu. 1 ja, koga vi bacate 
i izključujete iz svoje sredine, komu dapače i o glavi radite, ja ću vidite biti, ako 
Bog da, kao riba u vodi ne samo medju seljačtvom hrvatskim, nego i medju seljačt- 
vom slovenskim i stbskim. 

«Gospodo! Završit ću onim, o čem vi najviše govorite i pišete, a na što 

zapravo najmanje mislite, do čega vam je najmanje stalo; završit ću s narodnim 
jedinstvom. Vas ima dosta, koji debro znate, da sam ja javno i otvoreno, odlučno 
i neustrašivo branio naše narodno. jedinstvo — jedinstvo svih južnih Slavena, a 
napose Hrvata i Srba i onda, prije 20 godina i više, kad je čovjek za to nosio 
glavu u torbi, ili kad je za to lako išao s onu stranu brave. Vas ima dosta, koji 
znate napose to, da sam ja u rujnu 1902. stavio na kocku svoj život, i svoje žene i 
svoje djece, da javno i riečju i činom ustanem proti uništavanju srbske imovine u 
Zagrebu, koji je sav bio ogorčen i biesan sbog one nepromišljene uvrede sa srbske 
strane, napisane nepromišljeno u beogradskom «Književnom Glasniku», a ponov- 
ljene ludo u zagrebačkom «Srbobranu», da naša borba mora trajati do «iztrage», 
t.j. do uništenja jednih ili drugih. Ja sam odonda svoje mišljenje o narodnom 
jedinstvu još samo više proširio i produbio: Proširio sam ga na sve Slavene i pro- 
budio tako, da vam sada, poslie ovoga strahovitoga rata velim, dok nije kasno: 
Gospodo! Ne ostanite samo kod praznih rieči o narodnomu jedinstvu. Nemojte 
govoriti i pisati da je naš zajednički jezik dosta jaka i dovoljna veza za naš narod. 
Dajte već jednom shvatite, da je narodnost nešto mnogo dublje i šire, nego što 
je sam narodni govor. Dajte pojmite, da narodnost vriedi poslie ovoga rata, u kome 
sudjelovahu milijuni seljačtva i radničtva i gradjanstva i na fronti ratnoj i doma 
na fronti radnoj, da od sada narodnost vriedi samo toliko, koliko brani i razvija 
čovječnost, to jest samo toliko koliko s pomoću narodnosti ljudi više privriedjuju i 
ljepše se slažu. Dajte već jednm pojmite, da je za uviek nestalo stare gospodske 
vlasti militarizma, kapitalizma, birokratizma i klerikalizma, 

«Osobito o militarizmu i birokratizmu —o činovničkoj samovolji— ne će naš 
narod ni da čuje. Sav naš narod osobito naš narod hrvatski, hoće, želi, traži i 
zahtjeva, da novu slobodu i novu pravicu osjeti svaki na sebi, u svom domu, u 
svom selu, u svojoj obćini, u svome kraju, Da to u istinu bude, morate, prvo odmah 
maknuti sve stare siledžije i sve stare, nevaljale zakone i uredbe; drugo, morate 
samome narodu dati priliku, da sam sobom upravlja i vlada. Ako mu vi te prilike 
ne date i toga prava ne priznate, narod će si tu priliku i pravo dati sam bez ves i 
protiv vas. 

«Gospodo! Još nije prekasno! Ne srljajte kao guske u maglu! Ne zaključujte 
jedinstvene vlade s kraljevinom Srbijom već za to, jer eto u ime kraljevine Srbije 
nema tu nikoga, ništa, osim jedan brzojav, a i taj predlaže sasvim nešto drugo, 
nego vi. Nemojte tako postupati, da se bude moralo danas sutra kazati, da ste 
i vi Slovenci i vi Srbi Vojvodjani i Bosanci, i vi naši Hrvati Dalmatinci, a nada 
sve naši domaći hrvatski Srbi, da ste se svi skupili danas ovamo samo zato, da 
izvršite jedno urotničko djelo proti narodu, napose proti Hrvatskoj i Hrvatima. 
Dajte uvidite barem to, da je ova stvar tako važna i tako sudbonosna, da treba 
sazvati čitavo Narodno Vieće, a naravski i hrvatski sabor. Jer po ovom sadašnjem 
vašem predlogu vi zaključujete, da u ime središnjega odbora ide odmah u Beo- 
grad 28 članova, a budući da cieli središnji odbor ni nema više članova, to je očito, 
da će svatko kazati, odbor je sam sebe poslao, sam sebe ovlastio, da proglasi 
jedinstvenu vladu s kraljevinom Srbijom, a odbor očito nema te ovlasti i toga 
prava. 

«Gospodo! Sav svijet poznaje i priznaje pravo narodnoga samoodredjenja. Mi 
samo tomu pravu imademo zahvaliti svoje oslobodjenje. To pravo samoodredjenja 
u medjunarodnom smislu pripada svim trim našim narodima —Slovencima, Hrva- 
tima i Srbima— kod odredjivanja naših državnih granica prema tudjim narodima, 
ali pravo pripada svim trim našim narodima, a napose nama Hrvatima u Hrvat- 
skoj i s obzirom na osnivanje i na uredjenje naše zajedničke države. 

«Mi smo tri brata, Hrvat, Slovenac i Srbin, a nismo jedan. Svakoga brata treba 
pitati. Srba iz Srbije tu nema nikako, a mi Hrvati iz Hrvatske, kako smo mi zastu- 
pani, to znate. Nitko vas i ništa vas ne goni, ako to nije vaša nečista savjest, 

koja vas sili, da što brže svršite djelo, za koje znate, da ga hrvatski narod ne će 
odobriti, a koje želite što prije proti njegovoj volji provesti i tobože učvrstiti. 

«Gospodo! Najstrašnija je stvar, najveći je grieh i najveća politička progreška 
svoj rodjeni narod stavljati pred gotove činjenice, to jest voditi politiku po gospod- 
skoj svojoj voljici bez naroda i proti narodu. Ako to ne vjerujete, dao Bog svima 
poživjeti toliko —to ne će biti dugo— da vidite, kako će hrvatski narod u svojoj 
republikanskoj i čovječanskoj sviesti vas odpuhnuti baš u času, kad ćete misliti, 
da se narod smirio, a vi da ste ga dobro zajašili. Živila republika! Živila Hrvat- 
skal»* 


Kao posljedica Radićevog govora, on je uklonjen iz radnog odbora 
Narodnoga vijeća, a na njegovo mjesto je pozvan dr. Janko Šimrak, 
budući urednik «Hrvatske Straže», da sudjeluje u delegaciji, koja je 
pošla u Beograd i provela ujedinjenje 1. prosinca 1918. 

Iz gore navedenih govora Stjepana Radića jasno se vidi stalnost nje- 
gova, odnosno Hrvatske seljačke stranke, na pitanju hrvatske državnosti, 
kao i njenog prilagođivanja načelima slobodnog narodnog samoodređenja. 


* #* * 


Bit će skoro pola stoljeća od Radićeve smrti, dovoljan vremenski 
razmak, u kojem bi se mogla nepristrano ocijeniti njegova uloga i njegov 
upliv na hrvatski javni život u prva tri desetljeća ovoga stoljeća. U 
posljednje vrijeme već je dosta učinjeno u tome pravcu. Ono što mi u 
tome smislu pokušavamo učiniti u stranome svijetu, nužno je manjkavo i 
nepodpuno, jer nama ne stoji na raspolaganju ni potrebni materijal, a 
niti pogodna sredina za takav pokušaj. Pa ipak, bilo bi vrijedno istaknuti 
neke ad njegovih bitnih značajka. 

Ograničit ćemo se na njegov pristup, njegovo shvaćanje i njegov 
rad o hrvatskom pitanju. Isto imade više izgleda, a nas posebice zanima 
Radićev pristup k njima. To može ujedno i poslužiti boljem razumije- 
vanju Radićeve ličnosti i njegov upliv ne samo na njegova suvremena 
zbivanja, već i njegovom značenju danas. 


Radićev politički odgoj razvijao se pod znakom hrvatske političke 
romantike, koja je je poprimila dva posebna, međusobno oprečna shva- 
anja: Strossmayerovog jugoslavenstva i Starčevićevog pravaškog eks- 
kluzivizma. Strossmayer nije samo imao veliki upliv na hrvatski politički 
život, već je uspio odlučno nametnuti svoju volju i na hrvatski intelek- 
tualni razvitak. Zahvaljujući velikim prilozima zagrebačkom Sveučilištu, 
a napose Jugoslavenskoj akademiji znanosti i umjetnosti, koju je Strossma- 
yer i utemeljio, hrvatski umjetnici, učenjaci i pisci, koji su htjeli uživati 
pogodnosti koje su im te ustanove pružale, a često puta i osigurati svag- 
dašnji život, morali su, htjeli nehtjeli, prihvatiti Biskupovo shvaćanje o 
jednom jedincatom jugoslavenskom narodu. Premda je Akademija bila 


* Stjepan Radić, Put k seljačkoj republici (Zagreb: Slavenska knjižara 1923.), 
pp. 27-42. 

ustanova skoro isključivo hrvatska, i po suradnicima i po predmetima 
istraživanja isključivo hrvatska, ipak joj je Biskup nametnuo ime Jugosla- 
venska. Tako je, na primjer, i dr. Antun Radić svoju Osnovu za sabiranje 
građe o životu hrvatskih seljaka morao nazvati «Južnih Slavena», a da 
se o izdanjima hrvatskih povijesnih spisa i ne govori. 

Zagovaratelji jugoslavenske ideje služili su se svim mogućim poluznan- 
stvenim tumačenjima opravdavajući svoje stanovište i slijepo prelazili 
preko tvrdih povijesnih činjenica o postojanju Hrvatske, Srbije i Bugar- 
ske, kao i izrazite slovenske posebnosti. Ustvari, oni su na posebne 
prilike na jugu Habsburške monarhije primijenili Herderovu krilaticu 
o postojanju jednog jedinstvenog slavenskog naroda, samo su je ograničili 
na Južne Slavene. U svojim nastojanjima, da opravdaju svoje vjerovanje, 
oni su načinili pravu pravcatu zbrku od pojmova, kao nacija, narod, 
narodnost, narodno jedinstvo, jezično jedinstvo, zajednički jezik, narodni 
običaji, pjesme, nošnja itd. Poslije je bilo lako iz te zbrke izvesti druga, 
isto tako sumnjiva tumačenja, da bi se poslužilo određenoj političkoj 
svrsi, kao npr., da je jugoslavenstvo suženo na srpsko-hrvatsko-slovensko 
jedinstvo, da je zajednički jezik samo «hrvatski ili srpski», odnosno 
«srpsko-hrvatski», odnosno «srpskohrvatski». 

Nije, dakle, čudo, da je i Radić, rođeni idealista, poprimio mnogo od 
Strossmayerovih ideja, pogotovu, kako sam kaže, starčevićanstvo je bilo 
previše zasnovano na aristokratskom shvaćanju naroda. Pa ipak, za njega 
je jugoslavenstvo bilo tek geografska oznaka, a njegov slavenski san bila 
b slavenska suradnja, u kojoj će njegova draga Hrvatska biti ravnopravni 

lan. 

Radić je bez ikakove sumnje bio upravo strastveni hrvatski rodoljub, 
a u isto vrijeme neke vrsti Panslaven. No njegovo sveslavenstvo duboko 
se razlikovalo od suvremenog ruskog panslavizma. Ustvari, on je bio neke 
vrste Austro-Slaven. Po uzoru češkog povjesničara i političara Františeka 
Palackog i svojih francuskih uzora Jules Micheleta i Alberta Sorela, on 
je u Austriji vidio umanjenu Europu, čiji je Hrvatska bila dio i imala 
u njoj pravo na posebno mjesto. Njegovo shvaćanje Austrije predviđalo 
je pretvaranje Monarhije u savez slobodnih država, oko kojeg će se, 
prije ili poslije, okupiti i ostale manje države srednje i jugo-istočne 
Europe. On je, naime, opravdano sumnjao u mogućnost opstanka i na- 
predka množine malih nezavisnih država, koje bi se među sobom gložile, 
koje bi jedva bile u stanju osigurati svom pučanstvu podpunu političku 
slobodu, gospodarski napredak, socijalni boljitak i kulturni razvoj. Me- 
đuratna Europa, a posebice dunavsko područje ukazalo je, koliko je 
njegov sud bio opravdan, kad su pojedine države tog dijela Europe jedna 
za drugom postale najprije plijenom nacističke Njemačke, a zatim boljše- 
vističke Rusije. 

Njegov san o podunavskom savezu dobio je smrtni udarac, kad je 
predsjednik Wilson uspio predobiti svoje engleske i francuske saveznike, 
da pristanu na raspad Monarhije. Tada i Radić prihvaća Wilsonove teze 
i započinje borbu, da se i njegovoj Hrvatskoj prizna pravo slobodnog 
narodnog samoodređenja. No to je bila izgubljena stvar. 

Njegovo nadanje i vjerovanje u međuslavensku suradnju zadobilo je 
isto tako okrutan udarac. Novostvorene slavenske zemlje našle su se 
odmah u početku u žestokoj međusobnoj mržnji, koja je urodila ratom 
između Rusa i Poljaka; češkoslovačko-poljskim sukobom radi Tešina; 
srpsko-bugarskim sređivanjem računa; i, konačno, srpsko-hrvatskim suko- 
bom u netom stvorenoj zajedničkoj državi. 


* + * 


U svom dugom i bujnom političkom životu Radić bi znao mnoge od 
svojih suvremenika iznenaditi naglom promjenom stanovišta i neočekiva- 
nim političkim potezima. Usprkos tim i takovim iznenađenjima treba 
istaći, da je Radić čitav svoj život i kroz čitav svoj politički rad, 
ostao vjeran rješenju hrvatskog pitanja na načelima hrvatske državnosti 
u smislu najljepših stranica hrvatskih tradicija. On je prihvatio program 
ujedinjene hrvatske države (Hrvatska, Slavonija, Dalmacija, Istra i Bosna 
i Hercegovina) u habsburškom sklopu, kako se to svojevremeno izrazio 
prastari Hrvatski sabor, a konačno istakao program Hrvatske stranke 
prava 1894. Taj je program preuzet i u načela Hrvatske seljačke stranke. 
Na tome stanovištu on je stajao i u beogradskoj Skupštini, kad se borio 
za ustavnu promjenu. Okvir se, doduše, promijenio, ali je slika ostala 
ista. Kao nosilac hrvatskog političkog državnog tradicionalizma, Radić je 
na koncu vidio, da i njegovi žestoki protivnici, Frano Supilo i Ante 
Trumbić, napustiše jugoslavensku utopiju i vratiše se tome stanovištu, 
kao i to, da i njegov najžešći protivnik, Svetozar Pribićević, prihvaća to 
stanovište 1927. 

* * * 


U novostvorenoj Kraljevini Srba, Hrvata i Slovenaca sukob između 
dvaju shvaćanja o organizaciji nove države, odnosno Srba i Hrvata posta- 
de neizbježiv. 

Srbi su shvaćali novu državu kao proširenu Srbiju, a Srbe same kao 
jedini državni, odnosno vladajući narod. Hrvatski Pribićevićevi pristaše 
su za volju zajedničke države htjeli posvema prebrisati i razoriti i posljed- 
nje ostatke hrvatske posebnosti. Protiv nove države odrešito su ustali 
ostatci bivše Hrvatske stranke prava (frankovci), kao i hrvatski vojnički 
krugovi u emigraciji, okupljeni oko generala Sarkotića u Beču. Kad su 
Srbi uspjeli nametnuti svoju hegemoniju uvođenjem Vidovdanskog usta- 
va, hrvatska opozicija je sve više rasla, ne samo uperena protiv novog 
poredka, već i protiv same države. To se opće stanovište odrazilo i u 
Radićevom radu, koji je upeo sve sile, da dovede do promjene stvorenog 
stanja. Pozivajući se na načela slobodnog narodnog samoodređenja, Radić 
se obraća međunarodnoj političkoj javnosti u svakoj mogućoj prilici. Ista 
misao konačno ga sili i na sporazum s Pašićem, očekujući od toga ustavne 
promjene. Kad se to izjalovilo, on je nehotice pomogao Aleksandru u 
rušenju Pašića, kao i u konačnici do izmirenja s Pribićevićem, što ga 
je dovelo u sukob s Kraljem, u toku kojeg i gubi život. 

Hrvati su bili uvjereni, a uvjereni su i sada, da je i sam Kralj morao 
imati prste u Radićevom ubojstvu. Kao članovi urote, odnosno kao ljudi 
koji su o tome morali nešto znati, spominju se predsjednik vlade Velja 
Vukičević, predsjednik Skupštine Ninko Perić, ministar dvora Dragomir 
Janković, ministar financija Milan Stojadinović, pa je svakako to moralo 
doprijeti i do Kralja. Usprkos zahtjevu hrvatskog narodnog zastupstva, 
kao i izjavi samog Stjepana Radića, na njih se nikada nije protegla 
istraga, neki su od njih uživali sve blagodati kraljevske diktature uve- 
dene 1929. 


* * * 


Nemoguće je izreći ikakav sud o Radiću kao državniku, jer on nije 
zapravo nikada vršio neku vlast. No s obzirom na zakonske prijedloge, 
koje je on podnosio, bilo Hrvatskom saboru, bilo narodnoj Skupštini u 
Beogradu, može se mirne duše reći, da su u njega postojale velike 
državničke sposobnosti. Zbog činjenice, da je kroz čitav svoj politički 
život bio prisiljen na opozicioni rad, prema tome negativnu politiku, 
ograničile su ga na izjave načelne naravi. Kad se je suočio s pitanjima 
nametnute dnevne politike, on bi također zauzeo negativno stanovište i 
služio bi se negativnom taktikom. Njegov izraženi cilj bio je, u prvome 
redu, pobjeda nad protivnikom, a ne traženje rješenja predočenom pi- 
tanju. Njegova često žestoka narav i neobuzdani jezik često su ga činile 
teškim suradnikom. U pohvali i u kritici, Radić ne bi poznavao granica. 


Radić je bio neobično plodan pisac i nadasve nadaren govornik. 
Mnoštvo članaka i skoro bezbroj pribilježenih govora svjedoče o zanosu, 
s kojim bi on pristupao svakom pitanju. 


Njegov nesumnjivo najveći politički uspjeh bio je organiziranje hrvat- 
skog seljaštva. Pod njegovim vodstvom Hrvatska seljačka stranka razvila 
se u izvanrednu političko-izbornu stranku, koja je, ali, u stanovitom 
pogledu manjkala na snazi. Osim svojih najužih suradnika, Vladka Ma- 
čeka, Josipa Predavca, Jurja Krnjevića i Augusta Košutića, Radić nije 
ostavio dovoljan broj izgrađenih ljudi, koji bi bili kadri provoditi u 
djelo njegovu politiku. U tome je i bila i inače glavna slabost Hrvatske 
seljačke stranke. Mnogi od seljačkih zastupnika prečesto su bili odabrani 
ne po svojim političkim sposobnostima ili povjerenja u narodu, već radije 
po trenutnim osobnim sklonostima. Radić je uvijek smatrao izbore više 
kao potvrdu svog osobnog povjerenja naroda, nego li izborom narodnih 
zastupnika, Prema tome, i njegova izborna taktika zasnivala se na općem 
hrvatskom nezadovoljstvu, koje je posebice bilo jako među seljaštvom 
protiv beogradskih režima. Time je on htio prisiliti Beograd na priznanje 
hrvatskih zahtjeva, ili, kako je on to nazivao, «pošteni hrvatsko-srpski 
sporazum». Kad nije uspio svojom apstinencijom iz beogradske Skupšti- 
ne, on je u manje više beznadnom naporu da izvrši dovoljan pritisak 
na Beograd, pošao na put u London i Moskvu. I to je svršilo negativno. 

Iako je Radić skoro dvadeset godina bio izabran narodnim zastupni- 

kom, njegovo je parlamentarno iskustvo bilo veoma skromno. Vrata 
Hrvatskog sabora bila su mu često zatvorena zbog brojnih govora, u 
kojima je on nemilo žigosao nenarodnu politiku, pa je bio isključivan s 
mnogih zasjedanja. 

Premda je Kraljevina Srba, Hrvata i Slovenaca bila ustavna i parla- 
mentarna monarhija, njena Narodna skupština jedva da je zaslužila naslov 
narodnog predstavništva. Kroz deset godina njenog opstanka, dvadeset i 
dvije vlade su sastavljane i smjenjivane klikaškim intrigama iza scene, 
a ne parlamentarnim putem. Pašić je u tome imao svoje prste sve do svoga 
pada 1926., a zatim je sim Aleksandar preuzeo sve u svoje ruke. Zako- 
nodavan rad Skupštine bio je veoma bijedan i čitav njen rad se svodio na 
beskonačne osobne svađe i razračunavanja. Radić joj je bio članom samo 
od studenoga 1927. do lipnja 1928., vremensko razdoblje, u kojem je 
opozicija vodila opstrukciju radi korupcije i Nettunskih konvencija, koja 
je konačno dovela do 20-lipanjskog ubojstva. 


Po svoj prilici, najtočniju ocjenu o Radiću dao je on sam: konzerva- 
tivan u nacionalnom, kulturnom i vjerskom pogledu; liberalan u politici; 
i radikalan u svom socijalnom programu. Glavne pak i stalne oznake nje- 
gove politike bile su hrvatska državnost, seljačka demokracija i socijalna 
pravica. Eto, u tome je značenje Stjepana Radića i danas. 


1978: POLA STOLJEĆA 
NEUMRLOSTI STJEPANA RADIĆA 


GODINE 1978. —20. lipnja— navršit će pola stoljeća od muče- 
ničke smrti Vođe i Učitelja hrvatskoga naroda, Stjepana Radića. 

Kao vojnik u rovu, smiono je dočekao naručenog i plaćenog 
ubojicu; ovaj veliki mirotvorac i duboko human čovjek, dočekao 
je naoružana hajduka, u dubokoj svjesti, da za sreću i slobodu 
svoga naroda mora pridonijeti još i zadnju, najveću žrtvu, svoj 
vlastiti život —jer sve je već drugo prije Žrtvovao—, i on je 
neustrašivo krenuo u svoju zadnju bitku. U njoj je fizički pao, da 
po ovoj smrti zadobije neumrlost u svome narodu. 


ZATO, UNAPRIJED UPOZORAVAMO NA OVAJ POLU- 
STOLJETNI JUBILEJ RADIĆEVE NEUMRLOSTI: POD VOD- 
STVOM OVOG NEPOBIJEĐENOG VOJNIKA U ROVU, NASTA- 
VIMO BORBU —SA SVIM SREDSTVIMA, KAO ŠTO JE TO 
ON I UČIO I SAM RADIO— ZA NACIONALNU SLOBODU 1 
SOCIJALNU PRAVDU ZA SVE GRAĐANE U BUDUĆOJ HR- 
VATSKOJ NARODNOJ DRŽAVI! 

HRVATSKA POVIJEST 


HOROATHOS HARAHUVAT 


TEŠKO JE ŽIVJETI UMIRANJE SVOG NARODA 


AMO grobovi svuda. 

Bez križa. Bez imena, Bez znaka. 

Tuđa zemlja na njima. I domovinska gruda. 
Pod nogom ravnodušja tonu dublje od mraka. 


Zaborav jedini gost im pali zadušnice. 
Pepeo mrtvih potopile su rijeke. 

Po gajevima ustrijeljene ptice. 

Šute šume i vode, šute jeke. 


Pokušavam plač na sinrtnoj straži, 
Skamenila se suza. Vjetar stao. 

U kletvi jauk odjek traži. 

Ne zna se gdje je koji pao. 


Svugdje vješala rastu, 

Uže polnoćku zvoni. Put u nepovrat vodi. 
Glave se njišu na šljivi i na hrastu. 

Ova nesretna zemlja bogatim plodom rodi. 


Pred vratima budni noćnici bdiju, 
slobodu nude na pladnju bajuneta. 

Za nož i za jaram djeca zriju. 

Raselili smo sebe po zakutcima svijeta. 


Mrtvac do mrtvaca. Rešetka do rešeike. 
Koljema uzdrhtala bršljan lanaca steže. 
Upleten posrće čovjek u blatu jetke spletke, 
ježevi straha u žilama se ježe. 


Proklinjem: Bože, ostavljaš nas same 
pod olujnim nebom na tuči bez krova, 
dok vjernici tvoji u tamniku čame, 
poricatelju daješ sjeme blagoslova. 

Hrvatska je vrt i perivoj pun ruža: 
obezglavljene glave po drveću vise. 
Slijepci kolo vođe, prosjak ruku pruža, 
krvlju i znojem tmurni oblak kisne. 


Sve jame same. Jama do jame. 

Krvnik spomenik gradi od lubanja i kosti. 
Pokornost savija vrat, grbi rame. 

U vlastitoj kući prolazni smo gosti. 


No prkos kao plima 

iznova uvijek na pučinu brodove nosi. 
Okovani ledom, smrznuti od zima, 
na blagotvornoj budimo se Tosi, 


Dalekoj luci brodovi naši plove, 
k sidrištu mirnu pramca izdignuta. 
U njihova jedra utkali smo snove. 
Uprimo vesla. Na kraju smo puta. 


MISAO NA HRVATSKU: Zvonimirova crkva Naše Gospe u Biskupiji kod Knina. 

NIJE ZASPALA NAŠA RIČ U TMINI 


* = 


HOROATHOS HARAHUVAT 


TUGOVANKA 


ZAPUHAO silni vitar 
razgorio plamen bisni 
i ognjište razorio. 


Strvinari kolo vode 
na palištu na garištu, 
od dima su mutne oči. 


Hržu konji u crkvama, 
vrište žene silovane, 
Karloviću, gdi si bane. 


U trnju ti koplje gnjije, 
u zapećku sablja hrđa, 
a boj nije završio. 


Okani se ženske suknje 
i pehara vinopije 
i postelje razbludnice. 


Zvona zvone, moj Ivane 
na uzbunu uplašena, 
krvav mač je probo sunce. 


Ima jedna zemlja sritna, 
Hrvacka se ona zove, 
što za mir i spokoj ne zna. 


Popuhao vitrić tihi 
iz daleka miris nosi 
paljevine, plisni, rana. 

TRI SOKOLA 


ZEMLJO mojih pradidova tko te je urekao 

zlom grube sudbine progona i noža, 

da vučji zavijaš skrivajući jauk 

nagnuta nad poklanom dicom, bez suosićanja neba. 
Razdrobljenu, razdiljenu raseliše te svitom. 


Zamrio je grohot kopita na Polju Grobničkom, 
odhrva se Velebit nepresušnim bujicama, 

ali kroz prostriljena jidra jugo zasipa resinama 
utrobu brodova ulančenih u lukama 

i sablast masline cvili u pomrčini. 


Grudu tvoje zemlje odnese oluja 

pod Apenine i priko njih i dalje, 

gdi se toplo sunce ne gasi u ledu 

i ne kese se nakolčene glave 

iz cvitnjaka, iz žita, pred pragovima kuća. 


Iščupali su me, da umirem u tuđini. 

Ovdi nas isto zapljuskuje more, 

ista kadulja, pelin, bosiljak u škrinjama i njidrima. 
S jeseni jematva na tovarima stiže, 

Cvitnice sjaj se prosipa na putove, 

koji krivudaju među bršljanom i borom. 


Pa ipak zvuk donesen s majčinim tepanjem 
nezaboravljen lebdi nad koliykom kroz tamna stolića. 
U trisku neyrimena koje odnosi krovove 

na žuljaste dlanove ispucane opstankom 

melem se slapova sliva Cetine i Krke. 


Kruč Živavoda. štifilić. Mundimitar. Tri sokola 
samuju sklopljenih krila na stinama molizanskim. 
Mrak je progutao obrise obzorja, 

spepelile su se u grobovima kosti ratnika, 

samo još luč pokušava nadjačati noć. 


Zapivajte, sokolovi, ponovno pismu harvacku 

kao što ste je nekad pivali od Mosorom, pod Biokovom. 
Nije zaspala naša rič u tmini petstolitnoj, 

suzom i uzdisajem prži usta i grlo, 

neukrotiva gori plamenom do zvizda. 


Z one bane mora 
čujamo vitar, 

njevog govor 

aš dita aš dičalj aš did 
razumu svedni 

TURNE MOJ LIPI 


KAD klonem zakovan ilovačom 

za tlo koje me ne pušta bez otkupa 

kad dopustim da je tamničar čovik 

i tamnica jedino stanje u kojem se može živiti 
iz pomrčine iz magle 

izranjaš prikorno 

lipi moj turne 


Ne hrza u staji konj moj konj Ivana kneza 
izbrisano mi je ime s dovratnika tvog 

Ječi u kamenitu dvorištu 

slučajno preživilih pokoreni korak 

Otimač spokojno spava umiren bezglasjem 
psi režanjem san mu čuvaju 

Bršljane, koji si uzrastao sa mnom u slobodi 
budi uže razoritelju 


Otrgnut od tebe ljutom pandžom 

odsičen zidom udaljen morem 

buncam o tvom zakloništu ozvučenu lastavicama 
o tvom pragu koji će mi biti uzglavlje 

turne moj lipi 

da na njemu 

hrvacki san odsanjam 

NE ZNAMO TKO CE PREŽIVJETI 


TVRTKO JURIŠIĆ 


EGZEKUCIJA 


TUPI neodrađeni 

osjećaj nanesene nepravde 
dragovoljno stavljanje glave 
na panj 

iako to nitko ne traži 

ili bar ne izričito 


Cilj duboko zakopan 
u pilovinastu masu 

i do zadnjeg časa 

se ne zna 

od kuda ta žeđ 

i želja za povraćanjem 


SMAKNUĆE 


SLIJEGANJE ramenima 
prije smrti 

Bezličnost umiranja 

s crnim povezom 

ili bez njega 

očekujući zavidnost onih 
koji moraju ostati 


Polako kretanje 

Na zavoju stepenica čeka 
ga udarac 

Onaj 

od kojega nema više 
nikakve pomoći 


U crnoj tišini 
polagan pad 

NOVA EPOHA 


ZAUVIJEK rastavljen 
od svojeg ubičajenog izgleda 


U mraku mučionice 
srkanje juhe 


Neuspio eksperiment 
se bliži kraju 


Rezultat je 
uspravno sjedenje mučenoga 
i klonulo tijelo mučitelja 


Oštre strelice blještavila 
duboko su usađene 
u natečene oči 


ŽIVOT BEZ LJUBAVI 


I kad mučenje prestane 

ne znamo tko će preživjeti 
mučeni ili mučitelj 

Pitanje je zauvijek otvoreno 
i pogledavši sami sebe 

u odrazu 

možemo se samo nasmiješiti 


neidentificirane žrtve tek nadolazećoj plimi 


mržnje 

koja nepobitno 
geometrijski pravilna 
stiže 

uskoro 


VEČERA 


UZVANICI koji ne shvaćaju 
zašto su se odazvali 

i zašto sjede 

uz svoje prazne čaše 

i prazne tanjure 

dok se domaćin 

i domaćica upinju 

da im stalno mijenjaju 
neupotrebljeno posuđe 
iskopano iz grobova 
onih koji su već bili 

i uz čije raskošne 
kosture 

našlo mnogo lonaca 
neoštećenih i oslikanih 
s malo ulja stvrdnutog 
na dnu 

i malo zrnja koje 

je imalo moć klijanja 
nakon stoljeća tame 

i smrti Zagreb, 1975. 

DVIJE NEPOZNATE PJESME 
DRAGUTINA DOMJANIĆA 


o tnm eros dn E VEG slina sino 


OVDJE donosimo dvije pjesme hr- 
| Vatskog pjesnika Dragutina Domjanića 
(1875.-1933.), njegove dosad nepoznate 
pjesme, Naime, mi smo ih dobili kao 
nepoznate. Pokušali smo to utvrditi, i 
u tu smo svrhu Prelistali Domjanićeve 
knjige Pjesama, nu nismo mogli usta- 
noviti, da li su ove Domjanićeve pjesme 
igdje objavljene, Nu, svejedno ostajemo 
oprezni: samo u domovini može se sa 
sigurnošću to utvrditi, jer tamo književ- 
ni istraživači raspolažu sa svim potreb- 
nim sredstvima, u Prvom redu sa časo- 
Pisima i prigodnim izdanjima. 

Radi se o pjesmama: sProtuletje» i 
«Spomen na sv, Elizabetu». Ovdje ćemo 
reći riječ-dvije o Povijesti ovih tekstova. 


Domjanić je objavio par pjesama pod 
naslovom «Protuletje». Ovu našu Dom- 


i kulturnoj dami, koja i sada, s preko 80 godina Života, živi u Zagrebu. Ona je 
poklonila ovaj Do, Janićev rukopis gđici Anicj Žanko, sada supruzi ing. Zdravka 
Sančevića, kao jednu dragu uspomenu na Hrvatsku, kada je ona zajedno sa svojom 
obitelji iz Zagreba odlazila k svome ocu u Venezuelu (godine 1955.), 

Radilo se ili ne o nepoznatoj pjesmi, u svakom je slučaju originalan Domja- 
nićev rukopis, Pa već zbog toga Vrijedan, da se objavi u spomen Pjesniku našeg 


tekstu nije označena godina postanka, nu kako je 700-godišnjica smrti Sv. Elizabete 
bila godine 1931., to onda možemo odrediti, kao godinu Postanka ove Domjanićeve 
Pjesme, godinu 1931, 

Radi se ovdje o Sv. Elizabeti (1207.-1231.), kćerki hrvatsko-ugarskoga kralja 
Andrije II. i ženi Ludovika IV. Tirinškoga, koja je bila poznata po svom asketskom 
životu i karitativnim djelima, pa je radi toga već godine 1255., —dakle same četiri 
godine nakon smrti— bila proglašena sveticom. 

Ovo je, možda, Domjanićeva posljednja pjesma: umro je 7. lipnja 1933. Nismo 
mogli ustanoviti, da li je ova pjesma bila igdje objavljena, možda u kakvom prigod- 
nom izdanju «Hrvatske Žene»? Na samoj proslavi recitirala ju je gđica Zamira 
Delić, sada gđa Rostovani, koja je nakon izvedbe zadržala i tako sačuvala tekst 
ove Domjanićeve pjesme, koji nam je velikodušno ustupila za objavu. 


Zahvalni gospođama Zamiri Delić-Rostovani i Anici Žanko-Sančević, objavlju- 
jemo ove dvije Domjanićeve pjesme, da s njima upoznamo našu javnost, a ujedno, 
da omogućimo književnim povjesničarima i istraživačima u domovini, da ustanove: 
da li se ovdje radi o doista nepoznatim Domjanićevim pjesmama. — Ured. — 


SPOMEN NA SV. ELIZABETU 


LETA dohajaju 

Leta odhajaju, 

Sto ih — kak dan koji najkrajši 
[mine, 

A čovek je kakti metul kakov droben 

JI mušici maloj spodoben. 

Nit se ne spazi — vre zgine. 

I koji su v zlatu se rodili, 

I koji su hiljade vodili, 

I oni mogući i jaki, 

i koji su, slavni junaki, 

Dušili dušmane v krvi, 

I oni po znanju prvi — 

Ni ih. — Pozabljen je vsaki, 

Kak najvekši siromaki. 

Prejdeju gradi i sela, 

Carstva se zrušiju cela. 

Al živa su — dobra dela! 


Zato si slavna čez leta i leta 

Ti sveta Elizabeta! 

Tebi je, kraljevskom srećnom detetu, 
Moglo bit vse, kaj je lepo na svetu, 
Ali za ljubav si Ti samo znala, 
Vsakomu srca i pomoći dala, 
Živela Ti si kak koja bogica, 

Makar si bila i rodom kraljica. 

Al ne samo rodom. I lepa si bila 
Tak, da su i starci i vučeni stali 
i deca, — i gledali vu Te, 

Kad si na svoje paščila pute, 
Gledali lice lepotom kraljice. 


A tvoje oči, te dobre oči, 

Samo su čitale, 

Samo su pitale, 

Gde bi potrebno bilo pomoći? 

A tvoje ruke, te fine i bele, 

Suze nesrećnim su brisati štele, 

A ne samo zlato i bisere dragale, 

Neg i betežnom i gladnom pomagale. 

AL muž je Tvoj čovek bil grubi i 
[strogi 

Tak, da pred njim su i drhtali vnogi 

Hrabri vojaki i dušman mu vsaki, 

Kak ne bi bogci i siromaki. 

I k njemu je došla Tvoja slava, 

Čul je, da vsaki Te preštimava, 

Čul je, da deliti samo znaš, 

Svoje vse drugome daš, 

I da nigdar Te ni sram 

Iti v kolibu i tam, 

Kam se i habaju drugi. 

Atisiišla i v noći i dane 


Med betege hude i grde rane 
Nositi vračtva i hrane. 


Muž ti je to prigovaral, 

Pak Te i zato karal: 

Da si Ti grofica, kći od kraljice, 
Da nisi Ti par kakve bogice, 

I bil je tak jenput jen dan, 

Kad nigdo ni mogel van, 

Bila je zima, tak strašna zima, 
Koja kak z ledom do srca te prima, 
I oči suzi i zimlje ti dah. 

— Al Elizabetu ni strah! 

Zna ona: vnogi još više sad stradaju, 
Pomoć od nje se nadaju. 

Gladnih i slabih je bilo joj milo, 
Išla je v zimu i vsega zela 

I kruha i drugo i v krilo si dela. 


Onda v Titingiji bil je vladar, 
Zemaljski grof i vsih gospodar, 
Ljudevit, njezin tovaruš i muž. 
Njemu ni nikoga kvar, 

Njemu ni nikoga žal. 

On svoje ljude i zdalka je zbral, 
V zimi toj lov je napravil, 

Da bi se on pozabavil. 

Onda je Elizabetu zatekel, 

Pak joj je rekel: 

«Grofica svetla, gospa preštimana, 
Ni ih niš strah toga zimskoga dana, 
Kam Oni dostoju hoditi, 
Susedni dvor koji pohoditi? 

Kaj Oni to nosiju v krilu? 

Morti zlato i svilu 

Za vanjkuš na glavni oltar 

I Majki Božjoj na dar? 

Il su sebe i danas zrobili, 

Da bi pak bogci kaj dobili, 

Kaj nosiju hrane za siromake 

I druge niškoristi vsake? 


Još moreju v grad naš koji beteg 
[donesti 

Če se ne smrzneju negde na cesti. 

Kaj oni muliju, 

V zemlju glediju? 

Zakaj trepećeju, 

A reći niš ne ćeju? 

Bi Oni šteli tak dobri biti 

I svoje krilo odkriti?» 


A Tebi je bilo tak belo lice, 

Pak si ga gledala z okom svetice, 
V kojem je suza pekla, 

Al nisi niš rekla. 

Samo si opravu svoju raskrila, 

A tam je do vrha bila 

Roža do rože dišuća, črlena, 
Dok je vse bilo po dolu i bregu 
Mrtvo v ledu i snegu. 

A grof je, zemaljski vladar, pobledel, 
Vu Te kak čudo gledel 

I kleknul pred Tebe doli, 

Kakti, da moli. 

I rože su teške i sladko dišuće, 
Kak, da je leto vruće, 

Padale Tebi s krila, 

Da si vsa v cvetju bila. 


Sedamsto let je prešlo prek sveta, 
Kaj si Ti mrtva, al leta i leta 
Rože te cveteju, žarko dišiju, 
V spomenih na Te živiju. 
I mi smo ih danas zbrali, 
Venec iz njih Ti dali 
Naj Ti veliju: 
Dokgod bu sirota i srca i sveta 
I Tvoja bu živela slava, 
Ti srcem kraljica prava, 

Sveta Elizabeta! 

BILJEŠKE SA SJEDNICA 


DOGLAVNIČKOG VIJECA 1943-1945 
IZ OSTAVŠTINE DRA LOVRE SUŠIĆA 


VERE. (NAREB 


U OSTAVŠTINI dra Lovre Sušića nalaze se njegove uglavnom rukopisne 
bilješke o sjednicama Doglavničkog vijeća za vrijeme dok je on bio postroj- 
nikom Ustaškog pokreta. Sušić je očito pravio bilješke za vrijeme i neposred- 
no nakon sjednica. Te je bilješke, osim za dvije proširene sjednice, prepisao 
svojom rukom u Austriji poslije svibnja 1945. Taj rukopis, koji obuhvaća 
bilješke od prve do dvanaeste, i od petnaeste do dvađesetdruge sjednice, ima 
31 rukopisnu stranicu pisanu tintanom olovkom. Na vrhu prve stranice 
zabilježeno je: «D. V. Priepisi zapisnika!», a na vrhu tridesetprve stranice: 
«zadnja stranica». Stranice su veličine 14 54 x 20 1 em. i ispisane s obje 
strane. Sušić je zapravo prelomio list uredskog papira veličine 29 12 x 20 1% 
cm. i od svakog lista napravio četiri stranice. Na isti način postoje i nepagi- 
nirane omotne stranice tih bilježaka, prelomljen list uredskog papira, koje su 
prazne, osim što je na naslovnoj strani zabilježeno: «D.V.» to jest Doglav- 
ničko vijeće. Redni broj sjednica ne postoji u originalu, nego je upotrebljen 
od urednika, kao uobičajeni način izdavanja dokumenata. 

Iza bilježaka dvanaeste sjednice, pri dnu stranice 22. rukopisa, dodana 
je bilješka, da su zapisnici dviju proširenih sjednica od 1. II, i 4. 11. 1944. 
«napisani posebno i prileže». Oni su očito bili napisani već u Zagrebu i 
sačuvani su u originalnoj formi. Bilješke, odnosno zapisnik, sjednice od 
1. IL 1944. imaju devet stranica u rukopisu dra Sušića ispisanih perom. 
Stranice su sada veličine 20 x 15 em., ali se jasno vidi, da je vrh stranica, 
očito prazan, bio neujednačeno odkinut škarama, da se dobije po prilici ista 
veličina stranice, kao kod već opisanih rukopisnih stranica pisanih tintanom 
olovkom. Poleđine tih devet perom ispisanih stranica su prazne, te se, prema 
tome, ovih devet stranica nalaze na devet posebnih listova. 

Bilješke, odnosno zapisnik, sjednice od 4. II. 1944., otipkane su na 
pisaćem stroju i obuhvaćaju četiri tipkane stranice raznih veličina s praznom 
poleđinom. Prva stranica je veličine 21 x 34 em., druga 21 x 28 cm., a treća 
i četvrta 21 x 30 cm. Na četvrtoj stranici su otipkana samo tri redka i onda 
originalni Sušićev podpis. 

Rukopis je dosta čitak i nisam mogao pročitati samo jednu riječ, u trećoj 
sjednici u primjedbama Juce Rukavine. U rukopisu postoje mnoge uobičajene 
kratice, koje sam prepisao kao podpune riječi bez posebne oznake. Evo ne- 
koliko primjera takvih kratica: dom. za domobranski; dp. za dopukovnik; 
g. za general; hrv. za hrvatski; nar. za narodni; odvj. za odvjetnik; pol. za 
politički; post. za postrojnik; u., ust. za ustaški, ustaše, ustaštvo itd. Nijedna 
kratica nije ostavljala sumnje, kako se treba pročitati. Sušić je također kratio 
imena prisutnih osoba, odnosno govornika, gdjegod ih označivši imenom, 
gdjegod prezimenom, a gdjegod kraticom imena ili prezimena. Poglavnik 
Dr. Ante Pavelić je redovito identificiran samo velikim slovom P. Evo neko- 
liko uobičajenih kraćenja imena: Ademaga za Ademagu Mešića; Begić za 
generala Vilka Begića; Jure za Juru Pavičića; Mate za dra Matu Frkovića; 
Mile za dra Milu Budaka itd. Sva su ta imena i prezimena prisutnih osoba 
i govornika donesena ovdje u podpunosti, bez posebne oznake, kako stoji u 
rukopisu. Od 20 sjednica, čije su bilješke prepisane u Austriji, osamnaest njih 
podpisano je na koncu inicijalom «S.», koji sam uvijek prepisao s podpunim 
prezimenom «Sušić». Jedanaesta sjednica nema nikakvog podpisa, ni uobi- 
čajene riječi na koncu «Dovišeno», vjerojatno radi toga, jer je rukopisna 
stranica 21., na kojoj su bilješke te sjednice donesene, sasvim ispunjena 
tekstom, te na njoj nije bilo više moguće išta dodati. Bilješke posljednje 
sjednice od 14. ožujka 1945. podpisane su uobičajenim Sušićevim podpisom. 

Pravopis rukopisa jest mješavina Boranićevog pravopisa iz 1920-tih godi- 
na, odnosno Banovine Hrvatske, i korijenskog pravopisa, uvedenog sredinom 
1942. u Nezavisnoj Državi Hrvatskoj. Neujednačenost pravopisa u rukopisu 
zadržana je bez izmjena u ovdje objavljenom tekstu. 

Sve riječi ili opaske u uglatim zagradama potječu od priređivača ovog 
teksta, Jere Jareba, osim u nekoliko slučajeva, gdje je točno označeno, da 
su to opaske dra Lovre Sušića. Također sve bilješke ili opaske ispod teksta 
potječu od istoga, ukoliko nije drugačije označeno. 


l 


Dr. Lovro Sušić imenovan je postrojnikom Ustaškog pokreta i ministrom 
Hrvatske Državne Vlade 30. travnja 1943.! i na tom je položaju ostao do 
konca rata. Iako nije bio imenovan doglavnikom, prisustvovao je, i u odsut- 
nosti Poglavnika predsjedao, svim sjednicama Doglavničkog vijeća. 

Dne 10. svibnja 1943. Poglavnik je izdao slijedeću odredbu: «Na temelju 
točke 5, 7 i 8 ustava "Ustaše* —Hrvatskog oslobodilačkog pokreta— razrie- 
šujem dužnosti sve Doglavnike, poglavne pobočnike, ustaške povjerenike, kao 


' Hrvatski Narod (Zagreb), godina V, 1. svibnja 1943. Podaci uzeti iz dnev- 
nika Hrvatski Narod bit će u slijedećim opaskama označeni na ovaj način: HN, 
V, 1. V. 1943. Dnevnik Hrvatski Narod dragocjeni je izvor za ratnu povijest. Imao 
sam na uvid i pažljivo pregledao tri godišta HN, od 10. travnja 1941. do 31. pro- 
sinca 1943. U ta tri godikta falila su mi samo dva podpuna broja, i to brojevi od 
30. studenoga 1941. i 6. siječnja 1942., te nekoliko stranica iz ostalih sedam brojeva. 
Godište 1944, i 1945. dobio sam kasno, da bih ih mogao pažljivo pregledati za ovaj 
rad, ali sam ipak nastojao upotrebiti neke podatke i iz tih godišta. 

i povjerenike u Glavnom ustaškom stanu.»ž Na temelju točke 5. istog ustava, 
imenovao je Poglavnik na 20. srpnja 1943. nova četiri doglavnika i to: dra 
Milu Budaka, Ademagu Mešića, posebnika iz Tešnja, Miška Račana, seljaka 
iz Velikih Zdenaca, i dra Matu Frkovića, ustaškog pukovnika.3 Na 19. kolo- 
voza 1943, imenovan je doglavnikom Jure Pavičić, glavni ravnatelj Hrvatske 
Državne Tiskare. General Vilko Begić, državni tajnik u ministarstvu oruža- 
nih snaga, imenovan je doglavnikom 2. rujna 1943.5 Od šest novoimenovanih 
doglavnika, dvojica su bila doglavnicima i prije 10. svibnja 1943. To su bili 
Dr. Mile Budak i Ademaga Mešić. Kao se vidi iz bilježaka doglavničke 
sjednice od 25. listopada 1943., doglavnici su zaključili, da se predlože za 
doglavnike slijedećih pet osoba: Marko Došen, kao počasni predsjednik 
Doglavničkog vijeća, Dr. Mirko Puk, Dr. Krunoslav Lokmer, Hakija Hadžić 
i Lukas Juričić. Marko Došen bio je doglavnikom do 10. svibnja 1943. i 
obnašao je predsjedničku dužnost Hrvatskog Državnog Sabora od njegovog 
otvorenja, 23. veljače 1942., do smrti, ujesen 1944. Poglavnik taj prijedlog 
nije prihvatio i te osobe nisu bile imenovane doglavnicima. U nadi, da će 
taj prijedlog biti barem djelomično prihvaćen, doglavnici su odmah pozvali 
na sjednice Marka Došena, koji je prisustvovao četirima sjednicama, od 20. 
studenoga do 10. prosinca 1943. Na sjednici od 21. prosinca 1943. isti je 
prijedlog o imenovanju doglavnika ponovljen i dodana više sugestija nego 
zaključak, da se pop Stipe Vučetić i Dr. Milovan Žanić imenuju savjetnicima, 
odnosno kandidatima Doglavničkog vijeća. Očito je i to bilo uzaludno. Na 
sjednici od 14. prosinca 1944. postrojnik Dr. Lovro Sušić je izjavio, da je 
Poglavnik spreman imenovati doglavnikom Milana Frajsmana, ali se je 
tome imenovanju tada usprotivilo Doglavničko vijeće. Poglavnik je uzprkos 
protivljenju Doglavničkog vijeća imenovao Milana Fraismana Doglavnikom 
na 21. prosinca 1944, 

Od 22 sjednice Doglavničkog vijeća polovina njih bila je održana od 
17. rujna do 21. prosinca 1943. Ako se k tomu doda sedam sjednica, održanih 
u prva četiri mjeseca 1944., to jest od 11. siječnja do 3. travnja 1944., onda 
izlazi, da je kroz manje od sedam mjeseci, to jest od 17. rujna 1943. do 3. 
travnja 1944., održano 18 sjednica. Kroz sve kasnije razdoblje do konca rata 
održane su samo četiri sjednice. Najveći razmak između sjednica bio je od 
10. lipnja do 14. prosinca 1944., kada se za više od pola godine nije održala 
nijedna sjednica. Kako to protumačiti? Jedini još živući član tadašnjeg Do- 
glavničkog vijeća, Dr. Mate Frković, izjavio je profesoru Vinku Nikoliću 
u ljeti 1965. slijedeće: 


«...Godine 1942. i 435, bilo je nas 7 doglavnika" i 2 poglavna pobočnika*. Ovo 
[Doglavničko] vijeće sastajalo se po potrebi češće, a najmanje jednom u mjesecu. 


* HN, V, 11. V. 1943. 

* HN, V, 21. VII. 1945. 

* HN, V, 20. VIII. 19453. 

* HN, V, 3. IX. 1945. 

* Očito treba biti 1943. i 1944, 

* Očito se Dr. Lovro Sušić, koji je prisustvovao svim sjednicama Doglavničkog 
vijeća, također broji među doglavnike. 

* U ljeti 1943. stvarno su bila samo dva poglavna pobočnika i to: Mijo Bzik, 
ustaški pukovnik, i Mira Vrljičak-Dugački, oboje imenovani 20. srpnja 1943.: HN, 

Predmet razgovora bile su opće prilike u državi, posebno političko i vojničko 
stanje. 

Jedna takva sjednica bila je održana pod predsjedanjem Poglavnika koncem 
travnja 1943? Bilo je toliko važnog materijala, da nismo bez njegove prisutnosti 
htjeli raspravljati i donositi odluke. Sjednica je trajala oko 7 sati. Naša shvaćanja 
o brojnim državnim problemima i potrebi uklanjanja nedostataka bila su u očitoj 
suprotnosti s njegovim. Nastala je jedna vrlo mučna situacija. Nikako uskladiti dva 
različita stanovišta. U toj, prilično napetoj atmosferi, ustaje Poglavnik i kaže: 
*Ako vi baš uporno insistirate na vašim prijedlozima i zahtjevima, onda ja moram 
odstupiti"! Nastao je mučan tajac, i mi smo se ozbiljno i upitno pogledavali, kao 
da na taj način tražimo neki izlaz iz te neugodne situacije. Nakon nekoliko minuta 
šutnje ustaje pokojni dr. Mile Budak i, bez sporazuma s ostalim članovima Vijeća 
izjavljuje: “Poglavniče! Ako smo već tako daleko došli, da se neke teške pogrješke 
ne mogu ukloniti, a one otežavaju našu državnu konsolidaciju, onda Ti primi na 
sebe svu odgovornost, a mi ćemo uzeti, kao da se nismo ni sastali, ni razgovarali“. 
Naravno, Poglavnik je bio udobrovoljen, i ovaj je prijedlog prihvatio, a mi smo 
se povukli, i više nikada i ni o čemu nismo vijećali. To je bila zadnja sjednica 
*Doglavničkog vijeća', kojom je on preuzeo odgovornost za vođenje naše cjelokupne 
državne politike. 

Ovo je, evo, prvi put, nakon 22 godine, da naša javnost nešto čuje o našim 
unutrašnjim nesuglasicama, koje su dovele do toga, da je Doglavničko vijeće do- 
brovoljno napustilo svoje funkcije, da bi Državni poglavar mogao, bez kritike i 
savjeta, voditi državne poslove, ali ujedno sim snositi i sve posljedice, koje mogu 
nastati iz takva držanja. Tada je bio naš princip, da bar ne smetamo, ako već ne 
možemo utjecati na vođenje naše državne politike. Mi smo bili skloni vjerovati, 
da on ima veće, šire i dublje poglede na vođenje naše nacionalne, državne i me- 
đunarodne politike, pa smo se neprimjetno povukli i šutjeli, samo da ne bi naš 
neprijatelj ovaj nesporazum između Poglavnika i Doglavničkog vijeća iskoristio u 
svojoj propagandi, ne samo protiv režima, nego i protiv same države, što mi nismo 
mogli dozvoliti, jer smo i sami imali vrlo mnogo učešća kod njezina uskrsnuća.»“ 


Očito je, da Dr. Lovro Sušić nije sačuvao bilješke te sjednice, na kojoj 
je došlo do razlaza između Poglavnika i Doglavničkog vijeća. Iz pisanja 
Hrvatskog Naroda ustanovio sam, da također ne postoje bilješke proširene 
sjednice Doglavničkog vijeća od 5. listopada 1943. Slijedeća obavijest, dati- 
rana 6. listopada, bila je tom zgodom objavljena: 


«Zagreb, 6 listopada. U Glavnom ustaškom stanu, u zgradi Starčevićeva doma, 
održana je jučer poslije podne sjednica, kojoj su prisustvovali članovi Doglavničkog 
vieća s najvišim dužnostnicima Ustaškog pokreta s ministrom postrojnikom drom 
Lovrom Sučićem na čelu, članovi državne vlade s predsjednikom drom Nikolom 
Mandićem, članovi Državnog vieća na čelu s prabilježnikom drom Mirkom Pukom, 


V, 21. VII. 1945. Do konca 1945. više nije uslijedilo nijedno imenovanje. Koliko 
je poglavnih pobočnika bilo imenovano tokom 1944. i 1945., moći ću sa sigurnošću 
reći, kada pregledam HN za te godine. Kako se vidi iz bilježaka sa sjednica Do- 
glavničkog vijeća, bili su Koncem rata imenovani poglavnim pobočnicima također 
Vjekoslav Blaškov i Lukas Juričić. 

* Očito treba biti 1944. 

% Vinko Nikolić, Pred vratima domovine: Susret s hrvatskom emigracijom 
1965. Dojmovi i razgovori, Knjiga druga (Pariz-Miinchen: Knjižnica Hrvatske re- 
vije, 1967.), str. 169-170. 

predsjednik Hrvatskog državtiog sabora, Marko Došen, te ostali najviši predstavnici 
državne uprave i veći broj drugih iztaknutih hrvatskih javnih radnika. 

Na sjednicu je u četiri sata poslije podne došao i sam Poglavnik, toplo poz- 
dravljen od svih prisutnih. 

Poglavnik je na ovoj sjednici održao veliki govor o suvremenim unutarnjo- 
političkim pitanjima s osobitim obzirom na Njegova nastojanja, da se na radu oko 
obrane i izgradnje države skupe i oni iztaknutiji politički i javni ljudi, koji su do 
sada stajali postrance od državnog života, te izložio posljedak tih svojih nastojanja. 
Napose je ocrtao značenje Ustaškog pokreta u državnom životu, davši smjernice 
za usklađeni rad državne uprave u duhu osnovnih načela Ustaškog pokreta. 

Poglavnikova izlaganja primljena su s jednodušnim odobravanjima.»" 


Još su četiri sjednice Doglavničkog vijeća, održane 17. rujna i 9. listopada 
1943., te 8. i 14. ožujka 1945., bile zabilježene u Hrvaiskom Narodu, i na to 
upozoravam u opaskama kod tih sjednica. 

Svim sjednicama, o kojima su sačuvane bilješke, prisustvovao je postroj- 
nik Dr. Lovro Sušić, te doglavnici Dr. Mile Budak i general Vilko Begić. 
Ademaga Mešić, Dr. Mate Frković i Jure Pavičić bili su odsutni s pet do 
sedam sjednica svaki zasebno. Miško Račan, očito živeći u svojem selu 
Velikim Zdencima, prisustvovao je samo na jedanaest sjednica, dakle upravo 
polovici od njih. Poglavnik je prisustvovao na devet sjednica. 

Od 22 sjednice, njih je 11 (možda i 12) održano u stanu Dra Mile Budaka, 
5 ih je održano u Poglavnikovom dvoru na trgu Stjepana Radića (odnosno 
Markovom trgu) u Zagrebu, 3 u vili na Jabukovcu, a samo 2 u Postrojništvu, 
odnosno u prostorijama Glavnog Ustaškog Stana. Kod sjednice od 30. rujna 
1945. nije označeno gdje je održana, ali po svoj prilici ne griješim, ako pred- 
postavim, da je bila u stanu Dra Mile Budaka. 

Ne želim ovdje ulaziti u ocjenu i analizu bilježaka sa sjednica Doglav- 
ničkog vijeća, ali nema sumnje, da one pridonose boljem razumijevanju osobe 
i pogleda Dra Ante Pavelića, kao i boljoj ocjeni doglavnika i drugih osoba, 
koje su od vremena do vremena prisustvovale ovim sjednicama. 


H. 


Mislim, da je potrebno nešto dodati o prvom Doglavničkom vijeću i 
doglavnicima razriješenim 10. svibnja 1943., ukoliko sam mogao taj problem 
do sada istražiti. Prvi objavljeni Ustav Ustaše — Hrvatske Revolucionarne 
Organizacije, objavljen tiskom 1952., ne pozna dužnosti ili položaja doglav- 
nika i doglavničkog vijeća? Točka 5. toga ustava glasi: «Glavni ustaški 


"HN, V, 7. X. 1943. Poglavnik je bez sumnje razjasnio u tom govoru zašto 
su propali pregovori s predstavnicima HSS, da uđu u vlađu. Ti su pregovori 
započeti poslije 8. rujna 1943., to jest nakon pada Italije, i bezuspješno završeni 
koncem rujna, Na prijedlog predsjednika vlade Dra Nikole Mandića, nova je vlada 
bila imenovana 11. listopada 1945. 

4 Posjedujem originalni primjerak te brošurice od ukupno osam nepaginiranih 


stranica, brojeći među njih i naslovnu stranicu, veličine 1144 x 15 cm: Ustav 


Ustaše, hrvatske revolucionarne organizacije. Tisak i naklada Glavnog ustaškog 
stana 1932. god. 

stan sastoji se od POGLAVNIH POBOČNIKA, koje imenuje i rješava duž- 
nosti poglavnik, a imade ih najviše dvanaest.» Između 1933. i ljeta 1958., 
to jest za vrijeme njegovog boravka u emigraciji, imenovan je doglavnikom 
Dr. Mile Budak i takvim se je smatrao i poslije 10. travnja 1941., a da nije 
uslijedilo novo njegoyo imenovanje na tu dužnost." To je Budakovo imeno- 
vanje bez sumnje tražilo dopunu ili izmjenu točke 5. ustava. Da li je takva 
dopuna ili izmjena bila objavljena tiskom u emigraciji 1930-tih godina, nisam 
mogao do sada ustanoviti. 

Poslije 10. travnja 1941., koliko mi je do sada poznato, ustav je bio prvi 
puta objavljen u Hrvatskom Narodu od 31. svibnja 1941., na stranici I. pri- 
loga, pod naslovom: «Ustav Ustaše Hrvatskoga Oslobodilačkoga Pokreta». 
I taj ustav završava: «Dano u Glavnom Ustaškom Stanu godine 1932.», ali 
između te verzije i one iz 1952. ima dosta razlika, Zašto se je tako postupilo 
i u biti krivotvorilo izvorno dokument, kada se je to moglo ustanoviti 
jednostavno opaskom ili kraćim dodatkom pri koncu, da je ustav izmijenjen 
i dopunjen u travnju ili svibnju 1941? U rujnu 1941. izišla je mala knjižica 
veličine 11 x 14 em. pod naslovom Ustaša, u kojoj je na stranicama 13-17 
također donešen: «Ustav Ustaše Hrvatskog Oslobodilačkog Pokreta», ali 
sada u trećoj, izmijenjenoj verziji, ali još uvijek datiran bez ikakve dodatne 
opaske: «Dano u Glavnom Ustaškom Stanu godine 1932.»!“ Točka 5. ustava, 
koja nas ovdje zanima, glasi istovjetno u drugoj i trećoj verziji: 

«Glavni Ustaški Stan sačinjavaju Doglavničko vijeće i Pobočnički zbor. 

Doglavnike, njih najviše dvanaest na broju, te Poglavne pobočnike, njih 
najviše sedam na broju, imenuje i rješava dužnosti Poglavnik.» 

Na temelju ove nove točke 5. uslijedila su onda daljna imenovanja doglav- 
nika nakon 10. travnja 1941. Ademaga Mešić i Dr. Jozo Sunarić imenovani 
su doglavnicima 8. svibnja 1941.5 Dr, Jozo Sunarić bio je bez navedenog 


5 Predpostavljam, da je Budakovo imenovanje doglavnikom uslijedilo između 
2. veljače 1933., njegovog odlaska u emigraciju, i listopada 1934., kada je Poglavnik 
bio utamničen u sudskom zatvoru u Turinu, a svi ustaše prebačeni u logor na 
Liparima, koji je bio pod Budakovim zapovjedništvom. Tečan datum Budakovog 
odlaska u emigraciju nalazi se u Budakovoj izjavi o njegovom imovinskom stanju i 
predživotu, datoj povodom njegovog imenovanja za ministra bogoštovlja i nastave, 
16. travnja 1941., i objavljenoj u HN, II, 18. IV. 1941. Takve su izjave dali i svi 
tada imenovani ministri prve hrvatske državne vlade. Taj običaj nije bio nastavljen 
kod kasnijih ministarskih imenovanja. 

% Posjedujem i tu brošuru u originalu: Ustaša. Zagreb: Izdao ured za pro- 
mičbu Glavnog Ustaškog Stana, 1941. 61 stranica 4-3 prazne nepaginirane stra- 
nice -+ omot. Posljednja odredba u toj brošuri nosi datum 22. kolovoza 1941. 
Da je brošura izišla u rujnu 1941., vidi se iz kratkog članka, datiranog 19. rujna, 
pod naslovom: «Mali ustaški priručnik», i objavljenog u HN, 1II, 20. IX. 1941., 
str. 5. Mijenjanje ustava zahijeva poseban članak, i nadam se objaviti uskoro 
kraću raspravu o tome problemu. 

5 HN, NI, 10. V. 1941. Imenovanje Ademage Mešića je na prvom mjestu 
i glasi: «U smislu točke 5. ustaškog Uslava imenujem g. Adem Agu Mešića 
doglavnikom. Time postaje članom doglavničkog vijeća u Glavnom Ustaškom 
Stanu, koje se vijeće po gornjoj točki sastoji iz 12 doglavnika i 7 poglavnih poboč- 
nika, a u kome su usredotočeni vrhovni upravni poslovi cjelokupnog ustaškog 
pokreta u smislu točke 3. Ustava». Formulacija imenovanja Dra Joze Sunarića 
je istovjetna anje ovaj li to zapravo prva nova formulacija točke 5. Ustava? 
Ta se formulacija razlikuje od one objavljene u HN, III, 31. V. 1941. U ovoj se, 

razloga razriješen doglavničke dužnosti 15. kolovoza 1941, Vojskovođa 
Slavko Kvaternik imenovan je doglavnikom 12. lipnja 1941.7 Na 15. srpnja 
1941. imenovani su doglavnicima Andrija Betlehem, seljak iz Peteranca, i 
Luka Lešić, seljak iz Bošnjaka.“ Lešić je bez navedenog razloga razriješen 
dužnosti 1. travnja 1942. Stipe Matijević, narodni zastupnik HSS i seljak 
iz Blata na Cetini, imenovan je doglavnikom 30. listopada 1941.2" Nisam 
mogao ustanoviti točnog datuma imenovanja doglavnikom Marka Došena. 
To je imenovanje svakako uslijedilo poslije 7. lipnja 1941.2 a prije 7. veljače 
1942., kada je predsjednik Vrhovnog Suda Nikola Vukelić izdao popis 
članova Hrvatskoga Državnoga Sabora i u kojem je popisu Marko Došen 
oslovljen doglavnikom.2? Ili sam listajući Hrvatski Narod previdio to imeno- 
vanje ili je pak imenovanje bilo objavljeno u brojevima Hrvatskog Naroda 
od 30. studenoga 1941. ili 6. siječnja 1942., jedina dva broja iz toga raz- 
doblja, koja nisam imao na uvid. Konačno su 2. travnja 1942. bila imeno- 
vana tri doglavnika: Ivan Čelan iz Orgusa, kotar Livno, Dr. Ljuđevit Sole 
iz Varaždina, i Janko Tortić iz Zagreba. Dvojica imenovanih (Čelan i 
Tortić) bili su narodni zastupnici HSS, a treći (Šole) pristaša Hrvatske 
Stranke Prava 1920-tih te podupiratelj politike HSS 1950-tih godina. Sole 
je bio članom Hrvatskog Državnog Sabora 1942. te je ušao u Sabor vjero- 
jatno kao član Vrhovnog Vijeća Hrvatske Stranke Prava 1920-tih godina. 
Na dan 10. svibnja 1943., kada su svi doglavnici razriješeni dužnosti, brojilo 
je Doglavničko vijeće devet članova (Budak, Mešić, Kvaternik, Betlehem, 
Matijević, Došen, Čelan, Šole i Tortić), Slavka Kvaternika tada više nije 
bilo u Hrvatskoj. Čak i s njime, da se je tada sastalo, Đoglavničko vijeće 
ne bi imalo ustašku većinu. U tome Doglavničkom vijeću bili su ustaše 
prije Desetog Travnja samo Budak, Kvaternik i Došen; Mešić je bio ugledni 
muslimanski prvak hrvatske orijentacije; Betlehem ugledni pristaša HSS; 
Matijević, Čelan i Tortić, narodni zastupnici HSS; Šole, iako pristaša Hrvai- 
ske Stranke Prava iz 1920-tih godina, bliži je tada bivšim prvacima HSS u 


naime, formulaciji kaže, da se Doglavničko Vijeće sastoji od 12 doglavnika i 7 
poglavnih pobočnika, a u formulaciji objavljenoj 31. V. 1941. predviđena su dva 
tijela: Doglavničko vijeće, od najviše 12 doglavnika, i Pobočnički zbor, od najviše 
7 poglavnih pobočnika. 

* NH, TII, 15. VIIE. 1941. Dr. Jozo Sunarić je prema tome bio doglavnikom 
nešto više od tri mjeseca. Prije Prvog svjetskog rata Sunarić je bio jedan od 
vođa Hrvatske Narodne Zajednice, stranke Hrvata katolika u Bosni, rođen oko 
1868., umro poslije Drugog svjetskog rata. 

" HN, III, 153. VI. 1941. 

5 GN, III, 16. VII. 1941. 

Ž " EN, IV, 2. IV. 1942. Lešić je prema tome bio doglavnikom oko osam i pol 
mjeseci. 

2% NH, III, 31. X. 1941. Stipe Matijević (1887-1972.), narodni zastupnik HSS 
na izborima 1927., 1935. i 1938., umro u emigraciji, u Buenos Airesu, 3. kolovoza 
1972. 

2“ Toga dana u jednom interview-u s neimenovanim povjerenikom GUS-a tvrdi 
se, da postoje samo tri doglavnika (Budak, Mešić i Sunarić), HN, HI, 8. VI. 1941. 

2 HN, IV, 8. 11. 1942. 

5 HN, IV, 9. IV. 1942. Dr. Ljudevit Šole (1883-1943.), odvjetnik u Varaždinu 
između dva rata, sin poznatog zagrebačkog knjižara i nakladnika. Janko Tortić 
(1902-1962.), umro u emigraciji u Los Angelesu, Kalifornija, SAD. 

tome vijeću nego predratnim ustašama. Međutim, nisam našao nijednog 
podatka, da se je Doglavničko vijeće ikada sastalo između 8. svibnja 1941., 
kada su postojala tri doglavnika, i 10. svibnja 1943., kada ih je bilo devet. 

Osim prva tri imenovanja (Budak, Mešić, Sunarić), sva su ostala ime- 
novanja uslijedila, dok je Blaž Lorković bio na čelu Glavnog Ustaškog Stana 
kao poglavni pobočnik i upravni zapovjednik Organizatornog ureda GUS-a. 
Blaž Lorković imenovan je na taj položaj 10. svibnja 1941.4 Njegovim nas- 
ljednikom pod naslovom postrojnik i ministar postao je doglavnik Dr. Lju- 
devit Šole 15. svibnja 1942.55 U šolcovom razdoblju nitko nije bio imenovan 
doglavnikom. Šolca je kao postrojnika i ministra naslijedio Dr. Lovro Sušić, 
kako sam naveo prije.2% 


IL. 


Slijede bilješke Dra Lovre Sušića sa sjednica Doglavničkog vijeća od 
17. rujna 1943. do 14. ožujka 1945, 


le 
SJEDNICA DOGLAVNIČKOG VIJEĆA OD 17. RUJNA 1943.7 


[Prisutni: | Poglavnik, Dr. Mile Budak?" Ademaga Mešić,“ Dr. 
Mate Frković! general Vilko Begić," Jure Pavičić," postrojnik Dr. Lovro 
Sušić.“ [Mjesto sastanka: ] Dvor. 


* HN, HI, 11. V. 1941. Blaž Lorković (1903.-1947.), sin poznatog hrvatskog 
političara Dra Ivana Lorkovića (1876.-1926.) i stariji brat Dra Mladena, imenovan 
poslanikom u Slovačkoj u prosincu 1942., gdje ostaje do konca rata. Izručen od 
Amerikanaca Jugoslaviji na 6. siječnja 1946., osuđen na smrt u siječnju 1947. 

5 HN, IV, 16. V. 1942. 

# Razvitak Glavnog Ustaškog Stana i politika imenovanja Blaža Lorkovića, 
Dra Ljudevita Šolca, Dra Lovre Sušića, doglavnikA, poglavnih pobočnik4, povje- 
renika i upravnih zapovjednika u GUS-u od 1941. do 1945. zahvalna je tema, 
koja također može mnogo pridonijeti razjašnjenju Pavelićeve unutrašnje politike 
i ocjeni njegovog vladanja. 

7" HN, V, 19. IX. 1943., javlja na prvoj stranici: «Zagreb, 18. rujna. Iz Glav- 
nog Ustaškog Stana: Pod predsjedanjem Poglavnika održana je u Dvoru Poglav- 
nikovom na Trgu Stjepana Radića dana 17. 0. mj. sjednica Doglavničkog Vieća, 
koja je trajala od 17 do 20 sati». 

2 Poglavnik Dr. Ante Pavelić (1889-1959.), odvjetnik, podpredsjednik Hrvat- 
ske Stranke Prava 1920-tih godina, narodni zastupnik grada Zagreba u beogradskoj 
Narodnoj Skupštini 1927-1929, osnivač i Poglavnik Ustaškog pokreta 1931. Umro u 
Madridu, Španjolska, 28. prosinca 1959. 

? Dr. Mile Budak (1889-1945.), odvjetnik, hrvatski književnik, jedan od vode- 
ćih ličnosti Hrvatske Stranke Prava 1920-tih i početkom 1930-tih godina, doglavnik 
u Ustaškom pokretu od oko 1934. do 1945., ministar bogoštovlja i nastave 1941., 
poslanik u Berlinu 1941-1943., ministar vanjskih poslova 1943. Osuđen na smrt 
od Titovog režima. 

* Ademaga Mešić (1868-1945.), trgovac, posjednik i ugledni političar hrvatskih 
muslimana, doglavnik u Ustaškom pokretu 1941-1945. Osuđen od Titovog režima 
na dvadeset godina robije, umro u logoru Stara Gradiška. 

* Dr. Mate Frković (rođ. 1901., živi u emigraciji), liječnik u Varaždinu 1930-tih 
godina, nacionalističke orientacije, ustaški političar, doglavnik 1943-1945., ministar 
unutrašnjih poslova 1944-1945. 

Pojedinci iznose razne pojave većinom negativne iz javnog života, i 
njihove uzroke napose: paktiranje Niemaca i Talijana s četnicima te 
nerazumievanje za nas, njihovo očijukanje sa mnogim pojedincima i gru- 
picama; negativni stav Mačekovaca, koji su odbili suradnju, makar bili 
mi spremni na kompromis; negativne pojave u domobranstvu a zanemari- 
vanje ustaške vojnice; razni ispadi pojedinaca u vojsci, upravi i ustaškom 
pokretu, bez pozivanja na odgovornost; zapostavljanje ustaškog pokreta; 
slabost promičbe; slab postupak sa sveučilištarcima u P.t.s.-u? itd, Na- 
glašena napose potreba, da Poglavnik ode do Hitlera i otvoreno mu iznese 
pritužbe i razjasni situaciju, te zatraži oružje... 

Poglavnik razlaže —obuhvativši sve izneseno—: Radi prilika u po- 
četku morao je pokret ući u administraciju i policiju, a kod toga su se 
i najgori elementi uspjeli ugurati, što je napose kod indiferentnih stvaralo 
neraspoloženje protiv pokretu, škodilo mu a državnoj upravi nije koristi- 
lo. Država bez stranke je nužno policajna. Potrebno je zato pokret 
održati i ojačati brojčano, moralno i materijalno. Isto tako mora ostati 
ustaška vojnica, jer je ona naš najsigurniji oslonac. To je zapravo narodna 
vojska. 

U političkom pogledu postoje 3 kategorije: Starčevićanci, klerikalci i 
slavosrbi. Tragedija naše zemlje, čir u njenoj utrobi jest srbstvo. Ono 
je uviek služilo protiv hrvatskom narodu i u Austro-Ugarskoj monarhiji 
kao i sada partizanima i četnicima, Talijanima i Niemcima. Samo je 
Starčevićanstvo nosilac Hrvatstva i prema tome proti srbstvu, pa i u 
samom pokretu. Starčevićanstvo je rasna stvar, samo ono nosi Hrvatstvo 
i državnu misao. Sve drugo (socialno, seljačko, slavensko) nema za 
državu pravog osjećaja ni sviesti. Tu treba tražiti i negativnu stranu našeg 
činovničkog aparata, Naša hrvatska ćud je također mnogo kriva. Ljudi 
vole lagodnost života. U težkim prilikama zakaže, jer mu manjka osjećaj 
i sviest... Potrebno [je] sve po doglavnicima izneseno uočiti ukupno 
kao posljedicu naših prilika, državnog uređenja i kvalitete državnih 
službenika. Sve vidi i zna, ali se često uz najbolju volju ne može nevolja- 
ma doskočiti a niti pojedine pojave predviditi. Vidi pogreške Niemaca. 
Nu mi smo i sami mnogo krivi njihovu nepovjerenju (oni su morali 
osvajati naše more za Hrvatsku pa i protiv Hrvata). Proživljujemo najteže 
dane, Zato je potrebna koncentracija svih hrvatskih narodnih snaga. Uz 


*" General Vilko Begić (1874-1945.), časnik intendantske struke, suradnik Dra 
Mačeka za vrijeme diktature kralja Aleksandra, državni tajnik u Ministarstvu 
hrvatskog domobranstva 1941-1943, doglavnik 1943-1945. Nestao u povlačenju 
svibnja 1945. ili osuđen na smrt od Titovog režima. 

* Jure Pavičić (1906-1946.), književnik i ustaški političar, doglavnik 1943-1945., 
ravnatelj Hrvatske Državne Tiskare i kovnice novca 1941-1945. Tragično umro u 
Rimu 10. veljače 1946., pod nerazjašnjenim okolnostima (ubijstvo ili samoubijstvo). 

* Dr. Lovro Sušić (1891-1971.), odvjetnik, ugledni pristaša Hrvatske Stranke 
Prava 1920.tih godina, naredni zastupnik HSS 1935. i 1938., ustaški političar i 
skoro cijelo vrijeme rata ministar u hrvatskoj državnoj vladi (nerodnog gospo- 
darstva, udružbe, ministar-postrojnik). Umro u Caracas-u, glavnom gradu Venezuele, 
8. siječnja 1971. 

* Poglavnikovi tjelesni sdrugovi, ustaške vojničke postrojbe pod zapovjed- 
ništvom generala i ustaškog pukovnika Ante Moškova. 

državno treba doći i narodno jedinstvo. Imade ih međutim, koji to prih- 
vaćaju spekulativno, za razvodnjavanje, proti ustaštvu. Moramo biti 
sviestni, da je funkcija države u pogibli. HSS je bez inicijative. — Treba 
pokret što bolje razviti... Doglavnicima se neka izdaju legitimacije i 
željezničke karte. — 
Dovršeno! 
SUŠIĆ 


2, 


SJEDNICA DOGLAVNIČKOG VIJEĆA OD 30. RUJNA 1943. 


[Prisutni:] Dr. Mile Budak, Dr. Mate Frković, Jure Pavičić, general 
Vilko Begić, postrojnik Dr. Lovro Sušić. 

U nevezanom razgovoru uočeni glavni problemi državne politike: 

1)  hrvatsko-njemački vojnički odnošaj t. j. potreba slobodnog raspo- 
laganja sa našom vojskom i to prvenstveno sa ustašama i bar nekoliko 
domobranskih gorskih sdrugova, te potrebno naoružanje dobrovoljaca 
(30-50.000). 

(Spominjani ispadi njemačke vojske proti pučanstvu; pobiranje hra- 
ne). 

2) njemačko miešanje u unutarnje područje. Treba pribaviti pošti- 
vanje naše državne suverenosti. (Kasche* i Glaise*' moguće dobre volje 
nu ne poznaju naše prilike i probleme.) 

3) vlada. Moraju doći ljudi sposobni i sa osjećajem odgovornosti 
te određenim djelokrugom. Sastav povjeriti članu Doglavničkog vijeća. 


Utvrđena potreba sastanka Doglavničkog vijeća na intimnom sastanku 
sa starim suradnicima radi međusobnog posavjetovanja. Određeno za 2. 
X. pp. (obaviestiti Poglavnika). 

Upozoriti Poglavnika na dopukovnika Redelsteina** (u razgovoru sa 
Huskom Miljkovićem? čulo se, da on daje neprijateljske izjave kao: «Mi 
se ne borimo za Hrvatsku nego za Niemce»), nadalje na dopukovnika 


* Sjegfried Kasche, njemački poslanik u Zagrebu 1941-1945. Osuđen na smrt 
od Titovog režima 1947. 

** Edmund Glaise von Horstenau (1882-1946.), austrijski i njemački general, 
vojnički povjesničar, opunomoćeni njemački general u Zagrebu 1941-1944., počinio 
samoubijstvo u američkom zarobljeništvu u Njemačkoj 1946., prije izručenja komu- 
nističkoj Jugoslaviji. 

* Dopukovnik Redelstein bio je bivši jugoslavenski časnik preuzet u hrvatsku 
vojsku. Neprijateljski raspoložen prema ustašama te kao takav češće davao izjave 
protiv ustaškog režima. Zahvaljujem se na ovoj i nekim drugim obavijestima Dru 
Vjekoslavu Vrančiću. Nije mi poznata sudbina dopukovnika Redelsteina. 

* Huska Miljković (1910-1944.), seljak, povremeno šumarski i zidarski radnik, 
simpatizer KPJ od 1935., član KPJ uoči rata travnja 1941., od lipnja 1941. u parti- 
zanima, ali nezadovoljan s njima osniva polovinom 19453. vlastitu muslimansku 
miliciju u okolici Velike Kladuše i Cazina, te ponovno prilazi partizanima. Ubijen 
u travnju 1944. 

Babića“ (koji je častnik za vezu kod generala Juppea," a koji je protu- 
ustaški raspoložen i sumnjiv, da očijuka sa partizanima). 

Radi položaja doglavnika treba da se pozivlju na sve svečanosti i 
primanja. To traži ugled pokreta, Također treba ustanoviti njihov rang, 
slobodan pristup u dvor... Uobće položaj i djelokrug Doglavničkog Vije- 
ća, GUS-a“? i postrojnika, koji bi trebao biti imenovan Doglavnikom, 
treba sa Poglavnikom raspraviti! — 

Dovršeno SUŠIĆ 


3. 


ŠIRA KONFERENCIJA U GLAVNOM USTAŠKOM STANU 
OD 2. LISTOPADA 1943. 


Postrojnik: pozdrav, svrha. 

Dr. Mile Budak: Obrana ustaštva. Pogrieške: Postali smo i policajci 
(državni odvjetnici i izvršitelji!), Ekscesi: Dućani i tvornice. Ima ljudi, 
koji počinju sumnjati. Potreba vjere i uvjerenja, da Hrvatska može obsto- 
jati kao država (što Mačeku manjka), vjera u pobiedu. Vlada mora biti 
ustaška. Uz gornje pogrieške također: rješavanje osobnih pitanja ilegalno. 
Pokret koji [je] doveo do države, ne smije ilegalno obračunavati, jer bi 
to značilo, da gubi vjeru u državu, u red... Ne samo Poglavnik nego i 
mi nosimo odgovornost. Moramo dokazati, da je ovo pravna država. 

Glavna svrha sastanka, da priznamo pogrieške, da si iskreno kažemo, 
da smo griešili i onda da izkreno razgovorimo potrebno za budućnost 
te uobće riešavamo sve prijateljski. 

Jure Pavičić: Glede dućana i tvornica kaže, da [su] ljudi bili glad- 
ni... «suci i izvršitelji» —morali smo biti— prilike: «obračunavanje» 
—vlasti zatajile. 

Ivan Werner:** Pozdravlja ideju sastanka. Novi Doglavnici pozvani 


“* Dopukovnik Ivan Babić (rođ. 1904., živi u emigraciji), aktivni časnik u jug. 
vojsci do travnja 1941., prelazi u hrv. domobranstvo obnašajući razne vojničke 
dužnosti, leti k saveznicima u siječnju 1944. 

“* General Juppe bio je 1945. dodijeljen uredu njemačkog opunomoćenog gene- 
rala u Hrvatskoj Glaise von Horstenau s posebnim zadatkom, da odlučuje o da- 
vanju oružja hrvatskoj vladi. Na 7. rujna 1944, Juppe je bio imenovan njemačkim 
opunomoćenim generalom u Hrvatskoj namjesto Glaise-a, Juppe-a je na tom polo- 
žaju naslijedio na 2. siječnja 1945. SS-obergruppenfiihrer i general SS-oružja Priitz- 
mann, kako je to navedeno u HN, VII, 3. I. 1945. Priitzmannovo se ime uo; ne 
spominje u HN poslije 5. I. 1945. Predpostavljam, da je uskoro poslije toga ukinut 
ured opunomoćenog generala u Hrvatskoj, te da je njemački vojnički zapovjednik 
Jugoistoka general-pukovnik Alexander von Lčhr preuzeo tu dužnost. General 
Juppe ili se ponovno vraća u Hrvatsku, ili se pak cijelo to vrijeme nalazi u Hrvat- 
skoj, jer u travnju i svibnju 1945. nastupa kao veza između Lčhra i hrvatskih vlasti. 
Kao takav nalazi se u pratnji Poglavnika i viših hrvatskih časnika u Rogaškoj 
Slatini 8. svibnja 1945., posljednjeg dana vlasti Dra Ante Pavelića i ratnog hrvat- 
skog režima, kao što se to vidi iz bilježaka generala Fedora Dragojlova, pohranjenih 
u ostavštini Dra Sušića. Nisam mogao ustanoviti sudbine generala Juppe i Priitz- 
manna. Lčhr je bio osuđen na smrt u Beogradu i smaknut 16. veljače 1947. 

“ Glavni Ustaški Stan, politička središnjica Ustaškog pokreta. 

* Iyan Werner (1887-1944.), mesarski obrtnik u Zagrebu, pristaša Hrvatske 
Stranke Prava, gradonačelnik Zagreba od travnja 1941. do smrti, 26. lipnja 1944. 

voditi. Postrojnik bi svakog jutra trebao posjetiti Poglavnika. Sva državna 
politika kroz pokret odnosno Doglavničko vijeće. 

Dr. Mirko Puk:* Najbržje potrebe 1.) češćih sastanaka, 2.) uređenje 
Doglavničkog vijeća (djelokruga) i 3.) uređenje odnošaja prema savezniku 
(Niemcima), jer se porađa pitanje: jesmo li slobodni ili stojimo pod 
protektoratom? Ima dobrih Hrvata, koji su zapostavljeni a u ustaštvu 
sjede ljudi, koji diele svjedodžbe Hrvatstva, a sami su sumnjivi. Ustaški 
pokret ne smie se likvidirati. 

Juco Rukavina“ ističe negativne pojave u vojsci i to prije svega u 
divizijama pod njemačkim zapovjedništvom (napose radi jezika dolazi 
do nesuglasica), nadalje o nevaljanosti domobranskog častničkog kadra 
ističući i tu lipe pojave kao generala Nardelli** (sjeda i jede s momčadi!). 
Ustaše vode —treba [nejasna riječ] urediti ustašku vojsku na dobro- 
voljnoj bazi! 

Jure Pavičić: Glavni problem: odnošaj prema njemačkoj vojsci — 
oružje. Vlada mora snositi odgovornost. 

Hakija Hadžić:*' Glavna je pogrieška u vladi, odatle se ruši suvere- 
nitet Hrvatske. Popuštalo se i ulagivalo Talijanima a tako i Niemcima. 
Ustaški dužnostnici moraju se skidati, kad napadaju korupciju (stožernik 
u Sarajevu) Zato ugled ustaškog pokreta pada. Korupcija napose u 
vojsci (odkup za novce). Više se ne krade već se javno otima. Zašto se 
drži šefa redarstva Petkovića?" — Pravilo se sporazume s četnicima, kad 
su već bili na umoru. I onda ih se bolje hranilo! Odnošaj s Niemcima će 
se popraviti, ako se popravimo mi! Glede muslimana se uviek pitaju 
samo stanoviti, glede katolika se nikoga ne pita. Čemu to? Sviet želi, 
da se vlada i pokret rehabilitiraju. Državna vlada nema autoriteta. Ne 


“ Dr. Mirko Puk (1884-1945.), odvjetnik u Glini, pristaša Hrvatske Stranke 
Prava 1920-tih godina, postaje ustašom polovicom 1950-tih godina, ministar pravo- 
suđa 1941-1942, ministar-državni prabilježnik 1942-1943., ravnatelj Ustaškog Na- 
kladnog Zavoda 1944-1945., izvanredni povjerenik kod Hrvatske Državne Banke 
od 25. travnja 1945. do konca rata, Osuđen na smrt od Titovog režima. 

“ Juco Rukevina, sudionik u Ličkom Ustanku u jesen 1932., izveden pred 
sud za zaštitu države i osuđen na smrt, pomilovan na doživotnu robiju; za vrijeme 
rata ustaški pukovnik, osuđen na smrt od Titovog režima 1945. 

Pukovnik, kasnije general Anton Nardelli bio je tada zapovjednikom 11. do- 
mobranske pukovnije s tadašnjim sjedištem u Velikoj Kladuši. Kao general postao je 
zapovjednikom 1. Udarne ustaške divizije, koja je s još dvije takove divizije sačinja- 
vala 1. Poglavnikov tjelesni sbor pod zapovjedništvom generala Ante Moškova. 
Posljednje Nardellievo podhvatno područje bilo je: Varaždin-Koprivnica. Osuđen 
na smrt od vojnog vijeća Vrhovnog suda u Beogradu na 22. rujna 1945. 

*“! Hakija Hadžić (1883-1953.), srednjoškolski profesor rano umirovljen, ugledni 
političar hrvatskih muslimana, u diplomatskoj službi za vrijeme rata, umro u 
Damasku, glavnom gradu Sirije, 1. siječnja 1953. 

“* Možda se to odnosi na Marka koe (1906-1945.), hrvatskog seljaka i 
radnika, koji polaže ustašku prisegu u Be giji 1952. i odlazi u ustaški logor u 
Italiji 1934., te se vraća u domovinu u travnju 1941. Imenovan je stožernikom 
ustaškog stožera Vrhbosna u Sarajevu 17. rujna 1941. i na tom oložaju, valjda, 
ostao do 1. listopada 1943., kada ga nasljeđuje Stjepan Barbarić. Mihaljević nestaje 
u povlačenju u svibnju 1945. F 

% Petar Petković, upravitelj redarstva kod Velike župe u Sarajevu, bio je prem- 
ješten u Zagreb u Glavno ravnateljstvo za javni red i sigurnost na 11. studenoga 
1943.: HN, V, 12. XI. 1945. 

smie se pozivati u vladu ljude, koji su opterećeni zadjevicama. Samo 
idealno pošteni, koji su obračunali sa sobom. Zato nova vlada od ustaša 
i onda uređenje odnošaja s Niemcima. 

Ivan Oršanić:" Vlada mora postaviti jasnu i određenu politiku zem- 
lje. Pokret treba konkretizirati priedloge: 1.) stalna suradnja pokreta, 
vojske i unutrašnjih poslova t. j. postrojnika, ministra vojske i unutrašnjih 
poslova pod predsjednikom vlade. Isto na terenu: stožernika, velikog 
župana i zapovjednika vojske. 2.) odbor od pet osoba za vojsku, da sve 
ispita; 3.) državnu promičbu osposobiti, da može dati odgovor na sva 
pitanja, a ako ih nema, da ih nađe. Ne smie se tražiti svetačko mjerilo za 
ustaše! Napustiti to mjerilo. Tko je ustaša, kakav bio, dobar je! Glavno: 
ljubav za državu! 

Dr. Mile Budak govori o našem odnošaju s njemačkom vojskom. 
Počelo se stvarati veliku vojsku i tako došlo vodstvo vojske u njemačke 
ruke. Danas 213.000 naše vojske pod njemačkim zapovjedništvom. Sa 
velikog njihovog strateškog stanovišta to je za njih važno, nu za nas je: 
naša zemlja — krv i razaranje! Ima ih sa kičmom u vladi ali ima i 
onih drugih. Posljedica je to drugih razloga... 

Upadice: 

Dr. Marko Tarle:*! Neki čuvaju samo svoje položaje. 

Pukovnik Ivo Herenčić:*" Ima grupa ministara, koji su držali prije 
s Talijanima a sada sa Niemcima, a najnovije ima se Mačekovaca — t. zv. 
intelektualci. Ti moraju iz vlade! 

Dr. Mile Budak (nastavlja): Ovaj čas je moguće [nemoguće?] izvući 
vojsku ispod njemačkog zapovjedničtva. Zato ostaje samo stvarati dobro- 
voljačke jedinice i nastojati doći do oružja! Niemci nemaju prema nama 
teritorialnih zahtjeva. SS* imaju prijateljske namjere, nu oni mnogo toga 
ne shvaćaju. Tkogod želi mir, njima dobro dolazi. Sa svakom njemačkom 
vojskom [vojnom jedinicom?] moramo imati svoga čovjeka. (Sa našim 
novcem i našom hranom njemačka vojska bolje obskrbljena nego naša). 
Sa muslimanskim SS krivo pošlo. To je njemački vanjsko-politički interes 
prema Istoku. 

Na ustaškoj vojsci se može graditi, ali i kod domobrana ima dobrih. 

Ustaški pokret kao pojava, kao ideja i organizacija: Ima dužnost 
uložiti sve snage za održanje i ozdravljenje! Mi moramo ostati složni. 
Povjerenje, pouzdanje i međusobna ljubav. 


* Ivan Oršanić (1904-1968.), srednjoškolski profesor, nacionalističke orientacije 
od mladosti, postaje ustašom 1937., za vrijeme rata upravni zapovjednik Ustaške 
mladeži 1941-1944., državni savezničar 1944-1945. U emigraciji osniva Hrvatsku 
Republikansku Stranku, umro u Buenos Airesu, glavnom gradu Argentine, 17. 
prosinca 1968. 

. s! Dr. Marko Tarle (rodj. 1901., živi u emigraciji), veletrgovac žitaricama u 
Šibeniku prije rata 1941., postaje ustašom u drugoj polovini 1930-tih godina, radi 
u ministarstvu vanjskih poslova za vrijeme rata, 1941-1945. 

** Ustaški pukovnik Ivo Herenčić (rođ. 1910., živi u emigraciji), kao student 
odlazi u emigraciju početkom 1935., vraća se u travnju 1941. Za vrijeme rata 
obnaša redarstvene, upravne i vojničke dužnosti. Glavar stožera Ustaške vojnice 
od 1. rujna 1944. Jedan od pregovarača u Bleiburgu, koji o tome postojano šuti. 

si SS kratica za Schutz-Staffel, obrambene postrojbe njemačke nacističke 
stranke. 

[Dopisano sa strane: ] (Promičba-uzmičba!) 

Mime Rosandić:*“* Maćuhinski postupak prema pokretu i ustaškoj 
vojsci. Ustaška vojska osnova naše snage. Putem nje možemo stvoriti i 
pokret. U Lici svaki ima ustašku kapu. Najbolji ustaše su seljaci. Treba 
voditi pravu seljačku politiku. Nitko [nije] neprijatelj ove zemlje osim 
gospode. Oni izdaju a ne seljak! Oni oficiri, koji [su] izgubili bitku 
proti Srbima, opet gube. Ne valja ovo: ustaše vojska straha, domobrani 
sluge straha. Dokinuti domobranstvo i gorskim sdrugovima ustaška 
kapa! Daje se oružje onima, koji predaju i pušku i zemlju neprijatelju! 

Dr. Milovan Žanić: 15. IV. 41. sigurno 90 %, napose seljaci, u 
pokretu. Danas? Razlozi: 1) nemogući kompromisi s pojedincima, umje- 
sto čuvati ustašku misao. Da dobijemo seljake, kompromisi sa ljudima, 
koji već nikoga nisu imali. Danas se opet govori o novim kompromisima. 
(6. prošlog mjeseca čestitka Šubašića** kralju Petru" i generalu Mihailo- 
vićuš* o čemu naša promičba šuti, kao i izjavi dra Krnjevića, da je 
priključenje Dalmacije jedan «trik», jer da ona kao sastavni dio bano- 
vine Hrvatske čini integralni dio Jugoslavije!) 

[2)?2] Treba prestati sa ubijanjem ustaštva i ustaške ideje. Od 
početka falila šija: znati zauzeti stav za svaku stvar! Ozdravljenje samo 
u nama. Bez vojske nema državnog vrhovničiva! Niemci su morali radi 
sebe uzeti zapovjedničtvo naše vojske.“ — Treba očistiti i uspostaviti 
ustaški pokret. Ne primati generale bez vojske, koji su vodili narod 
kroz 20 godina u srbsku koaliciju. Ne može se i ne smie voziti na 
dvostrukom kolosjeku u politici. Navodno se raspravljalo o raspustu 


“Ing. Mime Rosandić (1900-1948.), ing. šumarstva, za vrijeme rata u upravnoj, 
političkoj i vojničkoj službi. Iz emigracije se vraća u domovinu u poznatoj Kavra- 
novoj akciji, uhvaćen, osuđen na smrt od Titovog režima 1948. 

š Dr. Milovan Žanić (1882-1946.), odvjetnik u Novoj Gradišci do 1957., a 
onda u Zagrebu. Kao ugledni član Hrvatske Zajednice biran narodnim zastupnikom 
u beogradskoj Narodnoj skupštini 1925.; hrvatske državotvorne orientacije 1950-tih 
godina, za vrijeme rata predsjednik zakonodavnog odbora u prvoj hrv. vladi, a 
onda državni ministar do jeseni 1945. Umro u Italiji u logoru Fermo 1946. 

* Dr. Ivan Šubašić (1892-1955.), odvjetnik u Vrbovskom, narodni zastupnik 
HSS 1935. i 1938., Ban Banovine Hrvatske 1939-1941., za vrijeme rata u emigraciji 
u SAD i kasnije Londonu, posljednji predsjednik kraljevske vlade u Londonu 
1944-1945., ministar vanjskih poslova u Titovoj vladi 1945., od tada do smrti, 
22. ožujka 1955., pod stalnom policijskom paskom. 

** Kralj Petar 11. Karađorđević (1925-1970.), kralj 1934-1945., za vrijeme _nje- 
govog maloljestva vlada kao regent njegov rođak knez Pavle 1934-1941. Petar 
preuzima vlast na 27. III. 1941. 

“* General Draža Mihailović (1893-1946.), za vrijeme rata organizator četnič- 
kog pokreta i ministar rata u jugoslavenskim vladama 1942-1944., osuđen na smrt 
od Titovog režima 1946. 

" Dr. Juraj Krnjević (rođ. 1895., živi u emigraciji), glavni tajnik HSS 1922- 
1965., predsjednik od 1965. U emigraciji 1929-1939. i ponovno od 1941. Za vrijeme 
rata podpredsjednik kraljevskih jugoslavenskih vlada 1941-1945. 

" Dr, Vjekoslav Vrančić Jeri Jarebu na 16. studenoga 1975. piše: «Niemci su 
imali zapovjedničtvo nad tri hrvatsko-njemačke divizije, a samo operativno zapove 
jedničtvo nad jedinicama hrvatskih oružanih snaga, t. j. kada su vođene operacije. 
Istina je, da hrvatske jedinice nisu radi toga mogle uviek voditi vlastite podhvate, 
bez pristanka njemačkog zapovjedničtva. Ali formalno, hrvatske jedinice nisu 
stajale pod njemačkim zapovjedničtvom.» 

pokreta. — Nije uobće riešen odnos vlade odnosno predsjednika vlade 
prema suverenu niti prema ministrima i međusobno. Po 6 mjeseci nije 
bilo ministarske sjednice. Ne postoji nikakva odgovornost ministara, 
niti se uobće tko poziva na odgovornost. Mi koji smo bili [spremni] sve 
žrtvovati, imamo pravo sve znati, Čita svoj podnesak na predsjednika 
vlade. 

U to stiže predsjednik [vlade] Dr. Nikola Mandić,“ koga pozdrav- 
ljamo, i nakon pročitanja Žanićevog dopisa moli za rieč. 

Dr. Nikola Mandić: Najprije se osvrće na Žanićev podnesak uvažu- 
jući sve tu izneseno i sadržajno i načelno. To je zapravo bitni program 
vlade, koji će se još precizirati, kada se vlada sastane. Poglavnik će se 
razteretiti, da se može posvetiti samo vrhovničkim poslovima vani i u 
zemlji. Nadalje razlaže, kako pregovori s Mačekovim ljudima nisu doveli 
do uspjeha. Razlozi su načelne naravi. Oni smatraju ustaški pokret 
strankom vlade a sebe predstavnicima HSS, koja legalno ne postoji ali 
stvarno postoji. Te dvije stranke treba da naprave kompromis (koalicionu 
vladu) a ako ne uspije, onda vanstranačku vladu. Spominje pismo od 
30. IX. (nadstranačka vlada). To bi značilo ukloniti ustaški pokret, a to 
je neprihvatljivo! On će raditi u najužoj povezanosti s ustaškim pokre- 
tom. 

Dr. Mirko Puk: Doglavničko vijeće treba tražiti rješenje odnosa 
pokreta i državne uprave. Da se radilo u duhu ustaških načela, mnoge 
bi stvari bile povoljno riešene a pogrieške onemogućene. Treba pokret 
imati odlučnu rieč a u pokretu Doglavničko vijeće. Državnu upravu treba 
prožeti ustaškim duhom. Treba doći ustaška vlada! 

Marko Došen:" Prvi ustaše bili su Stari" i Kvaternik!“ Stari i mladi 
pe. Treba često [sazivati] ovakve sastanke. Dogovor kuću gradi! 

ožno! 

Hakija Hadžić: Govori o granici [na] Drini i glasovima o Nedićevim“ 


“* Dr. Nikola Mandić (1869-1945.), odvjetnik, hrvatski političar u Bosni, vo- 
deća ličnost Hrvatske Zajednice 1909-1918., onda biran narodnim zastupnikom u 
beogradsku Narodnu skupštinu 1920., kao član Hrvatske Pučke Stranke, uvijek 
jasne hrvatske političke orientacije; predsjednik hrvatske državne vlade od 2. rujna 
1943. do konca rata. Osuđen na smrt od Titovog režima. 

Marko Došen (1859-1944), trgovac, pravaš, 1915. biran u Hrvatski Sabor 
kao Milinovac, tj. pristaša Starčevićeve Stranke Prava, čiji je predsjednik Dr. Ante 
Pavelić, zubar, koji je kasnije, 1. XII. 1918., proglasio ujedinjenje sa Srbijom; 
1920-tih godina narodni zastupnik HRSS, jedan od organizatora Ličkog ustanka 
ujesen 1932., te onda odlazi u emigraciju gdje ostaje do travnja 1941. Za vrijeme 
rata predsjednik Hrvatskog Državnog Sabora, od 23. veljače 1942. do smrti, 7. 
rujna 1944. Neko vrijeme Doglaynik Ustaškog pokreta. 

** Dr. Ante Starčević (1825-1896.), osnivač i ideolog Hrvatske Stranke Prava, 
počašćen naslovom Oca Domovine. 

% Eugen Kvaternik (1825-1871.), osnivač i ideolog Hrvatske Stranke Prava, 
pogiba u Rakovičkom ustanku protiv Austro-Ugarske u borbi za samostalnu hrvat- 
sku državu. 

“ General Milan Nedić (1877-1946.), armijski general kraljevske jugoslavenske 
vojske i neko vrijeme ministar rata; za vrijeme rata postaje predsjednik srpske 
vlade pod njemačkom okupacijom 1941-1944., poginuo u Titovom zatvoru 1946. 
Nedić je bio primljen od Hitlera 19. rujna 1945. 

koracima za pripojenje jugoistočne [istočne?] Bosne Srbiji. Pita ministra 
vanjskih poslova, što je na stvari. 

Dr. Mile Budak: Nediću je konačno ipak uzpjelo — prije bio uviek 
odbijen— doći do Hitlera. On je mudro slao partizane i četnike na naše 
područje: tamo mir, ovdje nemir, To hoće izkoristiti kao svoj uzpjeh, 
a moguće ga je kao takova Hitler i primio. Nedić je stavio zahtjev: priz- 
nanje države srbske i izpravak granice prema sjeveru i jugozapadu. 
Međutim u tom nije uzpio već je dobio samo dozvolu za 12 bataljona 
vojske. Ne vjeruje Dr. Mile Budak, da bi u gornjim zahtjevima mogao 
uzpjeti. Politička i vojnička nužda odlučuju o prijateljstvu i neprijatelj- 
stvu. Naš interes vezan sa Bugarima! 

Jure Pavičić naglašuje potrebu tražiti za iztočnu Bosnu oružje za 
10.000. 

Hakija Hadžić: nadopunjuje Qršanićev priedlog, da bi k trojici mi- 
nistara (unutrašnjih poslova, vojske, postrojnik) uz predsjednika vlade 
došao i ministar vanjskih poslova! ž 

Postrojnik zaključuje rezimirajući sadržaj razprave —uz naglašenje 
istovjetnosti mišljenja i gledanja— i rezultate konferencije u sliedećim 
priedlozima: 

1.) Ustaška vlada jake ruke sa jasnim odnošajem prema pokretu 

2.) Ustaštvo mora prožeti cieli državni organizam 

3.) Uređenje odnošaja sa Njemcima i to barem djelomično istrgnuće 
hrvatske vojske ispod njemačkog zapovjedničtva i spriečiti miešanje nje- 
mačkih predstavnika u naše unutarnje prilike 

4) U vojsci provesti ozdravljenje domobranstva, a ukoliko je to 
u današnjim prilikama moguće, ukinuti ga i jačati ustašku vojsku. Napose 
imati u vidu dobrovoljstvo i nabavu oružja za vlastite jedinice! Ostala 
pitanja kao promičbe i koordinacije rada bit će tada sama po sebi 
riešena. — 

Dovršeno! SUŠIĆ 


4, 
SJEDNICA DOGLAVNIČKOG VIJEĆA OD 9. LISTOPADA 1943. U DVORU* 


[Prisutni: | Poglavnik, Dr. Mile Budak, Dr. Mate Frković, Jure Pa- 
vičić, general Vilko Begić, postrojnik Dr. Lovro Sušić. 

Postrojnik izvješćuje o prilikama u pokretu. 

Dr. Mile Budak: Razlozi, da se pokret nalazi u krizi — jedan od 
glavnih, što neki ljudi, koji bi spadali k Badogliu,“ rade s Niemcima 
proti pokretu. Ta gospoda inače ne vjeruju u našu stvar. Naši pak ljudi 
težko podnose zapostavljanje ustaštva... Potrebno je sastaviti vladu od 
ljudi poštenih i uztrajnih. 


& HN, V, 10. X. 1943., javlja na prvoj stranici: «Zagreb, 9. listopada. Danas 
je održana sjednica Doglavničkog vieća pod predsjedanjem Poglavnika u Dvoru na 
trgu Stjepana Radića, koja je trajala četiri i pol sata. (Iz Glavnog Ustaškog 
Stana)». 

* General Pietro Badoglio (1871-1956.), predsjednik talijanske vlade, nakon 
pada Mussolinija, koja je sa Saveznicima podpisala primirje. 

General Vilko Begić: Prije se dizala graja na Dra Milu Budaka, Dra 
Mirka Puka i druge prvake, nu sada se već ne zazire niti od osobe 
Poglavnika. Njemačko poslanstvo veže se sa nazovi-ustašama. Orgije se 
slave. Guranje s laktovima! Treba dobro paziti, koga se postavlja na 
odgovorne položaje. 

Jure Pavičić: Što učini Poglavnik, drugi pokvarili. Kvaternik," Lor- 
ković* i Košak“ zajedno sve skrivili. Poslie ova dvojica odgurnuli Kva- 
ternika, te preuzeli vlast i rade bez pokreta, bez svakog kontakta. Što 
se hoće od Njemačke? Ili maknuti Poglavnika ili okupaciju? Niemci 
vode protuhrvatsku politiku. I ustaše će početi ići u partizane, Niemci 
ih tjeraju svojim postupkom. Oni, o kojima je bila gore rieč, imaju 
vojsku, dobivaju ministarstvo unutarnjih poslova, a poslie će i cielu 
državu. Treba biti na oprezu. Sve se otvorenije nastupa proti ustaštva. 
Košakovo društvo nema vjere u državu. Lorkovićevo društvo radi proti 
Poglavnika. On ima pri ruci Gestapo. Ustaše su ogorčeni — jednom će 
im srce zakuhati. 

Dr. Mate Frković: Ministarstvo vojske nalazi se u težkom položaju. 
U podhvatni odjel dolaze sumnjivci. Ministarstvo se poniemčuje. Ministar 
bi se morao razteretiti (promet). U vladi dvije struje. O Lorkoviću, 
Košaku i drugima naš sviet vrlo loše sudi. 

Poglavnik: Za stanje u zemlji baca se krivica na pokret, ma da uzroci 
leže izvan njega pa i države. Neprijatelj sve poduzima, da našu zemlju 
onesposobi za samostalan život i da tu zahvati i Njemačka. Mi i nismo 
prvotni akteri. Jako je teško stanje. I Zagreb je u pogibli. Stanje je 


$ Vojskovođa Slavko Kvaternik (1878-1947.), časnik u Austro-Ugarskoj, pris- 
taša Hrvatske Stranke Prava 1920-tih godina, postaje ustašom u drugoj polovini 
1930-tih godina, za vrijeme rata od travnja 1941. do 5. listopada 1942. vojskovođa, 
ministar hrvatskog domobranstva i zamjenik Poglavnika, U listopadu 1942. izagnan 
iz Hrvatske. Amerikanci ga izručili Titovoj Jugoslaviji, osuđen na smrt 1947, 

* Dr. Mladen Lorković (1909-1945.), od mladosti nacionalističke orientacije, 
polaže ustašku prisegu na 4. listopada 1934., u emigraciji od 1929. do 1940.; za 
vrijeme rata ministar vanjskih poslova 1941-1943., ministar unutrašnjih poslova 
1943-1944. Smijenjen s položaja ministra 30. kolovoza 1944. i zatvoren. Koncem 
rata 1945. ubijen u zatvoru u Lepoglavi od ustaške ruke. 

# Dr. Vladimir Košak (1908-1947.), ekonomista, od rane mladosti hrvatske 
državotvorne orientacije, polaže ustašku prisegu na 1. srpnja 19536., za vrijeme rata 
ministar državne riznice 1941-1943., poslanik u Budimpešti 1943-1944., poslanik u 
Berlinu 1944-1945., izručen od Amerikanaca Titovoj Jugoslaviji, osuđen na smrt 
1947. 

?% Ova stilizacija nije jasna. Tada su postojala dva odvojena ministarstva: mi- 
nistarstvo oružanih snaga, s ministrom generalom Fridrihom Navratilom, i minis- 
tarstvo prometa, s ministrom Ing. Hilmijom Bešlagićem. Možda je general Navratil 
od 2. rujna 19453., kada je imenovan ministrom oružanih snaga, do 11. listopada 
1943., kada je Ing. Bešlagić bio razriješen dužnosti ministra prometa i na to mjesto 
imenovan Ante Vokić, zamjenjivao odsutnog ili bolesnog Ing. Bešlagića kao minis- 
tra prometa. Ministar hrvatskog domobranstva, odnosno oružanih snaga od 5. listo- 
pada 1942. do 2. rujna 1943, bio je osobno poglavnik Dr. Ante Pavelić, a državni 
tajnik i njegov zamjenik u tome ministarstvu bio je general Vilko Begić. Tokom 
1944., točno od 29. siječnja 1944. do 30. kolovoza 1944., Ante Vokić bio je minis- 
trom oružanih snaga i ministrom prometa. Od 30. kolovoza 1944. do konca rata 
doadmiral, kasnije admiral, Nikola Steinfel je ministar oružanih snaga, a Dr. Jozo 
Dumandžić ministar prometa. 

pogoršano napose radi prilika u Italiji i Dalmaciji. Neprijatelj pojačava 
svoje snage novom podporom iz vana. Situacija se približuje kulminaciji. 
Nisam izgubio vjere niti sada. Bolna je spoznaja, da mi ne možemo to 
promjeniti. Danas je osjeka. Obstojnost države može doći na nit. Pre- 
brodit ćemo, ali će to potrajati još izvjesno vrieme. Je li razborito i 
politički oportuno, da se mi kao srce pokreta danas stavimo na stano- 
vište, da eliminiramo sasvim one, za koje znamo, da nisu drenov klin, 
i da svu odgovornost za sve stavimo na leđa zadnje, najvažnije i najsigur- 
nije garniture? (Kad [su] za vrieme boljševičke revolucije htjeli objesiti 
popa na uličnu lampu, zapitao ih: «Zašto? Hoće li ova lampa bolje svjet- 
liti, kad me objesite»?) Pod ovim okolnostima nema garniture vlade, 
koja može situaciju promieniti, popraviti. Ne smiemo dopustiti, da se sva 
krivnja baci na prsa pokreta, da narod ne izgubi povjerenje u one, koji 
će odigrati jednom važnu ulogu. — Nalazim se u situaciji, da pomišljam 
na najgore, da se odlučim na najteže. Nastala je situacija, da se ne može 
naći suradnje među ljudima, koji su prije surađivali. Znam za rabotu, 
koju ste spominjali. Je li danas momenat za oštricu ili da izbalanciramo? 
Ako nije moguće ovo potonje, neću moći mimoići izvjesne odluke. Ja se 
bojim, da mi po svojim osjećajima previdimo momente važne, da izbalan- 
ciramo, da nađemo put i način, da poštedimo najteže. I ja znam, da ima 
ljudi, koji imađu zlih nakana. Nu mi moramo pametno parirati i upo- 
trebiti oružje, s kojim možemo operirati. Njemačka ne želi likvidirati 
našu državu ali nam i ne može mnogo pomoći. Izvjesne pojave u našoj 
zemlji, a napose pojava partizanstva među Hrvatima, mogu i Njemačkoj 
uzkolebati vjeru u mogućnost obstojnosti države. Ako ima [onih], koji 
drže, da se može koristiti koncentracijom, moramo biti spremni, da se 
pokuša. Ako to ne ide, barem ćemo imati čistu savjest, da smo sve 
pokušali. Danas ne možemo postaviti jednu vladu, kako bi se želilo, pa 
ni u dogledno vrieme. I dalje ćemo biti u krizi. Pojedini ministri ne 
mogu situaciju promieniti, Nu mi se nalazimo i s formalne strane u krizi. 
Potrebno je, da barem s formalne strane postoji vlada, koja će raditi. 
Takovu je moguće postaviti. Kriza je očevidna. Ako još par dana tako 
potraje, morat ćemo staviti točku." 

Jure Pavičić: Mačekovci govore, da vjeruju, da Poglavnik vodi hrvat- 
sku politiku ali da ne mogu razgovarati sa Lorkovićem kao s njemačkim 
špijunom. Da se našlo druge ljude za razgovor s njima, moguće bi se 
bilo uspjelo. Oni imaju navodno izvještaje, da partizani mogu osvojiti 
Zagteb, nadalje da narod bježi u šumu, i drže, da Lorković kao njemački 
konfiđdent dolazi na vlast. Mnogo ima u šumi partizana, koji žele hrvat- 
sku državu. Međutim komunisti tu unose komunizaciju i za kratko vrieme 
neće nitko moći reći, da se bori za slobodu Hrvatske. Danas dolazi partija. 
Obračun se već provodi. Još se diele obični partizani i komunisti, nu za 
kratko će vrieme biti samo komunistička partija. — Mnogo imade i na 
nama krivnje, na našim vlastima. N. pr. Augustinčić,“ Grozilo mu se 


7 Nova vlada bila je imenovana 11. listopada 1943. 
2 Antun Augustinčić (rođ. 1900., živi u domovini), kipar, za vrijeme rata otišao 
u partizane. 

dnevno, pa zato pobjegao. I u ustaškoj vojsci pojave, da se progoni vla- 
stite ljude. U Tuzli pobili naše ljude četnici, koji [su] dobili od Niemaca 
zaštitu i oružje. Njemački častnici [su] otvoreno proti nama. Sve to do- 
vodi do nerazpoloženja a Mačekovci ubacuju, da bi trebalo likvidirati 
pokret. Oni su bili voljni, a neki bi i rado došli na vlast, nu neće s 
Lorkovićem. Kažu: «S Poglavnikom se može raditi i računati». Nakon 
pripojenja Dalmacije bili izvan sebe, jer im je izbijeno bilo oružje. Nu 
kad došla misao koncentracije, oživjeli. U narodu postoji samo jedno: 
ili s puškom poginuti ili pobiediti! Ljudi imade, tek nema oružja. Ne pita 
se niti za kruh već samo za pušku. Gospić tuče 12 topova. Kad padne, 
doči će Niemci. Partizani radi prestiža hoće Gospić. Vjerujem, da bi bilo 
drago i gospodi ovdje... Ustaše ne moraju biti pod ustaškim [imenom]. 

Poglavnik: Nisam dobio dojam o predstavnicima HSS onako kao 
Jure. 

Jure Pavičić: Oni su bagaža. Bili spremni na sve. Gradska psihoza: 
izkoristiti i nas i one u šumi, koji misle hrvatski. 

Poglavnik: Težko zamisliti, da bi se oni dali na posao, kad neprija- 
teljska strana napreduje. 

Jure Pavičić: Oni vjeruju, da se Englezi neće izkrcati, dok mi ne 
satremo glavne komunističke centre. S time računaju i nadaju se, da će od 
Engleza dati [dobiti] pomoć. — Trebalo bi naoružati 50.000 ustaša. 
Ustaše se spremaju na najgore. Slabići odpadaju. 

Dr. Mile Budak: Tvoji najvjerniji uviek su spremni na suradnju sa 
svakim, za koga držiš potrebnim, i na svaku žrtvu, Mnogi ustaše stoje po 
strani, nu uviek su spremni na posluh. Politička veza Niemci-Kvaternik 
imade katastrofalne posljedice. Njega su Niemci štitili. — Mi spremni 
na svaku suradnju. — Javno je mišljenje, da su ustaše svakakvi, nu 
borci, koji ginu. Ne smiemo svoje ljude ozloeđivati. Ing. Bulić" otvoreno 
napada, a ne možemo ga maknuti, jer ga drže Niemci. Treba odlučno 
nastupiti proti [kod?] Niemaca. Popuštanje nam škodi. Svaki znade pa 
i oni, da bez Poglavnika nema države. Ako se isprsimo, s Niemcima se 
dade. Ja izkusio. Objektivno stojimo loše, nu javno je mnienje pozitivno. 
Brige nisu tako težke, kako ih osjećaš. Mi ih dielimo i voljni smo sura- 
đivati. 

Poglavnik: Osvrće se na odnošaj s Niemcima. Ne stojimo pod njiho- 
vom presijom ali nam pripisuju svakako odgovornost za neuspjehe. Moglo 
bi doći do prigovora: «Da se nieste postavili na to stanovište, bilo bi ovo 
i ono». Nije za nas pitanje ostati u vladi. Kud sreće, da i pokret nije 
bio u vladi, barem najjače ličnosti. Moramo svakako nastojati izbjeći 
prigovoru: «Da ste to napravili, bilo bi se izbjeglo nevolji». — Kad bih 
znao, da će rat naskoro svršiti, postavio bih deset Ustaša, na koje bi svi 
vikali, ali za par mjeseci sve bi bilo u redu. Nu ovako moramo se strpiti. 
Inače bi mogli biti likvidirani, a tada hrvatski narod ne bi imao više 
snage za daljnju borbu. Od Niemaca smo prisiljeni tražiti žito i oružje. 


? Ing. Ivan Bulić (živi u emigraciji), ing. građevinarstva, u drugoj polovici 
19504tih godina ustaške orientacije, za vrijeme rata državni tajnik za javne radove, 
odnosno kasnije ravnatelj Glavnog ravnateljstva za javne radove, 1941-1943. 

Jure Pavičić: Za borbu proti partizanstvu jedino ustaška vojska, tek 
treba ukloniti manjke u samim akcijama. 
Dovršeno 
SUŠIĆ 


DE 


SJEDNICA DOGLAVNIČKOG VIJEĆA OD 25. LISTOPADA 1945. 


[Prisutni:] Dr. Mile Budak, Ademaga Mešić, Miško Račan,* general 
Vilko Begić, Dr. Mate Frković, postrojnik Dr. Lovro Sušić. [Mjesto 
sastanka: | Kod Dra Mile Budaka. 

Dr. Mile Budak: Izvješćuje o događajima iza kapitulacije Italije: 
Izjava Kaschea u ime Hitlera kod Poglavnika na 8. IX., proklamacija 
od 9. IX., razgovor njegov sa Kascheom, kad je ovaj priznao naše neos- 
porno pravo na Rieku i Zadar ali da se [to za] Istru ne može kazati, 
govor na krugovalu generala Glaise von Horstenau, zaključak vlade, ime- 
novanje Gauleitera u Trstu i prefekta Gigante"? u Rieci, dr. Rainer" 
zamjenik Gauleitera, o naglašavanju «talijanskog suvereniteta» na Rieci 
i t. d, utvrđujući time, da je njemačka politika i opet protuhrvatska. 
oro odlučnosti proti Niemcima! Ne smie se ovako dalje u vanjskoj 
politici, 

Nadalje govori o rekonstrukciji vlade. On odlazi i neće da primi 
mjesto ministra pravosuđa," 

Ademaga Mešić kaže, da bi trebalo održati zajedničku sjednicu vlade 
i Doglavničkog vijeća glede Rieke i Istre. 

Miško Račan kritizira postupak glede saziva sabora, u koji ušli 
partizani (Hundrić"* i Vojković"...). 

Razgovor o nekim ministrima... , 

Zaključeno predložiti Poglavniku: 1.) uređenje djelokruga i položaja 
Doglavničkog vijeća te u savezu s time i položaj začasnog pročelnika 
Marka Došena; 2.) popunjenje Doglavničkog vijeća sa Drom Mirko Puk, 
dr. Krunoslav Lokmer," Hakija Hadžić i Lukas Juričić*'; 3.) da se viši 


% Miško Račan je nestao kod povlačenja u svibnju 1945. 
si he Vjerojatno Silvino Gigante, poznati riječki političar i fašista, te povjesničar 

ijeke. 

# Dr. Friedrich Rainer, Gauleiter u Grazu, te onda ujedno i u Trstu, osuđen 
je od partizanskog suda u Ljubljani na smrt 1947. 

“ Dr. Mile Budak bio je «na vlastitu molbu» razriješen dužnosti ministra 
vanjskih poslova, 5. studenoga 1945., i na taj položaj bio je imenovan, istoga dana, 
Dr. Stijepo Perić, tadašnji hrvatski poslanik u Sofiji. HN, V, 6. XI. 1945. 

“Nikola Hundrić, seljak, narodni zastupnik HSS. Živi u emigraciji. 

" Tomo Vojković, seljak, narodni zastupnik HSS za kotar Đurđevac. 

% Dr. Krunoslav Lokmer (1882.-1950.), pravaš, odvjetnik u Otočcu od 1912. do 
1942., narodni zastupnik HRSS 1920., član Hrvatskog Državnog Sabora i njegovog 
zakonodavnog odbora 1942., te onda vijećnik Državnog vijeća od listopada 1942. 
do konca rata. U Italiji zatvoren od Engleza i prebačen u Njemačku, u zatvorenički 
logor Esterwegen, odakle je pušten, među posljednjom petnaestoricom, na 14. srpnja 


172 


državni organi imenuju nakon pristanka Doglavničkog vijeća, 4.) da se 
sjednice Doglavničkog vijeća drže svaki tjedan i 5.) da se razčisti odnošaj 
s Niemcima u vanjskoj politici i to neposredno s Hitlerom. 

Dovršeno! SUŠIĆ 


g. 


SJEDNICA DOGLAVNIČKOG VIJEĆA OD 20. STUDENOGA 1945. 


[Prisutni: ] Poglavnik, Marko Došen, Dr. Mile Budak, Ademaga Me- 
šić, Miško Račan, general Vilko Begić, postrojnik Dr. Lovro Sušić. 
[Mjesto sastanka: | Dvor. 

Nakon što [su] komentirani najnoviji događaji dogovoreno: 

1.) Naglašena potreba najveću brigu posvetiti ustaškoj vojsci. Još 
večeras odputovat će k Hitleru ministar oružanih snaga general Navratil,“* 
sa glavnim zadatkom, da zatraži oružje i opremu prvenstveno za ustašku 
vojnicu. 

2.) Utvrđeno je, da organizacija Ustaške mladeži ne radi, zapravo 
Kai a partizanska promičba biva sve jača. Treba promieniti zapov- 
jednika.. 

3.) Miško Račan govori o djelatnosti nekih HSS-zastupnika, koji 
[su] zapravo partizani, te o pokušaju uzpostave «Gospodarske Sloge». 
Postrojnik izvješćuje, da je u ovoj stvari bio kod ministra Hefera* i 
izjavio protivnost, jer bi to sada značilo afirmaciju HSS. Da je odmah 
g. 1941. «Gospodarska Sloga» zadržana, što bi svakako bilo dobro, onda 
bi to bilo drugo. Nu sada je to nemoguće. 

4.) Na mjesto dra Bulata, koji [je] postao ministrom, treba ime- 
novati Ivana Terzića ravnateljem Ustaškog nakladnog zavoda. 

Dovršeno 
SUŠIĆ 


1948. Radi iscrpljenosti i bolesti morao je biti prenesen na nosilima iz Esterwegena 
u izbjeglički logor u Lingen am Ems. U prosincu 1948. prenesen je u bolnicu, gdje 
je umro od raka na 19. veljače 1950. Pokopan u Lingen am Ems. 

"Lukas Jurišić (rođ. 1907, živi u emigraciji), seljak, imenovan poglavnim 
pobočnikom 30. XII. 1944. HN, VI, 31. XII. 1944. 

# General Fridrih Navratil (1893-1947.), časnik u jugoslavenskoj kraljevskoj 
vojsci, za vrijeme rata u hrvatskom zrakoplovstvu, ministar oružanih snaga 1943- 
1944., primljen od Hitlera na 21. studenoga 1943. Osuđen na smrt od Titovog 
režima 1947. 

5 Dr, Stjepan Hefer (1897-1973.), odvjetnik, narodni zastupnik HSS 1935. i 
1938., veliki župan Velike župe Baranja u Osijeku 1941-1943., ministar seljačkog 
gospodarstva 1943-1945.; nakon smrti Dra Ante Pavelića njegovom usmenom opo- 
rukom imenovan njegovim nasljednikom kao predsjednik Hrvatskog Oslobodilačkog 
Pokreta 1959. Na tom položaju ostaje do svoje smrti, 31. srpnja 1973. u Buenos 
Airesu, Argentina. 

* Dr. Edo Bulat (rođ. 1901., živi w emigraciji), odvjetnik, početkom 1930-tih 
godina prvak HSS u Splitu, orijentira se ustaški u drugoj polovini 1950-tih godina, 
za vrijeme rata poslanik u Bukureštu 1941-1942., ravnatelj Ustaškog Nakladnog 
Zavoda 1942-1943., ministar za oslobođene krajeve 1943-1945. 

7. 
SJEDNICA DOGLAVNIČKOG VIJEĆA OD 22. STUDENOGA 1943. 


[Prisutni: | Marko Došen, Dr. Mile Budak, Ademaga Mešić, general 
Vilko Begić, postrojnik Dr. Lovro Sušić. [Mjesto sastanka: ] Kod Dra 
Mile Budaka. 

U nevezanom razgovoru komentirano: 

1.) Izpad Ivana Oršanića na nedavnom (prošle subote) [15. XI.] 
sastanku proti Dru Mili Budaku i uobće starijim ustašama — makar i 
uvieno. 

2.) Dnevna zapovijed generala Markulja** o svečanom sprovodu jed- 
nog četnika (—zgražanje!—). 

3.) Sporazum Niemaca sa četnicima odnosno Dražom Mihailovićem. 

4.) Osamostaljenje ustaške vojske i oprezna likvidacija domobran- 
stva. 

5.) Partizanski javni poziv Čelanu*" (narodnom zastupniku) za skup- 
štinu u Livnu. 

6.) Potreba odstraniti iz službe častnike, koji imaju za žene židovke 
i srbkinje (od 15 glavnostožernih 12 takovih). 

7.) Masoni preuzimlju opet maha u javnom životu. 

8.) Za zapovjednika Ustaške mladeži predložiti Vlahu Lovrića? 
(čini se, da nije dovoljno energičan). 

9.) Za predsjednika Hrvatske državne banke predložiti dra Žanića. 

10.) Opetuje se potreba uređenja djelokruga i položaja Doglavnič- 
kog vijeća i redovitih sjednica. — 
Dovršeno 
SUŠIĆ 
8. 


SJEDNICA DOGLAVNIČKOG VIJEĆA OD 24. STUDENOGA 1943. 


[Prisutni: ] Poglavnik, Marko Došen, Dr. Mile Budak, general Vilko 
Begić, Dr. Mate Frković, postrojnik Dr. Lovro Sušić. [Mjesto sastanka: ] 
Jabukovac. 


* Ivan Terzić (umro 1952. u Argentini), upravni zapovjednik zapovjedničtva 
blagajne GUS-a od 28. XI. 1942. do konca rata, imenovan ujedno ravnateljem 
Ustaškog Nakladnog Zavoda na 4. XII. 19453. i na tom položaju ostaje nekoliko 
mjeseci, kada ga nasljeđuje Dr. Mirko Puk. 

* General Ivan Markulj, rodom iz Mostara, bivši austrijski kadet, preuzet u ju- 
goslavensku vojsku, te onda pukovnik i general u hrvatskoj vojsci. Tada zapovjednik 
II. vojnog zbora u Sarajevu. Dr. Vjekoslav Vrančić, u pismu Jeri Jarebu od 16. 
XI. 1975., tvrdi, da «je Markulj bio dobar Hrvat i dobar vojnik». Ta Markuljeva 
zapovijed bila je očito izdana u duhu tadašnje hrvatske vojničke suradnje s nekim 
četničkim jedinicama protiv partizana. Osuđen na smrt od vojnog vijeća Vrhovnog 
suda u Beogradu na 22. rujna 1945. 

#" Ivan Čelan, seljak, narodni zastupnik HSS za kotar Livno, umro 1969. u 
emigraciji u Argentini. 

# Prof. Vlaho Lovrić, stožernik Ustaškog stožera Gora, Petrinja, od 17. X. 
1942., odatle premješten za stožernika Ust. stožera Prigorje, Zagreb, 18. rujna 
1943., poslije rata izručen od Engleza iz zatvoreničkog logora Esterwegen, Njemačka, 
komunističkoj Jugoslaviji, 13. VII. 1948., i osuđen na smrt. 

Komentirana nota dra Budaka kao bivšeg minisira vanjskih poslova 
o priznanju vlade Mussolinia pod uvjetom priznanja hrvatskog suvere- 
niteta na hrvatskim obalama (Rieka, Zadar, Istra). 

Komentirana obstojnost srbskih terorističkih grupa u Njemačkoj proti 
nama; pobuna kod SS muslimanske divizije u Francuskoj (7 častnika i 
64 vojnika streljano); prilike u domobranstvu (nepouzdanost, izbjega- 
vanje službe, vojne bolnice), kod čega naglašena potreba reorganizacije 
odnosno likvidacije — uobće o svim pojedinostima sa zadnje sjednice. 

Ademaga Mešić govori opet o kliki u vladi, koja je prije radila sa 
Talijanima a sada s Niemcima. Oni krivi, da se Niemci miešaju u naše 
unutrašnje prilike i uobće prema našim životnim interesima tako nastu- 
paju. Naglašuje prijašnje stanovište Doglavničkog vijeća, da bi Poglavnik 
trebao sam otići do Hitlera i tražiti, da se prestane sa tim miešanjem i da 
se preda nama zapovjedničtvo nad vojskom. 

Poglavnik: Pravo čudo kako malo poštenih i zdušnih! Kad došli do 
vlasti, očitovalo se to kod mnogih bez razlike na vjeru, stalež i ostalo. 
To međutim nije samo naš unicum. Postoji međutim zdravi narodni 
instikt. Nemamo narod proti sebi. Samo kliku gospode špekulanata. 
Nikada zlo iz naroda. Kod svakog postoji stanoviti egoizam, nu kod 
gospode špekulativni egoizam! Seljak, radnik, mali činovnik i obrtnik 
dobri. Čaršija pokvarena. — Sabotirat će i izdati, ako se pozovu (gospo- 
da) u vojsku. — Vojsku svesti na dobrovoljačku bazu (—prije francuske 
revolucije nije bilo obavezne vojne službe). — Vojnička naša statistika: 
11.000 palih domobrana, 15.000 zarobljenih, 97 častnika pobjeglo. Nije- 
dan ustaša u zarobljeničtvu! Vanjski uzroci najviše tome krivi. Niemci 
preko Kvaternika i obratno forsirali domobranstvo. Kasche je za ustaše, 
nu on smatra samo one dobrima, s kojima je povezan. U narodnom 
probitku bi bilo uspostaviti s njime kontakt! 

Što se tiče popunjenja Doglavničkog vijeća za sada dobro, da se ne 
popunjuje. Ako bude, popunit će se u dogovoru sa sadašnjim doglavni- 
cima. Glede imenovanja novog zapovjednika Ustaške Mladeži (Lovrića 
ne pozna) treba promisliti. Naglašuje potrebu jačanja pokreta, nu io 
treba činiti neovisno o državnim vlastima. Pokreti se prave odozdo. 
Pokret ne smie snositi odgovornost za administrativne mjere vlasti niti 
se smie identificirati sa izvršnom vlasti. Politički rad u narodu preuzeti 
izključivo u svoje ruke. 

U pogledu vojnih sudova ističe, da će biti bolje obzirom na novi 
zakon. 

Dovršeno 
SUŠIĆ 


9. 
SJEDNICA DOGLAVNIČKOG VIJEĆA OD 10. PROSINCA 1943. 
[Prisutni: ] Marko Došen, Dr. Mile Budak, Ademaga Mešić, Miško 
Račan, general Vilko Begić, Dr. Mate Frković, postrojnik Dr. Lovro 
Sušić. [Mjesto sastanka: ] Kod Dra Mile Budaka. 

U nevezanom razgovoru komentirane razne pojave u svim područjima 
narodnog života, države i politike, napose pojave na terenu, odkrivanje 
karata nekih HSS-ovaca, zaštićivanje sumnjivih radi partizanstva (dr. 
Iveković # ing. Kovačević"...), upotreba mladih i zdravih kod pojedinih 
državnih građa, o Hrvatskoj seljačkoj gospodarskoj zajednici i t. d. 
Ništa bitna! 

Dovršeno! SUŠIČ 


10. 
SJEDNICA DOGLAVNIČKOG VIJEĆA OD 17. PROSINCA 1945. 


[Prisutni:] Dr. Mile Budak, Ademaga Mešić, general Vilko Begić, 
Jure Pavičić, postrojnik Dr. Lovro Sušić. [Mjesto sastanka: ] Kod Dra 
Mile Budaka. 

U međusobnom razgovoru istaknuta potreba, da ustaška vojska uzim- 
lje častnike preko GUS-a, da se ne uvuku sumnjivi tipovi. Komentiran 
vojskovođa Kvaternik kao protivnik Poglavnika i ustaša, makar držao 
sim najgore oko sebe. Razgovor o sjednici vlade od 16. XII. 45. — 
Zaključuje se, da se od strane Doglavničkog vijeća uputi predsjedniku 
vlade protest radi redosljeda ministara, po kojem postrojnik dolazi na 
17. mjesto. Izvjestiteljstvo za ustašku vojnicu u GUS-u preuzma doglavnik 
Jure Pavičić. 

Dušan Plavšić" ne može postati povjerenik P.A.B.-a.? 

Dovršeno! 
SUŠIĆ 
11. 
SJEDNICA DOGLAVNIČKOG VIJEĆA OD 21. PROSINCA 1945. 


[Prisutni:] Dr. Mile Budak, Ademaga Mešić, general Vilko Begić, 
Dr. Mate Frković, Jure Pavičić, postrojnik Dr. Lovro Sušić. [Mjesto 
sastanka: ] Kod Dra Mile Budaka. 

1.) Ante Štitić* (pozvan) izvješćuje o prisilnom odvođenju 5 juriš- 


# Dr. Mladen Iveković (rođ. 1905., živi u Zagrebu), poznati hrvatski komu- 
nista, poslije rata ministar industrije i rudarstva u vladi Hrvatske, pa zatim poslanik 
u Rimu i onda Bonnu. 

% Ne znam tko bi mogao biti ing. Kovačević. Možda Dr. ing. Željko Kovačević 
(rođ. 1893.), prof. Poljoprivredno-šumarskog fakulteta u Zagrebu, ili pak Ing. 
Vjekoslav Kovačević (rođ. 1905.), rudarski inžinjer. 

"Dušan Plavšić, bankovni stručnjak, stari znanac Dra Nikole Mandića, tadaš- 
njeg predsjednika hrv. državne vlade, iz hrvatske bosanske politike prije 1918., 
kada su obojica djelovali u Hrvatskoj Zajednici i hrvatskim društvima i podhvatima 
u Sarajevu. Plavšić je bio pravoslavne vjere, ali po osjećaju i radu Hrvat, barem 
do Pai Ćiro Truhelka, Uspomene jednog pionira (Zagreb: HIBZ, 1942), 
str. S e 

* Valjda Privilegirane (ili do 1941: Privilegovane) Agrarne Banke. 

& Ante Štitić, ustaša od sveučilišnih dana 1950-tih godina, za vrijeme rata 
radi u nadzornoj službi, koncem rata odlazi u svoj rodni kraj bosansku Posavinu, 
gdje nastavlja borbu protiv komunističke vlasti, i pogiba u prosincu 1946. Rođen 
u Tuzli, vjerojatno 1915. 

nika dne 16. o. mj. po SS-redarstvu odnosno zavođenju. 4 su uspjela 
pobjeći, Ceranac Viktor odvezen iz Zagreba. Spominju se i drugi sluča- 
jevi o raznim politikama od strane Niemaca. (bosansko-hercegovačka SS 
divizija — Zeleni barjak — oznake —). 

Zaključak — podnijeti o tom odmah Poglavniku izvješće i tražiti 
odlučan stav i raščišćenje s Niemcima. 

2.) Ademaga Mešić predlaže, da se uzmu za savjetnike Doglavnič- 
kog vijeća oni, koji [su] već prije predloženi za doglavnike i još Stipe 
Vučetić,“ dr. Žanić, General Vilko Begić predlaže, da se ti predlože kao 
kandidati za Doglavničko vijeće. Jure Pavičić: Inače neka se i nas 
razrieši, ako se ne uredi konačno pitanje Doglavničkog vijeća. Ademaga 
Mešić: Nosimo ime, morali bi uživati povjerenje. Dr. Mile Budak: 
Nosimo odgovornost a nemamo mogućnosti što na situaciji promieniti. 
e da smo likvidirani, samo se traži formula. Nemamo povjerenja 
u vladu. 

Zaključak: predložiti imenovanje predloženih za doglavnike i ure- 
đenje djelokruga i položaja Doglavničkog vijeća. Ako se ne imenuju, 
može ih se pozvati na sjednice. 

3.) Konstatirano, da se ne može računati na podignuće ustaške voj- 
ske preko ministra Navratila. Svakako se mora polučiti samostalnost 
ustaške vojske. Brigu za ustašku vojsku neka preuzme posebni odbor 
(navedeni kandidati) u GUS-u a napose od strane Doglavničkog vijeća 
Jure Pavičić. To iznieti Poglavniku. 

Dovršeno time, da Poglavnik naknadno to odobri i pita, da u taj 
odbor uđu: Dumandžić, Artuković, Vokić," Mime Rosandić, T. Ser- 
tić," Jure Pavičić i Mate Frković i postrojnik. 

(4.) Večera sutra kod postrojnika.) 


* Pop Stipe Vučetić (18753-1945.), stari pravaš, za vrijeme rata u prosincu 
1941. imenovan vojnim vikarom i na tom položaju ostaje do smrti, 20. travnja 1945. 

* Dr. Jozo Dumandžić (rođ. 1900., živi u emigraciji), odvjetnik, za vrijeme 
rata ministar pravosuđa, državni ministar, te od 30. kolovoza 1944, do konca rata 
ministar prometa, 

* Dr. Andrija Artuković (rođ. 1899., živi u emigraciji), odvjetnik, sudjelovao 
u Ličkom ustanku jeseni 19532., bježi u emigraciju, nakon Marseillskog atentata 
Francuska ga izručuje Jugoslaviji u siječnju 1955. Sud za zaštitu države oslobođa 
ga krivnje u travnju 1956., te ponovno bježi u emigraciju, u kojoj ostaje do travnja 
1941. Za vrijeme rata i je ministar u hrvatskoj državnoj vladi (unutrašnjih 
le i bogoštovlja, ponovno unutrašnjih poslova, te ministar-državni 
prabilje: ž 

% Ante Vokić (1909.1945.), ustaša od sveučilišnih dana 1950-tih godina, za 
vrijeme rata postaje ravnatelj željeznica u Sarajevu, pored Francetića vrlo aktivan 
u osnivanju Crne legije, zapovjednik Ustaških Prometnih Sdrugova, postaje minis- 
tar prometa 11. listopada 1943., te ministar oružanih snaga 29. siječnja 1944., 
zadržavši ujedno ministarstvo prometa. Razriješen obiju dužnosti 30. kolovoza 
1944, nasljeđuje ga doadmiral Nikola Steinfel kao ministar oružanih snaga, a 
Dr. Jozo Dumandžić kao ministar prometa, i na tim položajima ostaju do konca 
rata. Vokić je nakon 30. kolovoza 1944. zatvoren i ubijen od ustaške ruke u 
zatvoru u Lepoglavi koncem rata 1945. 

5 General i ustaški pukovnik Tomislav Sertić (1905-1945.), aktivni časnik 
jugoslavenske kraljevske vojske, koncem 1950-tih godina odlazi u ustašku emigra- 
ciju i vraća se u travnju 1941. Za vrijeme rata na raznim dužnostima u Ustaškoj 

12. 
SJEDNICA DOGLAVNIČKOG VIJEĆA OD 11. SIJEČNJA 1944. 


[Prisutni: ]. Dr. Mile Budak, Ademaga Mešić, Dr. Mate Frković, 
general Vilko Begić, Jure Pavičić, postrojnik Dr. Lovro Sušić. [Mjesto 
sastanka: ] Kod Dra Mile Budaka. 

1.) U razgovoru o proslavi 15-godišnjice Ustaškog Pokreta konsta- 
tirano, da [su] u «Hrvatskom Narodu» i «Novoj Hrvatskoj» izostavljeni 
iz postrojničtva pozdravi Doglavnicima odnosno izkrivljeno doneseni. Isto 
tako i kod čestitanja Poglavniku.* Treba ispitati, tko i zašto! To je 
uvredljivo sa strane promičbe. 

2.) Konferencija dra Lorkovića (govor o unutaršnjoj političkoj situa- 
ciji) je službena u ime vlade, kamo se pozivlju i diplomati. Neka [je] 
sazove zato predsjedničtvo vlade a ne GUS." 

3.) Dr. Perić imao bi ići u Berlin. Smatra se to nezgodnim.'" 

4.) U ime Doglavničkog vijeća i GUS-a neka brigu za ustašku vojsku 
vode Jure Pavičić i Mate Frković sa T. Sertićem, dakako u smislu dogo- 


vora u onom užem krugu (odboru). 
Dovršeno SUŠIĆ 


[Opaska Dra Lovre Sušića: ] Zapisnici konferencija Doglavničkog 
vieća sa najvišim ustaškim dužnostnicima, održanih kod Poglavnika dne 
1. i 4. II. 1944. napisani posebno i prileže. 


MEJE 


KONFERENCIJA (SJEDNICA) DOGLAVNIČKOG VIJEĆA S VIŠIM 
USTAŠKIM DUŽNOSTNICIMA KOD POGLAVNIKA NA MARKOVOM 
TRGU OD 1. VELJAČE 1944. OD 6 DO 8 SATI!" 


Prisutni: Marko Došen, Dr. Mile Budak, Ademaga Mešić, Miško 
Račan, Dr. Mate Frković, general Vilko Begić, Jure Pavičić, Postrojnik 


vojnici, a od 1. rujna 1944, do konca rata glavar Glavnostožernog ureda Minis- 
tarstva oružanih snaga. Osuđen na smrt od vojnog vijeća Vrhovnog suda u Beogradu 
na 22. rujna 1945. 

% Na proslavi 15. godišnjice Ustaškog Pokreta, održanoj navečer 7. siječnja 
1944. u Radničkoj komori, govorio je Dr. Lovro Sušić. U početku govora pozdravio 
je Poglavnika i Doglavnike među ostalima. Taj dio govora nije bio donešen u 
cijelosti, kada je objavljen u HN, VI, 9. I. 1944., str. 2-4, Ispravak govora u 
vezi s pozdravom Doglavnicima bio je donesen u broju od 11. 1. 1944., str. 2. 
Postrojnikovo novogodišnje čestitanje Poglavniku u subotu 10. I. 1944. bilo je 
samo parafrazirano u HN, VI, 11. 1. 1944., str. 1. 

1% Konferenciju je sazvala vlada, odnosno ministarstvo unutrašnjih poslova. 
Veliki govor Dra Mladena Lorkovića bio je održan u Hrvatskoj Sabornici 14. siječ- 
nja 1944. navečer u prisustvu od «preko tri stotine najuglednijih osoba našeg 
javnog i političkog života» te diplomatskog zbora i stranih novinara. Cijeli je 
govor donešen u HN, VI, 15. 1. 1944., str. 1-5. 

0% Dr. Stijepo Perić (1896-1954.), odvjetnik, odlazi u ustašku emigraciju u 
siječnju 1933. i vraća se u domovinu 1937. Za vrijeme rata poslanik u Rimu 1941- 
1943., u Sofiji 1943., ministar vanjskih poslova od 5. studenoga 1943. do 29. 

Dr. Lovro Sušić, Mr. ph. Božidar Kavran," Irena Javor,!* Ivan Oršanić, 
zapovjednik muške ustaške mladeži: Zdenko Blažeković, zapovjednica 
ženske ustaške mladeži: Dolores Bracanović,“ Milivoj Karamarko! i 
zapovjednica sveučilištarki Ivona Latković,!" Aleksandar Seitz.!9% 

Poglavnik je odmah uzeo rieč te je kazao, da je danas psihološko 
raspoloženje u cielom hrvatskom narodu takovo, da se može pristupiti k 
organizaciji i radu ustaškog pokreta. Sve nevolje i sve vojske, koje su se 
nad hrvatskim narodom prolile, dovele su narod do spoznaje o vriednosti 
vlastite države. Te su nevolje uglavnom bile neuklonive te nisu ovisile 
o nama već o prilikama izvan nas. Nu mnoga bi nevolja bila odpala, 
da nismo i mi počinili pogrieške, a napose bi odpala potreba, odnosno 
prestala bi potreba dobrog diela strane vojske, da smo imali jak i čvrst 
pokret. Mi moramo zato pristupiti organiziranju pokreta i to je svrha 
današnjeg sastanka. 

Pokret je naš odnosno vodstvo po Propisniku posve birokratizirano. 
Pokret se može razviti samo na temelju duha a nikakvog nacrta. Sav se 
rad absorbira u birokraciji. 

To ima prestati. Iz ureda se pokret ne može voditi. Ne sa propisnici- 
ma, nacrtima, sa stvaranjem nekih uredskih ćelija već sa živim gibanjem. 
Imade posvuda bezbroj ureda, kompetencija... 

Postrojnik Mu je predao pismeni priedlog o reorganizaciji. (Čita 
obrazloženje odnosno priedlog). 


jeynja krim Dr. Nikola Mandić i Dr. Perić bili su primljeni od Hitlera na 

"* Takav je naslov ovoj sjednici dao Dr, Lovro Sušić. 

"> Mr. ph. Božidar Kavran, od sveučilišnih dana ustaške orientacije, za vrijeme 
rata stožernik grada Zagreba 1941-1945., upravni zapovjednik ustaša i zamjenik 

trojnika od svibnja 1943. do konca rata, organizator akcije ubacivanja revo- 
ucionarnih i oružanih grupa u domovinu 1947-1948., gdje se ilegalno i sam vraća. 
ae na smrt 27. kolovoza 1948. od Titovog režima. Rođen u Zagrebu u rujnu 
1915. 

!* Irena Javor, srednjoškolska profesorica, upravna zapovjednica Ženske loze 
Ustaškog pokreta 1941-1945., nestala na povlačenju u svibnju 1945. Rođena 1914. 
u Zagrebu. 

"* Zdenko Blažeković (1915-1947.), od sveučilišnih dana ustaške orijentacije, 
stožernik Ustaškog Sveučilišnog Stožera 1941-1943., zapovjednik muške ustaške 
mladeži 1941-1945., ustaški bojnik, od 15. I. 1945. do konča rata državni povje- 
renik za tjelesni odgoj i šport, izručen od Amerikanaca komunističkoj Jugoslaviji 
i osuđen na smrt 1947. Zahvaljujem se njegovom bratu Dru Milanu Blažekoviću 
za neke od ovih podataka. 

'* Dolores Bracanović, srednjoškolska profesorica, zapovjednica ženske ustaške 
mladeži 1942-1945., živi u emigraciji. Rođena 1916. u Makarskoj. 

*" Milivoj Karamarko (1920-1945.), kao srednjoškolac duša ustaškog gibanja 
među gimnazijalcima u Šibeniku i Splitu, urednik tjednika Ustaška Mladež 1941- 
1942., stožernik Ustaškog Sveučilišnog Stožera od siječnja do prosinca 1944.; nakon 
smjenjivanja s te dužnosti zatvoren pred Božić 1944, i ugušen u zatvoru Ustaške 
Obrane u Draškovićevoj ulici u Zagrebu, 29. travnja 1945. oko 23 sata. 

"" Ivona Laiković, rođ. Maixner, poslije rata radi rastave i ponovne udaje 
Dončević, od sveučilišnih studija ustaške orientacije, zapovjednica sveučilištarki u 
Ustaškom Sveučilišnom Stožeru 1941-1945., živi u emigraciji. 

'" Aleksandar Seitz (rođ. 1912., živi u emigraciji), srednjoškolski profesor, 
ustaške orientacije od sveučilišnih studija, državni savezničar 1941-1944. 

Ovo, kako je tu predloženo, imamo uglavnom danas, a to je ono, 
što ne valja. Provedbom toga baš bi se polučilo protivno od onoga, što 
se napried kao načela navodi. Postrojnik se ne smije gubiti u spisima i 
primanjem činovnika. Navodi kako je Njegov ured: nekoliko činovnika! 
(G.U.S. je ono, što se od njega stvorilo. Svemu poslu su krivi oni u 
G.U.S--u, koji u ime G.U.S5.-a nastupaju i nameću se za posrednike izme- 
đu postrojnika i zapovjednika!) [Pogriešno i neizravno podmetnuto! 
Opaska postrojnika. Vidi zapisnik sjednice od 10. 11.] 

Postrojnik u pokretu ima zauzimati položaj predsjednika vlade. 

Pokret ima (dieli se na) ove grane: ustaše, ženska loza, muška i 
ženska mladež, sveučilištni stožer, savezničarstvo. To su resori. 

Postrojnik kao moj zamjenik u pokretu treba imati nekoliko svojih 
osobnih pobočnika ili tajnika, kao što je kod mene pukovnik Prebeg!" 
za obavljanje poslova i nešto pisarničkog osoblja. Ne može se postrojnik 
absorbirati u uredu. 

Određujem, da se smjesta raspuste zapovjedničtva u postrojničtvu. 

Postrojnik ima raditi: voditi, dirigirati, primati izvješće od pojedinih 
dielova organizacije. 

Ima postojati: 

1.) Mjesto za obću promičbu pokreta. Ima se baviti obćom promič- 
bom pokreta. To je prvi rezor. 

2.) Zapovjednik ustaša, koji vodi sve poslove, što se odnosi na 
organiziranje članstva i pristaša pokreta. Njemu su podvrgnuti stožernici, 
a preko njih logornici, tabornici i zbirnici. 

3.) Zapovjedničtvo Ženske Loze, koje vodi sve poslove i organi- 
ziranje ustaškinja. 

4.) Zapovjednik muške ustaške mladeži, koji vodi sve poslove muške 
ustaške mladeži. 

5.) Zapovjednica ženske ustaške mladeži, koja vodi sve poslove 
ženske ustaške mladeži. 

6.) Sveučilištni stožernik sa zapovjednicom sveučilištarki. 

7.) Blagajnik, koji vodi financijalnu politiku pokreta, prima od po- 
jedinih djelova prihode za obće potrebe i doznačuje pojedinim djelovima 
za njihove potrebe. 

8.) Savezničar. 

To su organi, koji stoje organizatorno na čelu pokreta. Među se oni 
mogu provađati i koalicije, da po dvije grupe zajedno rade, ukoliko to 
nađu za potrebno. 

Svi ovi zapovjednici i zapovjednice imaju se isto tako podpuno lišiti 
uredovanja u uredima i birokratskih poslova, te se posvetiti u prvom 


WW Viktor Prebeg, krilni pobočnik kod Poglavnika prije svibnja 1943., kada 
je već bio i pukovnik, imenovan na 14. svibnja 1945. Poglavnim županom Župan- 
stva pri Poglavniku. Na 12. ožujka 1945. bio je general Viktor Prebeg razriješen 
dužnosti ministra-poglavnog župana i stavljen na razpoložbu ministarstvu oružanih 
snaga. Nije se povlačio iz domovine i živio na slobodi nakon rata u Zagrebu te je 
radi toga zaključivano, da je bio partizanskim obavještajcem za vrijeme rata. 
Navodno mu je kćerka za vrijeme rata bila aktivna partizanka. 

redu organizatornom poslu; smanjiti administrativne aparate i učiniti 
svoju granu pokreta mobilnom. 

Postrojnik ima dužnost najmanje jedanput svakog tjedna sazvati sve 
zapovjednike pojedinih djelova pokreta, primiti od njih izvješća i dati 
upute te dogovoriti sve potrebno o radu. 

Pokret kao cielost predstavlja postrojnik i prema našim oblastima i 
prema inozemstvu, te se u svakom važnijem odnošaju ili doticaju sa 
inozemstvom ili sa vladom u zemlji ima to činiti putem postrojnika. 

Kao što je postrojnik u središtu na čelu svih dielova pokreta, tako 
je stožernik pokreta (ustaški stožernik) u stožeru (župi) na čelu svih 
ostalih djelova pokreta a analogno tome logornik i tabornik, što znači, 
da svaki dio vrši svoj posao u svom djelokrugu, a u pitanjima obće naravi 
predstavlja ih stožernik prema državnim vlastima, saziva ih svaki tjedan 
barem jedamput na dogovor u pogledu djelatnosti i rada obće naravi, 
koji se odnosi na pokret. 

Gdjegod je to moguće, imaju sve grane pokreta biti u jednim te 
istim prostorijama vršeći svaka svoj djelokrug. 

Sve ovo jest organizatorna strana pokreta, a središte u Zagrebu ne 
zove se Glavni ustaški stan nego Postrojničtvo «Ustaše» hrvatskog oslo- 
bodilačkog pokreta. 

Glavni ustaški stan sačinjavaju uz Poglavnika: 

1.) Doglavnici 

2.) Postrojnik 

3.) Doglavni [poglavni?] pobočnici, 

a zborno je tielo, koje raspravlja i donaša rješenja o obćim i načelnim 
pitanjima pokreta.»!!! 


Nakon toga Poglavnik nalaže, da se prema gornjem imade što prije 
provesti organiziranje vodstva pokreta, 

Osvrćući se ponovno na podneseni priedlog kazao je Poglavnik, da 
je tendencija ovog priedloga učiniti predstavnike pojedinih grana pokreta 
običnim marionetama, (1?) te se ponovno obara na osoblje GUS-a od- 
nosno postrojništvo i na birokratizam. [Zapravo je birokratizam u poje- 
dinim upravnim zapoviedničtvima — na pr. Ustaška mladež — Opaska 
postrojnika]. 

Sve promičbe i novinske i govorničke, pa makar kako liepe bile, ne- 
maju trajnog uspjeha. Treba se poslužiti malim ljudima, koji će kao 
apostoli obilaziti... Treba sve privlačiti a ne okameniti i ograničiti se na 
zadnje članove! Pokret mora obuhvatiti čitav narod! 


Nakon toga se javio za rieč Doglavnik Jure Pavičić, koji je pokušao 
braniti rad GUS-a obzirom na obće prilike istaknuvši, kako je dolaskom 


"! Ovo su zaključni navodni znakovi, a početni nisu označeni. 

zadnjeg postrojnika krenulo ipak na bolje, te je prešao na težkoće na 
terenu... 

Doglavnik Miško Račan govori zatim o Hrvatskom savezu seljaka 
i o Hrvatskoj seljačkoj gospodarskoj zajednici, da bi trebalo ovu uklopiti 
u prvu organizaciju. 

Poglavnik odgovara, da je pogibeljno, da pokret preuzima na sebe 
odgovornost za gospodarsku politiku, ali svakako treba se poslužiti gos- 
podarskim organizacijama za svoje svrhe. 

Savezničar Aleksandar Seitz upozoruje na nacrt zakonske odredbe o 
ukidanju zajednica i stvaranju iz poslovnih središnjica Državnu obskrbnu 
poslovnu središnjicu, koja bi po svemu služila Hrvatskoj seljačkoj gospo- 
darskoj zajednici, gdje su na vodstvu negativni ljudi. 

Doglavnik Pavičić kaže, da bi trebalo Hrvatsku seljačku gospodarsku 
zajednicu naprosto ukinuti. 

Poglavnik polaže važnost na ljude koji vode. 

Na upit upravnog zapovjednika Ustaške Mladeži Ivana Oršanića, što 
će biti s njim, kad je ustanovljeno zapovjedništvo muške mladeži zasebno 
a ženske zasebno, Poglavnik odgovara, da on vodi oboje, jer da se dvije 
grane mogu spajati, kako je gore kazao. 


Pošto je dan znak za uzbunu, sjednica je svršila. 


Dr. LOVRO SUŠIĆ, 
postrojnik 


[Opaska Dra Lovre Sušića:] Zapisnik o proširenoj novoj sjednici 
Doglavničkog vieća i najviših ustaških dužnostnika od 4. II. 1944. prileži 
ovdje. Dr. Lovro Sušić. 


14. 


SJEDNICA DOGLAVNIČKOG VIEĆA I POSTROJNIŠTVA USTAŠKOG 
POKRETA ODRŽANA POD PREDSJEDANJEM POGLAVNIKA 4, VELJAČE 
1944. U 18 SATI U POGLAVNIKOVOM DVORU"? 


Prisutni: Doglavnici, Ministar-Postrojnik, Poglavni pobočnik Mijo 
Bzik,"'* Upravni zapovjednici, Zapovjednik mužke i Zapovjednica ženske 
Ustaške mladeži, Stožernik Ustaškog Sveučilištnog Stožera, Zapovjednica 
sveučilištarki, Državni savezničar, 

Uvodnim riečima iztiče Poglavnik da hrvatskome narodu i državi 
nitko ništa ne može ako je Pokret jak. Do sada je Pokret bio malo zane- 


'* Na vrhu zapisnika, odnosno bilježaka ove sjednice napisano je rukom 
Dra Lovre Sušića i od njega podpisano: «Spada u drugi blok iza 18tog lista. 
Dr. Lovro Sušić». Iz te se bilješke vidi, da je ovaj zapisnik bio dio neke druge 
cjeline. Naslov ove sjednice također je od Dra Lovre Sušića. 

"3 Mijo Bzik, radnik, u emigraciji 1930-tih godina, vraća se u travnju 1941., 
poglavni pobočnik i osoba najvećeg povjerenja Poglavnika, urednik tjednika Ustaša 
1941-1945., nestao na povlačenju u svibnju 1945. 

maren, jer su najvredniji ljudi iz pokreta i najsposobniji morali preuzeti 
odgovorne dužnosti u državnom aparatu. Stoga je sada u prvom redu 
potrebno na rad u pokretu privući što veći broj pouzdanih i sposobnih 
ustaša. 

Poglavnik predlaže razpravu o načinu i sredstvima pomoću kojih bi 
se Ustaški pokret što više aktivirao. 

Uzima rieč Upravni zapovjednik Ustaške mladeži prof. Oršanić koji 
napominje da se Ustaški pokret ne smije razvijati putem upisivanja u 
pokret, već stožernici, odnosno logornici i tabornici trebali bi u svojim 
mjestima oko sebe okupiti nekoliko ljudi s izrazitim sposobnostima —naj- 
pametnijeg, najhrabrijeg, najpoštenijeg— i njima se posvetiti kroz dulje 
vrieme. Te ljude će po logičkom i psihološkom zakonu slijediti ljudi 
sličnih osebina — najpametnijeg pametni, najhrabrijeg hrabri itd. a preko 
tih ljudi zagospodarit će ustaški dužnostnik javnim mišljenjem u mjestu, 
a da pri tom nije važno, kakvo je u tom mjestu brojčano stanje pokreta. 

Doglavnik Račan kaže da treći broj «Pravice», ilegalnog glasila 
H.S.S.-a, stoji doduše na stanovištu hrvatske države, ali da u Zagrebu 
postoji jedna skupina bivših članova H.S.S.-a koja je doduše za Nezavisnu 
Državu Hrvatsku —to je skupina koja izdaje «Pravicu»— i koja je u 
vezi sa selom, ali ide za tim da u danom času uzbuni seljačke mase i 
pomoću njih preuzme vlast, te promijeni sistem vladavine. Iztiče da 
treba formirati što tiesniju suradnju između Saveza seljaka i logornika i 
tabornika, i za njih održati praktične tečajeve na kojima će dobiti upute 
za rad, 

Doglavnik Adem-aga Mešić kaže da se po njegovom mišljenju način 
rada koji predlaže prof. Oršanić ne bi mogao provesti u Bosni, kojoj u 
prvom redu treba dati oružja i onda pronaći neki način da se ljude prisili 
da uđu u pokret. 

Poglavnik odgovarajući Doglavniku Račanu kaže da bi i On i Ustaški 
pokret, u koliko su pristaše «Pravice» za «Nezavisnu Državu Hrvatsku» i 
kad bi na bilo koji način nešto dobra učinili, to samo pozdravili. Što 
se tiče njihove namjere da silom preuzmu vlast u Hrvatskoj, Poglavnik 
kaže da postoje dvije mogućnosti: 1. da pobijedi Njemačka, a s njome i 
mi, u tom slučaju će se prilike srediti pa im to ne bi moglo uspjeti. 2. da 
pobijede drugi, u tom slučaju je težko zamisliti da bi Hrvatska uobće 
ostala kao država. Glede rada Ustaškog pokreta Poglavnik napominje 
da se ne smije raditi ništa što bi pokret lučilo od naroda. Ustaša je svaki 
onaj tko hoće ovu državu i tko se ne bori protiv nje. S time moraju 
početi svi oni koji dolaze u ime Ustaškog pokreta među narod. Prije su 
naši dužnostnici često svoje govore i razlaganja započimali time da su 
isticali svoje ustaštvo i svoje žrtve te napadali one koji nisu u ustaškim 
redovima i time odbijali narod od sebe. 

U koliko se naide na djelatnost za uspostavu bivše H.S.S. treba izti- 
cati da je Ustaški pokret izvršio ono što je trebala izvršiti H.S.S. i što 
je ona po svojoj konstrukciji i htjela, ali je vodstvo zatajilo i skrenulo s 
puta. Da bi logornici i tabornici mogli izpravno i politički nastupati treba 
im dati odgoj. To se može učiniti pomoću tečajeva, no potrebne su i 

pismene upute. Propisnik je poslan svim dužnostnicima, da ga prouče 
i da se njime rukovode u radu, no njima su u prvome redu potrebne 
praktične upute. 

Doglavnik Račan iznosi da se radeći među seljačtvom mora podrža- 
vati Radićev kult koji je još uviek vrlo živ i da na sastancima treba 
iznašati njegove dobre odlike i povezivati ih s radom Ustaškog pokreta i 
njegovom ideologijom. Kaže da je on bio 1918. među onim H.S.S.-ovcima 
koji su kupili podpise za Hrvatsku državu i slali ih na mirovnu konfe- 
renciju u Paris, da je s Radićem imao velikih sukoba (na pr. kod osni- 
vanja čeških škola) ali da je siguran da podržavanje njegovog kulta može 
samo koristiti jačanju Ustaškog pokreta. 

Poglavnik kaže da je mišljenja da Radić, da je doživio 1941., ne bi 
bio otišao u Beograd, kao što je to učinio Maček. Hrvatski narod je kroz 
sto godina politički živio od uspomene na Zrinskog i Frankopana, premda 
ne znamo kakav je bio njihov stav u nacionalnom pogledu. Nacionalna 
sviest je živjela od Rakovice i ako je svak znao da se Austriju ne može 
rušiti s Vlasima sa granice. Isto je tako i s Radićevom uspomenom. Ma- 
chiavelli kaže: «Najmanje ti je protivnik pogibeljan kad je mrtav.» 
Radićevu uspomenu treba poštivati. Narod je konzervativan i ako je 
20 godina u njemu gledao vođu, treba ga ostaviti u tom uvjerenju. 
Hrvatski narod je imao dvije velike političke baštine —Starčevićevu i 
Radićevu— i obe je proigrao. Starčevićevu je preuzeo izvjestan krug 
ljudi, milinovci!“ su je proigrali radi osobnih razloga, frankovci jer 
Frank'!5 koji nije izašao iz hrvatske narodne sredine nikada nije mogao 
za sobom povući šire narodne redove. Da je Starčevićanstvo 1918, bilo 
ono što je bilo 1900. pa još i 1906. nikada ne bi došlo do pripojenja 
Srbiji jer bi se pobjedniku suprostavila organizirana volja hrvatskog na- 
roda. Radićeva je ostavština bila u tom, što je hrvatske seljake privukao 
u javni život na eklatantan način. Već 15 dana prije Radićeve smrti 
nastala je borba za položaj njegovog nasljednika. U kombinaciji su bili 
Predavec! ili Košutić!" Pribićević!“ je izkoristio njihova natezanja i 


ia Pristaše Dra Mile Starčevića (1862-1917), koji su se odcijepili od matice 
stranke pod vodstvom Dra Josipa Franka i osnovali Starčevićevu Stranku Prava, 
1908-1919. Nakon smrti Dra Mile Starčevića, predsjednikom je stranke postao Dr, 
Ante Pavelić (1869-1938.); zubar, koji je predvodio delegaciju Narodnog Vijeća 
Slovenaca, Hrvata i Srba u Beograd i pred regentom Aleksandrom proglasio uje- 
dinjenje Države Slovenaca, Hrvata i Srba s Kraljevinama Srbijom i Crnom Gorom, 
navečer 1. prosinca 1918. 

"5 Dr, Josip Frank (1844-1911.) predsjednik Čiste Stranke Prava, odnosno 
Hrvatske Stranke Prava od 1896., od smrti Dra Ante Starčevića do svoje smrti 1911. 

"* Ing. Josip Predavec (1884-1933.), podpredsjednik HSS 1920-tih godina za 
vrijeme života Stjepana Radića i kasnije za vrijeme predsjednikovanja Dra Vladi- 
mira Mačeka, do svoje tragične smrti, vjerojatno ubijstva, organiziranog od srpske 
vlasti u Hrvatskoj. Kao žrtva za hrvaisku slobodu, pokopan je na Mirogoju u 
arkadama pored Stjepana i Pavla Radića i Đure Basaričeka, žrtavi atentata u 
beogradskoj Skupštini od 20. lipnja 1928. 

47 Ing, August Košutić (1893 — 12.TX.1964.), podpredsjednik HSS od 1950-tih 
godina do svoje smrti. Nadživio je predsjednika HSS dra Mačeka samo za neko- 
liko mjeseci. 

1% Svetozar Pribićević (1875-1936.), Srbin iz Hrvatske, koji radi protiv hrvat- 
ske slobode i hrvatskih narodnih interesa od svoje mladosti do 1927., kada, done- 

našao izlaz u tome da je na njegovo mjesto gurnuo Mačeka," koji je 
proigrao narodnu volju. 

Doglavnik Račan kaže da je na sastancima kad su ljudi napadali 
mjere protiv Židova i Srba, koje da nisu u skladu s ideologijom Ustaškog 
pokreta, uviek iznosio Radićeve misli protiv Židova i Starčevićeve protiv 
Srba i time odklonio odgovornost od Ustaškog pokreta i vezao je uz 
ideologiju Radića i Starčevića. 

Poglavnik iztiče da ljudima treba govoriti da su oblasti, činovnici i 
vlast taki kaki su oni sami. Ako će biti organizirani i okupljeni, nitko 
ne će moći protiv njih. Ako je selo ili kotar organiziran, ni kotarski pred- 
stojnik ne može raditi protiv njihove volje, i zato se oni moraju okupiti 
i organizirati, ako što žele postići. 

Zapovjednik Blažeković iztiče da metode nisu bile primjerne radu i 
da se one moraju prilagođivati shvaćanju i nagnućima naroda u pojedinim 
krajevima. Svodi ih na tri smjera u radu: 1. politički rad, 2. politički 
odgoj, 3. preuzeti u pokret rad u ustanovama, jedinicama, družtvima 
gdje se izživljava volja naroda i njegov smisao za društvenost, zabavu itd. 

Doglavnik Došen naglašava potrebu jednih novina za selo, u kojima 
bi surađivali seljaci, i koje bi seljacima bile pristupačne, i potrebu naoru- 
žavanja. 

Poglavnik kaže da se partizanstvo ne može uništiti samo oružjem već 
promičbenim i organizacijskim radom. 

Na sreću je organizirana ustaška vojnica i svaki tko bi htio napasti 
ili uništiti našu državu znade da mora računati s ustaškom vojnicom, 
stoga je treba što više jačati. Prilike u Domobranstvu će se dolazkom 
ministra Vokića također srediti. Zakonskom odredbom o stvaranju samo- 
zaštita proširena je zakonska odredba o Oružničtvu, a u njih mogu stupiti 
Svi oni koji iz bilo kojih razloga ne služe u vojsci. Za organiziranje 
samozaštita postoji poseban stožer, koji vodi pukovnik Rolf. Za te 
jedinice traženo je od njemačke vojske 20,000 pušaka, ali za sada tvrde 
da ih ne mogu dati jer nemaju. Sada se oružje za njih nabavlja sa svih 
strana i na sve moguće načine. 

Poglavnik kaže da je glavno da Ustaška vojnica gdjegod nastupa 
ostavi u narodu dobar dojam i da pokret mora provesti da sa postroj- 
bama Ustaške vojnice na teren idu i ustaški dužnostnici, koji će Uzpo- 


kle, uviđa svoj pogrešan put i nastoji popraviti svoje pogreške prema svojoj 
domovini Hrvatskoj. Na toj je liniji aktivan do svoje smrti, 1936. 

"5 Dr. Vladko (Vladimir) Maček (1879 — 15.V.1964.), predsjednik HSS od 
kolovoza 1928. do svoje smrti, vođa hrvatskog narodnog pokreta 1929-1941, Umro 
u glavnom građu SAD, Washingtonu. 

"General i ustaški pukovnik Tomislav Rolf (1899.1945.), aktivni austrijski 
časnik do 1918., između dva rata aktivan u omladinskim organizacijama, Hrvatskom 
Skautu i Hrvatskom Junaku; za vrijeme rata aktivan domobranski časnik, posti- 
gavši čin generala; pukovnik Ustaške Vojnice, radi hrabrog držanja na jednom 
talijanskom primanju u Zagrebu, na pritisak Talijana lišen čina ustaškog pukov- 
nika i isključen iz ustaških redova, 9, veljače 1942.; poslije pada Italije, Poglavnik 
poništava tu odredbu, 9. listopada 1943., te je Rolf ponovno ustaški pukovnik i 
član Ustaškog pokreta; u Svibnju 1945. Rolf počinja samoubijstvo u Austriji i po- 
kopan je u austrijskom gradiću Wolfsbergu u Koruškoj. 

stavljati vezu s narodom i upućivati častnike i vojničare na što bolji 
postupak prema narodu. 

Naročito je potrebno posvetiti pažnju radu Ustaškog pokreta u Za- 
grebu. Nije istina da je pučanstvo Zagreba u većini protiv Ustaškog 
pokreta. Treba samo znati ljude okupiti i zainteresirati za rad u pokretu. 
Pri tom se ne smiju zaboraviti ni stare metode rada, održavanje malih 
sastanaka na svim mjestima gdje se ljudi okupljaju. Ljudi lagano zabo- 
ravljaju ono što je bilo zlo, pa ih treba podsjećati na sve ono što smo 
proživjeli u Jugoslaviji, na sve zlo što su ga Srbi nanijeli Hrvatima. 
Hrvati će imati još jedan rat sa Srbijom, naš narod, a po njemu u prvom 
redu vojnici moraju si toga biti sviestni, da u odlučnom času ne napuste 
bojište. 

Upravni zapovjednik Oršanić kaže da promičba mora ljudima koji 
održavaju manje sastanke na raznim mjestima, kao gostionama, kavana- 
ma itd. dostavljati viesti koje novine i krugoval nisu objavili, jer se 
takima uviek više vjeruje i predlaže da se organizira izvjestan broj ljudi, 
na pr. penzionera, uz plaću ili bez plaće, koji će stalno obilaziti taka 
mjesta i širiti promičbu, a koji ne će dolaziti kao ljudi pokreta, već će 
ih ljudi primati kao da su iz njihove sredine. 

Upravni zapovjednik Kavran izvještava Poglavnika da će se u mjesecu 
veljači u Zagrebu održati tečaj za ustaške logornike na kojimu će dobiti 
upute za rad prema mislima koje je iznio Poglavnik, a uz taj tečaj dobit 
će i pismene upute. 

U nastavku sjednice dotakli su se pojedini dužnostnici nekih pitanja 
našeg unutarnjeg i vanjskog političkog života. Odnosa prema Njemcima 
i njihovog postupka prema našem narodu, pitanja položaja Srba i pra- 
voslavne crkve u N.D.H., slučaja stožernika Šimatića u Banja Luci,“ 
rada ministra Vrančića!“ u vezi s njegovim putem u Bihać i premješta- 


' Ing. Nikola Šimatić (1911-?), ing. šumarstva, od studentskih dana ustaške 
orientacije. Na 8. studenoga 1943, imenovan stožernikom Ustaškog Stožera Sana- 
Luka u Banja Luci. Dr, Vjekoslav Vrančić piše Jeri Jarebu 16. X]. 1975. o Šima- 
tićevom slučaju slijedeće: «Za vrieme upada partizana u Banja Luku koncem 1943, 
izgubio živce. Za vrieme odlučnih borba sastavio prieki sud i osudio zapovjednika 
obrane puk. Stjepana Gaščića na smrt, a onda ga pomilovao. Opravdanje: 'Ja njega 
najprije osudim na smrt, a onda ga pomilujem. Tako mi mora biti zahvalan za 
život'. Tako saobćio Ing, Šimatić dru Vrančiću, kada je ovaj pod konac borba 
prispio u Banja Luku, Na izvještaj ministra Vrančića postrojniku i na molbu, da 
se Ing. Šimatića ne vrati u Banja Luku, dobio je ovaj drugu udjelbu. Pukovnik 
Gaščić unaprieden je poslije toga za generala» Ako me sjećanje ne vara, Ing. 
Šimatić je poginuo prije svibnja 1945. 

2 Dr, Vjekoslav Vrančić (rod. 1904., živi u emigraciji), član Mjesnog odbora 
HSS u Mostaru 1925-1929., 1930-tih godina postaje ustašom, za vrijeme rata obna- 
šao mnoge važne dužnosti i misije, među ostalim pomoćnik je ministra vanjskih 
poslova 1941-1942., povjerenik kod Druge talijanske armate 1942., državni tajnik 
u predsjedništvu vlade 1942-1943., pomoćnik ministra unutrašnjih poslova 1945- 
1944., ministar obrta, veleobrta i trgovine od 3. travnja 1944, do konca rata, kada 
mu biva povjerena misija za pregovore sa savezničkim zapovjedništvom za Sredo- 
zemlje za predaju hrvatskih oružanih snaga. U emigraciji surađuje s Poglavnikom, 
ali 1958. biva primoran, da se povuče s vodećih mjesta Hrvatskog Oslobodilačkog 
Pokreta i organizacije Hrvatski Domobran, Početkom 1960. se reaktivira i postaje 

njem velikog župana Urumovića,!# pitanja srbske promičbe protiv N.D.H. 
itd. 
Poglavnik je završio sjednicu u 21. sat. 
Dr. LOVRO SUŠIĆ, v. r. 


15. 
SJEDNICA DOGLAVNIČKOG VIJEĆA ODRŽANA 10. VELJAČE 1944. 


[Prisutni; ] Dr. Mile Budak, Ademaga Mešić, general Vilko Begić, 
Dr. Mate Frković, Jure Pavičić i postrojnik Dr. Lovro Sušić. [ Mjesto 
sastanka: ] Kod Dra Mile Budaka. 

Razgovor o sjednici odnosno konferenciji kod Poglavnika od 1. ovog 
mj. time, da konstatiramo, da bi bilo potrebno razpraviti pitanje reorga- 
nizacije pokreta u samom Doglavničkom vieću, jer je prisutnost mlađih 
priečila Doglavnike, da sudjeluju u razpravi. 

Postrojnik iznio slijedeće: Već se dulje vremena osjeća i naglašava 
potreba o reorganizaciji pokreta, napose u pravcu što jedinstvenijeg rada 
svih grana, koje su —baš radi izuzetnog faktičnog položaja Ustaške 
mladeži— počele tražiti također sve veću samostalnost. Poradi toga je 
nastalo više nacrta. Na zadnjem sastanku stožernika bio je jednoglasno 
prihvaćen nacrt Stjepana Ramljaka,!“ koji je upravnim zapovjednicima 
kao glavnu zadaću predviđao organizatorni rad, dok bi se od njih odielio 
gospodarsko-financijalni, odgojno-promičbeni i upravni, koji bi se poslovi 
povjereli posebnim dužnostnicima, koji bi u tim pitanjima djelovali 
neposredno sa nižim postrojbenim dužnostnicima, a sve pod vodstvom 
postrojnika. Prema tome bi položaj upravnih zapovjednika i tih viših 
dužnotsnika bio prema postrojniku jednak položaju stožetnih pobočnika 
prema stožerniku. Međutim upravni zapovjednici Oršanić i Kavran u 
predpostavci, da je taj nacrt već u provedbi, a da se radi o nekoj njihovoj 
degradaciji i nekom podvrgavanju izvjestiteljima postrojnika, otišli [su] 
do Poglavnika te ga tako informirali, kako se to vidi iz toka konferencije 
od 1. II. Ne mogavši se na samoj toj konferenciji pred mlađima upuštati 
u debatu s Poglavnikom, a napose radi sugeriranog lošeg mišljenja o 
dužnostnicima postrojnika (—kao što to nisu učinili ni sami Doglav- 
nici—), on je drugi dan zamolio Poglavnika za razrješenje od dužnosti 
postrojnika, jer se smatrao povređenim, a napose radi toga, da se iza 
njegovih leđa Poglavniku stvari drugčije prikazuju. Poglavnik nije htio 


predsjednikom reformnog krila Hrvatskog Oslobodilačkog Pokreta, čije su glasilo 
mjesečne novine Hrvatski Narod (Buenos Aires). 

!5 Dr. Vjekoslav Vrančić piše Jeri Jarebu u vezi s time 16. studenoga 1975. 
slijedeće: «Radi se o misiji, koja mi je bila povjerena, da Husku Miljkovića 
dobijem za suradnju s hrvatskim oružanim snagama, na koju misiju izvjestne 
osobe nisu dobro gledale. Ne sjećam se, zašto je Urumović bio premješten.» O 
Huski Miljkoviću opaska 39. supra. 

'* Stjepan Ramljak (rođ. 1906., živi u emigraciji), suosnivač i ravnatelj Posmrt- 
ne zadruge Svetog Josipa do 1945., uz to za vrijeme rata namještenik GUS-a, te 
zapovjednik blagajne GUS-a koncem rata. 

ostavke uvažiti time, da će se to pitanje još naknadno razpraviti. Istoga 
dana iznio je [postrojnik] na sjednici upravnih zapovjednika cielo stanje 
te zamjerio odnosnim upravnim zapovjednicima nelojalnost postupka a 
napose prikazivanje nekih posebnih tendencija onog nacrta. Ispričanjem 
njihovim stvar je riešena odnosno likvidirana.!“ 
Jure Pavičić drži, da bi bilo dobro, da se upravni zapovjednici ime- 
nuju doglavnim pobočnicima. — 
Dovršeno 
SUŠIĆ 


16. 
SJEDNICA DOGLAVNIČKOG VIJEĆA OD OKO 10. OŽUJKA 1944. 


(nije zabilježen točan datum) [Opaska Dra Sušića ] 


Uz Doglavnike Dra Milu Budaka, Ademagu Mešića, generala Vilka 
Begića i Juru Pavičića, te postrojnika Dra Lovru Sušića bili prisutni i 
Hakija Hadžić i Ivan Terzić. [Mjesto sastanka: ] Kod Dra Mile Budaka. 

Hakija Hadžić [je] izvjestio o svom putu u Njemačku. Bio je gost 
velikog muftije,'“ koji [je] dobro obaviješten i sklon Hrvatima. Također 
bio u Beču među studentima muslimanima, koji [su] pozitivni, nu naš 
generalni konzulat ne održava veze [s njima]. 

Postrojnik izvješćuje o organizaciji pokreta i naglašuje potrebu mate- 
rijalnih sredstava. Bilo bi potrebno dati što više stipendija sveučilištarcima 


i“ Milivoj Karamarko, tadašnji stožernik Ustaškog Sveučilišnog Stožera, zapi- 
sao je u svoj Dnevnik pod datumom 3. veljače 1945. među ostalim slijedeće: 

«Posliepodne 1. veljače bili smo ponovno kod Poglavnika, doglavnici, postroj- 
nik, zapovjednici i ja. Bio je govor o ustrojstvu pokreta. Poglavnik je ustao protiv 
birokratizma i tražio, da se mi imamo baviti samo organiziranjem. Postrojnikov 
priedlog je bio krivo protumačen, te je čestiti Sušić dobio po glavi. On je uvri- 
jeđen zamolio, čini se, da bude razriešen, čim je naknadno bio primljen, što je 
dakako odbiveno. Večeras je postrojnik pozvao sve nas zapovjednike, gdje je 
protumačio svoje namjere i želio međusobno razjašnjenje. Traži se, da se neki 
ljudi iz postrojništva maknu. Vika na Kklerikalce. Sušić ne vidi razloga, ali je 
spreman popustiti pritisku. Poslije sastanka otišli su k Šaci [nadimak Prof. Alek- 
sandra Seitza], svi osim mene i ženskih. Ja nisam htio ulaziti u dalje tračeve i u 
intimniji krug, jer bih možda smetao, buduć nisam prokušano pouzdan, a i ne 
zanima me, što više bilo bi mi mnogo i neugodno slušati i ne znam kako bih se 
držao. Večeras je tu stvorena jedna koalicija mlađih u pokretu. Želim ostati iznad 
svega, grupacije su za mene sporne i mogu me izkvariti, a ja ne želim pripadati 
ničijoj skupini, i ostajem samo svoj. Sada ću nazvati Sušića, da učinim i ja, što 
mi savjest nalaže i što je opća korist». 


Karamarkov še Dnevnik nalazi u posjedu Jere Jareba. To je školska bilježnica 
veličine 15 4 x 20 cm. U njoj je ispisano 159 po Jarebu paginiranih stranica, 
ostatak bilježnice je prazan. Karamarko je započeo voditi Dnevnik, kada je otišao 
na studije u Berlin: prvi unesak u Dnevnik upisan je 12. siječnja 1943. u Berlinu, 
a posljednji 31. kolovoza 1944. u Zagrebu, poslije smjenjivanja i zatvaranja 
ministara Lorkovića i Vokića. Dnevnik je više intimno-psihološke naravi nego od 
javnog interesa. Bilješke iz 1944., kada je Karamarko bio stožernikom Ustaškog 
Sveučilišnog Stožera, obuhvataju stranice 159-159. 

i Veliki muitija jeruzalemski Muhamed Emin el Husejni. 

za inozemstvo i stanoviti dio najboljih izvući iz vojske —oboje radi 
paraliziranja srbske propagande vani i radi naše narodne budućnosti. 

U razgovoru o ustrojstvu neke vrsti «Komando fiir Kroatien» kod 
njemačkog zapovjednika za Jugoistok (Vrnjačka Banja) predlaže se kao 
našeg izaslanika ministra Ivicu Frkovića,'“' koji [je] sada u Sarajevu. 
Dalnji kandidati general Drago Rupčić'* odnosno Drago Jelić!?? (Mile 
Budak kaže, da je lien i nepokretan). Za slučaj odlaska ministra Frkovića 
iz Sarajeva, predlaže se na njegovo mjesto Hasana Demirovića.!3 

Ademaga Mešić iznosi stanje đaka muslimana u SS-diviziji (njih 73) 
te čita njihovo pismo, iz koga se vidi pozitivno držanje. — 

Dovršeno 
SUŠIĆ 


17. 
SJEDNICA DOGLAVNIČKOG VIJEĆA OD 17. OŽUJKA 1944. 


[Prisutni: ] Poglavnik, Dr. Mile Budak, Ademaga Mešić, Miško Ra- 
čan, general Vilko Begić, Dr. Mate Frković, Jure Pavičić i postrojnik 
Dr. Lovro Sušić. [Mjesto sastanka: | Jabukovac. 

1.) Veza u Vrnjačkoj Banji — Poglavnik: bezpredmetno. 

2.) Narod traži oružje — Poglavnik: Samo vojnim formacijama. 

3.) Ademaga Mešić: Zabraniti Vojnicima odlaziti na dopust s oruž- 
jem. Čita pismo velikog župana u Tuzli, kojim odklanja imenovanje. 
Ustupiti ga ministru Lorkoviću. Tuži se na Lorkovića, da ga jednoć je 
[nije] htio primiti. 


seljačtva. «Selo će pritisnuti gradove, pa će se i oni popraviti». 

5.) Poglavnik — Izdat će okružnicu na ministre, da uvažuju pried- 
loge pojedinih doglavnika. Načelne stvari treba razpraviti u sjednicama 
Doglavničkog vieća. Postrojnik neka napravi nacrt okružnice. Glede ona 
73 đaka u SS izjavljuje, da su povraćeni. Na upit glede stipendija za 
albanske đake kaže, da bi bilo Politički uputno. Inače su obće prilike 
povoljne. 

6.) Dr. Mile Budak govori kritički o negativnim pojavama kod 
ustaške mladeži. 

7.) Razgovor o položaju Doglavničkog vieća i GUS-a prema vladi 
i vani uobće. Jure Pavičić kaže, da bi predsjednik vlade i ministri oruža- 
nih snaga i unutarnjih poslova morali stalno i neposredno surađivati s. 
m aj g 

!" Ing. Ivica Frković (rođ. 1894., živi u emigraciji), ing. šumarstva, uvijek. 
hrvatske nacionalne orientacije, prije 1939. zaposlen u Beogradu u ministarstvu: 
šumarstva i rudarstva, odjelni predstojnik Banovine Hrvatske, za vrijeme rata na 


mnogim važnim i odgovornim dužnostima, neko vrijeme ministar šumarstva i ru- 
darstva. 


'" General zrakoplovstva Drago Rubčić (rođ. 1899., živi u emigraciji), zrako- 
plovni časnik prije rata, zapovjednik hrvatskog letačtva za vrijeme rata. 

2 Drago Jelić (1903-1969.), umro u Miinchenu, Njemačka, stariji brat Dra 
Branka Jelića. 


#" Hasan Demirović, industrijalac i bivši građonačelnik Sarajeva, 

GUS-om te sa postrojnikom sačinjavati uži odbor vlade. Poglavnik iztiče, 
da je GUS sborno tielo, koje sačinjavaju uz Poglavnika i postrojnika 
Doglavnici, a rješava obća i načelna pitanja. Postrojničtvo je uprava 
pokreta i izvršni organ GUS-a, U pogledu odnosa s vladom Poglavnik će 
izdati uz spomenutu gore okružnicu i drugu, da se zaključci Doglavničkog 
Vieća odmah izvršuju. — 
Dovršeno 
SUŠIĆ 


18. 


SJEDNICA DOGLAVNIČKOG VIJEĆA OD 3. TRAVNJA 1944. 


[Prisutni:] Dr. Mile Budak, Miško Račan, general Vilko Begić, Jure 
Pavičić i postrojnik Dr. Lovro Sušić. [Mjesto sastanka: ] Kod Dra Mile 
Budaka. 

1.) Delegacija pokreta [odlazi] na poziv u Njemačku. Razpravljeno 
tko bi išao. Mile Budak izjavljuje, da on ne će ići, jer [bi] opet doživio 
uvredu. Bio zamoljen, da održi govor na krugovalu na 10. IV., nu to 
naknadno opozvano. Ne bi htio doživjeti, da se za njim javi u Njemačku, 
da u Hrvatskoj ne smie govoriti.!?! 

2.) Komentiran rad glavnog savezničara Seitza i njegov sukob sa 
HRS." 

3.) Govorilo se o potrebi unificiranja vojske. 

4.) Dr. Mile Budak izjavljuje na priče o njegovom ponovnom postav- 
ljanju za njemačkog poslanika [poslanika u Njemačkoj], da mu je mi- 
nistar Perić jednoć kazao, dok si [je] oblačio kaput na odlazku, bi li 
htio opet u Berlin, a on mu odgovorio, da ne bi, jer bi i Kasche bio 
proti tomu, našto da je Perić kazao, da ne bi bio. Nije podao tome 
ozbiljnosti. 

5.) Ad 1.) Saobćiti Kascheu, da se poziv prima i da će mu se 
listina [delegacije] naknadno dostaviti. — 

Dovršeno! 


SUŠIĆ 
19. 
SJEDNICA DOGLAVNIČKOG VIJEĆA OD 10. LIPNJA 1944. 
Uz sve Doglavnike prisutan i Hakija Hadžić. [Mjesto sastanka: 1 
Kod Dra Mile Budaka. 


1.) General Vilko Begić izvješćuje o prilikama u Hercegovini. 
2.) Hakija Hadžić govori o t. zv. sarajevskom memorandumu. 


i" Delegacija Ustaškog pokreta na čelu s Drom Lovrom Sušićem, ali bez Dra 
Mile Budaka, odputovala je u Njemačku 8. svibnja 1944. ujutro, a povratila se iz 
Njemačke u Zagreb 16. svibnja. 

52 Hrvatski Radnički Savez. Nije mi poznato, u čemu se je sastojao taj sukob. 

3.) Ademaga Mešić čita pismo muslimanskih studenata sa prituž- 
bama u pomorskoj akademiji iz Stralsunda. — Osuđuje t. zv. [«] sara- 
jevski memorandum» (Asim Ugljen)!“ Treba tome stati na put. — 
Iznosi pritužbe proti tabornika u Ljubiji Dolića. Govori u prilog upra- 
vitelja župske redarstvene oblasti u Banja Luki. 

4.) Postrojnik izvješćuje o imenovanju dra. Nedzielskoga!** za zapov- 
jednika Ustaške mladeži te o Sekuli Drljeviću!* (prostorije i sl.). 

5.) Jure Pavičić se kritički osvrće na nove novčanice od 5000, koje 
[su] navodno izišle radi pomanjkanja papira. 


Dovršeno 
SUŠIĆ 


'* Očito se radi o memorandumu ili promemoriji, koju se grupa muslimana, 
na čelu s Asimom Ugljenom, predsjednikom Vrhovnog Suda u Sarajevu, predala 
predsjdeniku vlade Dru Nikoli Mandiću 30. travnja 1944., za vrijeme njegovog 
boravka u Sarajevu. O tome piše Rasim Hurem u raspravi, «Koncepcije nekih 
muslimanskih građanskih političara o položaju Bosne i Hercegovine u vremenu od 
sredine 1943. do kraja 1944. godine», Prilozi: Institut za istoriju radničkog pokreta 
Sarajevo, broj 4 (Sarajevo, 1968), str. 543., cijela rasprava str. 533.548. U toj 
muslimanskoj delegaciji bile su, pored Asima Ugljena, još slijedeće osobe iz Sara- 
jeva: Hamdija Kreševljaković, povjesničar, Dr. Šefkija Behmen, odvjetnik, Ismet 
Gavran-Kapetanović, narodni zastupnik, Dr. HifzijaGavran-Kapetanović, pod- 
predsjednik Hrvatskog Držaynog Sabora, Hamdija Šahinagić, narodni zastupnik, 
Hasan Demirović, industrijalac i bivši gradonačelnik Sarajeva, Ibrahim Šahinagić, 
predsjednik društva trgovaca, Meho Čomora [Čemura?] predsjednik «Merhameta», 
Edhem Čejvanija, predsjednik «Hurijeta», Hasan Hadžiosmanović, predsjednik 
Radničke komore, Nazif Bubić, glavni tajnik «Hrutada», Dr. Zaim Šarac, odvjet- 
nik, Dr, Jusuf Tanović, odvjetnik, i ing. Rasim Čerimagić, direktor Gradske šte- 
dionice u Sarajevu. Oni su «tom prilikom izložili svoje nezadovoljstvo sa situacijom 
u Bosni i Hercegovini i, naročito, sa položajem Muslimana u NDH. Kao razloge 
svog nezadovoljstva, oni su naveli ubistva pojedinih Muslimana od strane ustaša, 
odvođenje Muslimana u logore i nesrazmjerno malo učešće Muslimana u vršenju 
državnih službi, naročito na teritoriji Bosne i Hercegovine. Delegacija je istakla 
da nezadovoljstvo bosansko-hercegovačkih muslimana raste iz dana u dan, da se 
ekscesi i anarhija ne mogu ničim opravdati i zatražila od dr Mandića da uloži 
svoj autoritet da se u Bosni i Hercegovini konačno uvede pravni poredak i prestane 
sa šikaniranjem i vršenjem terora nad Muslimanima.» Iste su misli napisane u 
promemotiji. Hurem nadalje piše, da se je veliki broj muslimana solidalizirao s 
promemorijom i s mišljenjem ove grupe, koja je kasnije porasla na oko 40 osoba. 
Ta je grupa od tada vršila «gotovo sve intervencije kod ustaških vlasti u korist 
Muslimana.» Primjerak promemorije, nije naznačeno da li original uručen Dru 
Mandiću ili pak kopija sačuvana kod nekog od podpisnika, koji je Hurem upo- 
trebio, nalazi se u Arhivu Instituta za istoriju radničkog pokreta Srbije, u Beo- 
gradu, inventiran pod «neprijateljska dokumenta 85/1944». 

'“ Dr. Feliks Niedzielski, od mladih dana hrvatske državotvorne orientacije, 
jedan od prvaka katoličke omladinske organizacije «Križari» 1930-tih godina, 
predsjednik Velikog Križarskog Bratstva 1939-1941., za vrijeme rata u upravnoj 
službi kao podžupan Velikih župa, upravni zapovjednik Ustaške mladeži od trav- 
nja 1944, do konca rata, osuđen na smrt od Titovog režima poslije 1945. Rođen 
1912. u Banja Luci. 

"* Dr Sekula Drljević (1884-1945.), odvjetnik, crnogorski političar i ministar 
prije 1918., između dva rata jedan od prvaka Crnogorske Federalističke Stranke 
i kao takav suradnik Stjepana Radića i, kasnije, Dra Mačeka; za vrijeme Tata 
živi u Zemunu i pod kraj rata 1944-1945. u Zagrebu, ubijen od srpske ruke u 
izbjegličkom logoru u Judenburgu u Koruškoj, Austriji, 1945. 

20. 
SJEDNICA DOGLAVNIČKOG VIJEĆA OD 14. PROSINCA 1944. 


[Prisutni; 1 Dr. Mile Budak, Ademaga Mešić, Miško Račan, Jure 
Pavičić, general Vilko Begić, postrojnik Dr. Lovro Sušić. [Mjesto sastan- 
ka: |] Kod Dra Mile Budaka. 

1.) Postrojnik iznosi navodni priedlog naših iz Južne Amerike, da se 
g. Frajsman!* imenuje Doglavnikom, čemu je Poglavnik voljan udovoljiti. 
Zaključuje se, da se Poglavniku stavi do znanja, da je Doglavničko vieće 
proti tomu priedlogu iz sliedećih razloga: 

a.) Čemu postavljanje daljnjih Doglavnika, ako se i onako bez Do- 
glavničkog vieća sve radi, niti uobće imaju o čemu kakova znanja: 

b.) G. Frajsman je prestar (85 g.) bez obzira na to, da je on do 
10. travnja [1941.] krivo gledao Ustaški pokret i bez obzira na neke 
glasine o navodnom iskorišćavanju. To će imenovanje samo pojačati izru- 
givanje Doglavničkog vieća kao «pritaneja staraca»; 

6.) Radije imenovati njegovog sina Zlatka!" ili Valentu,'** koji su 
iztaknuti naši radnici u Argentini. 

2. U pogledu preseljavanja za slučaj pogibli nacionalnih radnika 
odnosno njihovih obitelji treba voditi računa o Doglavničkim obiteljima 
barem kao o ministarskim. 

3. Konstatira se, da je položaj Doglavničkog vieća još do danas 
neuređen. Ako se nema u njih povjerenja, treba postaviti druge. Kao 
ustaše ne mogu se sami zahvaliti a pogotovo na kritične prilike danas. 
Doglavničko vieće trebalo bi biti neke vrsti krunsko vieće. 

e. 4.) Treba dati već sada smjernice za postupak za eventualno povla- 
nje. 

5.) Komentiraju se slučajevi nasilja i pokolja u Doboju (Bjelobalu 
[2]) i Bosanskom Šamcu, koji postupak nuždno tjera narod u partizane. 

Dovršeno 
SUŠIĆ 


21. 
SJEDNICA DOGLAVNIČKOG VIJEĆA OD 8. OŽUJKA 1945." 


[Prisutni: ] Poglavnik, Dr. Mile Budak, Ademaga Mešić, Miško Ra- 
čan, general Vilko Begić, Jure Pavičić, Dr. Mate Frković, postrojnik 


1% Milan Fraisman bio je imenovan Doglavnikom 21. prosinca 1944., kako je 
to objavljeno u HN, VI, 22. XII. 1944. Umro je 7. lipnja 1949. u Buenos Airesu, 
glavnom gradu Argentine. Zanimanjem je bio profesorom građanske škole, a prije 
toga učiteljem. 

5" Zlatko Fraisman (1911-1971.), sin Milanov, otišao u Argentinu kao pred- 
stavnik Ustaškog pokreta 1932. i tamo živio do smrti. 

"5 Ante Valenta (1905-1975.), kao mladi student prava odlazi u emigraciju te 
iz Europe seli u Argentinu već 1931. kao predstavnik Ustaškog pokreta i tamo 
provodi čitav svoj život. Vrlo aktivan kao urednik tjednika Hrvatski Domobran, 
1931-1944. te urednik raznih kalendara, knjiga i brošura organizacije Hrvatski Do- 
mobran. Nakon rata nije se bavio aktivnim političkim radom, umro 1975. u Buenos 
Airesu, Argentina. 

Dr. Lovro Sušić i poglavni pobočnik Vjekoslav Blaškov.“" [Mjesto sa- 
stanka: | Jabukovac. 

1.) Poglavnik iznosi potrebu reakcije proti zaključcima konferencije 
u Jalti. Vlada će dati istog dana deklaraciju, čiji nacrt čita, pa je potreb- 
no, da se i Ustaški pokret tome pridruži i u tu svrhu Doglavničko vieće 
donese svoj zaključak. 

Zaključuje se dati sliedeću izjavu: 

Na sjednici Doglavničkog Vieća pod predsjedanjem Poglavnika održa- 
noj dne 8. III. 1945. u 19 sati donesen je sliedeći 


Zaključak 


«Ustaša» hrvatski oslobodilački pokret u svim svojim djelovima i sa 
svim sredstvima, koja mu stoje na razpolaganju, založit će se najodlučnije 
za stvar hrvatske narodne slobode i samostalnosti Nezavisne Države 
Hrvatske te njezine teritorijalne cjelovitosti i u tom pravcu sve učiniti — 
u smislu i duhu zaključka hrvatske državne vlade donesenog na sjednici 
od 8. ožujka t. g! 

2.) Poglavnik čita pismo Z. Frajsmana i Valente iz Argentine. 

3.) , Poglavnik iznosi, da imade oko 40 P.t.b.* (povratnika), koji su 
u vojsci neupotrebljivi, pa bi trebalo naći za njih kakovo zaposlenje. 

4.) Poglavnik iznosi, da je ministar riznice'# dobio jedan priedlog od 


'" HN, VII, 9. III. 1945., donosi na prvoj stranici slijedeću vijest: «Zagreb, 
8. ožujka. Danas u 20 sati održana je pod predsjedanjem Poglavnika sjednica Do- 
glavničkog vieća "Ustaše — hrvatskog oslobodilačkog pokreta'». Kako se vidi iz 
bilježaka, ovoj sjednici nije prisustvovao Doglavnik Frajsman. 

*" Vjekoslav Blaškov, aktivan u radničkom pokretu prije rata, za vrijeme rata 
povjerenik u Radničkoj komori u Zagrebu, savezničar Hrvatskog Radničkog Sa- 
veza, 1944-1945., urednik lista Hrvatski Radnik, postaje poglavnim pobočnikom 
ljeta ili rane jeseni 1944. (nisam mogao ustanoviti točnog datuma), poslije rata 
vraća se u domovinu u Kavranovoj akciji, te je osuđen na smrt 1948. 

“HN, VIL, 9. III. 1945., donosi taj zaključak na prvoj stranici ovako: 
«Zagreb, 8. ožujka. Na sjednici Doglavničkog vieća pod predsjedanjem Poglavnika, 
održanoj 8. ožujka 1945. u 20 sati, donesen je slieđeći 


ZAKLJUČAK 


"Ustaša — hrvatski oslobodilački pokret' u svim svojim dielovima i sa svim 
sredstvima, koja mu stoje na razpolaganju, založit će se najodlučnije za stvar 
hrvatske narodne slobode i samostalnost Mezevisn» Države Hrvatske, te njezine 
zemljištne cjelokupnosti, i u tom praycu sve učiniti u smislu i duhu izjave Hrvatske 
državne vlade, donesene na sjednici dne 8. ožujka 1945.» 

U istom je broju i na istoj prvoj stranici donesen i zaključak Hrvatske Državne 
Vlade ispred zaključka Doglavničkog Vijeća, 

'* Poglavnikova Tjelesna Bojna bila je uglavnom sastavljena od ustaša, koji 
su bili emigranti prije travnja 1941. 

** Dr Dragutin Toth (1890-1971.), financijalni stručnjak, odpušten 1922, iz 
državne službe, za vrijeme diktature kralja Aleksandra osuđen 19530. na četiri 
godine tamnice, koje izdržava u zatvorima u Srijemskoj Mitrovici i Lepoglavi; 
poslije 1935. ekonomski stručnjak HSS i glavni osnivač i graditelj Gospodarske 
Sloge; za vrijeme rata poslanik u Slovačkoj, od srpnja do listopada 1941., ministar 
obrta, veleobrta i trgovine 1941-1942., predsjednik Hrvatske Državne Banke 1942- 
1943., ministar državne riznice od 11. listopada 1943. do konca rata, umire u 
Argentini, u gradu Cordobi. 


193 


Ustaškog pokreta (sastavljen po dru. Šimi Cvitanoviću)'* o oporezovanju 
liečnika, koji da nosi biljeg osobnosti (Dr. Šercer“? i dr. Budak!“ neraz- 
mjerno visoko ocienjeni) te kaže, da se tako kod ustaša ne smie postupati. 
5.) Poglavnik konačno iznosi, da se u zadnje vrieme javilo oko 
20.000 novih ustaških boraca. 
6.) Razgovor o obćim prilikama a napose u domovini. 
[Opaska ad 4.): Odnosni priedlog nije podnesen od strane pokreta već 
neposredno od samog dra. Cvitanovića. 
Dovršeno 
SUŠIĆ 


DA: 


SJEDNICA DOGLAVNIČKOG VIJEĆA OD 14. OŽUJKA 1945." 


[Prisutni:] Poglavnik, svi Doglavnici osim Ademage Mešića (boles- 
tan) te poglavni pobočnici Vjekoslav Blaškov, Mijo Bzik i Lukas Juričić. 
[Mjesto sastanka: ] Postrojničtvo. 

1.) Poglavnik žali, što nema Ademage, jer baš [bi] htio s njim 
raspraviti pitanje ustava islamske zajednice. Iznosi historijat toga pitanja 
i potežkoće, na koje nailazi kod muslimana. Zabrinjuje ga ta stvar, jer 
je zamjenik Reis-Ulleme [ Reis-ul-Uleme ] boležljiv, pa bi za slučaj njegove 
smrti nastao problem za mnoge. I ako imade prigovora stanovištu laika 
(koje zastupa napose Džafer!'**), to imade ipak više opravdanosti nego 
protivno stanovište klera (koje zastupa napose Ađdemaga). U tradiciji je 
muslimana a i prema Kuranu, da se vjerski poglavica bira i po laićima. 
Žali, što nije odmah u početku —držeći, da će se protivne grupe složiti— 
uzpostavio njihov vjerski sabor, makar bio u Jugoslaviji izabran. Sada 
to više nije moguće, a ne mogu se provesti novi izbori radi prilika u 


“e Dr, Šime Cvitanović, liječnik, upravitelj zagrebačke bolnice na Rebru 
1942-1945., povjerenik u Ustaškoj Obrani, na povlačenju u svibnju 1945. zapov- 
jednik vlaka, koji je vozio ranjenike Poglavnikovog Tjelesnog Sdruga u emigraciju. 
Vlak je stigao samo do Maribora i tu su ranjenici poubijani, a Dr. Cvitanović odve- 
den u Zagreb i strijeljan. 

15 Dr Ante Šercer (1896-1968.), liječnik, specijalista za grlo, uho i nos, sveu- 
čilišni profesor. 

4 Dr. Mile Budak (1903-1961.), liječnik, specijalista za unutrašnje bolesti, 
za vrijeme rata dvorski liječnik Dra Ante Pavelića, nećak Dra Mile Budaka, 
književnika, odnosno sin njegovog starijeg brata Jose, koji je školovao Milu Bu- 
daka, književnika, svoga najmlađeg brata. 

4“ HN, VIL, 15. III. 1945., donosi pod nadslovom: «Obaviest iz Glavnog 
Ustaškog Stana» slijedeću vijest: «Zagreb, 14. ožujka. Danas u 5 sati poslije podne 
eo je u Postrojničtvu sjednica Doglavničkog vieća pod predsjedanjem Poglav- 
DiIKA». 

1 Dr. Džaferbeg Kulenović (1891.-1956.), narodni zastupnik Jugoslavenske 
Muslimanske Organizacije 1920-1941., ministar u jugoslavenskim vladama od 
13. V. 1958. do 10. IV. 1941., predsjednik JMO poslije smrti Dra Mehmeda Spahe, 
29. VI. 1939., za vrijeme rata podpredsjednik Hrvatske Državne Vlade od 7. stu- 
denoga 1941. do konca rata. Umro u Damasku, glavnom gradu Sirije, 3. listopada 
1956. 

zemlji. Moguće bi se to moglo, naime sazvati onaj sabor, ako se opet 
sazove Hrvatski državni sabor, čime se svi slažu, 

2.) Poglavnik iznosi, da bi bilo dobro i potrebno, kad bi se opet 
mogao sastati Hrvatski državni sabor pogotovo povodom zaključaka u 
Jalti a napose u svrhu donošenja deklaracije slične onoj vlade i Doglav- 
ničkog Vieća. 

Nakon toga se prolazi popis narodnih zastupnika te se konstatira, 
da bi bilo još uviek preko 100 sabornika, dakle dovoljno, tim više, 
što bi se ovima imali pribrojiti još i dalmatinski zastupnici, koji radi 
talijanske okupadije nisu mogli biti pozvani g. 1942. Naglašena je 
potreba, da se još prije saziva sabora pokupe informacije o eventualnom 
odazivu sabornika.'# 

3.) Jure Pavičić kritizira ministra riznice Totha radi štampanja nov- 
ca u Njemačkoj. Moglo se štampati i dalje u državnoj tiskari u Zagrebu, 
pa bi bilo dovoljno. Štampanje vani skopčano je ne samo sa većim 
troškovima i potežkoćama transporta nego i rizikom bombardiranja te 
pogibli, da i inače veće svote propadnu sakrivanjem odnosno pronevje- 
renjem i kod samog štampanja. — 


Dovršeno! 


Dr. LOVRO SUŠIĆ 


% Hrvatski Državni Sabor, uspostavljen zakonskom odredbom od 24. siječnja 
1942., imao je rok trajanja samo do konca 1942. Tokom te godine sastao se je 
samo u tri navrata na javno zasjedanje, i to u veljači, travnju i, konačno, 28. pro- 
sinca 1942. na zaključnu sjednicu, na kojoj je bio raspušten. Kroz 1942. radili su 
mnogi saborski odbori. Poslije 28. XII. 1942, ostalo je aktivno samo predsjedništvo 
sabora na čelu s predsjednikom Markom Došenom, koji je umro 7. rujna 1944. 
Poglavnik je 5. travnja 1944. izdao zakonsku odredbu, kojom popunjuje, odnosno 
mijenja zakonsku odredbu od 24. I, 1942. Prema toj zakonskoj odred i, raspušteni 
sabor opet je oživljen i njegovo trajanje određeno «do šest mjeseci nakon svršetka 
rata». Pored članova Sabora iz 1942., u ovaj su oživljeni Sabor još trebali ući: 
«Predstavnici znanosti i umjetnosti i to: predsjednik Hrvatske Akademije znanosti 
i umjetnosti, rektori Hrvatskog sveučilišta i visokih škola izjednačenih s Hrvatskim 
sveučilištem», te «Državni savezničar i sayezničari svih saveza postrojenih u Glav- 
nom savezu staležkih i inih postrojba». Ta je odredba od 5. travnja 1945. bila 
objavljena na prvoj stranici u NH, VIL, 8. IV. 1945, Pavelić se je, dakle, koncem 
rata ozbiljno bavio mišlju ponovno sazvati Hrvatski Sabor, ali ga je u tome spriječio 
brzi konac rata. 

«NOTA SAMBUGNACH» 


PRILOG HRVATSKOJ DIPLOMATSKOJ POVIJESTI 
IZ DOBA RATA 1941-1945. 


MILAN BLAŽEKOVIĆ 


PROTESTNA nota, koju je 11. travnja 1944. hrvatsko poslanstvo u 
Berlinu, po nalogu Ministarstva vanjskih poslova u Zagrebu, uputilo 
državnom tajniku u Auswiirtiges Amt-u u Berlinu, baronu Adolfu Steen- 
gracht von Moyland, povodom pokolja nekih 400 Hrvata u Poljicama 
od strane četnika uz sudjelovanje njemačke SS-divizije «Prinz Eugen», 
predstavlja rijetki, ako ne i jedini hrvatsko-njemački diplomatski sukob, 
koji se je odvijao na liniji Zagreb-Berlin posredovanjem hrvatskog poslan- 
stva u glavnom gradu Velikog Njemačkog Reicha. 

O toj jedinstvenoj hrvatskoj protestnoj noti iz doba prošlog svjetskog 
rata šira hrvatska javnost ne zna ništa, jer dokumenti o njemačkoj vanj- 
skoj politici ni u svom engleskom, odnosno američkom izdanju (Docu- 
ments on German Foreign Policy 1918-1945, Series D, 1937-1945), a 
niti u njemačkom (Akten zur Deutschen Auswirtigen Politik, Serie D, 
1937-1945) nisu objavljeni do mjeseca travnja godine 1944., a kada i 
budu objavljeni do ovoga nadnevka, pitanje je, da li će donijeti i tu notu. 

No, niti sada, nakon 30 godina, nije bez vrijednosti osvrnuti se na tu 
notu posebno stoga, što nam danas stoji na raspologanju njezin originalni 
tekst, odnosno sadržaj. Razlog noti i okolnosti, pod kojima je ona nastala, 
njezin sadržaj i njezina konačna sudbina poučni su za prilike u kojima 
su Hrvati za vrijeme Nezavisne Države Hrvatske živjeli i borili se ne 


! U ovome napisu najvažniji su oni dijelovi, koji potječu iz sjećanja ne samo 
mojega nego i onoga g. Luke Fertilia, kulturnog i novinskog atašea u Berlinu, koje 
mi je priopćio svojim pismom od 3. 7. 1962., te Dra, Ede Bulata, hrvatskog min. 
za oslob. krajeve. U tim sjećanjima posebno mjesto zauzima g. Tomislav Sambug- 
nach, sudski nadsavjetnik iz Dubrovnika, koji je zamjenjivao poslanika Nezavisne 
Države Hrvatske u Berlinu, profesora Stjepana Ratkovića, za vrijeme njegove 
podulje odsutnosti zbog bolesti. Zato g. Sambugnach nije bio otpravnik poslova, 
što je mogao biti po rangu najstariji diplomatski činovnik poslanstva, nego zam- 
jenik poslanika s naslovom a doo Kao takovoga zapala ga je dužnost, da 
po uputama ministra vanjskih poslova, Dra. Stijepe Perića, sastavi i preda notu, 
o kojoj je ovdje riječ. Ovim svojim prilogom 25-godišnjici «Hrvatske revije», želim 
ujedno odati počast hrvatskom rodoljubu, čovjeku i gospodinu, Tomislavu Sam- 
bugnachu. 

samo za njezino održanje, nego i za njezino dostojanstvo kao države u 
obrani hrvatskoga stanovništva prema i protiv svoga najjačeg, i jedinoga, 
saveznika. 


Svakako, sm uzrok protestnoj noti, tj. pokolj u Poljicama kao mjera 
odmazde, bio je iznesen pred Međunarodni sud u Niirnbergu, pa je kao 
takav bio spomenut u poslijeratnoj povijesnoj literaturi o vojničkim i 
političkim odnosima Trećeg Reicha prema drugim državama i narodima, 
a na temelju dokumenata iz zaplijenjenih pismohrana raznih njemačkih 
službenih mjesta. Takav jedan primjer predstavlja knjiga Ladislaus Hory-a 
i Martina Broszat-a, «Der kroatische Ustascha-Staat 1941-1945».* Ovdje 
se pozivom na dokumentaciju Niirnberškog suda (Niirnbg. Dok. NG-1731) 
veli, da su u travnju 1944. u Dalmaciji pripadnici SS-Divizije «Prinz 
Eugen» u mjestima Otok, Gruda i drugima pobili preko 400 hrvatskih 
ljudi i žena, i da se je tada njemački poslanik Kasche razbijesnio i označio 
te ispade «neopravdanima» i «besmislenima», jer se je radilo o naknad- 
nim represalijama protiv većinom nedužnih osoba. Jednako tako ovo djelo 
spominje kritički stav generala Glaise v. Horstenau, opunomoćenog nje- 
mačkog generala u Zagrebu, prema «novoj zapovijedi o mjerama odmaz- 
de» od 5. 4. 1944., koju je izdala «Heeresgruppe F(Beograd)», a u kojemu 
gen. Glaise navodi događaj u Otoku kao primjer besmislenosti i dvojbe- 
nosti odmazde «proveden u borbi», kako to nova zapovijed predviđa. 

Isto djelo spominje u bilješci 475 (str. 169) zabilješku savjetnika i 
tada pročelnika političkog odjela Auswiirtiges Amt-a, von Erdmannsdorf- 
f-a od 12. 4. 1944. o «predaji protestne note hrvatskog otpravnika poslo- 
va i brzojava Kasche-a od 16. 4. 1944.» (Niirnbg. Dok. NG-1731.). 

Iz ovih podataka bilo je vidljivo, da su kako hrvatska protestna nota 
tako i zabilješka (Aufzeichnung) o njenoj predaji sačuvani i da će jed- 
noga dana biti pristupačni široj javnosti. Dotle smo bili upućeni na 
sjećanje onih, koji su na bilo koji način u toj stvari sudjelovali. 

Tako sam, dakle, u bilješci 81. moje rasprave «Međunarodni status 
Nezavisne Države Hrvatske od 1941. do 1945. godine» po sjećanjima 
cijeli ovaj događaj sažeo ovako: 


«Naime, nakon kapitulacije Italije osnovano je u okviru hrvatske vlade Mi- 
nistarstvo za oslobođene krajeve s ministrom Drom. Edom Bulaton na čelu, koji 
je odmah pošao s pratnjom u Split, da preuzme vlast u ime hrvatske države. 
Kod Klisa je bio opkoljen od jakih partizanskih snaga. Odteretila ih je jedna 
njemačka oklopljena jedinica. U znak priznanja jednoj jedinici njemačke SS-Divi- 


? Ladislaus Hory/Martin Broszat, «Der Kroatische Ustascha-Staat 1941-1945», 
Stutigart 1964. str, 169. 

* U svom pismu od 10. 5. 1944. šefu gl. stožera Heeresgruppe F (Gen. Agram, 
MA 515, BL. 471 £.) general Glaise v. Horstenau piše: «Po mojemu mišljenju, 
stoga, glavna je svrha otkupnih mjera («Siihnnemassnahmen») ne odmazda, ..., 
nego zastrašenje: O dvojbenoj koristi dozvolio sam si otvoreno govoriti prilikom 
mojega posljednjeg boravka u Beogradu. Ali ako već te mjere moreju biti, onda 
predstavlja «provedba u borbi», kako to Otok dokazuje, politički i stegovno za 
trupu jedan vrlo dvojben izlaz, pogotovo pak u jednoj savezničkoj zemlji, čiji je 
nacionalnopolitički sastav tako kompliciran i u kojoj svaka druga ili treća obitelj 
ima po jednog dobrovoljnog ili nedobrovoljnog borca na našoj strani.» (str. 170). 

zije «Prinz Eugen», koja je bila s Hrvatima opkoljena, nazvana je jedna ulica u 
Splitu imenom te divizije. Kada su kasnije neke jedinice spomenute divizije izvršile 
navedeni pokolj Hrvata, ministar Bulat prekrstio je ime te ulice u ulicu «Cetinskih 
žrtava» i poslao nekoliko brzojavnih izvještaja ministru vanjskih poslova Dru. 
Stijepi Periću, koji ih je opet proslijedio poslanstvu u Berlin s nalogom za naj- 
oštriji protest. Protestna nota poslanstva, nakon opisa događaja, zahtijevala je 
najoštriju kaznu za odgovorno njemačko zapovjedništvo i zaprijetila «drugim mje- 
rama» ukoliko zahtjevu ne bude udovoljeno. Na poziv savjetnika Erdmannsdorif-a 
predstavio se je nadsavjetnik Sambunjak u svojstvu otpravnika poslova hrvatskog 
poslanstva u Berlinu, kojemu je Erdmannsdorff pročitao odgovor njemačke vlade, 
a da taj odgovor nije predao, i tražio razjašnjenje, da li prijetnja drugim mjerama 
sa strane Hrvatske znači objavu rata? Spor je konačno likvidiran tako, da je 
ministar Perić morao odstupiti, a hrvatska je vlada premjestila sjedište Ministarstva 
za oslobođene krajeve iz Splita u Zagreb.»* 


Kako je, dakle, došlo do sastava i predaje ove protestne note? 

Početkom mjeseca travnja 1944. počeli su stizati jedan za drugim 
šifrirani brzojavi iz Ministarstva vanjskih poslova u Zagrebu, u kojima 
ministar Perić prikazuje pokolj Hrvata u okolici Splita i traži najstroži 
protest. Neki od tih brzojava bili su prijepis onih brzojava, koje je 
Dr. Edo Bulat kao ministar za oslobođene krajeve slao ministru Periću 
o krvoproliću. Svi su ti brzojavi bili smjesta slani g. Sambugnach-u, koji 
se je nalazio u Linow-See kraj Neu Ruppin-a, a 100 km udaljeno od Berli- 
na. Tu je bilo privremeno sjedište poslanstva (Ausweichquartier) zbog 
opasnosti od bombardiranja. Stanoviti broj činovništva dolazio bi samovo- 
zima dnevno u Berlin i vraćao bi se poslije podne u Linow-See. Nadsav- 
jetnik Sambugnach je pozvao sve članove poslanstva na zajednički objed 
u Linow-See povodom obljetnice Deseti Travnja. Poslije podne pozvao 
je Sambugnach savjetnika Luku Fertilia, koji je ujedno bio kulturni i 
novinski ataše, i mene, kao tajnika poslanstva, u svoju radnu sobu i 
zamolio nas, da se svi zajedno posvetimo sastavu protestne note na 
temelju primljenoga brzojavnog materijala. 

Običaj je u diplomatskoj praksi u ovakovim slučajevima, da poslan- 
stvo dobije gotov tekst note, ili barem točne upute posebice u pogledu 
kakvog eventualnog zahtjeva. Osim zahtjeva za oštri protest, ne sjećam 
se, da je bilo kakvih drugih uputa. Brzojavni materijal, kojega je bilo 
dosta, sadržavao je grozne podatke. Ja sam —prema Fertilijevom sje- 
ćanju— vodio zapisnik, odnosno pisao formulirane misli. «Svi smo bili 
ogorčeni i složili smo se za vrlo oštar ton. Nekoliko smo puta mijenjali 
tekst note, ublaživali pa pooštravali» — piše Luka Fertilio u svome 
pismu od 3. 7. 1962. 

Konačno sastavljeni tekst u Linow-See prepisan je u Berlinu 11. 4. 
1944., koji u prijevodu na hrvatski glasi:'* 


“ Ova je rasprava objavljena na španjolskom jeziku u Studia Croatica, Vol. 
22-23, Buenos Aires 1966., pp. 259.-305. pod naslovom «El status internacional del 
Estado Independiente de Croacia del 1941 al 1945.» 

5 Politički Arhiv Auswirtiges Amt-a u Bonnu poslao mi je u travnju 1974. 
fotokopiju originala naše note kao i zabilješke savjetnika Otto v. Erdmannsdorff-a 
o njezinoj predaji. 

V. T. 31/44. 

Preuzvišenosti! 

Hrvatski ministar za oslobođene krajeve obavijestio je hrvatsku vladu, da su 
četnici, obučeni u njemačke odore i uz sudjelovanje SS-Divizije «Prinz Eugen», 
prema dosadašnjim ustanovljenjima, prije nekoliko dana u okolici srednjodalma- 
tinskoga grada Sinja, kao i u okolici Splita (Poljica), poklali preko 400 hrvatskih 
ljudi, žena i djece. Radi zaštite hrvatskoga pučansiva hrvatske su vlasti u Splitu 
uhapsile 70 srpskih četnika. Ovu opravdanu mjeru hrvatskih vlasti htjela je osujetiti 
njemačka državna tajna policija time, što je zatražila pod prijetnjom primjene sile, 
da se u roku od 10 minuta puste na slobodu svi četnici s njemačkim iskaznicama. 
S hrvatske strane postavljene su strojnice pred zgradu zatvora, Na to su njemačke 
vlasti odustale od svoga ultimativnog zahtjeva pod uvjetom, da im se izruče tri 
četnička časnika uz obavezu da ih protjeraju u Srbiju. 

S obzirom na kategoričku izjavu Fiihrera povodom posjeta hrvatskih državnika 
u Glavnom Stanu dne 1. ožujka 0. g., da se svi četnici, kao neprijatelji ne samo 
Nezavisne Države Hrvatske nego i Velikog Njemačkog Reicha, imaju razoružati, 
hrvatska vlada ulaže energičan protest protiv gore navedenih događaja i postupaka. 

Hrvatska vlada stoga smatra prijeko potrebnim i nužnim zahtijevati bezodvlač- 
ni kazneni postupak protiv zapovjednika i onih pripadnika njemačkih oružanih 
snaga, koje su takav postupak trpjele, odnosno prisustvovale klanju i pri istome 
sudjelovale, kao i izručenje svih četnika koji se nalaze u njihovim sastavima. 

Nadalje se traži, da se kažnjavanje izvrši na mjestu čina sa svrhom održanja 
autoriteta hrvatskih vlasti. 

Također smatram potrebnim priopćiti Vašoj Preuzvišenosti, da su njemačkom 
poslaniku u Zagrebu stavljeni na raspolaganje podatci koji se odnose na sam 
događaj, i to slike pokolja i izvještaji minisira za oslobođene krajeve. 

Pridržavajući si daljnje (korake), nakon što stignu opširni izvještaji, slobodan 
sam zamoliti Vašu preuzvišenost, da izvoli podnijeti najvišem mjestu sadržaj ove 
note“ 

Izvolite primiti, Preuzvišenosti, najtopliju hvalu za učinjenu uslugu, kao i 
izraze moga posebnog poštovanja. 

Vašoj Preuzvišenosti odani 


/TOMISLAV SAMBUGNACH/ 
Berlin, 11. travnja 1944. 


«Nota Sambugnach» 
Zamjenik poslanika 
Njegovoj Preuzvišenosti 
Gospodinu Državnom tajniku baronu Steengracht von Moyland 
Berlin 
Auswartiges Amt 


Dne 12. travnja 1944. načinio je savjetnik von Erdmannsdorff služ- 
benu bilješku (Aufzeichnung) o primitku hrvatske protestne note, koja 
počinje ovim riječima: «Budući da je gospodin Državni tajnik bio sprije- 


* Ovo kritično mjesto naše note u svom njemačkom originalu glasi: «Indem 
ich mir nach Eintreffen der ausfiihrlichen Berichte das Weitere vorbehalte, erlau- 
be ich mir, Euere Exzellenz zu bitten, den Inhalt dieser Note der obersten Stelle 
unterbreiten zu wollen.» 

čen da ga primi, predao je meni hrvatski otpravnik poslova priloženu 
notu u kojoj hrvatska vlada ulaže energični protest protiv...» pa navodi 
kratki sadržaj cijele note u dva stavka i u trećem opet bilježi: «Obećao 
sam otpravniku poslova, da ću notu dostaviti gospodinu Državnom tajni- 
ku i između ostaloga ogradio sam se od nepriličnog tona nekih izraza u 
noti.» 

Međutim, s predajom note i sa službenom bilješkom savjetnika v. 
Erdmannsdorff-a o njezinom primitku nije cijela stvar završila. Prema 
mojem sjećanju, još istoga ili slijedećeg dana poslije podne zamolio me 
je nadsavjetnik Sambugnach, da ga pratim u Auswartiges Amt, kamo 
je bio pozvan. Sambugnach je ušao u radnu sobu Erdmannsdorif-a, a ja 
sam ostao vani u hodniku. Nakon prilično kratkog vremena izišao je 
Sambugnach vrlo uzrujan i ispričao mi odmah što se je unutra odigralo. 
Erdmannsdorff ga je primio vrlo hladno i sjedeći za svojim stolom počeo 
čitati izjavu njemačkog ministarstva vanjskih poslova, držeći tekst izjave 
na svom krilu ispod stola tako da Sambugnach nije mogao ništa vidjeti, 
Bio je uzrujan i nije ništa razumio. «Da li Vam je predao tekst izjave 
ili barem dao da ga pročitate sami?», upao sam s pitanjem. «Nije», 
odgovorio je Sambugnach, «nego mi ga je on sam još jednom pročitao.» 


Ne sjećam se više, iz kojih razloga je Auswiirtiges Amt odbio našu 
notu, a da je nije povratio, jer se inače ne bi nalazila u arhivu i ne bi 
mogla biti upotrebljena pred Niirnberškim sudom, a niti danas nama 
na raspolaganju. Najvjerojatnije je, da su Nijemci odbili našu notu i zbog 
sadržaja i zbog forme. Meni je ali ostalo do danas u pameti, da je 
Erdmannsdorff ili pročitao ili stm dodao pitanje: «Koji su to daljnji 
koraci hrvatske vlade — rat?» Prema Fertilijevom sjećanju, bilo je reče- 
no: «Ova je nota, zapravo ultimatum. Poslije nje preostaje samo, da 
Hrvatska navijesti Njemačkoj rat!» Također, prema Fertilijevom sjećanju, 
u poslanstvu ponovljenog razgovora s Erdmannsdorff-om, Sambugnach 
je na rastanku rekao: «Sada barem znam zašto sam bio otpravnik poslova 
u Berlinu — pa kud puklo da puklo...» O tome razgovoru Erdmanndorff- 
Sambugnach sastavljen je brzojav i poslan u Zagreb još istoga dana. «O 
ovom slučaju razgovarao je kasnije pok. Košak sa Steengrachtom. Isti 
mu je ponovio ono o ultimatumu i navještaju rata. Ali je izgledalo kao da 
mu je naša odlučnost imponirala, ili barem da mu je bila simpatična» — 
sjeća se Fertilio razgovora s Košakom, koji je kasnije bio premješten 
iz Budimpešte u Berlin kao poslanik, umjesto prof. Stjepana Ratkovića. 
I Steengracht i njegov kasniji zamjenik, Henke, bili su baltički Nijemci, 
od kojih se je mogla očekivati spomenuta reakcija u privatnom razgovoru. 

Kao što je prije njega s položaja ministra vanjskih poslova odstupio 
Dr. Mile Budak, zbog izv. «note Tamburini», tako je sada, zbog tzv. 
«note Sambugnach», s istog položaja odstupio Dr. Stijepo Perić. 


" Dr. Budak je odstupio uz eventualne druge razloge ponajviše zbog toga, 
što je u listopadu 1943. protiv mišljenja vlade i Dra A. Pavelića, ili bez njihova 
znanja, preko hrvatskog poslanstva u: Berlinu poslao talijanskoj nacionalno-repu- 
blikanskoj vladi, putem njezinog poklisarstva u Berlinu, notu, u kojoj uvjetuje 
primanje novog talijanskog poslanika u Zagrebu talijanskim priznanjem otkaza 

Prema gore izloženome, morala bi još negdje postojati «pro memoria», 
koju je v. Erdmannsdorff pročitao nadsavjetniku Sambugnachu i koja je 
morala biti sastavljena, nakon što je v. Erdmannsdorff od Sambugnacha 
primio našu protestnu notu, pročitao je i, obećavši podnijeti je najvišem 
mjestu («den Inhalt der Note der obersten Stelle zu unterbreiten»), ogra- 
dio se od nepriličnog tona nekih izraza, pa o svemu tome sastavio svoju 
bilješku (Aufzeichnung) od 12. 4, 1944, «Pro memoria» Auswirtiges 
Amt-a o odbijanju naše protestne note morala je biti sastavljena po upu- 
tama državnog tajnika ili državnog podtajnika njemačkog ministarstva 
vanjskih poslova, jer je prema administrativnoj raspodjeli naznačenoj na 
samoj bilješci od 12. 4. 1944. ista, zajedno s našom notom, bila najprije 
upravljena ovoj dvojici. 

Jednako tako morao bi postojati u arhivu ministarstva vanjskih poslo- 
va Nezavisne Države Hrvatske brzojav nadsavjetnika Sambugnach-a o 
odbijanju naše protestne note od strane Auswiirtiges Amt-a. Sadržaj toga 
brzojava sigurno odražava bitne dijelove «pro memoriae», koja nam još 
uvijek nedostaje. 

Da savjetnik v. Erdmannsdorff nije dobio ovlaštenje, kako je to inače 
običaj, da nadsavjetniku Sambugnach-u uruči «pro memoriu» Auswirtiges 
Amt-a, imat će svoj razlog u namjeri njemačke vlade, da drugim putem i 
načinom izgladi incident, a ne putem izmjene uobičajenih diplomatskih 
instrumenata. Kako smo rekli, Dr. Perić je morao odstupiti. Zbog ovog 
incidenta, a posebno zbog preimenovanja ulice «SS-Division Prinz Eugen» 
u ulicu «Cetinskih žrtava», te zbog sukoba s dva njemačka generala iz 
Knina, koji su došli zahtijevati oslobođenje četvorice četnika-« Nijemaca», 
Nijemci su, vjerojatno na pritisak nekih njemačkih vojničkih krugova, 
zahtijevali također i odstup Dra. Ede Bulata. Međutim, tu Dr. A. Pavelić 
nije htio popustiti — veli Dr. Edo Bulat — nego je samo premjestio 
sjedište ministarstva za oslobođene krajeve iz Splita u Zagreb. 

Kako god bilo, događaji u okolici Splita početkom travnja 1944. 
imaju svoje poseno mjesto u povijesti hrvatsko-njemačkih odnosa. Na 
političkom polju obje su strane nastojale da se slučaj izgladi. Pri izgla- 
đivanju toga incidenta sudjelovali su sigurno i politički i vojnički čim- 
benici s obje strane. Koji su to bili krugovi, i u kojoj su mjeri sudjelovali, 
pokazat će njemački dokumenti, kada budu u cijelosti objavljeni. Nešto 
više svjetla na ovaj slučaj bacit će i dnevnik generala Edmunda Glaise 
v. Horstenau-a, kada bude objavljen. Ne manje informativni bit će i 
dokumenti ministarstva vanjskih poslova NDH, kada i ako budu ikada 
objavljeni. No, dotle vjerojatno ne će biti među živima nijednoga od 
onih, koji su na bilo koji način sudjelovali kod formuliranja ove prave 
hrvatske indignacije. Da li je bila ujedno i diplomatski izvedena, nije 
važno. Svakako je bila istinska i iskrena — Facit indignatio versum 
(Tuvs 1479) 


Buenos Aires, 1975. 


Rimskih ugovora od strane NDH. Predviđeni poslanik se je zvao Tamburini. Vidi 
o tome: Jere Jareb, «Pola stoljeća hrvatske politike», Knjižnica Hrvatske revije, 
Buenos Aires 1960., str. 109/110. 

NACIONALIZAM MOJE GENERACIJE 


PREGRŠT MALIH SJEĆANJA NA VELIKE DANE 


MARKO ČOVIĆ 


VELIKOSRPSKI je osvajalački i napadački imperijalizam i nametao, 
i čuvao, i branio nejugoslavensku, karađorđevićansku «Jugoslaviju» baš 
zato, samo zato i upravo zato, što je i mislio, i želio, i očekivao, da će 
jedna takova Jugodržava, da će baš jedna takova svesrpska država one- 
mogućiti za sva vremena i za sve vijeke vjekova i uskrs i obnovu nacio- 
nalne Hrvatske Države, i da će, s vremenom, pretvoriti i tu multinacio- 
nalnu «Jugoslaviju» u jednu monolitnu i nacionalno, a ne samo politički, 
ekonomski i vojnički, samo i isključivo SRPSKU DRŽAVU, kada više 
neće biti ni potrebna ta propagandna jugokamuflaža, ni za slabo upućene 
i sasvim neupućene strance, a niti za preostale i preživjele —korisne i 
nepopravljive budale. 

Mi Hrvati u to vrijeme nismo htjeli, pa ni tražili, ništa drugo nego 
samo ono, na što imaju pravo svi narodi ovoga svijeta: nacionalnu Slo- 
bodu i vlastitu suverenu Državu! I kada smo rušili onu prvu nejugosla- 
vensku «Jugoslaviju», mi smo je najviše rušili zato, da se na ruševinama 
te zlosretne tamnice narodA stvore i posebna Država Srpska i posebna 
Država Hrvatska, a ne zato, da se na ruševinama dotadašnje nejugosla- 
venske i velikosrpske «Jugoslavije» stvori bilo kakova nehrvatska Država 
Hrvatska i bilo kakova nova, samo velikohrvatska «Jugoslavija» (veliko- 
hrvatska tamnica naroda s okupiranom čitavom Srbijom) velikohrvatska 
i multinacionalna «Hrvatoslavija», umjesto dotadašnje velikosrpske i 
multinacionalne «Srboslavije». 

Hrvatski nacionalizam, naš hrvatski obranbeni nacionalizam, nije 
zato tušio nejugoslavensku, karađorđevićansku i velikosrpsku «Jugosla- 
viju», da uništi i da potamani Srbe i da onemogući stvaranje i jedne 
posebne srpske nacionalne države, nego i samo i isključivo zato, da spasi 
svoju nacionalnu, svoju hrvatsku nacionalnu samobitnost, i da obnovi i 
svoju vlastitu, svoju suverenu Državu Hrvatsku; da obnovi slobodnu: 
Državu Hrvatsku i da je osposobi za život u društvu s drugim nacional- 
nim državama, pa i za miran, miran i dobar susjedski i prijateljski život i 
sa susjednom Srpskom Državom. 

Svi smo mi hrvatski nacionalisti i državotvorni Hrvati i takovi i 
toliki antijugosloveni, đa želimo svim južnoslavenskim narodima, pa i 
našim južnoslavenskim susjedima Srbima, i nacionalnu slobodu, i mir, 
i sreću, i blagostanje, i napredak u sasvim posebnim, sasvim slobodnim 
i sasvim suverenim nacionalnim državama. 

Svi su velikosrpski imperijalisti i takovi i toliki «Jugosloveni», da ne 
žale ni svoje, a niti tuđe krvi (više, neusporedivo više one tuđe, samo 
hrvatske i samo nesrpske krvi) samo zato, da JEDAN južnoslavenski 
narod, da jedan JEDINI južnoslavenski narod, da srpski narod suvereno 
vlada, pljačka i okupatorski gospodari nad svim drugim južnoslavenskim 
narodima u jednoj jedinoj, nejugoslavenskoj, velikosrpskoj i svesrpskoj 
državi pod privremenim imenom «Jugoslavija» sve dotle, dok sasvim ne 
uništi sve druge južnoslavenske narode, i dok ne odbaci, i to samo 
privremeno, «jugoslovensko» ime. 

Razlika je između nas Hrvata, koji smo stvarno sasvim otvoreni i 
nepomirljivi antijugosloveni, i Srba, koji su stvarno samo kamuflirani i 
privremeni, zainteresirani «Jugosloveni» i u tome, što svi mi hrvatski 
antijugosloveni želimo i slobodu, i mir, i suverenu i slobodnu nacionalnu 
državu svim slavenskim (svim: i slavenskim i neslavenskim) narodima u 
čitavoj Jugoistočnoj Europi, a svi srpski «Jugosloveni» u službi veliko- 
srpskoga i svesrpskoga imperijalizma ne samo što žele, nego i nameću i 
ropstvo, i patnje, i stradanja, i krvarenja, i uništavanja svim nesrpskim 
slavenskim (svim: i slavenskim i neslavenskim) narodima u Jugoistočnoj 
Europi. 

Naše hrvatsko antijugoslovenstvo koristi svim južnoslavenskim naro- 
dima i svim Južnim Slavenima, pa i svim neslavenima iz Jugoistočne 
Europe. Nitko i nikada s naše hrvatske nacionalističke strane nije zani- 
jekao susjednome srpskome narodu pravo na slobodnu i nezavisnu 
srpsku državu! Nitko i nikada s naše hrvatske strane nije rušio srpsku 
nacionalnu državu! Nitko i nikada s hrvatske strane nije prodirao na 
srpski državni teritorij i tamo, u srpskoj zemlji, u srpskim kućama, na 
srpskim pragovima i na srpskim ognjištima biološki i genocidski «čistio» 
srpske zemlje i srpsko državno područje od starosjedioca Srba. 

Za uzvrat —nikada i nitko s one druge strane, sa srpske strane, 
ne samo što u ono vrijeme nije priznavao i nama Hrvatima pravo na 
slobodu i pravo na vlastitu nacionalnu državu, nego nam jedno vrijeme 
nije priznavao niti to, da se slobodno, bez straha od kazne i teških i 
neželjenih posljedica, i nazivamo —Hrvatima. 


U vrijeme, kada je probuđena i živa nacionalna svijest tako zanosila 
i oduševljavala ljude, da su se i lijepi nacionalizmi pojedinih naroda 
često puta sasvim i lako i brzo pretvarali u vrlo ružne i vrlo opasne i 
izazivačke imperijalizme i tragikomično blesave, šuplje i jalove šovinis- 
tičke patriotade, i mi smo bili hrvatski nacionalisti! Mi smo bili hrvatski 
nacionalisti i radi toga, što nismo ni mogli, a niti htjeli biti nikakovi 
jugoslavenski nacionalisti; i radi toga, što nismo ni hijeli, a niti mogli 
biti nikakovi jugodržavni i samo folklorno-tamburaški i nazdravičarski 
poluhrvati i podhrvati; i radi toga, što nismo ni mogli, a niti htijeli biti 

nekakovi smalakasali i autolikvidirani poraženci; i radi toga, što smo 
smatrali, da su i nacionalizmi malih, neslobodnih, porobljenih i okupi- 
ranih naroda bez vlastite i suverene države ne samo i lijepe, i plemenite, 
i najljepše političke ideje i jedini pravi i nepresušni izvori novih i novih 
snaga u neravnopravnoj i teškoj borbi protiv okupatora, protiv tuđega 
i tuđinskoga imperijalizma, protiv sile i nasilja, protiv nametnutoga i 
ropstva i robovanja, nego i jedino moguće ideje, jedine dovoljno snažne 
ideje i dovoljno privlačive ideje, koje Mogu spasiti ugroženu nacionalnu 
samobitnost okupiranih, neslobodnih i porobljenih nacija i sačuvati pro- 
gonjene i slabije, ugnjetavane i zarobljene nacije od konačnoga i podpu- 
noga uništenja i nestajanja. 

Naš nacionalizam, naš hrvatski nacionalizam, hrvatski nacionalizam 
moje generacije, nije bio nikakav monstruozni i neprihvatljivi šovinizam 
i nakazno ružni napadačko-osvajalački imperijalizam, nego samo i isklju- 
čivo samoobranbeni nacionalizam jednoga maloga, neslobodnoga, zarob- 
ljenoga i progonjenoga naroda, koji se je i grčevito i očajnički opirao i 
protivio nasilnome odnarođivanju i borio svim svojim snagama i za svoju 
Slobodu, i za svoje oslobođenje, i za konačni i definitivni izlazak iz 
jugodržavne tamnice narod&, i za ostvarenje i obnovu svoje vlastite 
slobodne i nezavisne hrvatske države. Naš je hrvatski nacionalizam bio 
obranbeni nacionalizam jednoga malenoga, neslobodnoga i smrino ugro- 
ženoga naroda, koji se je borio i za pobjedu nad jednim okrutnim nepri- 
jateljem u vrlo ružnome i krvavome, nametnutome ratu, u jednome ratu, 
koji je smrtni neprijatelj hrvatskoga naroda i hrvatske države bio zapo- 
čeo sve bez formalne najave samoga rata, a onda i poveo, i organizirano, 
planski, smišljeno i uporno i vodio, i protiv naše Hrvatske i protiv nas 
Hrvata (sve to u ime lažnoga i hinbenoga jugonacionalnoga i jugodržav- 
noga bratstva) još davno prije nego što je bilo koji Hrvat i pomišljao 
na to, da već i sim najelementarniji i praiskonski instinkt samoodržanja 
perima nalaže i organiziranje adekvatne, najbolje moguće samo- 
obrane. 


Naš nacionalizam, naš hrvatski nacionalizam, hrvatski nacionalizam 
moje generacije nije nikada i nijednoga časa bio u službi bilo koje i bilo 
čije tuđe ideje; nije nikada i ni časa bio u službi nikakovih maglovitih 
«velikih ideja»; nije nikada i nijednoga časa bio niti nacizam, ni fašizam, 
niti klerikalizam, niti klerofašizam, niti frankovluk; nije nikada i nijed- 
noga časa služio nijednome od onih mnogobrojnih «izama», koji su pre- 
plavili naše vrijeme, koji su bili pomodni u naše vrijeme i koje su nam 
smišljeno, planski i uporno podvaljivali svi oni, koji su, doista (što 
sasvim svjesno i sasvim hotimice, a što opet nehotice) služili raznim, što 
manjim, što većim nehrvatskim i protuhrvatskim «izmima», a, u prvome 
redu, i najviše i najčešće, baš onome rasističkome «izmu» —jugo-mark- 
sizmu; nije nikada i nijednoga časa podredio ideju hrvatske narodne 
države nijednoj drugoj ideji, nijednoj drugoj državnoj ideji; nije nikada 
i nijednoga časa identificirao naš nacionalistički, naš hrvatski naciona- 
listički i oslobodilački pokret s bilo kojim drugim političkim pokretom 
i s bilo kojom drugom političkom strankom u svijetu; nije nikada i 

nijednoga časa odstupio od svoje vlastite političke dogme o slobodnoj i 
nezavisnoj državi Hrvatskoj, usprkos tomu što su neprijatelji i hrvatske 
slobode, i hrvatskoga oslobođenja, i Hrvatske Države, neprestanim pod- 
valama i propagandnim smicalicama i htjeli, i pokušali, i pokušavali i 
teško i nepopravljivo kompromitirati i naš obranbeni hrvatski naciona- 
lizam, i našu hrvatsku oslobodilačku borbu i same oduševljene borce 
(sve borce iz hrvatskog nacionalističkog i oslobodilačkog pokreta) pa i 
samu tu našu hrvatsku nacionalnu revoluciju. 


Mi smo bili hrvatski nacionalisti, pa smo onda i razvijali svu našu 
političku djelatnost i sve naše revolucionarne i republikanske pokušaje 
i podhvate u okvirima Hrvatskoga nacionalističkoga pokreta, jer smo i 
mi smatrali, da taj pokret «ideološki odgovara podpuno tradicionalnom 
shvaćanju i težnjama hrvatskoga naroda», jer «nije natrušen nikakovim 
tuđinskim ideološkim zasadama», jer i nije ništa drugo nego samo 
«praktična primjena starčevićanstva», jer je i hrvatski nacionalizam iden- 
tičan sa starčevićanstvom, pa je samo «primijenjen na suvremene prili- 
ke borbe te socijalno obilježen podpuno duhom seljaštva, koje je temelj 
svakoga života nacije...» 

Mi smo bili hrvatski nacionalisti, a propagirali smo i naše naciona- 
lističke ideje, i pravo našega hrvatskoga naroda na slobodu i na oslo- 
bođenje i pravo (pravo i zahtjeve) na obnovu nezavisne hrvatske države 
i nebrojenim(plavim) letcima, brošurama i raznim drugim ilegalnim, za- 
branjivanim i zabranjenim izdanjima, a pokušali smo i pokušavali izni- 
jeti naš stav i zastupati naše ideje i u sasvim legalnim i legaliziranim 
đačkim izdanjima. U vrijeme, dok su mladi komunisti u jednome hrvat- 
skome gradu na Jadranu izdavali svoje đačko glasilo «KAIN», mi smo 
izdavali i naše legalne đačke listove, kao što su to bili «Alma Mater» 
(Tias Mortidjija), «Hrvatski Akademičar» (Belobrajdić, Korsky, Vitko- 
vić), da spomenem samo poneke, časopis «Plava Revija» (Janko Skrbin), 
dvije đačke antologije «Lirika grude» i «Lirika hrvatskih sveučilištaraca», 
a 1938. smo spremili i naš dokumentarni zbornik «Almanah Hrvatskih 
Sveučilištaraca», koji je izdao Sveučilišni pododbor Matice Hrvatske, a 
uredili su ga: Tias Mortidjija, Hinko Wolf, Mladen Bošnjak, Marko 
Čović, Radovan Latković i Ivo Korsky. 

(Sveučilišni i Srednjoškolski pododbori Matice Hrvatske, ie đačke 
nacionalističke organizacije, koje je formirao jedan od ideologa «mladi- 
čarskoga pokreta», dr Mile Starčević, bili su, uz neke druge naše đačke 
organizacije, društva i klubove, kao što su to bili, da spomenem samo 
poneke: «August Šenoa», «Uzdanica», «Domagoj», Križari i razne kon- 
gregacije, snažna središta nacionalističke izgradnje i ideološkoga sprema- 
nja u borbi za razjugosloveniziranje i za obnovu Hrvatske Države. Od 
tolikih nezaboravnih drugova, s kojima sam i sm u ono vrijeme aktivno 
surađivao i u tim našim Pododborima Matice Hrvatske, osim već spome- 
nutih, bilježim još poneke, i to samo poneke od onih, koji su što poubi- 
jani, što umrli, ili žive negdje po velikome svijetu kao politički emigranti, 
da slučajno i nehotice ne naškodim onima preživjelima u Hrvatskoj: 
Radovan Latković, Vatroslav Murvar, Karlo Mirth, Jure Prpić, Ivo Vu- 

čićević, Spasoje Prcović-Prašelj, Emil Medyvedović, Leopold Belobrajdić, 
Ivo Korsky, Vjera Korsky, Nada Kesterčanek, Mira Vrkljan, Ivona 
Maixner, Vjera Javor, sestre Freškura, sestre Kaštelan, Vera Stipe- 
tić, Vladka Došen, Maca Cvitković, Olga Slunjski, braća Crnko, 
Jere Skračić, Frane Sulić, Zvonimir Cihlar, Janko Skrbin, Srećko Pšenič- 
nik, Vlado Šnidaršić, Stanko Belić, Stanko Vitković, Vinko Kos, Ante 
Rocco, Mladen Kabalin, Franjo Perše, Mira Dugački, Milan Poljanec, 
Vanja Kaić, Ante Brkljačić, Pere Šimić, Ante Pliverić, Marin Radičev, 
Jozo Babić, braća Ante i Stanko Polonijo, Ante Jakaša.) 


NAŠ DOKUMENTARNI «ALMANAH HRVATSKIH 
SVEUČILIŠTARACA » 


Jugodržavna je policija zaplijenila taj naš Zbornik još u samoj tiskari, 
premda smo ga mi i pisali i uređivali i oprezno, i suzdržljivo, i pitomo, 
i sa željom, da nekako predriblamo jugodržavnu cenzuru i omogućimo 
slobodno i legalno raspačavanje i širenje i toga našega Zbornika. (Poli- 
cijski agenti nisu zaboravili odvojiti 50, pedeset, komada, koji su onda 
još isti dan osvanuli u antikvarijatu «Sokol», gdje su bili u čas TASPIO- 
dani). 

Bio je taj naš Zbornik, taj naš «Almanah Hrvatskih Sveučilištaraca» 
(bio i ostao) dokument jednoga nemirnoga vremena, dokument jedne 
borbe, dokument idejne i ideološke čistoće jednoga dačkoga pokreta, 
dokument političke jasnoće, određenosti i nepatvorenoga idealizma čitave 
jedne hrvatske državotvorne generacije. 

Premda smo i mi morali na sasvim poseban način formulirati i naš 
politički program, i naše političke ideje, i naše misli baš onako kako smo 
to i naznačili već u prvoj rečenici samoga uvodnika riječima: «U koliko 
je uopće moguće, bili smo otvoreni i iskreni...», svejedno smo uspjeli 
dovoljno jasno iznijeti i naše ideje i naš politički program. Uspjeli smo to 
tako, da tome našem programu iz uvodnika «Almanaha Hrvatskih Sveu- 
čilištaraca» 1938., programu hrvatske nacionalističke mladeži, programu 
hrvatske državotvorne generacije na Sveučilištu, političkome programu i 
jedinoj političkoj dogmi moje generacije nikada i nitko (ni danas, 1975.) 
ne može dokumentarno ni prigovarati, niti prigovoriti nikakovo služenje 
bilo kojim i bilo čijim tuđim i tuđinskim idejama. Uspjeli smo to tako, 
da nikada i nitko (ni danas, 1975.) ne može čitavu jednu državotvornu 
generaciju hrvatskih Hrvata, idealista, revolucionaraca i republikanaca 
ni samo tako, čas sasvim stidljivo i samo oportunistički, a čas upravo 
prepotentno i bezobrazno preskakivati, prešućivati, mimoilaziti, brisati, 
osuđivati i sasvim lažno, zlonamjerno i nepošteno gurati i trpati i u one 
i onakove političke pokrete, organizacije, stranke i ideologije, u kojima 
ona nikada nije ni bila, nikada nije ni željela, a ni htjela biti, nikada 
nije ni pokušavala biti. 


U vrijeme kada je ona prva, nejugoslavenska, velikosrpska i karađor- 
đevićanska «Jugoslavija» dopuštala Dimitriju Ljotiću, Svetislavu Hođeri 

i svima drugima (kod nas u Hrvatskoj Govediću i Veseliću), da se sasvim 
slobodno, nekažnjavano i nekažnjeno, sasvim legalno organiziraju u svo- 
jim otvoreno i jasno deklariranim fašističkim organizacijama, kao što je 
to bio, npr. Ljotićev velikosrpski i fašistički pokret «Zbor», i da i sasvim 
slobodno i sasvim neprikriveno formuliraju, iznose i objavljuju i svoje 
fašističke programe i da propagiraju i te svoje, i fašističke i nacional- 
socijalističke ideje, a najstrožije zabranjivala, progonila i strahovito kaž- 
njavala čak i samo spominjanje hrvatske državne ideje i hrvatskoga 
državnoga prava (a da ne govorimo i o bilo kakovome otvorenome pro- 
pagiranju konkretnoga razjugosloveniziranja i o bilo kakovim aluzijama 
na sasvim konkretne mogućnosti, i mogućnosti i žurne i neodgodive po- 
trebe, ostvarenja jedne hrvatske države), nismo se mi nacionalisti (mi: 
hrvatski nacionalisti) nikada ni služili, a ni poslužili tom velikođdušnom 
slobodom jugodržavne cenzure i nismo nigdje i nikada ni zastupali, ni 
branili, ni slavili, ni veličali, a ni propagirali nijednu od svih tih manje 
više «velikih ideja» našega doba, jer to nisu bile naše ideje, jer to nisu 
bile ideje moje generacije hrvatskih Hrvata! Mi smo (mi: hrvatski nacio- 
nalisti) izabrali baš ono, što nije bilo ni slobodno, ni dopušteno, ni 
tolerirano, baš ono, što je bilo i najteže i najopasnije, baš ono što je bilo 
revolucionarno i antidržavno, antijugodržavno, pa smo i neumorno i odu- 
ševljeno i propagirali, i popularizirali našu veliku, našu najveću ideju i 
našu jedinu političku dogmu o slobodnoj i nezavisnoj hrvatskoj državi, 
usprkos tomu, što je baš to bilo i zabranjeno, i strogo zabranjivano, i 
progonjeno i proganjano, i osuđivano i oštro i nesmiljeno kažnjavano. 

Da smo mi nacionalisti (mi: hrvatski nacionalisti) bili u ono vrijeme 
bilo kakovi pristaše bilo kojih i bilo kakovih «tuđih» i «velikih» ideja, 
da smo mi bili pristaše bilo koje od tih «velikih» i tuđih ideja našega 
vremena, koje su se i u kraljevskoj, nejugoslavenskoj i velikosrpskoj 
«Jugoslaviji» mogle sasvim i slobodno i nesmetano, i nekažnjeno i bez 
ikakove opasnosti i propagirati i širiti, zašto bismo mi u našim izdanjima 
pisali (pisali i podpisivali), da se slažemo s Berdjajevom, kada on tvrdi, 
između ostaloga, da je njemački nacionalsocijalizam, sa svojim biološkim 
nacionalizmom i rasizmom gori i od samoga komunizma (Frano Nevistić) 
i zašto se i mi ne bismo bili poslužili tom velikodušnom slobodom, pa 
sasvim otvoreno i zastupali i propagirali i te razne pomodne i razbubane 
«velike» ideje, kada su se tom slobodom i služili i poslužili svi oni drugi, 
koji su to htjeli, svi oni koju su se stvarno i oduševili i oduševljavali 
tim novim i razvikanim, pomodnim fašističkim i nacional-socijalističkim 
idejama? 

Zašto bismo se baš mi nacionalisti (mi: hrvatski nacionalisti) uvijek 
i neprestano izlagali i tolikim i takovim opasnostima, teškim progonima 
i nemilosrdnome dušmanskome kažnjavanju radi naših proskribiranih 
ideja o slobodnoj i nezavisnoj državi Hrvatskoj i radi našega i branjeno- 
ga, i zabranjenoga, i zabranjivanoga, kažnjivoga i kažnjavanoga rada na 
rušenju nejugoslavenske «Jugoslavije» i obnovi Hrvatske Države, zašto 
bismo se bavili tim teškim, opasnim i zabranjenim hrvatskim političkim 
poslom (hrvatskim revolucionarnim poslom), kada je onaj drugi posao 

(posao propagiranja raznih drugih tuđih «velikih» ideja, posao propagi- 
ranja i fašističkih i nacional-socijalističkih ideja) politički posao, kojim 
se mi nikada nismo bavili i kojim se nikada nismo ni htjeli baviti (a koji 
nam svejedno, i neprestano, i neumorno, i uporno podmeću neprijatelji i 
dušmani i hrvatskoga naroda i hrvatske države) bio i puno lakši, i sasvim 
lagan, i sasvim slobodan, i sasvim dopušten, i sasvim bezopasan, i lega- 
liziran i legalan? 

U vrijeme, kada je Dimitrije Ljotić sasvim slobodno propagirao veli- 
kosrpsku varijantu fašizma, a Milan Stojadinović isprobavao i prave 
mogućnosti praktičnoga fašizma u multinacionalnoj i multikonfesionalnoj 
Jugodržavi, i mi smo morali formulirati naš politički program u našem 
«Almanahu Hrvatskih Sveučilištaraca» i kamuflirano i na jedan sasvim 
poseban način, ali ipak i dovoljno jasno i dovoljno razumljivo. Mi smo 
to i učinili tako jasno i nedvojbeno (usprkos tomu, što smo se svim silama 
trudili da izigramo barem jugodržavnu preventivnu cenzuru), da je 
taj naš program dobro razumjela baš ta jugodržavna preventivna cenzura, 
pa je još u samoj «Tipografiji» zaplijenila naš Zbornik, naš «Almanah 
Hrvatskih Sveučilištaraca» i radi toga, što smo mi i u samome uvodniku 
predstavili i nas same i čitavu našu generaciju s ovim i ovakovim progra- 
matskim mislima: 


«Osnovna je značajka ove generacije i njezina radu jako naglašeno 
opće narodno hrvatsko shvaćanje, oslobođeno preživjelih stranačkih razi- 
laženja i zastranjivanja, i lišeno nezdravih strančarskih strasti i nakana; 
ona opća integracija svih narodnih snaga i komponenata u oslobodilačkoj 
borbi hrvatskoga naroda i u radu na oživotvorenju naših ideala. A cilj 
oslobodilačke borbe i našega rada je postignuće slobode i državnosti na 
čitavome našem etničkom i historičkom teritoriju, tako da u slobodnoj 
domovini nađu združeni svi Hrvati, katolici i muslimani, te da plodove 
slobode zajedno s braćom iz Trojednice i Bosne i Hercegovine uživaju 
i istarski, međumurski, šokački i bunjevački Hrvati.» 


Samo besprimjerna mržnja i na samu ideju hrvatske države, samo 
fanatizirani totalitarizam u službi doista i tuđih i tuđinskih ideja, nepri- 
jateljskih jugonacionalnih i jugodržavnih ideja, samo stranačka i stran- 
čarska uskogrudnost i zasukanost, samo grižnja savjesti i pokušaj oprav- 
danja i opravdavanja onih, koji su u pravo vrijeme bili na krivome 
mjestu, onih koji su i predugo, i nerazumljivo, i preoštro bili na onoj 
drugoj, nehrvatskoj, protuhrvatskoj i jugodržavnoj strani, i onih za koje 
najbolje vrijedi ona Mažuranićeva: «Ne bi zato barbarim vas zvali, što 
vi mrOste, dok su oni spali» i apsolutno pomanjkanje i najelementarnijega 
političkoga poštenja mogu predbacivati čitavoj jednoj generaciji hrvatskih 
Hrvata, hrvatskih državotvornih Hrvata, nekakovo služenje tuđim ideja- 
ma usprkos tomu, što hrvatska nacionalistička mladež nije nikada i 
nigdje, ni legalno, niti polulegalno, ni ilegalno ni propagirala, ni prihva- 
ćala nijednu od nekoliko pomodnih i tuđih i «velikih» ideja onoga doba 
(premda je to bilo ili sasvim slobodno i dozvoljeno, ili barem tolerirano 
i neopasno), nego je neprestano, i neprestano, i uvijek i samo, i iznosila, 
i propagirala, i popularizirala ideju slobodne i nezavisne hrvatske države 

—što je bilo i najstrože zabranjivano, i nemilosrdno proganjano, i najoš- 
trije kažnjavano čak i za vrijeme Šubašićeve «Banovine Hrvatske», a da 
ne govorimo o tome, kako je to bilo za vrijeme one neprikrivene protu- 
hrvatske diktature srpskoga kralja tiranina Aleksandra Karađorđevića. 

Samo besprimjerna mržnja i apsolutno pomanjkanje i najelementar- 
nijega političkoga poštenja mogu tako uporno i nesavjesno, zlonamjerno 
i neuvjerljivo ponavljati tu otužnu, sasvim otrcanu i sasvim prozirnu ju- 
gopodvalu o nekome našemu služenju tuđim «velikim» idejama, o našem 
klerofašizmu, o našem frankovluku (pa čak i o nekom našem nacizmu), 
kada smo mi i nebrojeno puta, i u raznim zgodama, i u svim zgodama, 
i usmeno i pismeno, svim zabranama i zabranjivanjima usprkos, ponav- 
ljali i naglašavali baš ono što je bilo i zabranjeno i zabranjivano, baš 
ono, što je jedino bilo i zabranjivano i posvema zabranjeno, jer smo i 
neprestano, i uvijek, i samo tvrdili i jedno i jedino i samo to, da je 
glavni cilj naše oslobodilačke borbe «postignuće slobode i državnosti na 
čitavom našem etničkom i historijskom teritoriju», a i odbijali i osuđivali 
i one, i tuđe i «velike» ideje, koje nam neprijatelji hrvatske državne ideje 
neprestano podvaljuju, premda baš te tuđe «velike» ideje nisu onda ni 
bile na jugodržavnome indeksu, pa su se i mogle, i sasvim slobodno, i 
sasvim nesmetano, i sasvim nekažnjivo, i bez ikakova rizika i straha i 
propagirati, i formulirati i popularizirati. 


Bilo je potrebno strahovito puno besprimjerne mržnje i apsolutno 
pomanjkanje najelementarnijega političkoga poštenja, pa da se i programi 
i ideje hrvatske nacionalističke mladeži na Sveučilištu u razdoblju između 
dva rata protumače i drukčije, i sasvim drukčije, nego što ih je to i 
tumačila i protumačila (i razumjela) jugodržavna cenzura, pa da se onda i 
hrvatski državotvorni i obranbeni nacionalizam osudi zajedno s jugo- 
državnim komunizmom kao TUĐA ideja, usprkos tomu, što smo mi 
nacionalisti (mi: hrvatski nacionalisti) nebrojeno puta, svaki puta, pa i u 
tome našemu dokumentarnome Zborniku, još tamo godine 1938. do- 
voljno jasno i iznosili i iznijeli naš pravi program, naš glavni politički 
program i našu i jednu i jedinu političku dogmu o hrvatskoj slobodnoj i 
nezavisnoj državi; usprkos tomu, što smo mi i često puta i dovoljno 
jasno naglašavali, pa čak i posebnim slovima isticali, da smo mi, osim 
toga što smo i prvo i iznad svega za slobodnu i nezavisnu hrvatsku Državu 
i za jednu «ISTINSKU DEMOKRACIJU» («Almanah Hrvatskih Sveučilištara- 
ca», Zagreb 1938.); usprkos tomu, što smo mi izričito i osuđivali, i 
osudili, i odbili i čitavu onu filozofiju, po kojoj bi «nacija bila vrhovna 
vrijednost gdje bi se etičko dobro i zlo, pravda i poštenje prosuđivalo s 
nekoga zajedničkoga nacionalnog stajališta» (premda, nažalost, međuna- 
rodna praksa obiluje primjerima, samo takovim primjerima, gdje i tu i 
takovu filozofiju i sasvim dosljedno i sasvim praktično primjenjuju i oni, 
koji sasvim otvoreno, pošteno i iskreno zastupaju ta načela i tu i takovu 
filozofiju, a i oni, koji tu filozofiju u teoriji ne priznaju, pa je čak, 
teoretski, i žestoko osuđuju); usprkos tomu, što smo i mi, koji nismo 
ni htjeli, a ni mogli biti komunisti, a pogotovo ne nekakovi jugokomu- 
nisti (jedini poznati i jedino priznati komunisti u Hrvatskoj onoga vre- 

mena) jer smo već onda smatrali, da je komunizam i kao ideologija 
neprihvatljiv, nevaljao i zao, i naopak, pa smo bili u oštroj i žestokoj 
oporbi i protiv same komunističke, nedemokratske i totalitarističke teorije 
(a da ne spominjem posebno onu jedino poznatu krvavu, okrvavljenu i 
jezovitu komunističku praksu, Staljinovu i staljinističku komunističku 
praksu) prihvatili i usvojili i onu Berdjajevljevu tvrdnju, da je njemački 
nacional-socijalizam, sa svojim biološkim nacionalizmom i sa svojim 
rasizmom, gori i od samoga komunizma. 


«DR-ŽA-VA, DR-ŽA-VA, DR-ŽA-VA, DR-ŽA-VA!!!» 


Kada smo mi na našim političkim demonstracijama po zagrebačkim 
ulicama i na samome Sveučilištu, do promuklosti i do iznemoglosti skan- 
dirali, između ostaloga, i ono naše gromoglasno «dr-ža-va, dr-ža-va, 
dr-ža-va, dr-ža-va», onda to nije bilo nikakovo klicanje totalitarističkoj i 
svemoćnoj DRŽAVI; nije bilo nikakovo obožavanje svedržavnoga Mo- 
loha; nije bilo nikakovo veličanje arbitrarnoga nasilja i tiranije, koje 
DRŽAVA organizacija, bespravna i svemoćna totalitaristička DRŽAVA 
vrši nad svojim građanima, nad čovjekom pojedincem, nad Čovjekom- 
Osobom u ime nahuškanoga, bezimenoga, iracionalnoga i zavedenoga 
kolektiva! Nije to bilo nikako slavljenje i veličanje DRŽAVE, države- 
organizacije, države-ustanove, već i radi toga, što su sva naša iskustva s 
nejugoslavenskom «Jugoslavijom», s jedinom državom, koju smo mi 
doživjeli i doživjavali u ono vrijeme, s jedinom državom, koju smo i mi 
dobro poznavali i s kojom smo se i u našem praktičnom i u našem 
političkom životu susretali i sukobljavali, bila strahovito loša i popraćena 
vješalima, strijeljanjima, smrtnim osudama, žandarskim «pripucavanji- 
ma», batinama, okrvavljenim i krvničkim kraljevskim toljagama, zatvo- 
rima, mučenjima, progonima i besprimjernom pljačkom svega onoga, 
što je bilo naše, nego je to bilo klicanje i najkraće moguće programatsko- 
idejno formuliranje hrvatskih zahtjeva za obnovom hrvatskoga narod- 
noga Suvereniteta u vlastitoj, slobodnoj i nezavisnoj hrvatskoj Državi; 
onda je to bilo zanosno i oduševljeno klicanje Državi, HRVATSKOJ 
DRŽAVI, kao simbolu i sinonimu naše NEZAVISNOSTI (independen- 
cije), a nikako i nipošto DRŽAVI kao simbolu i sinonimu totalitaristič- 
koga nasilja i bezvlađa, totalitarističkoga nasilja nad —ČOVJEKOM! 


U svim su našim nacionalističkim đačkim klubovima i društvima 
održavane redovite glavne godišnje skupštine, na kojima se je i glasalo, 
i biralo, i diskutiralo, a izborne su borbe bile i često i prečesto i vrlo 
žestoke i napete s različitim listama i s raznim kandidatima. Nikada se 
nije dogodilo to, da bi netko «iz vana», u ime «vodstva» ili bilo kojeg 
drugog autoriteta diktirao političke smjernice, dekretirao, odredio, ime- 
novao, nametnuo đačku upravu ili izigrao demokratsku većinu, kao što 
je to npr. napravila baš HSS (da se zadovolji samovoljni diktat Prilaza, 
pretvorena je nedopuštenim trikom, sasvim nedemokratski i na prevaru 
dvorska lista medicinara Stjepana Šiletića na jednim izborima u Sveu- 

čilišnome ogranku HSS-e u pobjedničku listu, usprkos tomu, što je bila 
tek na trećem mjestu, iza pobjedničke liste agronoma Potočanca i drugo- 
plasirane liste ekonoma Kovačevića). Štoviše, kada se je npr. u HKAD 
«Domagoj», u tome đačkome društvu, koje je bilo i katoličko i naciona- 
lističko, duhovnik Kolarek i politički jugokompromitirao, odletio je du- 
hovnik Kolarek, predstavnik Crkvenoga autoriteta, a ne oni Domagojci, 
koji su najenergičnije, najžešće i nepomirljivo i tražili i zahtijevali, da 
se oslobode toga neželjenoga Jevtićeva glasača! (I Kolarek je bio jedan 
od onih i onakovih zagrebačkih jugokanonika, koji su smatrali, da je 
«svaka vlast od Boga», svaka osim — hrvatske! Pa kako je Boško Jevtić 
5. 5. 1935. bio još uvijek i te kakova vlast, onda su i ti naši bogati 
jugokanonici dobro pazili, da se «ne zamjere» u prvome redu onima, koji 
su, valjda, «po milosti Božjoj», kad već to svakako nije bilo i nije 
nikako ni moglo biti po volji našega hrvatskoga naroda, i vedrili, i 
oblačili, i pljačkali, i zatvarali, i ubijali i sasvim nevine ljude i sasvim 
nevine i nezaštićene, goloruke Hrvate u hrvatskoj zemlji. Ti su iskusni: 
i lukavi jugokanonici i sasvim dosljedno i brižno čuvali svoje privilegije 
i više mislilili kako će sačuvati i osigurati sva ta lagano dobivena bogat- 
stva i udobni život, nego što su mislili na one siromašne, osiromašene, 
opljačkane i progonjene Hrvate, one male i najmanje Hrvate, pa su onda, 
sigurno po svojoj «čistoj savjesti» i mirne duše i glasali za predstavnika 
jugodržavne tiranije i diktature Bogoljuba Jevtića —usprkos svemu! 
I Kolarek je glasovao za Jevtića, usprkos krvoproliću u selu Sibinj kraj 
Broda na Savi, usprkos tomu, još sasvim svježem krvoproliću, koje je 
izvršeno baš za Jevtićeve vlade par mjeseci prije samih izbora u Hrvat- 
skoj nad Hrvatima, nad golorukim i siromašnim hrvatskim seljacima, 
dakle nad onima, koji su i po predkoncilskom Kristu bili, i svakako i 
nesumnjivo, među «najmanjima»!). 

Na svim su izborima u stručnim đačkim klubovima hrvatski naciona- 
listi postavljali i svoje vlastite kandidate i najčešće pobjeđivali, usprkos 
tomu, što su na tim izborima sudjelovali i Srbi, i mnogi drugi nehrvati. 
Svi su izabrani predsjednici INTERKLUBA bili hrvatski nacionalisti. 
(Po ondašnjem izbornom sustavu, sami studenti birali su uprave u 
stručnim klubovima, a onda su te izabrane, a ne nametnute, određene, 
dekretirane i imenovane đačke uprave, birale predsjednika međuklup- 
skoga odbora— INTERKLUB! Predsjednik je INTERKLUB-a predstav- 
ljao sveučilištarce i formalno u raznim službenim i svečanim zgodama, a 
politički je bio predstavnik, stvarni i nesumnjivi predstavnik, većine 
studenata i sasvim legitimni predstavnik one politike, koju je apsolutna 
većina hrvatskih sveuščilištaraca smatrala —svojom politikom, politikom 
jedne čitave hrvatske generacije, hrvatske državotvorne generacije. Pred- 
sjednici INTERKLUB-a, s kojima sam i sm najviše surađivao i prija- 
teljevao, bili su državotvorni Hrvati i hrvatski nacionalisti: pokojni Stipe 
Mosner, ubijeni Ive Perišić i postbleiburški emigrant i državotvorni 
hrvatski aktivist Jure Petričević. U vrijeme, kada je jugodržavna policija 
prisiljavala zagrebačke građane, a osobito i u prvome redu predstavnike 
raznih društava i znanstvenih institucija, da se poklone mrtvim ostatci- 

ma srpskoga kralja diktatora Aleksandra Karađorđevića i da simuliraju 
veliku žalost na samome Kolodvoru u Zagrebu i uzduž željezničke pruge, 
bio je i Stipe Mosner, predstavnik hrvatskih antijugoslovenskih sveuči- 
lištaraca, birani i izabrani predstavnik nacionalističke, revolucionarne i 
republikanske mladeži na Sveučilištu, zarobljen, sekvestriran, «kidnapi- 
ran», prisilno doveden na zagrebački Kolodvor i brahijalnom silom 
strpan među one, koji su morali odglumiti veliku i namještenu jugožalost 
i oplakivati smrt «Viteškoga kralja Aleksandra I. Ujedinitelja»!) 


Mi smo bili hrvatski nacionalisti i hrvatski revolucionarci, ali zato 
nismo ni propuštali, niti propustili niti jedne jedine i jedincate prilike, 
da nastupimo i sasvim legalno, u okvirima ondašnjih jugodržavnih mo- 
gućnosti, i da onda u okvirima te jugodržavne «legalnosti» budemo upra- 
vo toliko «otvoreni i iskreni», koliko je to bilo moguće i «u koliko je 
uopće moguće» biti politički sasvim i otvoren i iskren u jednoj vučjoj 
jami, kao što je to bila već i ona prva ogromna i okrvavljena, kraljevska 
i karađorđevićanska Jugojama. 

Kad god je to bilo moguće i kad god bi se samo pružila prilika, 
mi smo nastupali s našim državopravnim programom i sasvim otvoreno 
i sasvim nekamuflirano, a rezultat je bio taj, da je apsolutna većina 
hrvatskih sveučilištaraca i pristupala i pristupila našem pokretu i aktivno 
sudjelovala u organizatorsko-propagandnome radu i na Sveučilištu, a i 
drugdje. Kod izbora u stručnim klubovima, kod izbora predsjednika 
INTERKLUB-a i kod javnih nastupa, manifestacija i demonstracija poka- 
zivala je ta naša apsolutna većina i to, da je ideja hrvatske države, ideja 
Tomislavove Države —ideja vodilja čitave jedne hrvatske generacije. 


AGITIRALI SMO I ZA MAČEKA 


Mi smo bili hrvatski nacionalisti, revolucionarci i republikanci, ali 
smo svejedno najoduševljenije pomagali i Mačeka i sve one druge Hrvate, 
koji su u raznim zgodama bili jedini (jedini mogući) predstavnici Zagreba 
i Hrvatske u bilo kojem i bilo kakovom mjerenju, natjecanju i okršaju s 
Beogradom, premda ne samo da nismo nikako i nipošto odobravali (a još 
manje slijedili) Mačekovu plovidbu u slavenstvo i u jugoslavenstvo, nego 
smo bili u najžešćoj i najoštrijoj oporbi protiv te i takove Mačekove 
jugodržavne politike (nepolitike). 

Mi smo bili hrvatski nacionalisti, republikanci i revolucionarci, ali 
smo svejedno i aktivnije i oduševljenije agitirali za Mačeka nego najo- 
duševljeniji i najzagriženiji hsovci, čak i na izborima 1938., premda 
smo u to vrijeme već i predobro znali, da su naivno-političke i slogaške 
fraze o istoj politici, a različitim taktikama samo puke i prazne fraze 
bez sadržaja, i da više ne može biti nikakove sumnje o tome, da Mače- 
kova i «Seljačka Hrvatska» i «Slobodna Hrvatska» u neslobodnoj i ne- 
jugoslavenskoj «Jugoslaviji» nisu identične s našom HRVATSKOM 
DRŽAVOM, nisu identične sa slobodnom i nezavisnom hrvatskom drža- 

vom izvan svih i svakakovih «Jugoslavija» i svih drugih multinacionalnih 
kombinacija, jer smo na tim izborima 1938. i mi i čitav hrvatski narod 
imali samo jednu jedinu mogućnost i samo jednu jedinu alternativu: 
Maček ili Stojadinović, Hrvat Maček ili Srbin Stojadinović, hrvatski 
predstavnik Maček ili srpski i velikosrpski predstavnik Stojadinović. 

Kada smo bili prisiljeni glasovati ili za Hrvata, koji i neće i ne želi 
biti predsjednik jedne beogradske i jugodržavne vlade u nejugoslavenskoj 
«Jugoslaviji», ili za Srbina, koji i hoće i želi, čak i uz pomoć i dobivenih 
i iznuđenih glasova na javnim i neslobodnim izborima, do kraja jugofa- 
šizirati tu nesretnu i neprihvatljivu Jugodržavu i samo proširiti i «eko- 
nomsku podlogu hrvatskoga pitanja», i maš je izbor bio samo jedan, 
jedan i jedini, jedini mogući: Hrvat Maček, a ne Srbin Stojadinović, 
bilo kakav Maček, a ne bilo kakav Stojadinović; bilo kakay predstavnik 
Zagreba i Hrvatske, a ne bilo kakav predstavnik Beograda i Srbije. 

Mi smo bili hrvatski nacionalisti, revolucionarci i republikanci, ali 
smo svejedno bili i tako i toliko nacionalno, hrvatski izgrađeni i disci- 
plinirani, da smo znali pravilno i ocijeniti i razlikovati sasvim konkretne 
političke mogućnosti i sasvim podrediti i svoju vlastitu politiku, pa i 
svoje vlastite programe i taktike, interesima i imperativima jedne taktike, 
pa čak i interesima jedne sasvim druge i drukčije politike, kad god 
smo samo mislili, da jedna takova nacionalna i nadstranačka politička 
autodisciplina može (može i mora) u posebnim zgodama koristiti općoj 
hrvatskoj stvari, pomoći i osnažiti hrvatsku oslobodilačku borbu, premda 
nam je bilo sasvim jasno, da se takovim, pa makar samo povremenim 
pomaganjem i druge taktike, pa čak i druge i drukčije politike, poma- 
ganjem iz sasvim objektivne političke nužde, samo povećava zabuna i 
olakšava populariziranje jedne druge i drukčije politike pod firmom samo 
druge i nešto drukčije taktike. 


Sve su naše nacionalističke organizacije na Sveučilištu, i one kato- 
ličke, a i one, koje su bile samo političke, samo nacionalističke, posve- 
ćivale posebnu pažnju i posebnu brigu ne samo općoj političkoj i stručnoj 
izgradnji nego i izgradnji čvrstih i sigurnih karaktera. Pripadnici su 
Hrvatskog nacionalističkog pokreta na Sveučilištu bili mladi i oduševljeni 
ljudi, mahom siromašna djeca, a najviše baš siromašna djeca, iz siro- 
mašnih i osiromašenih hrvatskih pokrajina, sa sasvim čvrstim, sigurnim 
i već izgrađenim i političkim i socijalnim idejama. Bili su to mladi i 
izgrađeni ljudi, koji su imali svoja načela, mladi ljudi koji su i živjeli 
po tim svojim lijepim načelima. Bili su to mladi Hrvati, koji su već 
i na samome Sveučilištu nebrojeno puta i izazvali i neprestano izazivali 
i pravo poštovanje i udivljenje i radi permanentne spremnosti na žrtvu 
i radi sasvim praktične primjene tih lijepih načela, po kojima su se 
ravnali i po kojima su i živjeli, i radi praktične primjene i onih velikih 
Zapovijedi, koje govore o pravim odnosima među ljudima, a također 
govore i o pravim, lijepim i idealnim odnosima između nas samih i naših 
bližnjih, između nas samih i naših drugova, naših znanaca, naših prijatelja 
i naših suboraca. 

LIJEPA SVJEDOČANSTVA O JEDNOJ IDEALISTIČKOJ 
GENERACIJI 


Kada samo pomislim i na one poubijane krasne, nezaboravne i odu- 
Ševljene drugove, drugove idealiste, drugove iz Hrvatskoga nacionalistič- 
koga pokreta, drugove koje sam upoznao i dobro poznavao i s kojima 
sam surađivao i prijateljevao i na Hrvatskome sveučilištu, drugove iz 
Sveučilišnog i Srednjoškolskoga pododbora Matice Hrvatske, «Augusta 
Šenos», Uzdanice, Domagoja, Križara i raznih drugih kongregacija i 
dačkih organizacija (drugove, koji su i kod najobičnijega susreta i poz- 
drava već i samim svojim blagim, čistim i ljudskim pogledom tako rasipali 
životnu radost, savršeni sklad i blaženu smirenost svojih lijepih duša, 
sva ta neizmjerna i neprocjenjiva bogatstva, koja mogu posjedovati samo 
oni, koji su čista srca, ta neizmjerna unutarnja bogatstva, s kojima je 
obilovao intenzivni unutarnji život njihovih lijepih i čistih duša, kao 
da su upravo taj čas čuli, čuli i prihvatili, i onu prvu i originalnu Pro- 
povijed na Gori o raznim blaženstvima), onda mi se čini, da su ti moji 
nezaboravni i divni drugovi i u času najveće žrtve (i u časovima, kada su 
umirali na jugokomunističkim i jugošovinističkim mučilištima, stratištima 
i razbojištima, i u časovima, kađa ih je trogloditska mržnja razuzdanih i 
zaslijepljenih jugošovinista i mučila i ubijala na najgroznije načine) zadr- 
žali taj svoj lijepi, blagi i čisti, ljudski pogled, to nerazbijeno zrcalo 
blaženih i čistih duša, koje je Propovijed na Goti i spremala i spremila, i 
hranila i nahranila za čitav život, pa čak i i za samu, preranu i tešku, 
mučeničku jugošovinističku smrt. 


Čak ni Vinko Kos, Stanko Vitković, Feliks Niedzielski, Irena Javor, 
Vera Stipetić i Zlata Čubelić-Uvanović (da nabrojim samo nekoliko od 
onih nekoliko tisuća i nekoliko desetina tisuća žrtvovanih i pokošenih 
života iz moje generacije, iz one generacije hrvatskih i državotvornih 
Hrvata, koja je i uništena baš zato, da velikosrpska i nejugoslavenska 
«Jugoslavija» može barem jedno vrijeme malo sigurnije živjeti i «jugo- 
slovenizirati»), usprkos tomu, što su bili živi primjeri jednoga čistoga i 
nesavladivoga idealizma, usprkos tomu, što su čitavim svojim uzornim 
životom žrtve i savjesnim vršenjem svih velikih Zapovijedi (a osobito 
one i velike i najveće Zapovijedi o ljubavi prema bližnjemu) usprkos 
tomu, što su i svojim osobnim primjerom i svjedočili i posvjedočili 
apsolutnu mogućnost harmonije i sklada između nacionalnoga i moral- 
noga, između hrvatskoga i religioznoga, između obranbeno-nacionalistič- 
kog i ljudskoga, između naše oslobodilačke borbe i najosjetljivije osobne 
savjesti, nisu bili ni dovoljno čisti, ni dovoljno sveti uzorci apsolutnoga 
idealizma i apsolutne nevinosti, pa da barem tom svojom apsolutnom 
osobnom nevinošću i savršenom čistoćom srca zastide i same jugokomu- 
nističke i jugošovinističke bezdušnike i krvnike. A izgleda čak i to, da 
ni njihova žrtva, a ni žrtva tolikih drugih (nebrojenih drugih) njihovih 
(njihovih i mojih) poubijanih nevinih drugova nije bila dovoljno velika, 
pa da probudi savjest i očisti srca i onih Hrvata, svih onih Hrvata, koji 

su još uvijek tako zaslijepljeni i takovom i tolikom, upravo iracionalnom 
i patološkom mržnjom, da u najčišćem hrvatskom idealizmu čitave jedne 
hrvatske generacije (i moje generacije) neprestano i vide, i traže, i pro- 
nalaze, i osuđuju sve ono, čega nikada nije ni bilo, a uporno prešućuju, 
preskaču, falsificiraju i zabašuruju baš ono što je bilo, baš ono što je 
najviše bilo, baš ono što je jedino i bilo: velika i nesebična ljubav 
prema zasužnjenome hrvatskome narodu i besprimjerno oduševljenje i 
spremnost na žrtvu u teškoj i nametnutoj borbi za oslobođenje i Hrvatske 
i Hrvata iz nejugoslavenske i velikosrpske «Jugoslavije», u borbi za 
uspostavu slobodne i nezavisne hrvatske Države. 


Feliks Niedzielski (koji je bio i oduševljeni i neumorni politički 
aktivista i krasni primjer tipičnoga idealiste angažiranoga u sklopu Hr- 
vatskoga oslobodilačkoga pokreta) nije, doduše, uspio ni svojom čisto- 
ćom, ni svojim idealizmom, ni svojom nevinošću tako zastidjeti jusokomu- 
nističku i jugošovinističku mržnju, pa i same jugodržavne krvnike, da 
barem iznimno respektiraju odluku svojih vlastitih, određenih, imeno- 
vanih, probranih i dresiranih, poučenih i fanatiziranih «narodnih» «su- 
dova» i isto takovih i isto toliko «narodnih» «sudaca», ali je uspio tako 
zastidjeti te politizirane, sasvim nestručne, fanatizirane, angažirane, nepri- 
jateljske i samo formalne «sudce» (koji su posvuda, zapravo, samo i 
pokorno i poslušno izvršavali dobivene naloge, upute i zapovijedi), da 
su i oni (potaknuti ostatkom ostataka moralnoga revolta, koji nekim 
čudom i nekim čudnim slučajem i po nekim sasvim čudnim i još nedo- 
kučivim zakonima života nije još bio sasvim iščupan iz njihovih umrtvlje- 
nih i teško opterećenih savjesti) morali priznati apsolutnu i posvemašnju 
nevinost krivo optuženoga Niedzielskoga, usprkos tomu, što to «narodno 
suđenje» nije bilo u Vlaškoj ulici 1941. nego u Banja Luci 1945. nakon 
Bleiburga i u vrijeme najveće i najbučnije jugošovinističke euforije. Ju- 
godržava je bila prisiljena pronalaziti i pronaći druge «bolje» i «poslušni- 
je», pa, valjda i «narodnije» «sudce», da tako tek na drugome (na dru- 
gome, a ne na drugostepenome višem «sudu») «narodnome» «sudu» 
dobije i formalnu potvrdu jedne smrtne osude i jednoga (još jednoga) 
zločinačkoga umorstva, koje je, pokraj tolikih drugih, nebrojenih i jezo- 
vitih umorstava nevinih Hrvata, bilo već unaprijed i zaključeno i odre- 
đeno. 


DVIJE KNJIGE PJESAMA — DOKUMENTI JEDNOG VREMENA 


Naše dvije zbirke pjesama, malo starija «Lirika grude» 1934. i ona 
malo mlađa «Lirika Hrvatskih Sveučilištaraca» nisu nikakove vrhunske 
antologije genijalnih i zrelih, gotovih i sasvim izgrađenih naših najnovijih 
Kranjčevića, Matoša i Ujevića [premda je urednik naše emigrantske 
«Hrvatske revije» i pjesnik Vinko Nikolić (da spomenem samo jednoga 
iz one prve zbirke, iz «Lirike Grude») i svojom lirikom, i svojim već 
dosadašnjim pjesničkim opusom zauzeo i te kako i lijepo, i vrijedno, i 

važno mjesto u cjelokupnoj hrvatskoj književnosti], ali su zato i te kako 
zanimljivi i dragocjeni dokumenti jednoga vremena, i te kako lijepa svje- 
dočanstva o jednoj idealističkoj hrvatskoj generaciji, koja je sva i gorjela 
i izgarala u svojim zanosima i u svojim velikim nacionalnim i naciona- 
lističkim oduševljenjima u punoj vjeri, da će, spremna i izgrađena, sasvim 
i nesebično i požrtvovno, pridonijeti i svoj dio u oslobodilačkoj borbi 
hrvatskoga naroda i da će doživjeti i sam Uskrs hrvatske države. 

Lirika Ismeta Žunića, Feliksa Niedzielskoga i Zdenka Blažekovića 
(pjesnički pseudonim: Kamilo Miškarac), da spomenem ovdje samo neke 
od tolikih poubijanih drugova (posebno Feliksa i Zdenka, jer su baš njih 
dvojica, prvo Zdenko, a poslije i Feliks, jedno vrijeme i formalno pred- 
stavljali hrvatsku nacionalističku mladež pred sam rat i za vrijeme sa- 
moga rata) neće ući u nijednu antologiju hrvatske lirike, jer ne prelazi 
okvire sasvim mladenačkih lirskih okušavanja i isprobavanja. Ali će zato 
svi oni: i Ismet Žunić, i Feliks Niedzielski i Zdenko Blažeković ući u 
bogatu i prebogatu antologiju martirologija hrvatskoga naroda, martiro- 
logija hrvatske narodne borbe za slobodu i oslobođenje iz jugodržavne 
tamnice narod, martirologija čitave jedne državotvorne generacije hrvat- 
skih Hrvata, a svetački će lik Feliksa Niedzielski ostati za sva vremena 
još i kao neviđeni i nečuveni primjer jugošovinističkoga, jugokomunis- 
tičkoga i totalitarističkoga jugodržavnoga-pravosuđa i sudovanja. 


AKTUELNOST PREDRATNOG DRŽAVOTVORNOG 
PROGRAMA DANAS 


| Svi naši nastupi i sva naša izdanja još i davno prije pojave našega 
«Almanaha Hrvatskih Sveučilištaraca», koji je štampan u Zagrebu 1958. 
(osobito baš taj naš «AHS», u kojemu smo i mi, na najbolji mogući 
način onoga vremena, stilizirali i naš politički program i predstavili i 
sami sebe i čitavu generaciju hrvatskih Hrvata na Sveučilištu, generaciju 
državotvornih Hrvata, koju smo mi nesumnjivo i predstavljali, apsolutnu 
većinu, u ime koje smo mi i govorili i nastupali) svjedoči i danas o tome 
(i o tome), da smo mi i onda imali takove političke programe, čiste i 
idealističke hrvatske državotvorne programe, koje može i podpisati i 
prihvatiti svaka hrvatska generacija, pa i ona prije «Maspoka» i Proljeća, 
pa i ona najnovija, postkarađorđevska s nekim minimalnim i nebitnim 
prilagođivanjima i korekturama. Te su korekture poslije tolikih i takovih 
desetljeća nužne i radi toga, što su poneki među nama u ono vrijeme bili 
još uvijek strahovito opterećeni nekim već sasvim zastarjelim (i pre- 
živjelim i štetnim) mitosima o «predziđu kršćanstva», mitosima o nekoj 
našoj povijesnoj i grenclerskoj misiji «obrane Zapada od Istoka» i po- 
modnim mitosima o nekakvome, i sveopćem i apsolutnom, «seljako- 
vanju»; i radi toga što smo mi u ono vrijeme bili i gurani i gurnuti i od 
ondašnje Katoličke crkve, i od ondašnje jugonacionalne, jugodržavne, 
totalitarističke i staljinističke jugokomunističke ljevice barem i toliko 
i tako na pEsno, koliko su poneki hrvatski aktivisti iz «Maspoka» i 

Proljeća bili i gurani i gurnuti, dugogodišnjim, totalitarističkim i sasvim 
jednostranim i dogmatiziranim doktriniranjem svemoćne Jugodržave i 
terorom pomodnoga i monopolističkoga «naprednjaštva» i «progresa» na 
LIJEVO; i radi toga, što smo mi i živjeli i djelovali u deseljećima DESNOGA 
nacionalizma i DESNIH nacionalizama, a oni i žive i djeluju u deseljećima 
LIJEVOGA socijalizma i LIJEVIH socijalizama, dakle, objektivno u sasvim 
drugim, sasvim drukčijim i sasvim različitim povijesnim razdobljima, a 
ne u nekakovome zrakopraznome prostoru i sasvim izgubljenome ili samo 
imaginarnome i imaginiranome povijesnome razdoblju. 

Kada kažem, da je naš nacionalistički program o suverenoj državi 
Hrvatskoj, formuliran još davno prije rata, i tako čist i tako aktuelan još 
i danas, da ga mogu mirne duše i prihvatiti i podpisati sve hrvatske gene- 
racije, sve: sve do današnjega dana (s minimalnim i neizbježivim prila- 
gođivanjima i korekturama), onda nikako ne mislim time reći niti to, da 
su sve hrvatske generacije iz obadvije nejugoslavenske «Jugoslavije» bile 
u svemu i sasvim i posvema jednake; niti to, da su svi pripadnici najno- 
vijih hrvatskih naraštaja i sasvim jednako, i sasvim, i baš na LIJEVO 
okrenuti, tako da ni među njima nema ama baš nikakovih i te kako 
ozbiljnih razlika i razmimoilaženja; niti to, da su sve one krupne, naj- 
krupnije i temeljne razlike u pitanjima uređenja jedne države baš tako i 
sitne, i nevažne, i sporedne stvari; niti to, da su se sada najedanput i 
jučerašnje i prekjučerašnje i DESNO i poludesno, i jučerašnje i današnje 
samo LIJEVO i polulijevo (u nekoj neviđenoj i nečuvenoj euforiji političko- 
socijalno-ekonomskoga ekumenizma) složili i u tome, da su sada (i od 
sada) svi oni samo i sasvim jednaki, i sasvim ravnopravni zastupnici i 
zagovornici, i drukčijih i različitih, 1 društvenih i državnih uređenja sa 
sasvim jednakim mogućnostima i izgledima, a ne više i jedini, i jedini 
pravi, i jedini bogodani, i jedini pozvani i izabrani tumači i prave i 
jedine političko-socijalno ekonomske ISTINE i bogodani vodiči i pastiri, 
što i vode i nagone «šutljivu i neangažiranu većinu» u prebogate torove 
i vrtove raja zemaljskoga; niti to, da su se i jučerašnje i prekjučerašnje i 
DESNO i poludesno samo tako mirno, lijepo, skladno i serafinski već 
susreli, zagrlili i izljubili s jučerašnjim i današnjim i LIJEVIM i polulijevim 
(i to baš negdje na lijepoj i «zlatnoj» sredini) pa sasvim dobrovoljno, 
združenim silama, zajednički i spontano skresali sve ono, što je bilo i 
tako i toliko i drukčije, i nepomirljivo, i suprotno, da je neprestano i 
bolo i ubadalo, i ranjavalo i izazivalo čak i kod najobičnijih susreta i 
razgovora; niti to, da se je sada najedanput od svih tih pomiješanih i 
oštrih rogova stvorilo i uspjelo stvoriti jedan jedini, zajednički i jedin- 
stveni program, jednu jedinu, zajedničku i sasvim jedinstvenu životnu, 
političku i društvenu filozofiju, i jedan jedini, zajednički i sasvim jedin- 
stveni plan za uređenje buduće države, buduće Hrvatske Države! 


Kada kažem, da je naš predratni program o suverenoj državi Hrvat- 
skoj i tako čist i tako još uvijek (i još uvijek i uvijek) aktuelan, da ga 
može mirne savjesti prihvatiti i najnovija (današnja) generacija hrvatskih 
Hrvata s minimalnim i neophodno potrebnim korekturama (s takovim 

korekturama, koje, su, zapravo, i potrebne i neophodno nužne samo 
radi toga, da se naša stara formula o hrvatskoj oslobodilačkoj borbi za 
obnovu i uspostavu slobodne i suverene hrvatske Države samo moder- 
nizira i prilagodi ovome novome, drugome i sasvim drukčijem povijesnom 
razdoblju, nego što je to bilo ono naše razdoblje, razdoblje u kojemu 
smo mi stilizirali i naš politički program, naš hrvatski državotvorni pro- 
gram) isto tako kao što i mi možemo primiti (pa i primamo, i spremno, 
oduševljeno i radosno pozdravljamo) idealističke i suvremene programe 
naše današnje, naše najnovije generacije hrvatskih državotvornih Hrvata, 
kada su ti programi čisti, demokratski i općehrvatski državotvorni pro- 
grami, koji govore o slobodnoj državi Hrvatskoj, a ne KONDICIONI- 
RAJU već unaprijed i samo stvaranje te naše buduće države nikakovim 
totalitarističkim i ekskluzivističkim «izmima», onda želim naglasiti samo 
to, da su sve te naše razlike o uređenju i oko uređenja buduće Hrvatske 
Države i tako minimalne, i upravo zato minimalne, i samo radi toga 
minimalne, što nijedan neslobodan, zarobljeni i okupirani narod ne 
može dozvoliti ni taj ni takav samoubilački luksus, pa da suludo troši, 
rasipa, drobi i iscrpljuje sve svoje najbolje snage u prijevremenoj borbi 
oko uređenja svoje buduće države, kada te države još ni nema, kada 
tu državu treba prvo ponovno osloboditi, prvo tek stvoriti, prvo izboriti 
u teškoj, nejednakoj i strahovito napornoj i krvavoj borbi, a ne radi 
toga, što te razlike oko uređenja same buduće države nisu, i doista i 
stvarno, i te kako i krupne, i važne, i fundamentalne. 


Mi smo hrvatski nacionalisti uvijek tvrdili, da je nama neusporedivo 
bliži čak i onaj najzadrtiji hrvatski komunista, kada je državotvoran i 
kada se bori za stvaranje jedne komunističke Hrvatske Države, za stva- 
ranje jedne «Sovjetske Hrvatske», za stvaranje jedne «Samoupravne (ne 
udboupravne) «Socijalističke Hrvatske», nego bilo koji pseudodemokrat- 
ski Hrvat ili nehrvat, koji još uvijek zagovara sasvim neprihvatljivo 
jugodržavno rješenje toga našega hrvatskoga pitanja. 

Neki naši komunisti, pa čak i neki navodni «hebrangovci» i «demo- 
kratski» neosocijalisti u Hrvatskoj još uvijek (i poslije svih užasnih 
iskustava u obadvije nejugoslavenske «Jugoslavije») ponosno ističu, da 
za njih u nijednoj zgodi zapravo i ne postoje alternative: nemarksistički 
HRVAT ili marksistički «drug» Srbin, Srbijanac i nehrvat, jer su oni već 
odavna (i definitivno) izabrali, za sve zgode i za sve prilike svoje mark- 
sističke srpske, srbijanske i druge, i nehrvatske i protuhrvatske, «drugo- 
ve», a ne svoje sunarodnjake-nemarksističke HRVATE. Oni kažu da su 
njima puno bliži i srpski, i srbijanski, i svi drugi jugodržavni i jugoso- 
cijalistički «drugovi» nego hrvatski nacionalisti, hrvatski «šovinisti», 
hrvatski ustaše i neoustaše, hrvatski hssovci, hrvatski «reakcioneri» i 
HRVATI iz svih onih drugih kategorija u koje marksistička dijalektika 
trpa sve one, koji nisu, neće i ne mogu biti marksisti, jer oni (nepoprav- 
ljivi hrvatski zanesenjaci) još uvijek vjeruju u «socijalističku» svijest tih 
svojih srpskih, srbijanskih i drugih nehrvatskih i jugodržavnih «drugova». 

Ja mislim da nikako ne govorim samo i isključivo u svoje vlastito 

ime, pa čak niti samo u ime svojih preživjelih drugova iz hrvaiskih 
predratnih i ratnih nacionalističkih organizacija nego i u ime apsolutne 
većine današnjih slobodnih Hrvata, kada kažem, da su naše, naše hrvatske 
alternative i sasvim druge i sasvim drukčije. Nama je bliži i svaki i bilo 
koji HRVAT, i svaki i bilo koji državotvorni HRVAT, i svaki i bilo koji 
borac za obnovu i oslobođenje Hrvatske Države, i svaki i bilo koji drža- 
votvorni i HRVATSKI komunist, socijalist, hssovac, nacionalist, liberal, 
konzervativac, «šovinist», ustaša, neoustaša, demokrat, demokršćanin i 
što ti ja znam sve drugo, od svakoga, svakojega i bilo kojega i bilo 
kakovoga jugodržavnoga Hrvata, jugodržavnoga Srbina, jugodržavnoga 
Srbijanca, jugodržavnoga nehrvata i jugodržavnoga bilo čijega i bilo 
kakova «druga». 


Na liniji borbe za Hrvatsku Državu, u redovima odlučnih boraca za 
oslobođenje naše Hrvatske iz jugodržavne tamnice naroda i za uspostavu 
i obnovu slobodne i nezavisne Hrvatske Države iščezavaju trenutno među 
svim pravim i svjesnim borcima i ona najkrupnija, nesumnjiva i nemi- 
novna neslaganja i sasvim očegledne razlike i nesuglasice oko samoga 
načina kasnijega uređenja onoga, što treba biti prvo tek OSLOBOĐENO, 
pa tek onda, ovako ili onako uređeno i uređivano, a gube svaki smisao 
i neprestana prigovaranja, podbadanja, sumnjičenja i osuđivanja. Ne 
koristi hrvatskoj narodnoj borbi za Slobodu i za oslobođenje iz ove, već 
druge, jugodržavne tamnice naroda, ne koristi spremanju i pripremanju 
ni ove naše druge i nacionalne i državne hrvatske REVOLUCIJE, ne 
koristi HRVATIMA paušalno, arogantno i zajedljivo osuđivanje i svega 
onoga, što je bilo Jučer uistinu državotvorno, hrvatski državotvorno, ali 
je po mišljenju nekih naših i mladih i najmlađih državotvornih Hrvata 
(današnjih državotvornih Hrvata) bilo i previše nacionalističko i previše 
DESNIČARSKO, a još manje može koristiti jedno takovo sasvim nepo- 
litičko i odbijanje i osuđivanje SVEGA onoga, što je neviđenom snagom 
izbilo i oživjelo u ovo naše današnje vrijeme, DANAS, poslije Dekla- 
racije, «Maspoka», Proljeća i Karađorđeva, a što je doista i državotvorno, 
HRVATSKI DRŽAVOTVORNO, novo, nepatvoreno, snažno, suvremeno 
i dinamično, ali je po mišljenju nekih Jučerašnjih hrvatskih boraca pre- 
više socijalističko i previše i LIJEVO i ljevičarsko. 


DVA HRVATSKO-SRPSKA RATA 


Kada se već govori i o ulozi, odgovornosti, pa čak i o «krivnji» 
hrvatske «ustaške i klerikalne» inteligencije, kada već mnogi, na čelu 
s Mačekom, koji je već i prije 1941. žestoko «ratovao» (tuđim, posu- 
đenim i plaćenim perom) protiv hrvatske inteligencije, svrstavaju svu 
hrvatsku državotvornu inteligenciju u kategorije «ustaške i klerikalne» 
inteligencije (što nikako nije povijesno ni politički ni točno niti isprav- 
no), onda treba analizirati barem samo u sasvim kratkim i najkraćim 
mogućim potezima ne samo i ulogu i političko-odgojni rad čitave pre- 

dratne hrvatske državotvorne inteligencije, nego isto tako i ulogu, i 
političko-odgojni rad i one druge, one srpske inteligencije, koja je i te 
kako utjecala na sve događaje i na sva zbivanja u međusobnim hrvatsko- 
srpskim odnosima. 

I, dok je jedan od najistaknutijih političkih aktivista iz moje genera- 
cije, jedan od nesumnjivih lidera i političkih prvaka iz predratne hrvatske 
državotvorne generacije, jedan od najboljih hrvatskih političkih pisaca iz 
razdoblja predratne i ratne borbe hrvatskoga naroda za obnovu i očuvanje 
Hrvatske Države, kasniji mučenik Tias Mortidjija (Tias Mortidjija: «Osnov 
hrvatske politike», «Almanah Hrvatskih Sveučilištaraca», str. 24., izdanje 
Sveučilišnog pododbora Matice Hrvatske, Zagreb, 1938.) pisao još tamo 
1938., između ostaloga i to, da je na našem području već Prvi svjetski 
rat bio, ustvari i hrvatsko-srpski rat, i dok je i briljantni, odjugoslavenjeni, 
odkomunizirani i demokratizirani esejist, također kasniji hrvatski nacio- 
nalni mučenik, neprežaljeni Milivoj Magdić, usred sredine Drugoga svjet- 
skoga rata nekoliko godina pisao snažne, zapažene, citirane i oduševljeno 
komentirane uvodnike u našem tjedniku «Spremnost», u kojima je osnov- 
na i stalna misao bila baš to, da mi Hrvati vodimo svoj posebni rat, svoj 
hrvatski rat, hrvatsko-srpski rat za očuvanje obnovljene Hrvatske Države, 
svoj sasvim posebni i obranbeni rat protiv obnove velikosrpske Jugodrža- 
ve, bilo koje i bilo kakove velikosrpske Jugodržave, još uvijek se nađe 
i takovih Hrvata, kojima ni do danas, trideset godina poslije svršetka 
drugoga, i svjetskoga i hrvatsko-srpskoga rata, nije jasno, nije sasvim 
jasno, nije nikako jasno, što se je to zapravo u svim hrvatskim zemljama 
događalo između dva rata, za vrijeme samoga rata, i zašto se je sve to 
upravo tako i baš tako i dogodilo i događalo. 


Čitava je hrvatska državotvorna inteligencija (a osobito hrvatska drža- 
votvorna inteligencija iz moje žrtvovane i poklane generacije državot- 
vornih Hrvata, iz one generacije hrvatskih državotvornih Hrvata, koja 
je i masakrirana, i žrtvovana i poklana zato, da nejugoslavenska «Jugo- 
slavija» može barem jedno vrijeme nekako živjeti), a ne samo ona «ustaš- 
ka i klerikalna» i kriva, i odgovorna, i zaslužna i zato, što je baš ona 
između dva rata učinila sve ono, što je i znala i mogla, da izvrši i 
dovrši već započetu revoluciju i hrvatskoga političkoga duha, da izvrši, 
štono kaže i naš Ivan Rumora, sve potrebne i neodgodive duhovno- 
političke pripreme i za našu nacionalnu revoluciju i za samo stvaranje 
i ostvarenje Hrvatske Države. 

Osim toga, hrvatska je državotvorna inteligencija već u ono predratno 
vrijeme, i duhovno i politički, i pripremala i pripremila hrvatski narod 
za razjugosloveniziranje, i to ne samo za ono idejno i nacionalno nego 
i za ono državno razjugosloveniziranje. Razbijene su, razgolićene i sru- 
šene emocionalno-iracionalne i dogmatske rasističke legende i bajke o 
jednome troimenome narodu s tri «plemenska» imena različitih vjera i 
sve te druge dosadne, idiotske, naivne i otužne priče o slavenskome, 
južnoslavenskome, jugoslavenskome i srpsko-hrvatskome sasvim posebno- 
me «bratstvu». Odbačeno je sve ono kliširano, naučeno, pomodno, ne- 

točno, neuvjerljivo i sasvim demagoško bubnjanje i trabujanje o «dobrim 
seljačkim narodima», a lošim srpskim «čaršijama» i lošoj hrvatskoj «pok- 
varenoj gospodi»; o tome, da mi Hrvati ne možemo nikako živjeti sami 
u svojoj nezavisnoj nacionalnoj državi, jer, ako već nećemo «brata za 
brata» (ako već nećemo srpskoga «brata» za «brata») možemo, možemo 
i moramo dobiti samo tuđina za gospodara, kao što je i odbačeno i 
sasvim nepovratno zabačeno i sijaset drugih i jugonacionalnih i jugo- 
državnih parola i fraza, kojima se zasipalo, bombardiralo i trovalo hrvat- 
skoga čovjeka pa i samu hrvatsku političku dušu. 


Energično su odbijene, odbačene i sasvim zabačene i one posebne i 
jezovite jugokršćanske fraze i parole, po kojima mi Hrvati moramo i 
oduševljeno i predano, predano u Volju i Milost Božju, i trpjeti i pod- 
nositi i sve nepravde i sve progone i sim ponižavajući i nedostojni status 
jednoga sasvim bespravnoga polunaroda i podnaroda u zajedničkoj, mul- 
tinacionalnoj, nejugoslavenskoj i velikosrpskoj «Jugoslaviji» i zato, što 
nas je sama Providnost (na preporuku Vatikanske diplomacije), poslije 
toga što smo već jedanput bili i «predziđe kršćanstva» (krvavo i okrvav- 
ljeno predziđe tuđega i tuđinskoga imperijalizma i tuđe «koristologije»), 
ponovno izabrala, predodredila i odredila baš zato, da budemo «Most» 
za izmirenje zapadnoga, rimskoga Katoličanstva, i istočnoga, slavenskoga 
Pravoslavlja, krvavi i okrvavljeni «Most», po kojemu će slobodno i 
nesmetano GAZITI ne samo vatikanska diplomacija, naoružana brevija- 
rima, molitvenicima, svetim sličicama, medaljicama, škapulirima i fari- 
zejskim lažnim i namještenim, kliširanim osmjesima i podsmjesima, nego 
i kajmakčalanski srpski, svesrpski i velikosrpski silnici i nasilnici, tirani 
i krvnici, žandari i četnici, i čitav taj okrutni i neljudski srpski, svesrpski 
i velikosrpski velikodržavni imperijalizam, naoružan i drugim i sasvim 
drukčijim oružjem! 

Čitava je hrvatska državotvorna inteligencija, a ne samo ona «ustaška 
i klerikalna», učinila sve ono, što je i znala i najbolje mogla, da i 
duhovno-politički pripremi hrvatski narod i za razjugosloveniziranje, i za 
obnovu slobodne i nezavisne Hrvatske Države, ali i zato, da pokraj 
slobodne i sasvim nezavisne Hrvatske Države i može i mora živjeti i 
jedna slobodna i sasvim nezavisna Srpska Država! Mi smo uvijek tvrdili, 
da te dvije slobodne i nezavisne države, Država Hrvatska i Država 
Srbija, i mogu i moraju živjeti u dobrim susjedskim odnosima i da ideja 
Tomislavove države ne isključuje ideju Dušanova carstva, jer te obadvije 
državne ideje, državna ideja hrvatska i državna ideja srpska, usprkos 
tomu, što nikako i nipošto ne mogu mirno živjeti u jednoj zajedničkoj i 
multinacionalnoj državi, mogu i sasvim lijepo, i sasvim slobodno, i sasvim 
nesmetano, pa i sasvim prijateljski živjeti paralelno, kao što su to i ne- 
kada, stoljećima i stoljećima i živjele. 


S druge strane, srpska inteligencija nije ni vršila, pa ni izvršila tu 
neophodno potrebnu i neizbježivu, pa i žurnu i neodgodivu revoluciju 
duha, revoluciju srpskoga političkoga duha. Srpska inteligencija ne samo 

što nije izvršila tu neophodno potrebnu i neodgodivu revoluciju i srp- 
skoga političkoga duha, barem poslije toga što je, također, morala i 
vidjeti, i uvidjeti, i spoznati, da nakon kajmakčalanskoga «jugoslovenstva» 
ne može više biti nikakovoga drugoga «jugoslovenstva» i da praktična 
primjena bilo kojega nejugoslavenskoga i velikosrpskoga «jugoslovenstva» 
izaziva samo odpor, nesreću, nevolju, jad, bijedu, krv i neviđena stra- 
danja, nego nije uopće ni započela s duhovno-političkim pripremama za 
tu žurnu i neodgodivu revoluciju i srpskoga političkoga duha, i srpske 
političke filozofije, i srpskoga političkoga vjerovanja. 

Srpska inteligencija kroz čitava dva jugodržavna desetljeća nije ni 
pokušala, a ni pokušavala oslobađati i osloboditi srpsku nacionalnu, stra- 
hovito razigranu i raspaljenu maštu ni od emocionalnih i sasvim iracio- 
nalnih pobjedničkih zanosa, ni od sasvim nerazumnih oduševljenja i 
oduševljavanja za ideju SAMO SRPSKE DRŽAVE u jednoj multina- 
cionalnoj zajednici, za ideju srpske Velikodržave i za jedno sasvim po- 
sebno, do zla Boga šovinističko, nerealno i imperijalističko shvaćanje, 
prihvaćanje i tumačenje i same srpske, svetosavske «zavjetne misli». 

Srpska inteligencija, pa čak ni ona srpska «napredna» i komunistička 
inteligencija, ne samo što nije nikako i nigdje i ničim pokazala, da je 
također spremna izvršiti i sve duhovno-političke pripreme za pravu 
pravcatu, neophodno nužnu, neizbježivu i žurnu revoluciju i samoga 
srpskoga političkoga duha, srpskoga nevjerojatno šovinističkoga, veliko- 
državnoga i imperijalističkoga duha, takovoga političkoga (nepolitičkoga) 
duha, koji je i nemoguć, i reakcionaran, i antihistorijski, i neodrživ, i 
strahovito poguban i opasan u jednoj multinacionalnoj državnoj zajedni- 
ci, u jednoj državi gdje su prisiljeni zajedno živjeti i sasvim različiti 
narodi, sa sasvim i drugim i drukčijim, vlastitim državnim idejama, nego 
je i činila i učinila sve što je samo i znala i mogla, da učvrsti i osnaži 
i kod najprimitivnijega srpskoga čovjeka i kod cijeloga srpskoga naroda 
i vjeru i uvjerenje, da je i nova, južnoslavenska multinacionalna država, 
bez obzira na to, da li se zove «Kraljevina SHS» ili «Kraljevina Jugosla- 
vija», samo i isključivo srpska država, samo i isključivo proširena srpska 
država, proširena srpskom krvlju i srpskim mačem, samo i isključivo 
Velika Srbija pod privremeno drugim «jugoslavenskim» imenom. 

Velika je i neosporna zasluga čitave srpske inteligencije, što je stvorila 
uvjerenje i vjerovanje kod čitavoga srpskoga naroda, da se baš tim i 
takovim, nasilnim, krvavim, tiranskim i zločinačkim «jugoslovenizira- 
njem» i najbolje i najsigurnije izgrađuje, čuva i brani ta «naša država», 
i da se baš tim i takovim zatiranjem tuđe slobode, zatiranjem slobode 
kod Hrvata i drugih nesrpskih naroda i najbolje, i najsigurnije, i najčesti- 
tije, i najpatriotskije služi i samoj srpskoj, svetosavskoj «zavjetnoj misli». 


Ne samo to što nitko od Srba i gotovo nitko od nepopravljivih jugo- 
nacionalnih i jugodržavnih fanatika nije nikada barem požalio (kad već 
nije htio javno osuditi, udariti se pokajnički u prsa, zamoliti za oproštenje 
i obećati kakvu takvu, barem moralnu zadovoljštinu žrtvama: preživjelim 
pojedincima i obiteljima i još uvijek i živim i nepokorenim narodima, 

nesrpskim narodima) sve ono zlo, sva ona užasna nasilja, sve one geno- 
cidske krvave pokušaje, svu onu pljačku, sve one nepravde, sva ona 
mučenja i ubijanja, sve one progone i sve one jezovite zločine, koji su 
pod srpskim i «jugoslovenskim» imenom izvršeni još i prije onoga našega 
prvoga zlosretnoga «oslobođenja i ujedinjenja», na Kosmetu, u Makedo- 
niji, u samoj staroj Srbiji i u Dobrudži, a od 1. decembra 1918. nadalje, 
još i u svim hrvatskim zemljama, nego je i dalje, neprestano i uporno, 
sve to: i užasno, i krvavo, i neljudsko, i barbarsko, preko dvadeset 
godina i slavljeno, i hvaljeno, i veličano, i uzdizano kao uzor srpskoga 
rodoljublja, srpskoga herojstva, srpskoga «čojstva» i srpske odanosti i 
vjernosti svetosavskoj, srpskoj nacionalnoj «zavjetnoj misli». 


SRBI — BEZ OSJEĆAJA NACIONALNE KRIVNJE! 


Ne samo da nitko od Srba nije nikada pokazao ni stid, ni sram, ni 
bilo kakav osjećaj i NACIONALNE SRPSKE krivnje, barem nacionalne, 
političke SRPSKE krivnje i za sve ono, što se je organizirano doista 
«zlo zbivalo», i genocidski zlo, i užasno zlo i zbilo i zbivalo samo i 
isključivo krivnjom srpskih osvajača i pobjednika još i prije toga našega, 
zlosretnoga «oslobođenja i ujedinjenja», kada mnogi nisu ništa znali o 
tome, kako se to tamo na Kosmetu, u Staroj Srbiji i u Makedoniji i 
«oslobađa» i «čisti» i «ujedinjuje», nego je sva srpska i inteligencija i 
neinteligencija i mirno primala, i glasno odobravala, i pozdravljala, pa 
djelomično i povremeno i sasvim aktivno sudjelovala kod svih onih i 
grozota, i strahota, i zločina, koji su pod srpskim i «jugoslavenskim» 
imenom vršeni preko punih dvadeset godina protiv Hrvata i protiv dru- 
gih nesrpskih naroda, i to često puta tako i javno, i otvoreno, i službeno, 
i organizirano, i sasvim neprikriveno, da se nitko dobronamjeran ne 
može ni ispričati, a ni ispričavati izgovorom i izmotavanjem —da ništa 
nije znao, da to i to nije znao, da čak niti to nije znao. 


Ne samo što ni taj sasvim prirođeni i upravo instinktivni revolt 
protiv krvavih nepravda i jezovitih političkih zločina nad nesrpskim na- 
rodima nije potaknuo nikoga od srpske inteligencije, da javno barem 
započne idejno-političko spremanje za neodgodivu i žurnu revoluciju i 
srpskoga političkoga duha, koji je već bio tako Ogrezao u svome impe- 
rijalizmu, da je to i opasno i izazovno graničilo s pravom pravcatom 
kolektivnom i političkom paranojom, nego čak ni strahovito loše iskustvo, 
ni najobičniji razhor, ni najjednostavniji politički realizam nisu uspjeli 
uvjeriti nijednu srpsku ni inteligenciju ni neinteligenciju, da je to i takovo 
njihovo «jugosloveniziranje» sasvim i neostvarivo i nemoguće već i radi 
toga, što to ne dopušta ni sami omjer snaga između onih koji, s jedne 
strane, i žele i nastoje baš tako, srpski, svestpski i velikosrpski «jugoslo- 
venizirati» i svih onih drugih, s one druge, nesrpske strane, koji se ne 
daju samo tako srpski «jugoslovenizirati», pa se svim silama i opiru i 
suprotstavljaju takovome srpskome-«jugosloveniziranju». 

Cjelokupna srpska i inteligencija i neinteligencija nije povukla nika- 
kove konsekvence iz karađorđevićanske jugodržavne «naše stvarnosti», 
i nije ni započela duhovno-političko spremanje i srpskoga naroda za raz- 
jugosloveniziranje, baš kao da se za tih dvadeset i nekoliko, i nemirnih 
i krvavih, jugodržavnih godina ništa nije ni dogodilo, ništa nije «zlo 
dogodilo», i to samo i isključivo i pod srpskim i pod «jugoslovenskim» 
imenom! 

Ništa nije moglo potaknuti nijednu srpsku inteligenciju, pa čak ni 
onu «naprednu» i komunističku (koja u ono vrijeme, barem službeno i 
formalno, nije bila ni nacionalna, a još manje nacionalistička), da barem 
duhovno-politički počne spremati i srpski narod za konačno otrežnjenje 
i oslobođenje od onoga strahovitoga, primitivnoga i primitivističkoga, 
emocionalnoga, sasvim i irealnoga i iracionalnoga pobjedničko-imperija- 
lističkoga oduševljenja i uvjerenja, da srpska SABLJA sve rješava, sve 
opravdava, sve uvjerava i sve —pobjeđuje. 

Nitko od Srba, ni poslije i tolikih i takovih iskustava, nije ni pokušao 
uskladiti i samu ideju srpske narodne države s idejom paralelne slobodne 
i nezavisne hrvatske države! Nitko od Srba nije ni pokušao osloboditi i 
srpsku političku dušu, i mitos o Kosovu, pa i samu tu svetosavsku, 
srpsku «zavjetnu misao» od onih debelih i predebelih naslaga i najgorega 
i najgroznijega imperijalizma, premda je baš taj samodopadni, primitivni 
i nabusiti, pobjednički imperijalizam sasvim izopačio i taj eminentno 
emocionalni mitos o Kosovu (koji je i hranio i snažio kroz mnoga teška 
i preteška stoljeća i srpskoga čovjeka i srpsku nacionalnu borbu protiv 
stranaca i tuđinaca) i sasvim promijenio i pravi (i pravi i lijepi) smisao 
one i onakove srpske «zavjetne misli», koja je bila zapravo (i zapravo 
i samo) zavjetna misao o slobodi i oslobođenju, a nije bila (nije ni 
mogla biti) nikakova «zavjetna misao» o prodiranju u tuđe, nesrpske 
zemlje, nikakova «zavjetna misao» o osvajanju i pokoravanju nesrpskih 
i tuđih pokrajina; nije bila nikakova «zavjetna misao» o srpskome impe- 
rijalizmu i zarobljavanju, masakriranju i genocidskim pokušajima unište- 
nja i uništavanja drugih nesrpskih naroda! 


POLITIČKI REALIZAM SRBA -—— OBOSTRANA POTREBA 


Nitko od Srba, ni poslije i tolikih i takovih iskustava, nije ni pokušao 
duhovno-politički pripraviti i srpski narod za neke vrlo jednostavne poli- 
tičke istine, kao što su istina o tome, da je krvavi pokušaj «jugosloveni- 
ziranja» Hrvata i drugih nesrpskih naroda, usprkos tomu, što je bio i 
nečovječan, i tiranski, i okrutan, i nasilnički, sasvim i definitivno pro- 
pao; da taj ishitreni i nepromišljeni pokušaj prvo stvaranja pa onda i 
mirnoga održanja zajedničke Jugodržave pod isključivo srpskom (zapravo 
samo srbijanskom) upravom, ni usprkos strahovito skupoj cijeni, koju 
su platili u prvome redu Hrvati i drugi nesrpski narodi, čak i u krvi i u 
životima, nije uspio; da taj pokušaj mirnoga i trajnoga održanja i održa- 
vanja bilo kakove zajedničke nejugoslavenske, samo srpske i veliko- 

srpske «Jugoslavije» ne može nikako i nikada više uspjeti, čak ni onda, 
kada bi se i moglo i htjelo zaboraviti i kako je stvarana, stvorena i 
skrpljena i ona prva multinacionalna Jugodržava, i kada bi se i moglo 
i htjelo zaboraviti sve ono, što je u toj državi već bilo, i sve ono, što 
je i zlo i krvavo bilo, pa čak i to, tko je i pod kojim imenom, i organi- 
zirano i neprestano zlo radio, pa čak i to tko je kome i uvijek i zlo, 
i samo zlo i naopako radio, i tko je koga progonio, pljačkao, mučio i 
ubijao; da Hrvati, a ni drugi nesrpski narodi neće više i nipošto i 
nizašto na svijetu nikakovu nejugoslavensku «Jugoslaviju»; da su Srbi, 
usprkos svoj svojoj ratobornosti i fanatičnom zanošenju mitosima o 
Kosovu i Kajmakčalanu i legendama o srpskoj, svetosavskoj «zavjetnoj 
misli», usprkos veoma živoj i snažnoj, i nacionalnoj i državotvornoj, 
svijesti, usprkos pobjedničkoj euforiji, PRESLABI da od jedne multi- 
nacionalne države, kao što je to nejugoslavenska «Jugoslavija» (i jedno- 
stavno i na veliku brzinu, i sasvim nedopuštenim i neljudskim metodama) 
naprave jednu monolitnu srpsku državu; da su Srbi PRESLABI zato, 
da sasvim unište, potamane, dotuku i progutaju sve druge nesrpske 
narode, a u prvome redu Hrvate, Makedonce i kosmetske Albance; da 
organizirani i planirani politički zločini i zločinstva protiv Hrvata i dru- 
gih nesrpskih naroda moraju i nužno i bezuvjetno, i po svim zakonima 
života, izazvati ne samo moralni revolt, protest i manje više pasivnu 
oporbu, nego i sasvim legitimnu oružanu samoobranu progonjenih i 
pljačkanih i pojedinaca i naroda, nesrpskih pojedinaca i nesrpskih naro- 
da; da poštivanje političke volje i hrvatskoga naroda i drugih nesrpskih 
naroda nije nikakova IZDAJA ni Kosova, ni Kajmakčalana, ni srpske 
svetosavske «zavjetne misli», pa ni same srpske državne ideje; da i samo 
priznanje i priznavanje i žurne i bezuvjetne potrebe stvaranja posebnih 
nacionalnih država, nacionalne države Hrvatske i nacionane države Srbi- 
je, ne znači nikakav sramotni i nedopustivi srpski poraz, nikakovu 
sramotnu srpsku kapitulaciju; da politički realizam, koji i diktira i nalaže, 
i žurno i neodgodivo, razjugosloveniziranje kao jedino pravedno, jedino 
moguće, jedino trajno i jedino razumno rješenje čitavoga «južnoslaven- 
skoga pitanja» nije nikakova IZDAJA srpstva nego baš naprotiv SPAS 
srpstva, SPAS i SRPSTVA i HRVATSTVA, i jedini mogući pošteni izlaz 
iz toga okrvavljenoga i zlonamjerno zamršenoga jugodržavnoga klupka, 
u kojemu se vrtimo, trujemo, izjedamo i uništavamo, bez prestanka i bez 
predaha, bez mira, bez smirenja i bez pomirenja; da i Hrvati, baš isto 
tako kao i Srbi, baš isto tako kao i svi drugi narodi u ovoj našoj dolini 
suza, imaju PRAVO i na Slobodu i na vlastitu suverenu Državu; da 
se ni Hrvati neće i nikada i nipošto odreći toga svojega prava na vlastitu 
i suverenu državu samo zato, da se prvo pretvore u nekakav čudan 
polunarod i podnarod, pa da onda i sasvim nestanu i iščeznu s lica 
zemlje; da nisu Hrvati ni stvorili ni izmislili «velikosrpski imperijali- 
zam», kao neku izazovnu i izazivačku crvenu krpu i onako, samo 
propagandno, pretvorili i sve Srbe i čitav srpski narod u nekakav i neo- 
phodno i bezuvjetno potrebni «GEGENVOLK», nego je dvadesetgodišnja 
krvava i okrvavljena jugodržavna «naša stvarnost» sa svojim batinama, 

zatvorima, željeznim toljagama, mučenjima, progonima, vješanjima, žan- 
darskim «pripucavanjima», «narodno-poslaničkim» parabelumima u sa- 
moj stpskoj «Narodnoj skupštini», besprimjernom pljačkom i sa svojim 
neprestanim «branjenjem» srpske države od antidržavnih (antijugo- 
državnih) Hrvata iz dana u dan i dokazivala i potvrđivala na svim po- 
dručjima jugodržavne organizirane djelatnosti, da je čitava naša Hrvatska 
stvarno samo OKUPIRANA zemlja, predana na milost i nemilost krivo 
shvaćene srpske, svetosavske «zavjelne misli» i velikosrpskoga nabusito- 
ga i megalomanskoga imperijalizma. 


SRPSKA KRIVNJA ZA HRVATSKU I SRPSKU NESREĆU 


Sve su srpske i inteligencije i neinteligencije bile i krive i odgovorne, 
i jedine krive, i jedine odgovorne, i za sve ono, što se je preko dvadeset 
godina zlo, i zlo, i strašno zlo, i krvavo, i događalo i dogodilo u kara- 
đorđevićanskoj nejugoslavenskoj «Jugoslaviji», i za ono martovsko, samo 
i isključivo srpsko i beogradsko «bolje rat-nego pakt», što je doista i 
srušilo PAKT i izazvalo RAT (rat volova protiv tankova) i za početak 
hrvatsko-srpskoga rata, i za sam hrvatsko-srpski rat, pa i za to, baš 
i zato, što je taj apokaliptički hrvatsko-srpski rat bio i tako strašan, i tako 
jezovit, i tako krvav! 

Sve su srpske i inteligencije i neinteligencije i činile i učinile sve, 
što su samo i znale i mogle, da svi predstavnici srpske nacionalne i 
državne misli, svi predstavnici srpske, svetosavske «zavjetne misli», i 
onda, kada su, kao službeni i delegirani predstavnici Beograda, i dikta- 
torski, i neljudski tiranizirali, progonili, ubijali i pljačkali Hrvate i druge 
nesrpske narode, na SVIM izborima već u onoj prvoj nejugoslavenskoj 
«Jugoslaviji» zle uspomene, dobiju i uvijek, i svaki puta, i neprestano 
apsolutnu, apsolutno apsolutnu većinu srpskih glasova, a najliberalniji je 
srpski dnevnik «Politika» pozdravio čak i Radićevo umorstvo u srpskoj 
«Narodnoj skupštini» oduševljenim riječima: «Država je bila jača od 
Radića!» 


Legende o «dobrome seljačkome narodu» i dogma o «zdravim snaga- 
ma» u Savezu komunista Srbije ne mogu ispraviti sve one nepravde, 
koje su u ovome našem krvavom i okrvavljenom «jugoslavenskom» po- 
lustoljeću i Srbi, i Velikosrbi i jugofanatici izvršili nad nama Hrvatima i 
nad drugim nesrpskim narodima iz jugodržavne tamnice naroda pod 
jugoslavenskim i jugokomunističkim imenom i ne mogu oživjeti sve one 
nevine Hrvate, koji su morali umrijeti kao nacionalni mučenici zato, da 
velikosrpska, šovinistička i imperijalistička Jugodržava živi! 

Legenda o «dobrome srpskome seljačkome narodu» i dogma o «zdra- 
vim snagama» u Savezu komunista Srbije i u srpskome dijelu Saveza 
komunista Hrvatske ne može ni zadovoljiti, ni oduševiti, ni zanijeti, a ni 
prevariti današnje državotvorne Hrvate! Nijedan narod u ovoj našoj dolini 
suza i ne može i ne smije strpljivo i bez ikakovoga pravoga odpora i 

trpjeti i podnositi i nepravde, i progone, i pljačku, i ubijanja od bilo 
kojega okupatora samo radi toga, što te užasne nepravde, progone i 
ubijanja ne vrše ni «dobar seljački narod», ni «zdrave snage u Savezu 
komunista», nego samo oni, uvijek i baš i oni i onakovi predstavnici i 
toga «dobroga seljačkoga naroda» i tih «zdravih snaga u Savezu komu- 
nista», koji najbolje i najkrvavije i čuvaju i spašavaju «držđvu», veliko- 
srpsku i svesrpsku «DRŽAVU»! 


Čast i onome, doista, «dobrome seljačkome srpskome narodu» i svim 
onim «zdravim snagama» u Savezu komunista Srbije i u onome srpskome 
dijelu Saveza komunista Hrvatske (ako tamo i takovih ima!???), ali 
nismo mi Hrvati krivi što njih uvijek i predstavljaju i što u njihovo ime, 
s njihovim glasovima, s njihovim odobrenjem i odobravanjem, pa čak 
više puta i s njihovim pljeskom, vrše nad nama i nad drugim nesrpskim 
narodima iz jugodržavne tamnice narod4 već preko pola stoljeća i naj- 
strašnije i najkrvavije zločine baš takovi «suludi patološki tipovi», što 
kaže naš Zlatko Markus, kao što su to bili gotovo svi predstavnici srpske 
i nacionalne i državne misli, srpske «zavjetne misli» i izvršitelji anti- 
hrvatskih. diktatorskih i krvavih nasilja sve tamo od reakcionarnoga 
kralja Aleksandra i «naprednoga» socijalističkoga prvaka i heroja Alek- 
sandra abadžije, pa sve do «samoupravnoga» i udboupravnoga Kara- 
đorđeva i sve do danas današnjega! 


HRVATSKO SVEUČILIŠTE U ZAGREBU: 
Rektorat, Pravni i Filozofski fakulteti, središte hrvatske državotvorne misli. — 

KAVALIR I LEGITIMISTA: 


IVAN PL. PERČEVIĆ 
da ee lie lust, koli 3 omeo moi ona S 


LUKA FERTILIO 


UPOZNAO sam ga u časnoj kući pukovnika Ivana pl. Mesića, u 
Beču, u Reissnerstrasse, godine 1930. 

Ivan plemeniti Perčević! Hrvatski časnik, podpukovnik u vojsci aus- 
trijskih careva i hrvatskih kraljeva, Franje Josipa Prvoga i Karla Četvr- 
toga! 

Osvojio me, štono riječ, na prvi pogled, Kad me ugledao na vratima 
salona, ustao je, požurio prema meni, smiješio mi se i srdačno mi stisnuo 
ruku, Čovjek srednjeg stasa, lakoatletski vitak i pokretan. Odlično odijelo 
engleskog kroja i štofa. Kretnje su mu skladne, držanje slobodno. Otmjen 
je, prirodan i ljubezan. Govori živahno ali sabrano. Nije teško u njemu 
prepoznati glavnostožernog časnika. 

Svidio mi se, i drago mi je bilo što sam ga upoznao. Uskoro sam 
doznao, da sam se i ja njemu svidio. Bogu hvala! Ne sviđam se baš 
svakomu! I tako je, eto, u jeku šestojanuarske diktature, srdačno počelo 
jedno prijateljstvo, koje je srdačno svršilo kratko prije Bleiburga. Imalo 
je i svoje krize. O njima ćemo razgovarati, jer sadrže, rekao bih, odraze, 
reflekse, hrvatske problematike. 

Ja sam u ono doba bio izvjestitelj zagrebačke Tipografijine štampe. 
Bio sam samac. Gospodin Perčević me pozvao svojoj kući. Gospodin i 
gospođa Perčević su stanovali u Karolinenstrasse devet, stan osam. Gos- 
poda Margit, rođena barunica Vest, rodom je Madžarica, katolikinja 
židovskog podrijetla. Duhovita dama, živo prati javni život, odlično go- 
Vori više jezika. Poslije prvog rata njezina je obitelj izgubila svoje posjede. 
Ostali su u Rumunjskoj. Brat joj viši madžarski diplomatski činovnik. 

Sve češće sam posjećivao obitelj Perčević. Srdačno sam primljen, ugo- 
dan je ambijent. Istočni ćilimi, tradicionalno stilsko pokućstvo. U velikom 
salonu uljena slika Franje Josipa Prvoga, u naravnoj veličini. Gospodin 
Perčević je hrvatski legitimista. Vjeruje, da samo Kuća Habsburg može 
spasiti Hrvatsku, Europu i svijet od kaosa i anarhije. S prozora velikog 
salona pogled na velik, sjenovit, miran park. 

U radnoj smo sobi razgovarali. Dolazili su Branko Jelić, Mladen Lor- 

ković, Josip Milković. Ponekad i Gustav Perčec. Jedamput je došao i 
stari general Sarkotić, koji je povučeno živio, ali je živo pratio politički 
život. 

Mene je u to društvo uveo Jelić. Ja sam njega uveo u društvo stranih 
novinara i novinarki, i tri dana kasnije su milijuni čitatelja širom svijeta 
čitali, da je Branko Jelić legendarni vođa hrvatske oslobodilačke borbe. 
Stari je bečki novinar Herzog govorio židovskim humorom: Ta usluga 
vrijedi, brat bratu, sto tisuća dolara! Ali ja sam radi te usluge bio 
telefonski izbačen iz Tipografije. Po osobnom i odlučnom nalogu Pere 
Živkovića. 

Nakon toga sam počeo sustavno surađivati s emigracijom. Upute mi 
je davao Perčević. Zamolio me, da ga zovem konspirativnim imenom: 
Ivo! Ali ja sam ga zvao samo: Gospodin Ivo! Uređivao sam hrvatsko 
izdanje emigrantske korespondencije «Grič». Slali smo je našim radni- 
cima u inozemstvu, iseljenicima u Americi i u Domovinu, Ja bih nešto 
napisao, nešto preveo, natipkao na matrice, koje su se umnažale u 
Perčecovu stanu. Taj su posao obavljali mlađi emigranti. Među njima, 
neko vrijeme, Ljubo Kremzir, Ante Mrmić i Vilko Pečnikar. «Grič» 
je imao i svoje redovito njemačko izdanje, koje je uređivao Perčević. 
Imali smo, osim toga, i povremeno francusko i englesko izdanje. Kao 
glavni urednik i izdavač figurirao je uvijek Ivan Kodanić, akademski 
slikar (i spiritist). Major Furjaković je surađivao kao odličan prevodilac. 
Bio je gorljiv katolik židovskog podrijetla, kao i Ljubo Kremzir. 

Moja je suradnja s emigracijom bila srdačna, ali nije bila laka. Bila 
je najprije komplicirana, zatim teška, onda nemoguća. Kako i zašto? 


Dok sam još bio dopisnik Tipografije, ja sam glasno, jasno i opeto- 
vano rekao vodećim ljudima ustaške i legitimističke emigracije, da sam 
hrvatski federalista, da nisam frankovac, da nisam separatista, da vjeru- 
jem, da je sporazum sa Srbijom moguć i da je to najbolje rješenje za 
Hrvatsku. Naravno, taj je moj sporazumaški federalizam stajao u ljutoj 
protivnosti s federalističkom i ustaškom politikom, koje su oduvijek 
vjerovale, da je uništenje Jugoslavije uvjet za obstanak i napredak hrvat- 
skog naroda. Ali ja sam svoj stav odlučno branio: Lakše ćemo se spora- 
zumjeti sa Srbijom, nego li madžarskim i talijanskim imperijalizmima, koji 
nam i dandanas otvoreno prijete! 

Sve je to javljeno Paveliću u Italiju, i on je rekao, da je moje stano- 
vište naivno i opasno. Ali simpatično je, što tako otvoreno govorim. 
Neka surađujem s emigracijom, neka uređujem «Grič», neka pišem 
članke za Krešićevu «Danicu» u Chicagu. I što je najvažnije, neka 
podržavam veze sa stranom štampom, neka je informiram o hrvatskoj 
borbi. Surađivat ćemo, dok bude išlo. Ne bude li išlo, dragi federalisto, 
rastat ćemo se prijateljski, kako smo se prijateljski sastali. 

Pri tomu je i ostalo. Ali ne za dugo. Razlike su između mene i ustaško- 
legitimističke emigracije bile tako velike, da ih ni najbolja volja nije 


mogla uskladiti. To su bili moji klanci jadikovci! Nikako da se smirim 
i sam sa sobom pomirim! Nikako da odgovorim na pitanje: Što nam je 


raditi? 

Emigracija se odlučila za «irski način borbe»: Na srpski teror odgo- 
voriti hrvatskim terorom! Sabotaža, palež, atentati! Svaki neprijatelj 
mojih neprijatelja, moj je prijatelj! 

Ja sam isticao i dokazivao, da je Hrvatskoj ta borba nekorisna. Jer 
jedno je Irska, drugo Hrvatska. Irska je otok i štite je silna mora. Hrvat- 
ska je neuralgična točka europske politike, i nitko je ne štiti. Na udaru 
je Istoku i Zapadu, opkoljena je susjedima, koji joj, svi bez razlike, 
otvoreno o glavi rade. Najviše oni, kojima konvenira teror. 

Jedno su Irci, drugo Hrvati! Američki Irci organiziraju i finansiraju 
irsku borbu. Američki Hrvati čine što mogu. Ali to je kaplja u moru. 
Osim toga! Terorizam nije nikada bio hrvatski način borbe. Terorizam 
će nas korumpirati, pokvariti, otuđit će nas našoj naravi. I što je naj- 
važnije: Terorom ne ćemo ništa postići. Od našeg će terora imati koristi 
samo oni, koji nam najgore spremaju: Reakcijonarna Madžarska i fašis- 
tička Italija! 

Ondašnja demokratska Njemačka, kao kasnije i nacistička, nemaju 
interesa za našu borbu. Očijukaju sa Srbima. Posao je posao! To isto 
vrijedi za versajske velesile. Staljin se odlučio za velikosrpski centralizam. 
Americi smo daleko. 

Što nam je, dakle, raditi? Kud li, kamo, na koju li stranu? Ni ustaški 
teror, ni legitimistička reakcija? Što, dakle? Muče me burne, nestvarne, 
ali zanimljive misli. Neki mi kažu, da su absurdne, neodgovorne. Neka 
su! Ja smatram, da je to jedini hrvatski put! Jedina borba, u koju bih 
ušao dušom i tijelom! 

Ja fantaziram ovako: Učiniti od male Hrvatske duhovnu velesilu! 
Starčević i Radić! Borba za sveljudske ideale! Junački pacifizam! Čovje- 
koljubivost i mirotvorstvo! Bog i Hrvati! Tu borbu treba nastaviti, orga- 
nizirati, razviti, obduhoviti! Naše će geslo biti: Ljubav je svemu svitu 
dika! To će geslo probuditi uspavane i zalutale hrvatske energije! U toj 
će duhovnosti hrvatski čovjek naći sama sebe! Ostvarit će se i od svoje 
će male domovine učiniti duhovnu velesilu! 


Ovo je, rekao bih, patetičan, emocijonalni izraz mojih ondašnjih ne- 
mira, maštanja i domišljanja. Gospodin Perčović je osjetio te moje nemire 
i govorio mi, da treba biti stvaran, realan. Ne može čovjek sve što bi htio. 
Treba ponekad prihvatiti ljude i prilike, koji se nameću. Ne može se 
birati. Hrvatska je morala prihvatiti borbu, koja joj je nametnuta. I sa- 
veznike, koji su se nametnuli. Emigracija ide jedinim putem, koji je 
preostao. I bori se jedinim oružjem, koje joj je preostalo. — Vi i ne 
slutite —govorio je-— kako nasilje ponizuje čovjeka. Osobito časnika! 
Ali samoobrana, obrana rođenog naroda, dužnost je pred Bogom i pred 
ljudima. Mi smo napadnuti od neprijatelja, koji boće da nas uništi i 
obeščasti. Pasivnost bi u ovom slučaju bila grijeh. Težak grijeh! Aktiv- 
nost, borbenost, sveta je dužnost. Žrtva je čast! Bog voli pustolove! Ne 
voli kukavice! Zato neka budem ponosan, što se mogu s emigracijom 
boriti za spas hrvatske domovine, koja je —to bi rado naglašavao— bra- 
nitelj napredka i uljudbe cijeloga svijeta! 

Da bi gospodina Perčevića bolje upoznali, moram još o njemu govo- 
riti. Uvijek je bio i ostao bezuvjetan hrvatski legitimista. To znači, da 
čvrsto i nepokolebljivo vjeruje u legitimističke dogme koje glase: 

Prvo: Hrvatski je narod stvoren kao državni narod. Stvoren je za 
slobodan život u nezavisnoj državi. | 

Drugo: Hrvatska, država, slobodna, nezavisna neophodan je stvara- 
lački čimbenik opće kulture i civilizacije. Bez nje se međunarodni život 
ne može normalno razvijati. 

Treće: Zakoniti i ovlašteni predstavnici hrvatskog državnog naroda 
izabrali su godine 1526. jednog člana Kuće Habsburg za kralja hrvat- 
skoga. To znači, da vladari iz Kuće Habsburg moraju, dok ih bude, 
vladati u Hrvatskoj, «za vječna vremena», kako to izričito u Adresi stoji. 

Četvrto: Ovaj izbor hrvatskog kralja od Boga je nadahnut i spaso- 
nosan za hrvatski narod. Jer Kuća Habsburg ima po milosti Božjoj uni- 
verzalnu misiju, koja se sastoji u usklađivanju interesa svih naroda ovoga 
svijeta. 


Reći ćete, da ove legitimističke dogme zvuče kao politička mistika. 
Pa tako i jest! I da bi sve ovo bilo jasnije, ispričat ću jednu zabavnu i 
poučnu priču. Ne morate u nju vjerovati. Ta tko vjeruje u priče? Ali, 
nemojte je ni ismjehivati. Uzmite je s malo zlobe i malo humora, I ne 
zaboravite, da bez mistike nema politike. I da se je historija rodila iz 
mitosa. Ništa zato što se kaže, da je ova priča obična kič-legenda, 
mješavina čežnje i nemoći. Ispričat ću je po kroničarskoj dužnosti. 

Kaže ta priča, da je kuća Habsburg nepoznata porijekla. Habsbur- 
govci, da su bili carevi i kraljevi njemački, ali oni da nisu Nijemci. U 
njemačke zemlje da su došli, najprije u Švicarsku, iz slavnog starog Rim- 
skog imperija. Odakle su došli u Rimski imperij, to je drugo pitanje i 
na isto nitko ne zna odgovoriti. Ali zna se, da su u Rimu bili rođaci 
imperatora. Kasnije su s njemačkih, austrijskih, španjolskih i mnogih 
drugih prijestolja vladali svijetom i ostvarivali svoju bogodanu misiju. 
Veliki Karlo Peti tu je misiju skoro ostvario: Univerzalno Katoličko Car- 
stvo, u kojem bi sve rase, klase, nacije, države i civilizacije živjele u 
skladu i blagostanju, u miru i ljubavi. Ali pojavili su se moćni protivnici: 
Luther, Reforma, Tridesetgodišnji rat, francuski interesi, otomanski sul- 
tani. I tako njemački car Karlo nije ostvario ideal svojih rimskih rođaka 
Cezara i Augusta. Ali Kuća Habsburg ostala je vjerna svojoj misiji i 
velikom sveljudskom idealu. 

Treba saslušati ovu legendu, da bi se shvatile mnoge stvari. Ne zabo- 
ravimo, da mitološka porijekla heroja, genija i polubogova prate Povijest 
od njezinih početaka. Buda, Pitagora, Empedokles, Aleksandar, Cezar, 
svi su oni začeti «od bogova, od nadzemaljskih i nezemaljskih bića», koja 
su im dala duh i moć za velika nadljudska djela. Bajke su poučne i 
zabavne. Govore svojim jezikom i kažu mnoge stvari, koje se ljudskim 
jezikom ne može reći. 

Nacisti su prihvatili bajku o nepoznatom porijeklu Habsburgovaca, 
ali su im zanijekali mitološko porijeklo. Nastojali su dokazati, da su 
židovskog porijekla i da im je sam pakao povjerio misiju: Uništiti nje- 

mačku rasu! ...O tomu su nacisti napisali mnogo članaka, s mnogo poda- 
taka i slika. Upozoravali su na «habsburšku donju usnu» i tvrdili, da je 
izrazito židovska. Tu se spominje i neka zavodljiva Židovka Paloma, koja 
da je igrala vrlo važnu ulogu u politici Dinastije. 

I na kraju, jedan šaljivi podatak. Ali nije na odmet, kad je već riječ 
o bajkama i legendama. Kad je Franjo Josip htio reći, da netko svjesno i 
temeljito neistinu govori, rekao bi: Taj laže kao geneolog! ...Time bi, 
navodno, htio reći, da laže kao i geneolozi, koji njegovoj obitelji ne 
priznaju tajanstveno porijeklo. ...Ako nije istinito, zabavno je! 


Ne znam, da li su gospodinu Perčeviću bile poznate legitimističke 
legende. Gospodin Perčević bio je vrlo rezerviran i diskretan čovjek. 
O sebi nije nikada govorio. Ali jedno sam od njega ipak doznao: Da 
je Katoličkoj Crkvi i Kući Habsburg uvijek bio i ostao nepokolebljivo 
vjeran i odan! To treba znati, da bi se shvatio smisao njegova života. 
Također vrijednost hrvatskog crno-žutog legitimizma uopće. 

Gledao sam jedamput gospodina Perčevića u crkvi svetog Karla Bo- 
romejskog, u Beču, na zadušnicama za pok. Stjepana Radića. Propisno 
je klečao. Skrušeno molio, Sklopio ruke kao prvopričesnik. Lice sabrano, 
kao zaneseno nekom velikom tajnom. Pomalo zlobno sam mislio; da li je 
to samo rutina i dobar odgoj, ili iskren vjerski zanos? Samo nekoliko 
časaka kasnije odgovorio mi je jasno i glasno. Pred crkvom me, pred 
mnoštvom svijeta, strogo i oštro ukorio što sam izišao iz crkve prije 
svršetka mise. Iznenadio sam se i smeo, nisam znao što bih mu rekao. 
Ja onda Crkvu i vjeru nisam baš tako ozbiljno uzimao. Gospođa Perčević 
me pozvala da je pratim. Pošli smo u sreditše grada, preko Kaertnerstrasse 
na Graben, i kupili pjesme Paule von Preradović: Suedlicher Sommer. 
Južno ljeto! Ponosno sam pratio elegantnu damu po živim bečkim 
ulicama, 

Kad je već riječ o religioznosti gospodina Perčevića, spomenut ću, 
da je jako poštivao i prijateljevao s austrijskim isusovcem ocem Puntiga- 
mom, koji je Bosni Petra Barbarića posvetio svoje najljepše ljubavi. 


PERČEVIĆ I HRVATSKI NAROD 


Pređimo na drugu temu: Ivo Perčević i hrvatski narod. Taj je odnos 
na svoj način izniman, zanimljiv i poučan, 

Perčevići su porijeklom iz Boke Kotorske. Vjerojatno, Crveni Hrvati. 
Možda im je kolijevka u Crnoj Gori kao i Ozani Kotorki, svetoj kućnoj 
pomoćnici, I tolikim drugim Bokeljima. Gospodin Perčević mi je pričao, 
da je prezime njegove obitelji urezano u kamenoj ploči crkve u Prčnju. 
Mislim, da od Prčnja dolazi i ime Perčević. (Da je gospodin Perčević 
preveo svoje prezime na njemački, zvao bi se: von Bock!) Ali to mu, 
naravno, nije ni na kraj pameti palo. Bio je vrlo ponosan na svoje hrvatsko 
porijeklo.) Izgleda, da su turski ratovi doveli bokeljske Perčeviće u 
hrvatske panonske krajeve, u carsku i kraljevsku časničku službu. Ivo 
je rođen u Panoniji. Majka je njegova od starog nekog hrvatskog roda. 

Ivo je, dakle, ako baš hoćete, čist Hrvat. Hrvatska korenika! U austrijskim 
vojničkim školama bijaše zaboravio hrvatski, kao i davno prije njega 
veliki naš Preradović. Ali brzo ga je naučio. Kad je sabrano mislio, dobro 
ga je govorio. 

Istaknuo se kao glavnostožerni časnik te vješt i hrabar ratnik. Nosio 
je visoka odlikovanja. (Sigurno će neki mladi hrvatski povjesničar potra- 
žiti podatke o životu i radu Ivana Perčevića. Lako će ih naći u bečkim i 
zagrebačkim arhivima i predstaviti nam jednu značajnu ličnost suvremene 
hrvatske povijesti. Perčevića ima u Hrvatskoj, Austriji i Južnoj Americi. 
Jedan je Perčević do nedavna bio ministar u austrijskoj vladi.) 


Kao i svi hrvatski Jegitimisti, Ivo Perčević nije mogao zamisliti slo- 
bodnu i naprednu Hrvatsku bez Kuće Habsburg na hrvatskom prijestolju. 
Smatrao je, da bi Hrvatska bez vladara Habsburgovca bila lađa bez 
kormila, zastave i kapetana. O tomu je znao mirno, ali odlučno govoriti: 
Hrvatska bez svog zakonitog kralja iz Kuće Habsburg bila bi protu- 
povijesna masa u povijesnom životu. Bila bi degradirana na materijalnu 
energiju bez povijesne funkcije. Hrvatski državni narod bio bi degradiran 
na «pomoćni narod», na rezervat za jurišne bataljone, na branu za topo- 
ve. Ta bi Hrvatska bila suvišna svjetskoj povijesti. Universalizam Kuće 
Habsburg daje Hrvatskoj slavu hrvatskih Zvonimira. Postaje čimbenik 
opće uljudbe, član one zajednice naroda, koja na ovom svijetu ostvaruje 
veličanstvenu i nedokučivu volju Providnosti! 

Ove misli i osjećaji izražavaju filozofiju i ideologiju hrvatskih legiti- 
mista, koja sam u Hrvatskoj i Austriji upoznao. 


Da bih, barem donekle, upotpunio ovo, što sam o habsburškom legi- 
timizmu rekao, spomenut ću i jednog srbijanskog legitimistu, kojeg sam 
upoznao u kući gospodina Perčevića. Bio je to dr. Bogićević. I navest ću 
nekoliko podataka, koji će nas lako orijentirati. Bio je pravnik, filozof, 
historičar. Obrenovićevac, iz ugledne i stare srbijanske kuće. Emigrant. 
Izdao je na njemačkom (ne znam, da li i na srpskom) knjigu o umorstvu 
kralja Aleksandra Obrenovića i kraljice Drage. Spremao je knjigu o So- 
lunskom procesu. Tragično je umro 1931. Govorilo se je, da su svi 
njegovi rukopisi na tajanstven način nestali. I njegova je smrt tajanstvena. 
Perčević je ovog srpskog rodoljuba i prijatelja Hrvata jako cijenio. 
Habsburški je legitimizam za ovog srbijanskog intelektualca bio najko- 
risniji program srbijanske politike. Dokazivao je, da su svi interesi 
srpskog naroda nužno i nerazdvojivo povezani sa zajednicom podunavskih 
naroda. Govorio je, da će eurazijska orijentacija odvesti srpski narod u 
ropstvo, da će ga otuđiti vlastitoj naravi i povijesti. Sve nesreće za Srbiju 
počinju dolaskom Karađorđevića na vlast. Obrenovići su Srbi germanskog 
porijekla. Potječu od njemačkih rudara, koji su za vrijeme križarskih 
vojna ostali u Srbiji. Karađorđevići su nesrpskog porijekla. Energični su i 
poduzetni, ali nemaju osjećaja za srpski narod, duhovno su mu tuđi. 
Srpsku politiku, školu, štampu, gospodarstvo ima u svojim rukama 
nesrpski element, pustolovi, koji nikog ne vole «a najmanje srpski na- 

rod». Dok oni budu upravljali srpskom politikom, ne će biti prijateljstva 
Srba i Hrvata. 

Ja sam samo jedamput razgovarao s ovim srbijanskim intelektualcem. 
Uz njegovu sam misaonost osjetio i njegovu tugu. Kratko nakon tog 
sastanka reče mi Ivo Perčević, da je naš srbijanski prijatelj umro. Obojica 
smo za njim iskreno žalili. 


POMANJKANJE HRVATSKE ELITE 


Perčević je sa stanovitim nepovjerenjem gledao na jedan dio hrvatske 
inteligencije. I to nije tajio. Tvrdio je, da hrvatska inteligencija nije 
dorasla svojim dužnostima, da je «dio gomile a ne elita». Veliki i požr- 
tvovni hrvatski zanosi mnogo su češći među radnicima i seljacima nego 
li među inteligencijom. 

Odgovarao sam mu, da je tako i da je to žalosna istina. Nemamo elite, 
koju trebamo, ali drukčije nije moglo biti. Elite se ne rađaju! Elite treba 
odgojiti! A tko da odgoji hrvatsku elitu? Svoje države nismo imali, a 
«tuđa majka ima svoje, ne poznaje jade tvoje». Stranci, okupatori, svi 
bez razlike, ne odgajaju elitu. Nastoje korumpirati narode i tako u za- 
četku ubiti njezine elite. Austrija nije u Hrvatskoj bila bolja od drugih 
stranaca. Gledala nas je s visoka i u nama je vidjela mali kvantitet i 
inferijorni kvalitet. Nije za nas imala ni iskre ljubavi. A to je ono što 
smo najviše trebali. Malo ljubavi, malo ljudske topline i dobrote! Da se 
i mi osjetimo ljudi! Ali te topline i te dobrote nije bilo! 

Ivo Perčević je vrlo dobro znao da je tako. Svojim je austrijskim 
prijateljima i te kako jasno to govorio: Austrija (a još mnogo gore Ma- 
džarska) bila je u Hrvatskoj ohola, nespretna, nesposobna i nezahvalna. 
Nije osjetila ljubav naroda, koji ju je volio i trebao. Zato je kažnjena! 

Ali Perčević, kao i svi legitimisti, teško je zamjerao svojim Hrvatima, 
što su se prenaglili i pretjerali. Nisu se smjeli urotiti proti Dinastije, koju 
je hrvatski narod izabrao «za vječna vremena». Nismo smjeli osnivati 
Jugoslavenski odbor i vojevati na strani Srba, Talijana i Entente. To je 
gore nego zločin, to je glupost! —govorili su general Sarkotić i podpu- 
kovnik Perčević. Isukanim su mačem branili Kuću Habsburg. Dokazivali 
su, da su u zločinu nad Petrom Zrinskim i Franom K. Frankopanom 
kobnu ulogu odigrali neki austrijski, češki i hrvatski krugovi, kojima 
je bilo do blaga hrvatskih velmoža. Uostalom, govorili su, pa ma kakve 
bile pogreške Kuće Habsburg prema Hrvatima, hrvatsku politiku ne 
smije voditi osvetnička strast nego samo veliki interesi hrvatskog naroda. 
Natodi su uvijek opraštali dinastijama, kad su praštanjem koristili svojim 
interesima. Svi su naši legitimisti završavali razgovore i rasprave s tvrd- 
njom, da bez Kuće Habsburg nema Hrvatskoj spasa. Pukovnik Duić, 
glavnostožerni časnik, vrlo velikih sposobnosti, promišljeno je umovao: 
Kuća Habsburg, to je «pičce de rćsistence», utvrđeni odpor, proti navale 
kaosa na kulturu i civilizaciju!... General Sarkotić je objašnjavao: Tako 
je! Ali najgore još nije došlo! Der Tiefpunkt ist noch nicht erreicht! 
Perčević je uvijek s nepokolebljivim pouzdanjem gledao u budućnost: 

Kaos i anarhija će možda prevladati, ali samo za kratko!... Jedna mlada 
Austrijanka je uzbuđeno primijetila: —Hvala Vam lijepa za tu kratku 
vlast kaosa i anarhije. Taman dosta, da nas sve pobiju!... Perčević je 
slegnuo ramenima: —Ne radi se o nama! Glavno je da na kraju pobijedi 
red! 


Moram se za čas povratiti na razgovor o elitama. Hrvatski legitimis- 
tički časnici su sebe smatrali čistom hrvatskom elitom. Rekao sam im, 
vrlo obzirno, da ne sumnjam u to, da među njima ima elitnih značajeva. 
Ali hrvatski e. k. časnici, kao cjelina, ne mogu poslužiti kao uzor za 
hrvatsku elitu. Jer među tim je časnicima bilo vrlo mnogo takovih, koji 
su interese hrvatskog naroda identificirali s interesima jedne kamarile, 
koja se brinula samo za svoje interese. Bilo je i takvih, koji su se potiho 
i nenapadno odnarodili. Smatrali su, da će najbolje biti, ako njihova 
djeca zaborave da su Hrvati. Tako bi se oslobodili Domovine, koja im 
malo može dati, a koja će mnoge žrtve od njih tražiti. 

Složili smo se u tomu, da će borbe Dvadesetog stoljeća probuditi u 
hrvatskom narođu spasonosne energije. Sarkotiću, Duiću i Perčeviću se 
ta formulacija jako dopala. Ali nije im bilo pravo, kad sam rekao, da 
će te borbe «stvoriti» hrvatski narod, koji je praktično bio povijesno 
nestao. Oni su mi živo dokazivali, da hrvatski narod nije bio nikada 
nestao. Da je uvijek živio u hrvatskom državnom pravu. Da je povijesno 
živio, jer je imao svojeg zakonitog kralja i preko njega normiran odnos s 
povijesnim životom. A kraljevi ne vladaju lešinama nego živim narodima! 

U šali sam rekao, da neki kraljevi i danas nose u svojim heraldičkim 
naslovima imena naroda, koji su već davno nestali. Perčević je isto tako 
u šali odgovorio: —Vi svakako hoćete da spasite svoje Meštroviće, Supile 
i Trumbiće! Ali sadašnje Vam stanje u Hrvatskoj najbolje dokazuje, kako 
su strašno pogriješili. Ne kažem, da su veleizdajnici, ali tvrdim, da su 
političke neznalice, bez ikakova osjećaja za povijesnu stvarnost! Ova je 
diktatura plod njihove sjetve! 

Nisam popuštao. Dokazivao sam, da je hrvatski narod morao proći 
kroz ove borbe i kušnje. Samo one mogu probuditi njegove usnule, narko- 
tizirane političke energije. Samo tako ćemo se osloboditi fatalnih «kom- 
pleksa očinstva», koje su stvorile stoljetne strane vladavine. U austrijskoj 
bi zavjetrini bili neslavno živjeli i još neslavnije nestali. Naše bi životne 
energije, naše konstruktivne sposobnosti, bile usahle. Bili bismo umrli, 
kao lav u luksusnom zvjerinjaku!... Zato dobro došle sve borbe, čak i sve 
diktature! One su potrebne. Od nas ovisi hoće li biti spasonosne! 

Perčević se nasmiješio i rekao, da iz mene govori Nietzsche. —Ne on, 
rekao sam, nego sveti Augustin: Sva je svjetska povijest samo ostvarivanje 
jednog velikog plana Providnosti! ...Nasmiješio se: —Dobro je, ako to 
što ste rekli nosite u srcu. 


SUKOB DVIJU HRVATSKIH VOLJA 


U ono mi je doba teško bilo shvatiti Perčevića i hrvatski legitimizam 
uopće. Za vjernika je život dužnost, služba. Domovina je prostor, a 

vrijeme dimenzija u kojima te dužnosti i službe obavlja. Služeći Provid- 
nosti, čovjek se mora podpuno zatajiti, predati, žrtvovati. Čovjek tako 
ostvaruje svoju višu kondiciju, usavršava se, superira se, nadmašuje, 
usklađuje u sebi vrijeme i vječnost, Boga i čovječanstvo: Postaje nad- 
čovjek! Za takva čovjeka je politika borba za ostvarivanje viših vrijed- 
nosti. Za gomilu je politika utakmica taština i nižih interesa! 

Perčević se, naravno, nije slagao ni s ustaškom, ni s radićevskom 
emigracijom. A ni s feđeralistima. Tehnički je surađivao sa svima, koji 
su mogli koristiti rušenju velikosrpske opasnosti, ali ideološki je vjerno 
i bezuvjetno ostajao na svojim položajima. Ali sve te napetosti blijede 
pred dramatskim susretom Ive Perčevića i Ante Pavelića. Tu su se 
sukobile dvije hrvatske volje! Tradicija i Revolucija! €. K. Časnički Zbor 
i Ustaška Družina! Legitimistički misticizam i revolucionarni dinamizam! 
Jurist i Terorist! Dva shvaćanja i dva osjećaja Života i Svijeta! Dvije 
iskonske energije, koje su se sukobile, da bi se uskladile! Ne da bi se 
uništile! 

Taj bi sukob trebalo dramatizirati. 

Za Ivu Perčevića bio je Ante Pavelić balkanski Harambaša-Poglavnik! 
Za Antu Pavelića bio je Ivo Perčević legitimistički Vampir-Kavalir! 

Ivo Perčević se šali: —Što bismo mi bez našeg Harambaše! Tko bi bez 
njega pokorio smušene i prgave gomile, koje ne znaju ni što hoće, ni što 
ne će? Nisu htjele ni cara ni kralja! Nek im bude! Sad imaju Harambašu! 
To su one htjele i trebale: Bezobzirnu volju, koja će ih pokoriti, prepre- 
denu lukavost koja će ih prevariti! Zato, Harambašo, u sto dobrih časova! 

Ante Pavelić zna sve što Perčević o njemu misli i govori. Ali ne ljuti 
se i šali se: —A što bi mi bez našeg Kavalira? Bez njega smo pred svije- 
tom balkanska raja, hajdučija, janjičari, šćavi, kroboti! Hrana za topove! 
Po njemu smo Zapadno društvo! On je dvorac i salon! Mi koliba i 
jazbina! On časnik i diplomata! Mi drvosječe i vodonoše! On je vo- 
doskok u parku! Mi planina u oluji! On je rascjetali Zrinjavac! Mi vučji 
Velebit i Ivan-planina! Zato, dobro nam došao, Ive plemeniti Perčeviću, 
dobro nam došao naš Vampir-Kavalir! 


Koncem rata pitao je njemački general Glaise Horstenau svog starog 
prijatelja Ivu Perčevića: —Što je, zapravo, konačni i najveći politički 
cilj Ante Pavelića?... Perčević mu je kao iz puške odgovorio: —Konačni 
i najveći politički ideal Ante Pavelića je Južno-Slavija! Ne Jugoslavija, 
koja je Velika Srbija, nego Južnoslavija, Panbaikanija, balkanska velesila, 
koja može naoružati do deset milijuna ponajboljih ratnika, jedina sila, 
koja može osloboditi balkanske narode od sramotnog tisućgodišnjeg rob- 
stva i stvoriti im slobodan i slavan život! 

Njemački je general začuđeno slušao i Ivo Perčević je nastavio: 
—Ante Pavelić je vrlo osjetljiv čovjek. Ja najbolje znam, koliko je 
duševno trpio radi srbske vladavine nad Hrvatskom. A i u emigraciji se 
njegov ponos teško napatio. Doživio je prezir, poniženje, prevaru. Nitko 
ine sluti, kako mu je teško bilo obijati tuđe pragove, ulaziti u himbene 
saveze i prijateljstva s onima, koji su njemu i njegovima samo najgore 


237 


spremali. Sve je to izdržao! Pjesnički je mislio na milijunske bakanske 
armije!... 

Njemački je general zapitao, da li je Pavelić to negdje zapisao, ili 
javno i odgovorno rekao. Perčević se nasmiješio: —Pavelić je znao 
šutjeti kao nijedan Hrvat. Ali jedamput je, dobro raspoložen, rekao: 
— Negdje na Ivan-planini ćemo postaviti veličanstvenu Meštrovićevu kom- 
poziciju: Balkanski ustanak! Mislio je na: Kraljevića Marka! 


Nakon mog odlaska iz Beča više godina nisam bio vidio Ivu Perče- 
vića. Sreli smo se na zagrebačkom uzletištu godine 1941., onog dana, 
kad je stigao njemački poslanik Siefried Kasche. Pozdravili smo se. Ali 
ne baš srdačno. Gospodin Perčević je smatrao, da se iz emigracije nisam 
smio povratiti u neoslobođenu Domovinu. Ipak je uvidio, da je tako 
moralo biti. Mi nismo to mogli spriječiti, ni on, ni ja. Zadnji sam ga put 
vidio na Markovu trgu, u jeseni 1944. Pozvao me u svoju kuću, na čaj. 
Da dođem, gospođa Margit će se obradovati. Tako je i bilo. 


Pred Uskrs 1945. putovao je iz Berlina u Zagreb serdar Krivokapić, 
brat pokojnog Bože Krivokapića, koji je davno za Crnu Goru poginuo. 
Napisao sam uskrsnu čestitku i poslao je generalu Ivi Perčeviću. U njoj 
sam rekao, da nije sve ovo uzaludno bilo. Krivokapić mi je donio odgo- 
vor, vlastoručno pismo generala Perčevića. Vrlo me je počastio i dirnuo. 
Tikao me je: Dragi Luka, nije važno što će od nas biti. Blago onima, koji 
su izvršili dužnost prema Hrvatskoj, jer oni su Bogu ugodili! 


O zadnjim danima generala Perčevića doznao sam vrlo malo. Nekako 
pred Božić 1945. englesko vojničko redarstvo ga je uhitilo u Austriji i 
predalo jugoslavenskim komunistima. Ali, ako smijem vjerovati jednoj 
pouzdanoj osobi, engleski je časnik dao generalu Perčeviću mogućnost 
da ne bude predan. Navečer ga je obznanio, da će sutradan doći s 
ophodnjom po njega. General Perčević ga je sutradan dočekao s naprtnja- 
čom na leđima. Spreman za smrt! Ophodnja je preuzela starca i na gra- 
nici ga predala. Ivo Perčević je htio umrijeti za Hrvatsku! 


Sjetio sam se jednog razgovora u salonu njegova stana u Beču. Tih 
se dana mnogo čitala knjiga Kuehnelt-Leddihna: Die Anderen! Oni drugi! 
Tu se govori o makedonskom borcu, zavjereniku, teroristi, kojeg Srbi na 
sve strane traže. Jednog je dana makedonski ustaša sjeo, u Beču, na 
lađu i krenuo niz Dunav. U Beogradu se iskrcao i predao policiji. Znao 
je, da će ga udariti na mučila i da će ga mučiti da oda tajne. Ali on ih 
ne će odati. Izdržat će sva mučenja. Godinama se sprema za tu žrtvu. 
Moli, posti, bdije. Na mučilima će, možda, i umrijeti. Ali tajne ne će 
odati. I kad makedonski narod bude trebao vjere, zanosa i hrabrosti, 
njegov će duh, koji se je pročistio u mukama, biti s makedonskim ljudi- 
ma, vodit će ih i bodriti. 

Ivo Perčević je, sjećam se, stajao uz mene. Nije sjedio. Zamišljeno je 
šutio. Pogledao sam ga i on je samo kimnuo, kao da je htio reći: Pa 
tako je! 

U Zagrebu su ga izveli pred sud i po drugi put osudili na smrt. Prvi 
put radi tobožnjeg organiziranja atentata u Marseilleu. Ne znam, zašto 
su ga po drugi put osudili. Za vrijeme NDH nije general Perčević vršio 
nikakovu političku, ni vojničku dužnost. Bio je šef ureda za podjelu 
državnih odlikovanja. Perčeviću nisu oprostili njegovo stvaralačko djelo- 
vanje u prvoj emigraciji. On je u Beču prihvatio ustašku emigraciju, 
smjestio je, tvarno i intelektualno pomogao, dao joj uplivne veze, orga- 
nizirao njezine akcije. Bez njegove bi se pomoći ustaška emigracija teško 
bila snašla. Ivo Perčević ju je bodrio, nije dozvolio da klone u teškim i 
najtežim časovima. To mu nisu oprostili. Zato su ga po drugi put na smrt 
osudili. 

Ali starog ratnika nisu strijeljali. Gorku je čašu do dna morao ispiti, 
Vješali su ga. Jer da je smrt na vješalima sramotnija od smrti na Križu. 

Zadnje su mu riječi bile: Živjela hrvatska vojska! 


= 


SPOMENIK KRALJU TOMISLAVU U ZAGREBU: 
Robert Frangeš Mihanović. 

MOJA MISIJA KOD 
SAVEZNIKA GODINE 1944 


IVAN BABIĆ 


OD SVRŠETKA rata naovamo, molili su me razni politički angaži- 
rani pojedinci iz hrvatske emigracije —pa i neki, koje poznajem samo 
po imenu— da u hrvatskom tisku opišem svoju misiju kod Saveznika 
godine 1944. Neki pak drugi, molili su me, da im dađem podatke o toj 
misiji, da bi ih oni upotrijebili kao jedan detalj u svojim člancima ili 
prikazima događaja iz toga razdoblja. Nikome nisam izišao ususret. 
Razloga je bilo više. Pišući, naime, o tome predmetu bilo je neizbježno 
spomenuti neke osobe, koje su tada živjele u Jugoslaviji. Prikazati njihovu 
ulogu, značilo bi izložiti ih Rankovićevom teroru poslijeratnog doba; 
izbjegavši spomenuti ih, prikaz bi izgubio pravi smisao. Drugi je razlog 
bio u tome, što se ovaj slučaj ne može prikazati, a da se ne spomenu i 
mnogi negativni aspekti tadašnje situacije u domovini i kritici izloži mno- 
gotko i mnogošta. Poznavajući mentalitet naših ljudi i njihovu osjeljivost 
na svaku kritiku, bojao sam se, da bi prikaz bio povod za besplodne 
polemike, kojih je u našoj emigrantskoj sredini i bez toga bilo previše. 

Danas je većina osoba, koje su sudjelovale u pripremi moje misije, 
mrtve. Ima u domovini par živih, koji su igrali pomoćne uloge i moguće 
je izbjeći spominjanje njihova imena, a da se ne ošteti bitni sadržaj. 
Nadalje, od onda je prošlo mnogo vremena, duhovi su se smirili, na 
ondašnje događaje gleda se s više hladnoće i u reakcijama na eventualne 
kritike ima više razuma nego emocija. 


Konačno, britanski Foreign Office je javnosti predao dokumente (ili 
bar dio istih) o događajima iz toga vremena, od kojih se neki odnose i 
na moju misiju. O istima je, u zagrebačkom VUS-u, dao prikaz slovenski 
povjesničar dr. Dušan Biber, naravno s gledišta interesa današnje vlada- 
juće klike u Jugoslaviji. 

Sve su to razlozi, koji me navode da poslušam savjete mnogih prija- 
telja, te da prekinem šutnju i dadem verziju toga događaja onako, kako 
sam ga ja doživio. 

Ovaj prikaz pišem na temelju mojih bilježaka, koje sam vodio od 
mojeg dolaska u Bari, a koje mi Englezi, pri otpustu iz logora nisu 
oduzeli; na temelju sjećanja, kao i na temelju nekih dokumenata Foreign 
Office, čije sam fotokopije uspio pribaviti. Podataka iz NDH nemam, jer 
sam, iz razloga, o kojima će kasnije biti riječi, iz Zagreba sa sobom ponio 
samo nekoliko spisa, a ti su ostali kod Engleza, kojima su zapravo i bili 
namijenjeni. Podatke iz vremena mojeg službovanja u bivšoj jugoslaven- 
skoj vojsci i u Hrvatskom Domobranstvu (HD) (originalni spisi, kopije, 
statistički podaci, osobne bilješke, itd) ostavio sam u Zagrebu u garaži 
vile jednog prijatelja, i ti su, nažalost, pali u ruke partizana, 

Još nešta. Želim da čitaoci shvate, da je sve što slijedi — prikaz 
opće situacije, analiza iste, kritika pojedinih osoba, skupina, kao i prikaz 
gledišta, želja, nada, bojazni, planova i činova— da je sve to prikazano 
sa stanovišta, koja su u ondašnje vrijeme vladala u domovini i na temelju 
podataka, koji su u ondašnje vrijeme bili dostupni. Danas se mnoge 
stvari mogu drugčije ocjenjivati. No, dati analize, kritike ili zaključke s 
današnjih stanovišta, kada su svima dostupni podaci, o kojima se je onda 
jedva moglo naslućivati, kada su se ondašnje neodređene pretpostavke 
pretvorile u svršene činjenice, danas svima poznate, značilo bi uz skupu 
cijenu prodavati jeftinu robu i stvari staviti na krivi kolosijek. 

Nakon ovih nekoliko uvodnih riječi, prelazim na samu stvar. 


SLUČAJ LORKOVIĆ-VOKIĆ 


U nekim člancima, objavljenim u hrvatskim emigrantskim publika- 
cijama nakon rata, gdje se je bilo izravno obrađivao, bilo uzgred spo- 
minjao slučaj Lorković-Vokić, dovođena je moja misija kod Saveznika u 
vezu s njihovom akcijom, dijelom u obliku pretpostavki, a dijelom u 
obliku više-manje kategoričkih tvrdnja, da sam ja otišao k Saveznicima 
kao neka vrst prethodnice radi pripreme za njihovu kasniju akciju. 

To nije točno. Krilnika (generala) Vokića upoznao sam godine 1941. 
u Minorsu (Ministarstvo Oružanih Snaga). Osim par slučajnih susreta u 
Minotsu ili u društvu, nisam s njim vodio nikakve razgovore političke 
naravi, tako da zapravo nisam u stanju dati o njemu sud, ni kao o čovje- 
ku, ni kao o političaru. 

S dr. Lorkovićem imao sam po službenoj potrebi više dodira. U g0- 
dini 1941., prije mojeg odlaska na Istočno bojište, uglavnom u vezi s 
poteškoćama, koje su našim vojničkim postrojbama zadavali Talijani u 
njihovoj zoni, Kasnije, u godini 1945., kad sam obavljao dužnost Glavara 
Stožera za vezu HD kod Njemačkog Opunomoćenog Generala u Hrvat- 
skoj, dodiri su bili češći. On je na mene ostavio dojam intelektualca Višeg 
stila, verziranog u politici i s dobrim poznavanjem iste —sye iznad pro- 
sjeka većine osoba iz tadašnjeg hrvatskog političkog života. Njegov stav 
(i u granicama ondašnjih mogućnosti i njegov rad) bio je protutalijanski, 
ne možda —po mojem sudu— iz nekog urođenog neprijateljstva prema 
Talijanima, nego iz nužde, jer su Talijani sistematski radili protiv hrvat- 
skih interesa, i svaka obrana istih, morala je automatski imati makar 

vanjski oblik protutalijanstva. On se je, u početku, oslanjao na Nijemce 
i s njihovim krugovima u NDH bio je u tijesnoj vezi. Ja mislim —no ne 
tvrdim, da je s time sve objašnjeno— da je njegov pronjemački stav bio 
posljedica dvaju čimbenika. Prvo, on je, bar u prvo vrijeme, vjerovao 
u njemačku pobjedu i, prema tome, i u potrebu i neizbježnost što užih 
veza s njima. Drugo, on je kod Nijemaca tražio protutežu politici Tali- 
jana. Ne vjerujem ono, što mu se katkad prebacuje, da je on bio tipično 
i bezuvjetno njemački čovjek i jedan od eksponenata njemačkih planova 
na našem prostoru, na štetu hrvatskih interesa, 

Kao potkrepa za ovaj moj sud, neka posluži moj zadnji razgovor s 
njim. Negdje, naime, u listopadu godine 1943. pozvao me je dr. Lorković 
radi razjašnjenja nekih pitanja o postrojavanju gorskih i lovačkih zdrugo- 
va, na čemu sam upravo radio. Nakon objašnjenja o tome predmetu, raz- 
govor se je prenio na situaciju na Istočnom bojištu, na opću vojničku 
situaciju u NDH, koja je vidljivo postajala sve kritičnijom, i na reper- 
kusije, koje bi to moglo imati na budućnost Hrvatske. Moj sud bio je 
pesimističan, ali svatko tko pozna stanje, koje je tada vladalo u NDH, 
shvatit će, da sam sve ono, što je bilo nepovoljno za Nijemce i za ustaški 
režim, izražavao vrlo opreznim riječima. No, kad je i dr. Lorković izrekao 
nekoliko vrlo oštrih kritika politike Nijemaca i Pavelićevog režima, odlu- 
čio sam govoriti otvoreno i rekao mu približno slijedeće: —Ako želimo 
tražiti put za spas Hrvatske, moramo prije svega biti apsolutno načistu s 
dvije stvari. Prvo: da li se hrvatska politika mora voditi samo pod pret- 
postavkom, da će Nijemci dobiti rat, ili se mora uzeti u obzir, da ga mogu 
izgubiti? Drugo: da li hrvatska država može postojati samo kao ustaška, 
ili ona može postojati i u nekom drugom obliku? Očekivao sam —prizna- 
jem, sa stanovitom bojazni— njegovu reakciju na tako «kriminalne» 
postavke, no on ih je odmah prihvatio, kao nešta, što je već prije bilo 
zrelo u njemu, i odmah prešao na temu, šta bi, već od sada, trebalo pri- 
premati za slučaj poraza Nijemaca i pobjede Saveznika. U toku razgovora 
zazvonio je telefon, dr. Lorković je rekao, da odmah mora otići (ne znam 
kamo) i da će me uskoro pozvati da nastavimo razgovor. Nije me pozvao. 
Naglašavam izričito, da mu ja ni riječi nisam spomenuo o svojim pripre- 
mama za odlazak k Saveznicima (koje su tada bile već u toku), niti 
je on štogod spomenuo u tome smislu. Nema, dakle, nikakvog temelja 
mišljenje, da je moj odlazak k Saveznicima u vezi s kasnijom akcijom 
Lorković-Vokić. 


HRVATSKI ČASNICI STVARAOCI IDEJE ZA VEZU 
SA SAVEZNICIMA. NJIHOV POLOŽAJ U JUGOSLAVIJI 


Ideja za nužnost uspostave veze sa Saveznicima, a po mogućnosti i 
za izravnu suradnju s njima protiv Nijemaca i Talijana u prvom pogod- 
nom trenutku, potekla je iz redova časnika HD, i to uglavnom od onih 
iz bivše jugoslavenske vojske i pričuvnih časnika —intelektualaca. Nije 
ona nikla u nekom kasnijem trenutku, kad je poraz Nijemaca bio više- 
manje vjerovatan, nego je ona postojala od samog trenutka raspada Jugo- 

slavije i osnutka NDH. Nije to bila ideja nekog pojedinca, koju bi on 
sugerirao i nametnuo drugima, nego ideja zajednice, nikla iz identičnih 
pogleda na ishod rata, tj. iz uvjerenja, da će, usprkos početnim pobje- 
dama, Nijemci i Talijani izgubiti rat, i da —mada su se Hrvati, sticajem 
okolnosti, koje oni nisu prouzročili, našli u njemačko-talijanskom tabo- 
ru— tu ne leže trajni hrvatski interesi i na toj strani Hrvati ne smiju 
Ostati do konca rata. Prema tome, politička nužda je uspostaviti dodir sa 
Saveznicima, i, čim bude moguće, i izravnu suradnju s njima. Ja sam, 
konačno, sticajem prilika, bio izvršilac te ideje, ali sebi ne pripisujem 
njeno očinstvo. Iz poslijeratnih razgovora s političkim ljudima u emigra- 
ciji znademo danas, da su i mnogi drugi Hrvati pomišljali na to, neki već 
od početka, a neki od godine 1942. nadalje. No, kako klima u NDH nije 
bila povoljna za otvorene razgovore i akcije u tom smislu, to se je sve 
očitovalo u djelatnosti nekoliko zatvorenih krugova, bez međusobne veze 
i suradnje. 


Da bi se to pravilnije shvatilo, potrebno je, makar u kratkim crtama, 
Prikazati položaj i gledišta časnika Hrvata u bivšoj jugoslavenskoj vojsci, 
kao i kasnije u NDH. Ovo utoliko više, što su oni, posebno u NDH — 
na svojim leđima nosili veliki teret, a imali su malo, ili nikakvog utjecaja 
na donošenje odluka političke, a i vojničke naravi. To je tema, o kojoj 
se je malo pisalo i malo se i danas zna i razumije, kako su oni politički 
mislili, kakve su ih ideje vodile i koji su bili razlozi naizmjeničnih 
uspjeha i neuspjeha u borbama, koje su se pod njihovim vodstvom vodile 
na hrvatskom tlu. 


Od oko 10000 časnika u bivšoj jugoslavenskoj vojsci, bilo je svega 
oko 1000 Hrvata, tj. oko 10 %. Točni statistički podaci, koje sam imao, 
izgubljeni su, te je ovaj broj približan, ali veoma bliz stvarnom stanju. 
Tu su uračunati ne samo časnici borbenih postrojbi nego i stručni (admi- 
nistrativni, tehnički, sudski, sanitetski, veterinarski, itd). Od oko 250 
generala u djelatnoj službi bilo je godine 1941. svega šest ili sedam 
Hrvata. U srednjim činovima (od bojnika do pukovnika) bilo ih je pro- 
centualno nešto više, većinom onih iz bivše austro-ugarske vojske i prvih 
godina iz Vojne akademije. No već negdje od godine 1924., postotak 
Hrvata, koji su bili primani u Vojnu akademiju, bio je sve manji. Razlozi 
toga ležali su dijelom u tome, što je odziv hrvatske mladeži za vojnički 
Poziv bio relativno slab, jer je jugoslavenska vojska među Hrvatima bila 
nepopularna i jer su mladići osjećali, da su izgledi za karijeru u vojsci za 
Hrvate problematični. S druge strane, srpska vojna uprava trudila se je, 
da se časnički zbor sve više srbizira te su, pod raznim izlikama, od pri- 
mitka u Vojnu akademiju odbijani mnogi i od onih malobrojnih Hrvata, 
koji bi se prijavili. 

Hrvatski su časnici služili većinom po dalekim garnizonima s one 
strane Save i Drine, utopljeni u srpskom moru. U hrvatskoj sredini bili 
su nepopularni, i izvan užeg kruga svojih Prijatelja i poznanika bili su 
smatrani srpskim slugama i nekom vrsti hrvatskih renegata. Od strane 
hrvatskih političara nije bilo stvarnog interesa za vojsku, niti razumije- 

vanja za ulogu, koju je ova igrala u politici države. Bilo kad su bili u 
opoziciji, bilo kad je HSS sudjelovala u vlasti, vojničke teme bile su 
neke vrsti «tabu» za hrvatske političare, te su se, kako hrvatski časnici, 
tako i dočasnici (također oko 1000), kao i nekih 30 000 mladih Hrvata, 
koji su svake godine ulazili u vojsku, da služe svoj vojni rok, osjećali 
s te strane napušteni i zaboravljeni. To je jedan od teških propusta hrvat- 
skih političara svih tendencija, jer je svakom poznavaocu novije srpske 
povijesti moralo biti jasno —a političarima još jasnije— da je vojska u 
srpskom (pa, dakako, i u jugoslavenskom) političkom životu igrala pre- 
sudnu ulogu i da je njezin utjecaj —legalni i podzemni— visio kao 
Damoklov mač nad svima političkim odlukama, Hrvatski su časnici (i do- 
časnici), dakle, bili neke vrsti «displaced persons» u državi, koja se je 
zvala njihovom državom; bili su stranci u srpskoj sredini, u kojoj su 
živjeli, a odbačeni od hrvatske sredine, iz koje su potjecali i kojoj su 
duhovno pripadali. 

Po slovu zakona, jugoslavenska je vojska bila depolitizirana. Ža 
časnike Srbe to je u praksi vrijedilo samo djelimično. Istina, oni nisu 
mogli biti aktivni članovi političkih stranaka i organizacija. No notorno 
je poznato, da su srpski generalitet, Glavni generalštab kao institucija i 
Srbi časnici na višim položajima, spadali u klike, koje su bile efektivni 
nosioci ne samo vojničke, nego i državne politike, naravno u velikosrpsko- 
hegemonističnom smislu. Što se tiče Srba časnika nižih činova, smatralo 
se je potpuno normalnim, da se oni druže s osobama iz srpskog javnog 
života, s političarima srpskih stranaka, te su oni bili orijentirani o poli- 
tičkim zbivanjima, formirali su svoje političke poglede u smislu raznih 
srpskih stranačkih ideologija i sve to prenosili i u svoju službenu, tj. 
vojničku djelatnost. Osim toga, bilo je dozvoljeno da časnici budu članovi 
tzv. «nacionalnih» organizacija (bilo onih sa srpskim imenom, bilo tzv. 
jugoslavenskih, no ustvari srpskih), koje su igrale i političku ulogu. Biti 
u srpskoj organizaciji, nije se smatralo kao separatistički ili antidržavni 
čin; dapače se je to preporučivalo. Srpstvo, pod imenom državotvornog 
jugoslavenstva, bilo je, dakle, službena ideologija jugoslavenske vojske i 
Srbi časnici smatrali su svojom nacionalnom dužnošću djelovati u tom 
smislu. 

Diametralno suprotna bila je situacija za časnike Hrvate. Živeći veći- 
nom daleko od hrvatske sredine, oni nisu imali pravog uvida u stanje u 
domovini, a čitajući samo srpski tisak i krećući se samo u srpskoj sredini, 
oni su o tome dobili i pogrešnu sliku. Izravnih dodira s hrvatskom sredi- 
nom, a još manje s hrvatskim političarima i javnim radnicima oni nisu 
imali. Čak, kad su slučajno i privremeno služili u hrvatskim garnizonima, 
svaki dodir s hrvatskim političarima —pa čak i s onima lokalne katego- 
rije— bio je opasan za njihovu karijeru, jer je to odmah bilo obilježeno 
kao separatistička tendencija i moglo biti zakonski kažnjivo. Sudjelovanje 
u hrvatskim društvima, pa i onim potpuno nepolitičkog karaktera —reci- 
mo kulturnim, dobrotvornim, pjevačkim, itd— bilo je nizom povjerljivih 
naredba izričito zabranjeno, čak i za članove obitelji i djecu časnika 
Hrvata, jer su sva hrvatska društva globalno bila smatrana «antidržavna» 
ili «separatistička». 

Sve je to među časnicima Hrvatima u Jugoslaviji proizvelo neku vrst 
dezinteresiranosti za političke probleme uopće, a ukoliko je interesa bilo, 
manjkala je prava orijentacija, tako da su se politička gledišta časnika 
Hrvata većinom svodila na simplističku formulu: hrvatsku politiku vodi 
HSS, koja je na svim izborima bila dobila povjerenje većine Hrvata, i mi 
tu nemamo ništa činiti. Nijanse unutar HSS, razlike u gledištima i unu- 
trašnje trzavice između nacionalističkog i projugoslavenskog krila iste, 
rijetko je tko osjetio. Pavelića, Ustaše i druge grupe izvan HSS, smatralo 
se je nekom vrsti produženja HSS u radikalno hrvatskom pravcu, i opće- 
nito se je vjerovalo, da između HSS i Ustaša postoji neki sporazum i da 
zajednički rade za hrvatske interese, 


Nepravedno bi bilo globalno optužiti časnike Hrvate u jugoslavenskoj 
Vojsci za neko možebitno jugoslavenstvo ili, dapače, za protuhrvatstvo. 
Oni su osjećali hrvatski, ali je točno, da je, općenito uzev, kod njih 
prevladavalo nepoznavanje političkog stanja u Jugoslaviji, a posebno u 
Hrvatskoj, da je vladao ograničeni interes za političku djelatnost i sim- 
plističko shvaćanje političkih problema. 

S druge strane, krive su i tendenciozne neprekidne optužbe Srba 
—kako onih iz komunističkih redova u zemlji, tako i onih iz redova 
srpske emigracije— koji neprestano ponavljaju tvrdnje, da je pretežni 
broj časnika Hrvata u Jugoslaviji bio efektivno organiziran u Ustaškom 
pokretu, te da su oni, organizirano i po unaprijed pripremljenom planu, 
u onih par dana rata sabotirali operacije trupa i tako bili jedan od 
glavnih uzroka poraza. Čaršijska propaganda stvorila je među Srbima psi- 
hozu srpske superiornosti i nekog urođenog herojstva, junaštva i vjeru, 
da je sve srpsko najbolje od najboljeg. Kada stvari krenu naopako, postoji 
mentalna predispozicija, da se uzroci nedaća traže na drugim stranama, 
a ne među njima samima — traži se neki «Vuk Branković». S takvom 
mentalnom predispozicijom i nedostatkom samokritike, Srbi su nesposob- 
ni shvatiti, da uzroci vojničkog poraza i sloma države leže u srpskoj 
politici od 1918.-1941., nego opet traže nekog «Vuka Brankovića», i 
srpska propaganda našla ga je u Hrvatima, ustašama, drugim izdajnici- 
ma, a nikako u njima samima, i u tu legendu većina Srba i danas vjeruje. 


U pogledu svjetske politike —a od godine 1939. tok rata i njegov 
mogući ishod bila su temeljna pitanja na tome polju—, osim male grupe 
oko generala Nedića i ljotićevski orijentiranih časnika Srba, skoro čitav 
časnički zbor jugoslavenske vojske stekao je uvjerenje, da će Nijemci i 
Talijani, unatoč briljantnim njemačkim pobjedama u početnoj fazi, ipak 
izgubiti rat. To je gledište prevladavalo i među časnicima Hrvatima. 
Uzroci, rekao bih, počivali su na dvjema okolnostima. Srbi su, kao narod, 
PO svojoj tradiciji, po političkim vezama i po osjećajima uvijek simpatizi- 
rali s Francuzima i Englezima, vjerovali su u njihovu političku pamet i u 
snagu njihovih svjetskih imperija. Vjerovali su, da oni imaju više daha, 
da na dugi rok izdrže udarce Nijemaca i da na koncu postignu premoć 
i slome ih, Živeći u srpskoj sredini, bilo je psihološki nemoguće, da i kod 
časnika Hrvata ne bude prihvaćeno takvo gledište. No, osim tog psihološkog 

momenta, utjecao je i drugi. Naime, od početka rata godine 1939., Oba- 
vještajno odjeljenje Glavnog generalštaba izdavalo je —pored obavijesti 
o pojedinim događajima dotičnog časa— mjesečni obavještajni pregled, 
u kojem se je, na temelju podataka iz zaraćenih i iz neutralnih izvora, 
na veoma sistematiziran način prikazivala politička situacija u svijetu 
i u pojedinim državama na unutrašnjem i vanjsko-političkom planu, kao 
i vojnička situacija dotičnog momenta. Mada su pojedini detalji u tim 
pregledima bili katkad «navijački» prikazani u korist Saveznika i na 
štetu Nijemca, ipak je opći ton bio, uglavnom, nepristran, a logična 
obrada i solidna dokumentacija podataka davala je masu stvarnih i 
uvjerljivih argumenata, koji su objektivno dovodili u sumnju njemačku 
pobjedu. Opće uvjerenje u pobjedu Saveznika pokolebalo se je privre- 
meno nakon naglog i za sve neočekivanog sloma Francuske i munjevitog 
osvojenja Belgije, Holandije, Danske i Norveške. No nakon famoznog 
Churchillovog govora o odlučnosti Engleske, da produži rat do pobjede; 
nakon dokumentiranih podataka o neuspjehu i o teškim gubicima nje- 
mačkog zrakoplovstva prilikom zračne ofenzive protiv Engleske i kao 
posljedica toga nemogućnost invazije iste; nakon analize američke poli- 
tike (lend and lease, pozajmica 50 razarača Engleskoj, ton američke pro- 
pagande, itd) i, konačno, nakon sve više podataka o slabom funkcioni- 
ranju njemačko-sovjetskog sporazuma i rastućim nesuglasicama između 
Berlina i Moskve, vjera u konačnu pobjedu Saveznika konačno se je 
učvrstila. Razumije se, da je skup tih psiholoških i objektivno dokumen- 
tiranih momenata utjecao i na formiranje gledišta časnika Hrvata i da 
su oni sumnju u njemačku pobjedu unijeli u svojim glavama i srcima i u 
NDH i u Hrvatsko Domobranstvo. Kad je, par mjeseci nakon osnutka 
NDH, Hitler napao Sovjetski Savez i otvorio tako drugu frontu, sumnja 
u njemačku pobjedu pretvorila se je u sigurnost konačnog njemačkog 
poraza, jer se, općenito u svijetu (dapače i u njemačkim krugovima) sma- 
tralo kao političko-strateški aksiom, da Njemačka ne može dobiti rat na 
dvije fronte protiv grupe drugih velevlasti. Uspješne njemačke «Blitz» 
operacije na Istočnom bojištu u godini 1941. bile su vrijedne divljenja 
snazi hitlerovskog ratnog stroja i izvanrednoj sposobnosti njemačkog 
vojničkog vodstva za primjenu novih oblika strategije u modernom Tatu, 
ali nisu pružale dovoljnu dokaznu podlogu, da je to dostatno za pobjedu 
nad moćnim neprijateljima na Istoku i na Zapadu. 


ČASNICI HRVATI U NDH. 


Poraz jugoslavenske vojske nije nikoga iznenadio. Svi, uključujući 
tu i dobar dio časnika Srba, bili su svjesni činjenice, da je ta vojska 
organizatorski, u pogledu naoružanja, izobrazbe i morala, nesposobna 
za vođenje modernog rata. 

Iznenađenje su, međutim, predstavljale posljedice vojničkog i držav- 
nog sloma. Općenito se je, naime, vjerovalo, da, ako Nijemci napadnu 
i osvoje Jugoslaviju, da će je, u njenoj cijelosti tretirati i administrirati 
kao okupirani teritorij, slično kao ostale do tada okupirane države. Na 

osnutak samostalne hrvatske države i njeno priznanje od Nijemaca i 
Talijana nitko nije računao. Ja sam 10. travnja 1941. bio u Rogatcu, 
sa Stožerom Dravske divizije (sastavljene od Slovenaca), i kad sam, oko 
5 sati popodne, na Radio Zagreb i Radio Donau-Alpen, čuo vijest o 
proglašenju Hrvatske Države, priznajem, da sam i ja bio iznenađen, 
premda sam zadnjih godina bio u dosta tijesnim vezama s vodstvom 
HSS i mnogim prijateljima, članovima ili simpatizerima Ustaškog pokreta 
(primjerice navodim, Krena, Mraka, Zvonka Koračevića, Pribanića, Ri- 
ghia, među ostalim), te o prilikama u Hrvatskoj znao mnogo više, nego 
Hrvati razbacani po garnizonima daleko od Hrvatske. Osobni dodiri s 
časnicima, koji su prvih dana nakon 10. travnja stizali u Zagreb, kao 
i s preko stotinu časnika Hrvata, koje sam u drugoj polovici travnja 
našao u Tomislavom domu u Sarajevu, gdje su ih Nijemci odvojili od 
Srba i stavili na raspolaganje hrvatskim vlastima, potvrdili su mi opće 
raspoloženje: zadovoljstvo, što je srušena omražena Jugoslavija i, uspo- 
redo s tim, iznenađenje i zadovoljstvo radi osnutka hrvatske države. 

No, usporedno s veseljem i zadovoljstvom, vladala je i zabrinutost za 
budućnost. Ta je zabrinutost bila pojačana, kad se je saznalo, da je 
dr, Maček, koga se je općenito smatralo jedinim predestiniranim da bude 
na čelu države, odbio sudjelovanje na vlasti pod Nijemcima. Vjerujući u 
konačnu pobjedu Saveznika, svatko je postavljao pitanje: Šta će biti s 
hrvatskom državom i s Hrvatima uopće na koncu rata? Šta možemo 
očekivati, kad Srbi budu na pobjedničkoj, a Hrvati na poraženoj strani? 


Zabrinutost miješala se je i sa stanovitom dozom optimizma, jer se 
je u toj kompliciranoj situaciji nalazilo i pozitivnih elemenata, ili bar 
manje-više opravdanih nada. Vjerovalo se je, da, unatoč odbijanju dr. 
Mačeka, postoji neki —nitko nije bio u stanju reći kakav— potajni 
sporazum između HSS i Ustaša, te, dok su Ustaše, silom okolnosti, koje 
Hrvati nisu stvorili i za koje oni ne snose krivnju, na čelu države pod 
Nijemcima i Talijanima, HSS je rezerva za budućnost. Vjerovalo se je, 
da će Ustaški režim pokazati elastičnost u vođenju države, da će se na 
ruševinama jugosrpskog organizirati efikasni hrvatski administrativni apa- 
rat, redarstvo, skromna hrvatska vojnička snaga; da će se kako-tako, 
usprkos žrtvama, koje od nje budu tražile okupatorske vlasti, održati 
hrvatska ekonomija, te da će, na koncu rata, u općem kaosu, koji bude 
vladao na tom prostoru, Hrvatska postojati kao neka oaza reda i mira, 
koju će i pobjednički Saveznici morati uzeti u obzir. U nizu kombinacija 
i nada, pretpostavljalo se je, da je moguće, da će nakon rata pobjednički 
Saveznici možda restrukturirati čitavi Versailleski sistem, stvoren nakon 
Prvog svjetskog rata, u kojem, možda, neće biti restaurirana Jugoslavija, 
a ako i bude, da će, imajući organizirane svoje vlastite snage, na svojem 
narodnom prostoru, hrvatski narod imati dovoljno aduta u ruci, da se 
opre velikosrpskim hegemonističkim snagama i postigne u njoj ravno- 
pravni položaj. Psihološki je pozitivno djelovalo i općenito oduševljenje 
hrvatskih narodnih masa, uključivo seljaštva, organizacija HSS, Hrvatske 
Seljačke i Građanske zaštite, koji su pridonijeli rušenju Jugoslavije i 
održanju reda i mira u prvim danima nove hrvatske države. Kakogod to 

nekome može zvučiti nesimpatično, činjenica je, da je hrvatski narod, 
bez obzira na stranačku pripadnost, 10. travnja primio sa zadovoljstvom i 
oduševljenjem. Tu nisu bili u pitanju aspekti svjetske politike; nije bio 
u pitanju pronacizam ili antinacizam, prozapadnjaštvo ili antizapadnja- 
štvo. Tu je, jednostavno, bio u pitanju osjećaj, da je nastupila situacija, 
kad se može srušiti omražena tamnica Jugoslavija, i prirodan nagon, da 
se stvori vlastita država, svojstven svakom svjesnom narodnom kolektivu. 
10. travnja je, objektivno uzev, pozitivan čin u životu hrvatskog naroda, 
a potpuno je druga stvar ono, što se je u Hrvatskoj, dijelom zbog utjecaja 
i djelovanja raznih sila i struja u svjetskoj politici, dijelom krivnjom 
hrvatskih vlasti, događalo poslije toga nadnevka. 

Dogođaji su, naime, dan za danom dovodili u pitanje mnoga predvi- 
đanja i mnoge nade. Dan za danom bilo je očitije, da na polju vanjske 
politike ustaški režim nepokolebljivo i bez ikakve elastičnosti stoji uz 
Osovinske sile, da je rob svoje vjere u njihovu pobjedu, te da ne samo 
da ne predviđa, nego i najoštrijim sredstvima sprječava i suzbija rad na 
svakoj drugoj altemativi. Rimski ugovor djelovao je kao mač u srce na 
moral čitavog naroda, pa, naravno, i na moral časničkog zbora. Sve je 
vodilo k zaključku, da režim nema širih pogleda o svima mogućnostima, 
koje mogu utjecati na konačan ishod rata, te prema tome i na sudbinu 
države, te da će hrvatski narod dovesti u beizgledan, ili, u najmanju ruku, 
u vrlo težak položaj na koncu rata. 


U okviru toga nije na odmet iznijeti ovdje jednu scenu, jedan mali 
intermezzo. Kad je, naime, NDH bila priznata od Bugarske i od Španjol- 
ske, koje su u to doba imale diplomatske odnose sa zapadnim Saveznici- 
ma (Bugarska i sa Sovjetskim Savezom), u hrvatskom Glavnom stožeru 
došlo se je na ideju, da bi to mogle biti dvije točke, s kojih bi se mogao 
imati uvid, šta se ne samo na političkom, nego i na vojničkom području 
događa na drugoj strani, da bi se oprezno i diskretno mogle uhvatiti veze 
sa Zapadnim Saveznicima, prikazati im, da se gledišta većine hrvatskog 
naroda ne poklapaju s glediština režima, da postoji volja i mogućnosti, da 
se postepeno ostvari i efektivna kooperacija u zajedničkom interesu. Sma- 
tralo se je, da bi u tu svrhu za vojnog izaslanika u Bugarskoj trebalo 
odrediti jednog vrlo sposobnog i politički dobro verziranog glavnosto- 
žernog časnika, a u Madridu (gdje nije bilo predviđeno mjesto vojnog 
izaslanika) jednog isto tako sposobnog časnika u nekom drugom svojstvu 
u Hrvatskom poslanstvu. Kad je ta ideja, u nizu razgovora u užem krugu 
sazrela, sugerirao mi je Glavar Glavnog stožera, general Marić, da ja 
to predložim vojskovođi Kvaterniku. Ja sam to i učinio, prigodom jedne 
šetnje automobilom, s njim na samu. Vjerujući, naivno, da kao nepo- 
sredno potčinjeni imam pravo, dapače i dužnost, svome pretpostavljenom 
izložiti ideju, kao predmet za mirnu diskusiju, ostavljajući njemu, kao 
odgovornom, da je prihvati ili odbije, ja sam bez uvijanja iznio razloge, 
koji govore za taj prijedlog. Ja nemam literarnog talenta, da zorno osli- 
kam reakciju Vojskovođe, koja je uslijedila. To je bila prava eksplozija 
iznenađenja, bacanje u lice optužbi, da smo i ja i svi koji tako nešto 
misle totalni ignoranti balkanskog tipa, nesposobni ocijeniti odnos snaga, 

s bujicom prijetnji i mnogošta drugo u tom smislu. Pouka za sve nas bila 
je očita: Očekivati od vrhova bilo što, što izlazi iz okvira bezuvjetne 
njemačke pobjede, iluzorno je; raditi nešto u tom smislu pogibeljno je; 
dakle, ako se nešto u tom smislu radi, treba to raditi oprezno i diskretno 
i samo u najužem krugu sigurnih prijatelja i sumišljenika. 


I na području unutrašnje politike, događaji su se razvijali tako, da je 
povjerenje časnika u režim danomice slabilo. Zatvaranje dr. Mačeka i 
drugih prvaka HSS, razoružanje Hrvatske Seljačke i Građanske zaštite, 
koje su odigrale važnu i pozitivnu ulogu u prvim danima života države, 
razbijanje drugih hrvatskih organizacija ili postavljanje komesara u iste, 
djelovalo je porazno. Vjera da između ustaškog režima i HSS postoji 
neka vrst tihe suradnje, izgubila se je. Nasuprot tome, postajalo je sve 
očitije, da ustaški režim ide za tim, da sebi osigura monopol vlasti, bez 
obzira na posljedice, i da se ne ustručava upotrijebiti i nasilne metode 
da eliminira sve potencijalne konkurentne za vlast, u prvom redu najveću 
hrvatsku stranku i legitimnog predstavnika većine hrvatskog naroda, 
tj. HSS. 

Pojava buntovnika —najprije onih četničke, a nakon ulaska u rat 
Sovjetskog Saveza i onih komunističke tendencije— nije predstavljala 
iznenađenje. Računalo se je, međutim, da će pobune biti samo lokalne, 
da će u njima sudjelovati samo manjinski dio pravoslavnog pučanstva, 
potaknut od eksponenata beogradske čaršije, koji su nestankom Jugosla- 
vije izgubili svoje privilegije, da će većina pravoslavaca ostati mirna, 
te da će se te manjinske pobune moći i suzbiti, kad se učvrsti hrvatski 
redarstveni, administrativni i vojnički aparat. 

Ovakva predviđanja —ne samo u krugovima časnika, nego i opće- 
nito— pokazala su se s vremenom kao suviše optimistička. Vrijeme je na 
vidjelo iznijelo kompliciranu kombinaciju raznoraznih čimbenika, s koji- 
ma u početku nitko nije računao, ili je minimalizirao njihov mogući 
učinak, a koji su sudbonosno djelovali na razvoj i zamah pobune: držanje 
i intrige Talijana, koji su u ni od koga očekivanoj mjeri potpomagali 
četnike, pa i partizane, a paralizirali djelovanje hrvatskih vlasti i voj- 
ničkih postrojba u njihovoj zoni; neobično aktivnu propagandu Savez- 
nika u korist pobunjenika i njihovu materijalnu potporu; pogrešna poli- 
tika i vojnička taktika Nijemaca u borbi protiv pobunjenika, koja je 
vezala i rad hrvatskih postrojba i, konačno, kao zadnja karika u tom 
lancu, pogrešna politika hrvatskih vlasti, izražena u toleriranju samo- 
voljnih, a katkada i od vrha odobrenih akcija pojedinih ustaških funkcio- 
nera protiv pravoslavnog pučanstva, pa katkada i protiv protu-ustaški 
raspoloženih Hrvata. 

To je problem, razvikan pod imenom ustaških zločina, ustaških klanja 
i ekscesa, s kojim se još i danas, nakon 30 godina, svi neprijatelji Hrvata 
—kako komunisti u domovini, tako i srpska emigracija u zapadnom 
svijetu— obilato (i, nažalost, s dosta uspjeha) služe da ocrnjuju čitavi 
hrvatski narod i osporavaju mu pred svijetom pravo na samostalnost u 
vlastitoj državi. Prikazati taj problem u cijelosti, prelazi okvir ovog pri- 
kaza, a osim toga, manjkaju mi dokumentirani podaci i osobna iskustva, 

jer sam ubrzo bio maknut s položaja, na kojem sam imao uvid u razvoj 
događaja te naravi. Prikazati to u cijelosti bila bi, u interesu hrvatske 
stvari, dužnost onih funkcionera NDH, koji, po položajima na kojima su 
bili, o tome više znadu, možda raspolažu i sa stanovitim dokumentima, 
i koji, u nekom smislu, snose i političku i moralnu odgovornost za to. 
Oni bi, dokumentirano, bez pretjerivanja i pristranosti, trebali prikazati 
politički i psihološki predhistorijat, koji je doveo do tog stanja, iznijeti 
otvoreno vlastite pogreške, kojih je bilo i koje ne možemo tajiti, uzroke 
istih, a paralelno s tim i ekscese, zločine i klanja, počinjena od naših 
neprijatelja nad hrvatskim narodom, tako da se dobije uravnotežena 
slika, a ne da povijest toga razdoblja bude svijetu prikazana jednostrano, 
od strane naših neprijatelja, ili od s našim prilikama nedovoljno upoznatih 
stranaca, Ja ću se ovdje ograničiti na prikaz takvih događaja u početnom 
razdoblju općenito, a posebno u pogledu, kako se je to odrazilo na razvoj 
i držanje Hrvatskog Domobranstva. 


Ja sam u tom razdoblju bio Glavar Vojnog ureda vojskovođe Kva- 
ternika, kao Ministra Domobransiva, i na mojem su se stolu danomice 
gomilala izvješća vojnih zapovjednika, oružništva i građanskih vlasti s 
raznih područja države o prilikama u dotičnom kraju i, među ostalim, 
o izgredima pojedinih ustaških funkcionera protiv pučanstva, sa zahtje- 
vima, da se izdaju nalozi i odredbe, da se s tom praksom prestane. 
Analizirajući uzroke takvih ispada, možemo ih podijeliti u dvije grupe. 
U nekim krajevima, oni su ležali u reakciji hrvatskih nacionalističkih 
elemenata na nasilja i klanja, koja su od početka rata, tj. od 6. travnja, 
počinili srpski četnici, drugi ekstremni srpski elementi, pa, dapače, i 
neke postrojbe redovite jugoslavenske vojske nad hrvatskim pučanstvom 
od 6. travnja nadalje, kad su još velikosrbi živjeli u uvjerenju, da će 
«slavna» jugoslavenska vojska dugo vremena pobjedonosno odolijevati Ni- 
jemcima i da je došao moment, kad se bez ograničenja i bez odgovornosti 
može istrebljivati Hrvate. U nekim drugim krajevima to je bila psihološ- 
ka reakcija hrvatskih ekstremista na muke i nasilja, koja su Hrvati trpjeli 
za vrijeme Jugoslavije. Ako, dakle, tražimo gdje je krivnja, objektivno se 
može tvrditi, da ista nije jednostrana, samo na ustašama, a još manje na 
Hrvatima u cjelini, nego da je ima na obim stranama i da duboke uzroke 
iste ne možemo pripisati situaciji toga momenta, nego ih treba tražiti 
dublje u prošlosti. No, bilo da su uzroci nemira ležali na jednoj ili drugoj 
strani, posljedice su bile uvijek iste, tj. svaki nered je popunjavao redove 
pobunjenika. Iz izvješća podređenih s terena se je vidjelo, da tamo vlada 
uvjerenje, da Poglavnik, Vojskovođa, Vlada i vrhovi u Zagrebu ne znaju 
šta samovoljni pojedinci rađe na terenu, i da je dovoljno istima prikazati 
pravo stanje, te će onda oni ukloniti uzročnike izgreda i načiniti red. 
U Glavnom stožeru Domobranstva izrađen je bio konkretan prijedlog, 
da se točno odredi djelokrug vlasti, dužnosti i odgovornosti vojničkih 
zapovjedništava, građanskih vlasti i ustaških stožernika, logornika i osta- 
lih funkcionera, te da se nitko ne miješa u djelokrug drugog. Suzbijanje 
pobune, da se povjeri isključivo područnim domobranskim zapovjedništvi- 
ma, istima potčine i sve ustaške postrojbe na dotičnom području i odredi 

način suradnje drugih vlasti. Osim pojedinačnih odredaba, kojima su se 
djelimično regulirala razna pitanja sporednog značenja, u tom pogledu 
nije učinjeno ništa. 


Pri postrojavanju oružanih snaga države, ustaški režim je, imitirajući 
Nijemce i Talijane, usvojio dvostruki kolosjek: Hrvatsko Domobranstvo, 
kao redovitu vojsku, i Ustašku vojnicu, kao neku vrst stranačke vojne 
postrojbe. Ustaška Vojnica —manjinski dio oružanih snaga— bila je od 
režima u svemu favorizirana: u naoružanju, dodjeli opreme, smještaju, 
plaći i drugim privilegijama; Domobranstvo je stavljeno u drugi red. 
U pogledu borbenog kapaciteta, treba dati puno priznanje postrojbama 
Ustaške Vojnice; časništvo i momčad bili su nacionalno radikalizirani, 
borbeni moral bio je visok. Međutim, u borbama protiv pobunjenika, 
zapovjednici tih postrojba djelovali su većinom samovoljno, po svojem 
nahođenju, bez organizirane suradnje s domobranskim zapovjedništvima. 
Tako su one često puta vršile smjele operacije, razbile pobunjenike, 
osvojile stanovita mjesta ili položaje, postigavši brijantne taktičke uspje- 
he, ali, u okviru opće strateške situacije, ta su mjesta ili položaji bili 
neodrživi. Nakon uspjeha, one bi se vraćale u svoje garnizone, ostavlja- 
jući držanje tih prostora domobranskim postrojbama, na koje je onda 
padala krivnja i odgovornost, kađ su zbog neodrživosti morali biti na- 
pušteni. Prvorazredni borbeni kapacitet tih postrojba bio je, tako, uludo 
trošen za lokalne taktičke i trenutne psihološke uspjehe, s minimalnim 
koristima u općem strateškom okviru. 

Tako se je, već negdje ujesen 1941. stvorila apsurdna situacija: 
Na većem dijelu državnog teritorija bijesni građanski rat. Nijemci brane 
prostore, koji su od interesa za njih i komunikacijske linije, koje vežu 
te prostore, i za to upotrebljavaju i dio brvatskih oružanih snaga. Držav- 
no vodstvo vodi proosovinsku politiku, u koju narod nema povjerenja i 
maćehinski se ponaša prema većinskoj, redovitoj vojsci, koja ustvari 
predstavlja oružani narod, i na kojoj leži glavni teret suzbijanja pobuna. 
Osim toga, ne pokazuje volje i sposobnosti da primijeni svrsishodnu poli- 
tiku i opću strategiju za suzbijanje pobuna, te umjesto konsolidacije 
države, vodi neku vrst permanentne revolucije, što ide na ruku talijanskoj 
intrigantskoj politici i metodama komunističkih profesionalnih revolucio- 
naraca za slabljenje države i popunjavanje redova pobunjenika. S druge 
strane, Hrvatsko Domobranstvo, kao redovita vojna snaga države, nije 
imalo dovoljno snaga, da brani sve prostore, a od vlade nikad nije dobilo 
određene direktive, što je s političkog i strateškog gledišta nužno braniti, 
a što se privremeno može napustiti, niti slobodne ruke, da spriječi djelo- 
Vanje neodgovornih čimbenika, čiji su postupci pobunu potpirivali, 
umjesto da je smiruju. I konačno, uvjerenje većine časničkog zbora i 
momčadi (a i većine naroda), da je beskompromisna proosovinska poli- 
tika državnog vodstva pogrešna i da će, u tom pogrešnom okviru, sve 
žrtve malo utjecati na sudbinu države na koncu rata, te da prema tome, 
uspjeh ili neuspjeh neke operacije njihove jedinice, u globalnom okviru 
ništa ne znači. 

TRAŽENJE VEZA S HRVATSKOM SELJAČKOM ST RANKOM 


Eto, u tom razvodu braka između državnog vodstva i redovite oružane 
snage države leže uzroci, da su hrvatski časnici prestali očekivati, da 
će vodstvo naći izlaza iz te komplicirane situacije, te su oni sami počeli 
tražiti puteve. Časnici, koji su u bivšoj jugoslavenskoj vojsci bili depo- 
litizirani i slabo upućeni u komplicirane trikove politike, zainteresirali 
su se sada za politiku i počeli su politički misliti. Dodir s mnoštvom pri- 
čuvnih časnika, intelektualaca, koji su u to bili bolje upućeni, kao i nova 
vlastita iskustva, stečena životom u hrvatskoj sredini, pridonijeli su tome, 
da su oni s više razumijevanja i dubine mogli prosuđivati politička 
zbivanja, njihove uzroke i njihove moguće posljedice. 

Želim posebno naglasiti, da časnici sve do mojeg odlaska u siječnju 
1944., a i kasnije, nikad nisu stvorili kakvu organiziranu konspirativnu 
grupu, sa svojom hijerarhijom, pravilima, obaveznim izvršenjem zadataka 
i slično. Suradnja se je vršila neprekidnom izmjenom misli, ideja, poda- 
taka, zajedničkom analizom situacije, bez obzira na čin i položaj, i onda 
je svaki smatrao svojom moralnom obavezom učiniti što mu je bilo 
moguće u okviru svoga djelokruga. Svaki iz vrhova u Zagrebu bio je u 
osobnoj i prijateljskoj vezi s nekima od svojih drugova u provinciji i na 
borbenim položajima, tako da su ideje i podatci strujali odozgo nadolje, 
i obratno, i obuhvatili praktično pretežnu većinu časnika Hrvatskog Do- 
mobranstva. 

Naravno, prvi pogledi bili su upereni na HSS, koju je većina hrvatskih 
časnika smatrala legitimnim predstavnikom hrvatskog natoda, unatoč 
tomu što ona nije sudjelovala u vlasti. Mada je dr. Maček bio zatvoren, 
a ostali prvaci iz vodstva HSS, npr. ing. Košutić, dr. Torbar, Pernar, 
Reberski, Smoljan, Andres i drugi, izolirani i povremeno i pritvarani, 
nadalo se je, da će oni, preko svojih veza s HSS-ovačkim prvacima, koji 
su sudjelovali u režimu, kao i s umjerenijim ustaškim prvacima, moći 
utjecati na vrhovno vodstvo države, pa i na pobunjenike na terenu, da se 
priječe izgredi i nasilja s obje strane. Treba imati na umu, da su kroz 
duže vrijeme i komunistički partizani, iz oportunizma, tražili veze S 
ljudima iz HSS na terenu, operirali u svojoj propagandi s povijesnim 
ugledom Radića i s ugledom u narodu dr. Mačeka, i bili spremni činiti 
koncesije ljuđima iz HSS. Smatralo se je, nadalje, kao sigurno, da će 
ljudi iz HSS u zemlji uspjeti uspostaviti veze sa svojim prvacima u 
Londonu, i preko njih s budućim pobjednicima, Saveznicima, te da će 
se tako dobiti orijentacija i neke direktive za držanje i rad u našoj kom- 
pliciranoj situaciji. 

Ovdje je potrebno reći nekoliko riječi o situaciji HSS u tome raz- 
doblju. 


HSS je svakako jedina demokratska stranka europskog kalibra u 
hrvatskoj političkoj povijesti. Njen demokratski značaj proističe iz činje- 
nice, da se je ona do pune snage razvila povjerenjem hrvatskog naroda, 
koje joj je on uvijek davao pod najtežim prilikama terora, izbornih 
falsifikata, prevara i nasilja beogradske pseudođemokratske, a kasnije 

monarho-fašističke čaršije. Demokratski značaj stranke —a ujedno i 
demokratska zrelost hrvatskog naroda —osjećala se je i u tome, što je 
snaga stranke uvijek rasla, kada je ona govorila i radila ono, što je narod 
u duši osjećao, a popuštala je u snazi u momentima, kad je njeno vodstvo 
učinilo po koji potez, koji se narodnom kolektivu nije sviđao. Na zadnjim 
izborima, godine 1935. i 1938., ona se je pretvorila u općenarodni pokret. 
Povjerenje čitavog hrvatskog naroda stranka je dobila na bazi hrvatskih 
nacionalnih težnji, a ne na bazi socijalnog programa HSS. 

Neposredno pred rat stranka je putem Sporazuma ostvarila Banovinu. 
Ova se je, objektivno uzevši, u ondašnjoj međunarodnoj situaciji, kad je 
zbog opasnosti od Hitlera (a za nas Hrvate još više od Mussolinija) mo- 
ralo ići oprezno, mogla smatrati kao prvi korak k nacionalnom oslobo- 
đenju od Beograda, kao jedna etapa k tome cilju, dakle kao racionalni, 
logični i u datim prilikama svrsishodni politički potez za dotični povijesni 
moment. No, puč srbijanskih časnika od 27. ožujka 1941., koji nije bio 
uperen samo protiv Pakta, nego i protiv Sporazuma, stvorio je NOVU 
povijesnu situaciju, koja je imperativno zahtijevala NOVE PUTEVE i 
NOVE ODLUKE. Stranka je, međutim, ignorirala tu provokaciju veli- 
kosrpstva i produžila staru politiku sporazumijevanja s Beogradom, Rat 
i brzi raspad Jugoslavije stvorili su opet NOVU povijesnu situaciju, gdje 
su opet bile potrebne NOVE odluke. Iako su vodstvu stranke bile poznate 
sve slabosti jugoslavenske vojske i njena nesposobnost za vođenje moder- 
nog rata, te prema tome i mogućnost okupacije Jugoslavije —dakle, i 
hrvatskih krajeva— od strane Osovinskih sila, ništa nije bilo promišljeno 
i pripremljeno šta da se radi u takvoj situaciji, te ni stranački prvaci, niti 
organizacije stranke, niti hrvatski narod nisu imali nikakvih smjernica. 
Dr. Maček odmah je bio zatvoren od ustaša, pojedini prvaci su se, bilo iz 
idealnih motiva, bilo pod pritiskom sile, bilo iz oportunizma, priključili 
ustašama ili partizanima, a narod, koji je s oduševljenjem prihvatio 
Hrvatsku Državu, ubrzo je sa zdravim instinktom uvidio, da ustaše istu 
vode pogrešnim putem, izložen pritiscima s desna i lijeva, tražio je 
putokaz od stranke, koga nije bilo. Temelj snage stranke, tj. narod, 
postojao je, ali nije postojalo organizirano vodstvo, da izrabi taj poten- 
cijal. Tek kasnije, u godini 1942., kad je pritisak Ustaškog redarstva 
popustio, počeli su djelovati kao vodstvo HSS ing. August Košutić, prof. 
Lujo Tomašić i dr. Ivanko Farolfi, zamjenik zastupnika HSS za kotar 
Vis, koji je tada bio u Zagrebu. Kako je stan ing. Košutića bio pod 
paskom, a prof. Tomašić živio skriven u jednom stanu u Klaićevoj 
ulici, glavnu djelatnost obavljao je dr. Farolfi. S njim su bili u vezi 
mnogi domobranski časnici, i s njim, kao i s ostalom dvojicom, stupio 
sam u vezu i ja nakon povratka s Istočnog bojišta. 

Tu potencijalnu snagu HSS u hrvatskom narodu osjetili su i Nijemci 
i četnici i partizani, i svaki od njih pokušao ju je na svoj način iskoristiti. 


Od strane Nijemaca, dodiri s HSS nisu postojali samo od strane gene- 
rala Glaise von Horstenau, kako se općenito smatra, nego i od strane 
drugih vojničkih zapovjednika, pa i od političkih čimbenika. Njihov je 
cilj bio osposobiti hrvatske oružane snage, da na sebe prime ulogu suz- 

bijanja pobuna na čitavom hrvatskom prostoru, ili, u najmanju ruku, 
da budu u stanju osigurati komunikacije s Balkanom i stanovite objekte 
od ekonomske važnosti za Nijemce. Oni su uvidjeli, da se to ne može 
postići kroz ustaški režim i Ustašku Vojnicu, i ispravno ocijenili, da to 
neće moći učiniti ni HD, dok vlada nepovjerenje između istog i ustaškog 
režima, da je HD politički i psihološki vezano za HSS i da samo pri- 
sustvom stranke u vladi NDH može doći do bitne izmjene i u vojničkoj 
situaciji. Razgovora je bilo više u toku godina 1942. i 1943. Nekoliko 
sastanaka između njemačkog predstavnika Neudorfa i ing Košutića (kat- 
kada i dr. Torbara) održano je u stanu pok. generala Pere Blaškovića u 
Gajevoj ulici, koji je u tim razgovorima zastupao HD. Razgovori su 
vođeni u smislu, da HSS dozvoli nekolicini svojih predstavnika sudjelo- 
vanje u ustaškoj vladi, na što bi Nijemci pritiskom ishodili pristanak 
dr. Pavelića, gdje bi onda ti predstavnici nametnuli svoj utjecaj, uveli 
pomirljiviju politiku prema pravoslavnom pučanstvu, pojačali organiza- 
ciju HD i tako pridonijeli ostvarenju mira i reda na hrvatskom području. 
Druga je varijanta bila stvaranje nove vlade od umjerenih ustaša i struč- 
njaka, bez dr. Pavelića, koju bi HSS pomagala bez izravnog sudjelovanja. 

Pregovori nisu doveli ni do kakvih rezultata. Ing. Košutić, koji nije 
vjerovao u njemačku pobjedu, nije želio kompromitirati stranku kao kola- 
boratora i nije htio donijeti nikakve odluke bez pristanka dr. Mačeka, 
s kojim je svaki dodir bio onemogućen. Dr. Pavelić opirao se je svakom 
pokušaju slabljenja ustaškog režima i u tome nalazio punu potporu 
njemačkog poslanika Kasche-a i ministra Ribbentropa. 


Dodire s HSS i HD tražio je i Draža Mihajlović. U toku 1942, i 1943, 
dolazili su tajno u Zagreb njegovi izaslanici. Razgovore s njima vodio je 
dr. Farolfi, a od strane HD puk. Stjepan Mateša, Ja u tim razgovorima 
nisam sudjelovao. Uspjeha nije bilo iz više razloga. Četničke snage na 
hrvatskom teritoriju sastojale su se od svega nekoliko odreda, koji su svi 
od reda bili u formalnoj kolaboraciji s Talijanima ili Nijemcima, a osim 
toga, odgovorni za pokolje hrvatskog katoličkog i muslimanskog življa. 
Nikakve političke garancije nije Draža bio voljan, a niti bio u stanju dati. 
Suradnja HSS i HD s njim samo bi njemu poslužila, da pojača svoj 
kompromitirani položaj, bez ikakve protuusluge za Hrvate. 

Drugačija je bila politika partizana prema HSS i HD. Njihova je 
stalna bojazan bila, da bi se HSS mogla aktivirati, uspostaviti vezu sa 
Zapadnim Saveznicima, da bi je ovi, kao antikomunističku i demokratsku 
snagu, prihvatili i politički podržali i preko nje dobili na svoju stranu HD. 
To bi bio udarac, ne samo za njihov politički utjecaj, nego bi bitno 
oslabilo i njihove vojničke snage, jer bi mnogi nekomunistički elementi u 
NOV prešli u redove domobrana, a svakako i najveći broj novih pri- 
došlica iz redova Hrvata. 

U tom cilju, partizani su primjenjivali dvostruku taktiku. Na terenu, 
u hrvatskim krajevima, oni su u prvo vrijeme nastupali kao pristaše i 
simpatizeri HSS. Na njihovim sastancima, govorilo se je u duhu Radićeve 
ideologije i visjele su hrvatske zastave i slike Radića i Mačeka. Nastojali 
su pridobiti lokalne prvake HSS, bilo sitnim uslugama, bilo pritiskom. 

Istovremeno su razvili propagandu u domobranskim postrojbama za prije- 
laz na njihovu stranu. Tek kasnije, kad među hrvatskim pučanstvom 
nisu imali vidnijih uspjeha, a osim pojedinačnih otpadništva ni u redovima 
domobrana, upotrijebili su drugu taktiku: otpočeli su propagandu protiv 
HSS i počeli tražiti dodire s domobranskim časnicima na vrhu, tj. u 
Ministarstvu i u Glavnom stožeru. j 


Tako su, među ostalim, u lipnju 1943. preko jednog prijatelja iz 
građanstva (čije ime iz razumljivih razloga ne spominjem), zatražili, da 
se ja sastanem s predstavnicima partizanskog Glavnog štaba, koji dolaze 
kao predstavnici Tita. Nakon savjetovanja s drugovima časnicima i s 
Ing. Košutićem, ja sam pristao. Izaslanici su se predstavili kao Žnidaršić 
i Brkić, no nisam siguran, da su to bila njihova prava imena. Na kasnije 
razgovore dolazio je samo Žnidaršić, jer je Brkić, navodno, bio ranjen 
u borbi. Razgovori su vođeni, s dužim ili kraćim prekidima, do prosinca 
godine 1943. Po sporazumu s vodstvom HSS i drugovima časnicima, ja 
sam zastupao slijedeća gledišta: HD je spremno stupiti u borbu protiv 
nazi-fašizma na demokratskoj osnovi. HD smatra, da ta borba nije 
predmet samo vojničkog, nego i političkog značaja. Dokaz za to pruža, 
među ostalim, i sama struktura NOP, koja ima svoju političku organiza- 
ciju, i NOV je samo vojničko oruđe političkog vodstva. Gledište časnika 
HD je, da u tome momentu, na hrvatskom narodnom području postoje 
dvije realne političke snage. U prvom redu, to je HSS., kojoj je hrvatski 
narod dao neosporivo političku legitimaciju i za koju časnici vjeruju, 
da —unatoč pojedinačnim otpadništvima među ustašama i partizanima, 
i unatoč udarcima, koja je pretrpjela— još uvijek predstavlja volju veći- 
ne hrvatskog naroda. U drugom redu to je tzv. Narodni Oslobodilački 
Pokret, koji nema formalne političke legitimacije, no koji, unatoč tomu, 
predstavlja realni politički i vojnički čimbenik, koji nitko ne može i ne 
želi ignorirati. Prema tim gledištima, domobranski časnici smatraju, da je 
najbolji prirodni i demokratski put, da se te dvije komponente sporazume 
na zajedničkoj političkoj platformi, a HD će onda vjerno postupati po 
smjernicama te zajedničke volje. Dakle, od samog početka domobranski 
časnici nisu željeli donositi političke odluke na svoju ruku, niti voditi 
neku svoju politiku, nego su zahtijevali demokratsku političku osnovu. 
Partizanski predstavnici pak izbjegavali su razgovore s HSS i željeli 
razgovarati samo s domobrancima. Igra je bila očita: odvojiti domo- 
branstvo od HSS i na taj način onesposobiti oboje: HSS bi ostala bez 
oslonca snage, a HD bez političkog oslonca. 

Da bi se već jednom izišlo iz tog bespuća, domobranski časnici zajed- 
no s vodstvenom trojicom iz HSS izradili su uvjete, pod kojima bi časnici 
HD bili spremni surađivati s NOP 1 pod kojima bi oni mogli jamčiti, 
da će se postepeno, prema lokalnim prilikama, ali u relativno kratkom 
vremenu moći prevesti glavninu hrvatskih oružanih snaga na stranu 
Saveznika. Glavni uvjeti bili su slijedeći: 

1) Hrvatsko Domobranstvo surađivat će s NOV, tvoreći posebne 
jedinice, pod svojim časnicima i dočasnicima i s hrvatskim oznakama. 

2) Radi jedinstva operacija postojat će u Glavnom štabu NOV po- 

seban odjel HD, preko koga će se izdavati zapovijedi za operacije HD. 
Ujedno će ovaj odjel biti mjerodavan za osobna pitanja časnika, dočasni- 
ka i momčadi HD. 

3) U postrojbama HD neće u principu postojati ustanova «politič- 
kog komesara». No, ako je to potrebno, da bi postojale jedinstvene po- 
strojbene forme, u domobranskim postrojbama komesari će biti osobe, 
koje same jedinice izaberu, a neće biti imenovani odozgo. 

4) Ukoliko bude pridolazio priliv novih boraca iz redova pučanstva, 
ostavlja se pridošlicama na volju, da se uvrste u jedinice NOV ili u HD. 

5) Ukoliko na savezničku stranu bude prelazio veći broj jedinica 
HD, tako da one mogu vršiti operativne zadatke na većim područjima, 
utoliko će se s tih područja povlačiti za borbu u svojim zavičajnim 
krajevima snage NOV, koje su došle sa strane (Srbijanci, Crnogorci). 

Partizanski Vrhovni štab ove je uvjete odbio, i nakon toga su pre- 
kinuti daljni razgovori. Tek tada su partizanski predstavnici dobili ins- 
trukcije, da stupe u vezu s HSS, i početkom prosinca ja sam Žnidaršića 
stavio u vezu s prof. Lujom Tomašićem. Do mojeg odlaska, 9. siječnja 
1944., bila su 2 ili 3 razgovotra između njih. O daljem toku pregovora, 
koji su doveli do odlaska ing. Košutića k partizanima u godini 1944., 
meni nije ništa pobliže poznato. 


DODIRI SA SAVEZNICIMA 


Kao što je već spomenuto, pokušaj, da se sa Zapadnim Saveznicima 
uspostavi veza preko vojnih izaslanika u Sofiji i u Madridu, bio je 
energično odbijen od vojskovođe Kvaternika. No, postojala je nada, da 
će predstavnici HSS na Zapadu uspjeti uspostaviti vezu s domovinom. 
Vrijeme je, međutim, prolazilo i nikakve veze nisu bile uspostavljene. 
Niz poruka preko Švicarske i Vatikana od HSS i iz redova HD ostajale 
su bez odgovora i nije se uopće znalo, da li su stigle u prave ruke. 
Zamjerke i kritike, koje su padale na račun predstavnika HSS na Zapadu, 
bile su velike. Tek nakon rata, kad se je saznalo, da su sve izbjegličke 
vlade bile formalni zarobljenici engleskih političkih obavještajnih organa, 
te da je i veza s formalnim predstavnikom jugoslavenske vlade u zemlji 
Dražom Mihajlovićem bila mršava i pod strogom kontrolom Engleza, 
ove su zamjerke donekle ublažene. Povremeno dobiveno je nekoliko 
oskudnih i fragmentarnih podataka od Slovenca g. Avsenika, i to je bilo 
sve. Stanje, dakle, na Zapadu, ukoliko se tiče gledišta zapadnih velesila i 
također ukoliko se tiče rada i odnosa u izbjegličkoj vladi, predstavljalo 
je u domovini jednu nepoznanicu, 


Negdje u jesen 1942. javio je g. Avsenik, koji je preko Vatikana bio 
u vezi s. g. Krekom, da Srbi u Londonu s dosta uspjeha dokazuju, da je 
za poraz jugoslavenske vojske u 1941. kriva izdaja Hrvata, i da hrvatski 
predstavnici nemaju materijala da te optužbe pobiju. Na zamolbu dr. 
Farolfia, odlučeno je, da se pokuša dostaviti u London dokumentirani 
materijal o stvarnim uzrocima sloma. General Prpić povjerio je tu dužnost 

meni. Poslužio sam se s odgovorima, koje su na upitnik vojskovođe Kva- 
ternika dali svi časnici i mnogi građanski činovnici o događajima, koji su 
se zbili u njihovom djelokrugu rada od puča 27. ožujka pa do kapitulacije, 
17. travnja 1941. Takvih odgovora bilo je oko 1500. U Ministarstvu 
Oružanih Snaga stvoreno je povjerenstvo (pod puk. Gostićem), koje je 
te odgovore sredilo, klasificiralo i spremalo dokumentarni materijal za 
Povijest. Povjerenstvo je utvrdilo, da oko 600 odgovora ima veliku povi- 
jesnu vrijednost, a oko 150 od tih da imaju izvanredan dokumentarni 
značaj. 

Izuzeo sam iz Ministarstva tih 600 odgovora pod izlikom, da ću 
ničkim pripravnicima u Središnjoj Domobranskoj Školi u Varaždinu 
održavati seriju predavanja o slomu Jugoslavije (koja sam predavanja i 
održao). Na temelju istih sastavio sam detaljan prikaz, s izravnim cita- 
tima i komentarima, o kaosu i bezglavlju, koji su vladali kod jedinica 
jugoslavenske vojske u svima dijelovima Jugoslavije, s posebnim nagla- 
skom na događaje u jedinicama, koje su bile sastavljene isključivo od 
Srba i operirale u Srbiji i Makedoniji. Kako je moj prikaz obuhvatio oko 
100 na stroju tipkanih stranica i dr. Farolfiu izgledao preopširan, sažeo 
sam isti materijal na oko 20 tipkanih stranica, te su u prosincu godine 
1942. oba prikaza —i opširni i sažeti— u dva primjerka dostavljeni 
Mons. Juretiću u Švicarsku. Jedan primjerak bio je namijenjen dr. Krnje- 
viću, a drugi dr. Šubašiću, Ovaj ih je uputio u Vatikan, i prema tvrdnji 
Mons. Juretića, iz Vatikana su upućeni u London. Miu domovini nismo 
imali potvrdu, da je materijal stigao u prave ruke, Pri nedavnom razgo- 
voru s drom Krnjevićem, on mi je izjavio, da nije primio ništa, a ne zna, 
da li je primio dr, Šubašić. Svakako su došle u ruke Saveznika. 

Od početka godine 1943. dr Farolfi tražio je u nekoliko mahova od 
nas časnika domobranstva odgovore na konkretna pitanja Saveznika o 
stanju u HD i o mogućnostima suradnje sa Saveznicima. Odgovori su 
bez odlaganja davani dr. Farolfiu. Kojim putem je on te obavijesti upu- 
ćivao Saveznicima, nije nam on iz konspirativnih razloga nikad saopćio, 
niti smo ga mi to pitali. Tek početkom godine 1947. saznao sam, da su 
te obavijesti upućivane preko zubara dr. Pandakovića, koji je imao vezu 
s jednim savezničkim obavještajnim centrom u Švicarskoj. 

U siječnju godine 1943. poslao je ing. Košutić obavijest dr, Krnje- 
viću u London o neuspjehu razgovora s delegatima Draže Mihajlovića 
i tražio upute, da li da se pregovori obnove i pod kojim uvjetima. Odgo- 
vora nije bilo. 

Negdje koncem travnja 1943. uputio je general Prpić, Glavar Glavnog 
stožera HD, preko fra Dominika Mandića, u Rim izvještaj o stanju u 
HD, s porukom, da je isto u stanju pomoći stvaranju mostobrana u slu- 
čaju savezničkog iskrcavanja u Dalmaciji. Opet nije uslijedio nikakav od- 
govor. 

Svi ti pokušaji veze sa Saveznicima bili su jednostrani: obavijesti su 
strujale iz Zagreba na Zapad, ali odgovora i konkretnih uputa s druge 


x 


" Dio toga materijala citirao je i dr Ferdo Čulinović u svojoj knjizi «Slom 
stare Jugoslavije». 

strane nije bilo. Iz oskudnih obavijesti iz neutralnih zemalja, kao i iz 
vijesti savezničkih radio-postaja dobivali smo utisak, da je opća tenden- 
cija: organizirajte se i čekajte; dobit ćete upute na vrijeme; ne s komu- 
nistima. 

Tek u srpnju ili kolovozu 1943. stiglo je preko Carigrada pismo Huga 
Seaton Watsona prof. Luji Tomašiću (od prije su se osobno poznavali), u 
kojem on —među ostalim— predlaže, da se iz domovine uputi na Zapad 
netko od HSS i jedan ili više viših domobranskih časnika, dobro upozna- 
tih sa stanjem u domovini, koje bi se dovelo u vezu s hrvatskim prvacima 
u Londonu i sa savezničkim organima, u svrhu, da se organizira suradnja 
HD u borbi protiv nazifašista. Ukoliko se odlazak tih ljudi ne bi mogao 
organizirati u Zagrebu, Seaton Watson je predložio, da bi Englezi pomo- 
gli, stavivši tim ljudima na raspolaganje uredne putnice, vize i svoje 
kanale za prijelaz u neutralnu Tursku, ili, kao drugu alternativu, da bi 
poslali podmornicu, koja bi ih u određeno vrijeme i na određenom mjestu 
na Jadranskoj obali prihvatila, prebacila na Maltu i onda dalje.“ 

Razumije se, da je ova poruka primljena sa zadovoljstvom i kod 
HSS, i kod domobranskih časnika. Moment je izgledao povoljan. Talijani 
su bili na izdisaju i potpuno demoralizirani. Stvarno, nedugo nakon pri- 
mitka pisma, uslijedila je talijanska kapitulacija. Nijemci su na području 
NDH bili oslabljeni, njihove trupe raštrkane, tako da su na mnogim 
područjima bile slabije od hrvatskih postrojba. Ako bi ove bile potpo- 
mognute od Savezničke avijacije, ili, još više, u slučaju Savezničkog 
iskrcavanja na Jadranu, otpor njemačkih jedinica mogao se je slomiti, 
Saveznicima stvoriti mostobran i otvoriti put u srce Europe. Vrhovi usta- 
škog režima bili su smatrani kao sporedni čimbenik. Opće poznato je 
bilo, da su oni izgubili povjerenje naroda i opravdano se je računalo, da 
bi se oni mogli bezbolno ukloniti, ako izgube njemačku i talijansku 
potporu, a HSS i HD dobije Savezničku. Bilo je vjerodostojnih podataka, 
da bi se mnogi iz nižih položaja Ustaškog pokreta pridružili HSS i HD; 
za neke ustaške postrojbe to se je pozitivno znalo. Poznavajući prilike na 
terenu, pretpostavljalo se je, da bi i partizani oslabili, jer bi dobar dio 
nekomunističkih elemenata iz njihovih redova prešao k HSS i HD. 

Konačno, kad su već Englezi poslali poruku, izgledalo je, da s njihove 
strane postoji ozbiljna volja za suradnju. Ogromna većina političkih, 
demokratski nastrojenih, ljudi smatrala je Engleze personifikacijom zrele 
političke proračunatosti i hladnog realizma. Opće je mišljenje bilo, da 
oni za svaki dio svijeta —pa tako i za naš prostor— imaju politički solid- 
no izobražene specijaliste, koji možda nisu u tančine upoznati s drugim 
problemima, ali koji dobro poznaju onaj prostor, koji spada u njihov 
djelokrug. Također je bilo opće mišljenje —i to ne bez temelja— da 
se u tađašnjoj političkoj i vojničkoj situaciji na našem prostoru engleski 
interesi, u općim crtama, poklapaju s hrvatskim, te da postoje logične 


ix Pri nedavnom usmenom razgovoru s Mr, Seaton Watsonom, ovaj mi je izja- 
vio, da on nije pisao to pismo, jer od godine 1942. nije bio na dužnosti, koja je 
trebala imati veze s HSS. On predpostavlja, da je to pismo u njegovo ime po: 


osoba, koja je imala kanale za prebacivanje ljudi, spomenute u pismu. 

pretpostavke i razumijevanje za suradnju s Hrvatima, jer ona, s engleske 
točke gledišta, istima pruža dvije koristi. Prvo, dala bi doprinos u borbi 
protiv nazi-fašizma, i drugo, uklonila bi komunističku pogibelj s toga 
prostora, tako važnog za osiguranje engleske «life-line», tj. linije Gibral- 
tar-Suez. Nitko nije pravio iluzije, da bi Englezi nama pomogli iz nekog 
altruizma, ili zbog nekih apstraktnih moralnih ili etičkih razloga, ali nije 
bilo razloga pretpostavili, da bi Englezi propustili suradnju s hrvatskim 
snagama, koja je u njihovom vlastitom interesu. Kao što će se kasnije 
vidjeti, ta je logika zakazala i —kao što se danas vidi— Englezi su slije- 
dili put, koji je bio protivan hrvatskim, ali i engleskim interesima. 

Po primitku pisma, HSS je odlučila, da ide prof. Lujo Tomašić. Od 
strane domobranskih časnika bilo je predloženo, da idem ja, i to iz 
slijedećih razloga: Ja sam osobno poznavao dr. Krnjevića, dr. Šubašića, 
dr. Bićanića, Jukića i dr. Jančikovića, za koga se je pretpostavljalo, da 
je također u Londonu, jer je bilo poznato, da je pred kratko vrijeme 
barkom bio prešao u Italiju. Nadalje, ja sam duže od svih časnika 
Hrvata (preko 6 godina) radio u beogradskom Glavnom Generalštabu, 
te osobno poznavao mnoge iz srpskih vojničkih krugova u Londonu i 
njihov mentalitet, što je mogla biti prednost u razgovorima ili sporovima 
s istima. Konačno, ja sam dobro govorio francuski, njemački i talijanski 
i dosta dobro engleski. 


Ponuda Seaton Watsona odnoseća se za put u Tursku, nije prihvaćena, 
jer nije davala dosta detalja i u svojoj neodređenosti izgledala je opasna. 
Moje molbe, da u svrhu inspekcije odem do jednog hrvatskog zdruga, 
koji se je nalazio oko Jablanice u Hercegovini (te da se onda sklonim u 
jedno mjesto nedaleko Dubrovnika, očekujući englesku podmornicu) 
odbio je ministar, general Navratil. Stoga je odlučeno, da ja odem jednim 
hrvatskim vojnim zrakoplovom, unatoč riziku, koji je ta alternativa pred- 
stavljala (eventualno otkrivanje na aerodromu Pri odlasku, napadaj nje- 
mačkih lovaca zbog nenajavljenog leta, kao i napadaji Savezničkih lova- 
ea, koji su u to vrijeme danomice letjeli nad područjem NDH). 

Pripreme za odlazak bile su završene već u listopadu 1943., ali se 
je odlazak višekratno morao odgađati, bilo zbog nepovoljnih atmosfer- 
skih prilika, bilo zbog općenite zabrane letova, bilo da nije na raspola- 
ganju stajao zrakoplov s određenim pilotom, satnikom Vladom Pave- 
šićem. 

Tek 7. siječnja ujutro javili su mi drugovi zrakoplovci (puk. Ivam 
Mrak), da će 9. siječnja u 8 sati ujutro za Borovo službeno Ictjeti zrako- 
plov Dornier, pilotiran po satniku Pavišiću, te da žurno zatražim odo- 
brenje, da dobijem mjesto u istom. Zatražio sam i dobio 5 dana dopusta, 
zbog privatnih poslova za Borovo, i odobrenje, da koristim zrakoplov, 
zajedno s mojom suprugom. Želim napomenuti, da to odobrenje nije bilo 
ništa izvanredno, nikakav poseban privilegij, nego traženo i dobiveno na 
temelju općeg naloga, da se časnicima i članovima njihovih obitelji mogu 
odobriti letovi zrakoplovima za privatne poslove, kad zrakoplov nekud 
službeno leti, ako u njemu ima slobodnog mjesta. Odobrenje sam tražio i 

za svoju suprugu iz razloga, što je bilo poznato, da su vlasti zatvarale u 
logore članove obitelji nekih časnika, koji su prešli k partizanima. 

Od dokumenata iz službenog arhiva nisam ponio ništa iz više razloga. 
Nisam želio mojem odlasku dati obilježje krađe službenih dokumenata 
jedne strane i predaja drugoj —dakle, kao neke vrsti špijunska uloga. 
Nadalje, postojao je rizik, da me pri odlasku otkriju, i teško bi bilo 
opravdati držanje povjerljivih dokumenata pri odlasku na dopust. Konač- 
no, sve što je bilo potrebno za razgovore o suradnji sa Saveznicima, 
imao sam u glavi i s time i mogućnost, da kažem ono, što bude potrebno, 
i da prešutim ono, što ne želim reći. 

Jedini dokumenti, koje sam sa sobom nosio, bile su 2 fotokopije i 3 
ovjerena prijepisa ugovora četničkih zapovjednika s Nijemcima i s vlasti- 
ma NDH, što je bilo od interesa pokazati Englezima, da se dokaže 
četnička kolaboracija s Osovinskom stranom. Osim toga, iz arhiva, koji 
je dr. Farolfi imao u jednom privatnom stanu, uzeo sam nekoliko doku- 
menata, koji su na drastičan način prikazivati četnička i partizanska 
krvološtva nad nevinim hrvatskim pučanstvom, sa svrhom, da se Engle- 
zima prikaže, da se za krvološtva ne mogu optužiti samo ustaše, nego 
da njih počinjaju i četnici i partizani. U slučaju bilo kakve sumnje, 
posjedovanje tih dokumenata mogao sam opravdati time, da sam za vri- 
jeme dopusta, u miru, želio izraditi referat o vjerolomstvu četnika te o 
njihovim i partizanskim zločinima, 

Konačno, na malim listićima papira, tankim kao cigaretni papir, u 
rukavici, imao sam pismo prof Luje Tomašića za dr. Krnjevića i maršalu 
Montgomery-u (jer smo svi vjerovali, da uz jadransku obalu operiraju 
samo britanske trupe) i pismo nepoznate mi osobe (tek poslije rata 
saznao sam, da je to bio zubar dr. Pandaković), za britanski Intelligence 
Service. U nuždi, mogao sam ove listiće sažvakati i progutati. 

Po dolasku u Borovo i nakon kratkog zadržavanja tamo, pod izlikom 
da imam obaviti jedan posao u Zemunu, poletjeli smo u tom pravcu, 
i onda promijenili već unaprijed sračunatim kursom za Bari u Italiji, 
kamo smo stigli u 13,30 sati istoga dana. Spustili smo se na amerikanski 
aerodrom, začudo, bez ikakvih smetnja, mada je zrakoplov bio njemačke 
konstrukcije i mada smo u niskom letu (oko 150 m) preletjeli preko više 
vojničkih logora i više protuzrakoplovnih bitnica na položaju. 


PRVI DODIRI SA SAVEZNICIMA 


Po spuštanju, nitko se nije zanimao za nas. Kao anegdotičnu pojedi- 
nost, bez političke važnosti, zanimljivo je spomenuti, da je pilot satnik 
Pavišić po spuštanju odvezao naš zrakoplov i stavio ga u red s nekoliko 
desetina tamo nalazećih se američkih zrakoplova. Odmah je došla auto- 
cisterna s benzinom i pokušali su rezervoire zrakoplova napuniti ben- 
zinom, što smo mi odbili. Postojala je, dakle, stvarna mogućnost, da s 
američkim benzinom poletimo natrag u Zagreb, a da to nitko zapravo 
ne primijeti. Kasnije, za vrijeme internacije, čuo sam, da je zbog našeg 

nesmetanog spuštanja bila provedena stroga istraga i da su odgovorni 
bili kažnjeni. 

Nakon dugog čekanja, došao je jedan američki poručnik, koji je dobro 
govorio francuski. Njemu sam rekao, da sam hrvatski časnik, da sam 
došao u političkoj misiji i da ga molim, da me stavi u vezi sa svojim 
pretpostavljenim. 

Oko 3 sata popodne došao je iz Barija jedan američki major i odveo 
me u jedan američki vojni ured. Tu sam bio primljen od jednog generala 
i jednog nižeg časnika, koji su me ukratko saslušali, ne sastavljajući 
pismeni protokol, Nakon saslušanja upitao me je general, da li želim 
ostati kod njih (Amerikanaca), ili želim da me stavi u vezu s Englezima. 
Moj je odogvor bio, da mi u Hrvatskoj ne pravimo razliku između Ame- 
rikanaca i Engleza, da ih smatramo jednim tijelom, te da, prema tome, 
ostavljam njemu na volju da odluči, kako smatra za najbolje. Kad je 
vidio, da imam pismo za maršala Montgomery-a, odlučio je predati me 
Englezima, i isti major, koji me je doveo, odveo me je u jedan engleski 
vojni ured. Tu je također slijedilo kratko usmeno preslušanje i odvo- 
đenje u jedan zbirni logor izvan Bari-a. 


Danas, kad mnogo toga znademo o razlikama u gledištima između 
Engleza i Amerikanaca u pogledu naših problema, možemo se zapitati: 
ne bi li bilo bolje, da sam zaželio (i uspio) ostati kod Amerikanaca. No, 
ni danas se sa sigurnošću ne bi mogao dati određeni odgovor. Može se 
predpostatviti, da to na stvari ne bi bilo ništa izmijenilo. Danas znademo, 
da je čitava zona Balkana, uključivši i Jugoslaviju, Savezničkim sporazu- 
mom bila prepuštena Englezima. Amerikanci su i Dra Šubašića iz Ame- 
rike ostavili Englezima, kad se je radilo o uređenju jugoslavenskih proble- 
ma. Vjerovatno ne bi ni sa mnom drukčije bili postupali. 

10. siječnja ujutro saslušan sam od strane jednog engleskog kapetana. 
Tom prigodom ja sam mu saopćio, da sam donio šifru za prvi dodir sa 
sumišljenicima u domovini, i predao mu šifru, s 10 raznih ključeva. 

Sudbina te šifre bila je za mene prvi uzrok za uzbunu, prvi znak 
da Englezi mogu biti neiskreni i da treba biti na oprezu. 

Šifru sam sastavio ja sam. Kako nisam stručnjak za šifre, ona je bila 
jednostavna i svaka stručna služba mogla bi je odgonetati za kratko vri- 
jeme. Stoga je bila namijenjena samo za prvi dodir sa sumišljenicima u 
zemlji. Pretpostavljali smo, da —ako do suradnje dođe— Englezi će dati 
i u zemlju dostaviti drugu, kompliciraniju šifru za daljnje dodire. En- 
gleskom kapetanu objasnio sam, da je s prijateljima u domovini ugovo- 
reno slijedeće: 

Prvo, da se preko radio Bari, London i Kairo, među tzv. «posebnim 
porukama» emitira poruka «Đorđe je zdrav», što će za njih značiti, da 
sam ja sretno stigao k Saveznicima. 

Drugo, da bih ja osobno želio čuti tu poruku. 

Treće, da će u četvrtak 15. siječnja u 16 sati, na jednoj radio-postaji 
u Zagrebu u službi biti osobe našeg povjerenja, koje će na određenoj 
valovnoj dužini primiti radio poruku iz Bari-a, a u 20 sati, na jednoj 


261 


drugoj radio-postaji, druge osobe našeg povjerenja, koje će dati odgovor 
na našu poruku i vrijeme i način za daljnje veze. 

U srijedu, 12. siječnja odveli su me u jedan vojnički logor i u tu 
sam, na radio-postaji u jednom kamionu čuo poruku «Đorđe je zdrav». 

U četvrtak, međutim, nitko me nije zvao na sastavljanje radio-poruke, 
kako sam očekivao. Tek u petak, kad sam iz zbirnog logora bio preseljen 
u jednu vilu u Bari-u, sjedište FFS (Field Security Service), šef FFS (i 
moj novi domaćin), kapetan Faithfull, rekao mi je, da je jučer u 16 sati, 
prema mojem iskazu, emitirana jedna radio poruka u Zagreb, ali da u 
20 sati nije bilo odgovora. Na moj upit, šta je poruka sadržavala i zašto 
je sastavljana bez mene, rekao je, da je javljeno samo, da sam ja stigao 
i tražene neke beznačajne vijesti. Tada sam mu se ja požalio, da mi takav 
postupak ne izgleda korektan i da, uostalom, ne vodi ničemu, jer je 
s prijateljima u Zagrebu ugovoreno, da svaka radio poruka mora sadrža- 
vati stanovite tajne elemente. Ukoliko bi ti manjkali, oni iz domovine 
ne bi odgovorili, sumnjajući, da se šifra nalazi u nepozvanim rukama. 
Kasnije je od mene u više mahova traženo, da dadem taj tajni umetak, 
no ja sam odbio dati ga, sve dok se ne raščisti situacija, da li sam 
zarobljenik ili potencijalni suradnik, Tu šifru spominje i dr. Biber (VUS, 
br. 1058). 

Već od 10. siječnja bio sam danomice preslušavan. Preslušanja su 
vršili razni engleski časnici. Glavna tema bila je stanje njemačkih postroj- 
bi na teritoriju NDH i uzgredno opće stanje u zemlji. 

Kasnije, u internaciji, saznao sam od engleskih časnika, da je jedan 
od časnika, koji su u Bari dolazili sa mnom u dodir, bio tadanji kapetan 
engleske vojske Vane Ivanović. Ne znam koji je bio, jer je istih bilo više, 
a osobno ga ni prije ni poslije nisam imao priliku upoznati. Ne znam, 
da li me je ispitivao, ili sa mnom bio u dodiru po nekom drugom poslu. 
No, u svakom slučaju ta obavijest ostavila je na mene mučan utisak. 
Nepojmljivo mi je bilo —i još sada je— da on, kao Hrvat (ili Jugoslaven) 
nije našao za potrebno, da mi se obrati s kojom hrvatskom riječju, ne 
povrijedivši nijedan službeni propis ili tajnu, nego je hinio neznanje 
hrvatskog i obraćao mi se na stranim jezicima. Ako mu je, recimo, bilo 
iz kojih razloga, bilo zabranjeno, da sa mnom saobraća na hrvatskom 
jeziku, mislim da je mogao zamoliti, da netko drugi obavi povjerenu 
mu zadaću. U gospodskoj i civiliziranoj sredini, kao što je engleska, 
svi bi takvu molbu razumjeli. Ako je pak želio perverzno uživati, da on, 
s visine britanskog kapetana, govori sa mnom, kad sam bio u položaju 
zarobljenika, onda je uspio, ali je s tim pokazao ružnu crtu svoga značaja. 


12. i 13. siječnja kasno uveče (ili možda 13. i 14. — nemam točno 
zabilježeno) odveden sam u ured brigadira McLeana. On se je živahno 
zanimao za suradnju HD s NOV, i to po mogućnosti odmah. Glatko 
je odbijao moje gledište, da je suradnja s NOV moguća i s hrvatske strane 
poželjna, da je to zapravo svrha mojeg dolaska, ali ne u obliku bezuv- 
jetnog uključenja HD u NOV, nego na temelju jedne političke platforme, 
koja bi se izradila sa Saveznicima i predstavnicima Hrvata u Londonu. 
On je vidio samo vojničke probleme neposrednog momenta, borbu protiv 

Nijemaca, i nije htio ništa čuti o političkim problemima, koji su vezani 
uz borbu na vojničkom području. Njegovo je gledište bilo do krajnosti 
simplističko: Tito je jedini, koji se stvarno bori protiv Nijemaca. Svi 
drugi samo kompliciraju stvar i štete borbi, unoseći u to političke i iđeo- 
loške probleme. Jedino ispravno rješenje za svakog tko se hoće boriti 
jest pristupiti NOV, i to bez odlaganja. Ništa nije htio ni čuti o HSS, 
o dodiru s hrvatskim predstavnicima u Londonu, ni o kakvoj političkoj 
platformi. Kako su njegova i moja gledišta bila diametralno suprotna, 
i kako ja, po svojoj savjesti nisam mogao pristati na bezuvjetno uključenje 
HD u NOV —drugim riječima, na jednu bezuvjetnu kapitulaciju— a on 
nije htio razmjeti moje razloge, razgovori su ostali bez rezultata. Kasnije 
sam saznao, da je on slijedeću noć, iza drugog razgovora, padobranom 
bačen u blizini partizanskog Glavnog štaba, U čitavom svojem kasnijem 
djelovanju, brigadir McLean bio je beskompromisni svjesni zagovornik 
Tita i partizanske stvari i svjesni ili nesvjesni neprijatelj Hrvata. 

2-3 dana nakon preseljenja iz zbirnog logora u vilu u Bari, došao 

je k meni jedan engleski kapetan i predstavio se je kao kapetan Clissold. 
Govorio je dobro hrvatski i rekao mi je, da je prije rata boravio u 
Beogradu i Zagrebu. Zanimao se je —kako on reče, samo iz osobnih 
razloga— za prilike u Zagrebu i za neke svoje poznanike, od kojih sam 
ja neke poznavao i mogao mu nešto reći, a neke uopće nisam poznavao. 
Pri rastanku ponudio mi je —ako me zanima— svježanj zadnjih emisija 
partizanske radio-postaje Slobodna Jugoslavija. Kad sam ostao sam i 
počeo čitati emisije, postalo mi je jasno, da mi ih je dao na čitanje sa 
svrhom, da me uplaši, Jer, pored izvještaja o borbama, u emisijama su 
danomice donošeni napadaji na mene pod naslovom «Komentari begstva 
pukovnika Babića». Tu me se je nazivalo «ustaški krvnik», «Pavelićev 
pandur», «krvavi pukovnik», «ratni zločinac», «predstavnik domaće reak- 
cije za vezu sa stranom» i tražilo moje izručenje, da mi sude «narodi 
Jugoslavije». 
. Kapetan Clissold mi je i slijedećih dana donosio emisije Slobodne 
Jugoslavije. Na moja pitanja, šta će biti sa mnom, odgovarao je neodre- 
đeno, ali s pesimizmom, da bi onda, onako uzgred, spomenuo, da bi se 
moj osobni položaj mogao za mene vrlo uspješno riješiti, ako bih ja 
stupio u njegovu službu, koja je propagandna, i gdje bih ja mogao korisno 
poslužiti zajedničkoj stvari, pozivajući domobrane preko radia za borbu 
protiv Nijemaca. Drugim riječima, opet neke vrsti bezuvjetna kapitulacija, 
slično kao što ju je zamišljao i brigadir McLean. Kad sam to odbio bez 
prethodne političke platforme, prestao je dolaziti i prestao slati mi emisije 
Slobodne Jugoslavije. Možda su i partizani prestali baviti se sa mnom u 
svojim emisijama, te nije više bilo materijala, da mi slabi moral. 

Prvi službeni izvještaj o mojem dolasku uputio je britanski ambasador 
pri jugoslavenskoj vladi u Kairu, Mr Ralph Stevenson, britanskom Fo- 
reign Office, 20. siječnja 1944.2 

Izvještaj (u prijevodu) je slijedeći: 


* F.O. 371 (42245) R 1040/8/92 (1944). 

«VAŽNO 

TAJNO» 

Jedan hrvatski časnik, imenom potpukovnik Babić, stigao je nadavno u Bari iz 
Zagreba u zrakoplovu Dornier u pratnji svoje supruge. 

2. Preliminarnim ispitivanjem ustanovljeno je slijedeće: 

(a) On je viši časnik Domobranstva i bio je udijeljen kao časnik za vezu s 
njemačkim snagama. 

(b) On je bio zapovjednik Izobrazbenog logora u Stockerau, blizu Beča, 
posjetio je rusko bojište i bio je u Berlinu zadnjeg mjeseca. 

(e) Tvrdi, da mu je povjerena važna politička misija od strane jedne grupe 
viših domobranskih časnika i stanovitih vođa HSS. Odbija, da o tome diskutira 
bilo s kojim britanskim časnikom. Tražio je, da bude poslan u London na razgovor 
s Krnjevićem. Također želi vidjeti Jančikovića. 

(d) Ne želi se sastati ni s kojim predstavnikom Kraljevske Jugoslavenske 
Vlade, niti s partizanima. Izjavljuje, da, sko bude poslan u Kairo, neće govoriti, 
kao i da nije voljan dati bilo kakve vojničke informacije, dok njegov status kao 
emisara ne bude određen. 

(e) Premda spominje svoje dodire s grupom vođa HSS, posebno s Košutićem 
i Tomašićem, priznaje, da on sim nije član HSS. 

(f) Tvrdi, da je njemački vojnički predstavnik u Zagrebu, general Glaise von 
Horstenau, anti-nazi, i da Babić ima jednu tajnu poruku od Generala. 

3. Značajno je, da je Babić upoznat s prisutnosti Jančikovića u Bari-u (ukoliko 
se tiče dodira ovog posljednjeg s neprijateljem, molim vidjeti moje izvješće br. 30). 

4. Britanski časnik za vezu u partizanskom Glavnom štabu (brigadir McLean, 
opaska J. B.) brzojavio je, da Tito traži, da se Babić uhiti kao ratni zločinac. Ovaj 
brzojav također povrđuje spomenuto pod dva (a) i (b). 

5. Želite li, da se Babića pošalje u London radi potpunijeg preslušanja? Ako 
ne, ja sugeriram, da ga se pošalje ovamo (tj. u Kairo) u tu svrhu. Bio bih Vam 
zahvalan za brzi odgovor.» 


Citirao sam ovaj brzojav u cijelosti, jer u njemu ima niz pogrešnih 
podataka i shvaćanja. Tako: 

Ad (c). Nije točno, da sam odbio razgovarati o mojoj misiji s bilo 
kojim britanskim časnikom. Prije slanja tog brzojava, već sam razgovarao 
s brigadirom MeLeanom, satnikom Clissoldom, a razgovori s puk. Rice 
(o tome kasnije) također su već bili u toku. Ostalo je točno, 

Ad (d). Točno je, da nisam htio sastati se s predstavnicima kairske 
izbjegličke vlade i s partizanima. No netočno je, da sam odbio dati 
vojničke informacije. informacije o njemačkoj vojsci sam dao, ali sam 
odbio dati o hrvatskim snagama, dok se ne riješi moj položaj. 

Ad (£). Točno je, da sam rekao, da je general Glaise von Horstenau 
anti-nacist, ali ne shvaćam, otkud je došla tvrdnja, da ja nosim neku 
njegovu poruku. General Glaise, iz razumljivih razloga nije ništa znao 
o mojem odlasku. 

Ad 3. Ne stoji, da sam ja «bio upoznai» s prisutnošću dr. Jančikovića 
u Bariju. Mi u Zagrebu smo znali, da je dr. Jančiković otišao u Italiju 
i pretpostavljali, da je mogao stići u Bari. Kad sam ja to spomenuo 
jednom od časnika, koji me je preslušavao, on sim je potvrdio, da je 
dr, Jančiković u Bariu, i onda sam izrazio želju, da se s njim sastanem, 
što je odobreno. Uzgred rečeno, moje pozivanje na dr. Jančikovića škodilo 

mi je, jer je on (što ja nisam znao) bio pod sumnjom, da je preko četnika 
bio u kolaboraciji s Nijemcima. 

Kopije ovog brzojava bile su poslane raznim britanskim političkim 
i vojničkim uredima, i svi su bili suglasni, da me se pošalje u Kairo (all 
agree that Babic should go to Cairo). Iz nepoznatih razloga, ipak nisam 
bio tamo poslan, nego preslušavam u Bariju. 


POLITIČKI RAZGOVORI 


Tek 15. siječnja pojavio se je čovjek, s kojim će se voditi razgovori 
o mojoj misiji i od koga je ovisila odluka. Predstavio se je kao pukovnik 
Rice iz Političkog odjela Savezničkog zapovjedništva za Sredozemlje. 

Pukovnik Rice govorio je perfektno francuski i njemački i na tim 
jezicima naizmjernično su se vodili razgovori. Ovi bi obično trajali 2-35-4 
dana, onda bi on za 2-3-4 dana izostao, navodno radi referiranja svojim 
pretpostavljenim u Kairu, i tako naizmjenično. On je bio visoko naobra- 
žen čovjek, ali nije odgovarao onakvom tipu stručnjaka, kakvi se sreću 
u britanskoj političkoj praksi, tj. čovjeka, koji u tančine pozna probleme 
na prostoru, koji spada u njegov djelokrug, i snage koje tamo djeluju. 
To puk. Rice nije bio. Ne znam, da li je ikada bio u Jugoslaviji. Nije 
govorio nijedan jezik naroda Jugoslavije i samo je amaterski bio upoznat 
s poviješću, kulturom, međusobnim odnosima naroda, mentalitetu istih 
i političkim snagama, koje tamo djeluju, i sve to nekako skučeno i sve- 
deno na tadašnju situaciju u zemlji, bez veze s prošlošću te, dakle, i bez 
pravog poznavanja uzroka, koji su do tadašnje situacije doveli i, dakako, 
bez pravih ideja, kako da se iz nje iziđe. Jednom riječju, on se je osjećao 
izgubljen u kompliciranom mozaiku jugoslavenskih problema. Moja izla- 
ganja on je s pažnjom slušao, katkada bilježio, po potrebi tražio nado- 
pune i objašnjenja, ali nikad nije neposredno reagirao svojim protuargu- 
mentima ili idejama. Protuargumenti ili odgovori —kad je to smatrao 
potrebnim— uslijedili bi tek nakon njegovog povratka iz Kaira, i onda 
je bilo očito, da isti potječu iz propartizanskih ili pročetničkih krugova. 
Naravno, da je on te argumente iz nepoznavanja stvarnosti uzeo kao 
svoje, ili u najmanju ruku dao im veću važnost, jer potječu iz «prijate- 
ljskog» izvora, nasuprot mojoj argumentaciji, koja je a priori sumnjiva, 
jer dolazi iz «neprijateljskog» tabora. 


Već prigodom prvog razgovora došlo je do neugodne situacije. Ja 
sam, naime, spomenuo pismo Hugha Seaton Watsona prof. Luiji Toma- 
šiću, u kojem on, među ostalim, moli, da se netko pošalje k Saveznicima, 
i obećava, da će odaslane osobe biti dovedene u vezu s hrvatskim pred- 
stavnicima u Londonu, On je zanijekao, da je takav poziv uopće postojao. 
Ja sam, naravno, molio, da se ta stvar raščisti, da ne bi izgledalo, da je 
to izmišljeno, bilo s moje strane, bilo od strane HSS kao jeftini trik. 


* «Imamo dokaze, da je Jančiković kolaborirao s četnicima i tako neizravno 
mogao biti u dodiru s Nijemcima». F.O. 371 (44270) R5953/11/92. 

Tek nakon nekoliko dana, nakon njegovog povratka iz Kaira, on je 
priznao, da je pismo postojalo i potvrdio njegov sadržaj, ali je napome- 
nuo, da se je u međuvremenu između odašiljanja pisma i mojeg dolaska 
politička situacija promijenila u tolikoj mjeri, da su čak i osobe, koje 
su dotadanju politiku vodile i poslale pismo, smijenjene i zamijenjene 
drugim osobama, koje će voditi drugu politiku. Dodao je, da u promi- 
jenjenim prilikama ima malo izgleda, da će mi se dozvoliti sastanak s 
dr. Krnjevićem ili drugim predstavnicima Hrvata u Londonu, te da ću 
morati odlučivati se sim. Kakva je ta nova politika, to nije bilo moguće 
saznati od njega. 

Tek nakon rata bilo je moguće shvatiti dalekosežnost njegovih riječi. 
Tada sam se češće sastajao s jednim bivšim engleskim časnikom, koji je 
nakon demobilizacije ostao u Rimu i koji je bio upoznat s mojim sluča- 
jem. Od njega sam saznao, da je «nova politika» bila odlučena na 
sastanku u Teheranu, u studenom 1945., kada je odlučeno, da se težište 
Savezničke politike u Jugoslaviji prebaci na partizanski pokret. Danas 
je to općenito poznata stvar. 

Za razliku od brigadira McLeana i kapetana Clissolda, koji su rješenje 
vidjeli isključivo u izravnom uključenju HD u NOV, puk. Rice je u 
razgovorima višekratno predlagao dvije alternative, tj. priključenje k 
NOV, ili k izbjegličkoj jugoslavenskoj vladi u Kairu. Treću alternativu, 
izravnu vojničku suradnju HD sa Saveznicima s političkim osloncem na 
HSS, nije htio prihvatiti. 

Pukovniku Rice, ili, bolje rečeno, onima, pod čijim je on utjecajem 
stajao (jer ja imam dojam, da on nije imao vlastitih, samostalnih gle- 
dišta) bile su pred očima, u prvom redu, vojničke potrebe momenta, tj. 
borba protiv Nijemaca. Politički momenti, vizija budućnosti i pitanja, 
kako će se urediti odnosi naroda na tom prostoru, predstavljali su 
predmete sporednog značenje u tom času —predmete, koji se mogu osta- 
viti za kasnije. Kako je mišljenje većine bilo, da jedino partizani vode 
aktivnu borbu protiv Nijemaca, i da isti već imaju ustaljenu vojničku 
organizaciju i taktiku (što ja nisam nijekao), stav puk. Rice bio je, 
da je najlogičnije rješenje, da se HD jednostavno priključi NOV. On nije 
nijekao, da u partizanskom pokretu, istina, prevlađuje utjecaj komunis- 
tičke partije, ali je vjerovao (ili bar je tako govorio), da tamo imaju 
utjecaja i druge stranke i struje, te da nakon rata neće doći do komu- 
nističke diktature, nego će se ostvariti demokratski poredak. Moje tvrđ- 
nje, da se komunisti više bore protiv potencijalnih domaćih konkurenata 
za vlast —četnika u Srbiji i HSS na hrvatskom području— nego protiv 
Nijemaca, on je smatrao pretjeranim i pristranim; ako je takvih akci- 
denata bilo, to su slučajni i u kompliciranoj domaćoj situaciji neizbježni 
slučajevi, a ne sistem, tvrdio je on. Njegovo je gledište bilo, da je Tito 
uspio ostvariti jedinstvo između Hrvata i Srba, što je dokaz, da će nakon 
rata Hrvati imati ravnopravni položaj u Jugoslaviji. Osim toga, Tito je 
Hrvat i partizanski pokret ima pretežno hrvatski značaj. Općenito uzevši, 
komplicirani nacionalni problem u Jugoslaviji bio je kod njega i u njego- 
vim krugovima, kao s mačem presječen simplističkom teorijom: Četnici- 

Dražinovci su Srbi; njihov pokret je srpsko-nacionalni. Partizani su 
Hrvati i partizanski pokret je pretežno hrvatski. 

Za čuđenje je, da je i nakon sporazuma u Teheranu, puk. Rice 
—odnosno krugovi, koje je on predstavljao— nudio i drugu varijantu, 
tj. suradnju s vladom u Kairu i preko nje sa snagama Draže Mihajlovića 
u zemlji. On nije nijekao, da četnici na teritoriju NDH kolaboriraju s 
Nijemcima (ranije s Talijanima) i s ustašama, a u Srbiji da su pasivni 
i u vezi s Nedićevcima. Takve podatke imali su Englezi iz svojih vlastitih 
izvora i prije nego što su od mene dobili kopije ugovora o suradnji. 
On je smatrao, da su, unatoč tomu «Srbi» prosaveznički raspoloženi, 
da bi bilo potrebno «aktivirati» ih za borbu i da bi velik korak u tome 
smislu bio sporazum između Kairske vlade i HD. Taj bi sporazum —pre- 
ma njemu— i Hrvatima donio koristi; s jedne strane, umanjila bi se 
pogibelj komunizacije nakon rata, a, s druge strane, zajednička borba 
zbližila bi Srbe i Hrvate i pojačala uvjete za demokratski poredak i na- 
cionalnu ravnopravnost u Jugoslaviji nakon rata. 

Što se tiče HSS, puk. Rice nije nijekao, da je ona uvijek za sobom 
imala većinu hrvatskog naroda. Priznavao je, da je ona demokratska 
stranka. No, isto tako kao brigadir McLean pri razgovorima u siječnju, 
on nije prihvaćao gledište, da bi ona, u tadašnjim okolnostima, mogla 
igrati političku, a u vezi s HD i vojničku ulogu u korist Saveznika. 
Konfuzija, koja je vladala u pogledu HSS, njezine snage u hrvatskom 
narodu, i uloge, koju bi ona mogla igrati, možda se najvjernije može 
prikazati, citirajući neke pasuse iz izvještaja Randolpha Churchilla, nakon 
njegovog posjeta Hrvatskoj. Iako je njegov izvještaj datiran 19. travnja 
—dakle, kad su moji razgovori s puk. Rice već bili završeni— njegovo 
je mišljenje zanimljivo, jer su identična gledišta vladala već davno prije 
toga. On kaže: 


«..U grubim crtama, stranka je podijeljena u tri približno jednake grupe. Jedna 
surađuje s Pavelićem i ustašama. Jedna se je priključila partizanima. Jedna se je 
raspala i, kao Maček, pritajila što više moguće (has lain as low as possible), 

Od nedavno, komunistički elementi među partizanima oštro napadaju Mačeka... 
Ja sam imao duge razgovore s četiri ili pet vođa za vrijeme mog boravka u 
Hrvatskoj. Dva najutjecajnija su Frol i Magovac... Ovi ljudi ne prihvaćaju komu- 
nističko gledište, da je Maček izdajnik. Ali oni misle, da s obzirom na stalnu nemo- 
gučnost, da on preuzme vodstvo, oni moraju raditi bez njega... Kad bi Maček 
želio i bio u stanju priključiti se partizanima, on bi bio prihvaćen, jer se priznaje, 
da njegovo ime još uvijek mnogo znači među hrvatskim seljacima. Ali njegov: 
utjecaj pada (he is on a falling market) I nema sumnje, da su komunisti odlučni 
da ga diskreditiraju»*. 


Ovom izvještaju priključena je lista od 51 pristaše HSS, koji su se 
priključili partizanima, s nabrajanjem položaja, koje su prije imali u HSS. 
i koje sada imaju među partizanima. 

Sumišljenik Randolphov, brigadir McLean, upućujući njegov izvještaj 
Foreign Office, dodaje: 


* F.O. 371 (44271) R. 7516/11/92 (1944). 

«..Kao što Randolph naglašava, Maček je ustvari pao između dvije stolice. 
Većina njegovih pristasa su ili prišli Paveliću i Nijemcima ili partizanima, a osta- 
tak i on sam nisu u zadnje tri godine igrali nikakvu aktivnu ulogu i tako su izgubili 
postepeno veliki utjecaj, koji su prije imali. Pod takvim okolnostima, ja ne mislim, 
da se Mačeka može smatrati kao ozbiljnog rivala Titu u Hrvatskoj, jer većina 
njegovih pristaša, koji se nisu priključili partizanima, mogu se smatrati izdajicama 
zbog njihove manje ili veće kolaboracije s neprijateljem... Razlog za intensifikaciju 
partizanske propagande protiv Mačeka može biti u dolasku u Italiju u početku ove 
godine puk, Babića, časnika za vezu između Pavelića i Nijemaca, koji je doletio iz 
Zagreba, s ciljem, da stupi u vezu sa Saveznicima u korist Mačeka i stanovitih 
oklijevajućih elemenata među Pavelićevim snagama. Tito je, ja mislim, bio uzbuđen 
s viješću o njegovom dolasku, i uplašen, da bismo mi mogli pokušati sporazumjeti 
se s takyim elementima u Hrvatskoj neovisno od partizana». 


Mr Rose u Foreign Office imao je suproino mišljenje. On na taj 
izvještaj stavlja slijedeću primjedbu: 


«Prva stranica ovog izvještaja (Randolphovog, opaska I. B.) je sve, što je 
vrijedno pročitati. Njen glavni interes je što pokazuje: (a) da je Maček još uvijek 
dominantni hrvatski vođa, usprkos njegovoj dugoj šutnji. (b) da su čak i oni pristaše 
HSS, koji su se priključili partizanima još uvijek u sreu lojalni njemu. Nije čudo, 
da se Tito trudi (is busy) napadati tako jakog potencijalnog rivala. Ja se u tome 
ne slažem s brigadirom»“. 


Britanski parlamentarac Mr Riley postavio je 6. travnja 1944. upit 
Foreign Office: 


«Da li Savezničke vlade ili Savezničko zapovjedništvo za Sredozemlje imaju 
kakve direktne kontakte s HSS ili s njenim vođama, koji predstavljaju veliku većinu 
hrvatskog naroda; i da li savezničke vlasti slijede politiku, da se uspostavi koopera- 
cija između dr Mačeka, HSS i oslobodilačkih snaga maršala Tita u svrhu zajedničke 
akcije». 


Odgovor F.O. je glasio (u izvođu): 


«Od onda (tj. od obrazovanja Purićeve vlade — opaska I. B.), osim slučajne 
korespondencije između Sir Alexander Cadogana i Dr Krnjevića, mi smo izgubili 
Švaki izravan dodir sa strankom... Kako nismo u izravnom dodiru s HSS, ne 
«možemo reći, da 'slijedimo politiku uspostave kooperacije* između dvije strane. Mi 
smo nedavno, preko agenta "C* iz Švicarske, primili vijest od Dr Farolfi-a i dr. 
Tomašića iz HSS iz Zagreba, pitajući, da li smo spremni uspostaviti dodir s HSS 
u Jugoslaviji posredstvom pukovnika Babića, i da li smo mi za kolaboraciju između 
HSS i Tita. S obzirom da je puk. Babić došao s kolaboracionističke strane, i s 
obzirom na otvorenu osudu istoga, kao i Jančikovića, od strane Tita, mi smo odlu- 
čili odgovoriti jednostavno, da smo mi pristaše kooperacije, ali da ostavljamo 
zainteresiranim strankama, da one same to urede... Titovo držanje prema HSS je 
dvojbeno. 'Slobodna Jugoslavija ponovljeno je napadala Mačeka kao kolaboracio- 
nistu i svojevremeno tražila, da se Babić izruči kao ratni zločinac...»5. 


5 Idem. 
* Idem. 
7 F.O. 371 (44270) R. 5953/11/92 (1944). 
* Idem. 

Prelazi okvir ovog prikaza, a prelazi i moje mogućnosti prikazati 
britansku politiku toga vremena u svima njenim aspektima, i ocijeniti, 
koji su bili razlozi ovakvog držanja Britanaca prema HSS i Hrvatima 
uopće, i zašto su u svakom pojedinom momentu komunistički ili veliko- 
srpski argumenti uvijek prevladali nad hrvatskim, dok su, objektivno 
uzev, brojne okolnosti govorile, da bi kooperacija s Hrvatima dala pozi- 
tivne rezultate ne samo za Hrvate —što je za britansku politiku moglo 
biti sporedno— nego za britanske interese na tom prostoru. Dublju 
analizu britanske politike toga razdoblja mogli bi —i trebali— bi dati 
drugi, bolje upućeni od mene. Ja sam se ovdje ograničio samo na prikaz 
činjenica, koje su neposredno utjecale na ishod moje misije. 

lako su razgovori puk. Rice sa mnom u Bariju trajali do kraja ožujka, 
on je već 19. veljače podnio izvještaj o tim razgovorima. Nije mi poznato, 
da li je o razgovorima, koji su vođeni nakon toga nadnevka, podnio 
naknadni izvještaj. 


Taj izvještaj u doslovnom prijevodu glasi: 


F.O. 371 [44249]R 3364/8/92 [1944] 


RESUMEN 
IZVJEŠTAJ PUKOVNIKA BABIĆA O PRILIKAMA U JUGOSLAVIJI 
= e i oš da il ij o a s ls tlačna 


Prije sloma Jugoslavije Mačekova Hrvatska Seljačka Stranka bila je «zastav- 
nik» političke borbe, koju je hrvatski narod vodio protiv Beograda. 

2. Premda je Ustaški pokret bio malo poznat u masama hrvatskog naroda 
prije njemačkog napadaja u travnju 1941., većina naroda pozdravila je u to vrijeme 
pojavu Pavelića s osjećajem olakšanja, što se je Jugoslavija raspala. 

3. Taj se je pak osjećaj izmijenio u gorko razočaranje, kada je postalo jasno, 
da ustaše, čiji su se redovi popunili sa svakom vrstom nepoželjnih elemenata, namje- 
ravaju vladati zemljom bez naroda i, dapače, protiv naroda. 

4. U ovom momentu Ustaški režim ima samo mali postotak naroda iza sebe. 
Pavelićevu užu kliku sačinjava grupa ustaških pukovnika, uključujući Moškova, 
Servatzya, Herenčića, Bzika, Pečnikara i Lisaka. 

5. Prema procjeni hrvatskih i njemačkih vojničkih izvora, partizanske snage 
broje nekih 120 000-150 000 naoružanih boraca. Njihova vojnička organizacija je 
dobra, Oni uzimaju u obzir prirodu zemljišta, na kojem se bore, tradicije i boračke 
sposobnosti naroda i specijalne potrebe gerilskog ratovanja. 

6. Vodstvo partizana je komunističko (Tito, Moša Pijade, Ribnikar, itd). U 
okviru partizanskog pokreta komunisti su jedina politička grupa s organiziranom i 
potpuno razvijenom političkom mašinom. Kao rezultat neospornog utjecaja komu- 
nističke partije, čitava organizacija partizanskog pokreta je temeljena na komu- 
nističkim načelima i pravilima. Komesari u vojničkim jedinicama imaju veći utjecaj 
nego njihovi zapovjedajući časnici i «Narodno Oslobodilački Odbori» po selima, 
gradovima itd. odgovaraju točno «Sovjetima». Cjelokupni propagandni aparat je 
pod vodstvom i nadzorom komunističke partije. Crvena zvijezda i srp i čekić 
usvojeni su kao partizanski emblemi. 

7. Predstavnici drugih bivših stranaka u partizanskom pokretu (npr. Ribar, 

otac, Smodlaka, Zečević, itd) imaju za sobom samo svoju osobnu reputaciju. Iza 
njih ne stoji nikakva organizacija. Oni nemaju ni mogućnosti, ni sredstava da stvore 
i vrše propagandu za svoje odnosne stranke. Oni su usamljeni pojedinci u sjeni 
komunističke partije. Iz tog razloga nema na partizanskom teritoriju stranačke dje- 
latnosti u suglasnosti s normalnim demokratskim idejama. 

8. Postotak komunista u partizanskoj vojsci cijeni se na 15-20 postotaka. 
Ostatak se sastoji od ljudi, koji su se priključili partizanima, da bi izbjegli njemački, 
ustaški ili četnički pritisak; da bi izbjegli služenje na Istočnoj fronti, ili slanje na 
prisilni rad u Njemačku; ili, jer su vjerovali, da je partizanski pokret zaista demo- 
kratski u svojoj naravi. 

9. Proporcija komunista u partizanskim redovima postepeno se smanjuje, 
kako imaju gubitaka u borbama. Simpatije koje je narod u početku pokazivao 
prema partizanskom pokretu, opadaju iz raznih razloga, npr. opće uništenje 
nevojničkih objekata, prisilno novačenje mladih ljudi i žena, spaljivanje općinskih 
spisa i dokumenata, koji se odnose na privatno vlasništvo, itd. 

10. Po mišljenju pukovnika Babića, partizansko vodstvo bi moglo u stanovitim 
okolnostima ignorirati želje naroda i pretvoriti Narodno Oslobodilački Pokret u 
partijsku diktaturu. 

11. S druge strane, ako bi bilo moguće uključiti u Oslobodilački pokret druge 
narodne snage, koje, premda se žele boriti protiv neprijatelja, sada stoje po strani 
(Babić, izgleda, misli «Domobrane» i Hrvatsku Seljačku Stranku), stvorila bi se 
osnova za suradnju svih rodoljubnih elemenata i borbeni potencijal naroda pojačao 
bi se do te mjere, da bi invazija u Dalmaciji bila laki vojnički problem. To bi, 
ujedno, pomoglo ponovo uspostaviti potrebne okolnosti za normalni politički život 
nakon rata. 

12. Među Hrvatima, četnici se smatraju najomraženijom srpskom organiza- 
cijom. U godini 1941. i u prvom dijelu godine 1942. četnici i partizani su kolabo- 
rirali. Kada su se njihovi putevi razišli, partizani su znatno pojačali svoje redove, 
zahvaljujući većoj sposobnosti njihovih vođa, dok se je četnički pokret raspadao. 
Jedna za drugom su četničke grupe zaključile pismene sporazume s Nijemcima, 
ustašama ili Talijanima. 

13. Draža Mihajlović sa svojim stožerom i nekim malim grupama povukao 
se je u neaktivnost u planine zapadne Srbije i Sandžaka, dok su njegove jedinice, 
koje Saveznici smatraju «Jugoslavenskom Vojskom u Otadžbini», vezane ugovorima 
s Nijemcima, Talijanima i ustašama“. 

14. U hrvatskom narodu, jugoslavenska vlada u Kairu, koja je do sada slavila 
fiktivne četničke pobjede nad neprijateljem, identificira se s koncepcijom velikosrp- 
ske hegemonije u Jugoslaviji pod velom «jugoslavenstva». 

15. Nakon eliminiranja hrvatskih i slovenskih predstavnika iz izbjegličke 
jugoslavenske vlade, ovoj nije ostao ni trag autoriteta ili reputacije u Jugoslaviji. 

16. Ugled Kralja i Dinastije uzdrman je do tog stupnja, da se oni više ne 
mogu smatrati predstavnicima nekog političkog autoriteta, S druge strane, republi- 
kanska ideja učinila je veliki napredak. 

17. Prema nepotvrđenim vijestima, održan je prošlog prosinca sastanak između 
Mihajlovića i Nijemaca, na kojem je postignut sporazum, da bi ovome bilo doz- 
voljeno mobilizirati Srbe i postrojiti jedinice, koje bi se, zajedno s Nijemcima i 
Nedićevim odredima, borile protiv partizana u Hrvatskoj, Crnoj Gori, Sandžaku i 
Makedoniji. Kao uzvrat za tu pomoć, Nijemci bi Mihajloviću predali na upravu 
Srbiju, Makedoniju, Crnu Goru, Sandžak, Bosnu-Hercegovinu i Srijem". 


* Dokazano fotokopijama i prepisima ugovora. 
"Ta je bila ideja Goringa, velikog prijatelja Srba, ali nije ostvarena, 

18. Hrvatska Seljačka Stranka, koja je prije njemačke okupacije Jugoslavije 
vodila borbu hrvatskog naroda protiv Beograda, i koja je uspjela oko sebe okupiti i 
veliki broj Srba, bila je dekretom raspuštena, čim su ustaše došle na vlast. Dr. 
Maček je odmah bio interniran zajedno s obitelji. Neki drugi stranački vođe su bili 
zatvoreni, neki, dapače, ubijeni. Drugi, npr. dr. Tortić i dr. Berković, bili su 
pridobljeni od ustaša i njih je slijedio stanoviti broj manje važnih stranačkih ljudi. 
Većina, međutim, odbila je svaku suradnju i s ustašama i s Nijemcima. 

19. Kada su partizani otpočeli svoje djelatnosti u Hrvatskoj, objavili su, da 
rade u suradnji s Hrvatskom Seljačkom Strankom. Na partizanskim sastancima 
visjele su, jedna pored druge, slike Staljina, Tita i dr. Mačeka. Kasnije, kad su 
Partizani uvidjeli, da se vodstvo Hrvatske Seljačke Stranke neće identificirati s 
njima, otpočeli su oštru kampanju protiv stranke i dr. Mačeka. Kada je pak taj 
napadaj protiv dr. Mačeka promašio donijeti željene učinke, u hrvatskom narodu 
kao cjelini, partizani su promijenili taktiku. Umjesto da napadaju vodstvo Hrvatske 
Seljačke Stranke kao cjelinu, oni napadaju pojedinačno pojedine osobe među 
vođama. Partizani su izdali pismene upute, da se napadaji na dr. Mačeka potpuno 
obustave. To je stanje u ovom času. 

20. Činjenica je, da su hrvatske mase ostale vjerne Hrvatskoj Seljačkoj Stran- 
ci, koju sada podupiru i oni Hrvati, koji su prije pripadali ostalim političkim 
strankama, i Srbi iz Hrvatske. Dapače, i Srbi iz Srbije upiru oči s povjerenjem u 
dr. Mačeka. Cjelokupno Hrvatsko Domobranstvo stoji solidno iza Hrvatske Seljačke 
Stranke. 

21. Svi pokušaji, činjeni od strane Nijemaca i kasnije od ustaša, da predobiju 
dr. Mačeka i vodstvo Hrvatske Seljačke Stranke uopće, ostali su bez iznimke bez 
uspjeha. Zadnji pokušaj ustaša bio je u rujnu godine 1943. 

22, Hrvatska Seljačka Stranka je postepeno obnovila svoju djelatnost, koju 
vodi mali izvršni odbor, koji se sastoji od Košutića, Tomašića, Farolfia i Smoljana. 
Nedavno su objavljene ilegalne novine, nazvane «Pravica», za seosko pučanstvo, 
i druge novine nazvana «Slobodna Hrvatska», za intelektualnu klasu". 

23. Hrvatska Seljačka Stranka je danas jedina organizirana i politički nekom- 
promitirana demokratska grupa na teritoriju bivše Jugoslavije. Ona bi mogla poslu- 
žiti, kada dođe za to vrijeme, kao osnovica za red i za «normalizaciju političkog 
života» u Jugoslaviji. 

24. Brojčana snaga hrvatske regularne vojske (Domobrani) je oko 150000 
ljudi, a Ustaških formacija oko 30000 ljudi. Ovi zadnji ovisni su od regularne 
vojske za opskrbu, zdravstvenu službu, transport, itd. Ustaše, premda bolje plaćeni, 
općenito uzev su nedisciplinirani. 

25. Domobrani su sada u procesu reorganizacije, koja se vrši na zahtjev Nije- 
maca, i treba biti završena u svibnju 1944. Politička orijentacija Domobrana je 
antifašistička i većina časnika i momčadi su pristaše Hrvatske Seljačke Stranke. 
Katkada je bilo dosta slučajeva prebjegavanja domobrana k partizanima, no u 
zadnje vrijeme ti su slučajevi rjeđi. Osim toga, dobar dio onih, koji su prije 
prebjegli k partizanima, vratio se je k svojim jedinicama, jer su bili razočarani s 
iskustvima u partizanskim redovima. Domobranstvo, koje se protivi komunističkim 
tendencijama u partizanskom pokretu želi spasiti hrvatski narod od komunizma, 
i tako, dok službeno kolaborira s Nijemcima, pokušava održati ravnotežu, čekajući 
na povoljan razvitak događaja, da bi djelovalo kao nukleus za koncentraciju svih 
antifašističkih snaga, ili da konačno poduzme samostalnu akciju, koja ne bi vodila 
bratoubilačkom ratu. 

26. Postoji stalni dodir između Domobranstva i vođa Hrvatske Seljačke 


" Izdavali su ih prof. L. Tomašić i Ing Štefanac, tada još student. 

Stranke, Sve političke odluke, koje bi u kritičnom času bile poduzete od Hrvatske 
Seljačke Stranke, bit će poduprte od strane domobrana. 

217. Bugari se ponašaju s velikim obzirom prema srpskom pučanstvu u dijelo- 
vima anektiranim ili okupiranim po njima. 

28. U Srbiji su prilike vrlo teške. Kao rezultat njemačkog terorizma, svaka 
misao na otpor ili političku djelatnost izumrla je, i široki slojevi naroda izgubili 
su kompas. Premda Nedić ne uživa veliki prestiž, narod priznaje, da je, zahvalju- 
jući njegovoj kolaboraciji s Nijemcima, Srbija bila spašena od razaranja. U sadaš- 
njem trenutku ne postoji u Srbiji autoritet, koji bi djelovao kao žarišna točka za 
narod, koji luta između nacionalnih tendencija i tradicionalnih simpatija za «Maj- 
čicu Rusiju», ne praveći razlike između prijašnje «Svete Rusije» i sadašnje komu- 
nističke USSR. Konačna odluka ne može se predvidjeti, jer će biti stvorena prema 
okolnostima momenta; tko prvi tamo dođe, toga će narod slijediti. 

29. U toku godine 1943. bio je uspostavljen dodir između emisara Draže 
Mihajlovića i Hrvatske Seljačke Stranke. U toku diskusija delegati Mihajlovića 
formulirali su stanovite prijedloge, čiji je tekst, izgleda, među papirima, koje je 
donio pukovnik Babić, Pregovori su se ipak razbili, jer nijedna od dviju strana 
nije bila voljna pristati na zahtjeve druge strane, npr., s jedne strane, da Hrvatska 
Seljačka Stranka prizna Mihajlovića kao vrhovnog zapovjednika čitave jugosla- 
venske vojske, uključujući domobrane, a, s druge strane, da Mihajlović dezavuira 
sve četničke grupe, koje su bile odgovorne za masovna ubijanja hrvatskog pučanstva. 

30. U 1945, bio je uspostavljan dodir između viših domobranskih časnika i 
partizanskih vođa, sa svrhom zajedničke borbe protiv Nijemaca. U srpnju, 1943. 
uspostavljen je kontakt s Titovim delegatima, ali izravni pregovori nisu bili nastav- 
ljani, jer su domobranski časnici stavili partizanske emisare u dodir s predstavni- 
cima Hrvatske Seljačke Stranke sa svrhom, da se postigne sporazum između parti- 
zana i Hrvatske Seljačke Stranke. U početku prosinca bilo je odlučeno, da se 
održi sastanak između predstavnika Hrvatske Seljačke Stranke i partizanske Vrhov- 
ne komande, ali, kako su u to doba Nijemci otpočeli ofenzivu u kraju izabranom 
za taj sastanak, on je bio odložen. To je bilo stanje u momentu odlaska pukov- 
nika Babića iz Hrvatske. 

31. Pukovnik Babić zaključio je svoj izvještaj tražeći, da bude stavljen u 
dodir s dr. Jančikovićem u Bariu i s dr. Krnjevićem u Londonu, tvrdeći, da mu 
je od strane Hrvatske Seljačke Stranke i Domobranstva povjerena slijedeća zadaća: 

(a) Da objasni Saveznicima i predstavnicima Hrvatske Seljačke Stranke vani 
sadašnju opću situaciju u Hrvatskoj. 

(b) Da uspostavi vezu između Hrvatske Seljačke Stranke i Domobranstva po- 
moću pripremljene šifre kroz postojeće hrvatske radio-postaje. 

(0) Da uspostavi dodir između Saveznika i Domobranstva za eventualnu su- 
radnju na način i u vremenu, kako bude odlučeno od Saveznika. 

(d) Da sebe stavi na potpuno raspoloženje Saveznika u slučaju, da ovdje 
postoje druge namjere od strane istih, nepoznate Domobranstvu i Hrvatskoj Seljač- 
koj stranci. 


Gornji izvještaj popratio je Stevenson sa slijedećim svojim komenta- 
Tom: 
«..2. Pogledi pukovnika Babića su, naravno, sumnjivi, ali njegov izvještaj 
predstavlja interes, posebno ukoliko se odnosi na četničku kolaboraciju s neprija- 
teljem, političke tendencije Partizanskog pokreta, prilike u Srbiji i političku ulogu, 
koju on zamišlja za HSS. Pukovnika Babića mišljenje o ovoj posljednjoj (tj. HSS, 
opaska I. B.) mogu u mnogome biti rezultat njegovih želja (wishful thinking»). 


" F.O. 371 (44249) R 3363/8/92 (1944). 

U Foreign Office izvještaj je popraćen sa slijedećom primjedbom s 
potpisom «Rose»: 

«Ima vrlo mnogo interesantnog materijala u ovom izvješću i moj je utisak, 
da on dosta točno (pretty accurately) predstavlja liniju i stanje u hrvatskom mišlje- 
nju»'?. 


Izvještaj puk. Rice predstavlja prilično vjerno —istina u vrlo sažetom 
obimu— glavne stvari iz mojih razgovora s njime. No, osim onoga što je u 
izvještaju spomenuto, od posebnog interesa su neke stvari, koje su bile 
predmet razgovora i koje ni jednom riječju nisu prikazane u izvještaju, 
a to su: 

Prvo: Puk. Rice je, nakon provjere u Kairu, meni priznao, da je 
postojalo pismo Hugha Seaton Watsona, no ta činjenica se nigdje ne 
spominje, ni u izvještaju, niti u popratnim pismima Stevensona, tako da, 
izgleda, nijedan od viših organa, koji su se bavili mojom stvari i imali 
mogućnosti donositi odluke, nije bio upoznat s tim važnim detaljem, što 
je, možda, moglo pridonijeti odbijanju više dozvole, da se sastanem s dr. 
Krnjevićem ili s drugim predstavnicima Hrvata u Londonu. 

Drugo: U izvještaju se nijednom riječju ne spominju konkretni prijed- 
lozi, koje sam ja iznio za suradnju HD sa Saveznicima, tako da jeiu 
tom pogledu višim organima, koji su mogli donositi odluke, manjkala 
podloga za ocjenu stanja i za odluku. 

Treće: Ja sam u razgovorima u više mahova spomenuo puk. Rice, 
da je negdje u ožujku godine 1943., pod imenom Petrović, u Zagrebu 
kao gost Nijemaca boravio partizanski izaslanik Vladimir Velebit, da je 
vodio razgovore s Nijemcima i, pored ostalog, istima nudio suradnju 
partizana protiv Saveznika za slučaj, da se isti iskrcaju u Dalmaciji. 
Puk. Rice nije u razgovorima pokazao interes, da se ta stvar dublje rasvi- 
jetli i, kao što se vidi, propustio je navesti je u izvješću. 


Da hrvatski predstavnici u Londonu dugo nisu ništa znali o mojem 
dolasku, vidi se iz pisma od 11. veljače 1944. iz F.O. (potpis nečitljiv), 
upućenog Mr Rose u F.O., gdje se, među ostalim, kaže: 


«Danas sam objedovao s Bićanićem. U razgovoru on mi je rekao, da je čitao, 
da je Babić prešao k Titu, a onda opet da je prešao k Saveznicima, i pitao me je, 
znam li gdje je Babić. Ja sam mu (istinito) odgovorio, da ne znam, ali da sam 
čitao obje verzije». Nakon što je Bićanic toj osobi opisao moju vojničku karijeru, 
pismo završava: «Bićanić mi je rekao, da je on osobno predstavio Babića dr. Ma- 
čeku, i on predpostavlja, da je Babić produžio održavati veze s HSS» 

, 
t 

Zabuna je nastala, jer je «Baseler Nachrichten» od 10. veljače prenio 

radio vijest Sovjetske Europske Službe na poljskom jeziku, da je: 


«Ostavka Pavelićevog ministra vojske generala Navratila prouzrokovana bjeg- 
stvom puk. Babića, koji je prešao k jugoslavenskoj vojsci narodnog oslobođenja». 


5 Idem. 
* F.O, 371 (44245) R. 1040/8/92 (1944). 
5 Idem. 

Razgovori s puk. Rice vođeni su do 29. ožujka 1944. Toga dana 
popodne pozvan sam u ured mojeg «domaćina», šefa F.S.S., kapetana 
Faithfula, i tu mi je jedan nepoznati viši britanski časnik saopćio, da je 
iz Londona došla definitivna odluka, da mi se neće dozvoliti sastanak 
s dr. Krnjevićem, te da se ja moram sam odlučiti. Alternative, pred koje 
sam bio stavljen, su slijedeće: 


«Slijedeće alternative su bile stavljene Babiću: 

(a) Da se stavi u službu jugoslavenske vlade u Kairu. 

(b) Da se stavi u kontakt s partizanima u svrbu zajedničke akcije. 

(€) Da bude smatran kao bjegunac iz neprijateljske vojske i stavljen u logor 
ratnih zarobljenika». 

O gornjim prijedlozima on je smatrao, da (a) uopće ne dolazi u obzir, a (b) 
da za njega nije privlačno, i stoga je izabrao (c)»!*. 


Te alternative značile su s engleske strane neodržanje obećanja, izra- 
ženog u pismu Hugha Seaton Watsona, da će osobe, otposlane od strane 
HSS i HD, biti dovedene u vezu s hrvatskim predstavnicima u Londonu, 
a što se mene tiče, značile su moralni pritisak: ili kapitulirati, i biti 
oruđe neke neodređene i očigledno protuhrvatske politike, ili zaroblje- 
ništvo. Izabrao sam zarobljeništvo. 


Par dana nakon toga prevezli su me, zajedno s mojom suprugom, 
u logor za civilne internirce u Paduli, na obali Tirenskog mora. «Gentle- 
menski» postupak sastojao se je u tome, što su nam dali stanovite 
privilegije, koje nisu imali ostali internirci: stanovao sam, zajedno sa 
suprugom (ostali bračni parovi bili su odvojeni) u odjelu zajedno s 
engleskim časnicima, nisam išao na prozivanje pri doručku, objedu i 
večeri; dozvoljeno mi je bilo slušanje radio postaja, uključivo hrvatskih 
(koje su se čule samo pri izuzetno povoljnom vremenu) itd. Iako su to, u 
teškom internirskom životu, bile olakšice, koje su olakšavale život, to 
je bilo sporedno, jer su mi «gentlemenski» oduzeli ono što je bilo najvaž- 
nije: slobodu. 

U logorskoj kartoteci kao uzrok moga zatočenja bilo je navedeno 
«high level politics» (visoka politika), 

S prijevozom u logor mislio sam, da je moja uloga završena do kraja 
rata. No, nije bilo tako. 


5 FO. 371 (44241) R 16010/2/92 (1944). 

Ovaj suhi, službeni prikaz ove scene, u bitnosti je točan. Prema mojim bilješ- 
kama, tok je bio slijedeći: Kad su mi postavljene gornje alternative, ja sam zamo- 
lio, da li bi bilo moguće da odgovor dadem u prisutnosti dr. Jančikovića, da bih 
imao svjedoka. Začudo, dotični časnik je odmah pristao, s napomenom, da nije 
siguran, da li će moći s dr. J. doći istog dana ili sutradan. Došao je sutrađan i u 
prisutnosti dr. J. moj je odgovor bio: «Priključiti se vladi u Kairu ne mogu, jer u 
njoj nema legitimnih predstavnika Hrvata, i iz drugih razloga, koji su bili višekratno 
iznijeti u toku razgovora. 

Stupiti u vezu s partizanima ne mogu na svoju ruku, bez suglasnosti hrvatskih 
političkih vođa u Londonu, jer to nije predmet samo vojničke, nego još više poli- 
tičke naravi. A vi, gospodo, radite sa mnom što gentlemeni rade s osobom, koja 
je k vama došla na vaš poziv.» 

RAZGOVOR 5 DR. ŠUBAŠIĆEM 


Krajem svibnja razbolio sam se i bio upućen u bolnicu. «Gentlemen- 
ski» su me Englezi uputili u englesku vojnu bolnicu u Nocera, dok su 
svi ostali internirci bili upućivani u jednu talijansku civilnu bolnicu, u 
poseban odjeljak ograđen žicom i pod stražom karabinijera i engleske 
vojne policije. 

Čitajući novine, prvih dana lipnja, pročitao sam, da je dr. Šubašić 
dobio mandat za sastay nove izbjegličke vlade. Odmah sam od liječnika 
zatražio, da me se vrati u logor, na što je on, iako nevoljko, pristao. 
Po povratku u logor zatražio sam pismeno, da me se dovede u vezu 
s dr. Šubašićem. Odgovora nije bilo. 

18. lipnja pred podne bio sam pozvan u zapovjedništvo logora i tu 
mi je saopćeno, da odmah nakon objeda dođem u zapovjedništvo s naj- 
nužnijim osobnim stvarima za jedan put od nekoliko dana. Na moje 
pitanje, kuda i u koju svrhu, slijedio je tipični engleski odgovor: Ne 
znamo. 

Nakon objeda mi je zapovjednik logora predstavio jednog nepoznatog 
mi engleskog poručnika od Military Police, s kojim sam uskoro, jeepom, 
krenuo prema Salernu, kamo smo stigli predvečer. Nakon večere u jednoj 
časničkoj menzi s tim poručnikom i s jednim majorom, saopćio mi je 
taj major, da ćemo produžiti put u Casertu, gdje ću biti predan jednom 
drugom vojničkom uredu. Na moje pitanje, u koju svrhu, slijedio je isti 
odgovor: Ne znam. 

U Casertu smo stigli oko 8 "4 sati navečer i s poručnikom sam išao 
od jednog vojnog ureda do drugog, sve do poslije polnoći, no nijedan 
ured nije —navodno— imao nikakvih podataka o meni i nije me htio 
preuzeti, Stoga je poručnik odlučio, da se ponovo vratimo u Salerno po 
instrukcije njegovih pretpostavljenih. Stigli smo tamo oko 4 sata ujutro 
i ostatak noći sam prospavao na divanu i jednoj kancelariji. 

Iduće jutro vratili smo se ponovo u Casertu i tu je poručnik dobio 
uputu, da me ima predvesti i predati jednom uredu u Frascatti kod Rima. 

Krenuli smo u Frascatti, i po cesti zakrčenoj kolonama topova, ten- 
kova, teških kamiona i ostalih vozila, stigli smo tamo tek predvečer. 
Tu mi je jedan nepoznati kapetan (koji je, začudo, znao skoro sve o mojem 
dolasku u Bari) saopćio, da sam pogrešno upućen u Frascatti, da je pravo 
mjesto, gdje trebam biti predveden, Caserta, te da kod njega prenoćim i 
sutradan, da se vratim u Casertu. Na pitanje o svrsi mojeg putovanja, 
i on je odgovorio sa «ne znam», 

Meni je bilo sumnjivo ovo lutanje i zahtijevao sam od kapetana, da 
me odmah vrati u Casertu, tako da tamo budem već sutradan ujutro. 
Nakon kratkog protivljenja, pristao je, pristao je i moj pratilac poručnik, 
s kojim sam u toku dva dana lutanja uspostavio normalne, prijateljske, 
ljudske odnose. Večerali smo, određen je novi šofer jeepa i krenuli natrag 
put Caserte, kamo smo stigli oko 3 sata u noći i ostatak noći opet sam 
prespavao na divanu u nekom uredu. 

Nakon doručka, saopćeno mi je, da ću oko 10 sati biti odveden na 
odredište. Stvarno, oko 10 sati došao je jedan automobil i odveden sam 

u jednu vilu, gdje mi je ususret izišao jedan gospodin, predstavio se je 
kao Šepić, tajnik dr. Šubašića, i rekao, da me «gospodin predsjednik 
čeka već nekoliko dana». Momentano da je u audijenciji kod admirala 
Cuninghama i treba stići za koji čas. 

Za kratko vrijeme stigao je dr. Šubašić u pratnji britanskog amba- 
sadora kod jugoslavenske izbjegličke vlade, Mr Ralpha Stevensona (koji 
se je, kao što smo vidjeli, u svakoj prilici nepovoljno izražavao o mojoj 
misiji, o HSS i Hrvatima uopće). 

izložio sam tok zadnjih dva i pol dana u detalje, da bi se vidjelo, da 
lutanje sve do Frascattia nije bilo slučajno, nego da je bilo namjerno 
inscenirano, sa svrhom, đa do razgovora s dr. Šubašićem uopće ne dođe. 
ili, ako dođe, da bude što je moguće kraći. 

Jer, dr. Šubašić mi je odmah rekao, da je zatražio razgovor sa mnom 
još prije svog odlaska na Vis radi pregovora s Titom. Englezi su mu 
tada rekli, da se ja ne nalazim u Italiji, nego «negdje na Bliskom Istoku». 
Dr. Jančiković mu je rekao, da to nije istina, i onda je dr. Šubašić zatražio 
osobno od zapovjednika za Sredozemlje, generala Maitland Wilsona, da 
se mene k njemu dovede, no zbog kratkoće vremena to —navodno— nije 
bilo moguće prije njegovog odlaska na Vis. Nakon povratka s iVsa, dr. 
Šubašić imao je —reče on— jednu čitavu večer slobodnu i namijenjenu 
za dugi razgovor sa mnom. No, nakon dvodnevnog lutanja, ja sam k 
njemu doveden tek par sati pred njegov odlazak iz Caserte, tako da je 
razgovor trajao od 10 %& 13 %% sati, najprije u salonu, a onda pri objedu 
u prisustvu Mr Stevensona. Razgovor je započet na engleskom, no kako 
je moj engleski bio spor, nastavljen je, s dozvolom Mr Stevensona, na 
hrvatskom. 

Dr. Šubašića sam poznavao od prije, kad sam od rujna 1939. do 
veljače 1940. bio kao bolesnik na Očnom odjelu Vojne bolnice u Zagre- 
bu. U to vrijeme dekretirali su se razni zakoni, koji su, prema slovu 
Sporazuma, na teritoriji Banovine Hrvatske mogli stupiti na snagu tek, 
kad ih Ban potpiše. Među tim zakonima bilo je i takvih, koji su imali 
vezu s vojničkim problemima. Sjećam se, npr., Zakona o rekviziciji za 
potrebe vojske, Zakona o civilnoj mobilizaciji, a bilo je i drugih. Ban je, 
prije potpisa želio saslušati mišljenje nekog vojnog stručnjaka. Prijatelji 
iz Zagreba spomenuli su mu moje ime, i on je zaželio da dođem. Od tog 
vremena sam češće dolazio u Banske dvore, obavještavao sam ga o stanju 
u vojsci, predao mu neke referate iz vojničkih pitanja i pobliže smo se 
međusobno upoznali. Otud i zanimanje dr. Šubašića za razgovor sa 
mnom u tom času. 


O razgovoru s dr. Šubašićem nemam dokumenata Foreign Office. 
Ovdje ga prikazujem po mojim bilješkama. 

Kao uvijek, kad se želi mnogo toga reći i saznati, a vrijeme je kratko, 
razgovor je vođen nesistematski, prekidajući logički t6k i skačući s teme 
na temu. 

Odmah u početku zatražio je dr. Šubašić, da mu prikažem stanje u 
domovini. Ja sam se već prvim riječima ograničio na to, da mu mogu 

prikazati stanje na koncu godine 1943., ali da ne znam kakve su promjene 
nastupile međuvremeno. 

Rekao sam, da su ustaše, koji su godine 1941. od hrvatskog naroda 
bili povoljno primljeni iz jednostavnog razloga, što su bili na čelu 
hrvatske države, koju je narod htio, sada izgubili povjerenje naroda i 
održavaju se samo silom prilika: potporom Nijemaca i činjenicom, da 
se ne može naći drugo rješenje. 

Na njegov upit, kako to, da nije došlo do približavanja i suradnje 
između HSS i pokreta Draže Mihajlovića, odgovorio sam mu, da pokret 
Draže Mihajlovića, kao politička formacija na teritoriju NDH, uopće 
ne postoji, a četnici, kao vojnička formacija da su od samog početka 
surađivali s Talijanima, a kasnije s Nijemcima i ustašama. Osim toga, 
da su vršili klanja hrvatskog pučanstva ne samo kao reakcija na ustaška 
klanja pravoslavaca, nego i neizazvani, osobito pod okriljem Talijana. 
Nadalje, da čak u slučaju, kad bi HSS hijela i mogla surađivati s četni- 
cima, ova suradnja ne bi bila povoljno primljena ni u širim slojevima 
naroda, ni među domobrancima, jer je psihološko raspoložanje u narodu 
potpuno antičetničko. 

Rekao sam mu, da je Partizanski pokret jak, s dobrom vojničkom 
organizacijom, s jedinicama, koje potpuno vladaju stanovitim područjima; 
da je politička organizacija Partizanskog pokreta potpuno u rukama 
komunističke partije, i da je iluzija vjerovati, da predstavnici drugih 
stranaka ili struja tamo nešto znače, te da, prema tome, o demokraciji 
unutar pokreta ne može biti riječi; da partizani, usprkos svojoj snazi, 
ne uživaju povjerenje hrvatskog naroda, a pravoslavci na teritoriju NDH 
vrlo lako prelaze iz četničkih redova u partizanske, a katkad i obratno, 
da su partizani tražili dodire s domobrancima, a ne s HSS, no da je 
konačno došlo do dodira i s predstavnicima HSS, o čijem ja ishodu ništa 
ne znam. 

Rekao sam mu također, da ogromna većina hrvatskog naroda, usprkos 
svim teškoćama, još uvijek stoji iza HSS, a isto tako i ogromna većina 
domobranskih snaga —časništvo i momčad; da ta činjenica nije mogla 
doći do praktičnog izražaja iz više razloga; s jedne strane, što je dr. 
Maček u zatvoru i hermetički izoliran, s druge strane, što i ustaše i parti- 
zani svim sredstvima sprječavaju djelatnost HSS, jer je boje njenog 
utjecaja, i, konačno, iz razloga, što nije nikad uspjelo uspostaviti vezu 
između HSS u domovini i Saveznika, i da je svrha mojeg dolaska bila 
uspostaviti tu vezu, te, ako Saveznici to nađu za potrebno, organizirati 
kooperaciju s Domobranstvom, no to nije uspjelo, jer su me Saveznici 
internirali. 


On mi je na to rekao, da će do suradnje sada doći, jer se je on upravo 
vratio s Visa, gdje je s Titom imao razgovore i postigao sporazum. Meni 
je to bila prva vijest o sporazumu. 

Na moj upit, kako je zamišljena suradnja između partizana i HD, 
kao i HSS, rekao je, da on s Titom nije razgovarao kao predstavnik 
HSS, nego kao predsjednik jugoslavenske vlade i da se nije ulazilo u 
pojedinost u pogledu suradnje s HD. 

Ja sam primijetio, da Tito nema političke legitimacije, ali da on 
predstavlja partnera, koga se ne može ignorirati, jer raspolaže silom u 
obliku političke i vojničke organizacije na terenu. Stoga, ako on, kao 
Titov sugovornik, ne bude također raspolagao silom, njegov će utjecaj 
biti više teorijski, nego stvaran. Na hrvatskom području, on tu silu može 
naći u Hrvatskom Domobranstvu, na koje se mogu osloniti i on i Savez- 
nici. Stoga sugeriram, da se, u sporazumu sa Saveznicima, što prije 
uspostavi veza s HD. 

Dobio sam dojam, da on tome mojem mišljenju nije pridao važnost, 
jer je, bez produbljavanja prešao na druge teme. Stoga sam se u toku 
daljnjeg razgovora u više mahova vraćao na isto argumentiranje o 
pitanju, koje je —nakon što sam saznao o sporazumu s Titom i nekoliko 
općenitih detalja o sadržaju istog— izgledalo kao ključno pitanje, tj.: 
ne oslonite se samo na pismene sporazume; morate kao oslonac imati 
na terenu vlastitu silu, inače ćete biti od druge strane, koja ima silu, 
izigrani. 

Nakon što sam više puta, raznim riječima, insistirao na toj temi, 
dr. Šubašić mi je odgovorio (skoro doslovno): 

—«Vi niste upoznati sa situacijom i Vaš strah je bez osnova. Ja iza 
sebe imam silu jaču, nego što je Hrvatsko Domobranstvo. Iza mene stoji 
Churchill. Osim toga, ja sam imao dugi razgovor s Titom, kao Hrvat s 
Hrvatom. Ja imam povjerenje u njega i mene njegove plave zagorske oči 
neće prevariti.» Svako moje daljnje argumentiranje razbilo se je na nje- 
govu povjerenju, da iza njega stoji Churchill i da je Tito iskren. 


Gledano s današnje perspektive, riječi dr, Šubašića zvuče tragično. 
Naivnost dr. Šubašića, kao političara, nemoguće je opravdati. Možda 
se nešto malo može razumjeti Šubašića kao čovjeka. I on je, skoro 4 go- 
dine, živio bez nade, vrijeđan i razočaravan. «Oh, da znate samo, kakve 
sam ja stvari doživljavao, kakva sam poniženja morao pretrpjeti. A ipak, 
bio sam nešto. Bio sam Ban Hrvatske. No, tretirali su me katkad kao 
ništicu», požalio mi se je u razgovoru. I onda se je pojavila nada, kad je 
«iza njega stao» veliki Churchill. Što su «plave zagorske oči» prevarile i 
velikog Churchilla, može poslužiti kao neko opravdanje i za naivnog 
dr. Šubašića. 

Dr. Šubašić mi je obećao da će odmah zahtijevati, da me se pusti iz 
internacije, jer da za mene ima «korisnog posla». Nisam bio pušten, 
jer su «plave zagorske oči» još i nakon svršetka rata zahtijevale, da me 
se izruči kao ratnog zločinca, što su Englezi konačno odbili, i 5. listopada 
1945. bio sam pušten na slobodu iz internirskog logora Terni, kamo sam 
iz Padule bio prebačen početkom rujna iste godine. 


NEKOLIKO ZAKLJUČNIH RIJEČI 

U tim dugim mjesecima teških kušnja imao sam prilike osjetiti snagu 
engleske političke prakse. Prestao sam se diviti engleskom «gentleman- 
ship», engleskom «Fair play», pa čak i engleskom političkom mozgu, ali 

sam još više počeo respektirati stanovite karakterne crte engleske nacije. 
U tom momentu i u tom specifičnom pitanju Jugoslavije i Hrvata, en- 
gleska je politička koncepcija bila pogrešna i s gledišta engleskih inte- 
resa. To se bar danas vidi. Međutim, svaki Englez, s kojim sam ja došao 
u dodir i koji je na tom pitanju radio, radio je u okviru te koncepcije 
zdušno, s pouzdanjem i sa sigurnošću, makar on osobno imao i sumnje 
u njenu ispravnost. U njihovom držanju nije bilo ni nervoze, niti histe- 
tije, a niti žurbe. Nije im stalo da sugovorniku nameću svoja gledišta, 
Dovoljno je, da mu onemoguće da protivno radi. Metode nasilja, metode 
GPU, Gestapo ili UDBe, kod njih su nepoznate. Postupak je kulturni, 
moglo bi se reći gentlemenski, ali neka snaga, teško izvana vidljiva, ali 
ipak svuda prisutna i uporna, ide za tim, da kod sugovornika slomi duh 
otpora. U pitanjima politike ne pojavljuje se kod Engleza, ni pojedinačno, 
niti kolektivno, pitanje savjesti; ne ispituje se, da li je to, što se radi, 
moralno i etički opravdano; glavno je, da je korisno za Englesku, ili bar 
da se vjeruje, da je korisno. «Right or wrong, it is for my country». 
U tom momentu alternativa «ili s Titom ili s Dražom» bila je za njih 
«right», sve ostalo bilo je «wrong», i na tome su se razbili moji skromni 
napori. 


U prosincu, 1975. 


MISAO NA HRVATSKU: Osijek, gornji grad, — 

«JUBILEJ» GENOCIDA — POVOD 
NOVIH INZULTACIJA 


TRIDESET-GODIŠNJICA BLEIBURŠKE TRAGEDIJE 


pa sako nan zn e a EE EE o 


DANIJEL CRLJEN 


1. DVA ZLOKOBNA PROFILA 


TOKOM dugih stoljeća svoje povijesti punih borbe i slave, tragedija 
i jada, mračnih sutona i novih zornica, bilo je dano hrvatskom narodu 
sve iskusiti. Čašu svoje sudbine napunjenu pelinom više nego medom, 
iskapio je vjerujući, da više ničim ne može biti iznenađen, da ga ništa 
novo više ne može zateći. Penjući se strminom svoje Golgote, podnio 
je sva bičevanja, primio na svoj obraz sva pljuvanja, vidio ranama 
obasute sve svoje udove, bio dvaput raspet na križ čudovišne krvavije 
nazvane Jugoslavijom, na kojem križu još i danas ispašta svoja dva 
«zločina»: što je od «najljepše zemlje na planetu», učinio svoju domo- 
vinu, i što je sa svojom zemljom i slobodom sklopio vječni pakt nježne 
ljubavi i herojske odanosti. 


Nije ipak sve doživio. Nedostajalo je još jedno poniženje, koje su mu 
nedavno nanijela dva istaknuta nosioca srpske okupacije u Hrvatskoj, 
dva ratna zločinca, čije ih sudjelovanje u bleiburškom genocidu uvrštava 
među najveće ubojice hrvatskog naroda svih vremena. To su Milan Basta 
i Kosta. Nađ, koji 30 godina nakon lomljenja hrvatske kičme pokoljima 
kakvima nema primjera u našem stoljeću, inzultiraju svoje mrtve i pre- 
živjele žrtve pretenzijom, da upravo oni pišu novu hrvatsku povijest, 

Milan Basta objavio je u Beogradu svoju knjigu: «Agonija i slom 
Nezavisne Države Hrvatske», dok su «kazivanja» Koste Nađa donesena 
kao feljton zagrebačkog «Vjesnika» u nizu nastavaka tokom ove godine 
pod naslovom: «Rat poslije pobjede» iz pera Jove Popovića. 


Tko je Milan Basta? Lički Srbin iz Kurjaka kraj Udbine, koji je 
zarana prišao komunizmu i pridružio se ustanku protiv slobode i samo- 
stalnosti svoje adoptivne domovine odmah nakon proglašenja Nezavisne 
Države Hrvatske. Atavistički hrvatožderski duh, koji posebnom virulent- 

nošću prožima nosioce srbske okupacije, rođene na hrvatskom tlu, pomi- 
rio se lako sa Staljinovim diktatom, da komunistička partija nakon tak- 
tičkih oklijevanja tridesetih godina ovog stoljeća definitivno povede borbu 
za uspostavu komunističke Jugoslavije, te da ognjem i mačem uništi sve, 
što joj se ispriječi na putu, Od početka je pripadao probranoj kasti omra- 
ženih političkih komesara, koji su terorističkim metodama mračnog gos- 
podara Kremlja osiguravali provođenje partijske linije i bezobzirno krvavo 
likvidiranje svih onih, koji su je pokušali staviti u pitanje:! Kod Bleiburga 
se je pojavio kao politički komesar «51. vojvođanske divizije»,* te sudje- 
lovao u razoružavanju hrvatske vojske i kobnom odlučivanju njezinom 
sudbinom. 

Kosta Nađ, posrbljeni Madžar, koji je zbog svoje nesigurne nacionalne 
pripadnosti lako primio lenjinistička shvaćanja o gušenju svakog nacio- 
nalnog osjećaja. («Nacija je kapitalistička izmišljotina za podjelu radničke 
klase»), otišao je u Španjolsku za vrijeme građanskog rata, da pomogne 
gušiti ustanak španjolskog naroda protiv svojih boljševičkih vlastodržaca. 
Tamo se je sprijateljio s hrvatskim renegatom, komunističkim agentom 
Josipom Brozom, i skupa s njime postao poznati koljač svojih vlastitih 
partijskih drugova, koji su imali nesreću da, s pravom ili nepravom, 
izgube povjerenje svojih crvenih gospodara. Komunističke su brigade u 
Španjolskoj bile škola i rasadište profesionalnih ubojica, koji su se poslije 
poraza razišli Europom i postali strah i trepet svih partijaca, koji su bili 
dovoljno naivni, da pokušaju tražiti svoj «vlastiti put u socijalizam». Na 
boljševičkoj liniji borbe protiv nacionalne samostalnosti svih naroda 
našao se Kosta Nađ ponovno 1941., kad je prišao komunističkom ustanku, 
uperenom protiv samoodređenja hrvatskog naroda i njegove netom stvo- 
rene države. Zločinačko iskustvo iz španjolskog građanskog rata, udru- 
ženo s patološkom mržnjom prema svemu što je hrvatsko, osposobilo je 
Nađa, da pod Titovim vodstvom napravi briljantnu karijeru, postavši 
zapovjednikom 3. armije, koja je pod njegovim zapovjedništvom izvršila 
glavni dio zadatka, koji je Tito svojim jedinicama nakon svršetka rata 
dao: Napuniti lešinama zarobljenih hrvatskih vojnika tankovske jarke, 
provalije i jame od Bleiburga do mračnih logora istrebljenja u dnu Srbije. 
Jednog će dana hrvatski državni sud radi obrane pravde i dostojanstva 
hrvatskog naroda suditi masovnom ubojici Kosti Nađu, živom ili mrtvom. 
U obrazloženju presude citirat će se i ominozno priznanje Titovo, koji 
je napisao: «...za brzo, uspješno i podpuno izvršenje postavljenog zadat- 
ka, pohvaljujem hrabre trupe naše Treće Armije pod komandom general- 
lajtnanta Koste Nađa...» 

Ima nekih zajedničkih crta između ovih hladnih, čak samodopadnih 
vršitelja genocida nad hrvatskim narodom, između pisanja podređenog 
Baste i «kazivanja» njemu nadređenog Nađa: 


' O robskoj i zvjerskoj ćudi političkih komesara napisao je jezovite redke 
genij i heroj čovječanstva našeg vremena, ruski pisac Aleksandar Solženjicin. 

će se je tamo predstavio kao «komandant divizije» i «politički komesar 
armije», što ne bi imalo posebne važnosti, kad ne bi još jednom odavalo nepouz- 
danost njegovih podataka. 

a) RAZULARENA MASTA. Kad sam se prihvatio posla, da se kri- 
tički osvrnem na njihova izlaganja, nisam ni slutio, da sam si natovario 
sizifovski posao. Ne može se, naime, pisati prikaz neke knjige ograniča- 
vajući se na robotski monotono ponavljanje: Nije istina, nije istina, nije 
istina... Upustiti se pak u argumentirano pobijanje svih iznesenih falsifi- 
kata, laži, izmišljotina značilo bi pisati novu, dva puta veću knjigu od 
one, na koju se treba osvrnuti. Knjiga Milana Baste plod je disney-evski 
razbuktale imaginacije s mračnom pozadinom vampirskih «dostignuća» 
legendarnog transilvanskog grofa Drakule... U toj odioznoj mutljagi difa- 
macija, podlih napadaja, bljutavština treba gustim rešetom loviti zrnca 
istine, koju opet valja drugim vrelima provjeravati, jer što god Basta 
kaže, ako nije čista laž, vrlo joj je nalik. 

Na krilima svoje mašte leti bez ograđa ili kontrole i Kosta Nađ, jer 
treba u jubilarnim prigodama opravdati činove i odlikovanja, odvratiti 
pozornost od svoje prave uloge i zadataka. Iz njegovih izlaganja izvire 
uporna težnja da se, iako komunist i revolucioner, prokrijumčari u voj- 
ničku kastu, te pokolju, koji je izvršio nad hrvatskim narodom, dade vid 
«ratne operacije». 


b) LEGITIMITET JUGOSLAVIJE. Obadva ortaka u genocidu na- 
stoje sebe i svoje čitatelje uvjeriti, da su svi hrvatski državotvorni borci, 
svi službenici, prvaci i borci Nezavisne Države Hrvatske izdajice, jer i 
Nađ i Basta tvrdoglavo ustraju na absurdnoj i ponižavajućoj tezi, da je 
Jugoslavija država Hrvati, te su, prema tome, izdajice oni, koji protiv nje 
ustaju. Prave se kao da ne znaju, da je ta nakazna državna tvorevina tek 
jadni pokušaj prikrivanja srpske okupacije nad Hrvatskom, te da nitko 
zdrave pameti ne može smatrati izdajicom Hrvata, koji je ruši. Zatvaraju 
oči pred bjelodanošću obveze svih Hrvata u domovini i tuđini, da svim 
sredstvima, ne štedeći vlastitog znoja, suza ni krvi, udare na bedeme te 
tamnice, te željeznom metlom pometu iz svoje zemlje okupatorske silnike 
i njihove izmećare. Jugoslavija ima taman toliko legitimiteta, koliko su 
imali hitlerovski gestapovci u Lyonu ili Amsterdamu, talijanski fašistički 
osvajači u Splitu ili Dubrovniku. Basta i Nađ se ponašaju kao da doista 
postoji legitimni jugoslavenski pravni poredak, koji ih štiti, i unutar 
kojega oni djeluju. Ne će da shvate, da se okupatori ne mogu pozivati ni 
na kakav pravni poredak, jer je okupacija temeljena na bespravnosti 
okupiranih, koji opet sa svoje strane stavljaju izvan zakona sve njezine 
nosioce. Znaju Nađ i Basta vrlo dobro, makar se prikrivaju, jer se boje, 
da nijedan Hrvat ne može uopće izdati Jugoslaviju, nego samo Hrvatsku, 
te taj zločin počinja svaki onaj, koji podupire nasilničku strahovladu svih 
Nađa i Basta, koji se razmiliše i nakotiše diljem Hrvatske. Izdati se može 
samo vlastitu domovinu, čiji je bitak u svijesti vlastitih sinova, sigurnost u 
njihovoj snazi, budućnost u krvlju stečenoj i budno branjenoj slobodi i 
državnoj samostalnosti. Teško Hrvatskoj, budu li se Hrvati bojali okupa- 
torskih optužaba, ne budu li se natjecali, da svaki ponovo na djelu 
zasluže Bastine i Nađine osude, ne budu li smatrali odličnim priznanjem 
naslov jugoslavenskog izdajice. Kriju se Basta i Nađ iza krhkog argu- 
menta, da je Jugoslavija međunarodno priznata, te da njezino rušenje 


282 


znači poremećivanje mira u svijetu. Nema toga mira, koji bi bio moralno 
neokrnjiv, ako se ne temelji na pravdi, kojoj će biti udovoljeno tek, 
kad se jugoslavensko zdanje sruši u prah i pepeo, kad se njezino područje 
raspe na svoje sastavne dijelove, a država Hrvatska, makar i cijelom 
svijetu usprkos, uspostavi u svojem povijesnom sjaju, snazi i obujmu. 


e) NIŠTAVILO HRVATSKE. Milan Basta piše povijest Hrvatske, 
kako bi otkrio, da je nema. Ona za njega i za Nađa predstavlja neko 
neodređeno područje, koje nije dospjelo steći svoj vlastiti pokrajinski 
naziv. Za njih je Hrvatska eventualno onaj dio zemlje, koji ne spada u 
Srijem ili Bosnu, Slavoniju ili Hercegovinu, Istru ili Dalmaciju. Za njih 
je pojam: hrvatski narod, mutan i rastezljiv, u svakom slučaju neobveza- 
tan, bez određene sadržine, a još manje utvrđenih prava. Slaveći 30-go- 
dišnjicu svog pokušaja, da ga fizički unište, oni danas pune tridesetu 
godinu trajnog nastojanja, da ga barem moralno i pravno izbrišu s lica 
zemlje. Oni ga ražčetvoruju primjenom provincijskih nadimaka, puštaju 
preko njega umjetnu maglu anonimnosti, uvrštavajući ga u nekakve «naše 
narode», ili ga izravno izultiraju, proglašavajući ga jednim od «jugosla- 
venskih naroda». Iznad svega se napinju, da mu iščupaju i iskorijene 
misao i težnju za vlastitom državom. Kad govori o Nezavisnoj Državi 
Hrvatskoj i Ustaškom pokretu, Basti ponestaju riječi, nakon što je zapje- 
njen sasuo na njih sav arsenal grozota, anatema i jezovitih pridjeva, do 
kojih je došao. Kroz svoje spise on kao da iz svega glasa dovikuje: U 
ništavilo se može pretvoriti Hrvatska, neslomivost srpskih okupatorskih 
okova može se osigurati samo, kad se u hrvatskom narodu uguši ideja 
državnosti, kad se istrijebe, podave i zatuku snage, koje se tu ideju usu- 
đuju nositi. 


H. NASILJE NAD HRVATSKOM POVIJESTI 


Voditi s Bastom ili njemu sličnima makar i polemične razgovore, ne 
samo da znači mlatiti praznu slamu, jer nas sve dijeli, ništa ne spaja, 
te ne postoji osnovica, na kojoj bi mogli voditi bilo kakve razgovore, 
već je to i ispod časti svakog svjesnog i čestitog Hrvata. Drugi je podstrek 
pisanju ovog osvrta. Bastina je knjiga data u ruke novim hrvatskim po- 
koljenjima. Da bi bila pristupačna i Srbima i Hrvatima, ona je pisana 
hibridnim pokušajem srpsko-hrvatske jezične sinteze: ekavicom i latini- 
com. Neupućenima ona predstavlja klopku, u koju lako upadaju čitatelji 
bilo kakvog tiskopisa: svaka je laž samim svojim tiskanjem zaodjenuta 
u ruho istine, ako nema nikoga da joj ga strgne. I jer lozinka: Lažite, 
lažite, uvijek će nešto ostati..., ima dubokog temelja u ljudskoj duši, čak 
ni oni, pogotovo mladi Hrvati, koji srpskom komunisti Basti ne vjeruju 
ni kako se zove, ne će se moći odhrvati napasti, da barem mali dio 
njegovih podvala prime pod istinu. Odatle potreba ovog prikaza, koji 
teži prokrčiti put svijetloj, nesumnjivoj, dokazanoj istini do uma i srca 
naših mladih, koji isto tako trebaju znati izvore stradanja hrvatskog na- 
roda, kao i ciljeve njegove borbe. 

Mladi su prve i najnezaštićenije žrtve svih mogućih službenih, polu- 
službenih i neslužbenih podvala, izmišljotina i krivotvorenja. Žrtve su 
sumorne, zastrašujuće, grobne šutnje, koju su erveni zločinci poput olov- 
nog poklopca spustili na svoja čudovišna zlodjela, na lomljenje kičme 
hrvatskom narodu Bleiburškim pokoljem, na viteška djela junačkih otaca, 
na svijetle stranice divovske hrvatske borbe za slobodu. U vrijeme «hrvat- 
skog proljeća» rekao je jedan studentski prvak na Sveučilištu u Zagrebu: 


«S nama su manipulirali oni iz središta, preko našeg studentskog rukovodstva. 
Odyraćali su našu pozornost od vitalnih probitaka hrvatskog naroda. To im nije 
bilo teško, jer su nas već u nižim i srednjim školama odgajali u servilnom anacio- 
nalnom duhu. Prošli smo kroz škole, čiji su nastavni programi unižavali nacio- 
nalnu povijest i materinski jezik, a samo spominjanje nacionalnog imena NARODA, 
shvaćeno je, ako ne kao sramota, onda kao sasvim izlišno. Kljukali su nas toliko 
puta kompromitiranim jugoslavenstvom i učili da naša prava povijest počima tek 
1941., ili nešto ranije — 1918. ; 

Za lažno bratstvo i jedinstvo —unitaristi su tražili od svih naroda u Jugosla- 
viji (a ja ovdje spominjem samo hrvatski na što imam i pravo kao njegov sin): 

da se postupno odrekne dijela nacionalne povijesti — i to je učinjeno; 

da se postupno odrekne materinskog jezika — i to je djelomično učinjeno; 

da se odrekne novaca i deviza — i to je učinjeno; 

da se za tobožnje bratstvo i jedinstvo i otvoreno jugoslavensko tržište odrekne 
najljepših krajolika Hrvatskog Primorja (mislim na čitavo Hrvatsko Primorje od 
Istre do Boke Kotorske) — i to je učinjeno... 

Ali unitaristima ni to nije bilo dosta.Nakon što su do apsurda negirali nacio- 
nalnost, pod firmom bratstva i jedinstva — tražili su da se odreknemo i onog 
posljednjega — da se odreknemo svog nacionalnog bića — i prihvatimo jugosla- 
vensku super-nacionalnost. 

To znači —da nakon tisućljetnog mukotrpnog, ali časnog opstojanja— mas 
Hrvata nestane kao naroda zauvijek sa evropske i svjetske pozornice zbivanja!» 


Toj mladeži, kojoj je, kako nam patetično svjedoči gornji citat, okupa- 
tor nastojao s majčinim mlijekom uštrcati otrov renegatstva, srama od 
vlastite prošlosti, robske ćudi, treba sustavno i vjerno pružati ljekoviti 
protuotrov blistavih istina naše prošlosti, svetih prava našeg naroda u 
robstvu. 

Naravno je, da ne mogu ovdje nabrajati sve Bastine izmišljotine, falsi- 
fikate i tlapnje. Moram pustiti da proteče kraj mene bez osvrta bujica 
siktavih pogrda, krvotočnih grand-guignolskih slika, posuđenih iz jeftinih 
filmova o muzejima voštanih lutaka. Tko bi redefinirao sve njegove 
definicije, od kojih ni jedna ne može odoljeti stvarnoj analizi! Potrebno 
je zato radi boljeg pregleda i pristupačnije informacije ograničiti i usre- 
dotočiti kritičke postavke, obrazložene demantije, osvjetljenje lica i 
naličja događaja. 


Bastina se knjiga može podijeliti na dva dijela: u prvom nastoji na 
svoj način prikazati postanak i život Nezavisne Države Hrvatske; u dru- 
gom obrađuje djelatnost partizanskih jedinica u hrvatskoj tragediji 1945. 

U prvom poglavlju: Razvitak Ustaškog Pokreta-Separatizam u službi 
Žašističke ekspanzije, ispreplićući sve krvavom i žučnom partizanskom 

terminologijom, Basta postavlja svoju osnovnu tezu: Hrvati su, a naro- 
čito ustaše, krivi u prvom redu što su «izdali» Jugoslaviju. Ne ćemo 
dugo inzistirati na apsurdnosti Bastinog stanovišta, da su zarobljeni na- 
rodi, koji su ustali protiv okupatora, ovoga izdali. Tvrditi, da su Hrvati 
izdali Jugoslaviju, identično je tvrdnji, da su francuski, belgijski ili češki 
rodoljubi izdali Hitlera. Da se izbjegne svakoj pomutnji, potrebno je 
odmah na početku utvrditi povijesnu činjenicu: Okupatori Hrvatske su 
Srbi i njihovi kvislinzi, te ustanak protiv njih ne samo da nije nikakva 
«izdaja», već je ponos i slava svih Hrvata, koji su u toj «izdaji» učestvo- 
vali, i sveta dužnost našeg novog pokoljenja. Značajno je, međutim, koga 
sve Basta odkriva u toj «izdaji». Na 15. stranici kaže: 


«Relativno brzo stvaranje Pavelićeve nakazne države, aktiviranje njegovog 
državnog, političkog i vojnog aparata u službi zločina uveliko je potpomagao 
Vlatko Maček, vođa Hrvatske Seljačke Stranke, koji je, dosleđan svojoj ranijoj 
proosovinskoj orijentaciji, izdao 10. aprila 1941. proglas, upućen svim svojim 
pristalicama i hrvatskom narodu, da pomažu novu ustašku vlast. Tim aktom je 
podpomogao ustaški pokret da makar i privremeno obmane i prevari jedan deo 
zostalijih masa i tim činom, na samom početku, dade ustaškoj državi veći legi- 
mitet, širu bazu, koju sami sa svojim snagama ne bi mogli postići. Nezavisnoj 
Državi Hrvatskoj i njenom postavljanju na noge kumovao je i svesrdno je pomagao 
reakcionarni katolički kler, sa svojim crkvenim, verskim i poluverskim organiza- 
cijama, što je sa svoje strane dalo početni zamah novoformiranoj ustaškoj državi, 
da ide na obračune na verskoj i nacionalističkoj osnovi... U doprinosu ustaštvu 
nisu bile ništa manje zasluge mnogobrojnih viših i nižih oficira, koji su sve svoje 
znanje stečeno u bivšoj jugoslavenskoj vojsci, stavili na raspolaganje ustaškoj 
vojsci...» 


Izmaklo je Milanu Basti, da je nabrajanjem ustaških «sukrivaca» među 
«izdajice Jugoslavije» uključio praktički cijeli hrvatski narod. (Izostavio 
je Hrvate muslimanske vjere, da ne bi došao u sukob s posebnom formom 
titovskog nekrvavog genocida: Hrvati muslimani smiju biti bilo koje 
narodnosti, čak i izmišljene, samo ne hrvatske. Ne spominje, naravno, 
ni Hrvate pravoslavne vjere, koje Basta, iako komunist, usvajajući cezaro- 
papistički velikosrpski Kriterij, smatra srpskim renegatima.) Izmaklo mu 
je, da na temelju njegovih navoda gubi smisao njegova optužba, jer 
čovječanstvo ne pamti postojanje naroda, koji bi mobilizirao sve svoje 
žive snage, vojničke, vjerske i političke, da izda sama sebe! Izdaja je 
mračna, vrlo skućena, patološki uvjetovana, ograničena na mali broj 
individua. Zato nikada ne mogu postojati izdajničke organizacije, staleži, 
kaste ili društveni slojevi. Samo su slobodu hrvatskog čovjeka i samo- 
stalnost hrvatske države mogli tražiti nosioci i orijentatori svih hrvatskih 
snaga, koje su pružile ruku Ustaškom pokretu, đa zajednički ostvare i 
obrane, učvrste, oplemene i podignu Nezavisnu Državu Hrvatsku, sam 
naših vjekova. Duboko svjestan toga, Basta poduzima sve, da baš tu 
činjenicu sruši, obesnaži, zaniječe. Odatle i poticaj, da pokuša pisali 
povijest njemu tuđeg i mrskog hrvatskog naroda i njegove države. 


Fašizam je druga točka iz koje izviru najernje obtužbe protiv deseto- 
travanjske državotvorne generacije, koja predstavlja osnovni element crne 

legende, satkane po okupatorovim agit-prop-ima oko Ustaškog pokreta i 
Nezavisne Države Hrvatske. Kad bi se samo radilo o polemici s Bastom, 
bilo bi skoro kontraprođucentno braniti se od optužbe zbog fašizma. Ova, 
naime, pogađa sve, osim komunista i njihovih korisnih budala, te se 
optuženi zbog fašizma nalaze u vrlo brojnom i uglednom društvu, koje 
autentični fašizam zbilja nije zaslužio. Međutim, mi smo već utvrdili, 
da ovdje ne odgovaramo Basti, nego pišemo zbog onih, koji su željni 
saznati istinu. Srž podvale u vezi s fašizmom sastoji se u zlonamjernom i 
upornom brkanju međudržavnog savezništva i ideološke identičnosti. 
Prema klasičnoj postavci: neprijatelj moga neprijatelja je moj prijatelj, 
pa makar tko to bio, Hrvatska je u svojoj borbi protiv srpskog okupatora 
tražila pomoć i savez među realnim ili potencijalnim neprijateljima Ju- 
goslavije. Budući da demokratske velesile, koje su Versailles-kim mirom 
1918. stvorile Jugoslaviju, nisu bile voljne opozvati svoju fatalnu odluku, 
Hrvatska se je, logično, okrenula prema onim zemljama, koje su iz svojih 
vlastitih probitaka dovodile u pitanje sve, što je u Versailles-u stvoreno, 
pa, prema tome, i Jugoslaviju. Te tako zvane revizionističke države bile 
su Njemačka, Italija i Madžarska. Slučajnost, što su u dvjema od tih 
država vladali fašistički režimi nije imala ni najmanjeg utjecaja na orijen- 
taciju hrvatskih revolucionaraca. Hrvatski individualizam i tradicionalni 
buntovni duh, dva temeljna odraza naše narodne ćudi, nisu nikako 
pogodovali, da tuđinsko sjeme fašizma nikne i uzraste na našoj njivi. 
Ateističke zasade, kojima je bio teško natrunjen talijanski fašizam, a 
podpuno prožet njemački nacional-socijalizam, došle su u sukob s dubo- 
kom religioznošću čitavog hrvatskog naroda. Papinske osude fašističkih 
ideoloških zabluda predstavljale su pouzdane smjernice katoličkom du- 
hovnom životu u Hrvatskoj. Prepotentna Hitlerova misao o germanskom 
nadčovjeku vrijeđala je hrvatski narodni ponos. Talijanska su zvjerstva 
u našoj Dalmaciji nosila fašistički biljeg. Fašizam je ne tajeći, da dolazi 
kao neprijatelj i osvajač, po bijelim zidovima naših jadranskih gradova 
crtao bičeve s nadpisom: «Roma doma» (Rim kroti). Nije stoga čudo što 
usprkos stvaranju Nezavisne Države Hrvatske u savezništvu sa silama 
Osovine, ni u hrvatskoj državnoj vladi, ni u vodstvu Ustaškog pokreta 
nije bilo ni jednog jedinog ideološkog nosioca fašizma. Istina je, da je 
fašizam u čitavoj Europi stekao stanovite simpatije zbog svog virulentnog 
antikomunizma, jer sve što je imalo duha i srca, drhtalo je pri pomisli, 
da bi se do Atlantika mogao proširiti mrak boljševičkog robstva, čije je 
lance kovao okrutni Staljin. Taj duh antikomunizma prožimao je, s koliko 
razloga!, i cijeli hrvatski narod. U Hrvatskoj nije, međutim, nikad osno- 
vana fašistička stranka, niti je organizacija bilo kakve naravi nosila to 
ime. Nekolicina bezimenih političkih fantasta osnovala je, doduše, hrvat- 
sku nacional-socialističku stranku negdje 1943. To je mrtvorođenče nesta- 
lo u pijesku obće ravnodušnosti, ne uspjevši se ni predstaviti makar i 
najskromnijom javnom manifestacijom. Naravno, komunistički lašci tvrde, 
da je sam Ustaški pokret bio fašistička organizacija. Krijući se iza činje- 
nice hrvatsko-osovinskog savezništva onog vremena, nisu nikada ni poku- 
šali ozbiljno dokazivati svoju podvalu. Ustaška načela, međutim, koja su 

predstavljala jedinu ideološku podlogu Ustaškog pokreta, nemaju ni jedne 
zasade, koja bi im davala privid fašistoidne doktrine. Borba tog pokreta 
bila je totalno usmjerena uspostavi i očuvanju hrvatske države, ne preju- 
dicirajući nikako njezinom konačnom uređenju u doba mira. Odgoj novih 
generacija temeljio se na moralu, rodoljublju i beskrajnoj ljubavi prema 
slobodi, u težnji da čim prije postanu čvrsti stup i štit naše mlade države. 
Idealistična težnja, da Hrvatska krči vlastiti put u budućnost, bila je u 
sukobu ne samo s komunističkim, nego i s fašističkim totalitarizmom, 
koji, uostalom, ne predstavljaju tako nepomirljivo suprotne polove, kako 
bi to njihovi propagandisti htjeli. Prezir individuuma i prirođenog mu 
prava na slobodni izražaj i razvitak, podvrgavanje naravnog ljudskog 
prava interesima i diktatima države i partije, nijekanje Božje prisutnosti 
u svemiru i životu, uzurpiranje svevlasti na svim područjima djelatnosti 
pojedinca i naroda, bezobzirno gaženje svih protivnika, uništavanje obi- 
telji nasilnim otimanjem djece ispod roditeljskog nadzora, predstavljaju 
samo dio karakteristika zajedničkih komunizmu i fašizmu, nasuprot kojih 
stoji njihov realni oponent, pravi suprotni pol lijevom i desnom totali- 
tarizmu: duh autentične slobode, koju je Bog dao razumnim bićima; duh 
zakona, koji štiti slabe od nasilja, duh raznolikosti, koji upućuje ljude, 
da u uzajamnoj snošljivosti utiru mnogostruke staze u traženju vlastite 
sreće. 


Bastin osvrt na hrvatsku prošlost predstavlja još jedan izlet u carstvo 
priča. Vjeran svom reakcionarnom velikosrpskom stanovištu, da su već 
u prošlom stoljeću svi pravoslavci bili Srbi, iako to još ni danas nije 
istina, usprkos dugim desetljećima violentnog prozelitizma Srpske Pravo- 
slavne Crkve, Basta želi već u pobuni Eugena Kvaternika vidjeti zametak 
«hrvatsko-srpskog bratstva», budući da su Kvaternikovi buntovnici bili 
dijelom pravoslavci, uključivši i zapovjednika njegove vojske Čujića. 
Povijesna je, međutim, činjenica, da se je tu radilo o Hrvatima pravoslav- 
ne vjere, koji su se digli na obranu pogaženih prava svoje hrvatske 
domovine. Njihovim su stopama išli i njihovi potomci, istaknuti nosioci 
naše snage i duha, koji su na poseban način bili usredotočeni u briljantnoj 
ličnosti jednog od najvećih Hrvata pravoslavne vjere, glavara glavnog 
stožera hrvatskih oružanih snaga za vrijeme Nezavisne Države Hrvatske, 
generala Grujića, viteza i mučenika, koji je gledajući smrti u oči pred 
srpskim okupatorskim sudom izjavio, da je ponosan svojim hrvatskim 
porijeklom i služenjem svojoj državi. 

Prema Basti bi čak i Otac Domovine Ante Starčević, bard hrvatske 
samostalnosti, bio tek preteča zlosretne laži o bratstvu i jedinstvu, kao i 
vođa hrvatskog naroda Stjepan Radić, usprkos činjenici, da ga je srpski 
okupator dao ubiti u svom vlastitom Parlamentu. Povijesno pretakanje 


3 Onima, koji bi sami htjeli provjeriti ove navode, bilo bi zanimljivo i poučno 
usporediti, na primjer, školske knjige, koje su za našu djecu izdane u Nezavisnoj 
Državi Hrvatskoj, s knjigama, koje je srbskokomunistička okupacija nametnula 
našim školama poslije 1945. Iz te usporedbe bjelodano proističe, kakvog su čovjeka 
nastojali formirati naši odgojitelji, te kakvim su otrovom napajali i još uvijek napa- 
jaju našu djecu titovski agit-propi. 

hrvatske srčike iz Starčevićeve Stranke Prava u Radićevu Hrvatsku Repu- 
blikansku Seljačku Stranku htio bi Basta protumačiti prodiranjem jugo- 
slavenske ideje u hrvatskom marodu, te svesti hrvatsku državotvornu 
borbu na «beznačajnu skupinu tzv. frankovaca», dok je Radićev politički 
uspjeh baš odraz hrvatskog antijugoslavenskog preporodnog vala, kojem 
su hrvatski nacionalisti (prije zvani frankovci, a kasnije ustaše), bili 
integrirana oružana desnica. 


Na strani 19. kaže Basta: 


«Vođa frankovaca zagrebački advokat Ante Pavelić, nastavljajući verno Fran- 
kovu politiku, deklarisao se protiv bratstva Hrvata i Srba i protiv Jugoslavije kao 
zajedničke države, bez obzira na kojoj osnovi je zasnovana. Ostavši bez podrške 
naroda, Pavelić je počeo tražiti podršku od revizionističkih država koje su bile 
potučene u 1. Svetskom ratu. Te države su čekale moment revanša i revizije 
Versajskog ugovora i vodile politiku razbijanja Jugoslavije.» 


Zatim na str. 20: 


«Ovom poznatom i jednom od najvećih izdajnika naših naroda dobro je došao 
makar ko i makar gde, samo neka je protivnik Jugoslavije i neka je spreman da 
pomogne njega i njegove ustaše». 


Bez obzira na neizbježive uvrede, naše je gusto rešeto uspjelo uhvatiti 
zrno istine, pa čak i priznanja. Traženje bilo čije pomoći protiv okupa- 
tora vlastite zemlje dokaz je elastične inteligencije i zdravog političkog 
pragmatizma. Izjavivši se «protiv Jugoslavije kao zajedničke države, bez 
obzira na kakvoj je osnovi osnovana», nije dr. Ante Pavelić izgubio 
podporu hrvatskog naroda, već se je pretvorio u njegovog revolucionar- 
nog vođu, kojega je 1941. takvim priznala cijela Hrvatska, kao što to, 
uostalom, dosta nesmotreno, potvrđuje i sam Basta, nabrajajući snage, 
koje su Ustaškom pokretu pomogle ostvariti i učvrstiti Nezavisnu Državu 
Hrvatsku. U citiranom odlomku, kao i na mnogo drugih mjesta, Basta 
govori o «našim narodima». Nitko mi do danas nije uspio objasniti, 
kako to, da osim mog naroda iz kojega sam potekao i kojemu pripadam, 
postoje još neki narodi, iz kojih nisam potekao, niti im pripadam, a opet 
su na neki zagonetan način «moji narodi»? Kako su, nađalje, neki strani 
narodi postali «naši», dok to drugim stranim narodima nije uspjelo, već 
su zadržali normalnu i logičnu kondiciju «tuđih naroda»; također mi 
nije jasno, kao niti to, koja je razlika između «naših naroda», koji nisu 
moj narod, i stranih naroda, koji nisu «naši narodi». Međutim, dok 
Basta uporno govori o «našim narodima», ustrajući na tom sumnjivom 
Pluralu, kad govori o «našoj zemlji», ostaje dosljedno kod singulara. 
Znači li to, da su ti «naši narodi» beskućnici, jer nemaju svaki svoju 
zemlju, nego su se, eto, nagomilali na jednoj jedinoj «našoj zemlji», koja 
možda «in pectore» Milana Baste nosi ime jednog od tih «naših naroda», 
dok su ostali narodi u toj zemlji došljaci i uljezi? 

Na 33. strani čitamo: 


«Uz pomoć u prvom redu Italije, potom Mađarske, Bugarske i Austrije, Pave- 
lić je nemajući masovnu podršku (usprkos šestojanuarske diktature), morao svoju 
organizaciju neminovno pretvoriti u terorističku»! 


Mogli bismo vrlo fino presti diskutirajući o terorizmu, tražeći mu 
adekvatnu definiciju. Da li se bilo kakva djelatnost protiv okupatora 
može nazvati teroristiščkom? Ne podrazumijevaju li se pod terorizmom 
nasilni akti protiv zakonite vlasti, koji dovode u životnu opasnost poje- 
dince ili skupine? Mislim da ćemo se složiti, da je siloviti ustanak protiv 
okupatora čin legitimne samoobrane, moralno opravdani uzvrat na tero- 
rizam okupatora. Od početka je poglavnik dr. Ante Pavelić namijenio 
Ustaškom pokretu revolucionarnu ulogu, te su mu pristupili samo oni 
Hrvati, koji su se poput Poglavnika zavadili s vlastitom glavom i odlučili 
na oružanu djelatnost protiv okupatora. Oni su među sobom bili pove- 
zani strogom ustaškom zakletvom, koja ih je obvezivala na apsolutnu 
poslušnost, čuvanje tajne i spremnost na izvršenje svih naloga u okviru 
oružane oslobodilačke borbe. Takva je organizacija po naravi stvari i 
voljom svog revolucionarnog vodstva morala biti u prvoj fazi djelatnosti 
malobrojna. Međutim, da se shvati pravi obujam moralne i političke 
podpore, koju je hrvatski narod od početka pružao toj elitnoj skupini 
svojih prvoboraca, uzet ćemo kao primjer hrvatsko Sveučilište u Zagrebu. 
Poznato je, da komunisti u svim zemljama smatraju sveučilište pouzdanim 
mjerilom političkog i ideološkog raspoloženja cijelog naroda. U središnjem 
udruženju studenata zagrebačkog Sveučilišta (bio sam mu glavni tajnik u 
vrijeme mog studija 1934-35.) proustaški nacionalisti sačinjavali su 
ogromnu većinu od 75-80 %., Komunisti nisu nikada uspjeli osvojiti ni 
jednog jedinog stručnog udruženja (u stručna su udruženja mogli pristu- 
Piti samo studenti dotične struke), te su konačno osnovali «Kulturno i 
socijalno društvo Svjetlost», budući da su u kulturna društva na Sveu- 
čilištu mogli stupiti studenti bilo koje struke. I to su izvršili krišom, 
furtimaški, da bi povjerljivim probiranjem «uzvanika» na osnivačku 
skupštinu mogli osigurati, da vodstvo ostane u njihovim rukama. Što 
se pak tiče raspoloženja širokih narodnih slojeva, dat ću samo jedan 
anegdotalni podatak: Kad je okupator za vlade Boška Jevtića bio prisiljen 
raspisati izbore za 5. svibnja 1935.*, glavna mu je izborna krilatica bila: 
Tko glasa za dra. Mačeka, glasa za Janka Pustu. Na Janka Pusti u 
Madžarskoj nalazilo se onda poznato vježbalište ustaških boraca. Sim 
je okupator, dakle, osjetio povezanost političkog ustanka hrvatskog na- 
roda protiv beogradskih silnika i oružane djelatnosti ustaških jedinica. 


* Oko Hrvatske Seljačke Stranke pod vodstvom dra. Vladka Mačeka okupio 
se je tada u bezprimjernoj nadstranačkoj jedinstvenosti cijeli hrvatski narod. Uspr- 
kos teroru, prijetnjama i podkupljivanju, u mnoštvu hrvatskih sela nisu predstav- 
nici srbske okupacije dobili ni jednog jedinog glasa, dok je u omjeru 100:1 hrvatski 
narodni pokret pobjeđivao u svim većim mjestima i gradovima, Ni nacisti u okupi- 
ranom dijelu Europe ne bi bili tako katastrofalno izgubili izbore, kao što su ih 
srbski okupatori izgubili 1935. u Hrvatskoj, 

Basta piše o poznatom Ličkom ustanku 1932., koji je počeo ustaškim 
udarom protiv žandarmerijske postaje u Brušanima. Pun gorkih uspomena 
iz svojih okršaja s junačkim ustaškim jedinicama i svojih bježanja pret- 
vorenih titovskom propagandom u «ofenzive», Basta je rob svoje fiksne 
ideje, da mora uvijek i dosljedno ustaše prikazati kao kukavice. O izvjež 
banoj ustaškoj skupini, koja je tajno ubačena u Velebit, da počne oruža- 
nom akcijom, piše ovako (str. 28.): 


«Lutajući oko mesec dana po velebitskim škrapama i pokušavajući da dođu 
u dodir sa ljudima u siromašnim primorskim zaselcima, nisu naišli na očekivani 
prijem... U strahu da ne budu otkriveni lutali su velebitskim šumama i kamenja- 
rima. Nisu imali hrabrosti da preduzmu neku akciju. Nestrpljivi Pavelić, koji je 
polagao u tu grupu velike nade, poručio im je preko Pivca/ da se živi ne vraćaju 
u Italiju ako se «ne budu čule puške i bombe u Hrvatskoj. Tražim akciju pod 
svaku cijenu». Znajući okrutnost svoga gospodara i njegovih glavnih saradnika, 
spremnost na svaki zločin i fizičku likvidaciju, grupa se odlučila na akciju.» 


I djetetu je jasno, da se je «grupa odlučila na akciju» već prije, nego 
je bila ubačena u velebitsku šumu. Za to je konačno bila izvježbana, 
i po to je došla u domovinu, te je smiješna tvrdnja, da je tek Poglavni- 
kova prijetnja iz daleke tuđine od kukavica napravila junake za nevolju. 
Prema Basti, ustaše su napali žandarmerijsku postaju iz daljine, iako je 
bila prazna. Sa žandarima su se sreli «slučajno» i pobacali oružje prije 
nego su ovi počeli pucati. Beogradski vlastodržci nisu, međutim, tako 
olako uzeli taj «kukavno beznačajni incident», kao što to sam Basta dalje 
iznosi: 


«Ali mnogo više nego fašistička propaganda, legendi o «ustanku» doprinele su 
kasnije akcije odmazde nad nedužnim hrvatskim stanovništvom Like koju su vršili 
velikosrpski vlastodržei. Celi žandarmerijski bataljoni poslati su u sela zapadne 
Like. Hiljade ljudi su zatvarane i tučene, a stotine je sud za zaštitu države osudio 
na dugogodišnju robiju. Ova bezumna odmazda samo je išla naruku Paveliću, 
širila neraspoloženje i ozlojeđenost naroda i pomogla ustašama, da kasnije lakše 
ostvare svoj uticaj u tom kraju zemlje.» 


Kako god bio bezdušan srpski okupator, jasno je, da bi odmazda 
navedenih razmjera bila besmislena, kad ne bi imala ozbiljnog povoda. 
Svaki je okupator kukavica, te su u njegovom strahu velike oči. Beograd 
se je bojao, da bi Lički ustanak mogao biti početak požara, koji bi 
zahvatio cijelu Hrvatsku, zato je njegova reakcija bila bjesomučnih di- 
menzija. Značajno je svakako, da Basta nimalo ne štedi nosioce vlasti 
u kraljevskoj Jugoslaviji. Bez sustezanja, on u više navrata denuncira 
nasilja i teror nad hrvatskim pučanstvom. Namjera mu je, međutim, 
vrlo prozirna. On želi srpske okupatore podijeliti na zle i dobre. Zli bi, 
prema tome, bili okupatori iz prve Jugoslavije, potekli iz tako zvanih 


5 Ivan Devčić, rečeni Pivac, bio je u ono vrijeme vješti i neustrašivi ustaški 
teklič. Sin ustaške majke, legendarne «babe Mande», pripada viteškom soju Dev- 
čića, koji svojim heroizmom i žrtvama zadužiše Hrvatsku. 

građanskih stranaka. Dobri bi pak bili ovi novi, današnji srpski okupa- 
tori, koje nam je «namrla» Komunistička Partija Jugoslavije. Narodna 
leđa, međutim, imaju svoja iskustva i svoje pamćenje, i nema sumnje, da 
Hrvatska istu sudbinu, ako ne i goru, želi i sprema, samoupravljačkim 
treće-svjetskim, humano-socijalističkim nosiocima «bratstva i jedinstva», 
kao i zatočnicima aleksandrovskog amaneta: «Čuvajte Jugoslaviju»! 


Kaže Basta (str. 31.): 


«Brzina s kojom su reagovali (Nijemci op. p.) na raskidanje Trojnog Pakta 27. 
marta 1941., govori posebno o tome, da je još ranije postojao ratni i operativni 
plan za napad na Jugoslaviju. S druge strane brzina s kojom su proglasili NDH 
samo četiri dana posle napada na Jugoslaviju, govori takođe o tome da se spro- 
vodio raniji plan razbijanja Jugoslavije i odvajanje Hrvatske od Srbije.» 


Notomna je činjenica, da glavni stožeri svih zemalja imaju već u 
mirno doba izrađene planove za sve moguće alternative eventualnog rata, 
što nikako nije dokaz, da su sve te alternative odraz želja i namjera jedne 
zaraćene strane. Što se pak tiče proglašenja Nezavisne Države Hrvatske, 
nju je pukovnik Slavko Kvaternik (kasnije vojskovođa) proglasio ne samo 
bez odobrenja, nego i bez znanja Berlina, 10. travnja 1941. Hrvatske 
su se vojne jedinice u okviru jugoslavenske vojske pobunile čak dva dana 
prije i u Bjelovaru proglasile hrvatsku državu 8. travnja. Istovremeno je 
to pokušao učiniti dr, Milan Luetić na području Sinja, ali je tragično 
zaglavio u osobnom obračunu sa srpskim časnicima svoje divizije. lako 
svi naši neprijatelji redom, poput Baste, niječu samoniklost hrvatske 
države i tvrde, da ju je Hitler stvorio, nitko nije do danas odkrio nikakav 
proglas, memorandum, dnevnu zapovijed ili brzojav, kojim bi to Hitler 
učinio, ali je bez poteškoća pronađen i objavljen njegov brzojav, kojim 
se je pukovniku Kvaterniku zahvalio na njegovom brzojavnom saopćenju 
o uspostavi Nezavisne Države Hrvatske i ovu odmah priznao. 


Na str, 63. se kaže: 


«Da bi narode Jugoslavije što više razjedinio i oslabio njihov duh otpora, 
okupator je izazvao zversku nacionalnu mržnju, neviđeni teror, i bratoubilačko 
istrebljivanje.»! 


Nije, nažalost, bilo potrebno, da oni, koje Basta zove okupatorima, 
izazivaju sukob Hrvata i Srba, koji, uostalom, nije mogao biti «bratoubi- 
lački» iz jednostavnog razloga, što Srbi i Hrvati nisu nikakva braća, kao što 
to npr. nisu Englezi i Francuzi, ili Kinezi i Japanci. (Floskula o bratstvu 
samo je smokvin list, kojim srpski okupatori nastoje pokriti golotinju 
svoga nasilja nad Hrvatskom. Srbi i Hrvati bi eventualno mogli biti 
dobri susjedi, kad ne bi srpska pohlepa za hrvatskom zemljom i njihov 
suludi imperijalizam pretvorili Srbiju u našeg najgoreg neprijatelja.) Od 
godine 1918. Srbija vodi rat protiv slobode i obstanka Hrvatske svim 
sredstvima. Odmazde zbog Ličkog ustanka, pokolji golorukog pučanstva 

u Sibinju, Senju, Primoštenu itd., magnicidij Radića i drugova, umorstvo 
Šufflaya, Javora, Brkljačića i drugih, samo su neke karike u neprekinutom 
lancu istrebljivanja Hrvata za vrijeme kraljevske Jugoslavije, koje je u 
ovoj komunističkoj doseglo genocidne razmjere, te je brzo uništenje Jugo- 
slavije postalo pitanje života ili smrti hrvatskog naroda. 

Nije istina, da je atentat na srpskog kralja Aleksandra bio naređen 
od Mussolinija. Jako je ustaška borba pripremana jednim dijelom i u 
Italiji, nije izvršenje smrtne osude nad zločincem Aleksandrom Karađor- 
đevićem bilo saopćeno Mussoliniju, jer se ovaj ni u jednom času nije 
odrekao igre i na jugoslavensku, odnosno srpsku kartu. Mussolini, narav- 
no, nije mogao dokazati, da nije stajao iza atentata, i upravo zbog toga 
je pobijesnio. Poglavnik je bio uhićen i odležao je jednu godinu u zatvoru, 
a sve su ustaške jedinice bile bačene u zloglasni koncentracioni logor na 
Liparima. Kruta igra političkih interesa i sutrašnjih mogućnosti ipak je 
nastavljena. 


Kad Basta govori o prvim danima života i djelatnosti mlade hrvatske 
države, on je zapjenjen. Crvena mu mrena pada na oči i on vidi krv na 
svim Hrvatima, koji su svoju državu htjeli, branili i gradili. On u nekon- 
troliranim provalama hrvatskog narodnog bijesa protiv tolikih i tako 
dugo nekažnjenih zločina srpskog okupatora vidi tek silnički pohod protiv 
«nevinih žrtava». Njegove su rečenice orgazam užasa, kroz njegovu histe- 
ričnu fantaziju promiču samo Drakule. Sjeti me epileptičkih napadaja, 
od kojih su tako često trpjeli partizanski ubojice, da su u Hrvatskoj 
nakon 1945. ti napadaji bili nazivani «partizanskom bolešću». Posebno 
je jezovit Basta, kad obtužuje Katoličku Crkvu u Hrvatskoj. On se još 
uvijek usuđuje velikog kardinala Stepinca nazivati ratnim zločincem, 
iako je sav civilizirani svijet s indignacijom osudio sramotni proces protiv 
njega, te mu stostrukim načinom izrazio svoju solidarnost i priznanje. 
Za gospićkog katehetu i profesora, popa Nikolu Mašića, veli Basta, da 
se je takmičio «s udbinskim župnikom Mogušom u širenju otrovne mrž- 
nje prema svima onima, koji su im se našli na putu». Spominjem popa 
Mašića, jer ga je lički Srbin Basta po svoj prilici osobno poznavao, te je 
svjestan svoje nečasne objede. Posvećen isključivo molitvi i knjizi, Mašić 
je svoju dušu predao odgoju mladih; sam siromašan, on je svoju oskudnu 
plaću vrlo često podijelio djeci siromašnijih od sebe. Ali što bi se te 
sitnice jednoga Baste ticale? Odgoj popa Mašića odvratio je mnogog 
gospićkog đaka od bezpuća komunizma, a to je «zločin», koji mu partija 
ne može oprostiti. 


Na str. 383. piše Basta: 


«A u istoj Lici i Hrvati i Srbi su se nekada zajedno odupirali turskoj najezdi», 
pa dalje: «Decenijama kasnije i Hrvati i Srbi su se borili protiv tuđina, bratski 
delili dobro i zlo»..., «Čitava istorija pruža bezbroj primera saradnje i zajedničke 
borbe oba bratska naroda koja naseljavaju ovu teritoriju...», «U tim borbama toliko 
su se pomerali i uzukrštali da Srbi i Hrvati zajednički žive u Bosni i Hercegovini, 
Lici, Dalmaciji, Kordunu, Baniji, Slavoniji, Sremu, Baranji i Bačkoj.» 

Tekst je naoko pomirljiv, širokogrudan. Čini se, da mu je glavna 
svrha dokazati autentično «bratstvo» Hrvata i Srba. «Timeo Danaos...» 
Ta zemlja, u kojoj Srbi i Hrvati «bratuju», ne nosi hrvatsko ime. U svim 
njezinim pokrajinama Srbi su, po Bastinom mišljenju, taman tako kod 
kuće kao i Hrvati. Ne postoji nikakva hrvatska domovina, u kojoj bi 
Srbi bili stranci, uljezi, došljaci ili barem gosti (željeni ili neželjeni). 
Hrvatsku bi eventualno sačinjavala zagrebačka okolica, jer tamo nema 
Srba, sve je ostalo zajedničko, što je čak sa srpske strane koncesija, «jer 
gdje Srbin stane, tu je stopa srbske zemlje». Naravno, o kakvoj se hrvat- 
skoj državi može govoriti, kad ova uopće nema svog vlastitog teritorija? 
U najboljem slučaju toj se hibridnoj Srbohrvatiji može priznati dvostruki 
suverenitet, srbski i hrvatski, te ako baš ne će, da joj vladaju Srbi iz 
Beograda, koncedirat će joj se velikodušno, da joj vladaju Srbi iz Zagreba. 
U čemu bi, uostalom, bila nesreća? Sam Basta nas tješi: «Na svetu nema 
dva tako bliska naroda kao što su Srbi i Hrvati...» 

lako napada četnike kao izdajice tzv. narodno-oslobodilačke borbe, 
koju je povela Komunistička partija, Basta ipak uzima šutke u zaštitu 
svoju koljačku subraću. Užasi, koje su četnici počinili protiv hrvatskog 
pučanstva u Dalmaciji, Lici, i Hercegovini, paljenje i istrebljivanje pu- 
čanstva čitavih naših sela u suradnji s talijanskim fašistima ili pod njiho- 
vom zaštitom ne zaslužuje kod Baste nikakav ozbiljniji osvrt. On spo- 
minje, da je kninski Srbin, senator Nikola Novaković-Longo, u Otriću 
sklopio s Talijanima sporazum o nenapadanju, ali zaboravlja, da je taj 
isti Novaković-Longo zajedno s drugim istaknutim Srbima iz južne 
Hrvatske uputio memorandum Mussoliniju, tražeći, da fašisti okupiraju 
cijelu Dalmaciju i nudeći im u tu svrhu suradnju i pomoć. Za četnike 
kaže, da su «sve više učestvovali zajedno sa ustašama, pod komandom 
okupatora, u kaznenim ekspedicijama na slobodnu partizansku teritoriju», 
iako u to doba takva «partizanska teritorija» nije uopće postojala. Pod- 
valjuje im zajedničke operacije s ustašama, jer želi četničkoj djelat- 
nosti dati antikomunistički karakter, a ne protuhrvatski, koji je ona 
izrazito i isključivo imala tokom cijeloga rata. Ne želi Basta precizirati, 
da su četnici bili prava najamnička vojska talijanskog fašizma, jedina, 
koju je u cijeloj Europi Mussolini uspio organizirati. Zna on dobro, da 
su se četnici i fašisti udružili protiv Nezavisne Države Hrvatske, jer je 
ova stajala jednima i drugima na putu, a ne raštrkane partizanske bande 
nejasnih ciljeva i budućnosti. Nema, naravno, ni traga utvrđenju poznate 
i, uostalom, logične činjenice, da su se u tom protuhrvatskom ortakluku 
doskora našli i sami partizani, jer je i njihov glavni neprijatelj bila Neza- 
visna Država Hrvatska, a ne tako razvikana «fašistička neman», čije su 
uništenje partizani bezbrižno prepustili demokratskim silama i svom pro- 
tektoru Staljinu. 


Gdje god može, Basta izbjegava utvrditi srpsku narodnost partizan- 
skih prvaka. Redovito se služi pokrajinskim nazivima: Sremac, Slavonac, 
Ličanin, Dalmatinac, da tako prikrije bitnu oznaku i glavni izvor parti- 
zanske snage: ustanak srpskog imperijalizma protiv obstanka Nezavisne 
Države Hrvatske, i za ponovnu uspostavu povampirene Jugoslavije. 

U Bastinoj knjizi nisu tako značajne tvrdnje i napadaji, svjesni falsi- 
fikati, izmišljene grozote, neosnovane obtužbe, pa čak ni neka neočeki- 
vana priznanja. Najznačajnije su njegove šutnje. U mnoštvu uvredljivih 
ponižavajućih postavka, kojima obrazlaže stvaranje i održanje Nezavisne 
Države Hrvatske, Basta grobnim mukom prelazi preko bitne činjenice, 
koja je s razlogom kvarila i kvarit će san srpskih okupatora: Nezavisna 
Država Hrvatska je nastala u prvom redu zato, jer ju je hrvatski narod 
htio, i bit će obnovljena sutra, jer je hrvatski narod hoće danas. 


11. JUBILEJ GENOCIDA 


Pišući o uništenju države hrvatske i o zarobljavanju hrvatske vojske, 
Basta je autentičniji i sigurniji, jer ide poznatim tragovima vlastitih zlo- 
čina. Dok je prvi dio njegove knjige uglavnom usmjeren na to, da makar 
i neizravno opravda genocid, obtužujući stotine tisuća Hrvata zbog 
«izdaje». Jugoslavije i zbog absurdnih zločina, ovaj drugi dio teži u prvom 
redu za tim, da genocid prikrije. 

Povlačenje hrvatske vojske i građanskog pučanstva iz krajeva, koji 
su uslijed ratnih događaja morali biti napušteni, počelo je mjesecima prije 
napuštanja Zagreba. Vijesti o nesmiljenim masovnim pokoljima u svim 
mjestima, koja su zauzimali partizani, digle su s njihovog djedovskog 
ognjišta neslućeno mnoštvo hrvatskih obitelji, koje su u tragičnom bijegu 
sa svih strana navirale prema Zagrebu. Pokolj cvijeta hrvatske inteligen- 
cije u Dubrovniku (među kojima nije bilo ni jednog ustaše), spaljivanje 
28 živih fratara na Širokom Brijegu, lučonoši kršćanske civilizacije i 
drevnog hrvatstva, krvava orgija u pitomom Vukovaru, dokazali su još 
jednom, ako je to još uobće trebalo dokazivati, da srbsko-komunistička 
najezda ne ide samo po vlast u Hrvatsku, nego i po glavu hrvatskog 
naroda. Zagreb je u samih nekoliko mjeseci utrostručio broj pučanstva. 
(Od 250 000, došao je do 800 000 pod kraj rata). Izbjeglice su napučili 
i sva okolna sela. U Zagrebu je morao biti postrojen ogromni i vrlo 
razgranati ured za zbrinjavanje izbjeglica, koji je vodio poznati ustaški 
prvak i heroj Božo Kavran. Iz Zagreba je to ispaćeno mnoštvo krenulo 
na križni put prema tuđini, ne tražeći drugo, nego da izbjegne partizan- 
skom nožu, metku ili sjekiri. 


Basta i Nađ, koji ove događaje zajednički prikazuju, citirajući jedan 
drugoga i ponavljajući se uzajamno, u više navrata insistiraju na tvrdnji, 
da su «Ustaše prisilili građansko pučanstvo na povlačenje», da bi im to 
služilo kao zaštita (!). Zacijelo, da hrvatska vojska nije imala zadatak 
pratiti i štititi svoj narod na bijegu, svaki bi razboriti zapovjednik radi 
pokretnosti i borbene moći svojih jedinica nastojao spriječiti povlačenje 
nevojničkoga mnoštva. Od prvog časa se je vidjelo, u kolikoj će mjeri 
kolone izbjeglica ometati provođenje svakog vojnog plana. Zakrčenje svih 
puteva, cesta i staza bilo je podpuno, a sterilno svako nastojanje vojnih 
prometnika, da stave brane izbjegličkim rijekama i osiguraju kakvu takvu 

mogućnost nezavisnih, bržih pokreta vojnih jedinica. Basta i Nađ, me- 
đutim, žele uvjeriti one, koji ne znaju istinu, da hrvatsko pučanstvo nije 
imalo nikakvog razloga napustiti svoje domove pred napredovanjem 
«narodno-oslobodilačke vojske». Budući da ne mogu zatajiti činjenicu, da 
su stotine tisuća Hrvata sve napustili, da se spase od titovskih horda, 
nastoje podmetnuti tu tragičnu seobu naroda, kakve nije bilo u našoj 
povijesti, prisilnim mjerama hrvatske državne vlade. Iako bi takvo gonje- 
nje ljudi, koji ne bi htjeli napustiti kućnog praga, predstavljalo gigantsku 
vojno-policijsku operaciju s kraja na kraj Hrvatske, nisu ova dva parti- 
zanska «povjesničara» citirali bilo kakvu zapovijed oružanih snaga u tom 
pogledu, odkrili jedan jedini dokument, koji bi o tome govorio, ili našli 
svjedoka, koji bi ustvrdio, da je bio prisiljen na povlačenje. Istina je, 
bavile su se naše oružane snage uvelike problemima povlačenja apokalip- 
tičkih reminiscencija, ali ne da tjeraju na put one, koji se fatalistički 
odlučiše čekati svoju sudbinu, nego da olakšaju patnje umornih, gladnih 
i bolesnih bjegunaca. Niz ustaških i domobranskih jedinica organizirao 
je prihvatne postaje, na kojima se je dijelila hrana, odjeća i obuća nami- 
jenjena vojsci, dok su nebrojena vojnička vozila primala one, koji su 
sustali na putu. (Sjećam se automobila, koji je promakao pored mene 
blizu hrvatsko-slovenske granice). Bio je tako načičkan djecom, da je 
domobranac vozač jedva vidio cestu pred sobom. Ustaški je teklič primio 
putem neku ženu s dvoje djece na motorkotač. Dok je žena s jednim 
djetetom sjela otraga, drugo mu je dijete sjelo za vrat, tako da je više 
sličio cirkuskom ekvilibristi nego vojniku). 


Nije uopće vrijedno osvrta poglavlje: Zverstva ustaša u selima oko 
Zagreba. Kad sipa svoje bjesomučne objede na ustaštvo, Basta gubi svaku 
kontrolu. Od normalnog bi se čovjeka zbilja moglo očekivati, da 30 go- 
dina kasnije govori o ljudima i događajima smirenije, i što bi svakako 
bilo u njegovom vlastitom interesu, uvjerljivije. Od časa, kad su se Po- 
glavnik i vlada odlučili na povlačenje, hrvatska je vojska svu svoju 
operativnu sposobnost usmjerila prema osiguranju i tehničkom olakšanju 
povlačenja. Čak su se i akcije protiv partizana vršile samo u ovoj 
funkciji. Da su ustaške jedinice provodile bilo kakve represalije oko 
našeg glavnog grada, onda bi daleko teže i ljuće represalije provele u 
Celju, koje je bilo u partizanskim rukama, kad smo kroza nj prolazili. 
Tamo je ostao čitav čak i slavoluk Titu, koji nitko nije dirao, jer nije 
smetao našem povlačenju. Oko naše kolone su švrljali pijani celjski 
partizani, koji su čak pokušavali uspostaviti nekakav prijateljski dodir s 
našim uvijek opreznim čarkarima. 

Dok se, s jedne strane, Basta gubi u sitnicama, koje nikoga ne zani- 
maju, na drugoj strani ne osvrće se na prve pregovore, koje su u Celju 
Vodili partizanski predstavnici s našim visokim časnicima. Ti pregovori 
svjedoče, da hrvatska vojska nije provodila nikakve krvave represalije u 
Sloveniji, m što je to Basta obtužuje, jer bi u toj situaciji bili nemogući 
i besmisleni svaki pregovori. Iz njih se, nadalje, jasno vidi, da je 
zapovjedništvo hrvatskih oružanih snaga težilo jedino za tim, da po 

mogućnosti u miru izvede svoje izbjegličko pučanstvo iz područja Jugo- 
slavije.* 


BUGARI. Basta posvećuje čitavo veliko poglavlje knjige djelatnosti 
bugarske vojske, njezinim odnosima s partizanima i vezama s hrvatskom 
vojskom u okolici Dravograda. On je u prvom redu uglavljuje kao kukav- 
nu i pljačkašku (str. 220.): 


«Kao po nekom pravilu, Bugari su ulazili u gradove nekoliko sati posle naših 
jedinica, kada je borba već bila okončana. Što je najgore, te trupe su redovno ne 
samo pljačkale i otimale ratne trofeje već su prisvajale i opštenarodnu imovinu, 
ne libeći se da otimaju i imovinu i dragocenosti pojedinih građana.» 


* I ja sam sudjelovao u tim razgovorima, koje sam uz ostale događaje prika- 
zao u članku pod naslovom: Bleiburg, objavljenomu u «Hrvatskoj reviji», XVI, 
br. 24, prosinac 1966., str. 2653-297., iz kojeg prenosim slijedeće: 

«Moje je mišljenje (govorim na sastanku s našim generalima o našem stavu 
na predstojećoj konferenciji s celjskim partizanima), da ne smijemo ni u kojem 
slučaju položiti oružje, jer nam je ono jedina garancija, da ćemo se moći probiti 
do granice, bilo mirno, bilo u borbi». 

Protiv ovog mišljenja je ustao general Tomašević: «Znate li, da je Njemačka 
kapitulirala i je rat prestao, te da možemo biti proglašeni franktirerima (bor- 
cima izvan zakona), ako tokom povlačenja zameitnemo bitku?» 

«Pa mi se po shvaćanju saveznika već četiri godine borimo ilegalno, jer nas 
nisu priznali kao zaraćenu stranu, pa se možemo boriti još četiri dana, ako je to 
cijena, da dopremo do Angloamerikanaca te izbjegnemo partizanskom pokolju. 
U tome je konačno sav smisao ovog povlačenja. Držim, uostalom, da se ne ćemo 
ni morati boriti. Očito je, da su partizani spremni s nama razgovarati, jer nemaju 
dovoljno snaga, da mas ustave i razoružaju. Držim, da moramo tražiti prolaz s 
oružjem i zaprijetiti se najtežim represalijama za slučaj napadaja bilo koje parti- 
zanske jedinice na našu kolonu...» 

Dr. Krivokapić je zamolio, da se pri pregovaranju ne zaboravi na crnogorsku 
skupinu, koja je spremna dijeliti sudbinu hrvstske vojske. Dogovoreno je nakon 
ka diskusije, da u pregovorima sudjeluju generali Servatzy i Metikoš, dr. Krivo- 

apić i ja. 

U ime partizana dolaze pregovarati: Emilija Gabinec «tajnica celjskog okružnog 
narodno-oslobodilačkog odbora» i još dva muškarca. Čim smo posjedali oko stola, 
uzeo sam riječ, da bi diskusija odmah dobila željeni smjer: 

«Kad su Hitler i Mussolini podijelili Sloveniju, Nezavisna Država Hrvatska 
primila je i udomila oko 250 tisuća Slovenaca. Mi od vas ne tražimo, da nam 
uzvratite ovo gostoprimstvo. Kad biste i hijeli lo učiniti, ne biste mogli od svojih 
gospodara u Beogradu. Tražimo od vas jedino, da nas pustite mirno proći kroz 
Sloveniju. Ni to ne pitamo kao neki uzvrat s vaše strane za dobro, koje je 
ustaški režim Slovencima učinio. Vi nam morate dati jamstvo, da nas vaši odredi 
ne će napadati, jer je to u vašem vlastitom probitku. Budemo li pušteni na 
miru, povlačit ćemo se mirno kao i do sada, nu, ako nas na bilo kojem odsjeku 
napadne neka vaša jedinica, poduzet ćemo na cijelom području, kojim prolazimo, 
najteže represalije, a u tom pogledu, znadem, uživamo kod vas pretjeranu reputa- 
ciju. da vjerujem, da se vaša nova vlast može usuditi preuzeti takvu odgovornost 
na sebe»... 

..Gabinčeva je izašla sa svojim prafiocima i četvrt sata poslije vratila se s 
gotovim tekstom utanačenja, u kojem je stajalo, da se dozvoljava «slobodan sprehod 
oboružani vojaški sili ustašov, domobrancev in Črnogorcev z teritorija celjskega 
okrožja v smeri Frankolova», A 

Prva je podpisala Emilija Gabinec u ime partizana, zatim u naše ime generali 
Servaizy i Metikoš, te dr, Krivokapić u ime Crnogoraca... 

(Str. 222.): 


«Odmah se videlo da to nisu sitne krađe pojedinaca i grupica vojnika... Za 
demontiranje mašina morao je postojati raniji plan i morala ga je odobriti neka 
komanda, ako ne viša ono bar na nivou štaba divizije ili puka... Došlo je i do 
oružanih sukoba i tom prilikom dva partizana iz knojevske čete bila su ubijena.» 


Na drugom mjestu, a u istom kontekstu, Basta priznaje, da su Bugari 
na svom dijelu fronte lakše napredovali od partizana, što on svakako ne 
pripisuje notornom partizanskom kukavičluku pred hrvatskim jedinicama, 
već kaže: 


«O toj upornosti neprijatelja da se na našem frontu bori do krajnjih granica 
govori i fakat da je Berlin pao pre nego Zagreb. Kasnije ćemo videti da je ta 
upornost neprijatelja da borbe u Jugoslaviji nastavi skoro 5 dana duže nego što 
je trebalo, bila za njega fatalna, Ali takva situacija koja je stvorena brzim prodi- 
ranjem Crvene Armije i povećanim otporom jakih koncentracija neprijatelja u 
našoj zemlji, pogodovala je bugarskoj armiji da na tom spoju frontova lakše nastu- 
pa i gotovo bez ozbiljnih borbi ide napred». 


Ni Nađ u svojim «kazivanjima» ne miluje Bugare. On odmah ističe 
važan razlog za to: 


«Ali pred jutro stiže novo obavještenje: Bugarske trupe koje su također —kre- 
ćući se između naših snaga i snaga sovjetske armije, zonom koju nitko nije bra- 
nio (!)— izbile u Dravograd, samostalno pregovaraju s ustašama. Ovdje je ustaški 
general Nardelli. Bugari su spremni da ga sa svom njegovom vojskom puste da 
prijeđe u Austriju.» 

«Rano ujutro 12. svibnja iz štaba 36 divizije su mi javili o tim ustaško- 
bugarskim pregovorima. Bio je to drski bezobrazluk. Što oni imaju pregovarati s 
našim izdajicama. Nisu do sad ni metka ispalili u njih, a sad bi da im uzmu oružje 
i da ih puste da pobjegnu.» 


Razgovore Bugara s hrvatskim predstavnicima Basta ovako komentira 
(str. 231.): 


«Mnogi (Bugari op. p.) su sa sobom nosili i stare atavističke sukobe i natru- 
njenosti iz ranijih ratova i odnosa iz prošlosti, koji nisu baš tako blistavi... Mnogi 
viši oficiri, dok su prema Rusima pokazivali snishodljivost, dotle su prema nama, 
u velikom broju slučajeva, pokazivali aroganciju... Mnogi su bili i suviše revnosni 
da bi se dodvorili i opravdali grehe prošlosti. Pripisivali su sebi zasluge i uspehe 
koji nisu njihovi da bi mogli u svoj lični dosje ubeležili što više poena... otuda 
i velika želja i energija da se po svaku cenu njima preda celokupna Pavelićeva 
vojska, iako se ta vojska nalazila potpuno u dubini naše teritorije u borbenom 
kontaktu sa glavnim snagama naših armija i slovenačkih partizanskih divizija?» 


Zatim Basta dodaje slijedeću značajnu primjedbu: 


«Ali ono što me tada najviše iznenadilo i što nisam mogao razumeti, to je 
da su postojale klice otpora prema nama i nerazumevanje bugarskih rukovodećih 

ljudi, komunista. Oni su također doprinosili tim konfliktivnim situacijama, iako iz 
sasvim drugih razloga i pobuda.» 


Zašto su, kako to sam Basta jadikujući izlaže, i komunisti i nekomu- 
nisti bugarski protiv partizana? U čemu je srž konflikta, koji Basta ne 
vidi, ili ne će da ga progleda? Nisu Bugari do Dravograda došli ni kao 
fašisti, ni kao antifašisti, nego kao Bugari, koji u partizanima nisu gledali 
nikakvu fašističku subraću, nego Srbe, svoje neprijatelje. Ono što nuz- 
gred, skoro stidljivo priznaje Basta, Bugarima je bilo osnovno. U vojsci 
Nezavisne Države Hrvatske nije bugarski general Atanasov vidio «ustaške 
zvijeri», ni «izdajice naših naroda», nego jednostavno tradicionalne bugar- 
ske prijatelje, s kojima ga je povezivala svijest o zajedničkom neprijatelju: 
Srbiji. To su i meni Bugari rekli u više navrata, kad sam s njima kod 
Dravograda dolazio u doticaj kao član hrvatskog izaslanstva. Prezir, koji 
su osjećali prema svojim «saveznicima» partizanima, bio je začuđujući. 
Nakon dugačkog izlaganja partizanskih zasluga pred Bugarima, Basta 
indigniran priznaje, da mu je bugarski general odrezao kratko: «Sve što 
si rekao, druže komesare, samo je odraz vaše uobraženosti», 


Bugari nisu nikako obavještavali partizane o svojim razgovorima s 
nama, što bi među pravim saveznicima bilo normalno. Basta je tek iz 
mog već spomenutog članka: Bleiburg, koji on obilato citira, saznao nešto 
više o tome. Napose ga je ujela bugarska inicijativa za bugarsko-sovjetsku- 
englesku konferenciju s predstavnicima hrvatske vojske, pa trpko primje- 
ćuje: «Postavlja se pitanje što su to Bugari, bez jugoslavenskih predstav- 
nika, imali da se dogovaraju sa Englezima ili bilo s kim drugim o predaji 
Pavelićeve vojske. Ako je bilo potrebno, da se s nekim dogovaraju, onda 
smo to bili mi, jugoslavenski partizani. Odnosno, bolje rečeno, mi smo 
bili ti koji su u toj situaciji odlučivali da li se treba s nekim dogovarati ili 
ne treba... Po držanju svih tih bugarskih oficira i glavnog političkog i 
partijskog rukovodioca Prve bugarske armije (aludira na polit-komesara 
generala Viktora, istaknutog prvaka bugarske komunističke partije, koji 
je također s našim predstavnicima pregovarao), ne bi bilo nikakvo čudo 
da je kakvi bugarski oficir sugerisao ustaškom vodstvu da je bolje da idu 
u proboj nego na pregovore, da izbegnu pravac Dravograda jer su pristi- 
gle jače partizanske snage i da je najbolje da se probiju pravcem Prevalje- 
Blajburg... Takvu izdaju je i mogao izvršiti neki oficir staroga kova, 
koji nikad nije intimno bio za antijašističku borbu i kome su bile bliže 
ustaške snage nego mi.» Basta, međutim, ne tumači, kako to da je u toj 
«izdaji» sudjelovao i general Viktor, o kojem kaže, da je «gotovo ceo svoj 
dotašnji život proveo u partijskom aparatu svoje K.P. i Kominterne u 
Moskvi». Nije točno, da su nam Bugari savjetovali, da izbjegnemo Dra- 
vograd zbog tamošnjih partizanskih snaga, niti su o njima vodili računa 
u bilo kojem času. Nijednom bugarskom generalu nije palo na um, da 
bi s nama trebao razgovarati u prisustvu partizanskih predstavnika. Oni 
su ih dosljedno i izazovno tretirali kao «quantitć negligeable». Sugestija, 
da izbjegnemo Dravograd učinjena nam je, da ne bismo došli u sukob s 
bugarskim jedinicama, koje su to područje bile zaposjele. Usprkos izjavi 


298 


bugarskog generala Atanasova, da bi se Hrvati radije predali Bugarima, 
nego jugoslavenskim partizanima, jer se s pravom boje pokolja, nisu 
Bugari tražili od nas, da im se predamo. Time su demantirali još jednu 
partizansku podvalu, prema kojoj bi Bugari htjeli našu predaju, da se 
tako bez borbe domognu ratnog plijena. Kad je skupina bugarskih časnika 
došla posjetiti naše beskrajno logorište oko Slovengradca (ja sam ih 
osobno pratio), dali su oduška samo svojim prijateljskim i humanim 
osjećajima. Nisu gledali, što bi mogli upljačkati, nego su obećali pomoć 
u hrani za djecu i lijekovima. Bili su zaprepašteni dimenzijama hrvatskog 
exodusa. Jedan mi je od njih rekao: «Nije moguće zamisliti drastičniju, 
uvjerljiviju osudu partizanstva.» Sve su to bili mladi ljudi, i po činu i po 
dobi. Nijedan od njih nije zacijelo bio spreman pitati od Baste dozvolu, 
da puca u nas. Basta, naime, da bi ipak umanjio nepovoljni utisak bugar- 
skog neprijateljstva, kaže na str. 249.: 


«ostao mi je već sutradan 13. maja u sećanju istup jednog simpatičnog bugar- 
skog kapetana za vreme borbi sa ustaškim napadnim kolonama na dravogradskim 
mostovima. Bio je to visok, koštunjav čovek sa brčićima, vrlo temperamentan. Ges- 
tikulirajući, ponudio se da učestvuje sa svojom baterijom teških bacača i da tuče 
neprijatelja. Na njegovo navaljivanje i vrlo simpatično držanje, mi smo to odobrili 
iako situacija trenutno to nije naročito zahtevala. Bugarski kapetan, očigledno 
čovek koji je mrzeo fašizam, skakao je od radosti kad je njegova baterija dobro 
pogađala cilj.» 


Čudan je taj skakutavi kapetan, ako primimo Bastinu priču pod isti- 
nu. On za svoje ratne podhvate ne treba naloga ili odobrenja svojih pred- 
postavljenih. Dostatan mu je pristanak Milana Baste, kao da pripada 
kakvoj god partizanskoj bandi, a ne normalno organiziranoj vojsci. Ovo 
je, nadalje, jedini slučaj u povijesti ratova, gdje se zapovjedniku neke 
jedinice u borbi povjerava izvršenje jedne ratne operacije zato, jer je 
«simpatičnog držanja». Za nagradu mu je Basta poslije bitke objasnio 
što je to internacionalizam (str. 249.), jer očito u Bugarskoj nije mogao 
nači nikoga tko bi mu to protumačio. 

Iako hrvatska državna vlada, koliko mi je poznato, nije računala, da 
ćemo tokom povlačenja stupiti u dodir s Bugarima, naše je vojničko vod- 
stvo odlučilo ispitati sve mogućnosti, kad smo se našli pred Bugarima kod 
Dravograda. Na višekratne razgovore s bugarskim generalom Atanasovom 
i visokim časnicima, političkim komesarima njegove vojske, uputilo je 
naše zapovjedništvo ustaškog generala Servatzy-a, domobranskog gene- 
rala Metikoša i mene. Pregovori nisu mogli dati nikakvog konačnog pozi- 
tivnog rezultata, jer se je bugarska vojska nalazila pod vrhovnim zapov- 
jedništvom sovjetskog maršala Toljbuhina. Činjenica je, međutim, da 
Bugari nisu ni u jednom času postupali s nama kao neprijateljima, niti je 
bilo koja bugarska jedinica ispalila metka protiv hrvatske vojske. Ova 
činjenica peče i danas Bastu, koji u svojim ljutitim napadajima ne štedi 
čak ni «bratsku» komunističku partiju Bugarske. Zahvaljujući ovom neu- 
tralnom stavu bugarske vojske, o koji se nije ogriješio nikakav poskaku- 
jući kapetan, mogle su naše jedinice u vrlo kratkoj i vrlo krvavoj bitci 

između Slovengradca i Dravograda razbiti bandu Bastinih ubojica i pro- 
krčiti prijelaz preko Drave u Austriju. 


I Nađ daje oduška svom ogorčenju prema Bugarima, te citirajući 
moja sjećanja na dodire s Bugarima kaže: 


«Bugarski general ni jednom rječi ne kaže da se mora konzultirati s koman- 
dom partizanskih jedinica. A taj general-pregovorač s ustašama nije bio iz grupe 
oficira koji su služili Hitleru i Borisu, nego jedan od moskovskih bugarskih komu- 
nista, Viktor, partizansko-politički rukovodilac 1. bugarske armije,» 


Jako je iz samoga pisanja Baste i Nađa, a i iz razvoja događaja jasno, 
da Bugari nisu uopće uzimali u obzir partizansku prisutnost na sektoru 
koji je držala bugarska vojska, Nađ se trudi dokazati, da su u svakoj 
konfrontaciji s partizanima Bugari preplašeno ustuknuli. U 11. nastavku 
njegovih «pričanja» čitamo: 


«U predjutro 12. svibnja... ustaška je delegacija po treći put dolazila u bugar- 
sku komandu. Komandant Radoš se razbjesnio: 

'Što se tu Bugari petljaju?' 

Naredio je odmah načelniku svoga štaba Mirku Rendiću da što brže otrči u 
bugarski štab i sudjeluje u pregovorima: “Bugarima začepiti usta. Ustašama ultima- 
tum... 

+.Presjekao je razgovor između ustaša i Bugara: “Ovo je Jugoslavija i ovdje 
mi odlučujemo“... Bugari su šutjeli. 

..Uto je u bugarski štab još jedanput stigla ustaška delegacija. Komandant 
6. brigade je vodio glavnu riječ...» 


Mašta je Nađeva još bujnija od Bastine. Kod nijednog našeg posjeta 
bugarskom zapovjedništvu nismo ni vidjeli nijednog partizanskog pred- 
stavnika. 


BITKE i «BITKE». U svojoj knjizi «Rat posle rata», izdanoj kratko 
vrijeme poslije bleiburškog genocida, Milan Basta detaljno opisuje bitku 
vođenu s našim jedinicama na uzvisinama desno od ceste, koja vodi iz 
Slovengradca u Dravograd. Tamo kaže među ostalim: 


«Posle nekoliko časova borbe uspeo je neprijatelj da potisne našu 6. i 12. 
brigadu na levu obalu Drave... Uspjeli smo vratiti deo terena na levoj obali Drave, 
koji smo ranije morali napustiti. Neprijatelj je ipak zadržao takve položaje, koji su 
mu omogućavali da jedno vreme u priličnoj meri parališe dejstvo naših snaga iz 
rejona Dravograda. 

7. i 8. brigada i delovi 1. brigade 14. slovenačke divizije, braneći pravac 
Guštanj-Poljana, bili su raspoređeni na suviše širokom frontu. Odbrana nije imala 
potrebne dubine, nedostajalo je snaga... Zato one nisu uspele odbiti neprijateljski 
napad. Posle oštre borbe neprijatelj je izvršio prodor prema Pliberku (Bleiburgu, 
Op. p.) potiskujući našu 7, i delove 8. brigade odnosno odvajajući ih od glavnine 
divizije.»? 


Opis tih događaja i Bastina analiza u njegovoj novoj knjizi odaju 
težnju, da umanji značenje partizanskog poraza i, što mu je još važnije, 

da hrvatsku pobjedu pripiše strahu i očaju, a ne hrabrosti naših jedinica. 
Ova bitka, kojom se inače na dugo bavi Basta, stajala je hrvatske snage 
oko 200 ranjenih, koje smo primili u improviziranom bolničkom prihva- 
tilištu, te oko 200-300 mrtvih. Međutim, na str. 278. Basta u nekoliko 
redaka opisuje neku bitku u selu Doliću: 


«..Ustaše se na poziv nisu htele predati. Razvila se oštra borba. Od topov- 
skih granata i mina gorele su obližnje šume. Posle borbi, 14. maja, na bojištu je 
ostalo mnogo leševa, koji nisu mogli svi da stanu u tenkovske jame koje su Nemci 
ranije kopali.» 


U vezi s ovom «bitkom» postavlja se nekoliko pitanja: Kako to da je 
ovu bitku Basta otkrio tek sada, 30 godina poslije? Kako to da naše 
vojničko vodstvo u Slovengradcu nije ni čulo za tu bitku, kad ga je sama 
topovska pucnjava morala zaglušiti? Ako njemački protutankovski ro- 
vovi, široki, duboki i vrlo dugi, da bi mogli služiti svrsi, nisu mogli 
primiti sve mrtvace, znači da je ovih bilo na tisuće. Kako to, da Basta 
ovolikoj «pobedi» posvećuje samo nekoliko redaka? I konačno, zašto je 
Basta ovu bitku izmislio? Odgovorom na ovo posljednje pitanje, odgovo- 
ren je i na sva ostala. Točno je, da protuntakovski rovovi ni kod Dolića, 
ni na drugim mjestima nisu mogli primiti sve lešine pobijenih Hrvata. 
Nisu, međutim, oni poginuli u borbama, već su pobijeni od partizanskih 
ubojica, koji su ih prije zarobili, bodljikavom žicom povezali i na gubi- 
lišta dognali. Znaju Baste i Nađi, da će se jednog dana ti masovni grobovi 
odkapati, kao što su se odkapali i grobovi 12 tisuća poljskih časnika u 
Katynu. I kao što je onda Staljin pokušao svoj pokolj podmetnuti Nijem- 
cima, tako i partizanski ubojice Nađ i Basta pokušavaju svoje poklane 
žrtve pripisati rezultatima izmišljenih bitaka. 

I Nađ smatra, da mora, zlu ne trebalo! protumačiti odakle tisuće 
hrvatskih lešina po protutankovskim rovovima. U 153. nastavku svojih 
«pričanja» kaže: «Dio snaga iz ustaške zaštitnice bio je od Sedamnaeste 
tučen pred Slovenj-Građecom: tu su ustaše imale oko 3.000 poginulih, 
a desetak tisuća ih je zarobljeno.» 


Nije potrebno biti ratni stručnjak, da se shvati, kojih bi razmjera, 
žestine i značenja morala biti bitka, u kojoj samo na jednoj strani padaju 
tri tisuće mrtvih. U povijest su ušle velike, odlučujuće bitke, koje nisu 
progutale toliko žrtava. Ova je bitka nevjerojatna i po omjeru palih na 
jednoj i drugoj strani, jer Nađ precizira, da je na partizanskoj strani palo 
svega 82 čovjeka. I toj bitci, koja bi predstavljala najveću partizansku 
pobjedu tokom cijelog rata, barem po broju ubijenih neprijatelja, «voj- 
skovođa» Nađ posvećuje svega pet i pol retka. Dok su uspješno sakri- 
vali jezovito ogromni broj Hrvata, koje su pobili, nisu partizanski koljači 
trebali izmišljenih bitaka, da bi genocid opravdali. Sada se Nađ i Basta 
o 30-godišnjici njihovih zločina ponašaju, kao da ih je uhvatila panika. 


Postoji vrlina o kojoj Nađ i Basta podjednako sanjaju, koju bi pod 
svaku cijenu htjeli odkriti kod partizanskih bandi, koju, zavidni, ne 

mogu nikako oprostiti mrskim ustašama, a to je hrabrost. Jedinstve- 
na, nepojmljiva, samoubilačka ustaška hrabrost, kakvoj nema primje- 
ra u našoj povijesti od Domagojevih strijelaca do danas. Kad god tre- 
baju priznati, da su ustaše razbili partizane, jurišem ih u bijeg natje- 
rali, probili nekakve njihove obruče, Nađ i Basta to složno tumače «očaj- 
ničkim pokušajem ustaša da izbjegnu kaznu za počinjene zločine.» Prema 
njihovoj osebujnoj analizi, bitke dobivaju samo očajnici, dok «junaci» 
pobiru batine. U tom zavidničkom nijekanju ustaškog junaštva posebno 
mjesto zauzima u Bastinoj knjizi i Nađevim «kazivanjima» Bastin susret 
s Franom Sudarom, ustaškim pukovnikom, zapovjednikom divizije, jed- 
nim od najvećih junaka hrvatskog rata uopće. Priča Basta, da je Sudar 
pod krivim imenom i bez oznaka čina sm došao u njihovo zapovjedništvo 
na pregovore. lako bi sama ta činjenica bila dovoljna, da svjedoči o 
Sudarovoj legendarnoj hrabrosti, Basta upravo njega, inače svog užeg 
zemljaka, želi sniziti do stupnja kukavnog izdajice. Sudar je, navodno, od 
partizana bio prepoznat, pa pita Bastu: 


«Odakle znate da sam pukovnik? Zar je moguće da ste me prepoznali?! Pa 
odakle vi iz Like ovdje? Pa čiji ste?» 

Ovo poslednje izgovorio je upola glasa i u žurbi, kao da se boji da razgovor 
ne krene drugim tokom te je dodao: «Ako me pustite da pređem na zapad, predaću 
vam svoju diziviju.» 

Bled i sa očitim naporom pokušao je da se smiri... 

..Sudar je otvoreno počeo tražiti i najmanju mogućnost da bi se spasao. U 
njegovom glasu osećao se prizvuk molbe. Onaj arogantni i drski pregovarač vrlo 
brzo je počeo da me otvoreno moli da ga «kao zemljak» pustim preko granice a on 
će mi se za to «znati odužiti»! 


I Nađ prepričava istu priču. Ne stavlja Sudaru u usta iste riječi, 
iako ih je mogao mirno prepisati od Baste. Absurdnost cijele priče skače 
u oči. Frane Sudar, koji je vijao partizane širom Hrvatske kao malo tko, 
dolazi iz čista mira nuditi Basti diviziju, da sebe spasi!? Četiri godine je 
svoju glavu čuvao manje, nego bilo koji njegov čarkar, tako da je njegova 
ratna sreća postala poslovičnom. I upravo on, da dođe moliti milost od 
partizanskih zlikovaca, željnih njegove glave više nego bilo čije?! S dese- 
tim dijelom svoje divizije mogao se je Sudar probiti na koju je god 
stranu htio, ali Basta i Nađ žele svojim čitateljima prodati, da je smatrao 
najpametnijim pozvati se na «zemljaštvo», i Bastu jednostavno podkupiti. 
Na Mirogoju u Zagrebu, partizani su preorali ustaško groblje. Ni to im 
nije dosta. Trideset godina kasnije, još uvijek se napinju, da najvećim 
ustaškim vitezovima i slavnu uspomenu preoru. 


PRED BLEIBURGOM. Veliki broj jedinica hrvatske vojske i nepre- 
gledno mnoštvo izbjeglica uspjeli su se konačno sleći u kotlinu kod 
Bleiburga. Zapovjednik hrvatskih oružanih snaga na povlačenju general 
Herenčić izvršio je predaju hrvatske vojske u ime Poglavnika engleskom 
generalu Scott-u. Partizani, koji s pravom nisu vjerovali svojim tobožnjim 
saveznicima Bugarima, nisu isto tako imali povjerenja ni u Engleze i 
Amerikance. Kaže Basta: (str. 294.): 

«Opravdana je bila bojazan da će saveznici prihvatiti i odvesti Pavelićevu 
vojsku s kojom smo se četiri godine uporno borili... Drugovi iz Slovenije pričali su 
nam da su savezničke jedinice kod Železne Kapele prosto otele nekoliko hiljada 
nemačkih zarobljenika i velike količine ratne tehnike i oružja koje su slovenačke 
jedinice zaplenile... Ni sa saveznicima ne mora sve da ide glatko. Imali smo 
okapanja i sa Bugarima...» ...«hteli smo da protivnik i saveznici vide našu rešenost 
za dalju borbu...» 


Kad je bio pozvan engleskom generalu piše: 


«Možda hoće (Englezi op. p.) kao i Bugari, da preuzmu neprijateljsku vojsku? 
A možda se u ovom pozivu skriva namera, da se u odsudnom času uklonim sa 
položaja? 

+/U koliko bi se postiglo da savezničke jedinice shvate da pitanje kapitulacije 
kvislinških snaga Jugoslavije nije njihova stvar, bilo bi sasvim dobro. Ako već ne 
žele da nam pomognu, onda, bar, neka budu neutralne...» 


Došavši u engleski stožer, vidio je naše izaslanstvo, pa to komentira: 


«Odmah mi se nametnulo pitanje: zašto su Saveznici prećutali da se neprija- 
teljski pregovarači već nalaze u njihovom štabu? Pošao sam ma razgovore sa 
Saveznicima, a očekuju me pregovori sa neprijateljem i to uz asistenciju i verovatan 
pritisak Saveznika.Početak ne može biti gori!... 

Već na prvom koraku sam se osećao prevarenim.» 


S druge strane, Nađ veli o Basti u engleskom zapovjedništvu: 


«..A komesar 51. divizije se ušetao. Uhvatio rukama opasač na kojem su 
bombe i pištolj, kruži u krug jastrepski zagledan u ustaše. "Ti Englezi bi da nas 
izigraju!'» 


Generalu Scottu je pak Basta rekao: 


«Ako gospodin general zna, a vjerujem da zna (!), što je vojnički ponos, 
logično je da nam ostavi našeg neprijatelja.» 


Iz razgovora partizana s Bugarima i Englezima jasno se razabire, da 
partizanima nije bitan svršetak rata i obustava prolijevanja krvi. Njihova 
je glavna briga spriječiti da bilo tko drugi, osim njih, zarobi hrvatsku 
vojsku. Ratni su zarobljenici obveza i teret. Među zapadnim Saveznicima 
napravljen je niz parcijalnih ugovora o uzajamnoj izmjeni zarobljenika 
radi pojednostavljenja tog problema. Partizani su, međutim, bili skloni 
čak voditi dalnje borbe samo da ne bi morali tešku brigu oko ratnih 
zarobljenika s bilo kim dijeliti. Zar samo radi njihovog «vojničkog pono- 
sa»? Jesu li bili gladni ratnog plijena? O tome, međutim, nisu ni razgo- 
varali. Druga je bila partizanska težnja, Titov plan i zapovijed. Hrvatsku 
je vojsku trebalo poklati, zato su partizani morali nastojati pod svaku 
cijenu, da je sami zarobe. Milovan Đilas, jedan od najodgovornijih 
Titovih pomagača i sukrivaca, izjavio je cinički, da je trebalo uništiti 
hrvatsku vojsku, da bi Jugoslavija mogla postojati. Budući da je onda 

već bio počeo treći svjetski rat, kako to vidovnjački tvrdi veliki Alek- 
sandar Soljženjicin, komunisti su smatrali Englesku i SAD svojim nepri- 
jateljima. Basta i Nađ se boje engleske prevare, jer smatraju, da su i 
demokratski saveznici svjesni trećeg svjetskog rata, te da ga i oni, pod- 
zemno, već vode. Đilas je u New Yorku pred krugom prijatelja izjavio 
kategorički, da je Tito glavom dao nalog, da se hrvatska vojska pokolje, 
jer se je bojao, da bi je mogli Englezi preuzeti i upotrebiti protiv Tita u 
okviru općeg rata protiv komunizma. Saveznici, međutim, nisu 1945. 
bili za taj rat spremni, ni psihološki, ni politički, a kamo li strateški i 
operaciono, 

Nema veće važnosti, što su detaljni opisi hrvatsko-englesko-partizan- 
skih razgovora i kod Baste i kod Nađa plod puke fantazije. Čak se ni oni 
dvojica ne slažu u opisu. Basta je u prvoj svojoj knjizi zabilježio, da je 
vodio te razgovore s našim generalom Sertićem, kojega uopće nije bilo 
kod Bleiburga. Kad su iz mog članka saznali, da se naše izaslanstvo 
sastajalo od generala Herenčića, generala Servatzya i mene, onda su io 
ispravili tako, da Nađ «zna», kako smo za stolom sjedili, te to opisuje: 


«Tada su uvedeni predstavnici ustaša. General domaćin pokazuje im mjesta 
nasuprot sebe, Baste i Kovačića. Herenčić je sjeo u sredinu nasuprot Baste, lijevo 
od njega Crljen, nasuprot Kovačiću, a desno Servatzy nasuprot engleskom gene- 
ralu». 


Nađ čak citira doslovce jednu tobožnju Servatzyevu primjedbu. Činje- 
nica je, međutim, da general Servatzy uopće nije bio prisutan kod tih 
razgovora. Engleski nam je general, naime, poručio po jednom časniku, 
da trebaju ući samo dva naša izaslanika, budući da su s partizanske 
strane također samo dvojica. Na to smo nakon kratkog dogovora ušli 
general Herenčić i ja. Dio mojih izjava engleskom generalu su odnekud 
prepisali, a dio izmislili, jer partizani nisu bili prisutni, kad sam ih dao. 
Glupa fraza, koju mi Nađ stavlja u usta: «Svi su rezultati smrtni, samo 
je problematika vječna», odraz je tek njegove «filozofske» razine. Nikak- 
vo vojno političko predavanje nije Basta održao engleskom generalu, kao 
što on i Nađ izmišljaju, valjda da «obogate» srpsku povijest novim 
pričama, kojih je ova ionako prepuna. Razgovor je bio mrk, odsječen, 
užurban, kratak, ograničen na tehniku predaje. Dok se je naše vojničko 
vodstvo borilo za vrijeme, da bi se u skupinama nastavilo prodiranje u 
Austriju, usprkos engleskom stavu, partizani su u prvom redu nastojali 
izbjeći, da Englezi sudjeluju u zarobljavanju. Ti pregovori nisu trajali ni 
pola sata i nije, naravno, bilo prilike da Basta citira Byronove stihove, kao 
što to Nađ smišlja. (Ubojice citiraju Byrona! Zvuči poput naslova nekog 
kriminalnog romana Agate Christie!) Na čemu ne inzistiraju ni Basta ni 
Nađ, a što je vrijedno istaknuti jest, da je Basta tamo preuzeo obvezu, 
da će biti poštivani međunarodni zakoni o ratnim zarobljenicima, te da 
nam je tu istu garanciju dao i general Scott. 

Istina je, da su engleski tankovi stajali pred čelom naše kolone u 
borbenom rasporedu, i da je general Scott ponudio partizanima pomoć 
u oružju za svlađavanje eventualnog našeg otpora. Hrvatsku vojsku, 

koja mu se predala, osudio je general Scott na izručenje partizanima. 
Odbio je zatražiti nove instrukcije od svog zapovjednika generala Alexan- 
dera u Italiji u vezi s mnoštvom građanskog pučanstva, koje mu se je 
također predalo. Nije prihvatio prijedlog generala Herenčića, da engleska 
komisija nadzire izručenje i daljnju sudbinu zarobljenika. 


IZ ENGLESKIH VRELA. Dugo godina nije bilo nikakvog svjedo- 
čanstva generala Scotta. Nismo mu čak mogli ni imena saznati, usprkos 
našim nastojanjima. (Ni Basta ni Nađ nisu zabilježili kako se zove). 
Prvi njegov poznati izvještaj pojavio se je u nedavno izišloj knjizi lorda 
Nicholasa Bethella «The Last Secret» («Posljednja tajna»), u kojoj pisac 
obrađuje izručenje Kozaka i drugih ruskih izbjeglica Staljinu, te se 
marginalno dodiruje i sudbine hrvatske vojske. Scott je Bethellu pričao 
svoje uspomene, te ovaj piše: 


«14. svibnja primio je (Scott, op. p.) izvještaj, da se dvije skupine hrvaiske 
vojske, oko dvjesto tisuća vojnika, kreću prema britanskim položajima kod Blei- 
burga na austrijsko-jugoslavenskoj granici. «Hrvati su ge, čini se, borili na krivoj 
strani», primjećuje Scott. Oni su pratili oko 500 tisuća civilnog pučansiva i htjeli 
su ući u britansko područje da se predadu i stave pod britansku zaštitu. 

..Da stvar bude još zapletenija, nedaleko Hrvata utaborila se neka jedinica 
Titovih partizana spremna da ih napadne. Između te dvije skupine vladala je 
smrtna mržnja... Ne znajući za najnoviju povijest ni za osobnu opasnost kojoj se je 
izlagao, Scott se odvezao svojim đipom u prostor između dvije vojske i počeo 
pregovarati. U početku se činilo da će biti ignoriran i da će doći do borbe. Zatim 
Scott veli: 

«Božjom providnošću preleti slučajno iznad nas neki avion i ja reknem: 
"Vidite li taj zrakoplov? Upravo sam ga pozvao preko radia. To je samo izvidničar, 
ali slijedeći će biti bombarderi. Zato ako ne prestanete i ne odete kući, to će vam 
se dogoditi. Bit ćete bombardirani'. Kazao sam im jasno, da ću navaliti na jedne 
i druge bez razlike, Ustvari sam imao samo dva čovjeka i jednog dječaka da to 
učinim, ali oni to nisu znali.» Tom domišljatom varkom (nastavlja Bethell) Scott 
je uspio izvući dvije skupine generala iz neprijateljskih jedinica i odvesti ih u svoj 
štab u dvorac Bleiburg.» 


Nije mi još uvijek jasno, čemu je starom generalu Scottu trebala ova 
njegova infantilna basna, koju je od početka do kraja izsisao iz malog 
prsta. Nikakvim đipom nije general Scott došao između hrvatske vojske 
i partizana, niti je itko nasjeo njegovoj djetinjastoj varci. Kako može 
govoriti, da je imao samo dva čovjeka, kad sAm ističe, da mu je u 
Bleiburgu bio stožer, u kojem se je uz mnoštvo viših i nižih časnika 
nalazila i odgovarajuća jedinica za osiguranje i eventualne operacije, iz- 
među čijih je tankova u borbenom rasporedu, kako sam spomenuo, prošlo 
hrvatsko izaslanstvo. 

Ozbiljnije i stvarnije je, kad general Scott izlaže svoju podpunu 
neupućenost u probleme i međusobne odnose snaga, s kojima se je susreo. 
Labavo je njegovo opravdanje, da je morao izručiti Hrvate njihovim 
krvnicima, jer nije bio u mogućnosti, da ih smjesti i hrani. Nitko to od 
njega nije tražio, ni očekivao. Hrvatska je vojska s dijelom naroda pošla 

na križni put izbjeglištva, da položi oružje pred neprijateljem koji će 
primiti predaju, a ne će tražiti glave zarobljenih.“ 


U nastavku Scott ovako priča Bethellu, što je rekao hrvatskom izaslan- 
stvu: 


«Vrlo kratko dao sam im tri mogućnosti i pet minuta da se odluče. Alterna- 
tive su bile slijedeće: prvo da se predaju jugoslavenima, a ja ću iskoristiti svoj 
utjecaj —premda neslužbeno —da pokušam osigurati korektan postupak s njima. 
Drugo da ostanu gdje jesu, pa da ih napadnu jugoslaveni. Treće neka se usude 
napredovati prema britanskim. linijama». 


O ovim «alternativama» nismo ništa čuli za vrijeme razgovora s 
generalom Scottom. Čudne tri alternative, uostalom, koje se svode na 
jednu jedinu: engleski general izručuje hrvatsku vojsku partizanima. To 
još jasnije izlazi iz daljnjeg Bethellovog izlaganja: 


«Scottu je najviše bilo stalo do toga, da se izbjegne ova treća mogućnost, jer 
bi to njemu i njegovim ljudima zadalo najgore probleme, kako političke tako i 
administrativne. Zato je Hrvatima dao na znanje, da će ako se budu počeli kretati 
prema njegovim pozicijama "biti napadnuti ne samo od jugoslavena, nego i od 
cjelokupnog britanskog i američkog zrakoplovstva, kopnenih snaga i svega drugog 
do čega dođem'. U tom slučaju oni bi 'bez sumnje bili uništeni'+. 


Izmišljeno je i ovo prijeteće isprsavanje generala Scotta, koje tim 
mučnije djeluje, jer je bilo sasvim suvišno. Hrvatska vojska nije bila 
nikako spremna zakrviti se s Englezima, poslije nego je došla, da im se 
preda, i to je general Scott dobro znao. Hrvati su bitke bili s partizanima 
produživši tako svjetski rat nekoliko dana; gorke su pobjede izvojevali, 
da prokrče put do savezničkog zarobljeništva. Kad su im ga engleske 
oružane snage presjekle, ostali su bez izlaza, 


Kaže Bethell: 


«Titoisti su obećali, da će civile vratiti u Hrvatsku, a s vojnicima postupati 
kao s ratnim zarobljenicima “osim političkih zločinaca, kojima će se baviti savez- 
nički sudovi, stvoreni u tu svrhu. Prema mišljenju Scotta, "uvjeti predaje bili su 
u redu'». 


Usprkos ovakvom umirivanju vlastite savjesti, Scott kasnije priznaje: 
«Nemam pojma, jesu li svi bili likvidirani. Ne bih se iznenadio, ako 
jesu.» 


* Londonska «Nova Hrvatska», u br, 9. 1975., posvećenom Bleiburgu, donosi 
prijevod odlomka iz Bethellove knjige i uvodno kaže: «I kod Hrvata je postojala 
ista varava nada, da će ih Amerikanci ili Englezi objeručke dočekati samo zato što 
se protiv njih nikada nisu borili i zato što su bili antikomunisti». 

Nitko, naravno, nije očekivao, da bude od neprijatelja, kojemu se predaje 
«objeručke dočekan». (Ne izmiče nam trag neočekivane ironije, kojom se nastoji 
pogoditi hrvatsko vodstvo u onim tragičnim danima). Držim, međutim, da nije 
nikako smjela biti varava naša nada, da će demokratski pobjednici poštivati svoje 
vlastite ratne zakone. 

I sim Bethell u nastavku kaže: 


«Nitko ne zna što se zapravo dogodilo s Hrvatima, ali je jasno, da duh spora- 
zuma sa Scottom nije poštivan.» 


Kako to, da se general Scott «ne bi iznenadio», da su partizani 
likvidirali sve zarobljene Hrvate, ako je doista bio uvjeren, da su «uvjeti 
predaje bili u redu?» Očito je, da ovom zadnjom tvrdnjom, u koju ni 
sam nije vjerovao, general Scott želi sebe opravdati. Svjestan je, naravno, 
moralne suodgovornosti za sudbinu hrvatske vojske, koja je pred njego- 
vim jedinicama položila oružje. Nije ni vrijedno posebno isticati, da mu 
je Basta lagao, kad se je obvezao poštivati međunarodno ratno pravo i 
staviti eventualne «zločince» pred savezničke sudove. Nijedan Hrvat nije 
bio stavljen pred takav sud. Na tome se treba zaustaviti. Tokom rata i 
nakon rata do danas partizanska propaganda nije prestala ponavljati 
stare i izmišljati uvijek nove priče o «ustaškim grozotama». Milijarđe su 
potrošene, da se svjetska javnost uvjeri o istinitosti titovskih optužaba. 
Kako to, da je zločinac Tito propustio iskoristiti tako izvanredno sredstvo 
za utvrđenje hrvatskih «zločina», kao što bi bilo stavljanje glavnih kri- 
vaca pred međunarodno sudište za ratne zločince? Tamo utvrđena odgo- 
vornost bila bi najpouzdaniji dokaz autentičnosti partizanskih optužaba, 
te bi u prilog Titovih teza govorila efikasnije, nego stotine skupo plaćenih 
novinskih članaka. Ne stoji Titov argument, da je ustaška djelatnost 
«unutarnja stvar Jugoslavije», jer su ustaše optuživani, među ostalim, i 
zbog ubijanja savezničkih avijatičara, te bi i na temelju te optužbe krivci 
spadali pred međunarodno savezničko sudište. Beogradski vlastodržci 
nisu zacijelo imali razloga sumnjati u objektivnost takvog suda, a još 
manje bojati se, da bi bilo koji od pobjedničkih sudaca mogao imati 
simpatije prema tako ozloglašenim ustašama. Partizani bi se sami tako 
obranili od optužbe, da su pogazili osnovni princip pravde, jer su postu- 
pali prema onoj: kadija tuži, kadija sudi. Takvo međunarodno sudovanje 
tražili su tokom lakrdijaških procesa pred Titovim sudovima najistak- 
nutiji hrvatski politički i vojnički optuženici, naravno uzalud. Zašto se 
Tito nije usudio ni jednog Hrvata staviti pred međunarodni sud za ratne 
zločince? 


U vezi s držanjem generala Scotta, koji je, možda i nesvjesno, ponio 
jednu od najtežih odgovornosti za tragičnu hrvatsku sudbunu kod Blei- 
burga 1945. valja baciti pogled na nama onda nepoznati nesklad u drža- 
nju između Amerikanaca i Engleza. 

lako feldmaršal Alexander, tražeći upute za postupak s Hrvatima 
kaže, da bi im «Vraćanje u njihovu zemlju moglo biti fatalno» funkcioner 
engleskog Foreign Office-a Addis piše 22. svibnja: «Mislim, da bismo ih 
trebali predati Titu. To bi u sadašnje vrijeme mogla biti korisna gesta. 
Međutim, Amerikanci će, vjerojatno, biti mekšeg srca i mislim da trebamo 
biti spremni na spor s njima». 

G. Addis ne spominje ugovor u Jalti (veljača 1945.), niti bilo kakovu 
drugu englesku obvezu. On smatra izručenje hrvatske vojske s engleskog 

stanovišta «korisnom gestom», te je spreman Hrvate poslati na klaonicu, 
čak i uz cijenu spora s Amerikancima. Engleski je stav još točnije izražen 
u pismu Foreign Officea, upućenom komitetu načelnika glavnih stožera 
26. svibnja 1945.; 


«Mi bismo bili skloni da se hrvatske trupe u južnoj Austriji izruče Titovim 
snagama. Takav potez sigurno bi se dopao Titu i pokazao bi mu, da smo ga, 
barem u nekim stvarima, voljni tretirati kao redovnog i odgovornog saveznika. 
Međutim, mi uviđamo da vlada Sjedinjenih Država, možda, ne bi bila voljna 
složiti se s tako drastičnim kursom, koji bi, kako fedmaršal Alexander upozorava, 
mogao biti koban za hrvatske trupe. Ako se vladi Sjedinjenih Država ne dopadne 
naša preporuka, mi smo voljni složiti se, da se s Hrvatima postupa na isti način 
kao i s četnicima (to jest, da se ne izručuju. Op. p).» 


Neki su hrvatski «politički stručnjaci» godinama uporno tvrdili, da 
su Englezi morali izručiti hrvatsku vojsku na temelju predhobno utana- 
čenih nepromjenjivih obveza, te da je to moralo biti poznato hrvatskom 
državnom vodstvu. Pisali su, da su prema tome Englezi bez ikakve kri- 
vice, i napadali oštro hrvatsku vladu zbog pokušaja predaje vojske En- 
glecima, koju ovi nisu «smjeli» prihvatiti. To, međutim, ne stoji ni u 
jednom do sada objavljenom engleskom dokumentu. Jasno je, naprotiv, 
iz gore citiranog odlomka, da je sudbina hrvatske vojske u engleskim 
rukama bila neke vrsti trgovačkog artikla, kojim su Englezi namjeravali 
«kupiti» Titovu dobru volju. Te su se «trgovine», međutim, bili spremni 
odreći, ako se Sjedinjenim Državama ne bi dopala engleska «preporuka». 
Iz svih engleskih dokumenata proističe, da su Englezi podpuno slobodno 
odlučivali sudbinom svih svojih ratnih zarobljenika. Ni lord Bethell, 
koji bi inače htio opravdati generala Scotta, ne utječe se argumentu, da 
bi Englezi bili preuzeli ikakve obveze u vezi s izručivanjem. Očito je, 
da je na engleske odluke djelovao u prvom redu protuhrvatski stav 
Foreign Office-a. Taj je bio potvrđen i odioznim višemjesečnim lovom 
na ljudske glave, koji su predvodili brigadier Mac Lean i major Clissold. 
Ova dva jezovita nakupca hrvatskih života za Titovu sjekiru hvatali su i 
Titu predavali sve Hrvate, koje je ovaj od njih tražio, bez obzira čak 
na njihovo političko opredjeljenje i djelatnost. Clissold je dao izručiti 
briljantnog intelektualca i publicistu Milivoja Magdića, nekadašnjeg mark- 
sistu i poznatog protivnika ustaštva. Isto je tako poslao u smrt svog 
dugogodišnjeg osobnog prijatelja, učenjaka svjetskog glasa i novinara, 
Danijela Uvanovića, koji je, osim toga —ironija sudbine— među nama 
bio poznat kao anglofil. 


Nadovezujući na izneseno, postavlja se pitanje: kakva je bila uloga 
u događajima hrvatskih političkih predstavnika u Londonu. 


* Radi podrobnije analize odgovornosti za Bleiburg konzultirati moj članak 
pod naslovom: Čimbenici bleiburškog sloma, objavljenog u «Hrvatskoj reviji», 
XX, br. 1(77), ožujak 1970. str. 27-51; i br. 2(78), lipanj 1970. str. 233-258. I po- 
sebni otisak. 

Vođa Slovenske Ljudske Stranke i ministar jugoslavenske izbjegličke 
vlade u Londonu dr. Miho Krek zauzeo se je 1945. odlučno za Slovence, 
koje su Englezi izručivali partizanima. Dok je Foreign Office zaključio, 
da mu uopće ne odgovori («..Ali kako je on (Krek, Op. P.) zauzeo 
ekstremni stav protiv sadašnje jugoslavenske vlade (Titove op. p.) mi 
stvarno ne možemo imati posla s njim», piše D. Howard od Foreign 
Ofice-a.). Feldmaršal Alexander mu je, međutim, odgovorio, a spomenuti 
g. Addis piše 30. kolovoza 1945.: 


«Izručenje Slovenaca itd. od strane 8. armije u Austriji Titovim snagama bilo 
je užasna pogreška. Bila je ispravljena, čim je o tome bio obaviješten glavni stožer. 
A u saopćenju britanskoj ambasadi u Beogradu tih dana kaže se: «Malo je sumnje, 
da je tamo izvršen ekstenzivan i sveobuhvatan pokolj jugoslavenskih kvislinških 
trupa; mučno je pomisliti, da su ih britanske trupe prebacile preko granice.» 


Nema traga bilo kakvom koraku hrvatskih političkih predstavnika u 
Londonu. Dr, Krnjević je niz godina kasnije izjavio, da je za Bleiburšku 
tragediju čuo tek nekoliko tjedana kasnije, nego se je dogodila. Hrvatski 
ban crne uspomene dr. Ivan Šubašić, koji je u ime kralja Petra Karađor- 
đevića sklopio t. zv. sporazum s Titom, bio je ministar vanjskih poslova 
u vladi genocida. 

Svoja izlaganja o sudbini hrvatske vojske i djelatnosti generala 
Scotta završava lord Bethell citiranjem jednog izvještaja, u kojem se kaže: 


«Najužasniji primjer bleiburške tragedije bili su marševi smrti, koje je organi- 
zirala 7. brigada 17, partizanske udarne divizije kroz gradove, sela i naselja Slove- 
nije, Hrvatske i Srbije. Desetci tisuća Hrvata bili su grupirani u nekoliko kolona, 
ruku vezanih žicom na tipično ruski način. Onda su izgladnjeli, žedni, iscrpljeni, 
izobličeni, izmučeni i na rubu snaga bili prisiljeni trčati velike daljine pokraj 
svojih "osloboditelja', koji su jahali na konjima ili se vozili u kolima. Oni koji nisu 
mogli izdržati takav "trčeći marš“, bili su zaklani, izudarani do smrti ili ustrijeljeni, 
zatim ostavljeni na rubu ceste ili bečeni u jarke. Vrlo je malo Hrvata stiglo do 
posljednjeg odredišta svoga 'marša'».., 


CRNOGORCI. Zajedno s hrvatskom vojskom povlačila se i skupina 
vojnih i civilnih izbjeglica iz Crne Gore, pristaša dr. Sekule Drljevića, 
najistaknutijeg demokratskog predstavnika crnogorskog naroda, suradnika 
i suborca Stjepana Radića u beogradskom Parlamentu prve Jugoslavije. 
Skupinu je predvodio bliski Drljevićev suradnik dr. Krivokapić. 

Basta zalazi u svojoj knjizi u nedavnu prošlost Crne Gore i opisuje 
na svoj način, naravno, njezinog lidera dr. Drljevića. Autentični nosilac 
crnogorske narodne samobitnosti. Drljević je u Srbiji, koja je likvidirala 
crnogorsku kraljevinu, vidio neprijatelja, te se je od početka borio protiv 
stvaranja Jugoslavije. Prirodno je, da je na tom putu postao prijatelj i 
saveznik Hrvatske. Basti ne treba više, da ga proglasi «teškim izdajnikom 
naših naroda». Navodeći, da je 12. srpnja 1941. crnogorski sabor progla- 
sio Crnu Goru ustavnom monarhijom, Basta taj čin krsti «izdajničkom 
rabotom crnogorskih separatista». 

Činjenica je, međutim, da nijedan crnogorski političar nije uživao 

tako trajno opće povjerenje crnogorskog naroda, kao Sekula Drljević. 
Njegovo je prijateljstvo prema Hrvatima bilo odraz osjećaja pravih 
Crnogoraca, koji se, usprkos bijesnom jurišu svetosavlja na crnogorsku 
pravoslavnu Crkvu i beogradskim terorističkim metodama posrbljivanja, 
nisu dali odnaroditi. Za vrijeme Nezavisne Države Hrvatske dr. Drljević 
je živio neko vrijeme u Zagrebu kao službeni gost hrvatske vlade. Bilo mi 
je dodijeljeno, da budem posrednik i veza između njega i svih organa 
naše vlasti. Imao sam tako privilegij bolje upoznati dra Sekulu Drljevića, 
vidovitog državnika, vještog političara, neustrašivog crnogorskog rodolju- 
ba. Pred kraj rata crnogorskoj narodnoj vojsci, koja je priznavala svojim 
vrhovnim zapovjednikom dra. Drljevića, pridružili su se i crnogorski 
četnici vojvode Pavla Đurišića. U zapovijedi, koju je ožujka 1945. uputio 
crnogorskoj vojsci na hrvatskom tlu, kaže dr. Drljević: 


«Našli ste se na području Nezavisne Države Hrvatske u ratu većem od svih, 
koji je ikad vodio rod ljudski. Dala vam se prilika, da neposredno osjetite toplinu 
prijateljstva hrvatskog naroda i njegovog velikog Poglavnika prema crnogorskom 
narodu i njegovoj državnoj slobodi. Borit ćete se rame uz rame s junačkom hrvat- 
skom vojskom protivu zajedničkog neprijatelja. Dobili ste mogućnost da se takmi- 
čite s hrvatskim junacima.» 


Indignirani revolt Baste protiv ovakvih dokaza crnogorsko-hrvatskog 
prijateljstva izbija iz cijelog izlaganja. Proglasivši Drljevića «fašističkim 


agentom», «nezajažljivim karijeristom» i u «istoriji naših naroda retko 
beskrupuloznim, beskarakternim političarom», Basta zlobno završava: 


«Sekula Drljević je uspeo prebeći preko granice. Sklonio se u jednu bolnicu 
u Celovcu. Ali ga je ubrzo tamo sustigla četnička osveta. Zaklali su ga u toj 
bolnici zajedno sa njegovom ženom.» 


Imao sam više susreta s crnogorskom skupinom na povlačenju. Velike 
su tragedije uvijek svjedoci velikih istina. U zajedničkoj tragediji crno- 
gorski su mi vojnici i state koštunjave seljanke priprostim riječima izrazili 
našu zajedničku, crnogorsku i hrvatsku istinu: hoćemo da budemo svoji 
na svome i to je pravi zalog našeg trajnog uzajamnog prijateljstva. 

Ni Tito ni Đilas nisu mogli u svojoj poslijeratnoj svemoći preći preko 
činjenice, da crnogorski narod neće da bude posrbljen, već teži za tim da 
bude svoj. Crvena republika Crna Gora sakato je i nevoljko, ali bitno 
priznanje crnogorskog narodnog osjećaja i prava. 


VAE VICTIS. Čitajući zadnje stavke Bastine knjige, pada mi na um 
djelo francuskog komunističkog književnika, koje nosi naslov: Nous irons 
cracher sur vos tombes (Ići ćemo pljuvati na vaše grobove). Upravo to 
čini Milan Basta, dajući «karakteristike» onima, koje su titovski sudovi 
osudili na smrt. Posebno se je okomio na velikog hrvatskog književnika, 
najmekšu našu pjesničku dušu, Milu Budaka. Užasi koje mu pripisuje, 
djeluju mučno i izazovno svojom lažnošću. Basta dobro znade, da samo 
hrabroj plemenitosti Mile Budaka treba zahvaliti, da je, među ostalima, 


= 


i Miroslav Krleža ostao na životu. Kukavna je situacija Krležina. Iako je 

bio «vođa i učitelj» dobrog dijela nove vladajuće klase, nije se usudio 
ni pokušati spriječiti, da spasitelju njegovog života Basta popljuje grob. 


VELIKA ŠUTNJA. Pročitao sam zaglavak Bastine «povijesti» i nisam 
našao ništa. Nađ svoja «kazivanja» zaključuje obiteljskim indiskrecijama. 
Ne «kazuje» više ništa. Čini se, kao da je netko istrgao zadnje poglavlje 
knjige, koja je ostala krnja. Čitatelj uzalud traži u Bastinom poglavlju: 
Zločin i kazna, podatke o kazni, koja je bila primijenjena na «zločinačku» 
hrvatsku vojsku od 250 tisuća ljudi. Ni Basta ni Nađ ne kažu, da bi 
konačno poglavlje trebao netko drugi napisati. Ta, oni su «krunski svje- 
doci» svega, što se je dogodilo. Ubojice traže svoju sigurnost i opravdanje 
u mramornom, grobnom muku. Pitanja, međutim, lete i pogađaju ih poput 
otrovnih strijela: 


Koliko su Hrvata zarobili kod Bleiburga, Dravograda, Slovengradca, 
Celja i ostalih postaja hrvatskog povlačenja? 
Jesu li ih barem sumarno prebrojili, ili je bilo lakše klati, nego bro- 
jiti? 

Koje su jedinice punile tankovske jarke Hrvatima, i tko svjedoči, da 
su pokopani stradali u borbama? 

Koje su jedinice vodile zarobljeničke kolone u «logore»? 

Koliko je ljudi brojila svaka od tih kolona na polasku, a koliko, 
kad su stigli na odredište? 

Koliko je bilo zarobljeničkih logora i gdje su se nalazili? 

Koliko je ljudi bilo u svakom zarobljeničkom logoru? 

Tko je određivao duljinu boravka u njima i na temelju kakvih 
kriterija ili osuda? 

Gdje su službeni popisi o brojčanom stanju i unutarnjoj organizaciji 
logora? 

Kada je Crveni Križ, ili bilo koja druga međunarodna ustanova posje- 
tila zarobljeničke logore i koje? 

Da li je bilo koji hrvatski zarobljenik, po mišljenju Baste i Nađa, bio 
ubijen od svojih partizanskih stražara za vrijeme marševa ili u logorima? 

Koliko takovih žrtava priznaju partizanske vlasti? 


PRAVDA OSVETNIKA 


II 


MANI 

s OD olovnim svodom muina voda teče, 
s čuje zvuk okova, škripa teških vrata. 
Z Nad morem galebovi kriče. Iz daljine 


Mrak u sobi. Mrak u duši. Tama 
nad gradom što spava sit i pijan. 
Iz svakog kuta viri ubojnički bodež, 


kosti se lome, odsijecaju glave. 
Potajnu je mrežu rastro lukav pauk, 
gradi svoju klopku užasa i strave. 


Domovina naša u požaru i krvi, 

vrisak umirućih, popaljena sela: 
—Hrvatsku mi, Bože, Hrvatsku mi spasi, 
u bezdan dubok tone zemlja cijela. 


Kapaju sa neba još utjehe kapi, 
ne kloni, srce, priprema se buna. 
Trube ratne trublje i mačevi sijeku, 
pjesma se Slobode čuje do laguna. 


Ustat će ko jedan ovaj narod čitav, 
da opere sramotu i rug. 

Prolistat će šuma, razvedrit se čela, 
zapjevati grlo i oživjet lug. 


Sad još plaču majke, žalosni su starci, 

dijete u kolijevci već o krvi tepa. 

Pod sramotnim jarmom stenje narod, zemlja, 
zarobljeno More, okovana rijeka. 


Mutna voda teče, led okova peče, 

i mrve se kosti, no koljeno ne kleca. 
Padaju glave, bič i psovke ječe, 
pogaženo srce u prašini jeca. 


Valovi s Jadrana šume sve to jače, 

mjesto zvuka lanca, čujem zvon zvonika: 
Hrvatska se diže, Hrvatska ne plače, 
podiže se četa mladih osvetnika! 


dopire nam tužna pjesma gaženog Hrvata. 


